
FAST  TRO. 


H.  P.  Holst:    Udvalgte  Skrifter.     III. 


oyd  for  Domkirken  i  Slesvig  ligger  der  nede  ved  Slien 
et  fattigt  lille  Hus ,  som  Ingen  vilde  lægge  Mærke  til, 
hvis  der  ikke  knyttede  sig  en  sergelig  Navnkundighed  til 
de  Tomter,  hvorpaa  det  er  bygget.  Her  stod  nemlig  for 
mange  hundrede  Aar  siden  det  saakaldte  iVbels  Slot,  og 
i  dette  Slot  var  det,  at  Kong  Erik  i  1250  besøgte  sin 
Broder,  Hertug  Abel,  og  modtoges  med  hyklet  Gjæste- 
venskab  af  ham. 

I  dette  Slot  sad  Kong  Erik  en  Aften  strax  efter  sin 
Ankomst  og  spillede  Skaktavl  med  en  siesvigs  Adelsmand, 
da  han  pludselig  blev  overfalden  af  Hertug  Abels  Dra- 
banter, bunden  og  slæbt  ned  til  en  Baad  paa  Slien.  Da 
Kongen  saae  sin  argeste  Fjende,  Ridder  Lauge,  i  Baaden, 
vidste  han,  at  hans  sidste  Time  var  kommen,  og  bad  blot, 
at  der  maatte  blive  hentet  en  Præst ,  der  kunde  berette 
ham  i  hans  Dødsstund.  Aldrig  saasnart  var  det  skeet, 
før  Kongen  blev  hugget  ned  med  en  Øxe ,  og  hans  Lig, 
belæsset  med  tunge  Lænker,  blev  kastet  i  Slien.  Først  to 
Maaneder    efter   opdagede   man  Liget,    og    da  man  fandt 

det,  ragede  kun  den  høire  Haand  truende  op  over  Vand- 
fladen, som  om  den  nedkaldte  Himlens  Hævn  over  det 
skjændige  Brodermord.  Hertug  Abel ,  hvis  Samvittighed 
ikke  lod  ham  Ro  hverken  Dag  eller  Nat,  lod  Slottet  om- 
bygge til  en  Kirke;  men  der  var  ingen  Velsignelse  ved 
dette  Gndshus,  thi  aldrig  saasnart  var  det  opfort,  fer  det 
afbrændte  lige  til  Grunden. 

Den  Reisende,  der  soger  ned  til  Slien  for  at  betragte 
Scenen  for  dette  græsselige  Mord .  finder  ikke  andet  end 
det  nævnte  lille  Hus,  der  saagodtsom  skjules  af  Snore, 
som  hænge  fulde  af  Vask,  og  paa  de  Tomter,  hvor  Kong 
Erik  slæbtes  ned  til  Floden,  ligge  snehvide  Lærreder  og 
Dreiler  i  lange,  pyntelige  Rader. 

Inde  i  det  fattige  lille  Hus  boer  Ellen  Ahrens,  og 
der  har  hun  boet  i  sex  og  tyve  Aar,  thi  saalænge  er  det 
siden ,  at  hun  mistede  sin  Mand  Asmus  Ahrens ,  der  var 
Synsmand  eller  Sogneforstander  i  Brodersby.  Da  Asmus 
Ahrens  døde,  efterlod  han  sig  kun  faa  Penge,  men  hele 
syv  Sønner,  hvoraf  den  ældste  var  ti  Aar,  og  den  yngste 
laa  endnu  ved  Brystet. 

Ellen  tabte  dog  ikke  Modet.  Hun  solgte  Alt,  hvad 
hun  i  sine  nuværende  Kaar  kunde  undvære,  og  for  Beløbet 
deraf  kjøbte  hun  sig  det  lille  Hus,  der  netop  stod  ledigt 
og  ikke  kunde  finde  nogen  Kjøber.  Her  begyndte  hun 
paa  at  vaske  og  at  blege  for  Folk,  paa  samme  Tid  som 
hun  opdrog  sine  syv  Sønner,  og  det  gik  rask  fra  Haanden, 

thi  Sønnerne  voxede  til,  kom  ud  i  Verden  og  blev  dygtige 
og  flinke.  Den  Yngste  var  den  flinkeste,  og  han  hed 
Asmus  ligesom  Faderen. 

Allerede  som  Dreng  var  det  hans  største  Fornøielse 
at  gaae  hen  i  Domkirken  og  see  paa  Briiggemanns  Alter- 
tavle. Han  kunde  staae  hele  Timer  foran  den,  og  han 
var  ikke  ti  Aar  gammel ,  da  han  begyndte  at  tegne  den 
efter.  Dette  Mesterstykke  af  Middelaldrens  Træskærer- 
kunst indeholder  som  bekjendt  nogle  og  tyve  Felter  med 
ligesaa  mange  Billeder  af  Frelserens  Liv.  Naar  han  kom 
hjem  fra  Skolen,  satte  han  sig  til  at  udskære  Figurerne  i 
Træ,  og  det  gjorde  han  med  en  saadan  Finhed  og  Kunst, 
at  det  vakte  Beundring  hos  Alle.  Disse  Figurer,  som 
han  udskar  i  hundredeviis ,  spredtes  til  alle  Sider.  Da 
Thorvaldsen  i  1838  vendte  hjem  fra  Italien,  fik  han  til- 
fældigt en  af  dem  at  see  og  hørte  med  det  samme, 
at  det  var  en  Tolvaarsdreng ,  der  havde  skaaret  den. 
„Han  maa  til  Rom,"  sagde  Thorvaldsen;  Jeg  begyndte 
ogsaa  med  at  snitte,   men  jeg  begyndte  ikke  saa  godt." 

Det  ene  Aar  gik  imidlertid  efter  det  andet,  men 
Asmus  Ahrens  kom  ikke  til  Rom.  Hele  Dagen  stod  han 
ved  Høvlebænken  som  Snedker,  og  om  Aftenen  studerede 
han  Gemmer,  Oldsager,  Tegninger  og  Afbildninger,  kort 
Alt,  hvad  han  i  den  tarveligt  forsynede  By  kunde  faae 
fat  paa.  Da  Krigen  brød  ud  i  1848,  gik  han  med  som 
Frivillig   —    naturligviis   paa    dansk  Side ,    thi    den   gamle 

Asmus  Ahrens  havde  hele  sit  Liv  været  en  god ,  dansk- 
sindet Mand ,  og  som  en  Felge  deraf"  var  enhver  af 
Sønnerne  det  ogsaa. 

Asmus  Ahrens  var  en  kjæk  Knøs;  han  havde  tiere 
Gange  havt  Leilighed  til  at  udmærke  sig,  og  ved  Revuen 
paa  Leerbæk  Mark  gav  Frederik  den  Syvende  ham  Sølv- 
korset. Dette  Sølvkors  var  hans  Stolthed,  og  naar  han 
om  Søndagen  gik  ud  med  sin  gamle  Moder,  hang  det  altid 
paa  hans  blaa  Frakke  i  det  samme  lange,  hvide  Baand, 
hvori  han  havde  faaet  det.  Naturligviis  var  der  i  en  By 
som  Slesvig  Folk  nok,  der  saae  skjævt  til  Korset  og  gjorde 
sig  lystige  over  det  paa  hans  Bekostning;  men  da  Asmus 
Ahrens,  der  havde  Kræfter  som  en  Bjørn,  engang  havde 
givet  et  Par  af  de  mest  Nærgaaende  en  ordentlig  Lection, 
fik  han  for  Eftertiden  Lov  til  at  gaae  med  sit  Dannebrogs- 
kors i  Ro. 

Nu  skulde  han  være  Mester,  og  hans  Mesterstykke 
var  allerede  bragt  op  paa  Laugshuset,  hvor  Oldermanden 
og  Mestrene  toge  det  i  Øiesyn.  Det  var  en  romersk 
Consularstol,  formet  efter  Antiken,  der  maatte  henrive  En- 
hver ved  sin  ædle  Simpelhed  og  kunstneriske  Skjønhed. 
Imellem  Laugsmestrene  var  der  ikke  Faa,  der  havde  et 
Horn  i  Siden  paa  Asmus  Ahrens,  og  her  var  jo  en  god 
Leilighed  til  at  hævne  sig  paa  ham.  Nogle  trak  haanligt 
paa  Skuldrene,  Andre  vendte  sig  fornemt  bort  fra  hans 
Arbeide,    et  Par  smaaloe,    og  man  var  allerede  paa  god 

Vei  til  at  cassere  det,  da  en  gammel  Mand  pludselig  tog 
Ordet.  „Hvad  er  det,  Godtfolk?"  sagde  han  i  en  alvorlig 
Tone.  „Vil  I  forkaste  det  Arbeide?  Lad  os  da  here, 
hvad  I  har  at  udsætte  paa  det!  Er  det  ikke  godt? 
ikke  smukt?  ....  I  tie  Allesammen!  ....  Det  er  altsaa 
ikke  det,  der  er  i  Veien.  Hvad  er  det  da  ?  ....  Aa,  nu 
veed  jeg  det :  det  er  ikke  stort  nok !  Det  er  ikke  noget 
Skab  eller  Chatol ,  som  I  er'  vante  til  at  faae !  Nei,  det 
er  sandt,  men  det  er  noget  meget  Bedre.  Her,  siig  mig 
blot  een  Ting,  Børn!  Er  der  nogen  af  os,  der  med  god 
Samvittighed  tør  sige,  at  han  kan  gjøre  det  Stykke  efter? 
Jeg  paastaaer  Nei,  ja  jeg  paastaaer,  at  der  siden  Mester 
Briiggemanns  Tid  ikke  har  været  gjort  saadant  et  Stykke 
Arbeide  i  vor  By ,  og  at  det  er  en  Ære  for  vort  Laug, 
at  Den,  der  har  gjort  det,  vil  optages  iblandt  os!  See 
det  er  min  Mening,  Godtfolk!  og  nu  kan  I  forresten  an- 
;age  eller  forkaste  det,  saameget  I  vil."  Dermed  var 
laturligviis  Sagen  endt,  og  Asmus  Ahrens  optagen  i  det 
læderlige  Snedkerlaug. 

Da  han  henad  Aften  kom  hjem  og  fortalte  det  til 
iin  Moder,  stod  hun  og  lagde  Tøi  sammen. 

„Det  kan  jeg  lide,"  sagde  hun  mildt  og  nikkede  til 
lam.  „Saa  kom  vi  da  saa  vidt!  Nu  mangler  der  blot, 
it  Du  skal  til  Rom,  og  det  kommer  Du  nok." 

„Gjørjeg,  Moder?"  svarede  Asmus  forundret.  „Naar 
jleier  Du. at  tale  saa  ufornuftigt?    Vil  Du  sige  mig,  hvor- 

ledes  skulde  jeg  komme  til  Rom  ?  Jeg  har  ikke  engang 
Penge  til  at  leie  mig  et  Værksted." 

„Det  kommer  nok  !  det  kommer  Altsammen  I"  sagde 
Moer  Ellen  med  det  samme  milde  og  rare  Ansigt  som 
altid. 

«Sæt  Dig  dog  ikke  saadant  dumt  Toi  i  Hovedet, 
lille   Moer!    Hvorfra  skulde   det  komme?" 

„Det  veed  jeg  ikke,  min  gode  Dreng,  men  Vorherre 
veed  det,   og  han  sørger  nok  for,   at  det  kommer." 

Asmus  svarede  ikke ,  men  satte  sig  hen  til  Vinduet 
og  saae  mismodig  ud  over  Slien.  Moer  Ellen  lagde  det 
sidste  Stykke  Tøi  i  den  pyntelige  Dækkekurv  og  tog 
den  glad  under  Armen. 

„Farvel,  Asmus!"  sagde  hun  og  nikkede  som  sæd- 
vanligt. „Naa!  sid  nu  ikke  der  og  hæng  med  Hovedet," 
feiede  hun  til  og  klappede  ham  paa  Kinden.  „Nu  skal 
jeg  hen  til  Provstens  med  Dækketøi.  Lotteri-Collecteuren 
boer  jo  ligeoverfor  —  saa  seer  jeg  ind  til  ham  med  det 
samme.  Husker  jeg  ikke  feil,  saa  er  Lotteriet  trukket 
igaar  eller  iforgaars!  Hvem  kan  vide  Peer  Poses  Lykke? 
Maaskee  kommer  jeg  med  Pengene,  inden  Du  veed  af 
det!" 

„Er  Du  nu  der  igjen  med  dit  Lotteri?"  sagde  Asmus 
og  lo  hjerteligt.  Me  i  Moer  Ellen  lod  sig  ikke  forstyrre 
deraf.  Hun  lo  ligesaa  hjerteligt  som  Sønnen,  og  et  Øie- 
I:)]ik  efter  var  hun  ude  af  Døren. 

Aldrig  saa  snart  var  hun  borte,  før  Asmus  Ahrens 
gik  hen  og  lukkede  Deren  i  Laa.s  efter  hende.  Derpaa 
trak  han  sin  Commodeskuffe  ud  og  tog  forsigtigt  en  lille 
Træfigur  frem,  som  han  strax  gav  sig  til  at  arbeide  paa. 
Det  var  en  Statuette,  der  forestillede  en  ung,  bedende 
Pige.  At  han  lukkede  Døren  ilaas  først  var  ganske  for- 
nuftigt, thi  hvis  Nogen  var  kommen  bag  paa  ham  og 
havde  seet  den  lille  Figurs  Ansigt,  havde  han  været  røbet 
med  det  samme.  Der  var  ikke  et  Barn  i  Byen  Slesvig, 
som  ikke  havde  sagt  paa  Øieblikket:  «Det  er  jo  Provstens 
Datter  —  det  er  den   kjønne  Marri  Martens!" 

Asmus  havde  en  Dag  seet  hende  i  denne  bedende 
Stilling  staae  foran  det  svære  Jerngitter,  der  adskiller  Choret 
fra  den  øvrige  Deel  af  Kirken,  og  saaledes  som  han  den- 
gang havde  seet  hende,  i  den  lange,  folderige  Kjole,  med 
Hovedet  tilbagebøiet  og  Hænderne  foldede  foran  Br\'stet, 
saaledes  havde  han  gjengivet  hende ,  og  det  saa  smukt 
og  skuffende,  at  den  lille  Skikkelse  syntes  at  leve  og 
aande. 

Idag  gik  Arbeidet  dog  kun  daarligt  fra  Haanden. 
Han  var  misfornøiet  med  Udtrykket  i  hendes  Ansigt ;  han 
syntes,  at  hun  saae  spottende  paa  ham,  og  at  der  laa  et 
haanligt  Smil  om  hendes  Mund ,  ret  som  om  hun  vilde 
sige:  „Hvem  er  Du,  at  Du  tør  løfte  dine  Øine  op  til 
mig?  Hvem  er  Du,  at  Du  tør  nærme  Dig  til  mig  i  dine 
Tanker?" 

Imidlertid  var  Moer  Ellen  paa  Vandring.  Hun  havde 
været  inde  hos  Provstens,  hun  havde  talt  med  den  smukke 
Marri  Martens,  hun  havde  leveret  hende  Dækketøiet  Stykke 
for  Stykke ,  og  hun  havde  ikke  glemt  at  lade  et  Ord 
falde  iTied  det  samme  om ,  at  Sønnen  var  bleven  Mester. 
Det  syntes  hende  rigtignok,  at  Marri  Martens  blev  ganske 
rød,  da  hun  fortalte  hende  denne  Nyhed;  men  det  var 
jo  muligt  at  hun  tog  feil:  Ellen  Ahrens  var  jo  nærved 
de  Halvfjerds,  og  hun  saae  maaskee  ikke  længer  saa  godt 
som  i  sine  unge  Dage! 

Det  vil  vi  nu  lade  staae  hen  og  følge  med  Moer 
Ellen   over  til  CoUecteuren. 

Collecteur  Hensier  var  en  skikkelig  gammel  Person, 
der  i  Mandsminde  havde  havt  sin  Collection  paa  det 
samme  Sted  og  var  godt  lidt  af  Alle.  Han  var  en  vel- 
staaende  Mand,  men  havde  ingen  Børn,  og  dette  Savn 
tyngede  mangen  en  Gang  haardt  baade  paa  ham  og  hans 
jevnaldrende  Hustru. 

Ellen  bankede  høfligt  paa  og  tittede  ind  af  Døren. 
„God  Dag,  Hr.  Collecteur!"  sagde  hun.  „Jeg  vilde  blot 
spørge,  om  jeg  har  vundet  noget." 

CoUecteuren  sad  i  Regnskaber  op  over  Ørene;  da 
han  saae,  at  det  var  den  gamle  Ellen,  sagde  han  venligt: 
„Jeg  veed  det  ikke,  thi  jeg  har  faaet  Listerne  i  dette 
Øieblik;  men  vil  De  komme  igjen  om  en  halv  Time, 
saa  skal  jeg  sige  Dem  det." 

Ellen  takkede  og  gik;  forresten  var  hun  ikke  saa 
lidt  forundret,  thi  det  var  første  Gang,  at  hun  tik  den 
Besked.  Det  var  en  halv  Snees  Aar  siden,  ar.  hun  første 
Gang  bankede  paa  Collecteurens  Dør  og  gjorde  ham  det 
samme  Spørgsmaal.  GoUecteuren  havde  travlt  dengang, 
ligesom  idag,  og  saae  neppe  op  fra  sine  Lister. 

„Lad  mig  see  Deres  Seddel!"  sagde  han  i  en  kort 
Tone  og  rakte  Haanden  ud  efter  den. 

<jMin  Seddel?"   spurgte  Ellen  forundret. 

„Ja  vist,  Deres  Numre." 

„Mine  Numre?    jeg  har  saamen  ingen." 

„De  har  altsaa  tabt  Sedlen?  Ja,  saa  maae  vi  see  at 
faae  den  efterlyst  strax." 

„Nei,  det  behøves  da  ikke,  for  jeg  har  aldrig  havt 
nogen." 

„Hvad  for  noget?  De  har  aldrig  havt  nogen  Seddel, 
og  De  spørger,  om  De  har  vundet!  Troer  De  da,  at 
man  kan  vinde  i  Lotteriet  uden  at  gjøre  Indsats?" 

„Ja  hvorfor  ikke,  naar  Vorherre  vil,"  sagde  Moer 
Ellen.  „Jeg  har  drømt  forleden,  at  Lotteriet  skulde  gjøre 
min  Lykke,  og  jeg  har  endnu  aldrig  drømt  Noget,  uden 
at  det  er  gaaet  i  Opfyldelse." 

„Aa,  De  er  jo  ikke  rigtigt  klog!"  raabte  Collecteuren 
utaalmodig.  „Jeg  har  Andet  at  bestille  end  at  høre  paa 
den  Snak.  De  har  Ingenting  vundet  —  lad  det  saa  være 
godt!" 

„Ja,  ja!"  svarede  Moer  Ellen  og  nikkede  ligesaa 
mildt  som  sædvanligt.  „Farvel,  Hr.  Collecteur,  og  bliv 
ikke  vred !  Saa  har  jeg  maaskee  mere  Lykke  en  anden 
(lang." 

Collecteur  Hensier  havde  _  imidlertid  forhørt  sig 
nærmere  om  den  underlige  gamle  Kone,  og  overalt  fik 
han  den  samme  Besked :  det  var  en  brav,  retskaffen 
Kone ,  sagde  man ,  der  baade  ernærede  sig  selv  af  sine 
Hænders  Arbeide  og  opdrog  syv  Sønner  uden  at  falde 
noget  Menneske  til  Byrde.  Da  derfor  Lotteriet  blev 
trukket  næste  Gang,  og  Moer  Ellen  bankede  paa  igjen 
og  spurgte  med  sit  allermildeste  Ansigt,  om  hun  havde 
vundet  noget,  nøiedes  Collecteuren  med  at  svare:  „Nei, 
lille  Mo'er!  ikke  denne  Gang,"  og  saaledes  gik  det  Aar 
ud  og  Aar  ind  uden  Skygge  af  Forandring.  Collecteuren 
var  bleven  saa  vant  til  at  see  den  gamle  Kone  og  høre 
hendes  Spørgsmaal ,  at  han  svarede  hende  stadig  det 
Samme,  enten  saa  Lotteriet  var  trukket  eller  ikke,  og  Moer 
Ellen  nikkede  bestandig  lige  mildt  og  trøstede  sig  stadig 
med,  at  hun  maaskee  var  heldigere  en  anden  Gang. 
Hvad  var  da  Grunden  til ,  at  Collecteuren  denne  Gang 
bad  hende  komme  igjen  om  en  halv  Times  Tid?  Det 
skal  vi  strax  faae  at  høre. 

Et  Par  Uger  tidligere  var  der  død  i  Byen  Slesvig 
en  fattig  Smedemester,  der  havde  spillet  i  Hensiers  Collec- 
tion  ligefra  den  Dag,  han  aabnede  den.    Der  var  saa  stor 

Armod  efter  den  gamle  Smed,  at  der  ikke  kunde  være 
Tale  om  at  fornye  Sedlen.  Hensler  besluttede  sig  allerede 
til  at  sende  den  ind,  da  hans  Kone  pludselig  bragte  ham 
paa  andre  Tanker,  „Hør,  Fatter,"  sagde  hun,  «jeg  faaer 
et  Indfald.  Hvad  om  Du  selv  tog  den  Seddel  og  be- 
tragtede den  gamle  Kone,  der  kommer  her  saa  ufortrødent, 
som  din  Makkerske  ?  Det  er  en  rar,  skikkelig  Person,  det 
sige  jo  Alle,  og  det  er  jo  muligt,  at  der  kunde  være  Vel- 
signelse ved  det." 

Hensler,  der  i  Et  og  Alt  rettede  sig  efter  sin  Kone, 
tog  Sedlen ,  og  han  havde  allerede  halvt  glemt  det ,  da 
Møer  Ellen  som  sædvanligt  tittede  ind  af  Døren. 

Nu  var  den  halve  Time  gaaet,  og  da  Ellen  anden 
Gang  bankede  paa,  var  CoUecteurens  Stue  som  forvandlet. 
Bordet,  der  før  laa  fuldt  af  Regnskaber  og  Lister,  var 
trukket  frem  midt  i  Stuen ;  der  var  bredet  en  pyntelig 
Dug  over  det;  de  smukkeste  Kopper  vare  tagne  frem. 
Kaffekanden  snurrede  paa  Fyrfadet,  og  paa  en  gult  lakeret 
Bakke  stod  der  Kager  og  Vin.  Collecteuren  havde  taget 
en  ny  Frakke  paa,  og  hans  Kone  sin  allerpæneste  Kappe. 

Da  Moer  Ellen  traadte  ind  til  dem  og  nikkede,  gik  de 
hende  høitideligt  imøde. 

«Jeg  kommer  blot  for  at  spørge,  om  jeg  har  vundet 
noget,"   sagde  hun  som  sædvanligt. 

„Ja    denne  Gang    har   De   vundet  —  og  jeg    ogsaa! 

Maa   jeg   være    den  Første,    der    gratulerer  Dem"?"   sagde 
Collecteuren  og  rakte  hende  Haanden. 

(.J^S  gratulerer  Dem  ogsaa,  og  det  af  mit  ganske 
Hjerte,"  tilføiede  Konen.  „Titusinde  Rigsdaler  ere  i  vore 
Dage  ikke  nogen  ringe  Sum." 

Ellen  neiede  for  dem  Begge,  men  syntes  forresten 
slet  ikke  overrasket.  «Det  blev  noget  længe  borte," 
sagde  hun  troskyldig,  „men  jeg  vidste  jo  nok,  det  maatte 
komme !" 

„Det  kan  man  kalde  en  fast  Tro,"  sagde  Collec- 
teuren smilende,  „men  kom  nu  og  sæt  Dem  og  lad  os 
drikke  paa  en  god  Anvendelse  af  Pengene!" 

.     „Ja  det  var  et  godt  Ønske,  baade  godt  og  forstandigt ! " 
sagde  Ellen  og  satte  sig  ned  imellem  dem  Begge. 

Hensier  skænkede  i  Glassene;  de  klinkede  og  drak. 
For  Ellen ,  der  i  mange  Aar  ikke  havde  drukket  et  Glas 
Vin,  var  det,  som  om  der  strømmede  Ild  gjennem  alle 
hendes  Aarer,  og  hendes  blege  Kinder  farvedes  med  en 
tin  Rødme,  der  klædte  hende  ubeskrivelig  godt. 

„Nu  har  vi  Penge!  nu  kan  min  t)reng  komme  til 
Rom!"  tænkte  hun.  „Naa,  han  vil  gjøre  store  Øine,  naar 
jeg  kommer  hjem  til  ham  med  den  Nyhed!" 

Under  alt  det  sad  hun  som  paa  Gløder  for  at  komme 
bort;  men  Ellen  Ahrens  havde  Levemaade,  og  hun  hørte 
taalmodigt  paa  Collecteurens  vidtløftige  Fortælling  om, 
hvorledes  det  egentlig  var  gaaet  til ,  at  de  havde  vundet. 

Han  skjænkede  i  Glassene  paany  og  udbragte  sin  Kones 
Skaal,  thi  hvis  hun  ikke  havde  været,  sagde  han,  hvis 
hun  ikke  havde  faaet  ham  til  at  tage  Sedlen,  var  der  ikke 
blevet  noget  af  Gevinsten ! 

Kilen  drak  Skaalen  og  klinkede  ogsaa  med  Madam 
Hensier;  men  i  sit  stille  Sind  tænkte  hun  dog,  at  hvis 
det  ikke  havde  været  Vorherres  Villie ,  at  det  skulde 
gaae ,  som  det  gik ,  var  der  heller  ikke  blevet  noget  af 
Gevinsten.  Det  sagde  hun  dog  ikke,  men  hun  nikkede 
mildt  til  Tak  og  tilføiede  ganske  simpelt:  «Ja,  vi  kan 
ikke  noksom  takke  Gud  for  al  den  Naade,  der  er  tilflydt 
os  Alle!" 

„Det  er  et  sandt  Ord,  og  De  er  en  brav  Kone,  der 
har  fortjent  Deres  Lykke!"   sagde  Collecteuren  rørt. 

„Det  har  De!"  tilføiede  hans  Kone,  idet  hun  reiste 
sig  op  og  kyssede  hende   paa  Kinden. 

Ellen  blev  blussende  rød.  „Ja,  lad  os  blot  ikke 
tale  om  vor  Fortjeneste,"  sagde  hun,  „for  saa  seer  det 
kun  daarligt  ud  for  os!"  Hun  reiste  sig  ogsaa,  nikkede 
mildt,  som  hun  pleiede,  og  skyndte  sig  ud  af  Stuen. 

Da  hun  kom  hjem  fra  sin  Udflugt,  sad  Asmus  Ahrens 
endnu  ved  sit  Arbeide ,  men  han  lagde  det  skyndsomst 
tilside.  Den  Scene,  der  nu  fulgte,  vil  jeg  helst  glide  over, 
thi  Ordet  slaaer  dog  ikke  til ,  og  den  Steen ,  man  ikke 
kan  løfte,  gjør  man  bedst  i  at  lade  ligge.  Ellen  lo  og 
græd,  Asmus  jublede  af  Henrykkelse. 

I  Byen  Slesvig  var  der  i  hele  fjorten  Dage  ikke  Tale 
om  Andet,  end  at  Ellen  Ahrens,  uden  at  spille  i  Lotteriet, 
havde  faaet  en  stor  Gevinst  —  eller,  efter  Nogles  Paa- 
stand, „den  store  Gevinst"  —  og  at  Asmus  skulde  til 
Rom  for  at  blive  Kunstner.  Til  Ære  for  Byen  vil  jeg 
skynde  mig  at  tilfeie ,  at  saagodtsom  Alle  glædede  sig 
over,   at  Loddet  var  faldet  paa  dem. 

Dagen  før  Asmus  skulde  tage  bort,  gik  han  endnu 
engang  hen  til  Domkirken  for  at  kaste  et  Blik  paa  sin 
kjære  Altertavle.  Naar  man  reiser  bort  for  en  længere 
Tid,  tager  man  gjerne  Afsked  ferst  med  sine  Lærere  og 
Velgjørere.  Det  var  uden  Tvivl  denne  Følelse,  der  drev 
Asmus  Ahrens  derhen;  thi  der  var  Ingen  —  det  vidste 
han  meget  godt  —  der  havde  lært  ham  Saameget  og 
gjort  ham  saameget  Godt  som  Hans  Briiggemanns  Alter- 
tavle. 

St.  Pedersdøren  paa  Sydsiden  stod  paa  vid  Gab ,  thi 
der  havde  nylig  været  Barnedaab  i  Kirken.  Nu  var  den 
ganske  tom,  men  Alterdørene  vare  aabnede. 

Asmus  Ahrens  lænede  sig  til  det  tunge  Jerngitter 
foran  Choret  og  hans  Øine  hvilede  med  et  ubeskriveligt 
Udtryk  af  Tak  og  kjærlig  Beundring  paa  de  deiligt  ud- 
skaarne  Billeder,  der  saa  tidligt  havde  klaret  hans  Blik 
og  løftet  ham  op  over  Hverdagslivets  Tomhed. 

Han  tog  mechanisk  den  lille  Figur  frem ,  som  han 
nylig  havde  fuldendt,  og  hans  Blik  gik  flere  Gange  lige- 

som  prøvende  og  sammenlignende  fra  Statuetten  til  Alter- 
tavlen og  atter  tilbage.  Han  syntes  ikke  synderlig  op- 
bygget af  Sammenligningen ,  thi  der  var  et  Udtryk  af 
Modløshed  i  hans  smukke  og  aabne  Ansigt,  som  ellers 
ikke  var  ham  eiendommeligt,  og  han  vilde  netop  igjen 
stikke  den  til  sig,  da  i  det  samme  en  Haand  lagde  sig 
paa  hans  Skulder.  Han  foer  sammen,  da  han  saae  op,  og 
han  havde  nær  tabt  Statuetten  af  Skræk ,  thi  foran  ham 
stod  en  høi,  hvidhaaret  Mand  i  geistlig  Ornat  og  saae 
paa  ham  med  et  alvorligt,  forskende  Blik.  Det  var  Provst 
Martens. 

„Har  De  igjen  beriget  os  med  noget  Nyt?  og  igjen 
efter    den    gode  Hans  Briiggemann  V     Det    kan   jeg  lide!" 

Asmus  Ahrens  stammede  nogle  Ord,  som  Ingen  kunde 
høre,  og  vilde  skjule  Statuetten ,  men  Provsten  tillod  det 
ikke. 

„Nei,  lad  mig  dog  see!"  sagde  han.  ^,]eg  interes- 
serer mig  levende  for  Alt,  hvad  der  hedder  Kunst,"  — 
og  uden  at  spørge  om  Forlov,  tog  han  saagodtsom  med 
Magt  Statuetten  ud  af  hans  Haand  og  saae  længe  paa 
den  uden  at  sige  et  Ord,  ja  uden  at  forandre  en  Mine. 

„Det  er  et  smukt  Arbeide,  og  det  gjør  Dem  Ære," 
sagde  han  omsider,  „thi  det  er  ikke  nogen  Efterligning, 
men  dannet  efter  Naturen,  seer  jeg." 

„Det  er  kun,"  stammede  Asmus  Ahrens,  „en  Figur. 
jeg  har  tænkt  mig,   et  Billede  af  min  Phantasil"  ..  . 

„Og  af  Deres  Hjerte,"  tilt'øiede  Provst  Martens  med 
Eftertryk.  „Glem  ikke  det,  min  unge  Ven,  naar  De 
kommer  til  Rom,  thi  der  reiser  De  jo  hen,  hører  jeg. 
Phantasi  og  Tanke  er  ikke  nok  for  at  udføre  et  Kunst- 
værk ,  men  Hjertet  maa  ogsaa  være  med ,  hvis  det  skal 
blive  til  noget  Dygtigt." 

—  „Det  bliver  det  dog  aldrig,"  sagde  det  unge 
Menneske  i  en  forsagt  Tone.  ujeg  seer  selv  bedst,  hvor 
langt  jeg  er  fra  Maalet." 

„Siig  dog  ikke  det,  men  tænk  paa  Deres  Moder,  der 
har  en  Tro,  som  kan  flytte  Bjerge!  Naar  man  har  Talent 
som  De,  og  naar  Vorherre  saa  øiensynligt  har  viist,  at 
han  har  Noget  isinde  med  En,  som  han  har  viist  det  med 
Dem  og  Deres,  saa  har  man  Lov  til  at  haabe  paa  Alting." 

Den  gode  Provst  gjorde  en  Pause  efter  dette  „Alting" 
og  kastede  ligesom  tilfældigt  et  langt  Blik  paa  den  lille 
Figur,  som  han  endnu  holdt  i  Haanden.  Der  spillede 
ogsaa  et  hnt  Smil  om  hans  Mund,  som  Asmus  Ahrens 
lagde  Mærke  til,  og  som  jog  alt  Blodet  op  i  hans  Kinder. 

„Naa,  frisk  Mod!  min  unge  Ven!"  føiede  Provsten 
til,  „og  reis  De  med  Gud!  Brug  Deres  Tid  godt  og  lad 
os  jevnlig  høre  lidt  fra  Dem !  Naar  De  saa  kommer  hjem 
som  en  dygtig  Billedhugger,  saa  glem  ikke  at  besøge 
mig  strax!  Det  vil  glæde  mig,  og  der  er  Andre,  hvem 
det  vil  glæde  ligesaa  meget." 

Han  vendte  sig  om  og  vinkede  ad  Datteren,  der  var 

l>ommen  ind  i  Kirken  med  ham,  men  havde  holdt  sig 
till)age.  „Kom  herhen,  Marri,  og  sig  Farvel  til  den  unge 
Hr.  Carstens,  der  imorgen  reiser  til  Rom.  Han  er  en 
Elev  af  Hans  Briiggemann  og  slægter  ham  udmærket  paa. 
See  selv!" 

Den  smukke  Marri  Martens  kastede  et  nysgjerrigt  Blik 
paa  Figuren,  som  han  holdt  hen  til  hende;  men  hun  trak 
blussende  Oinene  til  sig,  stammede  et  Farvel  og  rakte 
ham   Haanden. 

„Naa,  det  maa  jeg  sige!"  sagde  Provsten  leende. 
,(Du  rækker  ham  Haanden  foran  Altret!  Der  manglede 
blot  at  jeg"...  Han  standsede,  men  tilfeiede  strax:  „Ja 
hvem  kan  vide?  Jeg  har  ogsaa  en  fast  Tro  ligesom 
Deres  Moder,  og  jeg  troer,  at  vi  Tre  engang  igjen  skal 
samles  foran  dette  Alter.  Farvel,  min  Søn,  og  Gud  være 
med  Dem!" 

Med  disse  Ord  lagde  han  sin  Haand  paa  det  unge 
Menneskes  Hoved,  saae  ham  stift  ind  i  Øinene  med  sit 
klare  alvorlige  Blik,  tog  Datteren  under  Armen  og  gik 
langsomt  bort. 

Asmus  Ahrens  var  ude  af  sig  selv.  Hans  Hænder 
foldede  sig,  et  Par  store  Taarer  rullede  ned  ad  hans 
Kinder,  og  med  et  Blik  til  Altertavlen  —  et  Blik,  der 
denne  Gang  var  fuldt  af  Haab ,  Tillid  og  Fortrøstning, 
styrtede  han  ud  af  Kirken. 

Den  følgende  Dag  tog  han  bort.      At  hans  treaarige 

Ophold  i  den  evige  Stad  ikke  var  spildt ,  derom  vidnede 
de  smukke  og  løfterige  Arbeider,  han  til  forskjellige  Tider 
hjemsendte,  og  den  Opsigt  de  gjorde.  Truede  ogsaa  en 
(Jang  imellem  Længsel  og  Modløshed  med  at  betage 
ham,  saa  dukkede  Scenen  foran  Hans  Briiggemanns  Altar- 
tavle  strax  frem  for  ham,  og  den  gav  ham  atter  Opsving 
og  Kræfter.     Lønnen  udeblev  heller  ikke. 

Olaget  ved  Slesvig  var  tabt  efter  en  lang  og  heltemodig 
Kamp  imod  Overmagten.  Jeg  vil  ikke  her  skildre  Val- 
pladsen, hvis  græsklædte  Høie  i  en  Halvkreds  slynge  sig 
omkring  Slien,  ikke  Colonnerne,  der  i  det  mest  glimrende 
Sollys  vælte  sig  mod  hverandre  og  snart  storme  frem 
med  tordnende  Hurra,  snart  kastes  tilbage  i  vild  Flugt, 
ikke  Krudtdampen,  der  lægger  sig  henover  Scenen  som 
en  tyk,  mælkehvid  Sky,  ikke  Ildsøilerne,  der  vælte  sig  op 
fra  de  affyrede  Kanoner,  eller  de  blussende  Flammer  fra 
det  paa  to  Sider  antændte  Bustorf,  ikke  Flintekuglernes 
Piben,  Kanonkuglernes  Susen  og  den  uhyggelige  Klingren 
af  de  springende  Granater  —  alt  det  er  det  dog  umuligt 
at  samle  til  et  Hele,   naar  man  ikke  har  seet  det. 

Aftenen,  der  fulgte  paa  denne  Dag,  var  regnfuld  og 
mørk.  Den  danske  Armee  bivuakerede  mellem  Arnholt- 
og  Langsø,  hvor  der  var  en  udmærket  Stilling  til  at  mod- 
tage et  Slag,  hvis  Tydskerne  vilde  forfølge;  et  Dragon- 
regiment var  paa  Forpost  og  drev  sine  Recognosceringer 
lige    ned    til    Byen.      Bivuakilden    brændte    lystigt,    Stem- 

ningen  var  god  og  oprømt,  vore  Folk  vidste,  at  de  havde 
gjort  deres  Pligt  —  Resten  var  i  Guds  Haand.  Ligeoverfor 
laa  (iottorp  Slot.  Alle  Vinduerne  vare  oplyste,  og  det 
var  underligt  nok  at  tænke  paa ,  at  der ,  hvor  de  Danske 
havde  havt  Hovedkvarteer  om  Morgenen ,  der  huserede 
nu  Tydskerne. 

En  Fjerdingvei  nordlig  for  Slesvig  ligger  Værtshuset 
Ruhekrug.  Udenfor  det  holdt  en  halv  Snees  Dragoner, 
der  to  og  to  skiftedes  til  at  sidde  af  og  fodre  deres  Heste, 
medens  de  Andre  holdt  Udkik.  Inde  i  Stuen  sad  deres 
Lieutnant  og  drak  sig  et  Krus  01.  Det  var  en  ganske 
ung  Officeer  med  et  smukt,  aabent  og  sorgløst  Physionomi. 
Han  havde  den  venstre  Arm  i  et  Bind,  men  det  forhindrede 
ham  ikke  i  at  passiare  muntert  med  Værten,  en  stor,  fir- 
skaaren  Tyksak  med  et  fælt,  svinepolidsk  Ansigt.  Han 
stod  og  krummede  sig  for  den  unge  Lieutnant,  og  Munden 
gik  paa  ham  ufortrødent  i  dette  besynderlige  Sammen- 
surium af  Tydsk,  Plattydsk  og  Dansk,  som  man  ikke  uvittigt 
har  kaldet:   Heelstatssproget. 

„W'at  for  en  Gliick!"  gjentog  han,  „wat  for  en  Gliick, 
dat  Di  er  komen  so  derfra?  So  manche  brave  junge  Liit! 
.  .  .  Und  ick ,  som  holder  so  meget  af  de  Dånische  und 
bin  selbst  so  dånisch,  so  danisch !  .  .  .  Aber  schall  jeg  ikke 
opdecke  for  Dem  ?  Und  Deres  Liite,  lat  dem  doch  afsattein ! 
Wir  sind  ja  alene!  Rer  Di  mal,  Anne  Lisbeth!  Dech  de 
Tisch  for  de  Rittmester!" 

„Nei  stop,  Hr.  Vært!  De  gaaer  for  rask  paa !  Rit- 
mester er  jeg  ikke  endnu,  og  dække  Bord  skal  De  heller 
ikke!  Bliv  De  kun  siddende,  'Jomfru,  og  gjer  Dem  ingen 
rieilighed,   for  min  Skyld!" 

Lieutnanten  henvendte  disse  sidste  Ord  til  en  ung 
Pige ,  der  sad  i  Halvmørke  henne  ved  Kaminen  og 
strikkede  taus. 

«Aber  min  Bockbier  mo  Di  proberen,  binnen  Di  af- 
reisen !  Spute  Dich,  Anne  Lisheth!  und  hol  mi  en  Seidel!" 

Han  gik  hen,  lukkede  et  Skab  op  og  fremtog  et 
smukt  Krystalkrus  med  Selvhank  og  Sølvlaag.  „Dat  is 
min  Ogappel!"  blev  han  ved,  „und  dat  komt  sonst  nich 
herut! —  Kenn  Se  den?"  føiede  han  til  og  pegede  paa 
en  stor  Sølvmedaille,   der  var  indlagt  i  Laaget. 

„Ja  skulde  jeg  ikke  kjende  Christian  den  Ottende!" 
sagde  den  unge  Lieutnant. 

„Ach,  en  schoner  Mann!  Und  sene  Frau,  wie  schmuck 
und  gottlich!  Sin  VVogen  gik  entwei  for  min  Dør,  und 
so  vvisten  se  mi  den  grote  Naade  at  komme  ind  to  mi. 
Spåter  hat  man  mi  denne  prachtvolle  Pokal  schickt.  Sieh 
mal,   wat  ick  har  ladet  einschleifen : 

Den  Becher  mir  mein   Herzog  gab. 
Ich  bleib  ihm  treu  bis  an  das  Grab ! 
Wat  siger  Di  derto  V " 

„Jeg    siger,"     svarede    den    unge  Lieutnant    i    en    tør 

'J'one,  „at  det  havde  taget  sig  nok  saa  godt  ud,  naar  det 
havde  staaet  der  paa  Dansk." 

„Po  Dansk!  ja  wohl  I  ...  ja  vel  I  ...  po  Dansk!" 
stammede  han  forlegen.  „Na,  Anne  Lisbeht!  wc  blibst 
Du  mit  det  Beer'r*    Du  jagst  mi  alle    de  Gåste  weck!" 

«Nei,  veed  De  hvad,  Hr.  Vært,"  sagde  Lieutnanten. 
der  nu  først  kastede  et  Blik  paa  Anne  Lisbeth  og  blev 
forbauset  over  den  unge  Piges  ualmindelige  Skjønhed. 
„Deres  01  kan  være  meget  godt,  men  jeg  troer  dog.  at 
Jomfruen  trækker  endnu  bedre!" 

Denne  Compliment,  der  just  ikke  hørte  til  de  fineste, 
gjorde  ikke  noget  Indtryk  paa  den  unge  Pige.  thi  hun 
saae  blot  alvorlig  paa  ham  med  sine  store,  udtrj-ksfulde 
Øine,  satte  Kanden  paa  Bordet  og  gik  igjen  hen  til  sit 
Arbeide.  Værten  vilde  helde  Øllet  i  det  kostbare  Krus. 
men  den  unge  Lieutnant  gjorde  en  afværgende  Bevægelse, 
som  om  han  frygtede  for ,  at  den  tydske  Indskrift  skulde 
fordærve  ham  Smagen.  Han  tog  Kanden  og  satte  den 
til  Munden. 

«Nit  wahrV  famosl"  sagde  Værten.  „Sie  kriegen  so 
wat  nich,  før  Di  kommer  hjem." 

„Hjem?"    spurgte  Lieutnanten. 

„Ja,  ick  mener,  dat  is  forbi  nu,  und  dat  Di  marschirer 
hjem?" 

„Hjem?  forbi?"  gjentog  Officeren  og  lo  høit.  „Nei, 
nu  skal  vi  forst  til  at  begynde!" 

„Aber  nu  er  Di  jo  doch  po  die  Reise  to  Hus!*'  sagde 
Værten  med  slet  skjult  Ærgrelse. 

„Ja,  Hovedkvarteret  er  i  Idsted,  og  Tropperne  gaae 
til  Overse  og  Flensborg,  hvis  De  kalder  det  for  vort 
Hjem !  Jeg  og  mit  Regiment  kommer  til  at  ligge  Dem 
endnu,  meget  nærmere." 

„Is  moglich?   W'oa  dennV"   spurgte  Værten  overrasket. 

„I  Jaruplund  og  Julskov,"  svarede  Lieutnanten  i  en 
kort  Tone,  idet  han  sagde  Farvel  og  kastede  nogle  Sølv- 
penge paa  Bordet. 

Værten  satte  et  rørende  Ansigt  op  og  krummede  og 
bukkede  sig  den  ene  Gang  efter  den  anden.  „Lel)  wohl ! 
leb  wohl!"  raabte  han,  „und  lat  mi  see  for  Gottes  VVillen, 
at  De  inte  komer  til  Schade  po  Hesten  mit  den  kranken 
Arm!" 

„Det  har  ingen  Nød,"  sagde  Lieutnanten.  „thi  jeg 
bruger  ikke  engang  Tømmen.  Jeg  har  exerceret  min 
Hest  saa  godt,  at  den  lystrer,  naar  den  bare  hører  min 
Stemme.  Havde  man  itide  taget  Holstenerne  paa  samme 
Maade,  saa  var  der  ingen  Krig  blevet  af  dengang."  Han 
satte  Hesten  i  Trav,   og  nu  gik  det  rask  nedad  Chausseen. 

Værten  stod  endnu  i  Døren,  da  den  sidste  Lyd  af 
Hestetravet  døde  bort  i  det  Fjerne.  „I  wolt  håbn,  dat 
vi  Perd  sin  schollt,  aberst  —  tøv  man!"  sagde  han  med 
et  ondt  Blik  og  saae  nedad  Veien.  Derpaa  gik  han  ind 
i  Stuen ,   tog  en  Pjækkert  paa  og  bandt  et  tykt  Tørklæde 

nm  Halsen.  „Bi  Sankelmark-See  konnen  vir  sie  umgaaen 
und  von  achtcrn  nehmen.     Hiite  Dich,   Dånenbrut!" 

Han  vendte  sig  om  til  Anne  Lisbeth,  der  med  en 
ubeskrivelig  Angst  havde  hørt  paa  hans  Ord  og  fulgt  hans 
Bevægelser.  „Er  sprach  ja  von  Julskov  und  Jaruplund?" 
spurgte  han. 

Hun   lod,  som   hun  Intet  horte,   og  strikkede  ivrigt. 

„Anne  Lisbeth!"  raabte  han  i  en  vred  Tone.  «\Vo 
hat  he  sagt,  dat  de  Regiment  schall  legen?" 

„Jeg  veed  det  ikke;  jeg  har  Ingenting  hørt,"  sagde 
liun  og  saae  roligt  hen  for  sig. 

„Dat  is  de  ole  Schnack!"  raabte  han  heftigt.  „Du 
kannst  weder  sehen  noch  horen  —  aber  Dich  putzen  und 
de  Prinzess  spelen  —  dat  versteist  Du.  Nimm  dat  Licht 
und  maack,  dat  Du  wegkommst!" 

Han  gik  ud  af  Døren  og  laasede  den  omhyggeligt 
af  efter  sig.  Anne  Lisbeth  listede  sig  hen  til  Vinduet  og 
saae  ud  efter  Kromanden ,  der  med  hurtige  Skridt  gik 
henimod  Gottorp. 

„Den  Usling!  han  bringer  dem  i  Ulykke  Allesammen!" 
udbrod  hun  fortvivlet  og  vred  Hænderne.  „Hvad  skal 
jeg  dog  gjøreV" 

Hun  greb  Lyset  og  stod  et  Øieblik  tankefuld  med 
det  i  Haanden.  Saaledes  som  hun  stod  der,  med  det 
askelyse  Haar  nedad  Nakken,  rank,  yppig,  eiendommelig 
belyst,  og  med  et  tankefuldt,  villiefast  LTdtryk  i  det  smukke 

Ansigt  lignede  hun  den  Personification  af"  „Danmark",  vi 
for  endeel  Aar  siden  saae  paa  en  af  vore  Udstillinger. 
Man  havde  kun  behøvet  at  sætte  hende  hen  i  en  Korn- 
mark og  give  hende  en  Dannebrogsfane  i  Haanden,  saa 
havde  Ligheden  været  fuldkommen.  Pludselig  gik  der 
ligesom  et  Sollys  hen  over  hendes  Ansigt.  Hun  gik  ind 
i  Sideværelset  og  kastede  et  merkt  Tørklæde  over  sine 
Skuldre;  derpaa  slukkede  hun  Lyset  og  listede  sig  hen 
over  Gaarden  og  ind  i  Stalden.  Her  tog  hun  forsigtig 
Nøglen,  der  hang  paa  sit  Søm,  aabnede  Staldporten  uden 
Støi,   og  et  Øieblik   efter  stod  hun  i  det  Frie. 

Det  var  langt  ud  paa  Aften,  og  hun  gik  rask  henad 
Chausseen,  der  fører  til  Idsted.  Hun  havde  gaaet  et  godt 
Stykke  Vei,  da  hun  saae  et  langt  Vogntrain  foran  sig. 
Det  var  et  Ambulancetog,  der  havde  gjort  Holdt.  Døde 
og  Saarede  laae  mellem  hverandre  i  Halmen  paa  Høst- 
vognene. Det  var  ogsaa  en  Høst,  en  altfor  tidlig  Høst 
af  saamange  kjække ,  tappre  unge  Folk ,  der  laae  her 
gjennemskudte  og  lemlæstede  med  Dødens  Bleghed  paa 
Læberne.  Natten  skjulte  heldigviis  dette  Syn  for  hendes 
Blik,  og  kun  af  og  til  trængte  der  en  dæmpet,  vaandefuld 
Lyd  hen  til  hendes  Øre.  Hendes  Hjerte  bankede  vold- 
somt, og  hvad  der  forøgede  hendes  Angst  var  Tanken 
om ,  hvad  Tams  vilde  sige ,  hvis  han  mødte  hende  her. 
Tams  var  den  kjønneste  og  rigeste  Gaardmandsøn  paa 
hele    Egnen.       Faderen    var    død.    Moderen    gammel    og 


3° 


,  1  )e  Priiizess"' 


.-vagelig,  og  allerede  i  et  Par  Aar  havde  han  bestyret 
(jaarden  for  hende.  Han  og  Anne  Lisbeth  havde  ligefra 
Ijorneaarene  været  Kjærester,  og  naar  han  ikke  var  gift 
med  hende  forlænge  siden,  saa  laa  det  alene  deri,  at  han 
ikke  vilde  bedrøve  sin  Moder,  der  var  hoffærdig  og  ind- 
bildsk og  vilde  gaaet  i  Jorden  af  Sorg,  hvis  hun  havde 
troet,  at  Tams,  hendes  Stolthed,  kunde  begaae  saadan  en 
Mesalliance.  Og  Tams,  ja  han  var  Hink  og  brav,  men 
saa  forfærdelig  skinsyg  og  prikken !  Hvor  vilde  det  gaae, 
hvis  han  fik  Nys  om,  at  hun  havde  løbet  om  paa  Lande- 
veien  ved  Nattetid?  Alt  dette  løb  rundt  i  Hovedet  paa 
hende  og  fik  Blodet  til  at  synge  for  hendes  Oren  og 
Ixanke  i  hendes  Tindinger!  Hun  tog  Tørklædet  op  over 
Hovedet  og  bandt  det  fast  under  Hagen. 

Pludselig  lød  der  hurtige  Hovslag  foran  hende :  de 
kom  nærmere  og  nærmere,  og  et  Par  Secunder  efter  holdt 
en  Artillerist  sin  dampende  Hest  an  lige  foran  hende. 
(,Hvem  er  Du?  hvor  skal  Du  hen?  og  hvad  er  Du  for 
en  Landsmand?"  spurgte  han  med  en  skrigende,  skingrende 
Stemme,  idet  han  trak  en  Pistol  frem  og  lagde  an  paa 
den  stakkels  Anne  Lisbeth.  Et  Blik  paa  Artilleristen  var 
nok  til  at  overbevise  hende  om ,  at  han  havde  drukket 
over  Tørsten.  Dette  Syn  gjengav  hende  al  hendes  Fatning. 
„Seer  Du  ikke,  at  jeg  er  et  Fruentimmer?"  sagde  hun  i 
en  fast  Tone.  „Skammer  Du  Dig  ikke  ved  at  overfalde 
en  stakkels  Pige,  der  gaaer  sit  lovlige  Ærinde?    Spar  Du 

paa  dit  Knidt,  til  Du  faaer  Brug  for  det!"  Artilleristen 
satte  med  et  skingrende  Hurra  Sporerne  i  Siden  paa  sin 
Hest,  svang  Pistolen  over  Hovedet  og  loer  afsted  i  strakt 
Galop,  som  han  var  kommen.  Anne  Lisbeth  stod  som 
forstenet  og  saae  efter  ham ,  saalænge  til  hun  hverken 
kunde  høre  hans  Hest  eller  hans  Hurra. 

Det  var  ikke  raadeligt  at  blive  længer  paa  Chaus- 
seen,  det  indsaae  hun.  Hun  gik  derfor  tvers  over  Markerne 
hen  til  en  Bondegaard,  som  hun  kunde  skimte  langt  borte. 
Derfra,  vidste  hun,  gik  der  en  Sti  lige  til  Kroen  i  Idsted. 
Hun  gik  rask  til,   og  snart  var  hun  paa  Stien. 

Det  Syn,  der  her  frembød  sig  for  hende,  var  ingen- 
lunde beroligende.  Hvor  hun  saae  hen  —  ligeud,  tilhøire, 
tilvenstre  —  blussede  der  Vagtild  paa  Vagtild.  Mørke 
Skikkelser  bevægede  sig  omkring  Ilden  og  antoge  i  den 
usikkre  Belysning  overnaturlige  Størrelser.  Jo  længer  hun 
kom  frem ,  des  mere  broget  blev  det,  og  hun  betænkte 
sig  paa  at  gaae  videre ;  men  det  var  kun  et  Øieblik  — 
der  var  Noget  inden  i  hende,  som  drev  hende  fremad! 
Hist  henne  var  der  opkjørt  en  Artilleripark,  og  her  stode 
Geværer  i  pyntelige  Pyramider.  Der  gik  Feltflasken  fra 
Haand  til  Haand,  og  her  lavede  man  Grog  og  krydrede 
sin  Aftensmad  med  at  skumle  over  Intendanturen.  Anne 
Lisbeth  skyndte  sig  forbi  alle  disse  Grupper,  men  hun 
undgik  ikke,  at  der  blev  sendt  en  Ladning  Vittigheder 
efter  hende,  som  vilde  jaget  Blodet   op  i  hendes  Kinder, 

hvis  hun  havde  havt  Tid  til  at  høre  efter.  Endelig 
aandede  hun  lettere,  hun  var  ude  af  Sværmen,  hun  havde 
igjen  fat  paa  Stien,  og  Klokken  var  henimod  elleve,  da 
hun  naaede  Maalet. 

Udenfor  Kroen  myldrede  der  af  Ordonnantser  og 
Heste.  En  Dragon  tog  hende  om  Livet  og  vilde  absolut 
see  hende  ind  i  Ansigtet.  Hun  stødte  ham  fra  sig  med 
Magt  —  men  der  kom  Flere  til.  Hun  holdt  dem  tappert 
fra  Livet,  men  under  Kampen  løsnedes  Tørklædet  om 
Hovedet  og  gled  ned  over  hendes  Skuldre.  »Det  er  jo  Anne 
Lisbeth  I  det  er  Prindsessen  fra  Ruhekrug!"  raabte  En  af 
dem.     „Prindsessen!  Prindsessen  I"  jublede  de  Andre. 

„Hvad  har  I  for,  Folk?  hvad  er  her  paafærde?" 
spurgte  en  ældre  OfiFiceer,  der  traadte  hen  til  Klyngen. 
Der  var  noget  Norsk  i  Accenten,  som  Folkene  syntes  at 
kjende  godt,  thi  de  sprang  ærbødigt  tilside  med  Hænderne 
til  Casquen.  Anne  Lisbeth  stod  paa  engang  alene  ligeover 
for  ham.  „Hvad  for  noget!  En  lille  Pige?  og  Du  kommer 
her  og  gjør  Oprør  i  Hovedkvarteret?  Ei,  ei!  Hvad  vil 
Du  her,  Barn?"  Der  var  noget  Mildt  og  Faderligt  i  hans 
Stemme,  som  gjorde  Indtryk  paa  Anne  Lisbeth.  «Det 
skal  jeg  svare  Dem  paa,  naar  vi  er  alene,"  sagde  hun. 
Officeren  nikkede.  „Ja  Godtfolk!  gaa  I  nu  kun  hen  til 
Eders  Heste!  Om  lidt  skal  I  sidde  op,  det  veed  jeg. 
Klokken  elleve  faae  I  Jere  Ordrer,  og  Klokken  er  strax 
elleve."     Dragonerne  fjernede  sig  øieblikkelig. 

„Jeg  maa  tale  med  Generalen?"   sagde  Anne  Lisbeth. 
„Med  Generalen?  ei,  ei!  og  det  er  nødvendigt?" 

„For  Dig?" 

„Nei,  for  mange  Andre." 

„Følg  med!"  —  Han  gik  henimod  Kroen.  „Sæt 
Dig  paa  den  Bænk  der  og  vent!  Du  kan  være  ganske 
rolig  —  nu  er  der  Ingen,  der  gjør  Dig  det  mindste!" 

Faa  Minuter  efter  kom  han  tilbage.  „Gaa  Du  nu 
kun  ind,  mit  Barn!  og  vær  ikke  bange!"  sagde  han  mildt. 

En  Ordonnants  lukkede  Døren  op,  og  hun  traadte 
ind  i  et  Værelse,  der  var  stærkt  oplyst.  Ved  et  langt 
Bord  sad  nogle  Officerer  og  Guider  og  skrev.  En  ung, 
smuk  Mand  gik  op  og  ned  ad  Gulvet  og  dikterede.  Anne 
Lisbeth  blev  staaende  henne  ved  Døren ;  hun  havde  Tid 
nok  til  at  betragte  ham ,  thi  han  blev  ved  at  diktere  og 
sendte  hende  kun  et  hurtigt  Blik,  idet  hun  traadte  ind. 

Hans  Gang  var  fast  og  sikker,  og  det  syntes  umuligt 
at  forandre  dens  Rythmus.  Der  var  noget  Sluttet  og  Be- 
stemt ved  ham ,  som  gjorde ,  at  man  til  Trods  for  hans 
Ungdom  nærmede  sig  ham  med  Ærbødighed.  Hans  Paa- 
klædning  var  saa  ugeneert  som  muligt :  en  hvid  Vest,  et  sort 
Tørklæde  knyttet  løst  omkring  Halsen  og  en  aabenstaaende 
Frakke  —  kun  den  sølvbroderede  Krave  tydede  hen  paa, 
at  det  var  en  Stabsofficeer.  Panden  var  høi  og  hvælvet. 
Dg  det  mørke,   krøllede  Haar  omgav  den  som   en  Ramme; 

Klikket  var  ildfuldt  og  genialt,  Munden  fintformet  og  kjæk, 
men  der  var  en  tidlig  Alvor  udbredt  over  det  ungdomme- 
ligt smukke  Ansigt,  som  naar  en  mørk  Himmel  hvælver 
sig  over  en  nys  udsprungen  Skov. 

Endelig  var  han  færdig.  „Ville  De  sørge  for,  at 
disse  Ordrer  expederes  saa  hurtigt  som  muligt !  Godnat, 
mine  Herrer,  og  Tak  for  idagl"  Han  vinkede  ad  Anne 
Lisbeth  og  gik  ind  i  et  Sideværelse.  Officererne  reiste 
sig  op  og  bukkede  ærbødigt. 

Anne  Lisbeth  vidste  ikke,  hvad  hun  skulde  troe  eller 
tænke.  Det  kunde  umuligt  falde  hende  ind,  at  den  ven- 
lige gamle  Mand  havde  ført  hende  bag  Lyset,  og  paa 
den  anden  Side  var  det  jo  ikke  rimeligt,  at  et  saa  ungt 
Menneske  skulde  være  Generalen.  Hun  taug  derfor,  og 
der  opstod  en  Pause. 

((Hvad  venter  De  paa?"   spurgte  han  i  en  kort  Tone. 

„Paa  Generalen,"   svarede  Anne  Lisbeth.  . 

„Han  sover  og  maa  ikke  vækkes.  Jeg  er  hans  Stabs- 
chef. Alt ,  hvad  De  har  at  sige  ham ,  kan  De  roligt 
betroe  mig,  hvis  det  ikke  er  Noget,  der  angaaer  ham 
personligt.  * 

„Det  angaaer  Armeen." 

„Saa  tal!» 

Der  laa  noget  saa  Afgjørende  i  dette  „Saa  tal,"  at 
Anne  Lisbeth  adlød  paa  Øieblikket.  I  Begyndelsen  hørte 
han  temmelig  ligegyldigt  paa  hende.    Man  kunde  mærke, 

at  han  var  vant  til  den  Slags  Fortællinger,  der  i  Regelen 
ikke  giver  noget  Udbytte,  og  at  han  kun  hørte  paa  hende 
for  at  opfylde  en  Pligt.  Først  da  hun  nævnte  Jaruplund 
og  Julskov ,  begyndte  han  at  blive  opmærksom ,  og  da 
han  hørte  Kromandens  Yttring  om  at  omgaae  dem  ved 
Sankelmark-Sø,  studsede  han  og  blev  alvorlig.  Han 
ringede,   og  et  Øieblik  efter  kom  en  Adjutant  ind  i  Stuen. 

„Ere  Ordrerne  til  iste  og  2 det  Jægerkorps  afgaaede?" 
spurgte  han. 

„Endnu  ikke." 

„Saa  bring  mig  dem  strax." 

Han  gik  et  Par  Gange  op  og  ned  i  Stuen ,  som  en 
Mand  der  lægger  sin  Plan.  Derpaa  blev  han  staaende 
foran  den  unge  Pige,  og  denne  Gang  saae  han  paa  hende 
med  et  ualmindelig  mildt  Ansigt. 

((Altsaa,  da  Kromanden  gik  til  Gottorp,  saa  listede 
De  Dem  til  Idsted!  Hvor  fik  De  det  Mod  fra?"  spurgte 
han  mildt. 

„Det  veed  jeg  ikke;  men  jeg  tænkte  slet  ikke  paa 
mig  selv   —   det  er  sagtens  Grunden." 

„Det  har  De  Ret  i;  men  hvem  gav  Dem  Feltraabet? 
hvorledes  kom  De  igjennem  vore  Forposter?" 

«j6g  gik  ad  en  Marksti  som  jeg  kjender,  og  jeg 
mødte  slet  ingen." 

„De  mødte  slet  ingen!"   gjentog  han  og  lo  høit.    Jo, 

det  er  rigtig  et  vel  garderet  Hovedkvarteer  —  det  maa 
jeg  tilstaae!" 

Adjutanten  kom  tilbage.  Stabschefen  tog  Brevene 
fra  ham  og  lagde  dem  hen  paa  Bordet.  Derpaa  gik  han 
hen  til  den  unge  Pige  og  rakte  hende  Haanden.  „Jeg 
takker  Dem,»  sagde  han,  „og  skjenner  paa,  hvad  De  har 
gjort!  Hvis  De  engang  har  Noget  at  bede  om,  saa  husk, 
at  den  commanderende  General  er  i  Deres  Gjeld.  For- 
resten maa  jeg  paalægge  Dem  ikke  at  nævne  for  noget 
Menneske,  hvad  her  er  passeret." 

Anne  Lisbeth  blussede  over  hele  Ansigtet,  og  Taarerne 
stode  hende  i  Øinene. 

Han  vendte  sig  om  til  Adjutanten:  „Denne  unge 
Person  skal  ledsages  til  sit  Hjem  af  en  paalidelig  Mand," 
sagde  han. 

„Hvis  Capitainen  tillader,  skal  det  være  mig  en  stor 
Fornøielse  ..."  sagde  Adjutanten  ivrigt  og  vilde  allerede 
byde  hende  Armen. 

„Ja  det  er  jeg  vis  paa!  Det  vilde  vist  være  Dem  en 
stor  Fornøielse,"  sagde  han  med  en  kort  Latter;  „men 
der  bliver  Intet  af!  I  det  Punkt  hører  De  ikke  til  de 
Paalidelige. " 

Han  lukkede  Døren  op  og  kaldte  paa  en  af  Guiderne. 
„Følg  denne  unge  Pige  paa  Vei,  saalænge  hun  ønsker 
Deres  Selskab!    Men  vær  forsigtig  og  sørg  for,  at  hverken 

hun  eller  De  bliver  opsnappet!"  Dermed  bøiede  han 
igjen  Hovedet  kort  og  trak  sig  tilbage. 

Klokken  var  over  tolv.  Anne  Lisbeth  og  Guiden  gik 
rask  hen  ad  den  samme  Marksti,  som  hun  for  kort  siden 
var  passeret  alene.  De  vexlede  ikke  mange  Ord,  thi  Anne 
Lisbeth  var  saa  opfyldt  af  sit  lille  Eventyr ,  at  hun  ikke 
kunde  tænke  paa  Andet.  Billedet  af  den  unge  Stabschef 
med  det  kjække,  bydende  Væsen  vilde  ikke  forlade  hende, 
og  det  nyttede  kun  lidt,  at  hun  gik  stærkere  —  det  fulgte 
alligevel  med  hende.  Da  Ruhekrug  var  i  Sigte,  takkede 
hun  høfligt  sin  Ledsager,  og  nu  var  hun  atter  alene.  Hun 
var  ikke  gaaet  over  paa  Chausseen  i  rette  Tid  og  var 
derfor  paa  Grund  af  Tørveskæret  og  det  sumpige  Terrain 
nødt  til  at  følge  Stien  endnu  nogle  hundrede  Skridt  søn- 
den for  Kroen.  Her  krøb  hun  netop  over  en  Stente, 
der  førte  hen  til  Landeveien,  da  nogle  preussiske  Husarer 
kom  forbi.  Hun  gjorde  et  Forsøg  paa  at  smutte  fra  dem, 
men  i  et  Nu  var  hun  omringet.  Preusserne  gjorde  Løier 
med  deres  Fangst  og  vilde  allerede  lade  hende  gaae,  da 
en  lille  bondeklædt  Mand,  der  fulgte  med  dem  som  Vei- 
viser,  kom  til  i  det  samme.  Det  var  Sandemanden  i 
Brodersby ,  der  var  vidt  bekjendt  for  sin  onde  Tunge  og 
sin  Sladder. 

„Ho  ho!"  raabte  han,  „det  er  jo  Anne  Lisbeth! 
Hvor  kommer  Du  fra?"  / 

Hun    svarede    ikke.    —    „Saa   Du    har    faaet   Dig    en 

Kjæreste  mellem  TydskemeV  og  ham  besøger  Du  om 
Natten?" 

Hun  svarede  ikke.  —  „Det  vil  vist  glæde  Tams 
overordentlig,  naar  han  faaer  det  at  vide !  Troer  Du  ikke, 
Anne  Lisbeth?" 

Hun  svarede  ikke.  —  Preusserne  bleve  utaalmodige 
og  red  videre.  „Ja  Du  er  lige  kjæphøi  endnu,  men  Du 
bliver  nok  spag  efter  dette!"  raabte  Sandemanden  og 
fulgte  efter. 

Anne  Lisbeth  gik  ind  i  Kroen  ad  samme  Vei,  som 
hun  havde  forladt  den.  Alt  var  stille  omkring  hende; 
men  da  hun  lagde  sit  Hoved  til  Puden  og  foldede  sine 
Hænder  som  sædvanligt,  da  vidste  hun,  at  det  var  forbi 
med  hendes  Ro,  og  at  hun  nu  maatte  være  forberedt  paa 
det  Værste. 

Hun  tog  heller  ikke  feil.  Næste  Dag  hed  det  alle- 
rede, at  Anne  Lisbeth  havde  faaet  sig  en  Kjærest  blandt 
Tydskerne ,  og  at  hun  føitede  om  med  ham  om  Natten. 
Man  hviskede  snart  endnu  værre  Ting  i  Krogene  om 
hende ;  Mandfolkene  begyndte  at  ville  tage  sig  Friheder, 
naar  de  talte  til  hende ,  og  Fruentimmerne  loe  haanligt 
af  „Prindsessen,"  naar  de  gik  forbi  hende.  Kromanden, 
der  altid  havde  havt  et  Horn  i  Siden  paa  hende ,  blev 
med  hver  Dag  utaaleligere,  og  fra  Tams  hørte  hun  Intet. 
Rygtet  gik,  at  hans  Moder  laa  paa  det  Yderste,  og  en 
Ugestid    derefter  hørte  Anne   Lisbeth,   at  hun  var  død  — 

men  fra  ham  selv  hørte  hun  det  ikke.  Hun  var  i  den 
sidste  Tid  bleven  noget  blegere,  men  hun  gik  stille  og 
taus  som  sædvanligt  og  røgtede  sin  Gjerning. 

En  Dag  havde  hun  været  ude  paa  B.legen,  og  hun 
vilde  netop  gaae  tilbage  til  Kroen,  da  Tams  tilfældig 
kom  tvers  over  Marken.  Hun  havde  en  lille  Kurv  med 
Blegetøi  paa  Hovedet  og  saae  saa  vidunderlig  smuk  ud  i 
den  nedgaaende  Maisol,  at  Tams,  der  vilde  gaaet  forbi, 
uvilkaarlig  blev  staaende.      Hun  standsede  ogsaa. 

«Har  Du  ikke  Noget  at  sige  mig?"  spurgte  Tams. 

„Nei,  hvad  skulde  det  være?"   svarede  hun. 

„Ikke  Noget  om  den  Nat,  som  Du  veed  nok?" 

(flkke  det  mindste." 

Der  opstod  en  Pause.    Endelig  begyndte  Tams  igjen: 

„Jeg  har  havt  megen  Sorg  i  den  sidste  Tid,  Anne 
Lisbeth." 

„Det  har  jeg  hørt,  Tams." 

„Men  den,  Du  har  gjort  mig,  det  er  dog  den  aller- 
største." 

„Jeg  har  aldrig  gjort  Dig  nogen  Sorg,  hverken  Dig 
eller  nogen  Anden,"  sagde  Anne  Lisbeth  i  en  fast  Tone. 

„Jo,  det  har  Du,  og  det  forvinder  jeg  aldrig!  Jeg, 
som  altid  troede  saa  godt  om  Dig,  og  saa  skal  jeg  nu 
høre  ..." 

„Tams,"  afbrød  hun  ham;  „Jeg  har  ikke  mange  Ord, 
det  veed  Du,    og  Du  veed  ogsaa,    at  jeg  taler  Sandhed. 

Hvad  jeg  har  gjort  den  Nat,  Du  taler  om,  det  kan  jeg 
forsvare  for  Gud  og  Mennesker;  men  sige  Dig  det,  kan 
jeg  ikke  —  idetmindste  ikke  nu,  ikke  saalænge  jeg  er 
her.    Hvis  Du  holder  af  mig,  saa  maa  Du  ogsaa  troe  mig." 

Han  taug  og  rystede  paa  Hovedet. 

„ Farvel,. Tams!"   sagde  hun  og  gik  rask  hen  ad  Stien. 

Tams  fulgte  efter  hende  og  greb  hendes  Haand. 
„Hvis  Du  gaaer  fra  mig  nu,"  sagde  han  heftigt,  „saa  sees 
vi  aldrig  mere  ! " 

„Det  maa  Vorherre  om,"  svarede  Anne  Lisbeth  og 
gik  fra  ham. 

Det  rygtedes  naturligviis  ogsaa  snart,  og  nu  hed  hun 
ikke  længer  „De  Prinzess  von  Ruhekrug,"  men  „de  Prin- 
zess mit  de  lange  Nås."  Faa  Dage  efter  var  hun  for- 
svunden fra  Egnen.  En  dansk  Officeersfrue ,  der  havde 
havt  Tilladelse  til  at  besøge  sin  Mand  i  Lazarethet  paa 
Gottorp ,  havde  faaet  Godhed  for  hende  og  taget  hende 
med  sig  til  Jylland. 

Den  ene  Maaned  gik  efter  den  anden.  Vor  unge  Armee 
havde  hurtig  lært  at  seire ,  og  de  to  glimrende  Slagdage 
i  Sundeved  havde  bragt  Slesvigslaget  i  Forglemmelse. 
Den  26de  August  sluttedes  Vaabenstilstanden  i  Malmø; 
Armeecorpserne  skulde  opløses,  men  forinden  vilde  Kong 
Frederik  takke  sine  Soldater  for  deres  Mod  og  deres  Tro- 
skab, og  paa  Leerbek  Mark  defilerede  Tropperne  jublende 
forbi  ham  den    18de  September. 


,De  Prinzess". 


41 


Et  Par  Dage  efter  stod  der  en  ung  Pige  udenfor 
Hovedkvarteret  i  Veile.  Hun  vilde  tale  med  Stabschefen, 
men  han  var  redet  ud,  og  nu  stod  hun  paa  Steentrappen 
og  ventede  paa  ham.  Skildvagterne ,  der  havde  Post 
udenfor,  vilde  gjerne  i  Passiar  med  hende,  men  hun  syntes 
ikke  tilbøielig  til  at  indlade  sig  med  Dem. 

Et  Kvarteerstid  efter  kom  den  unge  Stabschef;  Skild- 
vagterne præsenterede ;  han  gav  Skimmelen  til  sin  Ordon- 
nants ,  gik  rask  opad  Trappen ,  og  det  Første ,  han  saae, 
var  —  Anne  Lisbeth.  ^^Det  kan  jeg  lide!"  sagde  han 
muntert.  «Jeg  vidste  nok,  at  jeg  skulde  see  Dem  igjen. 
Naa!    har  De  igjen  Noget  at  betroe  mig?" 

„Nei,  denne  Gang  har  jeg  Noget  at  bede  Dem  om." 

„Det  glæder  mig  —  følg  mig!"  —  Han  gik  igjen- 
nem  et  stort  Værelse,  hvor  der  sad  et  Par  Guider  og 
croquerede,  og  ind  i  det  næste. 

„Sæt  Dem  ned,"  sagde  han  i  en  munter  Tone,  „sæt 
Dem  dog  og  fortæl  mig,  hvorledes  De  har  havt  det!" 

Anne  Lisbeth  fortalte  nu  simpelt  og  naturligt  al  den 
Modgang,  hun  havde  havt  siden  deres  sidste  Møde,  og 
alt  som  hun  fortalte,  formørkedes  hans  Ansigt,  og  det  var 
tydeligt,  at  hendes  Skjebne  gik  ham  til  Hjertet.  Da  hun 
var  færdig,  reiste  han  sig  op  og  gik  et  Par  Gange  op  og 
ned  i  Stuen  med  korte  og  faste  Skridt;  derpaa  blev  han 
staaende  foran  hende.  „Og  nu?"  sagde  han  og  saae 
deeltagcnde  paa  hende. 

„Jeg  er  bleven  miskjendt  af  Saamange,"  sagde  Anne 
Lisbeth,  „det  maa  jeg  finde  mig  i;  men  der  er  een  Ting, 
der  piner  mig,  og  det  er  at  være  miskjendt  af  Tams. 
Fortæl  De  ham,  hvor  jeg  var  Natten  den  23de  April! 
Jeg  har  maattet  tie,  men  De  kan  gjere  det,  og  Dem  vil 
han  troe  paa!''   — 

„Ja  heller  end  gjerne !  Opgiv  mig  hans  Adresse! 
jeg  skal  skrive  ham  til  endnu  idag!^'   .... 

„Det  behøves  ikke.  Han  maa  være  her  i  Deres 
Nærhed!" 

„Her,  siger  De?    her?" 

„Ja,  min  Frue  viste  mig  idag  i  et  Blad,  at  han  er 
imellem  dem,  som  Kongen  iforgaars  har  givet  Danne- 
brogskorset." Hun  tog  Bladet  frem.  «Her  staaer  hans 
fulde  Navn." 

„Hvad  for  noget!  Vagtmesteren  ved  Ordonnantscorp- 
set!    Ham  er  det?    ham?"    raabte  Stabschefen. 

Han  gik  ud  i  den  forreste  Stue,  gav  en  Ordre  og 
kom  strax  efter  tilbage.  „Han  har  Kvarteer  her  i  Huset." 
sagde  han.  „Om  to  Minuter  er  han  her,  og  saa  skal  den 
Ting  blive  klaret." 

„Tak,  Tak!"  sagde  Anne  Lisbeth  og  vilde  skynde 
sig  ud  af  Døren. 

„Nei,  stop!  hvor  vil  De  hen?"  raabte  han  efter 
hende.  „Det  har  ingen  Art,  naar  De  ikke  selv  er  til- 
stede." 

Anne  Lisbeth  vilde  bort  med  Vold  og  Magt,  og  hun 
trj'glede  endnu  om  Forlov  til  at  gaae,  da  der  blev  banket 
paa  Døren.  „Kom  ind!"  raabte  Stabschefen,  og  i  samme 
Nu  traadte  en  ung,  rask  Husarvagtmester  i  fuld  Uniform 
og  med  Sølvkorset  paa  Brystet  ind  i  Stuen.  Han  hilste 
med  Haanden  til  Chacoten ;  men  han  blev  bleg  som 
et  Lig,  da  han  fik  Øie  paa  Anne  Lisbeth,  der  rystede 
over  hele  Legemet  og  holdt  sig  ved  Bordet. 

Stabschefen  tog  Ordet: 

„De  kjender  mig  jo,  Vagtmester?  og  De  troer,  hvad 
jeg  siger?« 

„Som  Evangeliet,  Hr.  Major !»  stammede  Vagtmesteren. 

„De  kjender  ogsaa  den  unge  Pige  der,  Deres  Byesbarn?" 

Vagtmesteren  tog  igjen  til  Chacoten. 

„Saa  hør,  hvad  jeg  siger  Dem.  Hun  har  den  23de 
April  om  Aftenen  mellem  elleve  og  tolv  bragt  mig  i 
Idsted  Kro. en  Melding,  hvorved  hun  har  gjort  sig  fortjent 
af  Armeen.  Den  commanderende  General  er  i  Gjeld  til 
hende,  og  jeg  troer,  at  der  er  Ingen  uden  Dem,  Vagtmester! 
der  kan  afbetale  Gjelden." 

„Den  er  allerede  afbetalt!"  sagde  Anne  Lisbeth. 
„Jeg  kan  see  paa  Tams,  at  han  troer  Dem,  og  jeg  for- 
langer ikke  mere."     Hun  vilde  igjen  ud  af  Døren. 

„Nei,  bliv!  bliv  dog!"  raabte  Stabschefen  utaalmodig. 
„Man  løber  ikke  saaledes  bort  fra  sin  Kjæreste ,  naar 
man  engang  har  givet  sit  Ord." 

»Det  har  han  taget  tilbage  igjen!"  sagde  Anne  Lis- 
beth ivrigt,  „og  han  har  selv  sagt,  at  han  aldrig  mere  vil 
see  mig." 

„Hvishvas !  hvem  tænker  paa  Sligt?  Naa!  lad  mig 
nu  see,  hvem  af  Jer  der  gjer  det  første  Skridt!  .... 
Ingen?  ....  Endnu  Ingen?"   —  Han  tog  Uhret  frem.     „I 

har    to  Minuter    endnu Hvad    for   noget  ?....!    vil 

ikke  lystre?  Ja,  saa  maa  I  virkelig  finde  Jer  i,  at  jeg 
bruger  min  Myndighed  som  Stabschef  og  arresterer  Jer  her- 
inde!  ...  Nu  maa  jeg,  hen  til  Generalen.  Naar  jeg 
kommer  tilbage,  haaber  jeg  at  I  har  besindet  Jer,  og  at 
jeg  ikke  skal  behøve  at  gribe  til  strengere  Forholdsregler." 

Han  gik  rask  ud  af  Døren  og  lukkede  den  i  Laas 
efter  sig. 

Hvad  der  foregik  derinde ,  veed  jeg  ikke ,  men  da 
han  kom  tilbage,  var  Situationen  ganske  forandret.  Uden 
Tvivl  var  det  Tams,  der  havde  gjort  det  første  Skridt 
—  og  det  andet  med  —  ,  thi  Anne  Lisbeth  stod  endnu 
akkurat  paa  den  samme  Plet,  som  da  han  gik  bort,  men 
Tams  var  henne  hos  hende !  De  holdt  hinanden  i  Hænderne 
og  saae  kjærligt  og  trofast  paa  hinanden.  Tams  havde 
Taarer  i  Øinene ;  men  Anne  Lisbeths  smukke  Ansigt  skin- 
nede med  en  saa  forklaret  Glands,  at  det  var  intet  Under, 
om  selv  den  rolige  Stabschef  et  Øieblik  misundte  den 
lykkelige  Vagtmester. 

JVlidt  i  vort  offentlige  Livs  trøstesløse  Sahara  er  der  dog 
eet  Aar,  vi  Alle  see  hen  til  som  en  Oase  —  det  er  1848. 
Det  staaer  endnu  for  os  som  et  Lyspunkt,  saagodtsom  det 
eneste,  og  trøster  os,  naar  vi  tænke  paa,  hvorvidt  vi  alle- 
rede ere  komne,   og  hvor  vi  endnu  kunne  havne. 

Det  var  altsaa  i  1848.  Tydskernes  udfordrende 
Haan ,  Februar-Revolutionens  Udbrud ,  og  den  Friheds- 
følelse, der  fra  den  udstrømmede  over  hele  Europa,  alt 
dette  havde  herhjemme  frembragt  et  Sammenhold,  en 
Endrægtighed,  som  vi  nu  desværre  savne.  Ligesom  under- 
tiden Individet  i  et  lykkeligt  Øieblik  kan  føle  sin  Kraft, 
den  legemlige  saavelsom  den  aandelige,  løftet  langt  over 
den  af  Naturen  anviste  Norm,  saaledes  gik  det  her  med 
hele  Nationen.  Kongens  Proclamation  slog  ned  som  et 
Lyn ,  Alle  strømmede  til  Fanerne ,  Enhver  vilde  aftvætte 
den  Haan  og  Uret,  der  var  tilføiet  os,  Ingen  holdt  sig 
tilbage.   —  Ingen  ?    Det  skal  vi  faae  at  høre. 

Ude  i  Frederiksberg  Allee  —  tilhøire,  naar  man  kom- 
mer inde  fra  Byen  —  ligger  der  en  smuk  Villa,  hvis  rene 

Stil  danner  en  velgjørende  Modsætning  til  alle  de  barokke 
Nutidsbygninger  med  Taarne  og  Karnapper,  der  senere  ere 
blevne  opførte  omkring  den.  Men  var  Huset  smukt  ud- 
adtil ,  saa  var  det  endnu  lysteligere  at  træde  ind  i ,  thi 
Kunstens  Aande  viftede  En  strax  imøde,  og  man  trængte 
ikke  til  den  romerske  Indskrift  over  Døren  for  at  see,  at 
der  ogsaa  her  var  Guder. 

Det  Kunstnerpar,  der  i  en  Række  af  Aar  boede 
indenfor  disse  Mure,  og  hvis  lysende  Bane  Datiden  fulgte 
med  Henrykkelse,  er  nu  død  og  borte  ligesom  alt  det 
andet  Store,  der  da  udgjorde  vor  Stolthed.  De  ere  borte, 
men  dengang  virkede  de  i  deres  fulde  Kraft,  og  den  Be- 
geistring  og  Kamplyst,  der  saa  pludselig  i  Aaret  48  greb 
hele  den  yngre  Slægt,  var  maaskee  aldrig  i  den  Grad 
bleven  til  Handling,  hvis  ikke  det  nordiske  Heltelivs 
Digtninge  paa  Scenen  havde  havt  saadanne  Fortolkere. 
Dersom  de  selv  dengang  har  havt  nogen  Anelse  om  den 
begeistrende  Magt,  de  udøvede  over  deres  Samtid,  maa 
det  have  været  dobbelt  ærgerligt  for  dem,  at  den  Eneste, 
der  ikke  lod  sig  henrive,  var   —   Peer. 

Peer  var  en  Bondekarl  fra  Kulsvieregnen,  der  tjente 
ude  i  Alleen  hos  Instrukteurens.  Det  var  en  Pokkers 
smuk  Karl  med  et  aabent  og  skikkeligt  Ansigt,  et  godt 
Humeur,  stor  og  stærk  af  Lemmer,  men  langsom  af  Be- 
greb —  idetmindste  paastod  hans  Herre  det.  Men  det 
var  ikke   Alting,    Peer  vilde  begribe.      Naar    f.  Ex.    hans 

Herre,  der  med  al  sin  Elskværdighed  forbandt  en  hos 
Kunstnere  ikke  ualmindelig  Pirrelighed  og  Utaalmodighed, 
gav  ham  i  sin  Heftighed  en  eller  anden  Ordre,  som 
hverken  han  eller  Huset,  efter  Peers  Mening,  kunde  være 
tjent  med,  gjorde  Peer  altid  det  Modsatte.  Han  blev  da 
bagefter  skjældt  ud  for  et  Fæ,  men  det  brød  Peer  sig 
ikke  om  ,  thi  det  viste  sig  næsten  altid ,  at  han  alligevel 
havde  været  klogere  end  sin  Herre.  Det  mente  ogsaa 
„Madamen"  —  thi  dengang  var  der  endnu  Madamer  — 
og  hendes  Dom  satte  Peer  forskrækkelig  Pris  paa.  Det 
var  ogsaa  mærkeligt  nok ,  at  naar  hun  befalede  Peer  at 
gjøre  dette  eller  hint ,  blev  det  altid  punktligt  besørget, 
og  hende  misforstod  han  aldrig.  Der  var  dog  et  Punkt, 
hvori  han  kun  lod,  som  han  lystrede  hende:  det  var, 
naar  hun  befalede  ham  at  holde  sig  fra  Pigerne.  Det 
kunde  Peer  ikke,  men  om  det  var  ham,  der  var  efter 
Pigerne  eller  omvendt,  skal  jeg  ikke  kunne  sige;  dog  er 
jeg  tilbøieligst  til  at  antage ,  at  der  har  været  en  gjen- 
sidig  Tiltrækning,  thi  overalt,  hvor  Peer  blev  sendt  hen, 
til  Skiasder  og  Modehandler  eller  til  Familie  og  Venner 
—  overalt  var  det  den  samme  Historie:  Peer  og  Pigerne 
vare  ikke  til  at  skille  fra  hinanden. 

At  Peer  syntes  godt  om  et  saadant  Liv  og  ikke  for- 
langte noget  Bedre  er  ikke  saa  besynderligt.  Han  blev 
derfor  meget  forundret,  da  han  en  Formiddag  i  April 
Maaned  kom  ind  i  Dagligstuen  for  at  see  til  Kakkelovnen. 

H.  P.  Holst:    Udvalgte  %-ifter.     III.  4. 

„Madamen"  sad  med  en  Avis  i  Haanden  og  græd,  og 
hendes  Mand  gik  heftigt  op  og  ned  ad  Gulvet.  Efter- 
retningen om  Slesvigslaget  var  netop  kommen  til  Kjeben- 
havn,  og  Morgenbladene  vare  fulde  af  Meddelelser  om  de 
Tab,    vi  havde  lidt,   og  alt  det  Blod,  der  var  udgydt. 

((Faaer  det  en  Ende?  Du  staaer  derhenne  og  rum- 
sterer ved  den  Kakkelovn,  saa  man  ikke  kan  here,  hvad 
man  selv  siger!*'  raabte  Instrukteuren  med  en  Stemme, 
der  ellers  nok  kunde  høres.  Peer  svarede  ikke,  men 
blev  ved  at  lægge   i  Kakkelovnen. 

„Her  gaaer  den  Drønnert  og  sliber  Knive,  medens 
de  Andre  slibe  deres  Sabler!"  blev  han  ved.  „Jo  det 
er  en  net  Ære  for  Dig  at  løbe  i  Hælene  paa  Pigerne, 
medens  de  Andre  slaaes  Een  imod  To.  Skam  Dig  for 
en  Ulykke!" 

Peer  svarede  ikke. 

„Ja  fy,  Peer!  det  er  ikke  smukt  at  lade  sine  Kamme- 
rater i  Stikken.  Har  Du  aldrig  tænkt  paa  at  tage  over 
til   dem  og  gjøre  Din  Pligt!"   tilføiede   „Madamen." 

Peer  saae  paa  hende  med  et  Blik,  som  om  han 
vilde  sige:  „Saa!  begynder  nu  hun  ogsaa!"  men  han 
svarede  blot  i  sin  sædvanlige  flegmatiske  Tone:  „Nei, 
Madam,  det  har  jeg  ikke  saa  lige,  for  jeg  skal  sige  os, 
jeg  har  det  jo  meget  godt,  hvor  jeg  er,  og  jeg  faaer  det 
vist  aldrig  saa  godt  derovre." 

„Ja  Peer,    men    man    tænker   ikke  blot  paa  sig  selv. 

men  ogsaa  paa  det  Land,  der  har  fedt  En!"  sagde 
Kunstnerinden  med  denne  bløde,  smeltende  Stemme  og 
klangfulde  Rest,  som  Ingen,  der  har  hørt  den,  er  istand 
til  at  glemme. 

„Har  man  ogsaa  kjendt  Mage  til  Krigsbestyrelse !" 
udbrød  hendes  Mand  med  Heftighed.  „Vi  har  Mangel 
paa  Soldater ;  Folk  forlade  deres  Embedsstillinger  for  at 
stille  sig  i  Rækkerne ,  og  saa  lader  man  saadan  en  stor, 
stærk  Krabat,  der  mageligt  kan  tage  tre,  fire  Tydskere 
paa  sin  Samvittighed ,  gaae  ganske  roligt  og  dovne !  Jo, 
der  maa  være  en  god  Orden  i  deres  Lister,  naar  de  ikke 
engang  kan  udfinde  Dig!" 

„Ja  det  er  maaskee  ikke  saa  let!"  sagde  Peer  med  et 
fiffigt  Øiekast    og    gik  ud  af  Stuen  for  ikke  at  høre  mere. 

Fra  det  Øieblik  af  blev  imidlertid  Peers  Stilling 
meer  og  meer  vanskelig.  Hans  Herskab  var  vred  paa 
ham ,  og  det  gemytlige  Forhold ,  der  tidligere  havde 
hersket  imellem  dem ,  ophørte  ganske.  Det  Værste  for 
Peer  var  dog,  at  Pigerne  ogsaa  blev  vripne  imod  ham  — 
Ingen  vilde  have  en  Kjærest,  der  var  bange  for  sin  Trøie: 
saadan  vår  Stemningen  dengang!  Peer,  der  før  havde 
havt  sine  kronede  Dage  i  Kjøkkenet,  blev  nu  jaget  som 
en  Hundedreng  baade  af  Stuepigen,  Kokkepigen  og  Jom- 
fruen ,  og ,  istedenfor  at  han  før  fik  de  bedste  Stykker  af 
Alting ,  blev  han  nu  trakteret  med  Gluffer  og  Gloser  fra 
Morgen  til  Aften. 

Tilsidst  blev  det  ham  for  broget,  og  paa  en  smuk 
Dag  kom  Peer  og  bod  dem  Farvel  Allesammen.  Han 
havde  selv  meldt  sig  og  vilde  nu  over  i  Krigen  til  de 
Andre.  Afskeden  var  ikke  synderlig  varm ,  thi  Peer  saae 
flau  og  forknyt  ud,  og  hans  Herskab,  der  nu  kjendte  ham, 
mente  formodentlig,  at  det  ikke  var  den  Slags  Soldater, 
man   derovre  havde  Brug  for. 

Imidlertid  gik  Foraaret  og  Sommeren,  og  fra  Armeen 
i  Slesvig  kom  der  lutter  gode  Efterretninger;  men  fra 
Peer  hørte  man  Intet,  og  der  var  da  heller  Ingen,  der 
tænkte  synderligt  paa  ham.  Kom  Talen  en  enkelt  Gang 
paa  ham,  saa  rystede  man  blot  paa  Hovedet,  thi  hvem 
kunde  vel  ogsaa  vente  sig  Noget  fra  den  Kant? 

Peer  var  dog  slet  ikke  saa  gal.  Da  han  kom  over 
til  Armeen ,  var  han  rigtignok  endnu  noget  gnaven  over, 
at  han  ikke  kunde  blive  hjemme  ved  Kjødgryderne.  Hans 
Kammerater  fandt  ham  ogsaa  i  Begyndelsen  frastødende, 
langsom  og  træg,  men  det  varede  ikke  længe,  saa  var 
der  Ingen  i  Compagniet,  som  Mandskabet  holdt  mere  af, 
eller  som  Officererne  havde  mere  Tillid  til.  I  Compag- 
niet var  der  en  Menig  ved  Navn  Jep  Nilen  eller,  som 
hans  Kammerater  kaldte  ham,  „Sylen"  baade  fordi  han 
var  Skomager  af  Profession,  og  fordi  han  havde  en  slem 
Tunge,  som  hans  Kammerater  vare  bange  for.  Han  morede 
sig  daglig  med  at  lade  sine  Vittigheder  gaae  ud  over 
Peer,   fordi  han  var  atnoldt,   men  denne,   der  kunde  vende 

op  og  ned  paa  ham ,  som  man  siger ,  gjorde  ham  dog 
aldrig  Fortræd ,  men  noiedes  med  engang  imellem  at 
sige  til  ham:  «Tag  Dig  i  Agt,  Syl!  Jeg  faaer  nok  fat 
paa  Dig  engang!"  —  „Ja  men  stik  Dig  saa  ikke  paa 
mig,"  svarede  Syl,  og  saa  loe  alle  de  Andre.  I  Fegt- 
ningen  ved  Adsbel  var  Compagniet  opløst  i  Kjæde  og 
maatte  et  Øieblik  vige  for  Overmagten.  De  havde  alle- 
rede naaet  til  det  næste  Hegn ,  da  et  ynkeligt  Skrig : 
„Peer!  Peer!"  trængte  hen  til  dem.  Det  var  Skomageren, 
der  var  bleven  ramt  af  en  Kugle  i  Laaret  og  laa  midt 
ude  paa  Marken.  I  det  Øieblik  var  Peer  hverken  træg 
eller  langsom.  I  et  Nu  var  han  henne  hos  Skomageren, 
fik  ham  op  paa  sin  Ryg  og  bragte  ham  midt  i  en  Kugle- 
regn tilbage  til  Compagniet  under  Kammeraternes  Hurra. 
«Kan  Du  see,  jeg  havde  Ret,"  sagde  han  til  ham,  da 
han  læssede  ham  af  paa  Ambulancen.  „Sa'e  jeg  Dig  ikke, 
at  jeg  nok  fik  fat  paa  Dig  engang?" 

Otte  Dage  efter  var  han  paa  Forpost  ved  Nybbel. 
Det  var  den  5te  Juni ;  Fjenden  trængte  stærkt  paa  opad 
Formiddagen,  og  det  gjaldt  om  at  opholde  ham  saalænge, 
til  der  var  kommet  Melding  til  Hovedkvarteret.  Under 
en  varm  Blænkerfægtning  faldt  Lieutenanten  med  en  Kugle 
i  Brystet,  og  Folkene  begyndte  at  vige.  „Hvor  vil  I  hen. 
Karle?"  raabte  Peer,  idet  han  greb  Lieutenantens  Sabel 
og  svang  den  over  Hovedet.  „Hørte  I  ikke,  hvad  Lieut- 
nanten  sa'e?    Ligeud,   sa'e   Lieutnanten,   og  paa   dem   med 

Bankeneten!"  Og  nu  gik  det  under  et  tordnende  Hurra 
frem  i  Stormleb  fra  Hegn  til  Hegn.  til  Terrainet  var 
deres. 

En  Time  efter  havde  Peer  sig  et  Skud  i  Overarmen 
og  maatte  selv  tye  til  Ambulancen.  Nu  kom  han  til 
Augustenborg  og  blev  lagt  ind ,  mellem  lutter  fremmede 
Ansigter,  i  en  stor  Pragtsal,  der  var  forvandlet  til  Syge- 
stue. Det  var  ikke  noget  for  Peer,  men  han  laa  stille 
og  rolig  hen  og  fandt  sig  i  Alt,  hvad  de  gjorde  ved  ham. 
Saaledes  gik  der  nogle  Uger,  og  de  forekom  Peer  som 
ligesaa  mange  Aar.  Endelig  kom  der  en  Dag  en  Mand 
af  hans  Compagni  ud  til  Lazarethet  for  at  see  til  ham. 
Han  bragte  Peer  Cigarer  og  mange  Hilsner  fra  de  Andre, 
og  af  ham  hørte  ogsaa  Peer,  at  begge  hans  Sidemænd 
vare  faldne.  Fra  det  Oieblik  havde  han  hverken  Rist  eller 
Ro,  og  da  Doctoren  næste  Morgen  gjorde  sin  Runde, 
stod  Peer  i  fuld  Uniform  henne  ved  Sengekanten  og 
ventede  paa  ham.  „Hvad  skal  det  sige?  Hvorfor  staaer 
Du  der?"  spurgte  Doktoren  forundret.  Peer  rettede  sig 
og  tog  Haanden  til  Huen :  « Jeg  vilde  bede  Overlægen 
om  at  skrive  mig  ud,  for  at  jeg  igjen  kan  komme  hen 
til  Compeniet."  —  „Snak,  Peer!  det  kan  jeg  ikke  give 
Dig  Lov  til.  Du  er  ikke  rask  nok  endnu,  og  det  kan 
Du  ikke  taale."  —  „Jo  det  kan  jeg  meget  godt,"  sagde 
Peer,  „men  jeg  kan  ikke  taale  at  være  borte  fra  Com- 
peniet.    De  har  skudt  begge  mine  Sidemænd,  og  nu  vilde 


Peer. 


55 


jeg  nok  see,  om  jeg  ikke  kunde  fylde  noget  i  Hullet." 
( )verlægen  vilde  ikke ;  men  Peer  blev  ved  at  gjentage 
sin  Bøn,  og  der  var  Noget  i  hans  Blik  og  i  hans  Stemme, 
som  gjorde,  at  Lægen  ikke  nænte  at  sige  ham  Nei.  „  ja, 
ja  I  saa  skal  jeg  skrive  Dig  ud,"  sagde  han;  „men  Du 
taaer  en  Seddel  med  til  Underlægen,  at  han  skal  passe 
[)aa  Dig.  Kommer  der  det  Mindste  i  Veien,  skal  Du 
strax  sendes  tilbage."  —  Dermed  var  Peer  glad,  og  der 
kom  Ingenting  i  Veien. 

See !  det  var  et  lille  Brudstykke  af  Peers  Soldaterliv ! 
Jeg  kunde  gjerne  udføre  Billedet  meget  mere,  hvis  jeg 
ikke  var  bange  for,  at  En  og  Anden  kunde  finde  det  for 
smaat  og  ubetydeligt.  Begreberne  om  Smaat  og  Stort 
ere  jo  saa  meget  forskjellige ;  men  jeg  har  den  Tro ,  at 
Meget  af  det,  som  man  hernede  finder  for  smaat,  bliver 
optegnet  et  andet  Sted,  —  og  dermed  vender  jeg  tilbage  til 
min  lille  Fortælling. 

Det  var  en  mørk  Efteraarsaften.  Den  smukke  Villa 
ude  i  Alleen  straalede  som  et  Feeslot ;  I^ysekronerne  vare 
tændte ,  og  en  munter  Latter  inde  fra  Spisestuen  vidnede 
om,  at  der  var  Selskab,  og  at  der  herskede  Liv  og  Lystig- 
hed derinde.  Hvor  var  det  muligt  Andet?  En  veltalende 
Vert ,  en  elskværdig ,  aandfuld  Vertinde ,  en  ædel  Vin 
paa  Bordet,  og  omkring  det  en  udvalgt  Kreds  af  dygtige 
og  begavede  Folk   —  hvem  kunde  der  holde  sig  tilbage  ? 

Nu  reiste  man  sig  fra  Bordet  og  gik  under  Spøg  og 


56 


Peer. 


Lystighed  ind  i  Dagligstuen  for  at  drikke  Kaffe.  Men 
i  det  samme  lød  der  en  skingrende  Latter  ude  fra  For- 
stuen ,  og  strax  efter  kom  ogsaa  Husjomfruen  leende  ind 
og  hviskede  Noget  til  Værtinden.  (jEr  det  muligt?" 
svarede  hun  og  lo  med:   „Ja  naturligviis,  lad  ham  komme!" 

Et  Øieblik  efter  aabnedes  Døren  til  Forstuen,  og  i 
det  næste  marcherede  Peer  med  drabelige  Skridt,  Haanden 
til  Chakoten  og  et  Dannebrogskors  paa  Brystet ,  ind  i 
Stuen  og  gjorde  Holdt  foran  Madamen. 

„Hvad  er  det'?"  raabte  hun  overrasket  og  saae  paa 
Peers  smukke  skjæggede  Ansigt  og  paa  det  Kors ,  han 
havde  paa  Brj'Stet.      „Er  Du  bleven  en  Helt,  Peer?" 

„Ja  det  kan  nok  hænd'  sig.  Madam!"  sagde  Peer  i 
en  rolig  og  bestemt  Tone  og  med  Haanden  til  Chakoten. 

„Men  det  er  ikke  muligt !  Hvordan  i  Alverden  er 
det  gaaet  til?"   spurgte  hun  og  blev  pludselig  alvorlig. 

„Ja  det  skal  jeg  ikke  kunne  sige  saa  lige,"  svarede 
Peer;  „men  der  maa  vel  sagtens  være  Noget  i'et,  Madam, 
siden  Tohundrede  af  mine  Kammerater  har  udvalgt  mig 
til  det." 

„Hvad  siger  Du.  Peer!  Dine  egne  Kammerateri" 
raabte  hans  forrige  Husbond  i  en  glad  Tone  og  kneb 
ham  i  Øret.  „Du  har  altsaa  været  en  rask  Karl,  og  vi 
har  ikke  havt  nogen  Skam  af  Dig!" 

„Nei  paa  det  Lav!"  sagde  Peer. 

„Gud  velsigne  Dig  for  det,"    sagde  Kunstnerinden  og 

rakte  ham  hjertelig  Haanden,  „og  vær  saa  ikke  vred,  Peer, 
tbrdi  vi  herhjemme  troede,  at  Du  var  en  Cujon,  og  at 
der  ikke  blev  noget  af  Dig.*^ 

„Nei,  bryd  Madammen  sig  bare  ikke  om  det!" 
sagde  Peer  og  saae  sig  glad  om.  i  Kredsen. 

Nu  stimlede  de  Alle  omkring  ham,  og  nu  begyndte 
der  en  Spørgen  og  Fritten,  thi  Enhver  vilde  vide,  hvor 
han  havde  været  med,  og  hvad  han  havde  udrettet;  men 
,det  er  ikke  værd  at  tale  om  det,  ikke,"  sagde  Peer, 
og  i  det  Punkt  var  han  ubevægelig. 

Der  blev  nu  bragt  Vin  og  holdt  Taler,  og  Peers 
Skaal  blev  drukket  den  ene  Gang  efter  den  anden.  Hans 
Ansigt  straalede ,  mens  han  klinkede  med  alle  Herrerne, 
men  han  glemte  dog  ikke,  naar  han  kunde  see  sit  Snit, 
at  skotte  hen  til  Forstuedøren,  som  Pigerne  tittede  ind  af. 
.  (jNaa,  Peer,  har  Du  saa  isinde  at  slaae  Dig  til  Ro 
hos  os  igjen?"  spurgte  hans  forrige  Husbond  og  klappede 
ham  paa  Skuldren. 

„Nei,  ellers  Tak,  Husbond  I"  svarede  Peer.  „Jeg 
er  blot  kommen  herover  for  at  hilse  paa  Dem  og  Ma- 
dammen og  saa  for  at  see  til   mine  Kjærester." 

„Ja,  saa  slipper  Du  ikke  bort  saa  snart  —  saamange 
Kjærester  som  Du  har!"  sagde  Instrukteuren  og  lo,  saa 
det  klukkede  i  ham. 

„Aa,"   sagde  Peer,    „jeg  har  dog  kun  een  rigtig,   og 

naar  hun  vil  ha'e  mig ,  bryder  jeg  mig  feil  om  alle  de 
andre.     Der  staaer  hun!" 

Med  disse  Ord  gik  han  hen  til  Forstuedøren,  tog 
Kokkepigen  ved  Haanden  og  førte  hende  rask  ind  i  Stuen. 
Det  var  en  smuk,  frisk  Bondepige  med  røde  Baand  paa 
Huen  og  et  pynteligt  hvidt  Forklæde  heftet  op  til  den 
ene  Side.  Hun  var  rød  som  et  dryppende  Blod  og  søgte 
forgjæves  at  komme   fra  ham. 

„Naa,  det  maa  jeg  sige,  Peer,"  sagde  Instrukteuren, 
„Du  gaaer  paa  som  en  rigtig  Soldat!" 

„Ja  lidt  har  man  da  lært  derovre!  Men  hvad  siger 
saa  Du,  Ane?" 

„Peer,  er  der  da  ingen  Skam  i  Dig!"  raabte  Ane 
og  rev  heftigt  sin  Haand  til  sig ;  men  i  det  samme  brast 
hun  i  Graad  o2f  løb  ud  af  Stuen. 


SOLVSERVICET. 


ocenen  for  den  lille  Begivenhed,  jeg  her  vil  fortælle,  er 
Vræsen.  Men  hvad  er  Vræsen?  Der  er  ikke  mange  af 
mine  Læsere,  der  veed  det;  men  jeg  indrømmer  ogsaa 
strax,  at  man  kan  være  en  god  Geograf,  at  man  kan  kjende 
sit  Fædreland  ud  og  ind  og  dog  have  Lov  til  at  være 
uvidende  om ,  at  Vræsen  er  en  af  de  danske  Øer ,  en 
af  de 

„Utallige  Stjerner,  der  tages  i  Favn 
Af  een  og  den  samme  Himmel", 

som  Henr.  Hertz  siger,  og  at  den  ligger  ude  i  store  Belt 
omtrent  en  halv  Miils  Vei  fra  Herregaarden  Broholm  i 
Fyen,  hvorunder  den  hører. 

I  den  Deel  af  Møllegaden  i  Svendborg,  som  Folk 
kalde  Tullebrinken,  boer  der  en  gammel  Skomager  og 
hans  Kone.  Jeg  vil  kalde  dem  Svendsens.  Det  er  to  skikke- 
lige Folk;  deres  Ægteskab  er  barnløst,  og  for  nogle  Aar 
tilbage  levede  de  i  trange  Kaar.  Manden ,  der  skulde 
følge  med  Tiden,   havde  med  stor  Bekostning  anskaffet  en 

Symaskine ;  men  da  den  kom,  var  han  for  svag  i  Benene 
til  at  bruge  den.  Nu  stod  den  og  fyldte  op  i  Værkstedet 
og  var  kun  en  Kilde  mere  til  Sorg  og  Misfornøielse  for 
den  fattige  Skomager.  Da  døde  den  gamle  Christine, 
der  i  fyrretyve  Aar  havde  tjent  hos  Skomagerfolkene  og 
deelt  baade  deres  gode  og  onde  Dage :  en  ung  Pige, 
Marie  Gregers,  kom  til  at  tjene  dem  istedet,  og  nu  kom 
der  paa  engang  Liv,  Munterhed  og  Velstand  i  det  fattige 
Hjem. 

Marie  Gregers  var  en  udmærket  smuk  Pige  med  et 
Perlehumør  og  ligesaa  god,  som  hun  var  smuk.  Ligesom 
der  fortælles  om  Feerne,  at  Alt,  hvad  de  røre  ved,  for- 
vandler sig  til  Perler  og  Guld,  saaledes  gik  det  ogsaa  med 
hende.  Hun  havde  ikke  værei  otte  Dage  hos  de  gamle 
Svendsens,  saa  skinnede  og  lyste  hele  Huset  fra  Øverst  og 
til  Nederst.  Hun  var  oppe  med  Solen ,  og  havde  der 
før  været  trist  og  mørkt  i  alle  Stuerne,  saa  blev  der  nu 
muntert  og  lyst.  Selv  Symaskinen  kom  for  en  Dag  igjen, 
og  aldrig  saasnart  havde  Marie  Gregers  lært  at  bruge  den 
—  og  det  varede  ikke  længe  • —  saa  blev  den  en  sand 
Velstandskilde  for  Huset.  Den  gamle  Skomager  kunde 
nu  expedere  mere  xArbeide  i  een  Dag  end  tidligere  i  otte, 
og  han  behøvede  aldrig  at  være  bange  for  Afsætningen, 
thi  Marie  Gregers  var  inden  kort  Tid  en  saa  udmærket 
Naadlerske,  hun  brugte  Bissehøvlen  saa  vel,  og  hun  forstod 
at  snoe  de  fine  Silke^ting,   som  nu  ere  i  Mode  paa  Herre- 

Og  Damestøvler,  i  saa  smagfulde  og  kunstfærdige  Slyng- 
ninger, at  den  gamle  Svendsen  blot  behøvede  at  sende 
sit  Arbeide  til  Odense,  for  at  faae  det  afsat  paa  Øieblikket. 
Efter  Marie  Gregers  Raad  tog  han  sig  en  flink  Medhjælper 
fra  Kjøbenhavn,  og  nu  gik  det  dobbelt  strygende  fra 
Haanden,  ja  der  forløb  neppe  et  Aar,  førend  Svendsen,  der 
hele  sit  Liv  igjennem  havde  været  en  temmelig  daarlig 
Skomager ,  med  eet  blev  til  en  Celebritet ;  hans  Arbeide 
blev  almindelig  efterspurgt,  og  han  sendte  endogsaa  Prøver 
af  det  til  den  store  Industriudstilling  i  Malmø  og  fik  baade 
Medaille  og  Hædersdiplom  —  det  vil  sige  Svendsen  fik 
Medaillen  og  Diplomet,  men  det  var  Marie  Gregers,  der 
havde  fortjent  dem. 

Det  vidste  de  gamle  Skomagerfolk  meget  godt,  og 
det  var  derfor  intet  Under,  at  de  gjorde  sig  al  Umage 
for  at  holde  paa  den  unge  Pige,  Det  vidste  ogsaa  Sko- 
magersvenden fra  Kjøbenhavn,  og  da  han  var  et  ganske 
net  Menneske  og  en  fiin  Spekulant,  begyndte  han  saa 
smaat,  naar  de  Gamle  ikke  mærkede  det,  at  gjøre  Cour 
til  den  unge  Pige.  Marie  Gregers  syntes  slet  ikke  at 
forstaae  ham,  men  sang,  lo  og  arbeidede  som  sædvanligt. 
Spekulanten  troede  da,  at  hun  ikke  havde  opfattet  hans 
fine  og  forblommede  Hentydninger,  og  at  han  maatte  til 
at  bruge  grovere  Skyts.  Paa  en  varm  Sommerdag,  da  de 
to  Gamle  fik  sig  deres  Middagsluur,  rykkede  hån  da  ud 
med  Sproget.     Efter  nogle  Phraser  om  sine  Følelser,  som 

han  havde  hert  paa  Folketheatret  og  mærket  sig  for  paa- 
kommende  Leiligheder,  foreholdt  han  den  unge  Pige,  at 
det  var  en  stor  Dumhed  af  dem  begge,  at  de  vilde  slide 
sig  op  for  at  berige  de  to  gamle  Mennesker,  medens  de 
selv  kunde  have  hele  Fordelen,  og  at  hun  blot  behøvede 
at  sige  Ja,  saa  kunde  de  etablere  sig,  naar  det  skulde 
være.  Marie  Gregers  sagde  ham  ordentlig  Besked,  som 
han  fortjente,  og  endte  med,  at  hun  haabede  for  hans 
egen  Skyld,  at  han  nu  vilde  lade  hende  med  Fred.  Det 
gjorde  han  imidlertid  ikke ,  og  da  han  med  hver  Dag 
blev  mere  paatrængende,  var  Marie  tilsidst  nedt  til  at 
betroe  sig  til  den  gamle  Kone.  Hun  sagde  det  til  sin 
Mand,  og  Skomageren,  der  i  det  Punkt  ikke  forstod  Spøg, 
jog  Kjøbenhavneren  paa  Døren  og  skaffede  sig  et  Par  nye 
Medhjælpere ,  der  ikke  saae  ud  til  at  gjøre  Hanebeen. 
Dermed  var  Freden  gjenoprettet ,  og  Alt  gik  nu  ved  det 
Gamle  —   dog  ikke  længe. 

Det  var  i  Eftersommeren.  Marie  var  allerede  paa 
tredie  Aar  hos  "de  gamle  Folk,  og  de  havde  godt  lagt 
Mærke  til,  at  hun  i  den  sidste  Tid  gik  oftere  ud  end  før. 
I  Begyndelsen  glædede  de  sig  derover,  thi  de  indsaae,  at 
den  unge  Pige  trængte  til  at  komme  i  Luften,  og  de  fryg- 
tede for,  at  det  indesluttede  Liv  skulde  skade  hendes  Hel- 
bred. Men  paa  eengang  foregik  der  en  stor  Forandring 
med  den  før  saa  muntre  og  livsglade  Marie.  Hun  var 
ligesaa  flittig  som  for ,    men  hun    lo    og    sang   ikke    mere ; 

hun  sad  stille  og  tankefuld  ved  sit  Arbeide,  hendes  sunde 
og  friske  Farver  begyndte  at  tabe  sig,  og  naar  hun  kom 
ind  i  Stuen  om  Morgenen,  bar  hendes  smukke  og  ærlige 
Øine  ikke  sjelden  Spor  af,  at  hun  havde  grædt  heie  Natten. 

Nu  begyndte  de  brave  Svendsens  at  blive  bekymrede 
for  Alvor.  Efter  et  langt  Samraad  blev  det  besluttet,  at 
En  af  dem  skulde  tage  Marie  ordentligt  for  og  faae  hende 
til  at  rykke  ud  med  sin  Hemmelighed.  Skomageren  vilde 
ikke  have  Noget  at  bestille  hermed ;  han  forstod  sig  ikke 
paa  Sligt,  sagde  han,  og  kunde  let  komme  til  at  gjøre 
Ondt  værre.  Det  var  altsaa  Konen ,  der  maatte  paatage 
sig  det,  og  hun  gik  lige  til  Sagen.  Madam  Svendsen  var 
en  rar ,  fornuftig  og  godmodig  Person ,  der  altid  havde 
holdt  meget  af  Marie ,  ikke  blot  for  Fordelens  Skyld. 
Hun   tog  hende  ind  i  sit  Værelse  og  lukkede  Døren. 

«Hvad  er  der  i  Veien,  Barn?^'  sagde  hun  i  en  mild 
Tone  og  tog  hende  under  Hagen.  „Hvis  der  er  Noget, 
der  tynger  paa  Dig,  saa  siig  det!  hvad  fattes  Dig  dog?" 
„Ingenting!"    sagde  Marie,   men  hun  tik  Taarer  i  Øinene. 

„Da  græder  man  dog  ikke  for  Ingenting,  veed  jeg. 
Før  sang  Du  som  en  Lærke ,  ligesaa  snart  Du  kom  op, 
og  det  var  for  mig  gamle  Menneske,  som  om  der  var 
kommet  et  heelt  Foraar  i  Huset.  Nu  gaaer  Du  og  bliver 
mager  og  bleg,  og  jeg  veed  hverken,  om  jeg  er  kjøbt 
eller  solgt.     Hvad  skal  det  sige?" 

H.  P.  Holst:    Udvalgte  Skrifter.     III.  5 

Marie  taug,  men  Taarerne  rullede  hende  ned  ad 
Kinden,  uden  at  hun  selv  mærkede  det. 

„Kom,  lille  Marie,  og  sæt  Dig  her  hos  mig!"  sagde 
den  gamle  Kone  og  trak  hende  ned  til  sig  i  Sofaen. 
«Jeg  er  ikke  nysgjerrig,  det  veed  Du,  og  jeg  har  heller 
ingen  Ret  til  at  blande  mig  i  dine  Hemmeligheder,  men 
jeg  holder  af  Dig,  som  Du  ti  Gange  kunde  være  min  egen. 
Du  har  jo  selv  sagt,  at  Du  saagodtsom  slet  ikke  kjender 
din  Moder ,  og  at  Du  er  bleven  fremmed  for  hende  i 
Aarenes  Løb  —  vær  da  aabenhjertig  imod  mig!  tal  til 
mig  som  til  en  Ven  —  og  synes  Du,  at  jeg  er  for  gam- 
mel, saa  husk  paa ,  at  jeg  har  været  ung  engang,  og  at 
jeg  endnu  kan  forstaae  Alt,   hvad  Du  har  at  sige  mig." 

„Jeg  har  Ingenting  at  sige,  tro  mig!"  svarede  Marie. 
„Men  De  er  det  bedste  Menneske  af  Verden,  Madam 
Svendsen,  og  hvis  jeg  havde  noget  Alvorligt  paa  Hjertet, 
vilde  jeg  ikke  betroe  mig  til  nogen  Anden.  Hvis  der  nu 
er  Xoget  i  Veien,  saa  er  det  ikke  Andet  end  Børne- 
streger,"  føiede  hun  til  og  gjorde  sig  Umage  for  at  smile. 

„Ja,  min  Pige,  men  husk  paa,  at  der  er  Børnestreger, 
som  man  kan  komme  til  at  bøde  for,  saalænge  man  lever! 
Ja,  ja,  da  I  Lad  mig  saa  see,  at  Du  ryster  Barnet  af  Ær- 
met og  snart  bliver  fornuftig!  Du  skæmmer  Dig  jo  Dag 
for  Dag,  og  det  kan  jeg  ikke  taale  at  see  paa."  Hun 
gav  hende  et  lille  Klap  paa  Kinden  og  gik  hovedrystende 
ud  af  Stuen. 

I  de  første  Dage  derefter  saae  det  ud,  som  om  Ma- 
dam Svendsens  Formaninger  havde  frugtet ,  thi  det  var 
aabenbart,  at  Marie  var  livligere  og  muntrere  end  før  — 
eller  gjorde  sig  Umage  for  at  være  det.  Hun  kunde  og- 
saa  smile  engang  imellem ,  men  det  havde  ingen  rigtig 
Art,  og  det  var  hurtigt  forbi  —  ligesom  disse  matte  Efter- 
aars-SolgHmt ,  der  fare  hen  over  en  Stubmark.  Naar  hun 
var  alene  eller  troede  sig  ubemærket  af  de  Andre,  sank 
hun  igjen  hen  i  sine  Grublerier,  og  et  lille  sørgmodigt 
Træk  om  Munden  vidnede  da  om,  at  hun  endnu  bestandig 
led  eller  følte  sig  ulykkelig. 

Saaledes  gik  det  et  Par  Ugers  Tid,  indtil  der  en 
Dag  i  det  Svendsenske  Hus  forefaldt  Noget,  der  saae  ud 
som  en  Begivenhed.  Den  gamle  Svendsen  havde  i  over 
tredive  Aar  aldrig  nogen  Hverdag  været  borte  fra  sit 
Værksted.  Nu  stod  han  en  Torsdag  Morgen  ganske  tidligt 
fuldtpaaklædt  i  sit  Søndagspuds,  og  det  hed,  at  han  skulde 
til  Odense  for  at  gjøre  Aftale  om  en  Leverance,  han  hav'de 
paataget  sig.  Mama  bandt  ham  et  tykt  Tørklæde  om 
Halsen  og  hjalp  ham  Overfrakken  paa,  og  Marie  stak 
ham  Tobakspiben  i  Baglommen,  rakte  ham  Hat  og  Stok 
og  ønskede  ham  Lykke  paa  Reisen.  Hun  anede  jo  aller- 
mindst ,  at  der  ikke  var  Tale  om  nogen  Leverance ,  men 
om  hende,  og  at  Reisen  ikke  gik  til  C)dense,  men  til 
Vræsen. 

Den    skikkelige   Skomager,    der    saae  Marie    gaae    og 

skrante  bestandig,  var  pludselig  bleven  bange  for,  at  det 
kunde  tage  en  Ende  med  Forskrækkelse,  og  paa  en  skjen 
Dag  sagde  lian  til  sin  Kone ,  at  han  vilde  tage  op  til 
Maries  Fader  og  tale  med  ham  alvorligt;  maaskee  kunde 
han  skaffe  Raad,  i  al  Fald  maatte  han  ikke  længer  være 
uvidende  om,  at  der  var  Noget  i  Veien.  Heri  gav  Konen 
ham  Ret,  og  Skomageren  reiste.  —  Men  medens  nu  han 
ruller  afsted  med  Fragtmanden  hen  ad  den  støvede  Lande- 
vei,  ville  vi  tale  et  Par  Ord  om  Maries  Fader,  der  spiller 
en  Hovedrolle  i  denne  Fortælling. 

Gregers  — •  jeg  veed  ikke ,  om  det  er  hans  Fornavn 
eller  Efternavn,  thi  jeg  har  kun  hørt  ham  kaldes  Gregers 
—  var  født  paa  Broholm  og  jevnaldrende  med  den  sidst 
afdøde  Besidder  af  Godset.  Som  en  Følge  deraf  sluttede 
de  To  sig  til  hinanden  i  Drengeaarene ,  og  da  Gregers 
var  en  smuk,  livlig  og  opvakt  Knegt,  var  han  velseet  oppe 
paa  Herregaarden,  baade  af  Herskabet  og  Tyendet.  Der 
var  altsaa  god  Leilighed  for  ham  til  i  Opvæxten  at  lære 
Alt,  hvad  et  ungt  Menneske  behøver  at  vide;  men  han 
benyttede  den  kun  daarligt.  Der  var  en  besynderlig 
Vikingenatur  i  ham ,  og  naar  han  ikke  kunde  ligge  og 
pladske  med  sin  Seilbaad  ude  i  Beltet,  var  det  hans  bedste 
Fornøielse  at  flakke  om  i  Mark  og  Skov  med  Bøssen  paa 
Nakken  eller  at  øve  sine  Kræfter  paa  et  eller  andet  haardt 
og  anstrengende  Arbeide.  En  Dag  —  det  var  i  Foraaret 
1833   —  kom  han  ganske  forpustet    op    paa  Herregaarden 

Og  gik  lige  md  til  Fruen.  ^Jeg  har  fundet  Guld  nede 
paa  Hovmarken,"  sagde  han.  —  „Paa  hvilken  Hovmark'?" 
—  „I  Enemærket."  —  „Ja,  men  det  er  ikke  Alt  Guld, 
hvad  der  glimrer,  lille  Gregers!"  —  Istedenfor  at  svare 
tog  Gregers  en  stor  Guldbrakteat  frem  og  rakte  hende 
den.  Stamhusbesidderinden  var  en  praktisk  Kone,  der 
med  et  halvt  Øiekast  saae ,  at  det  ikke  var  Vind.  «Er 
der  mere  af  den  Slags,  troer  DuV"  spurgte  hun.  —  „Det 
er  der  vistnok."  —  „Har  Du  viist  det  til  Nogen?"  — 
„Ikke  til  nogen  Moders  Sjæl."  —  „Saa  snak  ikke  om  det, 
men  bed  strax  min  Søn  om  at  gaae  med  Dig.  Tag 
Hakker  og  Spader  med  Jer  og  kom  ikke  tilbage,  saalænge 
der  er  Noget!   ..." 

Det  var  en  Fest  for  de  to  unge  Mennesker!  Aldrig 
er  et  Stykke  Jord  blevet  gjennemsøgt  med  større  Liden- 
skab. De  gravede  og  hakkede,  saa  Jordklumperne  fløi 
dem  om  Ørene ,  og  det  ene  Guldsmykke  glimtede  frem 
af  den  sorte  Muld  efter  det  andet.  Ni  og  fyrretyve  for- 
skjellige  Stykker  —  deriblandt  massive  Halsringe  af  et  Par 
Punds  Vægt,  Armbaand,  Fibulaer,  Brakteater  og  Barrer  — 
bragte  de  to  unge  Mennesker  hjem  med  sig  fra  Hov- 
marken. Det  var  det  største  Guldfund  i  Norden  gjennem 
mange  Menneskealdre,  og  den  Skat,  der  her  kom  for 
Lyset,  udgjør  endnu  en  af  Museets  skjønneste  Prydelser. 

Da  Krigen  brød  ud  i  1848,  gik  den  daværende  gjeve 
Stamhusbesidder    af  Broholm    med    som    Frivillig   og    blev 

ansat  som  Adjutant  ved  Hovedkvarteret,  og  Gregers,  der 
naturligviis  fulgte  med  sin  Herre,  kom  ind  i  første  Bataillon. 
Som  rask  og  udholdende  Soldat  deelte  han  denne  Ba- 
taillons  Hæder  og  Strabadser.  I  Slaget  ved  Slesvig  var 
han  mellem  dem,  der  stormede  Gaarden  Anettehøi,  som 
var  besat  af  Preusserne.  Han  var  en  høi ,  kæmpestærk 
Karl,  og  det  Blodbad,  der  forefaldt  her,  satte  ham  i  en 
formelig  Bersærkegang.  Han  huggede  ned  forfode ,  og 
hvormange  Ofifre  der  faldt  for  ham  paa  denne  Dag,  er 
aldrig  blevet  oplyst;  men  hermed  var  ogsaa  hans  Lyst 
til  Krigshaandværket  forbi.  De  blodige  Scener,  han  der 
havde  deltaget  i,  vilde  aldrig  ud  af  hans  Erindring;  de 
forfulgte  ham  som  Skræmmebilleder  baade  Dag  og  Nat, 
og  han  var  glad,  da  han  efter  Vaabenstilstanden  i  Malmø 
igjen  kunde  vende  tilbage  til  det  fredelige  Broholm. 

Kort  efter  giftede  han  sig  med  en  ung  Pige  oppe 
fra  Gaarden,  som  han  længe  havde  havt  et  godt  Gie  til. 
Dette  Giftermaal  havde  dog  ikke  den  heldige  Indflydelse 
paa  ham ,  som  man  havde  ventet.  Han  vedblev  at  være 
mørk,  indesluttet  og  ordknap,  og  endnu  værre  blev  det 
et  Aarstid  efter,  da  den  lille  Marie  var  kommen  til  Verden. 
Strax  efter  Barnets  Fødsel  faldt  Moderen  i  en  haard  Syg- 
dom, der  gik  over  til  en  Nervefeber.  Langt  om  længe 
kom  hun  sig  vel  i  legemlig  Forstand,  men  hendes  aande- 
lige  Evner  vare  nedbrudte  for  bestandig.  Hun  havde  ikke 
Interesse   for  Noget,    ikke    engang   for    sit  Barn,    men   gik 

Stille  omkring  i  Huset  og  „tossede",  som  det  hedder  med 
et  meget  betegnende  Udtryk.  Under  disse  Forhold  kunde 
det  ikke  nytte  at  lade  Barnet  blive  i  Hjemmet.  Den 
lille  Marie  blev  sat  i  Huset  hos  en  dygtig  Skolelærer,  og 
der  skulde  hun  forblive,  til  hun  kom  ud  at  tjene.  Gregers, 
der  ikke  kunde  taale,  at  hans  Kone  skulde  „gaae  og  være 
til  Nar" ,  fik  sin  Herre  til  at  bygge  et  lille  Hus  til  ham 
ovre  paa  Vræsen. 

Her  paa  denne  nøgne,  sandede,  ubeboede  Holm, 
som  kun  Kragerne  sege  hen  til,  og  hvor  der  i  Sommer- 
tiden kun  er  mager  Græsning  for  nogle  Stude  og  Køer, 
her  tilbragte  Gregers  en  heel  Række  af  glædeløse  Aar. 
Hans  høie,  kæmpemæssige  Figur  var  endnu  ligesaa  stærk 
og  haardfør  som  tidligere ;  kun  Ryggen  var  bleven  noget 
bøiet,  og  hans  sorte ,  krøllede  Haar  og  Skjæg  begyndte 
hist  og  her  at  blive  graasprængt.  Hans  Dag  gik  i  Reglen 
hen  med  at  fiske,  og  sin  Fangst  afsatte  han  da  i  Svend- 
borg eller  Nyborg,  men  det  var  kun  fra  Haanden  og  i 
Munden.  Var  Vinteren  haard,  hjalp  han  til  ved  Istrans- 
porterne over  Beltet.  Dette  farefulde  og  anstrengende  Liv 
betalte  sig  bedre,  og,  naar  Frosten  var  forbi,  kunde  han 
da  altid  gjøre  sine  Indkjøb  i  det  Store  og  forsyne  sit 
Hus  noget  rigeligere.  De  eneste  Lyspunkter  i  hans  Liv 
vare  de  sparsomme  Besøg,  han  aflagde  hos  sin  Datter. 
Han  saae  regelmæssigt  til  hende  to  Gange  om  Aaret,  og 
aldrig  mere    end    een  Dag    ad   Gangen ,    men    denne  Dag 

var  en  virkelig  Hoitidsdag.  Naar  han  saae  paa  den 
smukke,  livsglade  unge  Pige  og  lagde  Mærke  til,  hvor 
sundt  og  smukt  hun  udviklede  sig  fra  det  ene  Halvaar  til 
det  andet,  vendte  ligesom  Ungdom  og  Livslyst  tilbage 
hos  ham  selv,  og  han ,  der  kunde  tilbringe  Uger  uden  at 
sige  et  Ord ,  og  som  helst  taug ,  hvor  der  var  Leilighed 
til  at  tale,  han  kunde  da  sidde  hele  Timer  og  fortælle, 
han  kunde  lee  og  spege  ligesom  i  sine  unge  Dage,  og 
det  var,  som  om  den  Rigdom,  der  var  i  hans  Hjerte,  og 
som  han  omhyggelig  skjulte  for  alle  Andre,  kun  aabnede 
sig  for  hans  Datter.  Det  var  derfor  intet  Under,  at  hun 
saae  sin  Fader  med  ganske  andre  Oine  end  alle  Andre, 
og  at  hun  vilde  blive  meget  forundret,  hvis  Nogen  kom 
og  fortalte  hende,  at  hendes  Fader  var  mørk  og  frastødende, 
for  ikke  at  sige  menneskefjensk  imod  Alle  —  hun  vidste 
det  jo  bedre! 

—  Det  var  allerede  op  paa  Formiddagen,  da  Fragt- 
vognen kjørte  ind  i  Lundeborg.  Det  er  igjen  et  nyt  Navn, 
og  Læserne  kjende  det  neppe.  Det  kan  heller  ikke  nytte, 
at  de  søge  det  paa  Kortet,  thi  det  er  der  ikke  endnu, 
men  det  kommer  der  nok.  Lundeborg  er  ligesom  Silke- 
borg en  begyndende  By,  der  ligesom  den  har  en  Frem- 
tid. Beliggende  ved  en  god  Havn ,  paa  et  Terrain ,  der 
i  en  Halvkreds  begrændses  af  smukke  Skove ,  synes  den 
kun  at  vente  paa  det  Bliv,  der  skal  bringe  Husene  til  at 
myldre  frem    og  Liv,    Virksomhed    og  Arbeidskraft    til    at 

udvikle  sig  i  de  allerede  anlagte  Gader.  Hist  og  her 
seer  man  nette,  teglhængte  Huse  komme  frem,  og  over 
dem  alle  hæver  sig  et  stort,  smukt  Gjæstgiversted ,  hvis 
Vært  var  stolt  af,  at  en  af  det  kongelige  Theaters  første 
Kunstnerinder'^),  efter  at  hun  hele  Vinteren  havde  forfrisket 
Publicum  med  sit  uudtømmelige  Lune,  her  i  et  Par  Somre 
selv  havde  hentet  Friskhed  til  nye  Anstrengelser  og  Seire. 

Det  var  dog  neppe  disse  Tanker,  der  opfyldte  den 
skikkelige  Skomager  Svendsen,  da  han  fra  Fragtvognen 
ilede  ned  til  Havnebassinet  for  at  komme  i  en  Seilbaad, 
der  kunde  sætte  ham  over  til  Vræsen.  Til  hans  Roes 
maae  vi  sige ,  at  han  paa  hele  Touren  kun  havde  havt 
en  eneste  Tanke,  og  det  var  Marie.  Fra  en  fattig  Sko- 
mager, der  hele  sit  Liv  igjennem  kun  havde  tjent  det 
daglige  Brød,  var  han  i  Løbet  af  et  Par  Aar  bleven  en 
velstaaende  Mand,  og  det  var  Maries  Flinkhed  og  Energi, 
han  nærmest  kunde  takke  for  denne  lykkelige  Forandring. 
Det  gik  ham  derfor  dobbelt  til  Hjertet,  at  hun  nu  skulde 
gaae  og  tæres  hen  af  en  hemmelig  Sorg,  og  det  sagde 
han  ogsaa  reentud  til  Gregers,  da  han  ovre  paa  Vræsen 
traf  ham  ved  Stranden,  hvor  han  sad  og  gjorde  sine  Red- 
skaber istand  for  at  gaae  ud  med  sin  Baad. 

Som  en  Mand,  der  er  vant  til  at  møde  Ulykken  paa 
sin  Vei,    blev  Gregers  i  det    første  Øieblik   ikke    saa   for- 

skrækket,  som  den  gode  Svendsen  havde  tænkt  sig.  Han 
fik  Skomageren  med  sig  ind  i  sit  lille  Hus  og  satte  en 
god  Hjertestyrkning  frem  for  ham.  Henne  ved  Vinduet 
sad  Konen  og  syede;  men  hun  lagde  ikke  Mærke  til 
deres  Indtrædelse  og  syntes  slet  ikke  at  ændse ,  at  der 
foregik  Noget  i  Stuen.  Kun  naar  Maries  Xavn  blev 
nævnet,  saae  hun  hen  til  dem  med  et  sløvt,  aandsfra- 
værende  Blik.  Hun  trak  dog  hurtigt  Øinene  til  sig  igjen 
og  vedblev  at  sye  —  det  vil  sige ,  Naalen  gik  flittig, 
men  der  var  ingen  Traad  i  den.  Hun  var  smuk  endnu, 
men  hun  var  bleven  ganske  hvidhaaret,  skjendt  hun  endnu 
ikke  havde  fyldt  de  Fyrretyve.  „Ak  ja!  naar  man  hver 
Dag  har  saadant  et  Kors,  kan  man  nok  blive  sløv  for  alt 
Andet!"  tænkte  Svendsen  og  foldede  Hænderne. 

Efter  Symptomerne  at  dømme  mente  Gregers,  at  det 
ikke  var  x\ndet  end  lidt  Kjærestesorg,  som  nok  vilde  gaae 
over.  Han  var  imidlertid  enrg  med  Svendsen  i,  at  man 
skulde  modarbeide  Ondet  itide,  og  vilde  ogsaa  strax  tage 
tilbage  med  ham  for  „at  snakke  Pigebarnet  tilrette."  Det 
vilde  Svendsen  dog  ikke,  thi  det  kunde  let  see  ud  som 
et  aftalt  Spil  og  gjøre  Marie  mistroisk  imod  dem  i  Frem- 
tiden; derimod  blev  det  afgjort,  at  han  skulde  komme 
næste  Søndag  af  sig  selv  og  see,  hvad  der  var  at  gjøre. 
Svendsen  maatte  endnu  drikke  en  god  Dram  til  Farvel ; 
derpaa  tændte  han  sin  Pibe,  og  Gregers  fulgte  ham  igjen 
ned  til  Baaden. 

Næste  Søndag  kom  Gregers  og  gjorde  sin  sædvanlige 
Halvaarsvisit  hos  Skomager  Svendsen.  Marie  udstødte  et 
Glædesskrig ,  da  hun  saae  ham ,  og  fløi  ham  om  Halsen. 
Gregers  vilde  netop  give  hende  et  Kys,  som  han  pleiede, 
men  han  foer  forskrækket  tilbage,  thi  saadan  en  Forandring 
var  han  dog  ikke  forberedt  paa.  „Hvad  er  det?"  spurgte 
han  stammende.  „Er  det  min  Marie?  ...  Hvor  er  dine 
røde  Kinder,  Barn?  og  hvad  er  det  for  et  Par  Pibestilke?" 
sagde  han  og  tog  hende  om  begge  hendes  fine,  smukt- 
formede  Arme,   som   Sorgen  havde  afmagret. 

„Ti,  ti!"  sagde  hun  og  holdt  ham  Haanden  for 
Munden.  Men  idetsamme  brast  hun  heftig  i  Graad,  greb 
liam  ved  Armen,  trak  ham  med  sig  ind  i  Sideværelset 
og  lukkede  Døren.  Hvad  der  foregik  her  kunne  vi  for- 
tælle i   Korthed. 

Skolelærer  Pallesen ,  hos  hvem  Marie  var  bleven  op- 
dragen, havde  en  eneste  Søn  Vilhelm,  der  var  nogle  Aar 
ældre.  Allerede  i  Børneaarene  fattede  de  Godhed  for 
hinanden,  og  denne  Følelse  voxede  med  Aarene.  Drengen 
havde  Anlæg  til  at  tegne ,  og  da  han  var  confirmeret, 
kom  han  til  en  Snedker  i  Nyborg,  hos  hvem  han  gjorde 
udmærket  .Fremgang.  Faa  Aar  efter  blev  han  Svend  og 
forlovede  sig  med  Marie,  der  netop  dengang  skulde  til 
Svendborg,  for  at  tiltræde  sin  første  Condition.  Begge 
de  unge  Mennesker  bleve  enige  om  at  holde  deres  For- 
lovelse hemmelig,    saalænge  de  ikke  havde  Udsigt    til    at 

gifte  sig,  og  dermed  skiltes  de  fra  hinanden.  Alle  Vil- 
helms Ønsker  gik  nu  ud  paa  at  komme  til  at  arbeide  i 
Svendborg;  men  først  to  Aar  efter  lykkedes  det  ham,  og 
hvad  Marie  ikke  havde  været  glad  tidligere,  saa  blev  hun 
det,  thi  nu  kunde  de  dog  sees  engang. imellem  og  vexle 
et  kjærligt  Ord  og  Haandtryk  med  hinanden. 

Vilhelm  havde  flere  Gange  talt  om,  at  han  havde  et 
billigt  Logis  hos  en  vakker  Familie  i  Svendborg,  der 
havde  et  Par  nette  unge  Døttre.  En  Søndag  Eftermiddag 
ved  St.  Hanstid  kom  Skomager  Svendsen  paa  det  Ind- 
fald at  gaae  med  sin  Kone  og  Marie  til  Christiansminde. 
Det  smukke  Sommerveir  havde  lokket  Folk  ud  i  Skoven, 
og  der  vrimlede  af  Spadserende  paa  alle  Terrasser; 
Gyngerne  vare  i  fuld  Gang,  og  den  smukke  Musik  klang 
lokkende  og  indbydende  henne  fra  Dandsepladsen.  Blandt 
dem,  der  gik  efter  Musiken,  var  ogsaa  Familien  Svendsen 
—  og  det  var  Maries  Ulykke.  Selv  havde  hun  aldrig 
dandset  i  sit  Liv,  og  den  Første,  hun  her  saae  svinge  sig 
i  den  hvirvlende  Dands,  var  Vilhelm.  Han  dandsede 
med  en  smuk  ung  Pige,  der  snart  syntes  at  klynge  sig  til 
hans  Bryst ,  snart  at  hvile  i  hans  Arm ,  snart  at  læne  sig 
til  hans  Skulder.  Med  eet  slap  han  hende  og  fik  sig  en 
Dandserinde,  der  lignede  den  Første  som  to  Draaber 
Vand  —  det  var  altsaa  hendes  Søster:  det  var  de  to 
Søstre ,  han  boede  hos !  Det  Lokkende  og  Bedaarende  i 
Musiken     forhøiede    endnu    det    Forføriske    i    Situationen. 

Marie  vilde  flye,  vilde  bort,  men  hun  kunde  ikke  komme 
fra  Pletten;  hun  stod  som  fastnaglet,  og  hendes  P]lik  slugte 
næsten  hvad  der  foregik  for  hendes  Oine.  Det  sortnede 
for  hende,  og  hun  var  ligeved  at  falde  om,  da  Madam 
Svendsen,  der  ikke  anede ,  hvad  der  foregik  med  hende, 
spøgende  tog'  hende  under  Armen  og  gik  bort  med  hende 
fra  Dandsepladsen.  Siden  hin  Søndag  vilde  hun  hverken 
see  Vilhelm  eller  høre  hans  Forsvar.  Alle  hans  skriftlige 
Forsikkringer  om ,  at  de  to  unge  Piger  vare  ham  fuld- 
kommen ligegyldige,  at  han  kun  havde  dandset  med  dem 
af  Høflighed,  fordi  han  boede  hos  deres  Forældre,  og  at 
han  allerede  var  flyttet  hen  til  et  andet  Logis  for  ikke  at 
nære  hendes  Mistanke,  vare  spildte.  Ligesaa  lidt  frugtede 
det,  at  hendes  Fader  nu  for  første  Gang  i  sit  Liv  gav 
hende  fulstændig  Uret.  Vilhelm  havde  ingen  Skyld,  sagde 
han;  det  var  hendes  Ubekjendtskab  med  Livet  og  Verden, 
der  fik  hende  til  at  see  hans  Qpførsel  i  et  fuldkommen 
falskt  Lys,  og  hvis  de  begge  To  blev  ulykkelige,  var 
Skylden  ikke  hans,   men  hendes. 

Hvad  der  derimod  gjorde  et  vist  Indtryk  paa  Marie 
og  syntes  at  bringe  hende  til  Eftertanke  var  den  Omstæn- 
dighed ,  at  Gregers  gik  vred  bort.  Han  lod  falde  nogle 
haarde  Ord  om  Fruentimmernes  Luner  og  Narrestreger, 
kyssede  ikke  engang  Datteren  til  Farvel,  men  idet  han 
gik  ud  af  Døren,   forsikkrede  han  med  tørre   Ord,   at  hvis 

de  igjen  skulde  blive  Venner,  maatte  hun  gjørc  sin  Uret 
god  igjen  og  forsone  sig  med  \'ilhelm. 

Da  han  kom  udenfor ,  traf  han  Svendsen  i  Forstuen. 
Denne  vilde  holde  paa  ham,  men  Gregers  var  ubevægelig. 
Imidlertid  fik  han  dog  Leilighed  til  at  hviske  Skomageren 
et  Par  Ord  i  Øret  om  Vilhelm  Pallesen.  Han  paalagde 
ham  at  opsøge  det  unge  Menneske  og  faae  ham  hjem  i 
Huset,  for  at  det  kunde  komme  til  en  Forklaring  mellem 
ham  og  Marie.  Det  var  den  eneste  Udvei ,  han  vidste ; 
næste  Sendag  vilde  han  komme  igjen  for  at  here ,  om 
der  var  indtraadt  en  Forandring. 

Gregers  var  just  ikke  i  det  bedste  Humeur,  da  han 
igjen  slentrede  opad  Møllergaden.  Synet  af  Marie  havde 
vakt  bittre  Erindringer  hos  ham ;  han  kom  til  at  tænke 
paa  sin  Kone ,  og  hvorledes  hun  var  gaaet  tilgrunde  — 
skulde  nu  Marie ,  der  var  hans  Eet  og  Alt ,  det  Eneste, 
han  havde  at  leve  for,  gaae  den  samme  Vei'?  Hvis  han 
havde  Midler  ihænde  og  kunde  faae  de  to  unge  Mennesker 
gifte,  saa  vilde  Alt  gaae  godt,  det  var  han  vis  paa.  Men 
hvorfra  skulde  han  faae  Penge,  han,  som  hele  sit  Liv 
igjennem  kun  havde  kjendt  til  Mangel  og  Savn?  Han  gik 
ind  1  Gjæstgivergaarden  for  at  forslaae  sine  Bekymringer. 
I  Gjæstestuen  traf  han  paa  et  Par  Folk ,  som  han  ikke 
havde  seet  i  mange  Aar,  og  som  absolut  vilde  drikke 
med  ham  paa  et  fornyet  Bekjendtskab.  Den  ene  Flaske 
Portvin  fulgte  paa  den  anden,    og  da  Gregers,   der   ellers 

var  Maadeholdenheden  selv,  et  Par  Timer  efter  gik  ned 
til  sin  Baad,  var  det,  som  om  Brostenene  gyngede  under 
ham ,  og  han  havde  Nød  med  at  holde  sig  lige.  For 
at  Ingen  skulde  mærke  Noget,  satte  han  et  vredt  Ansigt 
op  og  saae  hverken  tilhøire  eller  tilvenstre.  Et  Par  Last- 
dragere stod  nede  ved  Bolværket  og  saae  ud  over  Vandet. 
„Greis  (Gregers)  seer  bøs  ud  idag,"  sagde  den  Ene,  der 
saae,  at  den  kæmpema-ssige  Fisker  styrede  lige  henimod 
dem.  „Saa  lad  os  gaae  af  Veien!"  svarede  den  »Anden. 
„Idag  er  han  ikke  god  at  bid's  med." 

Gregers  havde  allerede  været  en  Times  Tid  ude  paa 
Søen,  da  der  reiste  sig  en  stiv  Kuling  af  Nordvest,  som 
nødte  ham  til  at  holde  gaaende  under  Land  for  at  have 
Læ.  Idetsamme  fik  han  Øie  paa  en  Jagt,  der  stod  rum- 
skjøds ned  gjennem  Smørstakkeløbet.  „Hvad  er  det? 
Hvad  Fanden  gaaer  der  af  ham?"  mumlede  Gregers  og 
reiste  sig  op  i  sin  Baad,  thi  idetsamme  standsede  Jagten 
sin  Fart,  og  Seilene  firedes  ned  i  en  Hast.  „Løber  han 
paa  Grund  ved  høilys  Dag,  det  Fæ?"  raabte  Gregers, 
hvis  Falkeblik  med  synlig  Interesse  iagttog  Alt,  hvad 
der  foregik.  Lidt  efter  begyndte  de  igjen  at  røre  sig 
ombord  paa  Jagten  og  tilsætte  Seilene.  „Ja  vist!  bak  Du 
kun  dine  Seil  og  kast  Varpankeret  ud!  Nei,  det  gaaer 
ikke  saa  let.  Drønnert!" 

Jagten  var  virkelig  gaaet  paa  Grund,  og  alle  dens 
Bestræbelser  for  at  klare  sig  vare  spildte.    Lidt  efter  saae 

Gregers,  at  to  Mænd  gik  frabordc  i  en  Jolle  og  satte 
Cours  over  til  Langeland  for  der  at  faae  Assistance.  Uden 
Tvivl  udgjorde  de  to  Mænd  hele  Skibets  Besætning,  thi 
der  blev  ganske  stille  ombord ,  og  alt  hvad  Gregers 
speidede,  kunde  han  ikke  faae  Øie  paa  noget  Levende. 
Han  vedblev  imidlertid  at  holde  gaaende  langsmed  Kysten, 
og  Mørket  faldt  allerede  paa ,  da  han  styrede  over  til 
Jagten.  For  at  komme  paa  det  Rene  med,  om  der  var 
Folk  ombord  eller  ikke,  praiede  han  den  først,  men  fik 
intet  Svar.  Han  gik  da  hurtigt  ombord  og  saae  sig  om- 
kring, uden  at  han  i  den  Tilstand,  hvori  han  var,  gjorde 
sig  det  klart,  hvad  han  egentlig  vilde.  Jagten  var  lastet 
med  Korn ;  oppe  paa  Dækket  laa  der  Batterier  af  Oste, 
og  Smørfjerdinger  og  Pakkasser  stode  opstavlede  mellem 
hverandre  i  broget  -Forvirring.  Ovenpaa  en  af  Pakkasserne 
stod  der  under  en  Presenning  en  sort,  messingbeslaaet 
Kiste,  der  saae  mere  fornem  ud  end  alt  det  Øvrige  og 
havde  et  adeligt  Vaaben  paa  Laaget.  „Den  kj ender  jeg 
godt!"  raabte  Gregers.  „Det  er  Sølvtøiet  fra  Glorup,  som 
Greven  hvert  Efteraar  sender  over  til  Kjøbenhavn."  Han 
løftede  paa  den.  „Ja,  det  er  rigtigt!  Den  er  propfuld! 
Og  den  har  de  Bengler  ladet  staae  her  for  Vind  og  Vove ! 
Sæt,  at  her  kom  en  Gavtyv  ombord  og  benyttede  sig  af 
Leiligheden !  Naa!  det  var  da  en  ordentlig  Fangst!"  Han 
blev  staaende  raadvild.  „Jeg  kan  da  ikke  være  bekjendt 
at  gaae  fraborde  og  lade  den  blive  tilbage,  naar  jeg  veed. 

hvad  der  er  i  den,"  sagde  han.  „Jeg  maa  ligesaa  godt 
selv  bringe  den  over  til  Glorup  imorgen.  Det  er  da 
bedre,  at  den  kommer  et  Par  Dage  senere  til  Kjøben- 
havn ,  end  at  den  slet  ikke  kommer  der !  Fanden  staae 
ogsaa  i  de  Hallunker,  at  de  ikke  passe  paa,  hvad  der  er 
betroet  dem.  Men  hvordan  faaer  jeg  det  Asen  ned  i 
min  Baad?"  Det  var  heller  ingen  Spøg,  og  der  skulde 
Kræfter  som  hans  til  at  gjøre  det. 

Ved  det  Sæt ,  som  det  gav  i  Kisten ,  da  han  slap 
den  fra  sig  i  Baaden ,  sprang  Laaget  op ,  og  Sølvtøiet 
derinde  gav  en  forunderlig  klirrende  Lyd  fra  sig,  som 
om  det  vilde  sige:  „Vær  saa  god  og  tag  for  Dig!" 
Gregers  hørte  ellers  ikke  til  de  Folk,  der  lade  Phantasien 
løbe  af  med  sig ;  men  maaskee  var  det  en  Virkning  af 
hvad  han  havde  drukket,  at  Sølvtøiet  vedblev  at  klirre, 
og  at  det  indbydende:  „Vær  saa  god  og  tag  for  Dig" 
endnu  bestandig  klang  ham  i  Ørene.  Han  kunde  ikke 
modstaae  sin  Lyst  til  at  kaste  et  Blik  ned  i  Kisten;  men 
det  var,  som  om  en  ond  Tanke  greb  ham  i  det  samme, 
thi  han  slog  heftigt  Laaget  i  og  reiste  sig  op.  Idet  han 
løste  Fangeline.n  for  at  gjøre  Baaden  klar,  kom  han  til 
at  tænke  paa  Marie.  „Stakkels  Tøs!"  mumlede  han; 
„blot  en  Fjerdedeel  deraf,  saa  kunde  hun  gifte  sig  og 
behøvede  ikke  at  hænge  med  Næbet !  .  .  .  Men  hvorfor  skal 
hun  gaae  og  være  ulykkelig?  Hvorfor  skal  Nogle  have 
Overflod    og  Andre  slet  Intet?    Og  ligger  det  ikke  i  min 

Haand  at  gjøre  med  det  der,  hvad  jeg  vil?"  I  det  samme 
gled  Baaden  langsomt  forbi  Jagten.  Han  kastede  et 
speidende  Blik  omkring  til  alle  Sider.  Havet  var  glat 
som  et  Speil;  ikke  et  Skib,  ikke  et  Fartøi  var  i  Sigte; 
Ingen  havde  seet  ham  —  Ingen  uden  Stjernerne  deroppe, 
hvis  rene  og  rolige  Glands  i  dette  Øieblik  zittrede  paa 
Vandfladen.  De  sladdre  ikke  af  Skole ,  de  angive  ikke, 
men  de  havde  seet  ham !  Denne  Tanke  gjorde  ham  plud- 
selig ædru.  «Fy  for  en  Ulykke  I"  mumlede  han  halvheitl 
„hvad  er  det  for  en  nederdrægtig  Tanke  I  Jo  det  var 
en  rar  Lykke  for  den  stakkels  Tøs,  om  hendes  Fa'er  gik 
hen  og  gjorde  sig  til  Tyv  for  at  faae  hende  gift!  Der 
skulde  nok  komme  noget  Godt  ud  af  det  Ægteskab  — 
nei,  reent  Brød  i  Posen,  det  holder  længst  udi"  Han 
satte  sig  i  Agterdelen  af  Baaden,  knappede  Pjækkerten 
op  —  han  havde  med  eet  faaet  det  urimelig  varmt  — 
og  gjorde  sig  Umage  for  at  tænke  paa  alt  muligt  Andet. 
Det  lykkedes  kun  daarligt,  og  han  følte  sig  først  lettere, 
da  Baaden  langt  om  længe  gled  ind  paa  sin  sædvanlige 
Landingsplads. 

Det  kostede  ham  megen  Besvær  at  faae  Kisten  iland 
og  slæbt  ind  i  et  Brædeskur  nede  ved  Stranden,  hvor 
han  gjemte  sine  Redskaber.  Han  bandede  den  ulykkelige 
Jagt,  der  voldte  ham  saamange  Brj-derier,  og  i  en  heftig 
og  oprørt  Sindsstemning  gik  han  til  Hvile,  men  han  kunde 
ikke    falde    i   Søvn.      Han    var    vred  paa  sig  selv  og  hele 

Verden.  Skomager  Svendsen  og  Vennerne  i  Gjæstgiver- 
gaarden,  Marie  og  Solvtøiet ,  Stjernerne  og  Portvinen, 
Folkene  paa  Jagten  og  Greven  paa  Glorup  tumlede  sig 
omkring  i  hans  Hoved,  der  bankede  og  brændte.  Han 
vendte  og  kastede  sig  paa  Leiet,  sov  ind  langt  ud  paa 
Morgenstunden  og  vaagnede    først  ved  Middagstid. 

Han  foer  forskrækket  i  Klæderne,  da  han  saae,  hvad 
Klokken  var,  og  løb  hen  til  et  høit  Punkt  i  Nærheden, 
hvorfra  han  kunde  oversee  Beltet.  Jagten  stod  ikke  længer 
paa  Grund ;  den  var  afgaaet ,  maaskee  for  mange  Timer 
siden,  og  her  stod  han  endnu  høit  op  paa  Dagen,  og  det 
vilde  vare  flere  Timer  endnu,  inden  han  kunde  komme 
til  at  aflevere  hvad  der  ikke  tilhørte  ham.  Hvad  maatte 
man  ikke  tænke "?  Idet  han  vilde  skynde  sig  ned  til 
Baaden,  faldt  der  ham  Noget  ind,  som  han  igaar  Aftes 
—  sagtens  paa  Grund  af  Portvinen  —  slet  ikke  havde 
tænkt  sig,  og  som  gjorde  det  Hele  meget  værre.  Hvorfor 
blev  Du  ikke  ombord,  da  Du  var  der?  Hvorfor  ventede 
Du  ikke  roligt ,  til  Folkene  kom  tilbage  ?  saa  havde  Du 
gjort  din  Pligt  og  været  fri  for  alle  Kvaklerier.  Denne 
Tanke  forstenede  ham  næsten,  og  han  havde  ondt  ved  at 
flytte  Foden.  Han  slog  sig  for  Panden  og  forbandede 
Gjæstgivergaarden  i  Gjerritzgaden  og  Portvinen,  men  det 
nyttede  kun  lidt  —  han  maatte  bide  i  det  sure  Æble, 
enten  han  vilde  eller  ikke.  Det  Eneste,  der  trøstede  ham, 
var,  at  Greven  paa  Glorup  var  en  Hædersmand,   som  ikke 

6* 


gj.  Solvservicet. 

vilde  tænke  ondt  om  ham.  Han  havde  i  sine  unge  Dage 
tidt  været  paa  Jagt  med  Greven  baade  paa  Glorup  og 
Broholm,  naar  denne  i  Ny  og  Næ  kom  tilbage  fra  Italien, 
hvor  han  i  Christian  den  Ottendes  Tid  var  Gesandt. 
Greven  havde  ikke  glemt  det  og  havde  altid  senere  været 
venlig  og  hensynsfuld  imod  ham. 

Først  høit  op  paa  Eftermiddagen  rullede  Gregers 
paa  en  Høstvogn  ind  paa  den  gamle  Herregaard  med 
Sølvkisten.  Det  var  et  Tordenslag  for  ham ,  at  Greven 
Dagen  i  Forveien  var  taget  til  Kjøbenhavn ,  og  at  han 
var  nødt  til  at  melde  sig  hos  Godsforvalteren.  Denne, 
der  sad  fordybet  i  sine  Regnskaber,  reiste  sig  vrantent, 
skjød  Brillerne  op  i  Panden  og  hørte  paa  hans  Fortælling. 
Gregers  mærkede  godt,  at  han  hakkede  og  stammede  i  det, 
og  det  forskende  og  ironiske  Blik,  hvormed  Godsforval- 
teren hørte  paa  ham,  gjorde  det  ikke  bedre.  Han  ønskede, 
at  han  var  tusinde  Miil  borte,  og  var  gjerne  krøbet  ind  i 
et  Musehul.  Da  han  omsider  taug,  sagde  Godsforvalteren  i 
en  kold  Tone:  „Kommer  De  nu  med  den?"  men  i  det 
samme  trak  han  Uhret  op  af  Lommen  og  saae  paa  Gregers 
med  et  forunderligt  Blik,  som  om  han  vilde  sige:  „Det 
var  ogsaa  paa  Tide!''  Gregers  nikkede.  „Det  gjør  mig 
kun  ondt  for  den  stakkels  Skipper,"  vedblev  Godsforval- 
teren. «Jeg  kan  sætte  mig  ind  i  hans  Angst,  naar  han 
pludselig  mærker,  at  Kisten  er  borte.  Men  hvad  vilde 
De  gjort,    hvis  han  havde  savnet    den  tidligere?    Dersom 

han  havde  vendt  om  igjen  og  havde  lundet  den  hos 
Dem,  havde  det  været  meget  ubehageligt."  Han  tog 
igjen  Uhret  frem,  saae  paa  det  og  gav  Gregers  et  Blik, 
som  om  han  vilde  sige:     „Det  kunde  jeg  have  undt  Dig!" 

Gregers  var  rasende  og  kunde  gjerne  slugt  Godsfor- 
valteren med  Hud  og  Haar;  men  han  taug,  thi  han  følte, 
at  han  havde  Uret. 

„Jeg  skal  strax  telegrafere  til  Greven,  at  Kisten  er 
kommen  tilveie,  for  at  den  brave  Skipper  ikke  skal  komme 
i  Forlegenhed.  Farvel!  Vil  De  sende  Regning  paa  Deres 
Uleilighed,"  sagde  Godsforvalteren  og  satte  sig  igjen  hen 
til  sine  Regnskaber. 

„Tak,  jeg  befatter  mig  ikke  med  Regninger,"  sagde 
Gregers,  og  idet  han  gik,  smeldede  han  Døren  noget 
ublidt  i  efter  sig.  Det  kogte  i  ham ,  da  han  gik  nedad 
Trappen,  og  han  ønskede  Intet  hellere  end  at  træffe  paa 
En  eller  Anden,  som  han  kunde  lade  sin  Galde  gaae  ud 
over.  Først  da  han  kom  ud  i  sin  Baad,  og  den  friske 
Søvind  viftede  omkring  ham,  kom  han  til  Fornuft  og 
Eftertanke.  „Det  er  Straf  som  forskyldt,"  sagde  han  til 
sig  selv,  „og  hvad  jeg  har  faaet ,  har  jeg  ærligt  fortjent. 
Det  lærer  mig  en  anden  Gang  at  holde  mig  hos  mig 
selv  og  lade  være  at  gaae  i  Byen." 

Et  Par  Dage  efter  fik  han  et  Brev  fra  Skomager 
Svendsen,  der  satte  ham  i  Humeur  igjen.  Svendsen  havde 
naturligviis    ikke    havt  Ro ,    før    han    fik    Vilhelm    Pallesen 

opspurgt,  og  det  unge  Menneske  havde  været  i  den  sy- 
vende Himmel,  fordi  der  var  Nogen,  der  vilde  tage  sig 
af  ham.  Svendsen  tog  ham  hjem  med  sig  strax.  Marie 
vilde  flygte  ud  af  Værelset,  da  hun  saae  ham,  men  hun 
blev  nødt  til  at  blive  og  here.  Nu  var  Alting  godt ,  og 
hun  begyndte  igjen  at  blive  den  gamle  Marie.  Paa  Søn- 
dag gjorde  Svendsen  Forlovelsesgildet,  og  han  mindede 
Gregers  om  sit  Løfte  at  komme,  og  komme  tidligt. 

Det  var  det  lykkeligste  Øieblik ,  Gregers  havde  havt 
i  lang  Tid,  og  han  havde  ondt  ved  at  oppebie  Søndagens 
Komme.  Klokken  var  neppe  ni ,  da  han  i  sin  bedste 
Pynt  traadte  ind  i  Skomagerens  Forstue.  Han  stak  en 
Ret  udmærket  Fisk  ind  ad  Kjøkkendøren  til  Middags- 
bordet og  skyndte  sig  hen  til  Dagligstuen ,  hvor  hele 
Familien  var  samlet.  Idet  han  lukkede  Døren  op,  udstødte 
begge  de  unge  Mennesker  et  Glædesskrig  og  styrtede  hen 
imod  ham.  Han  tog  dem  i  sine  Arme  og  saae  glad  og 
lykkelig  paa  dem  Begge.  Det  var  ogsaa  et  Par,  som 
det  var  en  Fornøielse  at  see  paa.  Marie  blomstrede  igjen 
som  en  Rose ,  og  Vilhelm  var  en  livlig  Knos  paa  nogle 
og  tyve  Aar  med  et  smukt  og  aabent  Ansigt  og  et  Blik, 
der  vidnede  om ,  hvad  der  boede  i  ham.  Svendsen  der 
betragtede  det  Hele  som  sit  Værk ,  straalede  af  Glæde, 
og  hans  Kone  tørrede  Øinene. 

De  vare   netop  Alle  komne  til  Ro  om   det  hyggelige 

Kaffebord,  og  Sukkerskaal  og  Flødekande  havde  begyndt 
deres  Runddands,   da  Marie  med  eet  udbrød  : 

„Men  det  er  sandt,  Fader!  har  Du  hørt  Noget  om 
Sølvservicet'?" 

„Sølvservicet?"  spurgte  Gregers  og  blev  bleg  som 
et  Lig.  „Hvad  er  det  for  et  Spørgsmaal?  Hvor  kommer 
Du  paa  det.  Barn?"  Han  gjorde  sig  Umage  for  at  synes 
rolig ,  men  Stemmen  dirrede ,  og  han  saae  paa  hende 
med  et  usikkert  Blik. 

„Ja,  Sølvservicet!"  gjentog  alle  de  Andre  i  Munden 
paa  hinanden.  „De  har  ikke  hørt  det?  De  veed  det 
ikke?"  * 

Gregers  reiste  sig  op,  og  hans  Ansigt  antog  et  truende 
Udtryk.  „Hvad  skal  det  sige?"  spurgte  han  i  en  barsk 
Tone. 

„Men  saa  sæt  Dig  dog  ned,  Fader!"  raabte  Marie 
leende.     „Sæt  Dig  bare  ned,  saa  skal  Du  høre!" 

„Ja,  Svigerfader,  Lykken  kommer  aldrig  alene,"  sagde 
Vilhelm  med  et  straalende  Ansigt.  „Vil  Du  tænke  Dig, 
neppe  har  Marie  givet  mig  sit  Ja,  saa  kommer  Collecteuren 
her  i  Byen  Dagen  efter  ...  ja,  ganske  rigtigt,  det  var  i 
Mandags  ...  og  fortæller  mig,  at  jeg  har  vundet  et  stort 
Sølvservice  i  Kunstflidslotteriet.  Det  er  den  eneste  Lotteri- 
seddel,  jeg  har  havt  i  mit  Liv,  og  den  faaer  den  første 
Gevinst ! " 

„Ja,    er    det    ikke    en    Guds    Styrelse,    at    det    netop 

skulde  komme  nu,  da  vi  saa  godt  kunne  trænge  til  det?» 
udbred  Marie. 

Gregers  havde  sat  sig  ned  og  uvilkaarligt  foldet  sine 
Hænder.  „Jo,  mit  Barn,  det  kan  Du  sige  to  Gange," 
sagde  han,   og  han  havde  Taarer  i  Øinene. 

(Jo,  vi  har  rigtignok  havt  Lykken  med  os  tilgavns," 
vedblev  Vilhelm.  „Efter  Collecteurens  Anviisning  skrev 
jeg  strax  til  Hovedcontoiret  i  Kjøbenhavn,  at  uagtet  jeg 
var  lykkelig  over  Gevinsten ,  tillode  mine  Kaar  mig  dog 
ikke  at  beholde  saadanne  Kostbarheder;  men  da  jeg 
agtede  at  gifte  mig  ...  ja,  for  det  agter  jeg,  Svigerfader, 
det  agte  vi  begge,  at  sige,  hvis  Du  ikke  har  Noget  imod 
det  ..."  Han  gav  Marie  Haanden ,  og  de  saae  begge 
benligt  hen  til  den  Gamle. 

„Naa,  saa  det  gjør  I,"  sagde  Gregers  og  nikkede 
mildt  til  dem.      „Ja,  gaa  Du  kun  videre!" 

„Jeg  skrev  altsaa,  at  da  jeg  agtede  at  gifte  mig 
meget  snart  ... 

„Naa,  det  skrev  Du  ogsaa  V"  sagde  Gregers.    „Videre  !" 

„Saa  vilde  det  være  mig  kjærere  at  faae  udbetalt 
den  Sum ,  som  Sølvservicet  kunde  udbringes  til ,  og  da 
jeg  antog,  at  det  maatte  være  ulige  lettere  at  finde  Lieb- 
havere .i  en  By  som  Kjøbenhavn  end  i  Svendborg,  saa 
vilde  jeg  være  meget  taknemmelig,  om  man  vilde  paatage 
sig  at  sælge  det  for  mig." 

„Alt    det    skrev    DuV"     sagde    Gregers    og    saae    med 

en  Slags  Respekt  paa  ham.  «Hør,  veed  Du  hvad,  det 
var  sgu  et  ganske  kjønt  Brev." 

cja,  Svigerfader,  men  Svaret  var  endnu  kjennere. 
I  Fredags  modtog  jeg  et  Brev  fra  Forretningsføreren,  hvori 
han  paa  den  mest  forekommende  Maade  underrettede  mig 
om,  at  det  smukke  og  kunstfærdige  Arbeide  af  Dhrr. 
Peters  og  Christesen  strax  havde  fundet  Kjebere.  Et  Par 
Nyforlovede,  som  skulde  sætte  Bo,  havde  forelsket  sig 
i  det  og  kjøbt  det  uden  at  tinge  om  Prisen.  Han  sendte 
uopholdelig  700  Rigsdaler,  udbad  sig  min  Kvittering  til- 
bage og  ønskede,  at  det  samme  Held  maatte  følge  mig 
fremdeles.'' 

„Det  var  en  pæn  Mand,  det  siger  jeg  reentud,"  sagde 
Gregers.  „Og  hvad  Lykken  angaaer,  saa  har  den  begyndt 
saa  godt,   at   det  var  underligt,   om  den  ikke  blev  ved." 

„Det  vil  den,  det  vil  den!"  sagde  de  gamle  Svend- 
sens og  klappede  deres  Yndling. 

I  samme  Nu  begyndte  Klokkerne  fra  Nikolai-  og 
Fruekirke  at  ringe  til  Høimesse. 

„De  kalde  paa  os,"   sagde   Gregers. 

„Ja,  nu  kommer  vi;  men  vi  maae  først  drikke  vor 
Kaffe!" 

„Det  har  De  Ret  i,  Madam  Svendsen!  Først  Kaffen, 
og  saa  skal  I  med  det  samme  høre  min  Historie  om 
Sølvservicet,  for  den  kjender  I  nok  heller  ikke!"  ...  Han 
fortalte  dem  nu ,    hvorledes  det  var  gaaet  ham  i  Søndags 

henne  paa  Gjæstgivergaarden  med  Portvinen ;  han  fortalte 
om  Jagten,  der  var  gaaet  paa  Grund,  og  om  Kisten  med 
Sølvtøiet  fra  Glorup;  han  glemte  heller  ikke  at  fortælle 
om  alle  de  onde  Anfegtelser,  han  for  Maries  Skyld  havde 
havt  i  den  Anledning,  og  endte  med  Scenen  hos  Gods- 
forvalteren,   som    han  endnu  ikke  rigtigt  havde  forvundet. 

„Det  er  jo  Guds  Finger  I"  sagde  Madam  Svendsen 
og  korsede  sig  andægtigt.  „Ja,  hans  Veie  ere  ikke  vore 
Veie ! » 

„Det  var  et  sandt  Ord!"  gjentog  Gregers  og  reiste 
sig.  „Lad  os  derfor  gaae  hen  og  takke  ham  for  al  hans 
Naade  imod  os!" 

„Ja,  lad  os  det!"  sagde  Vilhelm.  „Saa  kan  vi  paa 
Veien  vise  Svigerfader  den  Leilighed,  vi  skal  flytte  ind  i 
heromme  i  Kirkestræde!" 

„Naa,  saa  det  har  Du  ogsaa  besørget!  Du  lader 
til  at  være  en  expedit  Fyr,  der  ikke  lader  Dig  nøie  med 
Snak!"  bemærkede  Gregers  og  lo,  saa  det  klukkede  i 
ham. 

„Ja,  det  er  saamen  godt  for  mine  gamle  Been,  at 
det  er  lige  om  Hjørnet!"  tilføiede  Madam  Svendsen, 
medens  de  tog  Tøiet  paa  og  gav  sig  paa  Vandring. 

Det  var  en  lykkelig  Dag  for  alle  Parter.  Fire  Uger 
efter  havde  de  unge  Mennesker  Bryllup.  Efter  Vielsen 
sad  den  samme  lille  Kreds  igjen  ved  det  festlige  Middags- 
bord henne  hos  Svendsens.    Madam  Svendsen  havde  røde 

( )ine :  hun  havde  grædt  hele  Natten ,  fordi  hun  skulde  af 
med  Marie ;  hendes  Mand  var  noget  stille,  men  Gregers 
saae  statelig  ud  og  kneisede  høit  over  dem  Alle:  han  havde 
sit  Sølvkors  paa  Brystet  i  et  langt  Dannebrogsbaand, 
og  det  var  første  Gang,  thi  hverken  Marie  eller  nogen 
Anden  havde  nogensinde  seet  det.  Paa  Maries  Tallerken 
laa  der  et  sammenlagt  Papir.  Det  var  et  retsligt  Docu- 
ment,  ifølge  hvilket  de  gamle  Svendsens  —  med  lagt- ■ 
*;igelse  af  alle  Former  —  testamenterede  Marie  Pallesen, 
t'odt  Gregers,  deres  Hus  og  alle  deres  Eiendele  efter 
lieres  Død.  Da  Marie  havde  læst  det,  brast  hun  i  Graad. 
rakte  det  stiltiende  til  Faderen  og  gik  hen  og  kyssede 
begge  de  Gamle.  Gregers  slog  i  Bordet,  saa  Tallerk- 
nerne dandsede,  og  gik  hen  for  at  følge  hendes  Exempel. 
Madam  Svendsen  strittede  imod  af  alle  Kræfter  —  det 
nyttede  hende  kun  lidt,  hun  maatte  give  tabt  tilsidst,  men 
hun  blussede  over  hele  Ansigtet,  og  den  gamle  Skomager 
lo,  saa  Taareme  randt  ham  ned  ad  Kinderne. 

De  to  unge  Mennesker  flyttede  nu  ind  i  deres  hygge- 
lige Leilighed,  og  Symaskinen  flyttede  med;  men  hvad  der 
var  endnu  vigtigere :  Lykken  flyttede  ogsaa  med.  Pallesen 
er  nu  en  dygtig  og  talentfuld  Snedker,  og  han  har  allerede 
udført  endeel  ypperligt  Arbeide  for  det  Lotteri,  der  lagde 
Grunden  til  hans  Velstand.  Han  tænker  ogsaa  paa  at 
flytte  til   Kjøbenhavn  for  at  udvide  sin  Bedrift ,    men  saa- 

længe  de  gamle  Svendsens  leve,   kan  der  ikke  være  Tale 
derom. 

Marie  elsker  dem  som  sine  Forældre,  og  nu  har  hun 
heller  ikke  andre.  Strax  efter  hendes  Bryllup  blev  der  lost 
op  for  hendes  Moder,  og  for  et  Aarstid  siden  kuldseilede 
Gregers  i  Nærheden  af  Rede  Mølle  og  omkom.  Marie 
græd  meget  over  Faderens  Ded,  men  hun  har  den  bedste 
Trøst  i  to  nydelige  Smaadrenge,  der  ere  hendes  Lykke 
og  Stolthed.  Hun  er  selv  ligesaa  god  og  velsignet  som 
tidligere  —  og  ligesaa  flittig.  Hun  har  endogsaa  udfundet 
en  egen  Methode  til  at  haandtere  Symaskinen  og  Vuggen 
paa  een  Gang,  og  den  er  saa  sindrig  og  praktisk,  at  hun 
godt  kunde  tage  Patent  paa  den.  Det  falder  hende  dog 
ikke  ind,  og  hendes  Mand  ikke  heller.  Et  lykkeligere 
Ægtepar  end  de  To  skal  man  forresten  have  ondt  ved 
at  udfinde.  Der  er  den  fuldstændigste  Harmoni  imellem 
dem ,  og  hvad  den  Ene  vil ,  vil  ogsaa  den  Anden.  Der 
er  kun  een  Ting,  som  Marie  ikke  vil:  hun  holder  ikke 
af  at  komme  til  Christiansminde.  Naar  hun  og  hendes 
Mand  have  en  Fridag,  gjøre  de  da  enten  en  Udflugt  til 
Bjørnemose  og  Ovinehøi ,  eller  de  tage  over  til  Troense. 
Marie  maa  da  altid  have  ikke  blot  sin  Mand  og  sine 
Børn,  men  de  gamle  Svendsens  med  sig  paa  Touren. 
De  ere  Allesammen  nødvendige  til  hendes  Lykke,  og  hun 
føler,   at  hun  ikke  kan  undvære  Nogen. 


BRILLANTRINGEN. 


Uet  var  i  September  1856,  at  jeg  anden  Gang  besøgte 
Neapel,  hvor  jeg  havde  tilbragt  min  lykkeligste  Ungdoms- 
tid. Saavel  dengang  som  tidligere  førte  min  Fod  mig 
uvilkaarligt  hver  Aften  ned  til  Villa  Reale,  gjennem 
den  lange  Accacie-Allee  og  hen  til  den  fremspringende, 
med  sneehvide  Marmorbænke  besatte  Rotunde  nede  ved 
(iolfen,  som  vil  være  i  uforglemmelig  Erindring  hos  En- 
hver, der  har  besøgt  dette  Paradis.  Sorrent,  Vesuv  og 
Capri  kappes  her  om  at  fængsle  det  af  Skjønhed  berusede 
lilik,  men  Capri  beholder  Prisen.  Som  en  uhyre  Sphinx 
ligger  Øen  og  soler  sig  ude  i  den  blanke  Golf  og  skifter 
Farve  i  den  vexlende  Belysning.  Snart  er  den  saa  mørke- 
blaa,  saa  kraftig  i  Farver  og  Contourer  og  synes  at  ligge 
saa  nær,  at  man  troer  at  høre  Tarantellen  og  Tambourin- 
klangen  ovre  fra  Vignerne;  snart  bliver  den  violet  og 
blegrød  og  fjerner  sig  mange  Miglier,  og  er  Luften  en- 
gang imellem  disig  og  tung,  forsvinder  den  ganske. 

Det  er  naturligt,  at  jeg  længtes  efter  at  see  den  igjen, 
og  jeg  behøvede  ikke  Skippernes  daglige  Tilraab  :  y^Andiani 
a    Craf'^),    IscK    e    Castellamare'''^    for    at    huske  paa  den. 


*)  I  det   neapolitanske   Folkesprog    hedder   Øen   ikke    Capri,    men 
Crap'. 


o6  Brillantringen. 

En  Dag  blev  min  Længsel  for  stærk,  og  da  der  netop 
samme  Formiddag  gik  et  Dampskib  derover,  stoppede  jeg 
min  Randsel ,  og  en  halv  Time  efter  var  jeg  ombord  og 
paa  Veien. 

Reiseselskabet  tiltalte  mig  ikke,  og  jeg  glædede  mig 
allerede  til  at  gjore  mine  Udflugter  alene ;  men  min 
Glæde  var  kun  af  kort  Varighed,  thi  jeg  havde  netop  sat 
mig  hen  til  Relingen  for  i  Ro  at  kvæge  mit  Blik  ved 
Synet  af  den  deilige  Golf,  der  tindrede  i  Sollyset,  da  et 
ungt  Menneske  traadte  hen  til  mig  og  hilste  mig  for- 
bindtligt. Jeg  havde  en  Dag  i  Puzzooli  havt  Leilighed 
til  at  udfrie  ham  af  en  piinlig  Forlegenhed ,  og  nu  kom 
han  for  at  takke  m,ig. 

Situationen  var  dengang  komisk  nok.  Han  var  lige 
traadt  ud  af  en  Feluke  fra  Procida  og  havde  betalt  Marina- 
rierne det  Dobbelte  af  hvad  der  tilkom  dem.  Som  en 
Følge  deraf  vilde  de  have  det  Tidobbelte.  De  sprang 
iland  efter  ham  og  omringede  ham :  de  tryglede  og  truede, 
gjorde  de  forfærdeligste  Grimacer,  fegtede  med  Arme  og 
Been,  svoer  paa ,  at  de  bleve  mishandlede  og  skabte  sig 
som  Afsindige.  Paa  samme  Tid  sprang  et  halvt  Dusin 
pjaltede  Droskekudske  og  Calessarier  til  fra  den  anden 
Side  og  trak  i  ham  for  at  faae  ham  ind  i  deres  Vogn. 
Man  maa  have  seet  den  Slags  Scener  paa  Stedet  for  at 
gjøre  sig  en  Idee  om  dem.    Det  unge  Menneske  skjælvede 

over  hele  Legemet ;  han  var  bleg  som  et  Lig  og  saae 
fortvivlet  til  alle  Sider,  om  Ingen  vilde  komme  ham  til 
Hjælp.  Han  greb  allerede  i  Lommen  for  at  give  dem 
Alt,  hvad  de  forlangte,  da  jeg  netop  kom  tidsnok  for  at 
afværge  det.  „Hvem  vil  ha'e  Maccaroni?"  spurgte  jeg 
og  kastede  nogle  Kobberpenge  i  Grams  til  alle  Sider. 
[  et  Øieblik  var  Pladsen  tom.  Under  Hujen,  Latter, 
Skraalen  og  Skrigen  styrtede  de  sig  hen  over  Pengene 
og  sloges  om  dem  i  Sandet.  Det  unge  Menneske  benyttede 
sig  deraf  til  at  springe  op  i  en  Vogn,  hvis  magre  Klepperter 
foer  afsted  med  ham  i  Galop. 

Nu  lo  han  af  sit  Eventyr,  omtalte  det  saa  pudseerligt 
og  takkede  mig  saa  hjerteligt,  at  jeg  begyndte  at  forsone 
mig  med  ham.  Hertil  kom,  at  han  havde  et  smukt,  intelli- 
gent Ansigt,  livlige  sorte  ( )ine  •  og  udtrykte  sig  baade 
dannet  og  beskedent. 

„Men,"  sagde  jeg  til  ham,  „De  taler  jo  flydende 
Italiensk,  og  jeg,  som  troede  at  De  ikke  kunde  et  Ord! 
Hvorfor  talte  De  da  ikke   det  Pak  ordentlig  tilrette'?" 

Han  blev  rod  over  hele  Ansigtet.  „Jeg  vil  tilstaae 
Dem  ærligt,"  sagde  han,   „at  jeg  var  bange." 

„Bange?" 

„Ja  De  taber  vist  al  Agtelse  for  mig,  men  jeg  var  saa 
betagen  af  Skræk,    at  jeg  ikke  kunde  faae  et  Ord  frem." 

„Det  var  da  besynderligt,  naar  man  som  De  er  ung, 
rask  og  stærk  —   hvad  Landsmand  er  De  da  egentlig?" 

H.  P.  Holst:    Udvalgte  Skrifter.    III.  7 

«Jeg  er  en  Wiener." 

„Nu  ja,  Folk  er  jo  ikke  altid  lige  modige.  Det  var 
en  øieblikkelig  Indisposition,  kan  jeg  tænke." 

Han  svarede  ikke,  men  saae  over  paa  Kysten.  Lidt 
efter  førte  han  Samtalen  hen  paa  de  Steder,  vi  kom  forbi 
og  de  Oldtids-Erindringer,  der  knyttede  sig  til  dem.  Han  , 
citerede  Horats  og  Virgil  som  en  gammel  Philolog,  og 
de  Bemærkninger,  hvormed  han  ledsagede  disse  Citater, 
viste,  at  han  var  hjemme  baade  i  Oldtid  og  Nutid.  Sam- 
talen fik  bestandig  mere  Liv,  og  inden  vi  vidste  af  det, 
lagde  Dampskibet  bi  paa  den  østlige  Side  af  Øen  ved 
den  saakaldte   „lille  Marine." 

Ingen  af  os  tænkte  paa  at  vende  tilbage  med  Damp- 
skibet. Vi  gik  derfor  med  vore  Randsier  i  Haanden  rask 
op  ad  de  plumpe  og  ujævne  Trin,  der  føre  op  til  Byen 
Capri.  Jeg  gjenkjendte  Vindebroen  og  den  lille  Kirke 
San  Costanzo,  der  ligesom  Kirkerne  paa  Procida  har  et 
forunderligt  moskeeagtigt  Udseende ,  og  strax  efter  stode 
vi  udenfor  et  nyt  opbygget  Hotel  „«-//«  citta  di  Londra^^ 
der  var  propfuldt  af  Reisende,  og  hvor  det  først  langt  om 
længe  lykkedes  os  at  faae  et  eneste  Værelse  til  os  Begge. 
Byen  har  ingen  Mærkeligheder,  det  vidste  jeg.  Vi  lagde 
derfor  vort  Reisetøi  fra  os  og  begav  os  strax  paa  Vandring 
til  Tibers  Borg,  der  ligger  høit  oppe  paa  det  østlige  For- 
bjerg. En  stenet  og  afskyelig  Vei  fører  derop  gjennem 
de    mest    romantiske    Omgivelser.       Overalt    streifer    Øiet 

henover  Vinhaver;  Mandel-  og  Morbærtræer,  Citron-  og 
Appelsintræer  kappes  i  Fylde  og  Skjønhed ;  umaadelige 
Cactusplanter  med  store,  gule  Blomster  og  Knopper  spærre 
næsten  Veien;  Krusemynten  og  Basilicaplanten  udsende 
deres  bedøvende  Vellugt ,  og  Palmen  med  sine  brede 
Vifteblade  tilbyder  Skygge.  Af  de  tolv  Paladser,  som 
Tiber  efter  Sagnet  opførte  herovre,  og  som  paa  Senatets 
Befaling  jevnedes  med  Jorden  efter  hans  Død,  er  der  nu 
kun  Mursteensbrokker  tilbage.  Guld  og  Marmor  ere  for- 
svundne:  imellem  Steen-  og  (jrusdynger  kan  man  endnu 
finde  en  enkelt  Mosaikstump,  et  Fragment  af  en  Sokkel 
eller  Frise,  et  Stykke  Frescomaleri  o.  s.  v. ;  men  Alt,  hvad 
der  har  Værdi ,  er  bragt  til  Museerne  i  Rom  og  Neapel, 
og  Tidens  og  Menneskenes  forenede  Bestræbelser  have 
ødelagt  Resten. 

Jeg  havde  nok  af  dette  Syn  og  vendte  mig  om  efter' 
min  Ledsager.  Han  stod  henne  paa  en  fremspringende 
Pynt  af  Klippen,  det  saakaldte  ^^scr/fo  di  Tiberio'''' '-)  (Tiber- 
springetj  og  havde  travlt  med  at  kaste  Stene  ud  over 
Klippen  og  bøie  sig  hen  over  det  murede  Rækværk  for 
at  følge  dem  i  Faldet.  Jeg  gik  hen  til  ham  og  lagde 
min  Haand  paa  hans  Skulder,  idet  jeg  ligeledes  bøiede 
mig  ud  over  Dybet.  Han  udstødte  et  forfærdeligt  Skrig 
og  foer  tilbage. 


*)  De  Gamles:    sa/lus  Capreariim. 

„Hvad  tattes  Dem?"  spurgte  jeg  og  ilede  bekymret 
hen  til  ham  i  den  Tanke,  at  han  var  bleven  stukket  af 
en  Tarantel  eller  et  andet  giftigt  Kryb  i  det  forvittrede 
Murværk. 

Han  skælvede ,  og  en  forfærdelig  Angst  stod  malet  i 
hans  dedblege  Ansigt. 

«Men  saa  kom  dog  til  Dem  selv,"  blev  jeg  ved. 
„og  siig  mig,  hvad  der  er  i   Veien." 

Det  varede  en  god  Stund ,  inden  han  kunde  faae  et 
Ord  over  Læberne.  „Det  er  Ingenting,"  stammede  han 
endelig.  „Men  De  kom  saa  uventet  bag  paa  mig  .... 
denne  pludselige  Berøring  ....  og  saa  det  forfærdelige 
Dyb  under  mine  Fødder!"   .... 

„Men  for  Pokker,  De  troede  da  vel  ikke,  at  jeg  vilde 
styrte  Dem  derned?"  spurgte  jeg  overrasket  og  traadte  et 
Par  Skridt  tilbage. 

„Vær  ikke  vred!"  udbrød  han  i  en  varm  og  hjertelig 
Tone,  idet  han  skyndte  sig  hen  til  mig  og  gav  mig 
Haanden.  «Jcg  troede  slet  ingen  Ting;  men  der  kom 
en  saa  forfærdelig  Angst  over  mig,  at  jeg  hverken  veed, 
hvad  jeg  tænkte  eller  gjorde.  Hertil  kom,  at  jeg  var 
inde  i  en  ganske  anden  Tankegang,  da  De  traadte  hen 
til  mig.  Jeg  har  hos  Suetonius  læst  en  Beskrivelse  af 
dette  Sted.  Det  var  heroppe  fra,  siger  han,  at  Tiber  lod 
sine  Offre  kaste  i  Havet.  Han  tilføier,  at  der  da  altid 
laa  Fiskerbaade  parate,    og  at  Fiskerne   med    deres  Aarer 

Og  Baadshager  maatte  give  de  Ulykkelige  deres  Rest, 
naar  de  styrtede  i  Bølgerne.  Dette  forekom  mig  utroligt, 
thi  naar  jeg  med  alle  mine  Kræfter  herfra  kaster  en  Steen 
ud  i  Havet,  saa  drives  den  i  Faldet  ind  imod  Klippesiden 
og  vil  aldrig  naae  Vandet,  men  maa  blive  liggende  paa 
den  fremspringende  Klippefod;  men  jo  tungere  det  Legeme 
er,  der  kastes  ud,  des  meer  vil  det  blive  Tilfældet,  og 
et  saadant  Legeme  vilde  være  knust  og  sønderslaaet,  længe 
før  det  naaede  Klippefoden.  Det  er  altsaa  en  Røver- 
historie af  den  gode  Suetonius,  og  hvis  han  havde  været 
her  paa  Stedet,  vilde  han  let  have  overbeviist  sig  derom. 
Er  De  ikke  ogsaa  af  den  Mening?" 

„Jeg  kan  ikke  negte,  at  Deres  Argument  er  meget 
slaaende,"  svarede  jeg;  „det  er  desuden  allerede  grusomt 
nok  at  skulle  døe,  naar  det  Sidste,  man  seer  i  denne 
Verden,  er  saadant  et  Paradis!"  Jeg  pegede  hen  paa  det 
prægtige  Rundmaleri,  der  omgav  os:  Ischia,  Procida,  Cap 
Misen,  den  neapolitanske  Kyst  og  det  dampende  Vesuv, 
der  laa  foran  os  i   den  mest  magiske  Belysning. 

Jeg  gik  tankefuld  ned  ad  Bjergstien,  og  min  Ledsager 
havde  uden  Tvivl  ogsaa  Noget  at  tænke  paa,  thi  vi  gik 
et  godt  Stykke  Vei  uden  at  vexle  et  Ord.  Med  et  stand- 
sede han  mig  og  spurgte,  om  det  ikke  gik  mig  som 
ham  —  han  var  baade  tørstig  og  træt.  Det  kunde  jeg 
ikke  negte,  og  det  var  heller  intet  Under,  thi  vi  havde 
allerede    flakket    flere  Timer    om    i    den    mest    brændende 

Solhede.  Han  pegede  ned,  og  vi  saae  ligefor  vore  Fedder 
en  lille  Vigne  med  modne  Druer  og  guldgule  Aprikoser, 
der  ligesom  ved  et  Trylleslag  var  flyttet  hen  mellem  de 
graae,  skaldede  Klippeblokke. 

«Lad  os  forsøge  vor  Lykke!"  sagde  jeg.  „Folkene 
her  paa  Øen  ere  tjenstvillige  og  gjæstfrie." 

Bjergstien  slyngede  sig  lige  forbi  det  pyntelige  lille 
Hus,  som  Vinhaven  stødte  op  til.  I  Døren  sad  der  en 
smuk,  ung  Pige  og  flettede  Maatter  af  Gyvelbark.  Hun 
arbeidede  flittigt  og  syntes  slet  ikke  at  lægge  Mærke  til  os. 
Jeg  hilste  høfligt  paa  hende  og  spurgte,  om  vi  kunde 
faae  Lov  til  at  hvile  lidt  ud  inde  i  Huset,  og  om  hun 
kunde  give    os    lidt  Frugt    fra    hendes  Have. 

„ Naturligviis ! "  svarede  hun,  „vi  har  Frugt  her  i 
Overflod." 

„Og  en  Flaske  Vin?"    spurgte  jeg. 

^^Sictiro  I  Vi  har  den  bedste  Vin  paa  hele  Øen. 
Kongen  drikker  den  ikke  bedre." 

Hun  saae  op  i  det  samme,  og  nu  først  opdagede 
jeg,  at  hendes  smukke,  kulsorte  Øine*vare  fulde  af  Taarer. 
Hun  vendte  sig  hurtigt  om,  som  for  at  skjule  det,  og 
lagde  sit  Arbeide  tilside.  „Vent  et  Øieblik!"  sagde  hun 
og  nikkede  venligt  til  os,  idet  hun  gik  ind  i  Huset. 

Min  Ledsager  saae  efter  hende.  „Skulde  man  ikke 
troe,"  sagde  han,  „naar  man  seer  saadan  en  Oase  midt  i 
en    Steenørken,    at    der    her    maatte    boe    lutter   glade    og 

lykkelige  Mennesker,  og  saa  sidder  den  smukke  lille  Pige 
der  og  græder  i  Enrum!  Hvad  troer  De,  hun  græder 
for?" 

„Ja,  hvor  kan  jeg  vide  det?  Naar  en  smuk  lille  Pige 
paa  sytten,  atten  Aar,  sidder  og  græder,  saa  er  Hjertet  i 
Reglen  med  i  Spillet,  og  saa  har  hun  enten  en  Elsker, 
som  hun  ikke  maa  faae,  eller  en  Elsker,  som  ikke  maa 
faae  hende  I '' 

I  det  samme  kom  der  en  halvgammel  Kone  frem  i 
Døren;  hun  var  lille  og  vindtør,  saae  gnaven  og  vred- 
laden ud  og  søgte  forgjeves  at  lægge  sit  Ansigt  i  behagelige 
Folder,  idet  hun  bad  os  træde  indenfor. 

„Eller  ogsaa,''  hviskede  min  Ledsager,  „har  hun  en 
gammel,  galdesyg  Mama,  der  piner  hende  med  Urimelig- 
heder og  gjør  hende  Livet  surt  fra  Morgen  og  til  Aften." 

Jeg  kunde  ikke  negte,  at  den  ene  Forklaring  var 
ligesaa  rimelig  som  den  anden,  og  vi  fulgte  leende  efter 
den  Gamle. 

Inde  i  Stuen  havde  den  unge  Pige  allerede  lagt  en 
reen  Dug  paa  Bordet  og  sat  en  indbydende  Kurv  frem 
med  Figner,  Druer  og  Aprikoser.  Nu  kom  hun  med 
Vinen,  satte  Stole  hen  til  os  og  skjænkede  i  Glassene 
med  en  uforlignelig  Gratie ,  og  under  alt  dette  skjændte 
og  gnavede  den  Gamle ,  fordi  Dugen ,  som  hun  paastod, 
ikke  laa  lige.  „Den  skal  ligge  skjævt!  Det  er  den  høieste 
Grad  ^i  finezza ^''^    sagde  Wieneren   med    en  Aplomb,    der 

bragte  den  Gamle  reent  ud  af  Fatning.  For  at  formilde 
hende  drak  vi  det  ferste  Glas  af  den  funklende  Caprivin 
paa  hendes  Sundhed,  og  vi  kunde  ikke  tilbageholde  et 
Udbrud  af  Beundring  over  den  prægtige  Vin,  som  vi  i 
dette  Øieblik  gjorde  Bekjendtskab  med. 

^Men  hvorfra  har  De  dog  denne  magelese  Vin?" 
spurgte  jeg  og  fyldte  Glassene  paany. 

Der  gik  ligesom  et  Solglimt  hen  over  den  unge  Piges 
Ansigt;  men  det  forsvandt  strax ,  da  den  Gamle  i  en 
gnaven  Tone  bemærkede : 

„Det  kan  Ingen  sige  Dem  bedre  end  Concerta  der. 
Det  er  forresten  en  opløben  Døgenigt,  der  forærer  hende 
den.  Han  hedder  Agostino,  og  jeg  havde  aldrig  troet, 
at  der  kunde  komme  noget  Godt  fra  den  Kant." 

((Stakkel!  han  er  fattig,  men  han  giver,  hvad  han 
har,"   sagde  Concerta  og  tørrede  Øinene. 

„Han  er  nn  pazzo  a  bandiera  (en  topmaalt  Nar)!" 
sagde  den  Gamle  ivrigt.  „Hvis  han  ikke  havde  været  saa 
dum,  som  han  er,  saa  havde  han  nu  været  en  rig  Mand 
og    havt    et  palazzo   ovre  i  Neapel    ligesom  Paoluccio."'^) 

„Men  saa  havde  han  været  en  Bedrager!"  sagde 
Concerta  ivrigt. 

„Snak!  hvem  bryder  sig  derom?  Han  havde  været 
hovedrig  —   det  er  det  Vigtigste." 

*)  Lange  Poul. 

„Aa  fy!*'  sagde  min  unge  Ledsager  og  saae  paa  den 
(lamle  med  et  Blik,  der  var  alt  andet  end  venligt;  men 
hun  mærkede  det  ikke ,  thi  hun  havde  faaet  fat  paa  sin 
Haandteen  og  havde  travlt  med  at  faae  den  til  at  snurre 
henad  Steengulvet. 

„Hvem  er  Paoluccio?"  spurgte  jeg  for  dog  at  sige 
Noget. 

«Det  er  ogsaa  en  Vignerol  her  fra  Øen ,  men  ikke 
saadant  et  Tossehoved  som  Agostino,"  svarede  den  Gamle, 
idet  hun  satte  Tenen  i  Gang  paa  Laaret.  „De  havde 
begge  en  lille  Vigne  her  paa  Øen  og  solgte  deres  Vin 
for  en  halv  Carlin  Flasken  ovre  i  Neapel ;  men  det  var 
ikke  meer  end  fra  Haanden  til  Munden.  Saa  fandt  Pao- 
luccio  paa,  at  det  var  bedre  at  tage  tolv  Carlin  for  Flasken 
end  en  halv  Carlin  ..." 

„Treogtyvehundrede  Procent  Avance !  Det  er  en  stor 
Mand,   Deres  Paoluccio!"   sagde  Wieneren. 

„Ikke  sandt!  Saa  satte  han  Noget  til,  jeg  veed  ikke 
hvad  det  var,  og  saa  lavede  han  en  god  Flaske  Caprivin 
om  til  en  Flaske  udmærket  vino  di  Sciampagiia.  Han 
sendte  en  Prøve  over  til  Neapel ;  den  gjorde  Lykke ,  og 
nn  foreslog  han  Agostino  at  gaae  i  Compagni  med  sig. 
Men  troer-  De,  at  han  vilde?" 

„Hvad  siger  De?  Han  vilde  ikke  være  Associé  i  en 
saa  udmærket  Forretning?"   spurgte  Wieneren. 

„Nei,    ikke    for   nogen  Pris,    og  nu    er  Paoluccio    en 

Matador  ovre  i  Neapel,  har  Heste  og  Ekvipager  og  holder 
co7ivcrsazioni y  og'  Agostino  er  den  samme  fattige  Pjalt, 
som  han  altid  har  været !  .  .  .  .  Naa ,  Concerta ,  flæb  nu 
ikke  igjen!  Synes  Du  ikke,  at  vi  havde  Historier  nok 
igaar?    Begynder  Du  nu  igjen  paa  det  Samme?" 

Hun  fortalte  nu  med  en  overordentlig  Tungefærdighed, 
at  den  rige  Paoluccio  havde  friet  til  Concerta  og  faaet 
Kurven,  og  at  den  fattige  Agostino  var  den  Lykkelige, 
men  han  havde  slet  ingen  Udsigter.  „Han  kan  ikke 
engang  vente,  til  jeg  er  død,  med  at  faae  de  stakkels 
Skillinger,  som  jeg  har  sparet  sammen.  Igaar  var  han 
her  og  skabte  sig  som  en  Forrykt  for  at  faae  mig  til  at 
laane  sig  halvtredsindstyve  Piastre.  De  kan  troe,  her  var 
et  Hus !  Han  tiggede  og  tryglede ,  og  hun  der  skreg  og 
hylede,  saa  man  ikke  kunde  høre  Ørenlyd.  Men  der 
blev  Intet  af!  Pengene  hos  mig  sidde  ikke  saa  løse,  og 
jeg  vil  nok  see  mig  ordentlig  for  først,  inden  jeg  giver 
dem  fra  mig." 

„Du  maa  skamme  Dig  for  at  tale  saaledes!"  sagde 
Concerta  til  Moderen;  „Du  veed  meget  godt,  at  Agostino 
ikke  vil  narre  Dig  for  dine  Penge !  ....  Stakkels  Fyr  I " 
sagde  hun  og  henvendte  Talen  til  os  Andre.  „Han  er 
bleven  udskreven  til  Soldat  og  skulde  igaar  mødt  ovre  i 
Neapel.  Det  vilde  han  ikke,  thi  han  har  to  smaa  Søskende, 
som  han  maa  sørge  for.  Poveri  Christiani\  Skal  han  til 
Neapel,    er  der  ikke  En,    som  tager  sig  af  dem.      En    af 

lians  Venner  vilde  gaae  istedet  for  ham  for  halvtredsinds- 
tyve Piastre,  men  Moder  vilde  ikke  af  med  dem.  Hun 
kunde  ganske  rolig  have  gjort  det,  thi  her  skal  De  see!*^  ..  . 
Hun  trak  en  Skuffe  ud  og  tog  en  Ring  frem,  der  funklede 
i  Sollyset.  «Den  vilde  han  givet  hende  i  Pant,  til  han 
kunde  betale  Summen  tilbage." 

„Jo  nu  løbe  vi  oml"  sagde  den  (lamle  vranten. 
„Hvad  mine  Piastre  ere  værd,  det  veed  jeg,  men  saadanne 
Snurrepiberier  forstaae  vi  os  ikke  paa  herovre.  Han  troer 
vist,  at  det  er  en  heel  Skat,  men  naar  det  kommer  til 
Stykke ,  er  den  maaskee  ikke  saameget  værd  som  en 
Bønne." 

Min  unge  Ledsager  tog  Ringen  og  saae  paa  den 
med  et  Kjenderblik.  „Det  er  en  Solitair  af  det  reneste 
Vand,"  sagde  han,  idet  han  lod  Sollyset  bryde  sig  i  dens 
Prismer.  „Den  er  sex  Gange  saameget  værd,  og  der  er 
ikke  en  Juvelerer  i  Neapel,  som  jo  med  Fornøielse  giver 
trehundrede  Piastre  for  den." 

„Trehundrede  Piastre!"  raabte  den  Gamle  og  reiste 
sig  ganske  betuttet.  Concerta  saae  triumferende  hen  paa 
sin  Moder. 

„Men  for  Pokker,  Iworfor  sælger  han  den  da  ikke?" 
sagde  Wieneren.  „Det  er  jo  dumt  at  gjemme  paa  Sligt, 
naar  man  trænger  til  Penge." 

„Signore!  Det  er  det  Eneste,  han  har  arvet  efter  sin 
Fader,   der   var    en    af  de    flinkeste    Folk    paa    Øen.     Han 

roede  en  Dag  en  forcstiere  (Fremmed)  ud  til  den  blaa 
Grotte.  Det  var  en  tydsk  Baron  eller  principe.,  der  var 
ligesaa  rig  som  Rothschild  derovre  i  Neapel.  De  vare 
endnu  et  godt  Stykke  fra  Grotten,  da  der  kom  et  Vind- 
stød, som  kastede  Baaden  om.  Den  Fremmede  kunde 
ikke  svømme ,  og  Klippen  var  ligesaa  steil  som  en  Mur. 
Hvad  var  her  at  gjøre?  Andrea  —  det  var  Agostinos 
Fader  —  tog  den  Fremmede  i  den  ene  Arm  og  svøm- 
mede med  den  anden.  Det  lykkedes  ham  at  naae  hen 
til  Grotten  og  at  komme  ind  i  den,  og  nu  vare  de  frelste. 
Den  Fremmede  tog  i  sin  Taknemmelighed  denne  Ring 
af  Fingeren  og  gav  den  til  Andrea.  Han  skulde  passe 
godt  paa  den ,  sagde  han ,  og  hvis  han  engang  trængte 
til  hans  Hjælp,  skulde  han  skrive  ham  til.  Vi  kan  hverken 
læse  eller  skrive,  men  der  staaer  nok  Navnet ! "  Hun  pegede 
paa  en  lille ,  udvendig  Plade ,  som  han  slet  ikke  havde 
lagt  Mærke  til. 

Det  unge  Menneske  studsede  og  saae  endnu  engang 
efter,  som  om  han  ikke  vilde  troe  sine  egne  Øine;  derpaa 
gav  han  Concerta  Ringen  tilbage  og  sagde  i  en  saa  rolig 
Tone,  som  om  der  slet  Intet  var  forefaldet:  «Det  er 
virkelig  en  smuk  Ring!  Gjern  den  endelig  godt,  thi  den 
er  mange  Penge  værd  —  flere  end  De  troer  maaskee!  ..." 

Taarerne  løb  Concerta  nedad  Kinderne,  idet  hun 
igjen  lagde  Ringen  i  Skuffen.  „Ak,  Signore!"  sagde  hun, 
«nu  er  den  til  ingen  Nytte!    Gendarmerne  ere  uden  Tvivl 

allerede  paa  Jagt  efter  den  stakkels  Agostino ,  og  han 
I  sagde  igaar,  at  han  hellere  vilde  springe  i  Seen  end  lade 
sig  føre  over  til  Neapel !  Maaskee  ligger  han  allerede  paa 
Havsens  Bund." 

„Tro  ikke  det!"  sagde  han  i  en  forunderlig  alvorlig 
Tone,  der  paa  engang  gjorde  ham  ti  Aar  ældre.  „Naar 
man  er  saa  ung  som  han,  naar  man  har  to  smaa  Søskende 
at  ernære,  og  naar  man  har  en  Kjæreste  som  Dem,  saa 
tager  man   ikke  Livet  af  sig  for  Smaating!" 

Med  disse  Ord  reiste  han  sig  op ,  hilste  mildt  paa 
Concerta,  stak  den  gamle  Kone  nogle  Penge  i  Haanden 
og  tog  mig  rask  under  Armen.  Uden  Tvivl  havde  han 
betalt  meget  rundeligt,  thi  den  Gamle  lo  over  hele 
Ansigtet,  og  hun  stod  endnu  i  Døren  og  hilste  med 
Haanden,  da  vi  vare  langt  nede  ad  Klippestien. 

Under  hele  den  efterfølgende  Fodvandring  var  han 
besynderlig  indesluttet  og  ordknap ,  og  selv  ved  Middags- 
bordet i  cittii  di  Londra  vexlede  vi  kun  for  Høfligheds 
Skyld  nogle  enkelte  løsrevne  Phraser,  medens  han  forresten 
syntes  at  hengive  sig  til  en  Tankegang,  hvori  han  kun 
nødig  vilde  forstyrres. 

Henad  Eftermiddagen  gik  vi  ned  til  Marinen  for  at 
tage  os  en  Baad  til  den  blaae  Grotte,  la  grotta  blu^  som 
den  hedder  i  Folkesproget.  Det  var  blikstille.  Havet  var 
blankt  og  blaat,  Luften  let  og  balsamisk,  og  alle  Omgi- 
velserne saa  paradisiske ,   at  det  var  umuligt  at  være  kold 

Og  taus  ligeoverfor  al  denne.  Skjønhed.  Min  unge  Ven 
fik  ogsaa  pludselig  Munden  paa  Gang  igjen.  Han  spøgte 
og  lo  og  fortalte  den  ene  Historie  efter  den  anden,  medens 
Baaden  piilsnart  skjød  sig  frem  gjennem  Bølgerne.  Alle 
disse  Historier  havde  for  mig  en  ualmindelig  Interesse, 
thi  de  dreiede  sig  næsten  udelukkende  om  berømte  Sam- 
tidige, om  politiske,  literaire  og  kunstneriske  Celebriteter, 
som  han  kj endte  Allesammen  —  ikke  som  vi  Andre  af 
Aviser  og  Bøger,  men  af  Samliv  og  Omgang.  Hertil 
kom ,  at  han  havde  et  eiendommeligt  Talent  til  —  om 
jeg  tør  bruge  dette  Udtryk  —  at  sætte  dem  strax  paa 
Piedestalen.  Han  kunde  i  faa  og  raske  Træk  give  en 
Portraitfigur,   der  strax  stod  lyslevende  for  En. 

Det  begyndte  at  løbe  surr  for  mig.  Var  det  en  ung 
Lærd,  en  Literat,  en  Politiker,  en  Diplomat?  Jeg  begyndte 
at  hælde  til  den  sidste  Tro,  og  dog  var  der  noget  Skjødes- 
løst  i  hans  hele  Væsen  og  noget  Uforbeholdent  i  hans 
Udtalelser,  som  gjorde  mig  tvivlraadig  og  vaklende.  Saa- 
meget  er  vist,  at  han  begyndte  at  interessere  mig  saameget, 
at  det  gik  ud  over  den  blaae  Grotte  og  dens  vidtberømte 
Herligheder.  Maaskee  laa  det  ogsaa  deri,  at  jeg,  siden 
jeg  første  Gang  saae  den,  havde  saa  tidt  seet  den  om- 
skrevet, omdigtet  og  omkalfatret  baade  i  Bøger,  Billeder 
og  paa  Theatret,  at  Indtrykket  var  blevet  fordærvet  for 
mig  —  nok  sagt,  jeg  var  ordentlig  glad  tilmode,  da  jeg 
fra  denne  blaalige  Taageverden  igjen  kom  ud  i  det  klare, 

straalende  Daglys  og  saae  Guds  skjønne  Sol  i  den  mest 
glimrende  Farvepragt  gaae  ned  bag  det  fjerne  Ischia, 
der  som  en  uhyre  Pyramide  hævede  sig  majestætisk  op 
over  Bølgerne.  Vi  jublede  begge  To  af  Henrykkelse 
over  dette  deilige  Syn ,  og  i  det  samme  begyndte  min 
Ledsager  med  en  høi,  klangfuld  Tenor  at  istemme  en 
Barcarole.  Den  klang  ypperligt  henover  Vandet ,  og  han 
endte  den  med  en  Jodlen ,  der  paa  en  skuffende  Maade 
gjentoges  af  Echoet  fra  de  graalige  Granitmasser. 

Jeg  pegede  opad  en  af  disse  Klippevægge,  der  løfte 
sig  meer  end  tusinde  Fod  lodret  op  over  Vandfladen. 
^jHer    er  Terrainet    for  Concertas  Fortælling,"    sagde   jeg. 

„Hvad  mener  De?"    spurgte  han, 

„Jeg  mener,  at  hvis  vor  Baad  kæntrede  paa  dette 
Sted,  vare  vi  uden  Redning  fortabte." 

Det  forekom  mig,  at  hans  Ansigt  fortrak  sig,  og  jeg 
tilføiede  derfor  hurtigt:  „Lykkeligviis  have  vi  idag  Intet 
at  frygte,  thi  Vandet  er  blankt  som  et  Speil,  og  der  rører 
sig  ikke  en  Vind." 

Som  for  at  gjøre  mine  Ord  til  Usandhed  kom  der  i 
det  samme  et  af  disse  korte ,  heftige  Vindstød ,  der  paa 
Middelhavet  ere  saa  almindelige,  og  som  bragte  vor  lille 
Baad  til  at  vippe  som  en  Nøddeskal.  Det  efterfulgtes 
næsten  øieblikkeligt  af  et  andet  endnu  stærkere ,  som  hk 
den  gamle  Marinaro,  der  roede  os,  til  at  see  sky  iveiret 
og  gribe  fastere  om  Aarerne. 

„Er  der  Noget  iveien?"  spurgte  jeg  den  Gamle. 

„Nei,  San  Costanzo  hjælper  os  nok!"  sagde  han  og 
gav  sig  ivrigt  til  at  kysse  et  lille  Helgenbillede,  som  han 
bar  om  Halsen.  Jeg  raadede  ham  til  at  tage  fat  paa 
Aarerne  istedet  og  sagde  nogle  spøgende  Ord  til  min 
Ledsager,  men  han  svarede  mig  ikke.  Han  sad  og  bed 
Læberne  sammen,  saae  stift  hen  for  sig  og  syntes  behersket 
af  en  fix  Idee ,  der  gjorde  ham  døv  og  blind  for  alt 
Andet.  Jeg  gjorde  endnu  et  Par  Forsøg  paa  at  faae 
ham  til  at  tale,  men  de  mislykkedes  ganske,  og  først  da 
Baaden  landede  nede  ved  Marinen,  og  vi  igjen  havde 
fast  Fod  at  staae  paa ,  var  det ,  som  om  der  blev  væltet 
en  Steen  fra  hans  Hjerte,  og  som  om  han  igjen  blev  til 
Menneske.  Jeg  var  allerede  bleven  saa  vant  til  hans 
Særheder,  at  jeg  ikke  brød  mig  om  nogen  Forklaring. 
Der  var  desuden  det  Eiendommelige  ved  ham ,  at  han 
efter  ethvert  saadant  Anfald  var  dobbelt  elskværdig  og 
forekommende.  Han  havde  da  saameget  at  fortælle  og 
fortalte  det  saa  livligt  og  interessant  og  med  en  saa 
elskværdig  Naturlighed  og  Fordringsløshed,  at  man  strax 
følte  sig  afvæbnet. 

Idet  vi  steg  iland,  kom  der  en  Procession  af  Præster 
og  Fruentimmer  forbi  os.  Den  gik  langsmed  den  yndige 
Havbugt  og  bevægede  sig  langsomt  og  psalmesyngende 
opad  Bjergstien ,  der  fører  til  Byen.  Vi  fik  derved  Lei- 
lighed  til  at  gjøre  Bekjendtskab  med  San  Costanzo,  Byen 

Capris  Helgen  og  Skytspatron ,  der  under  en  pragtfuld 
Baldachin  blev  baaren  foran  Processionen,  omgiven  af 
Faner,  .Blomster  og  Voxlys.  Denne  Costanzo  er  forresten 
mærkelig,  fordi  han  for  den  stakkels  By  er  en  sand  Øde- 
læggelse —  ikke  blot  fra  et  protestantisk  Synspunkt,  men 
fra  et  reent  materielt  og  oekonomisk.  For  nogle  Aar 
siden  kom  nemlig  Beboerne  af  Capri  paa  det  Indfald,  at 
de  istedenfor  det  klodsede  Træbillede,  de  hidtil  havde 
havt ,  maatte  have  en  ny  San  Costanzo ;  men  denne 
Gang  skulde  han  være  af  massivt  Sølv  —  det  kunde  ikke 
være  mindre.  De  skikkelige  Beboere  af  Capri  havde  kun 
lidt  Forstand  paa ,  hvad  en  saadan  Selvhelgen  kunde 
koste ,  og  da  han  omsider  indfandt  sig  efter  Bestilling, 
kunde  de  ikke  betale  ham.  De  ruinere  sig  nu  paa  at 
betale  x\fdrag  og  Renter,  og  deres  forfængelige  Lyst  til 
at  faae  en  Helgen  af  massivt  Sølv  vil  endnu  i  mange 
Aar  komme  til  at  svie  til  deres  Lommer. 

Vi  lod  San  Costanzo  seile  sin  egen  Sø  og  gik  henad 
Stranden  til  for  at  besøge  Tibers  Fiskedam,  der  med  sine 
Murbrokker  strækker  sig  heelt  ud  i  Havet,  og  Tibers 
Cisterner  og  Fontainer,  thi  Alt  paa  denne  forunderlige  0 
er  Tibers  og  bestemt  til  at  minde  om  ham.  For  de 
uvidende  Beboere  af  Capri  er  Tiber  —  eller  «Timberio'% 
som  de  kalde  ham  —  en  mystisk  Figur,  med  hvem  de 
forbinde  de  forunderligste  Forestillinger.  Det  gaaer  med 
Tiber  paa  Capri  som  med  Virgil  i  Neapel :   for  de  Indviede 

er  Virgil  en  stor  Digter,  men  for  Hoben  er  han  en 
Troldmand  og  Hexemester,  der  har  lært  den  sorte  Kunst 
i  la  scuola  di  Virgilio^  som  man  endnu  kan  see  paa  Syd- 
siden af  Posilippo.  Den  historiske  Tiber  kjender  man 
paa  Capri  kun  lidt  til,  men  desto  meer  til  den  colossale 
og  gigantiske  Skikkelse,  som  Folkeovertroen  har  dannet 
sig  af  ham.  Ligesom  Heroerne  ere  Sønner  af  Jupiter, 
saaledes  er  Alt,  hvad  der  er  fremragende  baade  i  slet 
og  i  god  Retning  Tibers  Afkom.  ^^Figlio  di  Tiinbcrio^^ 
(Sen  af  Tiber)  er  et  af  de  allerværste  Skjældsord  paa 
Øen,  hvorimod  fs,figlia  di  Timberio''^  (Datter  af  Tiber)  er 
Navnet  paa  enhver  smuk  Pige  i  Almindelighed,  men  især 
paa  dem ,  der  udmærke  sig  ved  en  hoi  Skikkelse  og  ved 
stærkt  udviklede  Former. 

Det  var  langt  ud  paa  Aftenen,  da  vi  trætte  vendte 
hjem  til  Hotellet  og  strax  gik  op  paa  vort  Værelse.  Min 
unge  Ven  var  i  et  udmærket  Humeur:  han  lo,  steiede, 
rumsterede  med  Senge  og  Meubler,  fortalte  Historier  og 
sang  Opera-Arier  imellem  hiftanden.  Jeg  var  flere  Gange 
nødt  til  at  tysse  paa  ham  og  erindre  ham  om,  at  det  var 
seent,  og  at  Huset  var  fuldt  af  Reisende,  der  ikke  vilde 
forstyrres.  Det  nyttede  kun  lidt  —  det  var,  som  om  der 
var  et  uudtømmeligt  Fond  af  Lystighed  i  ham,  der  maatte 
have  Luft,  i  hvad  det  end  skulde  koste. 

Pludselig  var  han  henne  ved  Døren.  «Der  er  jo 
ingen  Nøgle  i  Døren!"  raabte  han. 

„Ja  hvad  gjer  det"?'' 

„Hvad  det  gjer  I  Jeg  sover  aldrig  i  et  Værelse,  som 
jeg  ikke  kan  lukke  af.  Man  er  jo  givet  til  Pris  for  alt 
Muligt  .....  man  kan  blive  overfaldet ,  plyndret ,  dræbt, 
uden  at  Nogen  aner  det  mindste." 

„Vist  ikke,"  sagde  Jeg  leende.  „Hvem  skulde  over- 
falde os?  Og  desuden  —  dersom  det  kan  berolige  Dem, 
saa  har  jeg  her  en  udmærket  Dolk,  som  jeg  ikke  vil  raade 
Nogen  til  at  gjere  Bekjendtskab  med."  Jeg  tog  en  Perle- 
morsdolk  frem,  som  jeg  altid  havde  hos  mig,  og  trykkede 
paa  en  Fjeder,  saa  Staalklingen  sprang  frem.  „Vil  De 
blot  see,  hvad  det  er  for  et  udmærket  Arbeide,  og  hvor 
den  falder  ypperligt  i   HaandenV" 

Han  herte  uden  Tvivl  ikke,  hvad  jeg  sagde,  thi  han 
gik  hen  og  saae  ud  af  Vinduet. 

„Jeg  lægger  den  her  paa  Bordet  imellem  os,  saa  vil 
jeg  nok  see  paa  den,  der  skal  krumme  et  Haar  paa  vore 
Hoveder. " 

Han  svarede  ikke.  Et  Par  Minutter  efter  laa  jeg  i 
min  Seng.  Jeg  hørte  ham  endnu  i  nogen  Tid  pusle  om- 
kring i  Værelset,  endelig  blev  der  mørkt  i  Stuen  —  han 
havde  slukket  Lampen  og  var  gaaet  til   Hvile. 

Hvor  træt  jeg  end  var,  kunde  jeg  ikke  falde  i  Søvn. 
Dagens  Begivenheder,  Scenen  oppe  paa  Klippepynten, 
den  blomstrende  Oase  midt  i  Stenørkenen ,  Concerta  og 
den  stakkels  Agostino ,  Brillantringen  og  Paoluccio  spøgte 

i  Hovedet  paa  mig  og  forjog  Søvnen,  hvergang  jeg  be- 
gyndte at  blunde.  Hertil  kom,  at  min  Reisekammerat 
syntes  at  være  et  Bytte  for  den  samme  Søvnløshed  som 
jeg  selv.  Jeg  kunde  høre,  hvorledes  han  kastede  sig 
omkring  paa  Leiet.  Et  Par  Gange  følte  jeg  mig  fristet 
til  at  tale  til  ham,  men  jeg  lod  det  være  for  ikke  at  gjøre 
Ondt  værre.  Jeg  saae  ham  ogsaa  engang  imellem  reise 
sig  op  i  Sengen ,  stirre  hen  paa  mig  og  lytte,  som  vilde 
han  overbevise  sig  om ,  at  jeg  virkelig  sov  —  men  jeg 
blev  liggende.  Imidlertid  gik  den  ene  halve  Time  efter 
den  anden,  og  Situationen  blev  uforandret  den  samme. 
Det  var  uden  Tvivl  denne  Ensformighed , .  der  var  Skyld 
i ,  at  jeg  tilsidst  virkelig  faldt  i  Søvn.  Hvorlænge  jeg 
sov,  veed  jeg  ikke;  men  jeg  vækkedes  af  en  knirkende 
Lyd  paa  Gulvet,  og  da  jeg  slog  Øinene  op,  saae  jeg  ved 
min  Seng  en  lang  hvid  Skikkelse  bøie  sig  hen  over  mig. 
Idet  jeg  foer  op,  veg  den  hurtigt  tilbage  —  det  var  min 
Reisekammerat ! 

Jeg  sprang  ud  af  Sengen.  „Hvad  skal  det  sige? 
Agerer  De  Spøgelse  eller  Søvngænger?"  spurgte  jeg  heftigt. 
Skikkelsen  veg  igjen  et  Par  Skridt  tilbage,  men  svarede 
ikke.  «For  Pokker,  saa  tal  dog  og  gjør  en  Ende  paa  denne 
Komedie!"  raabte  jeg  endnu  heftigere.  «Hvad  har  De 
isinde?  hvorfor  bliver  De  ikke  i  Deres  Seng?  hvorfor  lister 
De  Dem  ind  paa  mig,  naar  jeg  sover,  og  forstyrrer  mig 
i  min  Søvn?" 

Pludselig  foer  der  mig  en  Tanke  gjennem  Hovedet. 
Har  jeg  taget  feil  af  ham  ?  Har  jeg  truffet  paa  en  Bandit, 
der  vilde  dræbe  mig  i  Sovne  ?  }eg  greb  hen  paa  Bordet 
efter  Dolken  —  den  laa  der  ikke  længer!  I  et  Nu  var 
jeg  henne  hos  ham ,  greb  ham  om  Armen  og  vristede 
Kniven  ud  af  hans  Haand.  Han  gjorde  saagodtsom  ingen 
Modstand,  men  rystede  over  hele  Legemet.  „For  Guds 
Skyld!"  udbrød  han  med  en  Stemme,  der  sittrede  af  Angst, 
„dræb  mig  ikke!  Jeg  har  ikke  kunnet  falde  i  Søvn  af 
Frygt  ....  jeg  er  rig,  meget  rig  ....  forlang  af  mig  Alt, 
hvad  De  vil,  men  g;jør  mig  ingen  Fortræd!  dræb  mig 
ikke!" 

„Dræbe  Dem!  ....  forlange  hvad  jeg  vil!  ....  Men 
hvad  seer  De  mig  an  for?"  spurgte  jeg  overrasket.  Jeg 
fandt  Situationen  saa  komisk,  at  jeg  kastede  Kniven  hen 
paa  Bordet  og  brast  i  en  hjertelig  Latter.  „De  troer 
virkelig,  at  jeg  har  Ondt  isinde  imod  Dem?  Jeg  synes, 
at  der  er  langt  mere  Grund  til  at  troe,  at  det  er  Dem, 
der  vil  mig  tillivs!  ....  Hvorfor  blev  De  ikke  i  Deres 
Seng?  hvorfor  lister  De  Dem  hen  til  mig,  naar  jeg  sover? 
og  hvad  vilde  De  med  Dolken?" 

„Bliv  ikke  vred!"  sagde  han.  „Det  er  denne  Dolk, 
der  er  Skyld  i  det  Hele.  De  gjør  Dem  ingen  Idee  om. 
hvad  jeg  har  udstaaet  i  denne  Nat.  Denne  blanke  Dolk 
og  Deres  Yttringer  igaar  Aftes,  der  forekom  mig  saa  for- 
blommede og  saa  truende ,    løb    om  i  Hovedet  paa  mig. 

Det  var  mig  ikke  muligt  at  falde  i  Sevn.  Jeg  laa  og 
lyttede  og  lyttede ;  hvert  Øieblik  troede  jeg,  at  De  vilde 
falde  over  mig,  og  alt  hvad  min  Fornuft  sagde  mig,  at 
det  var  Galskab,  det  nyttede  mig  ikke  det  mindste,  thi 
min  Frygt  overdovede  den  bestandig.  Tilsidst  kunde  jeg 
ikke  holde  det  længer  ud.  Jeg  gik  hen  til  Deres  Seng 
for  at  see,   om   De  sov,  og  tog  Kniven"   .... 

„For  at  gjemme  den  for  mig!"  afbrød  jeg  ham  og 
lo,   saa  Taarerne  randt  mig  ned  over  Kinderne. 

yja  ganske  rigtigt!"  svarede  han  lidt  undseelig;  men 
det  lod  til,  at  det  Komiske  i  Situtationen  ogsaa  begyndte 
at  gaae  op  for  ham ,  eller  min  Latter  smittede  ham 
maaskee,  thi  han  stemte  nu  i  med,  og  saaledes  opløste 
denne  natlige  Scene  sig  i  et  Latterchor,  der  absolut  maatte 
vække  vore  Naboer,  hvis  vi  ikke  havde  vækket  Dem  i 
Forveien. 

Det  begyndte  allerede  at  grye  ad  Dag,  og  Ingen  af 
os  havde  Lyst  til  at  gaae  i  Seng  efter  denne  Scene.  Vi 
tændte  Lys ,  klædte  os  paa ,  ringede  og  forlangte  Kaffe. 
En  halv  Time  efter  sad  vi  i  Sofaen,  og  Kaffen  dampede 
foran  os.  „Undskyld,"  sagde  jeg  til  min  Reisekammerat; 
„undskyld,  at  jeg  nu  taler  reent  ud  af  Posen.  De  er  et 
yderst  elskværdigt,  ualmindelig  begavet  Menneske,  men 
De   maa  jo  være  en  forfærdelig  Kujon." 

„Det  er  jeg,"  sagde  han,  „og  det  har  jeg  været  lige 
fra  Fødselen.     Jeg   kunde    være  det  lykkeligste  Menneske 

i  Verden,  thi  Forsynet  har  givet  mig  alle  de  Goder,  som 
man  attraaer  her  paa  Jorden  —  men  det  har  negtet  mig 
Modet,  og  denne  ulykkelige  Feighed  har  forbittret  mig 
mit  Liv,  ligefra  jeg  begyndte  at  tænke." 

„Det  er  en  S3'gdom ,  som  De  maa  bekæmpe,  inden 
den  iaaer  Overhaand." 

„Det  var  ogsaa  Hensigten  med  denne  Reise.  Derfor 
gav  jeg  mig  paa  Vei  ganske  ene;  jeg  vilde  styrte  mig  i 
alle  mulige  Eventyr  og  hærde  mig  mod  enhver  Fare ; 
men  desværre  frygter  jeg,  at  det  fører  til  Intet.  De  har 
jo  selv  seet,  at  blot  Skyggen  af  en  Fare  er  nok  til  at 
bringe  mig  ud  af  mig  selv." 

„Hvem  kan  vide,"  sagde  jeg  smilende,  „om  ikke 
denne  latterlige  Scene  har  kureret  Dem  for  bestandig?" 

„Gid  det  var  saa  vel!"  sagde  han  og  rakte  mig 
Haanden. 

„Apropos,"  føiede  jeg  til,  „jeg  er  ikke  nysgjerrig, 
men  jeg  synes,  det  er  paatide  ,  at  vi  gjøre  lidt  nærmere 
Bekjendtskab." 

Jeg  sagde  ham  mit  Navn  og  udbad  mig  hans.  Han 
nævnte  mig  nu  et  af  disse  Navne,  der  ogsaa  uden  Baron- 
titlen klinge  som  Millioner.  Det  var  et  af  disse  faa 
Navne ,  der  paa  Europas  Børser  bestemme  Coursen  og 
føre  Sceptret  i  Monarkernes  Cabinetter. 

.„Og  De  er?"   spurgte  jeg  forbauset. 

„Associé    af  Huset.      Jeg    har    rigtignok    studeret    en 

heel  Deel  —  tnultinn  et  multa  —  men  jeg  er  eneste  Søn 
og  maatte  altsaa  ind  i  Forretningen.  Det  er  forresten 
slet  ikke  uinteressant,   det  kan  jeg  forsikkre  Dem." 

(,Ikke  uinteressant!  at  holde  den  Tryllestav  i  sin 
Haand ,  som  Alting  bøier  sig  for  —  nei ,  det  maa  ikke 
være  saa  uinteressant,  det  har  De  Ret  i."  Jeg  reiste  mig 
leende  op  og  tog  min  Hat.  „Vi  vilde  jo  idag  til  Anaca- 
pri," sagde  jeg,  „lad  os  da  ligesaa  godt  strax  begive  os 
paa  Vandring!  Den  friske,  styrkende  Morgenluft  vil  gjere 
os  godt  oven  paa  denne  uhyggelige  Nat ;  vi  kan  godt 
være  tilbage,   inden  det  bliver  varmt. 

Et  Par  Minuter  efter  var  vi  allerede  paa  Vandring. 
Veien,  der  fører  til  Anacapri,  er  henrivende  smuk.  Den 
gaaer  gjennem  Viinhaver  og  Olivenskove,  og  man  vader 
næsten  gjennem  blomstrende  Myrthebuske  for  at  naae  hen 
til  denne  gigantiske  Kalkklippe,  der  løfter  sig  over  femten- 
hundrede  Fod  over  Vandfladen  og  udgjør  hele  den  vestlige 
Deel  af  Øen. 

Langt  om  længe  naaede  vi  Enden  paa  de  537  Trappe- 
trin, der  i  Zigzag  føre  op  til  Bjergsletten.  Solen  var  lige 
staaet  op  og  kastede  en  luende  Glands  henover  det  rige 
Plateau,  hvorpaa  vi  befandt  os.  Havet  var  blikstille  og 
vidunderlig  blaat.  Saae  vi  nedad,  udbredte  Øen  sig  for 
vore  Fødder  som  den  ■  yndigste  Vinhave ,  og  vendte  vi 
Blikket  opad  tilvenstre,  mødte  det  ikke  andet  end  nøgne, 
utilgængelige,   hvidliggraae  Klippemasser. 

Vi  ilede  rask  henad  Veicn,  der  fører  til  Byen.  Det 
frugtbareste  og  skjønneste  Landskab  udbredte  sig  for  os. 
Træerne  i  Massarierne  bugnede  af  Frugt;  Negliker  og 
Lupiner  svulmede  fra  Steengjærdernc  ud  over  Veien ,  og 
friske,  lysegrønne  Græsplainer  med  store,  høirøde  Blomster 
udbredte  sig  til  begge  Sider.  Gjennem  en  Slags  Fæstnings- 
mur  med  Skydeskaar  førte  Veien  os  over  en  Vindebro 
hen  til  den  lille  By ,  hvor  Alt  endnu  laa  begravet  i  den 
dybeste  Ro.  Den  venlige  lille  Kirke  med  sit  broget- 
bemalte  Fajancegulv  var  snart  taget  i  Øiesyn ,  og  den  er 
Anacapris  eneste  Mærkværdighed.  Vi  gik  igjen  ud  af  Byen 
og  drev  omkring  mellem  Klipperne,  der  i  barokke  Former 
snart  høine  sig  til  alle  Sider  og  snart  igjen  sænke  sig 
lodret  ned  mod  Havet. 

Pludselig  fik  vi  Øie  paa  en  (kotte,  der  saae  saa 
fantastisk  ud,  at  vi  Begge  fik  Lyst  til  nærmere  at  besee 
den.  Nedstigningen  forekom  mig  imidlertid  saa  farlig, 
at  jeg  betænkte  mig  paa  at  gaae  videre ;  men  min  unge 
Ledsager  var  allerede  paa  Veien,  og  med  hurtige  og  sikkre 
Skridt  steg  han  ned  uden  at  bryde  sig  om  mine  Tilraab. 
Ved  Indgangen  til  Grotten  standsede  han  et  Øieblik  og 
vinkede  ad  mig;  derpaa  forsvandt  han  inden  i  den.  Ft 
Øieblik  efter  hørte  jeg  Raab  og  Skrig  inde  fra  Grotten, 
Stemmer,  der  talte  i  Munden  paa  hinanden,  og  Lyden  af 
et  Vaaben,  der  faldt  raslende  til  Jorden.  Jeg  betænkte 
mig  ikke  længer,    og    da   jeg    naaede    (irotten,    blev  jeg 

ikke  ]idt  overrasket  ved  at  see  min  Reisekarnmerat  i  al- 
vorligt Haandgemæng  med  en  Mand,  hvem  han  i  det 
samme 'kastede  til  Jorden,  og  som  han  endnu  holdt  under 
sig,   da  jeg  kom   til. 

„Hjælp  mig  dog  at  bringe  dette  Menneske  til  For- 
nuft!" raabte  han  ivrigt,  da  han  fik  Øie  paa  mig.  „Han 
har  sat  sig  i  Hovedet,  at  jeg  er  kommen  for  at  gjere 
ham  Fortræd,  og  det  var  lige  paa  Nippet,  at  han  havde 
skudt  mig  med  det  Gevær  der,  som  jeg  var  nødt  til  at 
rive  fra  hain.     Kan  De  forstaae  saadan  en   Galskab'?" 

Med  disse  Ord  sprang  han  op ,  lod  sin  Modstander, 
der  var  ligesaa  forpustet  som  han  selv,  ogsaa  komme  paa 
Benene  og  gik  sorgløst  ud  af  Grotten ,  som  om  Intet  var 
forefaldet.  Jeg  og  hans  Modstander  fulgte  bag  efter.  Den 
Sidste  var  en  ung  Bondeknøs  paa  nogle  og  tyve  Aar  med 
et  godt  og  skikkeligt  Ansigt. 

„Siig  mig,"  sagde  den  unge  Baron  til  ham,  da  vi 
igjen  stod  oppe  imellem  Klipperne,  „siig  mig  nu,  hvorfor 
De  før  absolut  vilde  tage  Livet  af  mig?  hvad  har  jeg 
gjort  Dem?" 

((Undskyld,  Signor!"  stammede  Knøsen,  „men  jeg 
laa  og  sov,  der  var  halvmørkt  inde  i  Hulen,  og  jeg  troede. 
De  kom   for  at  gribe  mig." 

„Gribe  Dem?  hvad  har  De  da  gjort?" 

„Ingenting,  men  jeg  skal  være  Soldat,  og  jeg  var 
bange  for,   at  Gendarmerne  var  efter  mig. 

(,  Agostino!"    udbrod  min  Reisekatnmerat  og  lo  høit. 

„Agostino!"   gjentog  jeg  og  stemmede  i  med. 

Han  saae  ganske  forskrækket  paa  os  og  vilde  ikke 
troe  sine  egne  Øren. 

I  det  samme  tog  min  Reisekammerat  mig  ved  Armen 
og  trak  mig  et  Par  Skridt  tilside. 

„Seer  De,"  sagde  han  triumferende,  „dengang  var 
jeg  dog  ikke  bange.     Curen  har  allerede  hjulpet!* 

Jeg  gr-atulerede  ham  og  ønskede,  at  den  ogsaa  vilde 
virke  fremdeles. 

„Det  vil  den  vist,"  sagde  han  glad.  „thi  det  er  første 
Gang  i  mit  Liv,  at  jeg  er  gaaet  lige  løs  paa  en  Fare 
istedenfor  at  gaae  af  Veien  for  den.  Den  Methode  vil 
jeg  holde  mig  til  for  Fremtiden." 

„Bravo!  og  det  vil  da  i  Regelen  vise  sig,  at  der 
slet  ingen  Fare  er,  thi  Faren  Hyer  Den,  der  søger  den, 
men   forfølger  Den,   der  vil  undgaae  den." 

„Det  skal  jeg  mærke  mig!"  sagde  han  og  gik  syn- 
gende hen  til  den  unge  Vignerol,  der  stod  og  saae  ganske 
forbløffet  ud. 

„Agostino!"  sagde  han  og  klappede  ham  paa  Skuldren. 
„Det  havde  været  et  Pokkers  Uheld  for  Dig,  hvis  Du  før 
havde  skudt  mig.  Jeg  har  nemlig .  siden  i  Gaar  flere 
Gange  alvorligt  tænkt  paa,  hvorledes  jeg  skal  faae  Dig  gift 
med  din  Concerta." 

((De  kjender  ogsaa  Concerta!"  raabte  Knøsen  endnu 
mere  forskrækket. 

„Jeg  har  havt  den  Fornoielse  at  gjere  hendes  Be- 
kjendtskab  igaar  og  glæder  mig  over,  at  Du  har  en  saa 
udmærket  Smag.  Du  maa  vide,  at  jeg  er  i  en  betydelig 
Gjeld  til  Dig.» 

Agostino  svarede  ikke ,  men  satte  et  Ansigt  op ,  som 
om  han  vilde  sige ,  at  nu  kunde  det  være  nok ,  og  at 
han  ikke  længer  vilde  gjeres  Nar  af.  Han  vendte  sig  trod- 
sig om   og  vilde   gaae. 

„Stop!  hvor  vil  Du  henV"  raabte  den  unge  Baron. 
((Du  faaer  ikke  Lov  til  at  gaae,  før  jeg  har  betalt  Dig. 
Jeg  er  i  din  Cijeld  paa  min  Faders  Vegne ,  thi  det  var 
ham ,  der  for  tolv  Aar  siden  var  lige  ved  at  drukne  her 
ved  Øen,  og  som  gav  Dig  Brillantringen.  ((See  her!'' 
Han  tog  en  Tegnebog  frem ,  rev  et  Blad  ud  og  skrev 
nogle  I^inier.  ((Naar  Du  bringer  dette  Blad  over  til  Roth- 
schild  i  Neapel,  saa  udbetaler  han  Dig  strax  tre  hundrede 
Piastre  og  fremdeles  hundrede  Plastre  om  Aaret,  saalænge 
som   Du  lever." 

Agostino  saac  gariske  forvildet  ud  og  vilde  ikke  tage 
imod  Papiret. 

((Men  saa  tag  det  dog!"  raabte  min  Reisekammerat 
utaalmodigt.  ((Min  kjære  Papa  har  vurderet  sit  Liv  altfor 
lavt,  og  der  er  Ingen,  der  veed  bedre  end  jeg,  hvor- 
meget  det    er    værd.      Tag    derfor  Bladet!   —   det   er  dit, 

det  er  din  Eiendom  —  og  gift  Dig  saa  med  din  Con- 
certa !  —  Hun  er  nydelig,"  føiede  han  til,  „og  hvis  jeg 
ikke  skulde  reise  imorgen,  vilde  jeg  være  med  til  hendes 
Bryllup.  Hils  hende  imidlertid  fra  mig  og  siig,  at  om 
et  Aars  Tid  kommer  jeg  igjen  og  staaer  Fadder." 

Den  stakkels  Agostino  var  ude  af  sig  selv,  han  lo  og 
græd  og  kyssede  hans  Haand  den  ene  Gang  efter  den 
anden.  Pludselig  kastede  han  sin  røde  Hue  heit  op  i 
Luften,  og  med  et  Udbrud  af  Jubel,  der  ikke  lader  sig 
gjengive,  foer  han  afsted  som  en  Piil  med  Bladet  i 
Haanden.    . 

i  ræt  og  udmattet  efter  nogle  Dages  næsten  utrolige  An- 
strengelser, red  jeg  henad  Aften  op  ad  den  brede  Strada 
Stesichorea^  Hovedgaden  i  Catania.  Jeg  havde  besteget 
Etna  i  et  behageligt  Selskab,  men  i  en  Aarstid,  hvor  Sneen 
endnu  bedækker  hele  Bjerget  som  et  skinnende  Sølvskjold. 
Vi  havde  trodset  alle  Møisommeligheder  og  vare  blevne 
rigeligt  lønnede  for  vore  Anstrengelser. 

Fra  Toppen  '  af  den  uhyre  Kegle ,  i  en  Høide  af  * 
mellem  ti-  og  ellevetusinde  Fod  over  Havet,  havde  vi 
seet  Solen  som  en  glødende  Rubin  bryde  frem  i  Hori- 
zonten  og  lidt  efter  lidt  bedække  hele  den  østlige  Side 
af  Bjerget  med  et  dæmpet,  rosenfarvet  Lys,  medens  paa 
samme  Tid  den  modsatte  Bjergside  kastede  sin  gigantiske 
Slagskygge  ud  over  den  vestlige  Deel  af  Sicilien  og 
begravede  den  i  den  dybeste  Nat.  Det  var  et  Skuespil, 
som  den,   der  har  seet  det,   aldrig  er  istand  til  at  glemme. 

Nedfarten  af  Keglen  havde  været  ligesaa  let,  som 
Opgangen  var  besværlig.  Men  Himlen  der  under  hele 
Nedstigningen    havde   været   reen  og  klar,    blev  pludselig 

lormerket.  Inden  kort  Tid  var  hele  Bjerget  omgivet  af 
Skyer,  der  drog  hen  under  vore  Fedder,  samlede  og  ad- 
skilte sig,  og  snart  aabnede  os  Udsigten  til  en  øde  Steen- 
region, snart  til  de  mest  smilende  Landskaber  dybt  nede 
i  Dalen.  I  Benediktinerklostret  Sa//  Nicolo^  der  ligger 
paa  Grændsen  mellem  Skovregionen  og  det  dyrkede  Belte, 
forfriskede  vi  os  med  et  Glas  ypperlig  Vin  og  ventede 
taalmodigt  paa,  at  Veiret  skulde  bedage  sig.  Lidt  over 
Middag  var  Himlen  atter  skyfri,  og  vi  fortsatte  nu  næsten 
løbende  vor  Vandring  til  Nicolosi,  hvor  vi  modtoges  med 
Jubel  af  vore  Æseldrivere,  der  her  ventede  paa  os  med 
deres  langørede  Befordring.  Nu  gik  det  rask  fremad  over 
Lavamarker  til  Trecastagne  igjennem  disse  henrivende 
Landskaber ,  der  gjøre  Foden  af  Etna  til  det  skjønneste 
Paradis. 

Forbi  San  Giovanni  og  Battiati  fulgte  vi  Veien  ned- 
ad til  Catania  gjennem  Vinhaver,  Kornmarker  og  duftende 
Pommerantsskove.  Æseldrivernes  Raab  og  Bjælderne, 
der  ringede  uophørligt  om  Halsen  paa  vore  Muldyr ,  var 
det  eneste,  der  afbrød  Aftenens  Stilhed,  da  vi,  trætte  og 
medtagne ,  men  i  det  ypperligste  Humeur  af  Verden, 
rede  op  ad  den  lavabrolagte  Sirada  Stesichorea.  Vi 
bøiede  om  ad  piazza  del  duonw  ^  uden  at  værdige  den 
mægtige  Elephant  med  sin  ægyptiske  Granit-Obelisk  paa 
Ryggen,  et  eneste  Blik,  ja  næsten  uden  at  ændse  alle  de 
smukke  Cataneserinder,  der  i  deres  maleriske  Silkemantiller. 


I 


Stromboli. 


131 


med  Hætten  trukken  op  over  Hovedet,  passerede  forbi  os 
for  at  gaae  i  Messen.  Jeg  tilstaaer,  at  jeg  i  dette  Øie- 
blik  brød  mig  uendelig  mere  om  Ægyptens  Kjødgryder 
end  om  de  ægyptiske  Obelisker,  og  at  min  eneste  Tanke 
—  de  skjønne  Cataneserinder  ville  tilgive  det!  —  var 
Middagsmaden  i  Locanda  del  defante. 

Dog,  Reisen  og  dens  Besværligheder  ere  tilende,  og 
Hungeren  er  stillet.  Det  er  derfor  paa  høi  Tid,  at  jeg 
forestiller  mit  Reiseselskab  for  mine  Læsere.  Det  bestod 
af  to  ældre  østerrigske  Officerer  og  en  yngre.  Den  Sidste 
var  neppe  tyve  Aar  gammel ,  høi ,  blond  med  et  aabent 
og  smukt  Physionomi,  som  jeg,  dén  første  Gang  jeg  saae 
det,  betragtede  med  en  vis,  jeg  kunde  sige,  historisk  Inte- 
resse. Det  var  en  Søn  af  Napoleons  Gemalinde,  Enke- 
hertuginde Marie  Louise,  af  hendes  andet  Ægteskab  med 
Grev  Neuperg.  Han  var  Officeer  i  østerrigsk  Tjeneste, 
reiste  under  Navn  af  Grev  Montenuovo,  og  de  to  Ældre 
syntes  at  spille  en  Slags  Mentorrplle  hos  ham.  Foruden 
disse  tre  Reisefæller  var  der  endnu  en  fjerde,  som  jeg 
havde  levet  et  Par  Uger  sammen  med  i  Palermo ,  men 
som  var  bleven  der  tilbage.  Jeg  nævner  ham  her,  fordi 
jeg  paa  disse  Blade  oftere  vil  komme  tilbage  til  ham. 
Det  var  en  engelsk  Gentleman  paa  lidt  over  tredive  Aar, 
med  en  urimelig  lang  Figur  og  en  Slentren  i  alle  Be- 
vægelser, som  om  det  var  ham  umuligt  at  beherske  dette  ual- 
mindelige Corpus.    Hans  Haar  og  Skjæg  var  rødlig  blondt 

og  krøllet,  Ansigtet  egentlig  smukt,  men  ligeledes  altfor 
langt  og  af  en  saa  forunderlig  Alvorlighed,  at  det  netop 
derved  blev  komisk.  Saavidt  jeg  kunde  slutte ,  var  han 
umaadelig  rig;  men  i  hans  Dragt  var  der  intet  Frem- 
trædende, naar  jeg  undtager  hans  blændende  hvide  Linned, 
der  svulmede  frem  om  Halsen,  Hænderne  og  Brystet  og 
gjorde  det  langstrakte  i  hans  Figur  om  muligt  endnu  mere 
fremstikkende. 

Forresten  var  han  en  langt  bedre  Reisekammerat, 
end  jeg  havde  ventet.  For  det  første  besad  han  den 
udmærkede  Egenskab ,  at  han  ikke  plagede  Folk  med 
Snak,  thi  hvert  Ord  al  hans  Mund  var,  om  ikke  just  et 
Guldæble  i  en  Sølvskaal,  saa  dog  omtrent  ligesaa  kostbart. 
For  det  andet  var  han  Tjenstvilligheden  og  Forekommen- 
heden selv ,  og ,  uagtet  der  aldrig  kom  et  Smil  paa  hans 
Ansigt,  var  der  dog  tidt  et  Udtryk  af  Velvillie  og  Blød- 
hed i  hans  Øine,  som  syntes  at  tyde  hen  paa,  at  der  var 
et  Indhold  bag  denne  Maske.  Hertil  kom,  at  hans  smaa 
Svagheder  og  Særheder  kun  gik  ud  over  ham  selv,  medens 
de  paa  ingen  Maade  generede  Andre.  Hvor  vi  gjorde 
Holdt  f.  Ex.,  var  der  en  evindelig  Udpakken  og  Indpakken 
af  disse  tusinde  Smaating,  som  den  menneskelige  Industri 
har  opfundet  for  at  skaffe  den  Rige  af  med  sine  Penge, 
disse  Smaating,  som  ved  første  Øiekast  synes  En  baade 
smagfulde ,  sindrige  og  hensigtsmæssige ,  men  som  allige- 
vel Ingen    falder   paa  at  bruge ,    fordi    man  er  vant  til  at 

hjælpe  sig  meget  lettere  igjennem  Verden  foruden  dem. 
Han  brugte  dem  alle.  Mangel  paa  almindelig  Beskjæf- 
tigelse  og  \"anens  Magt  havde  uden  Tvivl  gjort  dem  til 
Nødvendighedsartikler  for  ham.  Følgen  heraf  var,  at  han, 
for  lutter  Puslen  med  al  pakke,  ordne,  laase  og  lægge 
tilrette ,  aldrig  fik  Tid  til  at  see  Noget ;  han  levede  saa- 
godtsom  alene  for  sine  Æsker  og  Kasser,  og  kun  en  enkelt 
Gang  imellem  lykkedes  det  mig  at  løsrive  ham  fra  dem 
og  faae  ham  med  paa  en  Udflugt  udenfor  den  daglige 
Route.  Naar  vi  da,  trætte  og  udmattede,  vendte  tilbage 
langt  ud  paa  Aftenen,  og  jeg,  begjerlig  efter  Hvile,  kastede 
mig  hen  paa  det  første  det  bedste  Leie,  stod  han  alminde- 
lig endnu  en  heel  Klokketime  med  en  stor  Ildpuster  og 
pustede  Vind  i  sine  Luftmadratser.  Han  var  en  formelig 
Martyr  for  sine  Bekvemmeligheder,  men  disse  Lidelser 
udgjorde  hans   Lykke. 

Endnu  samme  Aften  skulde  jeg  sige  Farvel  for  be- 
standig til  mine  østerrigske  Venner.  Det  var  nemlig  deres 
Hensigt  ganske  tidlig  den  næste  Morgen  at  gaae  med 
Dampskibet  „Ercolano"  til  Syracus ,  hvor  de  vilde  gjøre 
et  længere  Ophold,  og  derpaa  bereise  det  Indre  af  Øen. 
Dampskibet  var  faa  Dage  tidligere  afgaaet  fra  Neapel 
med  et  sluttet  Selskab  af  Passagerer,  med  hvem  det  skulde 
gjøre  en  Lysttour  omkring  Sicilien,  anløbe  alle  de  større 
Byer  og  paa  Tilbageveien  lægge  Routen  over  Malta. 
LTnder    munter    Samtale    drak    vi    med    hinanden    paa    en 

lykkelig  Reise  og  et  muntert  Gjensyn ,  skjendt  sagtens 
med  en  hemmelig  Felelse  af,  at  det  var  en  Afsked  for 
bestandig.  Jeg  besluttede  imidlertid  ganske  hemmelig 
hos  mig  selv  at  overraske  dem  næste  Morgen  ved  at  gjere 
Dampskibstouren  med  til  Syracus  og  tilbringe  i  deres 
Selskab  endnu  nogle  Timer  paa  et  Sted ,  hvortil  saa 
mange  af  mine  skjønneste  Reiseerindringer  knyttede  sig. 

—  Morgenstunden  var  smuk  og  lovede  den  deiligste 
Dag;  nede  ved  Marinen  vrimlede  det  allerede  med  Men- 
nesker, som  gabede  paa  „Ercolano,"  der  udsendte  sine 
Røgskyer  og  netop  var  i  Begreb  med  at  lette ,  da  jeg 
kom  ombord  i  det  sidste  Øieblik.  Jeg  springer  Over- 
raskelsen over,  saavel  Østerrigernes  over  at  see  mig,  som 
min  over  at  see  Englænderen,  der  med  gravitetiske  Skridt 
og  Hænderne  i  Lommen  gik  frem  og  tilbage.  Paa  Dækket 
kunde  der  omtrent  være  en  fyrgetyve  Passagerer ,  Herrer 
og  Damer  af  de  forskjelligste  Nationer,  hvem  den  samme 
homeriske  Lyst  til  at  see  Menneskenes  Byer  og  lære  deres 
Sæder  at  kjende,  eller  i  Fald  den  samme  Lyst  til  at  more 
sig  havde  forenet.  De  vare  spredte  i  forskjellige  Grupper, 
og  der  herskede  en  sand  babelsk  Sprogforvirring  iblandt  dem. 

Jeg  begyndte  allerede  at  mynstre  Besætningen  da 
jeg  i  det  samme  fik  et  Slag  paa  Skuldren ,  der  bragte 
mig  til  at  vende  mig  omkring.  Det  var  en  rig  Lærreds- 
handler  fra  Schlesien,  der  reiste  med  sin  Datter,  og  med 
hvem    jeg    havde    gjort   et    Par    Udflugter    i    Omegnen    af 

Neapel.  Det  var  en  jovial  gammel  Fyr  med  en  lille, 
kuglerund  Figur,  et  bredt  skinnende  Ansigt,  der.  lo  uop- 
horligt,  Meerskumspiben  bestandig  i  Munden  og  Tobaks- 
pungen dinglende  foran  sig  paa  Maven.  Han  hilste  paa  mig 
med  et  saa  eftertrykkeligt  Haandslag,  at  det  sved  i  Fing- 
rene. Datteren  kom  ogsaa  til ,  hilste  paa  mig  som  en 
gammel  Bekjendt  og  rakte  mig  hjertelig  Haanden.  Det 
lindede  noget.  Hun  var  en  elskværdig  Person,  en  af  disse 
nordiske  Skjønheder  med  blændende  hvid  Teint,  der 
vække  saa  almindelig  Beundring  i  Italien,  hvor  „hvid" 
og  „smuk"  betyde  Eet  og  det  Samme.  Hun  havde 
ogsaa  været  Gjenstand  for  en  stadig  Tilbedelse  i  Neapel, 
og  jeg  havde  ofte  med  Fornøielse  lagt  Mærke  til,  hvor 
ypperligt  hun  forstod  at  aflede  den  galvaniske  Strøm. 
Hun  var  bestandig  lige  naturlig,  fordringsløs  og  ens  imod 
dem  Alle  og  syntes  at  høre  til  de  lykkelige  Naturer, 
hvem  Courmageriet  ikke  kan  fordærve ,  fordi  de  ikke  be- 
mærke det.  Hun  var  bleven  opdragen  i  en  fransk 
Pensionsanstalt,  hvorfra  hun  havde  medbragt  en  Tournure 
som  en  Pariserinde  og,  hvad  der  var  endnu  mere,  en  be- 
undringsværdig Fiinhed,  Holdning  og  Sikkerhed  i  hele 
sin  Opførsel;  med  alt  det  syntes  hun  at  holde  ubeskrivelig 
meget  af  sin  Fader,  men  det  lod  ogsaa  til,  at  hun  kunde 
gjore  med  ham,  hvad  hun  vilde. 

„Og  De  har   kunnet   bekvemme  Dem    til    saadan    en 
Søtur,   Hr.  Schønnemann?"   spurgte  jeg. 

„Ja,  hvad  gjer  man  ikke  for  de  Fruentimmers  Skyld," 
sagde  han  leende  og  kneb  Datteren  i  Kinden.  „For- 
resten har  man  det  slet  ikke  daarligt  her.  Man  kan  ryge 
sin  Pibe  i  Ro,  Søluften  giver  Appetit,  Bordet  er  udmær- 
ket, Vinen  ligesaa,  og  naar  de  Andre  løbe  omkring  i 
Byerne  for  at  see  paa  Curiositeter  og  Snurrepiberier,  kan 
jeg  sidde  i  Ro  og  Mag  her  paa  Dækket  og  ryge  min 
Pibe ;  desuden  var  der  ogsaa  noget  Andet ,  der  slog 
Hovedet  paa  Sømmet  ..." 

„Og  det  var?"   spurgte  jeg. 

„Malta?" 

„Malta!"   gjentog  jeg  forundret. 

„Ja,  seer  De,  jeg  har  hørt  saamegen  Snak  om  det 
engelske  Lærred  der,  at  det  skal  stikke  alt  andet,  og  at 
man  kan  kjøbe  det  for  Spotpris.  Det  er  ikke  for  det, 
for  jeg  er  ganske  vis  paa ,  at  det  er  .  ikke  andet  end 
Humbug,  men  jeg  gad  dog  nok  see  det  engang  med 
mine  egne  Øine,  for  det  er  Noget,  jeg  forstaaer  mig 
paa!  Nei,  da  skulde  De  see  nogle  Stykker  Lærred,  rigtig 
solidt  Schleslærred ,  som  jeg  har  lagt  til  Side  til  min 
Datters  Udstyr  ..." 

„Hvorledes?  er  Deres  Datter  forlovet?"  afbrod  jeg 
ham  noget  overilet. 

„O  nei  vist  ikke,"  sagde  Datteren  med  en  let 
Rødmen  og  gik  hen  til  Relingen  af  Skibet. 

„Nei  forlovet  er  hun    ikke  endnu,    men  det  kommer 


Stromholi. 


137 


jo  sagtens.  Naar  Varen  bare  er  god.,  kan  den  altid  faae 
Afsætning.  Jeg  er  en  gammel  Kræmmer,  og  jeg  er 
endnu  aldrig  brændt  inde  med  en  Artikel ,  der  duede 
noget;  saa  var  det  da  løierligt ,  om  min  Datter  skulde 
blive  den  første!  —  Hvad  siger  Du  dertil,  Mathilde?" 
raabte  han  leende  og  vendte  sig  om  til  Datteren.  „Naa, 
borte  er  hun!  ja  det  kjender  vi  nok,  det  vil  hun  ikke 
høre  noget  om,  men  Tingen  har  dog  sin  Rigtighed.  Nu 
har  hun  havt  sin  Villie,  nu  vil  jeg  ogsaa  have  min.  Har 
jeg,  for  at  føie  hende,  lukket  Butiken,  lagt  Alenen  tilside 
og  givet  alle  mine  Kunder  en  god  Dag  og  en  glad 
Aften  og  reist  udenlands,  saa  skal  hun  ogsaa  føie  mig  og 
gifte  sig  kjønt,  naar  vi  nu  kommer  hjem,  det  har  jeg 
allerede  sagt  hende.  For  jeg  er  en  gammel  Knark,  skal 
jeg  sige  os,  og  hvis  jeg  skal  ha'e  nogle  smaa  Schønne- 
miinner  til  at  pusle  omkring  mig  paa  mine  gamle  Dage, 
saa  er  der  ingen  Tid  at  spilde." 

Under  denne  Tale  var  hans  Pibe  gaaet  ud ;  han  gik 
ned  i  Kahytten,  for  at  tænde  den  igjen,  og  jeg  benyttede 
mig  af  Leiligheden  til  at  nærme  mig  Datteren. 

Hun  havde  sat  sig  ved  Relingen,  og  hendes  smukke, 
tankefulde  Øine  fulgte  den  skjønne  Søkyst ,  der  snart 
løfter  sig  klippehøit  og  gjæstmildt,  snart  sænker  sig  blødt 
og  indbydende  ned  imod  Havet  og  lader  Blikket  streife 
dybt  ind  i  Landet.  Ved  Siden  af  hende  stod  en  ung, 
temmelig    mager  Mand ,    der  gestikulerede    ivrigt  og  talte 

med  Varme,  næsten  med  Lidenskab.  Hvad  for  noget? 
tænkte  jeg.  En  Kjærlighedserklæring  saa  tidlig  paa 
Morgenstunden!  I  det  samme  faldt  mit  Blik  paa  Eng- 
læ-nderen ,  Sir  Williams.  Han  havde  sat  sig  paa  en 
Tabouret  i  nogen  Afstand  fra  dem  Begge  og  stirrede 
ufravendt  paa  den  unge  Dame  med  dette  forunderlige 
bløde  og  sværmeriske  Udtryk  i  Øiet,  der  saa  besynderligt 
contrasterede  til  hans  alvorlige  og  udeeltagende  Physionomi. 
Damen  lagde  slet  ikke  Mærke  til  dette  meget  talende 
Blik;  maaskee  var  hun  saa  fordybet  i,  hvad  den  magre 
unge  Mand  havde  at  sige,  at  hun  ikke  ændsede  noget 
Andet.  For  ikke  at  begaaé  nogen  Indiscretion  holdt  jeg 
mig  tilbage;  men  med  et  troede  jeg  at  bemærke  —  nei! 
jeg  tog  ikke  feil,  det  forholdt  sig  virkelig  saaledes  — • 
med  et  bemærkede  jeg,  at  den  unge  Dame  aabnede  sin 
lillebitte  Mund  —  og  gabede  med  al  den  Anstand  og 
Ynde,  hvormed  en  ung  Dame  har  Lov  til  at  gabe. 
Beroliget  traadte  jeg  nærmere.  Nei,  det  var  ingen  Kjær- 
lighedserklæring, thi  idet  jeg  nærmede  mig,  opfangede 
mit  Øre  rigtignok  kun  to  Ord,  men  det  var  to  Ord,  som 
aldrig  ville  blive  optagne  i  Kjærlighedens  Lexicon,  to 
Ord,  som  ingen  Elsker  nogensinde  har  havt  Brug  for:  det 
var   Plinius  og  Polybius ! 

Hun  vendte  sig  smilende  til  mig:  «Min  lærde  Lands- 
mand her,"  sagde  hun,  „har  i  dette  Øieblik  med  den 
største    Udførlighed    og    med    Citater    af    gamle    Autorer 

fortalt  mig,  hvorledes  disse  Egne ,  vi  nu  seile  forbi ,  saae 
ud  for  totusinde  Aar  siden.  Nu  vilde  jeg  ret  ønske,  at 
jeg  havde  min  Dollond  her,  som  jeg  lod  tilbage  i  Neapel, 
for  ogsaa  at  vide  en  Smule  Besked  med ,  hvorledes  de 
tage  sig  ud  nutildags." 

Hun  præsenterede  for  mig  Professor  D.  ,  en  ung 
Philolog  fra  Universitetet  i  I.  Medens  vi  hilste  paa 
hinanden,  kom  Englænderen  til  med  en  stor  Kikkert, 
som  han  havde  hentet  ud  af  sin  Bagage. 

^^  T/ie  yoimg  Miss,"  sagde  han,  „ønskede  nylig  a  Dol- 
lond. Her  er  a  Dollond,  and  an  excellent  one.^''  Han 
bukkede  meget  artig  for  den  unge  Dame  og  rakte  hende 
Kikkerten.  Hun  takkede  gratiøst,  men  paa  en  Maade, 
der  viste ,  at  hun  var  vant  til  at  modtage  saadanne  Op- 
mærksomheder. 

„Jeg  er  bange  for,  at  det  vil  genere  Dem  at  holde 
den,"  sagde  jeg.  „Vil  De  ikke  betjene  Dem  af  min 
Skulder  som   Stativ?" 

„  AU)t  at  all  ncecessary  , "  svarede  Englænderen ,  idet 
han  tog  sin  tykke  Spadserestok  frem  og  trykkede  paa  en 
lille  Fjeder.  Ved  en  skjult  Mechanisme  aabnede  den  sig 
paa  Øieblikket,  skjød  sig  iveiret  og  dannede  et  fortræffe- 
ligt Stativ. 

„Men  det  er  jo  en  ypperlig  Indretning ;  den  er  sagtens 
engelsk?"    spurgte   den   tydske    Professor,    idet   han   uden 

videre  lagde  Kikkerten  paa  Stativet  og  gav  sig  til  at 
stille  den  i  forskjellige  Retninger. 

ff,Oh  yes   in  England  you  viay  have  everything.'''' 

„Men  De  er  jo  en  Troldmand!"  sagde  Damen 
spøgende.  «Jeg  er  vis  paa,  at  hvis  jeg  bad  Dem  om  et 
Exemplar  af  Childe  Harold  istedenfor  det,  jeg  i  Morges 
har  glemt  i  Catania,  saa  vilde  De  ogsaa  kunne  bringe 
mig  det.  —  De  seer,  Hr.  Professor,"  henvendte  hun  sig 
til  Tydskeren  med  et  skalkagtigt  Sideblik  til  Kikkerten, 
„at  De  er  ikke  den  Eneste,  der  har  Privilegium  paa  at 
være  distrait." 

Professoren  var  saa  fortabt  i  Brugen  af  Kikkerten,  at 
han  slet  ikke  hørte  denne  Bemærkning. 

^^Childc  HarohP.  ganske  vist!"  sagde  Englænderen 
og  gik  hen  til  sine  Kasser.  Virkelig  kom  han  et  Øieblik 
efter  tilbage  med  et  smukt  Exemplar  af  det  Byronske 
Digt,  som   han  leverede  til  Damen. 

De  maa  jo  besidde  Aladdins  forunderlige  Lampe," 
udbrød  hun  overrasket,  „siden  det  falder  Dem  saa  let  at 
opfylde  alle  Ens  Ønsker." 

„/  do  not  knozv  it,^'^  svarede  Englænderen  alvorlig. 
„Men  hvis  den  smukke  Miss  ønsker  den,  jeg  skal  ganske 
vist  skaffe  den." 

Denne  naive  Yttring,  der  blev  fremført  med  al  den 
Sikkerhed  og  Overbeviisning,    som  en  Mand   har,    der   er 

istand  til  at  tilfredsstille  ethvert  Lune  og  ikke  skyer  noget 
Ofifer,  fremkaldte  en  uimodstaaelig  Latter. 

For  at  give  Samtalen  en  anden  Vending  sagde  Damen, 
idet  hun  bladede  i  Englænderens  Bog:  „Hvor  jeg  elsker 
dette  Digt!  og  hvor  Deres  Nation  maa  være  stolt  af  at 
have  frembragt  en  saadan  Mand!" 

^^Indeed ^'''^  svarede  Englænderen  tørt,  ^^and  han  maa 
være  stolt  af  at  have  tilhørt  sucJi  a  nationJ' 

„Jeg  troer  dog  ikke,"  bemærkede  den  tydske  Pro- 
fessor, bestandig  med  Kikkerten  for  Øiet,  „at  den  ædle 
Lord  just  har  været  saa  meget  stolt  af  at  være  en  Engelsk- 
mand." 

«/  do  not  k/io7v  itP^  svarede  Englænderen.  „Jeg 
læser,  hvad  han  har  skrevet  and  bryder  mig  ikke  om 
himself. " 

„Men  netop  af  hans  Skrifter,"  vedblev  den  stridbare 
Philolog,  „vil  De  jo  have  seet,  at  han  ikke  sjelden  er 
meget  ubarmhjertig  imod  sine  kjære  Landsmænd." 

^Pcrhaps  sol  but  I  think^  at  den  unge  Lady  holder 
mere  af  at  læse  ham  end  at  disputere  om  ham,  particularly 
da  hun  ikke  kan  faae  Lov  til  at  see  /;/  my  Dollond.^'' 
Med  denne  meget  rigtige  Bemærkning  bukkede  Sir  W'il- 
liams  dybt  for  den  unge  Dame  og  gik  med  sin  sædvanlige 
Gravitet  hen  fcil  sine  Kasser. 

„Jeg  beder  tusinde  Gange  om  Forladelse,"  sagde 
Professoren    forvirret.      „Det    er    igjen    min    ulyksalige    Di- 

straktion,  der  spiller  mig  det  ene  Puds  efter  det  andet." 
Han  leverede  Kikkerten  til  Damen,  bortfjernede  sig  sluk- 
øret og  gik  hen  i  den  anden  Ende  af  Skibet,  hvor  jeg 
kort  efter  hørte  ham  holde  et  lærd  Foredrag  over  Indret- 
ningen af  de  antike  Theatre. 

Lærredshandleren  havde  igjen  faaet  sin  Pibe  tændt 
og  sad  i  en  velbehagelig  Ro  og  dampede  ud  over  Søen; 
Englænderen  mynstrede  sine  Kasser  og  Kufferter;  en 
fornem  ung  Dame,  som  jeg  senere  herte,  en  Prindsesse 
Serradifalco ,  sad  eller  rettere  laa  lænet  tilbage  mod  Ka- 
hytten i  et  helt  Lag  af  broderede  Puder  og  med  en 
Skammel  under  Fødderne;  et  Par  neapolitanske  Herrer 
nærmede  sig  ærbødig  for  at  gjøre  hende  deres  Opvartning. 
Principessaen  nikkede  skjødesløst  med  Hovedet,  uden  at 
forandre  sin  Stilling,  og  talte  i  en  fornem  sygelig  Tone. 
Det  kjedede  mig  at  see  paa,  og  jeg  vendte  mig  til  den 
anden  Side.  Et  Par  Herrer  gik  op  og  ned  ad  Dækket 
og  vexlede  trivielle  Talemaader  med  hinanden ;  det  var 
tydeligt  nok ,  at  den  gjensidige  Høflighed  var  det  eneste 
Holdepunkt  for  Samtalen.  Endeel  ældre  og  yngre  Damer 
havde  dannet  en  lille  Gruppe;  de  foreviste  hinanden  Rav- 
sager, Lavaer  og  Koraller,  som  de  havde  gjort  Indkjøb 
af  i  Catania,  og  Underholdningen  dreiede  sig  om  Priserne, 
de  havde  betalt  for  dem.  Det  var  heller  ikke  morsomt, 
og  jeg  begyndte  allerede  hemmelig  at  glæde  mig  over, 
at  jeg  ikke  i  fjorten  Dage  skulde    være    bunden    til    dette 

Selskab.  Henne  ved  Skorstenen  havde  de  østerrigske 
Officerer  faaet  dækket  et  Frokostbord  og  holdt  en  Plads 
aaben  til  mig.  Det  var,  under  disse  Omstændigheder, 
det  fornuftigste  Parti ,  man  kunde  tage ;  jeg  sluttede  mig 
derfor  ogsaa  med  stor  Forneielse  til  dem,  og  under  denne 
Beskjæftigelse  naaede  vi  Syracusa.  Da  jeg  ganske  nylig 
havde  tilbragt  et  Par  Uger  i  denne  By  og  altsaa  var  for- 
pligtet til  at  kjende  den  ud  og  ind,  havde  jeg  snart  et 
heelt  Følgeskab  med  mig.  der  uden  videre  betragtede  mig 
som   deres  Cicerone. 

Jeg  gik  altsaa  med  dem  Alle  først  til  Kilden  Are- 
thusa ,  for  at  stemme  dem  poetisk ;  derpaa  førte  jeg  dem 
i  en  brændende  Solhede  ud  til  Høiderne  af  Agradina, 
for  at  varme  dem  ved  Beskuelsen  af  det  gamle  Theater, 
og  derfra,  for  at  afkøle  dem  igjen,  til  Katakomberne  ved 
San  Giovanni.  Da  vi  traadte  ind  i  denne  Dødens  Stad, 
der  i  labyrinthiske  Slangegange  breder  sig  milevidt  under 
Jorden,  hørte  jeg  af  en  smuk  Stemme  bag  ved  mig  den 
bekjendte  Linie  hos  Dante :  Gnarda  coni'  cntri  c  di  ciii 
tic  ti  Jidi  (Vogt  Dig,  naar  Du  træder  ind,  og  pas  paa,  til 
hvem  Du  betroer  Dig).  Jeg  vendte  mig  om  ;  det  var  den 
unge  Dame  fra  Schlesien ,  der  saae  smilende  paa  mig. 
Jeg  forsikkrede  hende ,  at  vi  uden  Frygt  kunde  vove  os 
ind  i  Labyrinthen,  thi  Ariadne  var  jo  med  os.  Da  Sel- 
skabet havde  gyst  behørigt  ved  at  see  disse  uhyre  Grav- 
hvælvinger ,    svagt   belyste    af  Fakkelskinnet ,    og    ved    at 

betræde  disse  uendelige  Gravgader,  med  Celler  og  Co- 
lumbarier  til  begge  Sider,  toge  vi  Veien  til  Steenbruddene 
og  Dionysii  Øre,  og,  for  at  ende  Udflugten  poetisk,  lige- 
som den  begyndte,  førte  jeg  dem  tilsidst  til  Villa  Lando- 
lini,  til  Digteren  Platens  Grav. 

Selskabet  havde  spredt  sig  i  de  skyggefuldeste  Partier 
af  denne  fortryllende  Have,  som  de  sicilianske  Digtere 
have  sammenlignet  med  Armidas.  Uagtet  det  først  var  i 
Slutningen  af  April ,  duftede  allerede  Jordbærfrugten  i 
Bedene  ,  og  de  skjønneste  og  sjeldneste  Plantevæxter 
havde  udfoldet  deres  Farvepragt.  Mandeltræet  bevægede 
sine  sneehvide  Blomster  for  hvert  Vindpust,  Fuglene  fleitede 
i  Myrthehækkerne ,  og  Orangetræerne  bugnede  under  den 
dobbelte  Byrde  at  Blomster  og  af  Frugter.  Fordybet  i 
Samtale  gik  jeg  med  en  af  de  østerrigske  Officerer  ind  i 
en  Pergola,  hvis  kraftige  Vintræer  dannede  et  sammen- 
flettet Tag  over  vore  Hoveder.  Vi  beundrede  netop  dette 
forunderlige  Spil  af  Solstraalerne  gjennem  Løvet,  der  be- 
dækkede den  brunlige  Gang  foran  vore  Fødder  med 
skinnende  hvide  Lyskugler,  som  bredte  sig  og  trak  sig 
sammen  med  den  mest  maleriske  Skjønhed,  da  jeg  i  det 
samme  hørte  Fodtrin  i  Gangen  ved  Siden  af;  og  igjen- 
nem  Vinløvet  der  ligesom  dannede  en  Skillevæg  mellem 
de  parallelt  løbende  Gange,  bemærkede  jeg  den  tydske 
Professor  og  den  unge  Dame  fra  Schlesien.  Hun  holdt 
en    afbrukken    Granatgreen    i  Haanden ,    som    hun    stirrede 

paa  med  et  Udtryk  af  Forlegenhed  eller  Kjedsomhed,  jeg 
veed  ikke  hvilket;  han  derimod  talte  meget  ivrig,  og 
der  var  absolut  en  vis  Sentimentalitet  i  Stemmen ,  som 
stak  forunderligt  af  mod  den  pedantisk  docerende  Tone, 
der  ellers  var  ham  egen.  Stakkels  lille  Pige !  tænkte  jeg 
ved  mig  selv.  Atter  et  Anløb  af  Courmageriet !  atter  et 
Angreb  at  afslaae !   .  .  .  . 

Jeg  fortsatte  Samtalen  med  Østerrigeren  temmelig 
adspredt.  Da  vi  kom  til  Enden  af  Gangen,  vendte  vi 
om  og  gik  tilbage.  Snart  hørte  jeg  atter  Fodtrin.  Det 
var  dem ,  men  Situationen  var  næsten  uforandret :  hun 
stirrede  paa  sin  Granatgreen,  og  han  talte  endnu  bestandig, 
men  sagte  og  i  en  hviskende  Tone. 

Østerrigeren  og  jeg  vare  begge  blevne  tause.  Maa- 
skee  havde  han  lagt  Mærke  til,  at  mine  Tanker  vare 
beskjæftigede  paa  et  andet  Sted ,  maaskee  havde  ogsaa 
hans  taget  en  anden  Retning,  nok  sagt,  vor  Samtale  sygnede 
hen  efterhaanden  ligesom  en  Flod,  der  taber  sig  i  Sandet, 
og  vi  gik  nu  stiltiende  ved  Siden  af  hinanden.  —  Jeg 
t\lev  dem  atter  vaer  gjennem  Løvet  og  besluttede  at 
anspænde  mine  Høreorganer  paa  det  bedste.  Denne 
Gang  var  det  ganske  overflødigt,  thi  den  unge  Dame  saae 
paa  engang  op  fra  sin  Granatgreen  og  spurgte  høit  lige- 
som i  en  afbrydende  Tone:  « Apropos,  Hr.  Professor ! 
lagde  De  Mærke  oppe  paa  Theatret  i  den  øverste  Etage  ..." 
«I  Populariet,"    rettede   Professoren.     „Om    Forladelse,    i 

Populariet  til  den  forunderlige  colossale  Indskrift,  der  gik 
langs  henad  Halvbuen  .  .  .  ."  „Henad  Circumcinctionen," 
rettede  Professoren  .... 

I  det  samme  blev  der  henne  i  Haven  givet  Signal 
til  Opbrud,  og  vi  ilede  hen  til  Bassinet,  hvor  vi  havde 
aftalt  at  samles.  Lidt  efter  kom  ogsaa  Professoren  og 
den  unge  Dame.  Hun  gik  taus  ved  Siden  af  ham  med 
et  stille,  jeg  kunde  næsten  sige  ironisk  Smil;  han  talte  i 
sin  sædvanlige  docerende  Tone  og  var  midt  inde  i  et 
Foredrag  om  Dronning  Philistis,  om  en  Mentsamling  i 
Catania,  hvor  han  havde  seet  hendes  Billede  paa  en  stor 
Mængde  Mønter,  om  den  totale  Mangel  paa  historiske 
Oplysninger  om  meerbemeldte  Dronning  o. '  s.  v. 

Selskabet  var  blevet  oprømt,  og  spøgende  og  leende 
begav  man  sig  paa  Tilbageveien  til  Syracusa.  Tilfældet, 
Hændelsen  eller  hvad  jeg  skal  kalde  det,  førte  mig  atter 
hen  ved  Siden  af  den  unge  Dame. 

„Og  De  kan  virkelig  nænne  at  forlade  os,"  spurgte 
hun  venligt,  «nu  da  De  selv  seer,  hvor  meget  vi  trænge 
til   Deres  Veiledning'r*" 

Jeg  trøstede  hende  spøgende  med,  at  hendes  Lands- 
mand, Professoren,  ganske  vist  vilde  tage  sig  af  hende. 
„Jeg  frygter  kun  for,"  tilføiede  jeg,  „at  han  gjor  Dem 
altfor  lærd,  thi  han  snakker  jo  Philologi  med  Dem  bestandig. 
Denne  Dronning  Philistis " 

„Ah    Indskriften     oppe    paa    Theatreti    ja    det    var 

virkelig  slet  ikke  uinteressant!''  sagde  hun  i  en  undvigende 
Tone. 

„Det  forekommer  mig  imidlertid/'  vedblev  jeg,  „at 
Deres  Samtale  ikke  heelt  igjennem  havde  det  samme 
philologiske  Tilsnit." 

Hun  saae  spørgende  j)aa  mig. 

„Ja,  jeg  veed  ikke  ....  men  jeg  kom  tilfældigt, 
naturligviis  imod  min  Villie,  til  at  høre  forskjellige  Brud- 
stykker af  den.  Det  forekom  mig,  at  Begyndelsen  havde 
et  modernt,  sentimentalt  Præg,  men  at  den  først  imod 
Slutningen  tog  en  decideret  Retning  imod   det  Classiske." 

„Ja  saa!"  sagde  hun  leende.  „Ja,  siden  De  har 
hørt  saameget,  saa  vil  jeg  ikke  negte,  at  Begyndelsen 
nærmede  sig  temmelig  meget  til  en   .  .  .  ." 

„En  Declaration,"  afbrød  jeg  hende. 

„Ja  vist,"  sagde  hun  godmodig,  „men  han  er  saa 
skikkelig,  at  man  ikke  kan  tage  ham  det  ilde  op.  Han 
er  desuden  saa  urimelig  distrait,  at  jeg  blot  behøver  ved 
et  Spørgsmaal  eller  en  Bemærkning  at  give  hans  Tanker 
en  anden  Retning,  saa  taber  han  strax  Traaden  og  be- 
gynder paa  noget  Andet.  Det  er  saamen  allerede  tredie 
Gang  i  sex  Dage,  at  han  har  begyndt  med  en  Declaration, 
som  De  kalder  det,  og  endt  med  en  Forelæsning." 

Næste  Morgen  ved  Solopgang  red  jeg  allerede 

tilbage  til  Catania.  Jeg  havde  Aftenen  iforveien  taget 
en  varm  og  hjertelig  Afsked  med  mine  østerrigske  Venner, 

med  den  joviale  Lærredshandler  og  hans  Datter  og  med 
Englænderen  Sir  Williams.  Han  var  usædvanlig  bevæget, 
og  det  var  tydeligt  nok,  at  han  kæmpede  med  sig  selv, 
om  han  skulde  følge  med  mig  eller  med  Dampskibet. 
Endelig  seirede  det  sidste,  hvad  der  slet  ikke  var  mig 
uventet,  thi  han  havde  hele  Dagen  været  i  en  besynderlig 
urolig  Stemning,  der  lod  mig  formode,  at  Amor  triumphans 
atter  var  med  i  Spillet ,  og  at  den  unge  Schlesierinde 
havde  faaet  en  Tilbeder  mere.  Min  Interesse  for  dem 
Begge  var  levende  vakt,  og  min  Phantasi  sysselsatte  sig 
uophørligt  med  Tanken  om,  hvorledes  det  vilde  gaae  dem. 
Forgjeves  søgte  jeg  at  forjage  'disse  Griller;  forgjeves 
foreholdt  jeg  mig  selv  det  Latterlige  i  at  beskjæftige  mig 
med  to  Menneskers  Fremtid,  som  jeg  rimeligviis  aldrig 
fik  at  see  mere;  forgjeves  segte  jeg  om  nyt  Stof  i  Gjen- 
standene  omkring  mig ;  men  de  kjedsommelige ,  nøgne 
og  monotone  Sletter,  der  strække  sig  milevidt  imellem 
Syracus  og  Catania,  og  som  kun  afbrydes  af  halsbrækkende 
Fordybninger  og  rindende  Aaløb,  som  man  er  nødt  til 
at  vade  igjennem,  vare  kun  lidet  skikkede  til  at  give 
Tanken  en  anden  Retning,  og,  da  jeg  henimod  Aften 
kom  tilbage  til  Catania,  var  jeg  endnu  fordybet  i  de 
samme  Drømmerier.  En  Begivenhed,  der  var  ligesaa 
simpel  som  rørende  og  netop  derved  gjorde  et  dybere 
Indtryk  paa  mig,  trængte  efterhaanden  disse  Figurer  i 
Baggrunden.       Jeg     haaber    en    anden    Gang    at    komme 

tilbage  til  denne  Begivenhed;  her  maa  det  være  nok,  at 
jeg  med  et  tungt  Hjerte  tog  bort  fra  Catania,  og  at 
Aarenes  Løb  ikke  har  formaaet  at  forjage  den  veemodige 
Glands,  hvori  denne  ellers  saa  venlige  By  ligger  for  min 
Erindring. 

Men  var  mit  Hjerte  tungt,  saa  var  min  Pung  bleven 
saameget  desto  lettere.  Mit  Creditiv,  saavel  som  en  stor 
Deel  af  mine  Sager,  havde  jeg  af  Hensyn  til  Røvere 
ladet  blive  tilbage  i  Neapel;  det  var  derfor  den  høieste 
Tid  at  tænke  paa  Afreisen.  Imidlertid  havde  jeg  dog 
ikke  Hjerte  til  at  gaae  med  Diligencen,  den  hurtigste 
og  billigste  Befordring ,  til  Messina ;  jeg  foretrak  derimod 
den  langsommere  og  dyrere,  men  rigtignok  langt  interes- 
santere, at  gaae  tilæsels  og  med  en  Fører. 

I  langsomme  Dagreiser  gik  det  nu  fremad  langs  med 
det  ioniske  Hav  og  i  en  Egn,  hvor  Naturen  ligesom  i  et 
overdaadigt  Lune  har  henslængt  Alt,  hvad  den  eier  af 
yppigst,  skjønnest  og  herligst.  Jeg  vidste,  at  det  var  de 
sidste  Dage,  jeg  havde  tilbage  paa  Sicilien,  og  at  jeg 
rimeligviis  aldrig  mere  kom  til  at  gjensee  dette  Paradis. 
Det  er  altsaa  naturligt,  at  jeg  ikke  forhastede  mig  med 
at  komme  fremad.  Jeg  dvælede  ved  Cyclopernes  Klipper, 
som  Oldtidens  Digtere  have  foreviget,  ved  denne  Masse 
af  barokke ,  maleriske  Klippeblokke ,  henkastede  i  det 
blaa  Hav,  bestraalede  af  Sollyset  og  omflagrede  af  Sø- 
fuglene.    Her  var  Polyphems  Grotte,   hvor  Odysseus'   Led- 

sagere  maatte  lade  deres  Liv,  og  hvorfra  han  selv  frelste 
sig  ved  sin  Snildhed;  her  kastede  Polyphem  Klippe- 
stykkerne efter  hans  Skibe,  uden  at  ramme  dem;  her 
dræbte  den  samme  Polyphem  Acis ,  paa  hvem  han ,  efter 
Theokrits  Fortælling,  var  skinsyg,  og  her  fandt  Æneas  hin 
Achemenides,  der  var  forladt  af  sine  Staldbrødre.  —  Over 
Aci  Reale  gik  det  gjennem  Lavamarker  opad  til  Giarre, 
der  ligger  paa  Skraaningen  af  Etna  i  en  Vegetation ,  som 
kun  en  Vulkan  er  istand  til  at  frembringe.  Hele  Bjerg- 
siden ovenover  Giarre  er  bedækket  med  Olivenskove  og 
Vinhaver,  eller,  som  det  i  Beboernes  phantasirige  Sprog 
hedder,  med  to  evindelige  Floder  af  Olie  og  Vin,  der 
bugte  sig  ned  til  dem. 

Hvad  der  dog  fængslede  mig  allerlængst  var  Taor- 
mina,  ikke  blot  for  dets  gigantiske  Amphitheater,  der  er 
udhugget  i  Granitten  paa  en  himmelstræbende  Klippespids, 
men  for  den  mageløse  Udsigt  fra  dette  Theater.  Hvilken 
fuldendt  Skjønhedsfølelse  hos  de  Gamle,  at  lægge  den 
Scene,  hvor  Tibiaens  Klang  og  de  fuldttonende  Vers 
skulde  virke  paa  Folket,  hen  i  saadanne  Omgivelser! 
Vender  man  Blikket  mod  Nord,  svæver  det  ud  imod 
Strædet,  der  adskiller  Sicilien  fra  Calabrien ,  og  taber  sig 
i  det  tyrrhenske  Hav  eller  dybt  inde  mellem  Gaiabriens 
skovbegroede  Bjerge;  mod  Syd  omfatter  det  de  smilende 
Sletter  ved  Leontium ,  der  strække  sig  ligeud  til  Havet ; 
mod  Øst  breder   si?    det   ioniske  Hav   indtil  Grækenlands 

Kyster,  og  mod  Vest  taarner  sig  Etna  i  sin  slvinnende 
Sneeglands.  Lægger  man  nu  hertil  Sydens  Hammende 
Sollys  og  vidunderlige  Farvepragt,  har  man  et  Billede,  som 
ingen  Pen  eller  Pensel  ere  istand  til  at  gjengive,  skjøndt 
de  tidt  have  forsøgt  det. 

Selve  Byen,  der  nu  kun  er  en  Skygge  af  dette  Old- 
tidens Tauromenium,  der  i  Storhed  og  Magt  kappedes 
med  Syracusa,  havde  jeg  ondt  ved  at  løsrive  mig  fra. 
Det  var  øiensynligt,  at  den  ikke  vilde  sammenlignes  med 
disse  Parvenuer  af  Smaastæder,  der  havde  reist  sig  om- 
kring den.  Den  havde  ikke  i  Tidernes  Løb  kunnet  holde 
paa  sin  gamle  Herlighed  eg  Glands ,  men  den  havde 
forstaaet  at  bevare  Traditionen.  Gaderne  havde  endnu 
den  antike  Brolægning,  hist  og  her  var  der  i  Husene 
indfattet  Marmortavler  med  gamle  Indskrifter  og  Brud- 
stykker af  Architraver,  Capitæler  og  Cornicher  af  ufor- 
gængelig Skjønhed ;  man  viste  mig  endog  en  Stald,  hvori 
der  var  et  fuldstændigt  Mosaikgulv.  Det  gaaer  med  de 
gamle  Byer  ligesom  med  de  gamle  adelige  Slægter:  om 
Tiden  end  har  taget  Herlighederne  bort,  saa  er  dog  Racen 
umiskjendelig. 

Messina,  med  dets  regelmæssige  Skjønhed,  dets  brede, 
snorlige  Gader  og  dets  symmetriske,  nybyggede  Paladser, 
var  jeg  derimod  meget  snart  færdig  med;  det  er  maaskee 
en  af  de  smukkeste  Byer  i  Europa,  men  det  gaaer  med  den 
som  med   de   regelmæssige  Skjønheder   i  Almindelighed : 

det  Sympathetiske  mangler.  Ogsaa  Indbyggerne  saae  mig 
kjedsommelige,  jeg  kunde  have  Lyst  til  at  sige  „nybyg- 
gede" ud;  de  manglede  alt  det  Charakteristiske ,  der  saa 
stærkt  udpræger  Sicilianerne ,  ja  de  syntes  ikke  engang  at 
have  Hadet,  dette  gjærende ,  ulmende,  letopluende  Had 
mod  deres  Undertrykkere,  der  ellers  er  enhver  Sicilianer 
eiendommeligt.  ]eg  veed  ikke ,  om  Aarsagen  dertil  maa 
søges  i  Neapels  umiddelbare  Nærhed ,  eller  i  de  store 
Ulykker,  der  have  hjemsegt  denne  før  saa  blomstrende 
Stad  og  snart  tilintetgjort  Husene,  snart  ødelagt  Befolk- 
ningen ,  eller  maaskee  snarere  i  det  truende  Castel ,  der 
bestryger  hele  Havnen  og  Byen  og  synes  opført  ikke 
imod  udvortes  Fjender,  men  imod  selve  Byen.  Da  Carl 
den  Anden  af  Bourbon  havde  paany  befæstet  dette  Castel, 
lod  han  sin  Statue  opreise  paa  Torvet  i  Messina  lige 
overfor  Cathedralen.  Hesten,  hvorpaa  han  sidder,  hviler 
kun  paa  Bagbenene ,  og  under  dens  krummede  Forbeen 
havde  han  ladet  anbringe  en  Figur,  der  skulde  forestille 
Messina,  for  saaledes  stadig  at  erindre  Byen  om,  at  han 
med  eet  Slag  var  istand  til  at  knuse  den.  Først  efter 
mangfoldige  Ansøgninger  blev  Figuren,  dette  Sindbillede 
paa  Siciliens  Ydmygelse ,  taget  bort ,  men  Statuen  staaer 
der  endnu  bestandig  i  den  samme  knusende  Stilling  — 
og  Citadellet  staaer  der  ogsaa. 

Jeg  veed  ikke  selv,    men  Synet   af  denne  By,    dette 
Folk  og  denne  Statue  trykkede  mig  ubeskriveligt,    og  jeg 

blev  først  lettere  om  Hjertet,  da  jeg  en  Dag,  efter  at 
have  drevet  om  nede  ved  Havnen,  paa  engang  tog  den 
raske  Beslutning  at  gaae  ind  i  et  Bureau  og  forlange  en 
Plads  til  Neapel.  Jeg  blev  ikke  lidt  glad,  da  jeg  hørte, 
at  jeg  allerede  næste  Morgen  skulde  afgaae,  men  min 
Glæde  blev  endnu  større ,  da  Expediteuren  i  en  Forret- 
ningstone  meddeelte  mig ,  at  jeg  med  det  samme  vilde 
komme  til  at  anløbe  Stromboli,  og  at  Billetten  derfor 
kostede  et  Par  Piastre  mere.  Jeg  takkede  min  gode 
Engel ,  der  saaledes  opfyldte  et  af  mine  kjæreste  Ønsker, 
at  see  en  Vulkan  i  Udbrud ,  et  Syn ,  jeg  i  halvandet  Aar 
forgjæves  havde  ventet  paa;  jeg  takkede  ogsaa  Expedi- 
teuren, der  forundret  stirrede  paa  mig  og  sagtens  troede, 
at  jeg  var  forrykt,  da  han  med  eet  hørte  mig  udstøde  et 
Skrig  af  Overraskelse. 

Jeg  havde  nemlig  kastet  et  flygtigt  Blik  paa  Damp- 
skibsbilletten og  saae,  at  det  Skib,  jeg  skulde  afgaae 
med,  var  —   „Ercolano"  ! 

Jeg  vilde  ikke  troe  mine  egne  Øine.  „Hvorledes'?'^ 
udbrød  jeg.  „Det  er  •„ Ercolano "  ?  det  samme  «Ercolano", 
der  er  gaaet  rundt  om  Sicilien  med  Passagerer  fra 
Neapel?« 

^^Sic^iro\''''   svarede  han  alvorlig. 

„Og  som  har  anløbet  Malta V" 

^^SicuroV^  gjentog  han. 

Jeg  kunde  gjerne    faldet .  ham    om  Halsen,    hvis   han 

ikke  i  det  samme  havde  trukket  sig  tilbage,  ligesom 
forskrækket,  og  givet  sig  til  at  blade  i  nogle  Papirer. 

—  Jeg  kan  ikke  huske,  at  jeg  nogensinde  har  pakket 
min  Kuffert  med  saa  megen  Fornøielse,  som  da  jeg  næste 
Morgen  skulde  gaae  ombord  i  „Ercolano"  ,  og  jeg  havde 
neppe  sat  Foden  paa  Faldrebstrappen ,  før  jeg  mærkede, 
at  jeg  var  imellem  gamle  Bekjendte.  Lærredshandleren 
trykkede  mig  ind  til  sin  Tobakspung ,  saa  jeg  nær  havde 
tabt  Veiret.  Han  fortalte  mig  eieblikkelig,  at  Lærredet 
paa  Malta  var  noget  „forbandet  Jux",  som  han  nok  havde 
tænkt  sig,  og  at  han  var  inderlig  glad  over,  at  han  havde 
faaet  Troen  i  Hænderne.  Hans  Datter  hilste  paa  mig 
med  uforstilt  Glæde,  og  Englænderen  trykkede  mine 
Hænder  med  en  Varme,  jeg  ikke  havde  tiltroet  ham. 

Stemningen  ombord  syntes  at  være  fortræffelig.  Det 
længere  Samliv  havde  mellem  Passagererne  udviklet  en 
selskabelig  Livlighed  og  et  muntert  Familieliv,  der  dan- 
nede en  behagelig  Modsætning  til  den  stive  og  formelle 
Tone ,  der  tidligere  havde  stødt  mig.  Enkelte  Elementer 
vare  forsvundne  og  vare  blevne  afløste  af  andre.  Jeg 
lagde  saaledes  strax  Mærke  til  en  ung  Englænder  af  en 
ganske  usædvanlig  Høide ,  der  fremhævedes  endnu  mere 
af  hans  Dragt,  en  kort  afskaaret  mørkeblaa  Trøie  med 
smaa  toppede  Knapper  og  et  Par  blaastribede  Beenklæder, 
der  gav  ham  Udseende  af  en  Marineaspirant.  Man  for- 
talte,   at  det  var    en    ung  Officeer    af   den    engelske    Gar- 

nison  paa  Malta ,  der  havde  bortfert  en  Kjebmandskone 
fra  La  Valetta.  Hun  var  et  tiint,  spinkelt,  lillebitte  Væsen 
med  et  ret  tiltrækkende  Ansigt.  De  havde  kun  €^ie  for 
hinanden  og  gik  bestandig  med  hinanden  under  Armen, 
en  Stilling,  der  maatte  genere  dem  Begge  særdeles,  men 
de  vare  saa  forelskede ,  at  de  ikke  kunde  mærke  det. 
Naar  de  talte  sammen ,  bestandig  i  en  hviskende  Tone, 
beskrev  hans  lange  Person  en  formelig  Bue,  og  naar  han 
engang  imellem  tog  hende  om  Livet,  var  det  næsten  i 
en  knælende  Stilling.  Deres  Kjærtegn,  der  undertiden 
var  af  en  endnu  massivere  Natur,  syntes  forresten  ikke 
lidet  at  forarge  den  dydige  Deel  af  Besætningen. 

Imellem  de  nye  Ansigter  gjensaae  jeg  ogsaa  med 
Fornøielse  en  ung  fransk  Genremaler,  som  jeg  et  Aarstid 
tidligere  havde  gjort  Bekjendtskab  med  i  Rom,  da  jeg  en 
Dag  besøgte  Malerakademiet  i  Villa  Medici.  Det  var  et 
meget  smukt  Menneske  med  et  udtryksfuldt  Physionomi, 
og  det  hed  dengang  iblandt  Kunstnerne,  at  han  havde  et 
ualmindeligt  Talent,  men  at  han  savnede  al  Opmuntring, 
og  at  han  fortæredes  af  Melankoli,  fordi  det  ikke  vilde 
lykkes  ham  at  trænge  igjennem. 

Men  den  egentlige  „Løve"  ombord  var  en  ung 
Mand,  som  jeg  ikke  havde  seet  før,  men  som  jeg  derimod 
havde  hørt  omtale  desto  mere.  Det  var  Giuseppe  Regaldi, 
en  ung  Poet  og  Improvisator,  der  netop  dengang  opfyldte 
Sicilien    med    sin    Berømmelse.       Han    havde    Vinteren    i 

Forveien  været  i  Paris  og  der  høstet  rigelige  Laurbær. 
Den  unge  Sicilianers  Skjonhed ,  hans  elskværdige  Væsen, 
denne  Gave ,  der  i  Frankrig  er  saa  ualmindelig ,  til  i  Be- 
geistringens  Øieblik  og  under  Øieblikkets  Magt  at  udtale 
Felelser  og  Tanker  i  Versenes  Vellyd ,  alt  dette  havde 
ikke  forfeilet  sin  Virkning  paa  et  Publicum  der  altid  vil 
have  noget  Nyt  og  Pikant;  han  blev  Salonernes  Helt, 
Damernes  Yndling ,  og  selv  Digterne  ydede  ham  deres 
Tribut.  I  et  Anfald  af  overdreven  Hellighed  eller  over- 
dreven Beskedenhed  havde  Lamartine  skrevet  følgende 
Vers  til  ham : 

^^Tes  Z'crs  jaiUissciit,  les  micns  coiilent. 
Dine  leiir  fit  un  lot  dijferent ; 
Les  miens  dormcnt,  et  les  Uens  roulent, 
Je  su'is  le  lae  et  toi  le  torrent.^^ 

Xaar  man  veed ,  hvad  en  parisisk  Berømmelse  har 
at  sige,  selv  i  de  større  Hovedstæder  i  Europa,  saa  kan 
man  begribe ,  hvad  den  maa  betyde  paa  Sicilien.  Fra 
dette  Øieblik  var  Regaldi  Sicilianernes  Afgud,  hans  Portrait 
fandtes  i  ethvert  Boudoir  og  i  ethvert  Butikskab,  og  man 
nævnte  ham  allerede  ved  Siden  af  Gianni  og  Sestini, 
Vincenzo  Monti  og  Rosa  Taddei,  disse  udmærkede  Aander, 
som   det  nyere  Italien  nævner  med  Stolthed. 

Paa  Grund  af  det  aandelige  Frimureri,  der  hersker 
imellem  Poeter,  hvad  Sprog  de  end  tale,  kom  vi  snart  i 

it  nærmere  Bekjendtskab  med  hinanden.  Regaldi  talte 
<mukt ,  og  han  talte  gjerne.  Hans  Blik  var  fyrigt  og  ud- 
trj'ksfuldt,  og  efter  Samtalens  vexlende  Indtryk  flammede 
det  snart  i  Begeistring,  og  snart  smeltede  det  i  Veemod. 
Han  talte  om  sit  Fædreland  med  en  Kjærlighed  og  Be- 
undring, en  Hævnfølelse  og  Sønderknuselse,  der  henrev 
mig  uimodstaaelig.  Jeg  søgte  et  Par  Gange  at  gaae 
dybere  ind  med  ham  paa  et  eller  andet  Emne ,  men  det 
undgik  han  øiensynligt;  derimod  greb  han  gjerne  ligesom 
i  Talens  Flugt  en  eller  anden  Vending ,  en  eller  anden 
Tanke,  som  hans  Phantasi  syntes  at  bemægtige  sig,  og  om 
hvilken  den  da  spillede,  ligesom  Sommerfuglen  om  Blom- 
sten, med  en  saadan  Ynde  og  Friskhed,  at  han  ikke  blot 
syntes  mig 'en  af  Musernes  Udkaarne ,  men  snarere  en  af 
de  dybeste  Indviede. 

Vi  havde  i  Messina  faaet  en  Lods  med,  der  skulde 
føre  os  gjennem  Charybdis ;  men  Havet  var  fuldkommen 
roligt,  og  Seiladsen  uden  al  Fare.  Jeg  saae  derfor  heller 
ikke  det  mindste  til  dette  frygtelige  Uhyre,  der,  efter 
Homers  Fortælling,  tre  Gange  i  Døgnet  nedsluger  Søvan- 
det og  tre  Gange  spyer  det  tilbage;  derimod  saae  jeg,  at 
den  unge  schlesiske  Dame  med  speidende  Blikke  og  med 
kjendelig  Uro  søgte  efter  Noget,  som  hun  ikke  var  istand 
til  at  opdage. 

„De  synes  at  have  tabt  Noget.  Kan  jeg  være  Dem 
behjælpelig?"   spurgte  jeg. 

Hun  takkede  mig  forbindtlig,  men  med  en  Forlegen- 
hed, som  hun  ikke  var  istand  til  at  skjule.  «Det  er  mig 
ganske  ubegribeligt"  .  .  .  stammede  hun,  „det  er  ikke 
andet  end  et  Papir  .  .  .  jeg  veed ,  at  jeg  ikke  har  ladet 
det  komme  fra  mig  .  .  .  Skulde  jeg  virkelig  have  revet 
det  op?"    Hun  gav  sig  til  at  søge  ivrigt  i  sin  Reisetaske. 

„Et  Papir?"   gjentog  jeg. 

„Ja,  som  jeg  for  ingen  Priis  vilde  være  af  med." 

„Ah!  saa  er  det  sagtens  en  Ode  af  Hr.  Regaldi,  eller 
en  Doctordisputats  af  Philologen." 

„O  nei  vist  ikke!  Det  er  en  Tegning.  ...  Jeg  veed 
ikke,  om  De  har  lagt  Mærke  til  en  ung  Kunstner  her  om- 
bord, en  Franskmand  ..." 

„Mr.  Girard?" 

„Ganske  rigtig!  kjender  De  ham?" 

„En  Smule!  ...  Det  er  et  usædvanligt  smukt  Men- 
neske ! " 

„Derom  er  Talen  jo  slet  ikke,"  sagde  hun  ligesom 
lidt  utaalmodig.  „Hr.  Girard  tegner  fortræffeligt  og  har 
havt  den  Godhed  at  forære  mig  en  lille  Skizze  . .  .  det 
er  den,  som  paa  en  saa  ubegribelig  Maade  er  for- 
svunden. .  .  . 

„Og  den  vilde  De  for  ingen  Priis  være  af  med?" 
spurgte  jeg.  . 

„Ikke  for  Tegningens  Skyld,  det  forsikkrer  jeg  Dem!" 
sagde  hun  ivrigt. 

„Ikke  heller  for  Malerens?"  spurgte  jeg  lidt  ond- 
skabsfuld. 

„Der  er  intet  Udkomme  med  Dem,"  sagde  hun  med 
et  Anstrøg  af  Forvirring,  der  klædte  hende  ubeskrivelig 
godt.  „Nu  vel,  siden  det  lader  til,  at  det  er  Skjæbnens 
Beslutning,  at  jeg  ikke  skal  have  nogen  Hemmelighed  for 
Dem,  saa  vil  jeg  ligesaa  gjerne  skrifte  ganske  oprigtigt. 
—  De  erindrer,"  vedblev  hun,  idet  hun  forsigtigt  saae  sig 
omkring,  som  om  hun  frygtede  for  at  blive  hørt,  „De 
erindrer  jo  den  lille  Scene  med  Englænderen  og  Kikkerten, 
den  første  Gang  De  var  ombord  hos  os?" 

„Ganske  vist,"  svarede  jeg,  „og  jeg  erindrer  ogsaa, 
at  den  gode  Sir  Williams  ved  den  samme  Leilighed  saae 
paa  Dem  med  et  Par  Øine,  der  bragte  mig  til  at  anstille 
adskillige  Reflexioner." 

„Det  glæder  mig,  thi  jeg  kan  da  gaae  videre  med 
mere  Frihed.  Hvad  De  allerede  dengang  lagde  Mærke  til 
maatte  efterhaanden  ogsaa  gaae  op  for  mig  selv,  saameget 
mere  som  alle  Andre  alt  havde  lagt  Mærke  til  det  Samme. 
Jeg  vil  ikke  sige  hermed,  at  der  var  det  mindste  Paa- 
trængende i  hans  Væsen;  tvertimod  var  der  i  den  Hen- 
seende netop  den  fuldkomneste  Contrast  mellem  ham  og 
min  ærede  Landsmand,  „Philologen" ,  som  De  kalder 
ham"   .  .  . 

„Der  naturligviis,"  afbrød  jeg  hende,  „ikke  har  ladet 
det  blive  ved  det  første  Forsøg." 

„Nei  langtfra!  men  han  er  dog  ikke  kommen  videre 
paa  Grund  af  Distractionen,"  sagde  hun  leende.  „Ddg 
lad  os  blive  ved  Englænderen!  Jeg  maatte  nødvendigviis 
lægge  Mærke  til,  at  han  imod  mig  var  Forekommenheden 
og  Opmærksomheden  selv,  saameget  mere  som  han  var 
ordknap,  kold  og  ligegyldig  imod  alle  Andre.  Denne 
stiltiende  Cultus,  om  jeg  tør  kalde  den  saaledes,  var  mig 
kun  for  saavidt  ubehagelig,  som  den  gjorde  ham  til  Skive 
for  hele  Selskabets  Vittigheder.  De  prellede  i-midlertid 
bestandig  af  paa  hans  Haardhudethed ;  men  naar  han  en- 
gang imellem  bekvemmede  sig  til  at  svare,  var  det  med 
en  saa  skærende  tør  Ironi,  at  det  var  tydeligt  for  Alle. 
at  det  i  det  mindste  ikke  var  af  Mangel  paa  Forstand, 
at  han  ellers  holdt  sig  tilbage." 

„Hvor  jeg  kjender  ham  igjen  i  denne  Beskrivelse!" 
udbrød  jeg. 

„Vent  kun.  De  vil  komme  til  at  kjende  ham  endnu 
bedre!"  vedblev  hun.  „Det  er  netop  tre  Dage  siden,  at 
vi ,  paa  Retouren  Ira  Malta ,  ankrede  ved  Trapani.  Vi 
maatte  gjøre  en  Æselstour  flere  Miil  op  i  Landet  for  at 
see  det  berømte  Tempel  ved  Segeste.  Det  var  høit  op 
paa  Formiddagen ,  da  vi  naaede  derhen ,  Solen  brændte 
lodret  paa  vore  Hoveder,  og  jeg  var  saa  afkræftet,  at  jeg 
kun  længtes  efter  Hvile.  De  kjender  jo  Templet,  De 
veed,   at  det  ligger  ..." 

„Paa  en  Høi,     der   kun    er    tilgængelig    fra    den  ene 

^ide  og  bevoxet  med  høie  Planter,   som  udbrede   en  aro- 
matisk Duft  over  hele  Egnen." 

„Ganske  rigtigt!  disse  Planter,  som  vi  maatte  vade 
i-jcnnem,  gjorde  Opstigningen  endnu  vanskeligere,  Sol- 
heden og  den  stærkt  krydrede  Duft  bedovede  mig  ganske. 
Dg  jeg  var  lige  ved  at  segne,  da  den  gode  Sir  \\'illiams, 
iKt  altid  var  ved  Haanden,  naar  jeg  trængte  til  ham,  til- 
bod mig  sin  Bistand.  Han  holdt  med  stor  Besværlighed 
>in  Regnskjærm  over  mig,  for  at  beskytte  mig  mod  Solen, 
og  støttet  til  hans  Arm,  naaede  jeg  endelig  Toppen  af 
Hakken.  Maaskee  var  det  en  Følge  af  Situationen,  at  han, 
(ler  ellers  var  saa  tilbageholden  og  taus ,  paa  engang  be- 
gyndte at  udtale  sig  for  mig  om  sin  Stilling  og  sine  Livs- 
forhold. Han  sagde  mig,  at  han  var  rig  og  uafhængig; 
han  talte  om  sine  store  Landeiendomme  i  Suffolkshire,  om 
r^ine  Parker,  sine  Skove  og  Søer.  Jeg  lod,  som  om  jeg 
-let  ikke  anede,  hvor  han  vilde  hen,  og  klagede  blot  over 
lorst,  idet  jeg  udmattet  satte  mig  ned  i  Slagskyggen  af 
on  af  de  mægtige,  rødliggule  Piller,  der,  bestraalede  af 
Sollyset,  toge  sig  imponerende  ud  imod  den  deilige 
blaa  Himmel.  Han  satte  sig  ved  Siden  af  mig  og  frem- 
tog med  sin  sædvanlige  Alvorlighed  en  Papirspose  med 
Appelsiner,  thi  De  veed,  at  han  er  forsynet  med  Alting. 
Uden  videre  Omsvøb  gik  han  derpaa  lige  ind  paa  Sagen 
og  sagde,  at  han  elskede  mig,  og  at  han  ikke  vilde  skye 
noget  Offer  for  at  gjøre    mig   lykkelig.      Jeg   skulde    ikke 

H.P.Holst;    Udvalgte  Skrifter.     III.  n 


1 62  Stromboli. 

have  nogetsomhelst  Savn,  hvis  jeg  vilde  bestemme  mig 
til  at  følge  ham;  og,  dersom  jeg  havde  Paarørende,  Ven- 
ner og  Veninder  eller  Andre ,  som  jeg  ikke  kunde  und- 
være, kunde  jeg  blot  tage  dem  med  Allesammen.  — 
Hvis  De  nu  herved  tænker  Dem  en  passioneret  Elsker 
med  flammende  Ansigt,  zittrende  Stemme  og  taarefyldte 
Øine,  feiler  De  høiligen.  Hans  Væsen,  hans  Tale,  hans 
Stemme  var  fuldkommen  uforandret;  med  den  største  Al- 
vor sad  han  og  skrællede  en  Appelsin,  medens  han  talte, 
og  i  det  samme  Øieblik  han  tilbød  mig  sit  Hjerte ,  sin 
Haand  og  sin  Formue,  rakte  han  mig  Appelsinen." 

Jeg  kunde  ikke  tilbageholde  min  Latter  over  det 
Komiske  i  Situationen.     „Og  De?"  spurgte  jeg. 

„Jeg  modtog  Appelsinen;  det  var  det  Eneste,  jeg 
kunde  modtage.  Dette  sagde  jeg  ham  ogsaa,"  tilføiede 
hun  alvorlig,  „paa  en  saadan  Maade,  at  det  ikke  kunde 
saare  hans  Følelse,  og  jeg  er  vis  paa,  at  det  lykkedes 
mig,  thi  han  har  bestandig  siden  viist  mig  den  samme 
Godhed  som  tidligere." 

„Det  var  jeg  vis  paa,"    sagde  jeg  ligeledes  alvorlig. 

„Jeg  troede,"  vedblev  hun,  „at  denne  Scene  havde 
været  uden  Vidner  og  glædede  mig  inderlig  derover. 
Desværre  bedrog  jeg  mig.  Hr.  Girard,  med  hvem  jeg 
talte  Dagen  efter,  var  saa  god  at  vise  mig  sin  Skizzebog, 
05  jeg  saae  deri,  at  jeg  havde  taget  feil.  Han  havde, 
fortalte  han  mig,   skjult  for  os  bag  en  af  de  andre  Piller, 

gjort  et  Udkast  af  Egnen  og  de  smukke  Bjerglinier,  der 
l)egrændse  den,  og  var  saaledes  blevet  Vidne  til  denne 
Scene.  Med  en  Garvarni's  Kjækhed  og  overgivne  Lune 
havde  han  henkastet  paa  Papiret  Partiet  af  Templet, 
Englænderen  med  Appelsinen  og  mm  Ringhed.  Og  til 
min  store  Forskrækkelse  saae  jeg,  at  Portraitligheden  var 
umiskjendelig.  Jeg  bad  ham  indstændig  at  overlade  mig 
liette  Blad,  og  han  var  artig  nok  til  strax  at  rive  det  ud 
af  Bogen  og  forære  mig  det.  Det  er  dette  Blad,  der  er 
kommet  bort  fra  mig,  og,  naar  jeg  er  fortvivlet  over  dette 
l'held,  saa  har  jeg  den  Tillid  til  Dem,  at  De  vil  indsee, 
at  det  er  ene  og  alene,  fordi  det  gjer  mig  ondt,  at  en 
Mand,  hvis  Charakteer  jeg  har  Grund  til  at  agte,  igjen 
^kal  blive  en  Gjenstand  for  Spot,  naar  det  falder  i  urette 
i  lænder." 

Hun  sagde  det  Sidste  med  en  Varme  og  Følelse, 
ilet  endnu  mere  forøgede  min  Beundring  for  hende.  Jeg 
takkede  hende  for  hendes  Tillid ,  og ,  hvad  Tegningen 
angik,  trøstede  jeg  hende  med,  at  Æolus,  Vindenes  Gud, 
der  hersker  i  disse  Farvande,  uden  Tvivl  havde  røvet  den 
fra  Skibet ,  og  at  Scylla  eller  Charybdis  sagtens  allerede 
l^avde  begravet  den  i  deres  Malstrømme. 

Denne  Gisning  syntes  at  berolige  hende,  og  jeg  saae, 
at  hun,  tilsyneladende  munter,  gik  hen  til  de  øvrige  Pas- 
sagerer, der  havde  flokket  sig  langs  med  Relingen  af 
Skibet. 

Vi  seilede  netop  fcirbi  de  æoliske  eller,  som  de  nu 
kaldes ,  de  lipariske  Øer ,  disse  forunderlig  nøgne  og 
skaldede  Klippeblokke,  der  ligesom  uhj're  SødjT  syntes 
at  sole  sig  paa  Havfladen.  Vi  havde  allerede  passeret 
Volcano ,  der  kun  beboes  af  Galeislaver,  og  Dampskibet 
skar  netop  brusende  hen  foran  Lipari ,  den  største  og  an- 
seeligste,  der  havde  givet  Navn  til  dem  alle.  Foran  os 
havde  vi  næsten  i  lige  Linie  og  med  ubetydelige  Mellem- 
rum Panaria,  Lisca  Bianca,  Basilazzo  og  nordligst  S  trom - 
b  o  1  i ,   ^  Maalet  for  mine  Længsler. 

Det  var  endnu  ikke  Middag,  da  vi,  med  Hjertet 
bankende  af  Forventning,  kastede  Anker  udfor  den  østlige 
Side  af  denne  Vulkan ,  som  vi  nu  skulde  gjøre  Bekjendt- 
skab  med.  Det  var  fuldkommen  stille ,  Himlen  var  sky- 
fri, og  Havet  havde  den  samme  forunderlig  skinnende, 
olieagtig  blaa  Farve  som  i  Grotten  paa  Capri.  Seet  fra 
denne  Side  havde  Klippen  Form  af.  en  lang,  oventil  af- 
rundet Kegle ,  hvilende  paa  en  noget  bredere  Sokkel. 
Den  nederste  Deel  af  Klippen  var  heelt  bevoxet  med 
Vin;  Keglen  derimod,  der  syntes  en  eneste  kulsort  Lava- 
blok, havde  et  vildt  og  frygteligt  Udseende.  Forresten 
var  der  ikke  det  Mindste,  der  tydede  hen  paa  en  altid 
brændende  Vulkan,  thi  Krateret  laa  omme  paa  den  mod- 
satte Side  af  Klippen ,  og  ikke  som  Etnas  og  Vesuvs  paa 
Toppen,  men  omtrent  midtveis  paa  Bjerget. 

Man    var    allerede    i    Begreb    med   at   gjøre  Baadene 

klar,  da  vi  med  eet  inde  fra  Land  hørte  Raabet:  alla 
largal  og  opdagede  en  Slags  militair  Officiant,  der  med 
de  voldsomste  Gebærder  gjorde  Tegn  til  os ,  at  vi  ikke 
maatte  gaae  i  Land.  „Hvad  skal  det  betyde?"  spurgte 
vi  Capitainen.  Denne  praiede  ham  med  Raaberen  til  at 
komme  ombord,  og  lidt  efter  saae  vi  ogsaa  Personen 
støde  fra  Land  i  en  lille  Jolle.  Det  var  en  gammel 
Militair,  en  Slags  Barigel  eller  Politisergeant  i  en  luslidt 
neapolitansk  Uniform  og  med  et  usædvanlig  fiffigt  Phy- 
sionomi.  Han  fortalte  os  i  den  allerhøfligste  Tone  og 
med  Haanden  til  Huen ,  at  vi  ligesaa  gjerne  strax  kunde 
seile  videre,  thi  Commandanten  var  for  et  Par  Timer 
siden  reist  til  Volcano  med  en  Feluke  og  havde  givet 
den  strengeste  Befaling  til,  at  Ingen  maatte  komme  i 
Land  i  hans  Fraværelse. 

Det  var  et  Tordenslag  for  os  Alle. 

„Men  har  han  da  ingen  Næstcommanderende  V"  spurgte 
Capitainen* 

„Det  er  mig!"  sagde  Sergeanten  med  en  vis  Selv- 
følelse; „men  jeg  har  ikke  det  mindste  at  sige,  hverken 
naar  han  er  her,  eller  naar  han  ikke  er  her.  Jeg  er  en 
gammel  Soldat  og  lystrer  min  „Consigne"." 

Jeg  gik  hen  til  Sergeanten  og  stak  ham  en  halv 
Piaster  i  Haanden:  „Er  der  da  virkelig  ingen  Udvei?" 
spurgte  jeg.    „Er  her  slet  Ingen,  der  har  Noget  at  sige?" 

Hans  Ansigt  opklaredes  ubeskriveligt.  „Forstaaer  sig," 
sagde  han,   „Commandanten  har  en  ung  Kone." 

„Og  hun  tager  Commandoen,  naar  han  ikke  er  her?" 

„Baade  naar  han  er  her,  og  naar  han  ikke  er  her," 
svarede  Sergeanten  humoristisk. 

„Bravissimo,  mine  Herrer!  vi  ere  hjulpne!"  udbrod 
jeg.  „Commandanten  har  en  Frue,  der  er  vant  til  at 
tage  Commandoen.  Det  gjælder  altsaa  kun  at  blive  enig 
om ,  hvem  vi  skal  betroe  den  yderst  vigtige  Mission  at 
gaae  i  Land  med  denne  brave  Militair  for  at  parlamentere 
med  Fruen." 

„Jeg  stemmer  for  den  Ældste  og  Ærværdigste!" 
sagde  Lærredshandleren  og  klappede  sig  paa  Tobakspungen. 

„Og  jeg  stemmer  for  den  Yngste  og  Elskværdigste!" 
raabte  jeg,  idet  mit  Blik  søgte  hen  til  den  unge  Fransk- 
mand, og  —  til  min  store  Overraskelse  saae  jeg,  at  den 
unge  Schlesierindes  Blik  uvilkaarligt  tog  den  samme  Ret- 
ning. Mit  Forslag  blev  almindelig  applauderet;  men  vi 
To  maatte  formodentlig  være  i  Minoriteten,  thi  Raabet: 
„Regaldi,  Regaldi!"  gjenlød  fra  alle  Sider.  Han  forsik- 
krede  leende ,  at  man  gjorde  Uret  i  at  betroe  saadant  et 
Hverv  til  ham,  og  at  man  vist  vilde  komme  til  at  fortryde 
det.  Til  Gjendgjæld  forsikkrede  man  ham  om,  at  han 
var  f  enfant  gah^  at  ingen  Dame  kunde  afslaae  ham  Noget, 
altsaa  heller  ikke  Fruen  o.  s.  v.,  o.  s.  v.  Man  trængte  be- 
standig heftigere   ind  paa  ham ,    og    det  endte  naturligviis 


Stromboli.  167 

mt-d,  at  han  erklærede  sig  overstemt  og  villig  til  at 
(le vovere  sig. 

Under  Latter  og  Spøg  sprang  han  i  Baaden  til  Ser- 
geanten,  og  vi  ledsagede  ham  med  vore  Ønsker.  Der 
U^r\øb  en  halv  Time  under  ængstelig  Forventning;  endelig 
^aae  vi  Signor  Regaldis  zirlige  Figur  komme  tilsyne  imel- 
lem Vinrankerne;  han  svingede  med  Hatten  til  Tegn  paa 
et  lykkeligt  Udfald  af  hans  Sendelse.  Signalet  blev  fra 
I  )ampskibet  besvaret  med  et  rungende  Hurra ,  og  faa  Mi- 
iiuter  efter  vare  Baadene  fyldte  med  Passagerer  og  stødte 
iraborde. 

Jeg  var  en  af  de  Sidste ,  der  kom  i  Land.  Da  jeg 
Ix'gyndte  Vandringen,  der  bestandig  gaaer  i  Zigzag,  saae 
jeg  derfor  allerede  hele  den  brogede  Sværm  af  Damp- 
ikibspassagerer  bevæge  sig  i  en  langagtig  Slangegang  op- 
ad Bjergets  Skraaning.  Det  saae  bogstavelig  ud  som  et 
mangefarvet  Baand,  der  slyngede  sig  igjennem  det  grønne 
Vinløv.  Imellem  de  Allerforreste  kunde  jeg  skjelne  den 
unge  Schlesierinde  og  Philologen,  der  havde  passet  sit 
Snit  og  var  kommen  sine  Rivaler  i  Forkjøbet.  Uden 
Tvivl  plagede  han  hende  atter  med  et  Anløb ,  thi  jeg 
saae ,  at  hun  et  Par  Gange  vendte  sig  om ,  som  om  hun 
vilde  see ,  om  der  Ingen  var  i  Nærheden ,  der  vilde  for- 
barme sig  over  hende.  Englænderen  og  jeg  sluttede 
Troppen,  og  bagefter  os  kom  en  heel  Flok  af  halvnøgne 
Børn ,     der  betragtede  os  nysgjerrigt  og  syntes  meget  be- 

gjerlige  efter  at  komme  i  nærmere  Bekjendtskab.  En 
lille  rødmusset  Dreng  med  et  Par  spillende  Øine  var  den 
Første  der  brød  Isen.  Jeg  havde  for  Aftenens  Skyld 
taget  en  Overfrakke  med  mig,  som  jeg  gik  med  paa 
Armen,  og  som  han  tilbød  sig  at  skille  mig  af  med. 
Jeg  overlod  ham  den  med  Fornøielse,  og  det  var  øien- 
synligt,  at  han  følte  sig  ikke  lidet  stolt  over  dette  Tillids- 
votum, og  at  han  fra  dette  Øieblik  fik  en  Slags  Vigtighed 
ligeover  for  de  Andre,  der  saae  paa  ham  med  Misundelse. 
Han  fortalte  os ,  at  han  hed  Cecco ,  at  hans  Fader  ogsaa 
hed  Cecco,  men  han  var  nede  ved  Stranden,  for  han 
skulde  ud  paa  Søen;  at  hans  Moder  derimod  altid  var 
hjemme,  for  hun  skulde  tørre  Vindruer  oppe  paa  Taget, 
og  at  deres  Vigne  laa  noget  høiere  oppe  paa  Bjerget. 
Jeg  morede  mig  over  at  høre  paa  hans  Snak ,  thi  Eng- 
lænderen var,  om  muligt,  endnu  mere  taus  og  indesluttet 
i  sig  selv  end  nogensinde  før,  og  der  laa  et  melankolsk, 
næsten  smerteligt  Udtryk  i  hans  Øine ,  som  jeg  godt 
kunde  forstaae,  naar  jeg  tænkte  paa  Historien  ved  Segeste. 

^^EccoV''  raabte  pludselig  Drengen  og  pegede  paa  et 
venligt  lille  Hus ,  der  laa  ligesom  begravet  mellem  Vin- 
ranker. «E)6t  er  vort  Hus,  det  derhenne!  Vil  De  ikke 
gaae  ind  med  og  drikke  et  Glas  Vin?  Vi  har  den  bedste 
paa  hele  Øen.  Sara  nn  festo  per  la  mia  madre !  (Det 
vil  være  en  Festdag  for  min  Moder)." 

Det  var  utaaleli^^  lummert  mellem  de  høie  Vinranker, 

som  Veien  snoede  sig  igjennem.  Jeg  syntes,  at  Forslaget 
ikke  var  at  foragte,  og  saae  til  Sir  Williams.  Han  nikkede 
taus,  og  vi  fulgte  den  livlige  Dreng,  der  sprang  muntert 
iforveien ,  efterfulgt  af  hele  Troppen ,  for  at  melde  vor 
Ankomst. 

Vi  gik  op  ad  en  Steentrappe,  gjennem  en  aaben 
Astrico ,  beskygget  af  Vinløv ,  og  traadte  ind  i  et  lyst, 
næsten  pynteligt  Værelse,  der  havde  et  Præg  af  Reenlighed 
og  Velhavenhed,  som  gjorde  et  behageligt  Indtryk.  Inde 
i  Stuen  var  der  foruden  Hr.  Cecco,  vor  lille  Ledsager,  to 
Fruentimmer  af  et  meget  forskjelligt  Udseende.  Den  Ene 
var  en  høi,  fyldig,  stærktbygget  Kone  med  et  kraftigt  og 
smukt  Ansigt  og  en  Holdning  som  en  Dronning.  I  enhver 
af  hendes  Bevægelser,  i  Alt,  hvad  hun  foretog  sig,  var 
der  en  Majestæt,  der  syntes  at  staae  i  Modsigelse  til  hendes 
simple  Dragt  og  de  tarvelige  Omgivelser.  Den  Anden 
var  en  spinkel,  hin  lill'e  Skabning,  paa  hvis  blege  og 
magre  Ansigt  Lidelsen  havde  trykket  sit  Stempel ;  hun 
var  ganske  ung,  neppe  tyve  Aar  gammel,  yderlig  fattig 
klædt  og  havde  et  lille  Barn  paa  sine  Arme. 

Da  vi  traadte  ind  ad  Døren ,  var  den  Første  ifærd 
med  at  pakke  en  Kurv.  Hun  satte  den  strax  fra  sig,  kom 
os  venligt  imøde,  takkede  os  for  den  Ære,  vi  viste  hende, 
og  bad  os  tage  Plads.  Et  Øieblik  efter  havde  hun  lagt 
en  blændende  hvid  Dug  paa  Bordet  og  sat  en  Straaflaske 
med    Vin   og    en    Kurv    ypperlige   Figen    foran  os.      Hun 

skjænkede  seh^  i  Glassene  og  opfordrede  os  til  at  drikke 
med  en  Anstand,  som  mangen  fornem  Dame  vilde  have 
misundt  hende.  Derpaa  tog  hun  igjen  fat  paa  sin  Kurv, 
som  hun  pakkede  fuld  af  Levnetsmidler  og  Frugter. 

„Det  er  formodentlig  en  Madkurv  til  Deres  Mand, 
som  skal  ud  paa  Søen,"   sagde  jeg  til  hende. 

„Aa  neil"  svarede  hun,  „ham  har  jeg  allerede  sørget 
for.  Nei,  den  er  til  det  stakkels  Barn  der,  som  har 
slet  Ingen  til  at  sørge  for  sig,"  sagde  hun  og  pegede 
paa  den  fattige  unge  Kone.  Denne  rakte  hende  sin  magre 
Haand  og  nikkede  til  hende  med  et  besynderligt  talende 
Udtryk. 

„Ja  det  er  godt  nok,  min  lille  Catarina  I  jeg  veed 
meget  godt,  hvad  det  er.  Du  vil  sige,"  sagde  hun  og 
klappede  hende  paa  Kinden.  „Det  arme  Barn,  hun  er 
stum!"  føiede  hun  til,  idet  hun  vendte  sig  til  os. 

„Hvad  siger  De?  stum!"  udbrød  jeg  overrasket  og 
nærmede  mig  deeltagende. 

Den  Stumme  fæstede  sine  store,  udtryksfulde  Oine 
paa  mig.  Jeg  syntes,  at  jeg  kunde  læse  en  heel  Lidelses- 
historie i  dem;  men  jeg  forbausedes  i  det  samme  ved  at 
lægge  Mærke  til  hendes  Ansigts  deilige  Form :  det  var 
den  reneste,  græske  Profil,  jeg  nogensinde  havde  seet. 

„Har  hun  altid  været  stum?"    spurgte  jeg  bevæget. 

„Ak  nei!  endnu  for  et  halvt  Aar  siden  havde  hun 
en  Stemme   som  Santa   Cæcilia,    og  man  troede,    at  man 

kom  lige  lukt  ind  i  Paradiset,  naar  hun  bare  begj-ndte 
at  synge.  Ja  dengang  skulde  De  have  seet  hende!  Det 
var  det  smukkeste  Fruentimmer  paa  hele  Øen ,  og  Folk 
her  fra  Stedet,  der  havde  været  paa  de  lange  Reiser  til 
Messina  og  til  Palermo,  de  sagde,  at  hun  var  det  smukkeste 
Fruentimmer  i  hele  Verden." 

Jeg  lagde  Mærke  til,  at  der  ved  disse  Erindringer 
foer  et  smerteligt  Smil  over  den  Stummes  lidende  Ansigt : 
det  var  ligesom  et  blegt  Aftcnskjær  paa  en  Ruin,  men 
en  Ruin  som  saa  mange  andre  i  dette  Land,  hvis  ufor- 
lignelige Skjønhed  Intet  har  været  istand  til  at  udslette. 

„Saa  kom  da  Jacopo  og  friede,"  vedblev  Donna 
Michele.  „Det  var  en  kvik  Knøs,  der  havde  lært  mere 
end  alle  vi  Andre;  han  havde  været  ovre  hos  Munkene 
paa  Lipari,  og  de  havde  lært  ham  baade  at  læse  og  skrive 
...  Ja  for  det  er  en  Ynk ,  gode  Herre !  saaledes  som  vi 
opvoxe  her!  Her  gaae  de  velsignede  Børn"  —  hun  strøg 
Cecco  kjærligt  over  Haaret  —  „og  skyde  op  i  Guds  frie 
Natur,  i  Regn  og  i  Solskin  ligesom  Vinstokken.  Ingen- 
ting lære  de,  thi  vi  selv  har  jo  ikke  lært  noget;  om  de 
skal  blive  til  noget  i  Tiden  og  sætte  Frugt,  ja  det  ligger 
i  Guds  Haand !  .  .  .  Men  det  var  Jacopo,  vi  kom  fra.  Ja 
lærd  var  han ,  og  en  dygtig  Sømand  var  han  ogsaa ,  og 
dertil  ret  un  bel  pezzo  d'iiotno  (et  kjønt  Stykke  Karlj ,  et 
Par   Øine    som  Alterlys ,    og    duo  gatubc  covic   colonnc  ( et 

Par  Been  som  Colonner) !  Han  friede  da  og  fik  Ja ,  og 
det  var  hele  Ulykken!" 

Da  Talen  kom  paa  Jacopo ,  rødmede  Catarina ;  den 
Spæde,  hun  havde  paa  Armen,  begyndte  at  græde;  hun 
gyngede  den  paa  Armene ,  men  da  den  ikke  vilde  tie, 
trak  hun  det  store  Tørklæde ,  hun  havde  over  Hovedet, 
tættere  sammen  om  Halsen  og  lagde  den  til  Brystet. 
Barnet  vedblev  at  skrige. 

„Kom  med  den  lille  Skrighals,  Catarina!  Jeg  skal 
nok  faae  den  til  at  tie,"  sagde  vor  Værtinde  med  et 
godmodigt  Smil.  Hun  tog  Barnet  fra  Moderen,  og 
med  den  Uskyldighed  og  Ligefremhed,  der  charakteriserer 
disse  Naturmennesker,  skjød  hun  Linnedet  tilside  fra 
Halsen  og  lagde  det  blege  Barn  til  et  yppigt,  smukt- 
formet  Bryst.  Barnet  taug  oieblikkelig,  og  den  stakkels 
Moder  saae  paa  det  med  et  ubeskriveligt  Udtryk. 

„Sagde  jeg  det  ikke  nok!"  udbrød  Donna  Michele 
leende;  „men  Du  er  altid  bange  for,  at  der  ikke  skal 
blive  nok  til  Purken  derhenne."  Hun  pegede  hen  i 
Stuen,  og  jeg  saae  nu,  at  der  laa  ovenpaa  Sengen  et  lille 
Barn,  der  sov  trygt  og  sundt  med  mørkerøde  Kinder. 
Jeg  betragtede  denne  Scene  med  en  Følelse,  der  grændsede 
til  Andagt.  Ogsaa  Englænderen  havde  reist  sig,  og  det 
var  tydeligt,  at  der  foregik  noget  i  ham. 

«0g  Jacopo?"  spurgte  jeg. 

„Ja  stakkels  Jacopo!"  svarede  Donna  Michele  sukkende. 

,,  Det  var  akkurat  et  halvt  Aar  efter  Bryllupet.  Den  Lille 
her  var  allerede  for  længe  siden  paa  Stabelen,  og  Alt  gik 
fortræffeligt.  Saa  havde  vi  en  forfærdelig  Nat,  den  skrække- 
ligste, jeg  har  oplevet.  Havet  brelede  ind  imod  Klippen, 
og  Vinden  hj'lede  omkring  Toppen,  som  om  den  vilde 
ryste  den  i  Grunden.  Ligeud  for  Havnen  laa  der  et 
Skib ,  som  kom  fra  Messina.  Det  var  en  engelsk  Brig, 
(ler  var  ladet  med  Silketøi  og  Appelsiner.  Det  var  for- 
færdeligt at  see,  hvorledes  det  ulykkelige  Skib  tumledes 
paa  Bølgerne  I  Det  maatte  strande,  der  var  ingen  Barm- 
hjertighed for!  sagde  de  Alle,  men  ikke  en  af  vore  Folk, 
•  ler  dog  ellers  har  Hjertet  paa  det  rette  Sted,  havde 
Mod  til  at  gaae  ud  for  at  bjerge.  Vi  stode  Allesammen 
nede  ved  Stranden,  og  vi  kunde  tydeligt  høre,  igjennem 
Stormens  Hvinen,  de  ulykkelige  Menneskers  fortvivlede 
Nødskrig.  „Nei,  det  er  ikke  til  at  holde  udi"  v^ar  der 
En,  der  raabte.  „Er  der  Ingen,  der  gaaer  med,  saa  gaaer 
jeg  alene!"  Det  var  Jacopo.  Han  slog  sine  Arme  om 
Catarina,  trykkede  et  Kys  paa  hendes  Mund  og  lagde 
hende  i  mine  Arme.  Derpaa  gjorde  han  sin  Baad  klar 
og  sprang  i  den,  og  to  raske  unge  Folk  fulgte  efter. 

«Vi  kastede  os  begge  to  paa  Knæ  og  bad  til  Ma- 
donna; jeg  troer,  at  jeg  aldrig  har  bedt  saa  brændende 
i  mit  Liv  hverken  før  eller  siden.  Det  ene.  Kvarteer  gik 
efter  det  andet,  og  hvert  Kvarteer  var  saa  langt  som  en 
Evighed.       Endelig    kom    han:    sex    Engelskmænd    havde 

han  med  sig  i  Baaden  —  det  var  Alt.  hvad  den  kunde 
rumme.  Han  vilde  strax  afsted  igjen  efter  de  andre.  Vi 
bad  og  tiggede  ham  om  at  lade  være,  thi  man  skal  heller 
ikke  friste  Forsynet,  men  det  hjalp  ikke  det  mindste. 
Den  anden  Gang  kom  der  ikke  andet  tilbage  end  Stumperne 
af  hans  Baad  og  hans  afsjælede  Lig ,  som  blev  kastet  op 
til  os  paa  Stranden.  Det  var  en  Sorg,  kan  De  troe!  Der 
var  ikke  En  paa  hele  Øen ,  som  ikke  græd  for  ham, 
baade  de  Gamle  og  de  Unge ,  og  det  stakkels  Barn  der, 
hun  mistede  Mælet.  Ja  det  er  et  tungt  Kors,  naar  man 
endnu  er  saa  ung.  Saiitissima  Ma Jonna !  hvilken  en 
Skjæbnel  aldrig  at  kunne  tale  om  sin  Mand,  aldrig  at 
skulle  snakke  med  sit  Barn!  Men  hun  bærer  den  som  en 
Engel.  É  iina  santa  donna  \  det  er  en  Helgen )  den  gode 
Catarina!"   føiede  hun  til,   idet  hun  kyssede  hende  kjærligt. 

„Og  De?  hvad  er  da  De?"   spurgte  jeg  bevæget. 

«0  hvad!"  svarede  hun  med  en  Simpelhed,  der  rørte 
mig  dybt.  „Vi  er  fattige  Folk,  der  maae  hjælpe  paa 
hinanden ! " 

Catarina  havde  lænet  sig    til    sin  Kurv,    og  Taarerne 
rullede  hende  ned  ad  Kinden.     Englænderen   kunde   ikke 
længer  skjule  sin  Bevægelse.     „Vi  sees  igjen  siden!"  sagde 
han  til  mig,   greb  sin  Hat,  rakte  Donna  Michele  hjertelig      ^ 
Haanden  og  gik  hen  til  Catarina.    ^^God  bless  you?''  sagde      ■. 
han    blødt,     og    jeg    hørte    i    det    samme    Noget    falde     | 
klingende  ned    i    Kuiven.      Han    gik  hurtig  ud  af  Døren. 

Catarina  stirrede  efter  ham  med  en  Blanding  af  Skræk 
og  Overraskelse ;  ovenpaa  hendes  Kurv  laa  en  vægtig 
Pung,  som  Guldet  skinnede  igjennem;  hun  saae  spergende 
l)aa  os  Andre. 

„Det  er  Deres,"  sagde  jeg  til  hende.  ^J^en  Frem- 
mede skjænker  Dem  denne  Pung,  fordi  Deres  Mand  har 
sat  Livet  til  for  hans  Landsmænd." 

„Hører  Du!"  raabte  Michele  jublende,  idet  hun  ry- 
stede Pungen ,  saa  Guldstykkerne  faldt  klingende  ud  paa 
Bordet.  „Det  er  Dit!  det  er  Altsammen  Dit!  Hører  Du. 
Catarina!  Nu  er  Du  rig,  den  Rigeste  paa  hele  Øen.  Du 
kan  leve  som  en  Prindsesse ,  og  Du  kan  lade  Drengen 
her"  —  hun  løftede  ham  høit  op  imod  Loftet  —  „oplære 
paa  Lipari ,  eller  i  Messina,  om  Du  vil,  saa  at  han  kan 
blive  ligesaa  lærd  som  Jacopo." 

Denne  sidste  Tanke  syntes  ligesom  at  vække  Catarina. 
Hun  smilte  pludselig  gjennem  Taarer,  greb  heftigt  Donna 
Micheles  Haand,  pegede  først  paa  det  slumrende  Barn 
henne  paa  Sengen ,  saa  paa  sit  eget  og  gjorde  derpaa  en 
Bevægelse  med  Haanden,  som  om  hun  pegede  ud  over 
Havet. 

„Jeg  forstaaer  Dig  nok,  gode  Catarina!"  sagde  Donna 
Michele.  „Du  mener,  at  de  skal  følges  ad  begge  To, 
l)aade  din  og  min,   og  lære  noget  sammen." 

Catarina  nikkede  ivrigt. 

„Ja  Gud  velsigne  Dig  derfor;   thi  Penge  er  godt  nok. 

men  Kundskaber  er  endnu  bedre , "  føiedc  hun  til ,  idet 
hun  trykl^ede  hende  i  sine  Arme. 

Jeg  fandt,  at  jeg  burde  lade  dem  alene  og  sagde 
Farvel  til  dem  Begge.  Drengen  gjorde  Mine  til  at  følge 
mig.  „Vil  De  nok  betroe  mig  Deres  Cecco  til  en  Tour 
op  paa  Bjerget?"    spurgte  jeg  Donna  Michele. 

"Ja  det  troer  jeg!"  sagde  hun  leende.  „Saa  er  han 
dog  i  godt  Selskab  saa  længe,  og  det  er  noget  Nyt  for 
ham."  Hun  lagde  hurtig  Fignerne  i  et  Stykke  Papir  og 
stak  ham  dem  og  Foglietten  ind  paa  Brystet.  „De  kan 
nok  komme  til  at  behøve  det,  naar  De  først  er  oppe  paa 
Toppen!"  sagde  hun  venligt,  idet  hun  endnu  engang  rakte 
mig  Haanden.  Jeg  var  allerede  kommen  et  godt  Stykke 
op  ad  Bjerget,  da  jeg  vendte  mig  om  for  endnu  at  kaste 
et  Afskedsblik  til  hendes  gjæstmilde  Tag.  Hun  stod  endnu 
i  Døren  mellem  de  grønne  Ranker,  saae  efter  os  og 
hilste  med  Haanden. 

Jeg  var  saa  fordybet  i  disse  vexlende  Indtryk,  at 
jeg  neppe  engang  lagde  Mærke  til,  at  den  ene  af  Damp- 
skibspassagererne  efter  den  anden  efterhaanden  kom  mig 
imøde.  De  havde  faaet  nok  af  det  første  Forsøg  paa  at 
bestige  Keglen  og  vendte  allerede  tilbage.  Veien  slyngede 
sig  endnu  bestandig  gjennem  blomstrende  Vinhaver;  ende- 
lig ophørte  Vegetationen,  og  vi  stode  nu  foran  Keglen, 
der  som  en  lodret  Væg  syntes  at  reise  sig  imod  Himlen. 

Jeg  blev  ikke  lidet  overrasket  ved  at  see  den  tydske 

Trofessor  i  god  Ro  og  Mag  sidde  paa  en  Lavablok  med 
et  Papir  foran  sig  paa  Knæet  og  Blikket  fæstet  paa  Top- 
ptMi  af  Keglen.  Jeg  nærmede  mig  til  ham  og  spurgte, 
om  han  ikke  havde  isinde  at  stige  høiere.  Han  forsikkrede 
mig,  at  der  ikke  var  det  mindste  af  Gemse-  eller  Steen- 
gedsnaturen  i  ham ,  og  at  han  godt  kunde  lade  sig  nøie 
med,  hvad  han  allerede  havde  seet.  Derimod  meddeelte 
han  mig  med  megen  Suada,  at  han  havde  gjort  en  Op- 
dagelse ,  som  han  antog  var  af  ikke  ringe  Vigtighed  for 
Videnskaben.  Han  gjorde  mig  opmærksom  paa,  at 
Bjergets  øverste  Kam ,  seet  fra  dette  Standpunkt ,  endte  i 
to  tydelige  Spidser,  den  ene  noget  høiere  end  den  anden. 
Dette ,  mente  han ,  maatte  være  en  Følge  af  en  sildigere 
Eruption,  eftersom  alle  Oldtidens  Beskrivelser  fortalte,  at 
den  var  afrundet,  hvilket  ogsaa  dens  tidligere  Navn  Stron- 
gylæ  af  det  græske  axpojjuXoa ^  der  betyder  rund,  til- 
strækkeligt antyder.  Dette  var  ikke  nogen  tom  Conjektur, 
forsikkrede  han  mig,  men  Strabo  beretter  utrykkeligt,  at 
Bjerget  har  faaet  sit  Navn  efter  sit  Udseende,  ajeg  med- 
delte nylig  denne  Bemærkning  til  Frøken  Schonnemann," 
tilføiede  han  med  Selvbehag,  „og  den  syntes  at  interes- 
sere hende  meget.  Hun  gav  mig  det  fortræffelige  Raad, 
at  jeg  strax  skulde  sætte  mig  ned  og  tage  en  Contour  af 
Bjerget,  seet  fra  dette  Punkt,  hvilket  hun  mente  kunde 
være  af  stor  Interesse,  hvis  jeg  engang  vilde  offentliggjøre 
mine  Iagttagelser." 

H.  P.  Holst:    Udvalg-te  Skrifter.    III.  12 

Jeg  gratulerede  ham  naturligviis  til  denne  Opdagelse 
og  roste  den  overordentlig;  men,  idet  jeg  forlod  ham, 
kunde  jeg  ikke  bare  mig  for  at  smile  ved  Tanken  om 
det  gamle  Ordsprog,  at  „Mandslist  er  vel  behænde,  men 
Kvindelist  er  dog  uden   Ende". 

Jeg  begyndte  at  stige  med  den  Lethed  og  Sikkerhed, 
som  en  Mand  har,  der  har  besteget  Etna  og  altsaa  bilder 
sig  ind,  at  Stromboli  er  en  Sviptour.  Jeg  mærkede  imid- 
lertid snart,  at  jeg  havde  forregnet  mig  meget,  og  at 
Vanskelighederne  vare  langt  større ,  end  jeg  havde  tænkt 
mig.  Siden  af  Keglen  var  næsten  lodret  og  dannede 
saagodtsom  slet  ingen  Afsætninger,  saa  at  jeg  bestandig 
var  nødt  til  at  krybe;  undertiden,  naar  jeg  troede  at  have 
faaet  Fodfæste  paa  et  Lavastykke,  gik  det  løs,  og  jeg 
gled  flere  Alen  nedad;  og,  da  jeg  endelig  efter  en  god 
Times  Anstrengelser  saae  mig  tilbage,  var  det  Stykke, 
jeg  havde  tilbagelagt,  saa  ubetydeligt,  at  jeg  nær  havde 
tabt  Modet.  Hvad  der  opmuntrede  mig  meget  var  min 
lille  Ledsagers  Adræthed,  Tjenstvillighed  og  gode  Humeur. 
Han  var  bestandig  forud  og  ligesaa  uudtømmelig  i  at 
gjøre  Løier  som  i  at  udsøge  mig  de  mest  tilgængelige 
Steder.  Da  jeg  efter  en  ny  Times  Kamp  atter  saae  mig 
tilbage,  syntes  jeg,  at  jeg  ikke  var  avanceret  det  mindste, 
og,  naar  jeg  saae  op  til  Toppen,  forekom  Bjerget  mig 
endnu  ligesaa  høit  som  forhen.  Det  var  uden  Tvivl  dette 
Syn,  der  gav  mig  Lyst  til  at  fortsætte,    thi  det  ligger  nu 

engang  i  min  Natur,  at,  medens  jeg  i  Medbør  desværre 
altfor  let  slaaer  mig  til  Ro  og  sover  ind  i  et  behageligt 
far  niente ^  er  Modgangen  netop  mit  Element;  den  pirrer 
mig  til  Modstand,  og  jeg  kjender  da  ingen  større  Tillol<- 
kelse,  ingen  lykkeligere  Tilfredsstillelse  end  at  bekæmpe 
Vanskeligheder  og  overvinde  Hindringer. 

Der  var  fra  nu  af  ingen  Parlamenteren  med  min 
Magelighed  eller  mine  Kræfter;  jeg  vilde  derop,  og  jeg 
maatte  derop,  og  efter  en  fem  til  sex  Timers  vedholdende 
Kamp  stod  jeg  ogsaa  oppe  paa  Toppen ,  aandeløs  og 
forpustet,  drivvaad  af  Sved,  med  sønderrevne  Handsker  og 
med  Blod  paa  mine  Hænder. 

Det  Første,  jeg  gjorde,  var  at  faae  Flasken  af  Cecco 
og  sætte  den  for  Munden.  Jeg  tør  ikke  sige,  at  jeg  drak 
som  Thor,  da  han  var  hos  Jetten  i  Utgard;  men  jeg 
veed,  at  jeg  aldrig  har  drukket  saadan  en  Slurk,  hverken 
før  eller  efter,  thi  da  jeg  atter  tog  Flasken  fra  Munden, 
var  den  tømt  ligetil  Bunden.  ~  Jeg  befandt  mig  paa  en 
smal  Kam  af  omtrent  en  tre  Alens  Brede  og  med  en 
svag  Skraaoing  til  den  ene  Side.  Kammen  forlængede 
sig  paa  denne  Maade  i  en  betydelig  Strækning  og  var 
bedækket  med  en  brændende  hed  Aske,  der  var  saa  løs, 
at  Foden  plantede  sig  i  den  til  høit  over  Anklen  ved 
hvert  af  mine  Skridt. 

Vi  havde  neppe  gaaet  et  halvthundrede  Skridt  henad 
denne  Kam  i    en    bestandig   nordlig  Retning,    før   vi    paa 

engang  hørte  en  huul  Torden,  efterfulgt  af  et  frygteligt 
Knald,  omtrent  som  en  Mine,  der  springer,  og  et  Øie- 
'blik  efter  var  vi  indhyllede  i  en  guulagtig,  uigjennem- 
sigtig  Svovldamp.  Jeg  standsede  pludselig  ved  Tanken 
om  de  Afgrunde ,  der  truede  til  begge  Sider ,  hvis  vi 
skeiede  det  mindste  ud  af  vor  Retning.  „Bryd  Dem  blot 
ikke  derom!  jeg  kjender  disse  Kunster!"  sagde  min  lille 
Cicerone,  idet  han  greb  min  Haand  og  førte  mig  hurtig 
fremad. 

Svovldampen  trak  bort  efterhaanden ;  den  smalle  Kam, 
som  vi  gik  paa,  bøiede  om  imod  Vest;  Cecco  skyndte 
paa  mig,  og  vi  ilede  fremad  saa  hurtigt,  som  vi  kunde 
flytte  Fødderne  i  Asken.  Paa  engang  gjentog  sig  den 
samme  Torden,  efterfulgt  af  det  samme  Knald,  men 
stærkere  concentreret,  som  naar  et  heelt  Batteri  chargerer 
paa  engang.  Bjerget  sittrede  under  vore  Fødder,  og  det 
sjeldneste  og  mest  majestætiske  Skuespil  udfoldede  sig 
for  vore  Øine.  Fra  en  Dybde  af  femhundrede  Fod  under 
vore  Fødder,  eller  omtrent  Trediedelen  af  hele  Bjergets 
Høide,  steg  en  mægtig  Ildstøtte  med  frygteligt  Brag  lod- 
ret i  Veiret.  Den  førte  med'- sig  en  Masse  af  brændende 
Steen ,  der  toge  sig  ud  i  den  blodrøde  Flamme  som 
skinnende  hvide  Fyrværkerikugler,  og  en  Strøm  af  glødende 
Lava  udgjød  sig  over  Mundingen  af  Krateret,  der  om- 
trent kunde  have  et  halvthundrede  Fods  Omfang.  I  et 
Minut    brændte  Ildsøilen    rolig    og   uforandret   og   kastede 

et  carmoisinrødt  Skjær  til  alle  Sider  af  samme  Virkning 
som  den  bengalske  Flamme  paa  et  Theater;  derpaa  bøiede 
Flammerne  sig  nedad  ligesom  Grenene  paa  et  Palmetræ, 
og  det  Hele  sank  sammen. 

Den  tykke  Svovldamp  indhyllede  os  paany;  men  et 
Vindstød  splittede  den  ad,  og  en  anden  Scene,  ikke 
mindre  ophøiet  end  den  første ,  udbredte  sig  foran  mig. 
Solen  var  gaaet  ned,  og  hele  den  vestlige  Himmel  var 
bedækket  med  Guld  og  Purpur,  der  fortonede  sig  imod 
den  blaae  Himmel  i  et  bestandig  finere  Rødt,  gjennem 
hvilket  Stjernerne  allerede  begyndte  at  glimte  frem ;  til 
alle  Sider,  saalangt  Øiet  kunde  række,  udbredte  sig  det 
tyrrhenske  Hav,  hvis  rolige  Flade  lyste  med  en  Metal- 
glands;  henkastet  i  dette  Hav  laa  en  (iruppe  skinnende 
Oer,  der  i  den  dæmrende  Aftenglands  saae  ud  som  de 
Saliges  Boliger.  Alt  aandede  den  dybeste  Fred,  og  denne 
høitidelige  Stilhed  blev  kun  afbrudt  af  Bjergets  Torden, 
der  hvert  femte  eller  sjette  Minut  regelmæssig  vendte  til- 
bage, ledsaget  af  Eruptionen.  Man  tænke  sig  blot  det 
Trolddomsagtige  i  denne  Blanding  af  Oprør  og  Fred,  i 
dette  bestandig  afvexlende  Skuespil,  i  denne  forunderlige 
Farvevirkning!  Det  var  et  af  disse  mægtige  Optrin,  i 
hvilke  Mennesket  bliver  stille ,  i  hvilke  de  jordiske  Stem- 
mer indeni  ham ,  der  tidt  ere  saa  høirøstede ,  pludselig 
forstumme,  og  han  i  taus  Hengivelse  smelter  sammen 
med  det  Evige!    Saaledes  gik  det  ogsaa  mig.     Jeg  havde 

glemt  Dampskibet,  Reiseselskabet  og  Tiden;  men  et  Sj'n 
rev  mig  ud  af  mine  Drømmerier  og  kaldte  mig  tilbage 
til  \'irkeligheden. 

I  den  magisk-røde  Belysning,  som  Ildstøtten  kastede 
til  alle  Sider,  opdagede  jeg  pludselig  to  Skikkelser,  der  i 
en  Afstand  af  omtrent  hundrede  Fod  fra  Bjergets  Krater 
stode  tæt  klyngede  til  hinanden.  Det  var  den  unge  Dame 
fra  Schlesien  og  Hr.  Girard,  min  Bekjendt  fra  Academiet 
i  Rom  ,  den  tungsindige  unge  Maler.  Hun  havde  lænet 
sit  Hoved  til  hans  Skulder,  og  de  stode  fortabte  i  denne 
den  første  Kjærligheds  første  Berusning,  der  har  noget 
Helligt  og  Uskyldigt  ved  sig,  som  uvedkommende  Øine 
ikke  bør  profanere. 

Jeg  gik  tankefuld  ned  ad  Bjerget.  Hvorledes  jeg 
kom  ned,  har  jeg  ingen  Idee  om,  thi  jeg  lod  mig  meka- 
nisk føre  af  min  fortræffelige  Cecco;  men  uagtet  Nedstig- 
ningen gik  utrolig  hurtigt,  var  det  blevet  bælmørkt,  inden 
vi  naaede  ned  til  Stranden.  Jeg  betalte  min  lille  Fører 
rigelig,  gav  ham  mange  Hilsener  med  til  hans  Moder  og 
Donna  Catarina  og  gik  ombord  paa  Dampskibet,  der 
havde  tændt  sine  Laterner. 

Her  var  Alt  i  Forvirring.  Da  jeg  kom  op  ad 
Faldrebstrappen ,  stod  Kahytsskriveren  ovenfor  med  en 
Blyant  og  Papir  og  spurgte  om  mit  Navn.  „Hvorfor'?^' 
spurgte  jeg  kort.  „Capitainen  har  befalet  det,"  svarede 
han    ligesaa    kort.      Jeg    sagde    ham    det    og    gik    videre. 

Passagererne  saae  vrantne  og  fortrædelige  ud ;  Capitainen 
gik  heftigt  op  og  ned  ad  Dækket  og  bandede  dette  Smø- 
leri ,  der  havde  forsinket  Skibets  Afgang  et  Par  Timer ; 
Middagsbordet  stod  serveret  oppe  paa  Dækket,  og  de 
blanke  Krystalflasker  og  Glas  funklede  i  Laternernes  Skin ; 
Maden  havde  været  færdig  for  et  Par  Timer  siden ,  men 
Capitainen  havde  ikke  villet  give  Signal  til  at  gaae  til- 
bords, før  alle  Passagerne  vare  samlede :  overalt  saae  man 
de  tydeligste  Spor  af  den  Utilfredshed  og  Forstemthed, 
der  er  en  uundgaaelig  Følge  af  at  vente  paa  sin  Middags- 
mad. 

„Har  De  ikke  seet  noget  til  min  Datter?"  spurgte 
Lærredshandleren ,  der  syntes  at  være  den  eneste  Gemyt- 
lige. 

„Er  hun  endnu  ikke  kommen  ombord?"  fandt  jeg 
det  klogest  at  ripostere,  for  at  undgaae  Vidtløftigheder. 

„Ih  nei!  og  det  er  ærgeligt  nok,  for  vi  er'  sultne 
Allesammen,  og  Capitainen  derhenne  er  gal  i  Kalotten 
og  gaaer  omkring  som  en  Tyr,  der  vil  stange.  Forresten 
er  Ulykken  da  ikke  saa  stor,  for  Pigebarnet  er  i  godt 
Selskab.     Veed  De,  hvem  der  er  med  hende?" 

„Veed  De  det?"   spurgte  jeg. 

„Englænderen,  min  Fa'er!  Ingen  Anden  end  Master 
Beafsteak!  jo  han  er  ikke  saa  dum,  den  Fyr!  han  veed 
nok,  hvad  han  gjør!  —  Men  det  har  jeg  nok  tænkt  mig," 
tilføiede  han,  idet  han  fornøiet  gned  sig  i  Hænderne. 


184  Stromboli. 

I  det  samme  kom  Englænderens  lange  Figur  tilsyne 
paa  Kahytstrappen.  Lænedshandleren  stod  som  lynslagen. 
„Hvad  for  noget,  Siri  er  De  her?  Jeg  troede,  at  De  var 
iland  med  min  Datter." 

Englænderen  saae  paa  ham  med  sit  sædvanlige  rolige 
Ansigt. 

„Men  naar  De  ikke  er  med  min  Datter,  Sir,  hvor 
Pokker  har  De  da  været  henne?  der  er  jo  Ingen,  der  har 
seet  Dem  i  flere  Timer." 

Jeg  kunde  nok  have  givet  ham  Opløsningen  paa 
denne  Gaade :  han  havde  naturligviis  været  nede  i  sit 
Lukaf  og  pustet  Luft  i  sine  Madratser! 

„Men  naar  De  ikke  er  med  hende,"  vedblev  Lær- 
redshandleren  forskrækket,  „hvem  kan  da  have  fulgt  med 
hende?  Pigebarnet  gaaer  da  ikke  alene,  veed  jeg  for 
Fanden!  det  stakkels  Barn,  hun  kan  jo  være  kommet 
noget  til  I  Men  det  kommer  der  af  at  give  efter  for 
Fruentimmernes  Romannykker  I  Jeg  Dumrian!  Hvorfor  blev 
jeg  ikke  hjemme  i  Breslau  og    passede    min  Butik!  .  .  .  ." 

I  dette  Øieblik  kom  Skriveren  hen  til  Capitainen  og 
meldte,  at  der  nu  kun  manglede  To  af  Passagererne. 

„To?  ja,  men  hvem  er  den  Anden?"  spurgte  Lær- 
redshandleren,  bestandig  mere  urolig.  „Der  er  jo  ingen 
Anden,  vi  har  gaaet  dem  Allesammen  igjennem ,  og  det 
mere  end  eengang." 

„Hvor  er  Franskmanden,  the  paintcrV''  spurgte  Eng- 
lænderen og  saae  sig  omkring. 

„Ja,  Franskmanden,  Franskmanden!"  lød  det  fra  alle 
Sider. 

Lærredshandleren  blev  forskrækkelig  lang  i  Ansigtet ; 
denne  Opdagelse  syntes  slet  ikke  at  behage  ham,  og  han 
gik  bandende  hen  i  Agterdelen  af  Skibet.  Jeg  lagde 
Mærke  til,  at  Englænderen  fulgte  bag  efter,  og  kort  der- 
paa  saae  jeg   dem   i  en  dyb   Samtale  med  hinanden. 

Ogsaa  paa  de  evrige  Passagerer  havde  denne  Op- 
dagelse ikke  forfeilet  sin  Virkning;  der  dannede  sig 
Grupper  overalt,  og  man  hørte  allerede  denne  ubehage- 
lige Smaahvisken,  der  er  saa  betegnende  under  saadanne 
Forhold. 

„Der  er  de!  der  er  de!"  lød  det  pludselig  henne 
fra  Relingen.  Der  blev  en  almindelig  Tilstrømning  — 
det  var  virkelig  dem  !  Skriveren  spurgte  om  deres  Navne. 
„Aimé  Francois  Girard,  Medlem  af  Maleracademiet  i 
Paris,"  svarede  den  unge  Mand  med  en  vis  forceret  Rask- 
hed.     „Mathilde  Schonnemann,"   hviskede  Damen. 

Hele  denne  Scene,  disse  Navne,  der  bleve  udtalte 
efter  hinanden  og  derpaa  inregistrerede ,  alle  disse  Blikke 
der  med  ubarmhjertig  Nysgjerrighed  fæstede  sig  paa  dem 
Begge ,  syntes  at  sætte  Damen  i  den  pinligste  Forlegen- 
hed. Endelig  kom  hendes  Fader  til  og  befriede  hende 
fra  Torturen.      Capitainen  gav    i    det  samme  Ordre   til    at 

gjøre  Skibet  klart  til  at  lette ;  derpaa  gav  han  med  et 
eddikesurt  Ansigt  Armen  til  en  mager  gammel  Dame  og 
gik  tilbords.     Alle  fulgte  efter. 

Maaltidet  var  begyndt  under  uheldige  Auspicier  og 
lod  til  at  ville  bevare  sin  uhyggelige  Charakteer.  Ma- 
skineriet var  sat  i  Bevægelse,  Skibet  begyndte  at  seile, 
og  Suppen  var  spiist;  men  det  var,  som  om  alle  Menne- 
sker havde  forsvoret  at  tale.  Regaldi  og  jeg  gjorde  et 
Par  Forsøg  paa  at  faae  Conversationen  igang,  men  de 
mislykkedes  aldeles.  Lærredshandleren  havde  taget  det 
Parti  at  skjænke  sig  det  ene  Glas  A'^in  efter  det  andet, 
og  det  lod  til,  at  denne  Cur  begyndte  at  sætte  ham  i 
Stemning.  Hans  Datter  var  usædvanlig  bleg  og  saae  tanke- 
fuld ned  paa  sin  Tallerken. 

Capitainens  Borddame  var  den  Første,  der  brød 
Tausheden.  „Frøkenen  seer  virkelig  usædvanlig  angrebet 
ud,"  henvendte  hun  sig  til  den  unge  Dame  med  en  ond- 
skabsfuld Betoning.  „Jeg  frygter  for,  at  denne  Nattepro- 
menade  kan  have  meget  ubehagelige  Følger." 

Denne  hjerteløse  Yttring  bragte  mit  Blod  til  at  koge 
og  skiltes  ogsaa  at  vække  Indignation  hos  de  Øvrige. 

Lærredshandleren  tømte  sit  Glas.  „Ja  saa  kan  da 
vi  To  prise  os  lykkelige,  Deres  Naade,"  sagde  han  tørt, 
„for  vi  To  har  saamen  ingen  Ting  at  befrygte." 

„Hvorledes  mener  De?"  spurgte  Damen  og  blev  saa 
guul  som  en  Citron. 

^^Jeg  mener,"  svarede  Lærredshandleren ,  „at  jeg  ret 
iiiaa  takke  Deres  Naade,  fordi  De  giver  mig  en  velkommen 
Leilighed  til  at  taget  Ordet."  Han  reiste  sig  op.  „Jeg 
tillader  mig  at  udbringe,"  sagde  han  med  Salvelse,  „en 
Skaal  for  Maleren  Hr  Ciirard  og  min  Datter,  idet  jeg  her- 
ved giver  mig  den  Ære  at  declarere  deres  Forlovelse  for 
hele  det  ærede  Selskab." 

Hvis  en  Bombe  var  sprungen  midt  paa  Bordet,  havde 
den  ikke  kunnet  frembringe  en  større  Virkning  end  denne 
Lærredshandlerens  Tale.  Alle  reiste  sig  op ;  det  var,  som 
om  Fortryllelsen  paa  eengang  var  hævet,  og,  istedenfor 
den  forrige  piinlige  Taushed,  hørte  man  nu  kun  Latter 
og  Lystighed,  Klinken  og  Gratuleren;  den  unge  Pige  var 
beven  hvid  som  et  Lig  og  derpaa  blussende  rød;  Hr. 
Girard  rystede  saaledes  paa  Haanden,  at  han  spildte  Vinen 
ud  over  Dugen.  Jeg  lagde  hemmelig  Mærke  til  min  Ven, 
Englænderen;  men  han  klinkede  med  dem  Begge  med 
det  ubevægeligste  Ansigt.  Philologen  omtaler  jeg  slet 
ikke,  thi  han  sad  nede  i  Kahytten  og  skrev  paa  sin  Af- 
handling om  Formen  af  Stromboli. 

Under  alt  dette  lød  der  med  eet  en  nær  Torden  og 
derefter  et  Knald,  som  om  en  Mængde  Artilleristykker 
paa  eengang  saluterede  til  Skaalen.  Som  jeg  hørte,  var 
det  i  Accorden,  at  Skibet  skulde  omseile  Øen,  og  vi 
laae  nu  ligeud  for  Krateret.  En  frygtelig  Ildsøile  skjed 
sig  hvislende  i  Veiret,  endnu  mere  majestætisk  end  forhen 

ved  Modsætningen  til  den  bælmørke  Nat  rundt  omkring 
den ;  det  var  et  Fyrværkeri,  som  neppe  nogen  Forlovelse 
før  har  seet  Mage  til. 

Under  den  almindelige  Rere,  der  opstod  i  Selskabet 
ved  dette  Skuespil,  tog  Sir  Williams  en  Bog  op  af  Lom- 
men —  det  var  Childe  Harold  —  og  af  Bogen  fremtog 
han  en  Tegning  —  det  var  den  unge  Malers !  Han  rakte 
den  hen  til  ham  over  Bordet,  idet  han  sagde:  „Ved  en 
mistake  har  jeg  faaet  denne  Tegning  ind  i  min  Bog. 
Jeg  havde  ikke  behøvet  dette  Beviis  for  at  vide,  at  De 
er  en  excellent  artist \  men  jeg  har  et  castle  i  Suffolkshire, 
der  meget  trænger  til  at  prydes  med  pictiires.  I  shoidd 
be  very  glad^  if  en  saa  accomplished  Kunstner  vilde  iinder- 
take  dette  Arbeide  —  jeg  har  a  fcw  themsand  Guineas  at 
anvende  paa  det." 

Den  unge  Maler  syntes  forvirret  og  beskæmmet. 
„De  ydmyger  mig,"  sagde  han,  idet  han  rev  Tegningen 
i  Stykker. 

„Det  vilde  jeg  ikke,"  svarede  denne  med  usædvanlig 
Venlighed  og  rakte  ham  Haanden  over  Bordet. 

Den  unge  Dame  saae  paa  ham  med  et  vemodigt 
Smil.  ^^]Qg  seer,  at  jeg  ikke  har  taget  feil  af  Dem, 
kjære  Sir  Williams;"  sagde  hun,  idet  hun  ligeledes  rakte 
ham  Haanden.  ^^]Qg  behøver  ikke  nogen  Tegning  for  at 
erindre  mig  Dem  bestandig,  og  jeg  skal  aldrig  fortryde, 
at  jeg  hin  Morgen  i  Segeste  gjorde  Dem  til  min  eneste 
Fortrolige. " 

Englænderens  Ansigt  blev  uforandret,  men  hans  Øine 
saae  paa  hende  med  deres  blødeste  Udtryk. 

(,  [a  Du  kan  da  ogsaa  takke  den  gode  Sir  for,  at  det 
er  gaaet,  som   det  gik,  thi  hvis  han  ikke  før  havde  hvisket 

mig    et   Par   Smaadjævle    i   Øret naa !    det    er    ikke 

værd  at  tale  mere  derom,"  sagde  Lærredshandleren  og 
kneb   Datteren  i  Kinden. 

Skibet  var  blevet  liggende  stille  lige  under  Vulkanen. 
Et  forfærdeligt  Knald  afbrød  denne  Scene,  og  det  samme 
majestætiske  Skuespil  gjentog  sig  atter.  Ildsøilen  kastede 
sin  Reflex  langt  ud  over  Havet  der  lyste  med  en  fosforisk 
Glands,  som  om  flammende  Ildfisk  skjød  sig  igjennem 
Bølgerne.  Regaldi  greb  sit  Glas  og  holdt  det  begeistret 
hen  imod  den  brændende  Klippe.  Med  en  beundrings- 
værdig Lethed  greb  han  Situationen,  og  i  skjønne,  klang- 
fulde Stanzer  udtalte  han  det  Poetiske  i  dens  Indhold. 
I .  henrivende  Billeder  skildrede  han  det  Storartede  i 
denne  Scene ,  men  han  glemte  heller  ikke  dem ,  hvis 
forskjellige  Veie  denne  Vulkan  havde  forenet,  og  for  hvis 
Fremtid  den  nu  ligesom  profetisk  tændte  sin  mægtige 
Brudefakkel;  deres  Troskab  skulde  være  urokkelig  ligesom 
Klippen,  og  Himlen  selv ,  sagde  han ,  maatte  velsigne  en 
Pagt,  som  Naturen  tiltordnede  Bifald. 

En  stormende  Applaus  lønnede  Improvisatoren,  og 
med  et  kraftigt  Hurra  for  den  unge  Kunstner  og  hans 
Brud  fortsatte  vi  Reisen. 

Ud  jeg  forlod  mit  Hjem  for  ferste  Gang  at  gaae  til  Italien, 
havde  Christian  den  Ottende  paalagt  mig  at  bringe  en  Hilsen 
til  Monsignore  Monticelli  i  Neapel.  Jeg  vidste  dengang 
ikke  andet  om  denne  Mand,  end  at  han  var  en  udmærket 
Lærd,  der  især  havde  gjort  Vesuvs  Lavaer  og  Mineralier 
ril  Gjenstand  for  sine  videnskabelige  Undersøgelser,  og  at 
han  for  mange  Aar  siden  havde  været  Prinds  Christians 
og  hans  Gemalindes  Cicerone  under  deres  lange  Ophold 
i  Neapel.  At  hin  Tid  ikke  var  udslettet  af  hans  Erin- 
dring, skulde  jeg  snart  overbevise   mig  om. 

Hvor  blev  jeg  ikke  overrasket,  da  jeg  første  Gang 
traadte  ind  i  hans  Studereværelse  I  Han  var  der  ikke  selv, 
men  jeg  savnede  ham  ikke  heller,  thi  det  første,  mit  Blik 
faldt  paa,  var  et  stort  Maleri  af  Sorgenfri,  der  hang  over 
hans  Skrivebord  mellem  Portraiter  af  Christian  den  Ottende 
og  hans  Dronning,  og  jeg  vilde  neppe  troe  mine  egne 
Øine,  thi  hvor  jeg  vendte  mig  hen,  saae  jeg  lutter  vel- 
bekjendte  danske  Prospecter  —  taknemmelige  Gaver  fra 
hans    kongelige  Ven    --  smile    mig    hjemligt    imøde!    Jeg 

glemte  aldeles,  at  det  brogede  Neapel  larmede  udenfor 
Vinduerne.  Jeg  stod  igjen  i  mit  Fædrelands  Skove,  jeg 
saae  de  gule  Kornmarker  bølge  foran  mig,  jeg  herte 
Lærken  synge  i  Kornet ,  jeg  saae  Solen  spille  mellem 
Stammerne,  og  jeg  troede  igjen  at  indaande  den  krydrede 
Duft  af  nyslaaet  Hø ,  som  de  friske  Vindpust  ude  fra 
Stranden  syntes  at  føre  til  mig. 

Af  disse  Drømmerier  vaagnede  jeg  først,  idet  jeg 
følte  en  Haand  lægge  sig  paa  mine  Skuldre.  Jeg  vendte 
mig  hurtigt  om  og  saae  en  hvidhaaret  Mand,  med  et 
mildt  og  forstandigt  Ansigt  og  iført  denne  pyntelige  og 
elegante  Dragt,  som  de  fornemme  Geistlige  pleie  at  bære, 
staae  smilende  foran  mig. 

«De  behøver  ikke  at  sige  mig,  at  De  er  Dansk,  det 
har  jeg  seet  af  den  Interesse,  hvormed  De  fortaber  Dem 
i  disse  Billeder.  Sæt  Dem  derfor  ned , "  sagde  han ,  idet 
han  venligt  trykkede  mig  ned  i  et  Sophahjorne  og  satte 
sig  ved  Siden  af  mig.  „Det  er  smukt  af  Dem,  at  De  vil 
see  til  en  gammel  Mand,  der  ikke  har  anden  Adkomst  til 
denne  Glæde  end  den,  at  det  for  ham  er  en  sand  Festdag, 
hvergang  han  faaer  Besøg  af  en  af  Deres  Landsmænd." 

Jeg  skyndte  mig  at  komme  frem  med  mit  Ærinde, 
og  jeg  glædede  mig  over  at  see  hans  Øine  straale  af 
Henrykkelse  ved  Tanken  om ,  at  han  endnu  bestandig 
var  venlig  erindret  af  disse  ^^aiigeli  del  cielo'^  (Engle  fra 
Himlen),    saaledes    kaldte    han    det    ophøiede    Fyrstepar, 

;ic(l  hvem  han  i  yngre  og  kraftigere  Aar  havde  levet 
iorglemmelige  Timer. 

Efter  den  Tid  besøgte  jeg  ham  jevnlig,  og  i  de  otte 
Maaneder,  jeg  tilbragte  i  Neapel,  havde  jeg  rigelig  Lei- 
lighed  til  at  see,  at  hans  Venskab  for  de  Danske  var 
ærligt  og  oprigtigt.  Han  interesserede  sig  levende  for, 
at  jeg  skulde  have  saa  megen  Nytte  af  mit  Ophold  i 
Neapel  som  muligt,  og  hans  Stilling  som  Universitetets 
Storkantsler  og  Directeur  for  de  kongelige  Museer  og 
Bibliotheker  gjorde  ham  det  let  at  aabne  mig  mangen  en 
Hjælpekilde,  som  i  det  mistænksomme  Neapel  ellers  vilde 
have  været  mig  lukket.  Hvad  jeg  altid  beundrede  hos 
ham,  var  den  Fiinhed  og  Fordringsløshed ,  hvormed  han 
ved  saadanne  Leiligheder  bestandig  kom  mig  imøde:  det 
var  i  Virkeligheden,  som  om  det  var  ham,  der  blev  gjort 
en  Tjeneste,  og  ikke  omvendt,  og  jeg  er  vis  paa,  at 
hans  Glæde  over  at  kunne  vise  mig  en  eller  anden  af 
disse  Villigheder,  som  man  paa  en  Reise  sætter  saa  megen 
Priis  paa,  var  endnu  større  end  min  over  at  modtage 
dem. 

Hvad  jeg  dog  skulde  faae  mest  Grund  til  at  takke 
ham  for,  var  et  Brev,  han  medgav  mig,  da  jeg  forlod 
Neapel  for  at  gjøre  en  Udflugt  til  Sicilien. 

«Naar  De  kommer  til  Catania, '^  sagde  han,  „saa 
glem  ikke  at  levere  dette  Brev  til  min  \'en,  Abate 
Francesco  Ferrar a.    Her  er  ogsaa  hans  berømte  Værk 

over  Sicilien!  Tag  det  med  Dem,  kjære  Ven!  og  gjer 
Dem  bekjendt  med  det  underveis ;  det  vil  være  Dem  til 
stor  Nytte  paa  Deres  Reise.  De  vil  see  deraf,  at  der  er 
Ingen,  der  kjender  Sicilien,  dets  Fortid  og  Nutid  og  dets 
Oldtidslevninger  bedre  end  han,  og  det  vil  maaskee  ogsaa 
give  Dem  Lyst  til  at  kjende  Forfatteren  personlig.  Hvad 
ham  selv  angaaer,  saa  er  han  en  gammel  Mand,  ligesom 
jeg;  han  er  Universitetskantsler  og  Intendant  over  Antikvi- 
teterne, altsammeri  ligesom  jeg,  og  hvad  det  Ydre  an- 
gaaer, saa  ligne  vi  hinanden,  som  det  ene  Pinieæble 
ligner  det  andet  —  jeg  vil  altsaa,"  føiede  han  spøgende 
til,  „af  den  Iver,  hvormed  De  afleverer  dette  Brev,  faae 
Leilighed  til  at  erfare,  hvorvidt  De  virkelig  har  havt 
nogen  Fornøielse  af  at  gjøre  mit  Bekjendtskab." 

Min  oprindelige  Reiseplan  tro,  havde  jeg  allerede  i 
en  Maanedstid,  touret  omkring  paa  Sicilien,  da  jeg 
endelig  en  smuk  Foraarsdag,  paa  mit  Muldyr  og  med 
min  Fører  Rafaello  ved  Siden,  red  ind  i  Catania  gjcnnem 
Porta  di  Ac-/\  hvor  der  i  Oldtiden  skal  have  ligget  et  be- 
rømt Amphitheater ,  og  hvor  man  i  den  nyere  Tid  har 
fundet  en  antik  Grav,  der  almindelig  antages  for  at  være 
Lyrikeren  Stesichorus's ,  efter  hvem  ogsaa  Hovedgaden 
i   Catania  er  bleven  opkaldt. 

Jeg  erindrer  ikke  nogen  By,  der  har  gjort  et  saa 
ublandet  venligt  Indtryk  paa  mig  som  denne.  Gaderne 
ere  smukke ,  brede ,    brolagte  med  Lava  og  skraane  jevnt 

ned  imod  Midten ,  saa  at  man  bestandig  kan  gaae  tort 
paa  begge  Sider ,  selv  efter  det  stærkeste  Regnsky] ;  til 
endnu  yderligere  ?]ekvemmelighed  findes  der  paa  alle  Gade- 
hjørner og  ved  alle  Omdreininger  ziirlige,  let  transportable 
Jernbroer,  som  føre  over  fra  den  ene  Side  af  Gaden  til 
den  anden.  Man  behøver  blot  at  kaste  et  Blik  paa  de 
catanesiske  Damers  Fodbeklædning,  der  i  Regelen  bestaaer 
i  tynde  Silkeskoe  af  de  allerlyseste  Farver,  for  at  beundre 
Viisdommen  i  disse  communale  Foranstaltninger.  Og  har 
man  først  faaet  Øie  paa  Fodbedækningen ,  skulde  det 
meget  undre  mig,  om  man  ikke  snart  glemmer  baade 
Gaden  og  Alt,  hvad  der  er  paa  Gaden,  thi  skjønnere  Fødder 
og  skjønnere  Fruentimmer  end  i  Catania  findes  der  ikke 
i  Verden.  Hvad  der  fornemmelig  udmærker  dem  er  deres 
lette,  svævende  Gang  og  imponerende  Holdning;  i  deres 
Blik  er  der  en  vis  phantastisk  Ild,  der  er  bleven  til  Ord- 
sprog i  Sicilien  og  erindrer  om  Maurerne  og  Saracenerne ; 
men  deres  største  Skjønhed  er  Nakken  og  Halsen,  der 
fninder  om  Rafaels  Fornarina.  Hvad  der  forhøier  denne 
Skjønhed  endnu  mere  er  deres  charakteristiske  Paaklædning : 
Catania  er  maaskee  den  eneste  By  i  Europa ,  hvor  det 
parisiske  Modetyranni,  der  gaaer  ud  paa  at  planere  Alting, 
endnu  ikke  har  udslettet  det  eiendommelige  Præg.  Man 
finder  her  hverken  Caschemirsschavler  eller  kniplingsbesatte 
Mantiller,  hverken  bred-  eller  smalskyggede  Hatte,  hverken 
Indienner,  Circassienner,  Baréger  eller  hvad  de  allesammen 

hedde  disse  barbariske  Stoffer,  som  Moden  paatrykker  sit 
Stempel ,  og  Forfængeligheden  sætter  i  Omleb.  Dragten 
er  endnu  bestandig,  som  for  Aarhundreder  siden,  en  let- 
flagrende  Domino  af  sort  Silketøi  med  en  Hætte  over 
Hovedet,  der  falder  tæt  ind  til  de  kulsorte  Haar;  dertil 
lyse ,  brogede  Underklæder  og  i  Almindelighed  hvide, 
violette  eller  lyseblaae  Skoe.  Det  er  umuligt  at  finde 
en  Dragt,   der  er  mere  klædelig  og  smagfuld. 

Jeg  behøver  vel  ikke  at  sige,  at  mit  første  Besøg  i 
Catania  gjaldt  Don  Francesco  Ferrara.  Man  førte  mig 
ind  i  et  Værelse ,  der  fra  øverst  til  nederst  var  bedækket 
med  Bøger,  Landkaart,  Glober,  Herbarier,  Skabe  med 
Mineralier,  physiske  Instrumenter  og  alle  Slags  andre  lærde 
Apparater.  Paa  en  fiirkantet  Trækasse  sad  en  gammel 
Mand  i  geistlig  Dragt  og  var  ivrigt  beskjeftiget  med  at 
ordne  en  Samling  af  Lavaer,  der  laa  opdyngede  paa 
Bordet  foran  ham.  Han  reiste  sig  strax  og  kom  mig 
venligt  imode.  Med  nogle  godmodige  Undskyldninger, 
fordi  han  ikke  engang  kunde  byde  mig  en  Stol,  gav  han 
sig  til  at  rydde  en  heel  Mængde  Folianter  tilside ,  der 
vare  stablede  op  langsad  Ryggen  paa  en  Lænestol ,  som 
han  derpaa  med  stor  Munterhed  trak  nærmere  hen  til 
Bordet. 

„De  seer  mig  netop  paa  min  Kjephest,"  sagde  han 
smilende ,  idet  han  pegede  paa  Lavaerne  foran  sig. 
« Skulde  De  troe,    at   de  Lavaer   der   har  ligget   skjulte  i 

ineer  end  fyrretyve  Aar?  De  skrive  sig  fra  min  første 
l'dflugt  paa  Etna,  og  ved  et  reent  Tilfælde  er  jeg  idag 
c'jmmen  efter,  hvor  de  havde  forstukket  sig.  Det  har 
^jort  mig  ganske  ung  igjen,  og  jeg  har  siddet  og  seet 
Ijaa  dem  med  den  samme  Henrykkelse,  hvormed  en  For- 
elsket seer  paa  en  Lok  eller  et  Baand  eller  en  Blomst, 
han  har  faaet  af  sin  Elskerinde  ....  Ja,  De  smiler!  De 
mener  nok,  at  jeg  taler  her  som  den  Blinde  om  Farverne, 
og  det  gjør  jeg  for  saavidt  ogsaa,  thi  jeg  tilstaaer  ganske 
ærligt,  at  jeg  kjender  ikke  denne  Følelse  og  har  aldrig 
kjendt  den. 

«HvorledesI"  raabte  jeg  forbauset.  „De  har  aldrig 
kjendt  . . .  .  » 

„Nei,"  afbrød  han  mig  noget  alvorligere,  ccjeg  har 
aldrig  kjendt  disse  Følelser,  der  beherske  de  unge  Hjerter 
og  berøve  Sjælen  dens  Ligevægt.  Jeg  har  kun  gjennem 
Andre  skullet  lære  dem  at  kjende.  Det  er  sagtens  en 
Feil,"  tilføiede  han  munter,  ^^men  det  er  i  al  Fald  for 
silde  at  rette  den  nu!" 

„Tilgiv,  at  jeg  ikke  troer  Dem,"  sagde  jeg  i  samme 
Tone.  „Jeg  har  for  gode  Tanker  om  Deres  Hjerte  til 
ae  troe ,  at  det  ikke  skulde  have  adlydt  den  almindelige 
Lov." 

„Og  det  takker  jeg  Dem  for!  ...  Men,"  vedblev 
han ,  „jeg  kan  ikke  selv  forklare ,  hvad  det  er  for  en 
Magt,    der,    ligefra  jeg  begyndte  at   føle  og  tænke,    har 

drevet  mig  til  med  hele  min  Kjærlighed  at  omfatte  den 
O,  jeg  er  født  paa.  Jeg  har  studeret  den  med  en  Elskers 
hede  Begjerlighed  og,  jeg  kan  tilfoie ,  med  en  Moders 
udholdende  Taalmod.  Alt,  hvad  der  angaaer  dens  Jord- 
bund og  Folkeliv,  dens  Natur  og  Historie  —  ligefra  dens 
Triumfer  i  Fortiden  til  dens  Fornedrelse  i  Nutiden  — 
har  været  mig  helligt  og  dyrebart.  Min  Phantasi  og  min 
Tænkning  har  uafladelig  syslet  med  denne  Kjærlighed. 
Er  det  da  at  undres  over,  at  der  ikke  har  været  Rum  for 
nogen  anden?  Og  hvis  jeg  trænger  til  at  see  denne  min 
Kjærlighed  incarneret,  har  jeg  da  ikke  her  min  Elsker- 
inde lyslevende  for  mig?" 

Han  greb  min  Haand  og  førte  mig  hen  til  et  stort 
Vindue,  der  indtog  næsten  hele  den  ene  Side  af  Værelset. 
Et  fortryllende  Landskab  udbredte  sig  foran  os:  udenfor 
duftede  Orangetræerne  med  deres  hvide  Blomster  og 
guldglindsende  Frugter;  i  Mellemgrunden  svævede  Blikket 
hen  over  Villaer  og  Landsbyer  mellem  blaalige  Oliven- 
skove, og  i  Baggrunden  taarnede  sig  det  gigantiske  Etna 
i  sin  sølvskinnende  Sneeglands. 

„See  det  er  min  Elskerinde!"  sagde  han  med  en 
Varme,  og  en  Inderlighed,  der  uimodstaaeligt  henrev  mig. 
Han  rakte  sin  Haand  hen  imod  Bjerget.  «Der  staaer  hun 
med  Jomfruelighedens  Glands  paa  sin  Pande  og  med 
det  flammende  Hjerte  i  Brystet!  Der  staaer  hun  ligesaa 
skjøn ,    ligesaa  tillokkende ,    som  hun    stod  for  mig  i  min 

Ungdom.  Ja,  det  er  min  sande  Elskerinde!'^  feiede  han 
til  med  en  forunderlig  Veemod,  „og  hun  har  heller  ikke 
lennet  mig  slet  for  min  Kjærlighed,  det  tør  jeg  nok 
sige.» 

Det  forekom  mig,  at  det  var  paa  Tide  at  give  Sam- 
talen en  anden  Vending,  og  jeg  leverede  ham  derfor 
Brevet  fra  Monticelli.  Medens  han  med  et  Udbrud  af 
glad  Overraskelse  fordybede  sig  i  Skrivelsen,  havde  jeg 
god  Tid  til  at  studere  hans  Ansigtstræk  og  sammenligne 
dem  med  Vennens.  Ligheden  var  virkelig  skuffende; 
dog  var  der  i  Abatens  Blik,  Holdning  og  Tale  noget 
Varmt  og  Energisk,  der  stod  i  skarp  Modsætning  til  det 
Afslebne  og  Lidenskabsløse  i  Monsignorens  Physionomi 
og  syntes  at  vidne  om,  at  den  Ene  havde  tilbragt  sit  Liv 
mellem  Folket,  den  Anden  i  en  Hofkreds. 

Han  lukkede  Brevet  sammen.  «Ah,  jeg  seer,  at  De 
er  Poet!"  udbrød  han  smilende.  „Og  jeg,  som  frygtede 
for,  at  De  ikke  forstod  mig!"  Han  rakte  mig  hjertelig 
Haanden  og  fjernede  sig  et  Oieblik. 

Da  han  kom  tilbage ,  førte  han  Samtalen  hen  paa 
mine  Udflugter  i  Sicilien,  og  jeg  fik  her  rigelig  Leilighed 
til  at  beundre  hans  umaadelige  Kundskabsfylde.  Hvad 
der  bidrog  til  at  sætte  ham  i  den  livligste  Stemning  var 
nogle  græske  Indskrifter,  som  jeg  tilfældigviis  havde 
copieret,  og  som  det  nu  morede  ham  at  sammenligne 
med  hans  egne  Afskrifter,   der  vare  mange  Aar  ældre,   for 

at  see,  hvormeget  Tidens  Tand  i  dette  Mellemrum  havde 
udslettet.  Jeg  tog  Anledning  til  at  beklage,  at  der  blev 
gjort  saa  lidt  for  at  bevare  disse  Monumenter  fra  Old- 
tiden, der  dog  med  Rette  udgjør  Siciliens  Stolthed. 

„Det  er  i  al  Fald  ikke  Sicilianernes  Skyld,"  svarede 
han,  „thi  de  udrede  aarlig  over  hundrede  tusinde  Onzier'^) 
til  Opgravninger,  Antikviteternes  Bevaring  og  Anlæggelse 
af  nye  Veie,  men  lige  meget  skeer  der." 

„Det  er  jo  oprørende!  Og  hvor  gaaer  da  Pengene 
hen?" 

„//  mare  profonJo  (det  bundløse  Hav)  sluger  det 
Altsammen." 

^11- mare  pr  o/o  lido  2^''   spurgte  jeg  ham   forundret. 

„Ja,  saaledes  kalde  vi  her  paa  Øen  Kongens  Chatol- 
kasse,"  svarede  han  med  et  bittert  Smil. 

„Men  hvorfor  gjor  man  ikke  indtrængende  Fore- 
stillinger til  Neapel  mod  dette  Uvæsen?" 

„Hvorfor?  Ah,  jeg  kan  mærke,  at  De  ikke  endnu 
kjender  til  vore  Forhold.  De  veed  ikke,  at  vi  har  en  luogo- 
toienie  (Statholder)  her  paa  Øen,  der  slet  Intet  har  at  sige, 
og  til  hvem  det  altsaa  ikke  nytter  at  henvende  sig.  Kong 
Ferdinand,  der  skulde  opholde  sig  her  de  fire  Maaneder  af 
Aaret,    gjør    en    lille    Sviptour   herover   engang   imellem. 


*)  En   Onzia  d'oro  er  ?'/2  Plastre   eller  omtrent  ti  Kroner  i  vore 
Penoje. 

Han  hører  venligt  paa  alle  Andragender,  modtager  alle 
Klager,  forsikkrer,  at  han  altid  vil  det  Bedste,  træffer  en 
heel  Deel  Dispositioner,  nedsætter  nogle  Commissioner. 
reiser  saa  hjem  igjen  til  Neapel  —  og  Alt  bliver  ved 
det  Gamle.  Paataler  man  nu ,  naar  der  er  gaaet  nogen 
Tid,  atter  sin  Ret,  faaer  man  slet  intet  Svar,  og  paataler 
man  den  en  Smule  for  heirøstet,  kommer  man  ganske 
vist  ikke  til  at  paatale  den  tiere,  thi  Ministeren  //  Caretto 
forstaaer  ingen  Spøg,  og  han  lader  sig  ikke  genere  mere 
end  een  Gang." 

„Men  hvilken  himmelraabende  Synd  mod  dette  Land, 
der  kunde  være  det  lykkeligste  i  Verden ! " 

((Det  lykkeligste  og  rigeste!  Hvor  er  der  en  Jord- 
bund og  en  Himmel,  der  kan  sammenlignes  med  denne  V 
Det  er  ikke  for  Intet,  at  Mythen  lader  Ceres  her  lære  de 
Dødelige  at  dyrke  Kornet,  eller  at  Homer  hensætte 
Solens  Oxer  paa  disse  Marker!  Siciliens  Hjorder  ere  be- 
rømte fra  Oldtiden,  den  hyblæiske  Honning  kappes  i 
Sødme  med  Gudernes  Nektar,  Silken  har  faaet  sit  Hjem 
her,  og  ingensteds  i  Verden  finder  Vintræet  en  lykke- 
ligere Jordbund.  Men  hvad  nytter  det  Altsammen'?  Det 
er  dazii  diritti  e  indiritti  (de  direkte  og  indirekte  Skatter) 
og  den  neapolitanske  Beskyttelsestold,  der  ødelægge  os 
systematisk;  og  rører  der  sig  ogsaa  endnu  en  Smule  Liv 
hist  og  her,  saa  er  det  kun  som  de  blege,  kraftløse 
Straaler  fra  Deres  egen  nordiske  Vinterhimmel:   de  kunne 

glimre   et  Øieblik,  men  de  kunne  ikke  vække  den  stivnede 
Natur.'' 

„Det  er  et  sergeligt  Maleri,  De  her  opruller  for 
mig." 

„Sørgeligt,  men  sandt!  Hvis  De,  som  jeg  haaber, 
bliver  længere  Tid  iblandt  os ,  vil  De  snart  opdage ,  at 
Farverne  ikke  ere  for  mørke.  Tro  de  mig,  min  unge 
Ven!  de  rigeste  Velstandskilder  kunne  ikke  nytte  et  Folk, 
naar  Haanden,  der  skulde  bearbeide  dem,  er  bunden,  og 
Tanken ,  der  skulde  drage  Udbytte  af  dem ,  er  lagt  i 
Lænker.  Siciliens  Sol  har  forlængst  culmineret:  nu  er 
den  i  sin  Nedgang.  Medens  de  nordlige  Nationer  i 
Europa  ere  gaaet  frem  i  Cultur ,  er  Syden  gaaet  tilbage, 
og  for  Sicilien,  der  ligger  i  en  Udkant  og  saagodtsom 
udenfor  Civilisationens  Paavirkning,  er  der  intet  Andet 
tilbage  end  at  skue  ud  over  sine  majestætiske  Ruiner  paa 
Skjæbnens  Omvexlinger  og  at  modtage  en  Hyldest  for 
sin  forsvundne  Storhed  af  en  eller  anden  velvillig  Frem- 
med,  der,  som   De,   forvilder  sig  til  os." 

For  ikke  at  synes  paatrængende  ved  mit  første  Besøg, 
greb  jeg  min  Hat  for  at  tage  Afsked. 

„Hvor    vil  De  hen?"    spurgte    han    smilende    og  tog      | 
Hatten    fra    mig.       „De    husker    ikke    paa,    at    jeg    er    en 
gammel  Eremit,     der    har    et    heelt    Hus    til    min    Raadig- 
hed.      jeg  har  derfor  strax  ladet  Deres  Reisetøi  hente  fra 
„Elefanten."     og  jeg  haaber,   at  De  opslaaer  Deres  Bolig 

her,  saalænge  De  bliver  i  Catania.  Det  lille  Havehus 
derovre  mellem  Lemontræerne  skal  blive  indrettet  til 
Dem,  og  jeg  behøver  vel  ikke  at  sige  Dem,  at  De.  i 
nlle  Henseender  har  Deres  fuldkomne  Frihed.  Skulde 
De  have  Lyst  til  at  sladdre  engang  imellem  med  Deres 
gamle  Vært,  vil  han  altid  være  Dem  taknemmelig  for  det. 
leg  er  som  et  gammelt  Træ,  der  staaer  ene  paa  en  øde 
Mark  og  derfor  glæder  sig  dobbelt,  hvergang  en  flygtig 
Fugl  nedlader  sig  i  dets  Grene  og  opliver  det  med  sin 
Sang  ....  Men  husk  vel  paa,"  lagde  han  til  med  en 
'Iskværdig  Gemytlighed,  „at  der  ikke  paahviler  Dem 
nogen  Forpligtelse  i  den  Henseende.  —  Er  De  fornøiet 
med  Conditionerne ,  saa  haaber  jeg,  at  De  slaaer  til." 
>agde  han  og  rakte  den  høire  Haand  hen  imod  mig. 
[i-'g  slog  naturligviis  til  uden  Betænkning,  og  fra  dette 
(  )ieblik  af  var  jeg  i  egentlig  Forstand  som  hjemme  hos 
lien  gode  Abate,  hvem  jeg  allerede  ved  mit  første 
Hesøg  var  kommen  til   at  elske  af  mit  ganske  Hjerte. 

Og  jo  længere  jeg  talte  med  ham,  desto  mere  voxede 
min  Kjærlighed  og  min  Høiagtelse.  Der  var  udbredt 
i>vcr  hele  hans  Personlighed  denne  velgjørende  Ro,  som 
man  undertiden  finder  hos  gamle  Folk,  naar  de  ere  komne 
til  Fred  med  sig  selv,  og  dog  flammede  hans  Ord  lige- 
som Nordlys  paa  en  Vinterhimmel,  naar  han  kom  til  at 
l)erøre  sit  Fædreland  og  dets  Trængsler;  hans  Tale  var 
bestandig  fuld    af  Belæring,     men    forbunden    med  en  saa 

elskelig  Fordringsløshed,  at  man  lærte  af  ham  uden  at 
fele  sig  trykket ;  naar  han  udtalte  Domme  over  Forhold  og 
Personer,  var  hans  Dom  altid  præget  af  den  Mildhed, 
der  udspringer  fra  et  ægte  christeligt  Sind,  —  kun  naar 
den  neapolitanske  Regjering  kom  paa  Bane,  fløi  der  stun- 
dom en  eller  anden  bidende  Sarcasme  fra  hans  Læber, 
der  vidnede  om,  at  han  først  og  fremmest  var   Sicilianer. 

Længer  op  paa  Dagen  gjorde  vi  en  Tour  omkring  i 
Byen  og  efter  at  have  beseet  Prindsen  af  Biscaris  Museum, 
kom  vi  paa  Tilbageveien  over  Piazza  di  S.  Filippo.  To 
unge  Piger  i  det  tidligere  omtalte  maleriske  Costume 
skraaede  i  det  samme  over  Pladsen  henimod  Abaten; 
de  greb  begge  To  hans  Hænder  og  kyssede  dem  paa 
catanesisk  Viis  med  denne  Ærbødighed,  der  klæder  den 
Unge  saa  godt  ligeoyerfor  Alderdommen. 

„Ah,  Donna  Rosaria,  mit  kjære  Barn!  Min  egen 
Donna  Ismena!"  udbrød  Abaten  forneiet,  og  nu  begyndte 
der  en  livlig  Samtale  imellem  de  Tre,  under  hvilken  jeg 
havde  god  Leilighed  til  at  glæde  mig  over  den  ene  af 
de  unge  Pigers  livlige  Friskhed  og  den  Andens  —  jeg 
veed  ikke  noget  andet  Udtr}k  —  overjordiske  Skjønhed. 
I  Donna  Rosarias  fyrige  Øine  og  omkring  hendes  svulmende 
Mund  laa  der  ligesom  en  Forvisning  om  al  den  Livsglæde 
og  Lyksalighed,  som  en  smuk  syttenaarig  Pige,  der  træder 
ud  i  Livet  med  en  sund  Sjæl  i  et  sundt  Legeme ,  har  et 
uafviseligt   Krav   paa.      I    Donna   Ismenas    Øine    derimod 

glimrede  der  en  Ild,  der  syntes  ikke  at  have  det  Mindste 
at  gjere  naed  Jorden  eller  hvad  Jordens  er.  Hendes 
Skikkelse  var  rankere  og  ædlere.  Jeg  har  aldrig  seet  et 
Physionomi  med  en  saa  ædel  Profil  og  et  saa  himmelsk 
Udtryk  i  hver  en  Mine.  Det  var  ligesom  en  Psyche,  der 
har  kastet  Larven,  og  hvor  man  kun  seer  ^^den  rene  Form 
staae  englelig  tilbage." 

Begge  disse  Ansigter  forekom  mig  forunderligt  be- 
kjendte,  og  dog  var  det  forste  Gang,  jeg  satte  min  Fod 
i  Catania.  En  dunkel  Erindring  fra  Palermo  dukkede  paa 
eengang  op  i  min  Sjæl.  Jeg  segte  at  concentrere  alle 
mine  Tanker  paa  dette  Punkt,  idet  jeg  betragtede  dem 
forskende.     Det  var  dem  —  jeg  tvivlede  ikke  længer. 

„Hvor  kommer  I  da  egentlig  fra,  I  kjære  Børn?" 
spurgte  Abaten. 

„Fra  Deres  Pleiebørn  *},"   svarede  Donna  Ismena. 

„Og  De  skulde  seet,  Padre  Francesco!"  tilføiede  den 
Yngre,  „hvad  der  var  for  en  Jubel  over  alle  de  smukke 
Ting,  som  hun  der  bragte  med  sig.  Mavima  mia !  Man 
skulde  troet,  at  det  var  ved  Juletid,  saaledes  regnede  det 
ned  med  Presenter.  Tænk  Dem,  Don  Ciccio!  den  bedste 
Claveerspiller   gav   hun   ikke   mindre    end   ti   Guldstykker. 


*)  //  stabilmento  del  pi'oietti  er  et  Slags  Vaisenhus  i  Catania, 
en  Opdragelsesanstalt  for  forældreløse  Børn,  hvis  forstandige 
Indretning  og  Blomstren  skyldes  fornemmelig  Don  Francesco 
Ferrara. 

Det  kan  man  kalde  en  prcmio  do^iwrc  (Flidsbelønning). 
der  kan  forslaae  noget." 

„Men  Du  edelægger  Dig  jo,  Barn!"  sagde  Abaten 
i  en  mildt  bebreidende  Tone.  „Man  skal  ogsaa  smukt 
tænke  paa  Fremtiden." 

„Men  ikke  være  utaknemmelig  mod  Fortiden,"  sagde 
Donna  Ismena  med  et  fortryllende  Smil.  „Har  da  min 
bedste  Ven  glemt,  hvad  det  er  for  en  Festdag  idagV" 

„Den  kjære  Vincenzos  Navnedag",  svarede  Abaten. 
„Nei,  den  glemmer  jeg  aldrig." 

„De  kommer  altsaa  til  os  iaften,  ikke  sandt,  kjære 
Don  Ciccio?"  spurgte  Donna  Rosaria. 

„Vi  vente  Dem  som  sædvanligt" ,  tilføiede  Donna 
Ismena. 

„Jeg  kommer  naturligviis,  og  jeg  bringer  endogsaa." 
svarede  Abaten,  idet  han  pegede  paa  mig,  „med  mig  en 
kjær  Cijæst,  som  i  disse  Dage  tager  tiltakke  under  mit 
ringe  Tag.    Jeg  er  vis  paa,   at  han  vil  være  velkommen." 

^^Sia  bencdetto '.'"  (vær  velsignet)  svarede  Donna  Ismena 
med  denne  gratieuse  Hilsen,  der  er  eiendommelig  for 
Cataneserinden. 

„^V<7  bcncdcttol''^  gjentog  den  Vngre  og  rakte  mig 
hjertelig  Haanden. 

De  to  unge  Piger  kyssede  igjen  Padre  Francesco  paa 
Haanden,  hilste  mig  forbindtligt  og  fjernede  sig  derpaa 
med  hinanden  under  Armen. 

[eg  blev  staaende  som  fastnaglet  og  stirrede  efter 
(lem.  Den  Situation,  hvori  jeg  første  Gang  havde  seet 
dem,  stod  paa  engang  lyslevende  for  mig,  og  jeg  kunde 
ikke  andet  end  dvæle  ved  den  i  mine  Tanker.  —  Det 
kunde  omtrent  være  tre  Uger  siden,  at  jeg  en  Morgen 
ganske  tidlig  var  gaaet  ud  af  Porta  nuova  i  Palermo,  for 
at  besøge  Capuccinernes  Kloster  og  dets  mærkværdige 
Catacomber.  Vestibulen  var  smykket  med  naive  Votiv- 
tavler  af  Folk,  der  vare  frelste  af  en  eller  anden  Ulykke: 
her  væltede  en  Vogn,  der  brændte  et  Hus,  hist  strandede 
et  Skib,  og  overalt  svævede  Madonna  og  Englene  frelsende 
i  Skyen.  Jeg  gik  ned  i  Catacomberne,  disse  mægtige, 
underjordiske  Hvælvinger ,  der  strække  sig  hen  under 
Klosterbygningen  og  gjemme  Ligene  af  flere  tusinde  Ca- 
puccinere.  Det  var  netop  en  Festdag;  der  blev  læst 
Messe ,  og  Sangen  tonede  huult  og  alvorligt  hen  under 
Hvælvingerne.  I  deres  brune  Kutter,  med  Rebet  om 
Livet  og  Hætten  trukken  op  over  Grene ,  stode  de  balsa- 
merede, mumieagtige  Capuccinere  her  i  lange  Rækker 
med  foldede  Knokkelfingre  og  en  Tavle  fastbunden  til 
dem,  der  fortalte  deres  Klosternavn  og  deres  Dødsaar. 
De  holdt  Allesammen  brændende  Lys  i  Hænderne,  deres 
levende  Brødre  ligesaa;  men  i  denne  uvisse  Belysning 
var  det  umuligt  at  skjelne  dem  fra  hverandre.  Indenfor 
et  Jerngitter  var  et  Capel,  hvor  Palermitanerne  begraves 
paa  samme  Maade.      Jeg   traadte    ind    i   en  Sidehvælving, 

H.  P.  Holst:    Udvalgte  Skrifter.     IH.  i^ 

hvor  der  var  lutter  Fruentimmer  og  Smaabørn  —  spæde 
Blomster,  som  Dødens  Jernhaarde  Fod  altfor  tidligt  havde 
nedtraadt.  Ungdom  og  Skjønhed,  Alt  var  et  Rov  her 
for  Dødens  ubønhørlige  Magt.  Langsmed  Væggen  støde 
hele  Rækker  af  unge  Piger  i  afblegede  Silkedragter,  med 
falmede  Blomster  i  Haaret  og  guulnede  Handsker  paa  de 
indtørrede  Knokkelarme;  de  brogede  Silkeklæder,  besatte 
med  Kniplinger  og  Guldbroderier,  toge  sig  ud  som  af- 
falmede Maskeradedragter ;  selve  Ansigtet  var  en  Maske, 
Dødens  frygtelige  Maske,  der  tilraaber  Beskueren :  vaiiitas, 
vanitas,  iiil  nisi  vaiiiias  I  (Forfængelighed,  Forfængelighed, 
Alt  er  Forfængelighed).  En  gammelagtig  Dame  og  to 
unge  Piger  besaae  tillige  med  mig  disse  Dødens  frygte- 
lige Huler.  Den  ene  var  frisk  og  blomstrende,  hendes 
k)ine  straalede  fyrigt,  og  Kinderne  blomstrede  som  nys- 
udsprungne Roser;  den  Anden  var  bleg  og  lidende,  men 
uendelig  deilig.  Dødens  Engel  syntes  at  have  mærket 
hende,  og  jeg  frygtede  for,  at  den  snart  vilde  hente  sit 
Bytte.  Uden  Tvivl  maa  hun  selv  have  tænkt  paa  det 
Samme,  thi  hun  hviskede  et  Ord  til  sin  Ledsagerinde,  og 
jeg  saae,  at  hun  i  det  samme  trykkede  hendes  Arm  lige- 
som krampagtigt  tættere  ind  til  sig.  Den  Anden  blegnede 
og  fik  Taarer  i  Øinene.  Jeg  vilde  ikke  see  mere  og 
ilede  bort.  Ak,  tænkte  jeg,  saa  ung  og  saa  deilig,  og 
naar  Løvet  falder ,  staaer  Du  maaskee  allerede  her ,  bleg 
og    marmoragtig,    en  Gjenstand   for  Kummer  og  Medynk, 

og  iiaar  Løvet  falder  næste  Gang,  staaer  Du  her  endnu, 
en  (jjenstand  for  Rædsel  og  (iru! 

jeg  vaagnede  først  af  min  Bedøvelse,  da  Abaten 
lagde  sin  Haand  paa  min  Arm  og  saae  mig  smilende  ind 
i  øiet. 

„De  staaer  jo  som  forstenet,"  sagde  han;  „De  skulde 
dog  vel  aldrig  være  rørt  af  den  Magt,  vi  talte  om  i  For- 
middags. Hvem  af  de  To  er  det,  der  udøver  denne 
Troldom  ?  " 

„Har  de  to  unge  Damer  ikke  nylig  været  i  Palermo!" 
spurgte  jeg. 

„Tilvisse!  De  har  for  kort  Siden  tilbragt  et  Par 
Uger  i  Palermo  for  at  høre  Puritanerne.  Den  er  bleven 
indstuderet  der  paa  ieatro  Carolina  og  opføres  hver 
Aften." 

„  Puritanerne  V"   spurgte  jeg  forundret. 

„Ja,  af  Maestro  Bellini.  De  husker  maaskee  ikke,  at 
han  er  udgaaet  fra  Catania.  Hele  hans  Familie  boer  her, 
og  det  er  til  en  Mindefest  for  ham ,  at  De  iaften  er  ind- 
buden.  Den  ene  af  de  to  unge  Piger,  den  mindre,  er 
hans  Søster." 

„Og  den  anden.  Donna  Ismena?"   spurgte  jeg. 

„Er  en  Datter  af  en  udmærket  Advokat,  Don  Giu- 
seppe Politi.  Hun  har  i  P>ørneaarene  boet  Hus  om 
Hus  med  Bellini  og  er  saagodtsom  bleven  opdragen  med 
ham.      For  nogle  Aar  siden  døde  hendes  Fader  og  efter- 

lod  hende  en  etter  vore  Forhold  betydelig  Formue.  Siden 
den  Tid  er  hun  jevnlig  som  Barn  i  Huset  hos  Familien 
Bellini." 

Jeg  fortalte  ham  mit  tilfældige  Sammentræf  med  de 
to  unge  Damer  i  Capuccinerkirkens  Catacomber  og  berørte 
den  lille  Scene  i  Gravkapellet  mellem  de  to  unge  Piger, 
y Deres  Opfatning  er  ganske  rigtig"  ,  sagde  han  bevæget. 
„Vi  skal  en  anden  Gang  tale  nærmere  derom." 

—  - —  —  Jeg  skal  ikke  negte,  at  jeg  var  noget 
spændt  paa  den  BelliniFest,  som  jeg  saa  uformodet  var 
bleven  indbudt  til.  Bellinis  henrivende  Toner,  navnlig 
hans  „Norma"  og  „Puritanerne",  havde  i  Løbet  af  halv- 
andet Aar  fulgt  mig  igjennem  Italien,  og,  uagtet  Donizettis 
leflende  Compositioner  allerede  havde  begyndt  at  vinde 
Terrain  paa  de  italienske  Theatre,  fornemmelig  ved  de 
store  Talenter  Runconi,  Moriani  og  Demoiselle  Ungher, 
der  optraadte  i  dem ,  stod  dog  Bellini  endnu  bestandig  i 
Italien  som  den  lyriske  Scenes  Konge.  Hvad  der  desuden 
maaskee  havde  givet  mig  en  forøget  Interesse  for  ham 
og  hans  Musik  var  hans  tidlige  Død,  der  bortrev  ham 
fra  alle  hans  Triumfer,  netop  som  hans  Talent  syntes  at 
have  udviklet  hele  sin  Modenhed  og  Fylde. 

Jeg  talte  netop  herom  med  min  Vært,  den  fortræffe- 
lige Abate,  da  vi  henad  Aften  begave  os  paa  Veien,  og 
af  de  Yttringer,  han  lod  falde,  kunde  jeg  mærke,  at  denne 
tidlige  Bortgang  havde  berørt  ham  paa  en  anden,    endnu 

smerteligere  Maade.  Vi  vare  netop  i  en  Udkant  af  Byen 
og  nærmede  os  Benediktinerklostret  San  Nicolo ,  hvis 
mægtige  Kuppel  rager  høit  op  over  alle  Omgivelser.  I 
det  samme  red  en  ung  Geistlig  forbi  os  paa  sit  Muldyr. 
Hans  Sottana  var  opkiltret  til  begge  Sider  og  fremviste 
et  Par  veldannede  Been;  over  Skuldren  hang  der  en 
Guitar,  som  han  sad  og  klimprede  paa,  idet  han  stirrede 
fornøiet  og  livsglad  frem  for  sig.  jeg  vilde  neppe  troe 
mine  egne  Øine. 

„Don  Cesare!"  raabte  jeg  uvilkaarligt.  Han  kastede 
Blikket  til  Siden,   og  i  et  Nu  var  han  nede  af  Æslet. 

„Addio,  Tommaso!  see  til,  at  Du  finder  Krybben," 
sagde  han  til  Muldyret,  idet  han  gav  det  et  Slag  over 
Lænderne,  der  satte  det  i  en  rask  Galop  ned  ad  Veien. 
I  det  næste  Øieblik  laa  han  i  mine  Arme. 

^^A/io  caro  poetal  saa  skal  jeg  dog  see  Dem  engang 
endnu  i  Verden!"  udbrød  han  glad,  idet  han  paa  godt 
Italiensk  kyssede  mig  først  paa  den  ene  Kind  og  saa  paa 
den  anden.  «Jeg  er  saa  glad  over  al  see  Dem,  at  jeg 
gjerne  kunde  dandse  en  Tarantel  midt  paa  Gaden  her, 
hvis  ikke  min  værdige  Mentor,  den  kjære  Padre  Francesco, 
stod  ved  Siden  af  os." 

Abaten  tog  med  Fingerspidserne  fat  i  en  Flig  af 
hans  sorte  Kappe.  ^Jkke  at  tale  om  den  Kjole  der," 
sagde  han  smilende,  ^jSom  mio  caro  figliuolo  undertiden 
er. altfor  tilbøielig  til  at  glemme." 

,( Hører  De?  der  har  vi  Mentoren!  Men  han  har  Lov 
dertil,  thi  jeg  skylder  ham  Alting!"  udbrød  Don  Cesare, 
idet  han  med  en  elskværdig  Naturlighed  slyngede  sin  Arm 
om  den  Oamles  Nakke.  „Hvad  forresten  Kjolen  angaaer. 
saa  veed  De  jo ,  Padre ,  at  vi  snart  tage  en  rorende  Af- 
sked med  hinanden  for  bestandig.  Man  har  faaet  (Jinene 
op  for  mine  Fortjenester,"  henvendte  han  sig  til  mig,  «jeg 
er  bleven  ansat  som  maestro  di  capella  (Kapelmester)  ved 
Conservatoriet  i  Neapel,  og  jeg  er  alene  kommen  til  Ca- 
tania for  at  hilse  paa  min  Pleiefader  dér  og  faae  mig  en 
Kone   blandt  mine  Byesbørn." 

„Hvad  der  da  neppc  vil  falde  Dem  vanskeligt," 
sagde  jeg  smilende. 

„Man  skulde  ikke  troe  det.  Men  hvem  veedV 
Smagen  er  forunderlig,  og  jeg  har  i  det  Punkt  ikke  stor 
Tillid  til  mine  Landsmændinder.  Men,  hvorledes  har  De 
havt  det  i  al  den  Tid,  jeg  ikke  har  seet  DemV  i  det 
mindste  er  De  i  meget  bedre  Selskab  nu,  end  da  jeg 
havde  den  Ære  at  følge  med  Dem!  Har  De  nu  ogsaa 
seet  Dem  ordentlig  om  i  det  skjønne  Italien?  Ikke  sandt, 
er  det  ikke  et  Paradis?  Saadan  en  Hmimel,  saadan  en 
Vin  og  saadanne  Fruentimmer  ....  naa,  det  er  sandt, 
derom  kan  vi  da  tale  en  anden  Gang!  Apropos!  hvor 
gaaer  De  nu  hen?" 

„Til  casa  Bellinia,'"   svarede  Abaten. 

„For  at  deeltage  i   Festen?" 

„Netop!  og  jeg  kan  ikke  sige  Dem,  hvor  jeg  glæder 
mig  til  den  I"   udbrød  jeg, 

„Maa  jeg  saa  bede  dem  træde  ind,''  ivi  stode  netop 
udenfor  Indgangen  til  Benedictinernes  Havel  „thi  her  er 
Festen,  og  det  er  mig,  som  har  arrangeret  den.  Jeg  har 
faaet  mine  gamle  Venner,  Benedictinerne,  til  at  indrømme 
mig  deres  Have  og  ved  deres  Hjælp  arrangeret  den  paa 
det  smagfuldeste  ;  jeg  har  samlet  alle  de  musikalske 
Kræfter,  der  kunne  opdrives  i  Catania;  jeg  har  holdt 
Musikprove  paa  Musikprøve  og  indbudt  det  allerbedste 
Selskab,  Altsammen  paa  Befaling  af  to  Øine  —  to  Øine, 
der  ikke  ere  af  denne   Verden. '- 

—  c'I^og  vel  ikke  Donna  IsmenasV"  spurgte  jeg 
hurtigt. 

„Donna  Ismenas?"  udbrød  han  næsten  forskrækket. 
f^Santissif/ia  AgcJta  1  Jeg  troer,  De  kan  hexe!  Hvor  kommer 
De  paa  dette  Navn?    Kjender  De  hende  allerede?" 

Ogsaa  Abaten  kastede  et  forundret,  spørgende  Blik 
paa  mig.  Jeg  slog  det  hen  i  en  Spøg  om  Poeternes 
Divinationsgave  og  forsikkrede,  at  jeg  fandt  det  meget 
opoffrende  af  ham. 

—  (t  Opoffrende  I  Ja  det  er  langt  mere  opoffrende, 
end  De  troer  eller  aner!"  "svarede  han  med  et  Suk,  som 
jeg  ikke  vidste ,  om  jeg  skulde  tage  for  Spøg  eller 
Alvor. 

—  —  Inden  jeg  fører  mine   Læsere  ind  i  Benedikti- 

nemes  Have,  maa  jeg  med  et  Par  Ord  berøre  mit  tid- 
ligere Bekjendtskab  til  den  unge  Geistlige,  jeg  her  har 
ført  frem  paa  Scenen.  Det  var  Aaret  iforveien,  i  Slut- 
ningen af  Februar  Maancd,  at  jeg  forlod  Rom,  for  at  gaae 
til  Neapel  og,  i  Selskab  med  H.  C.  Andersen  og  en  ung 
Theolog  fra  Kjøbenhavn,  kjørte  ud  af  Porta  San  Giovani. 
Min  Ven  Andersen  har  i  „En  Digters  Bazar"  paa  sin 
malerisk  beskrivende  Maade  fortalt  om  de  skjønne  Egne, 
vi  kom  igjennem ,  om  Albano  og  Genzano ,  om  Pegasus 
og  Vetturinhestene ,  om  Horatiernes  Grav  og  Nemisøens 
speilblanke  Flade,  om  Theodoriksborgen  ved  Terracina 
og  det  fortryllende  Mola  di  Gaeta  ^  hvor  han  lader  mig 
under  Orangernes  Løvtag  læse  italienske  Sonetter  for  en 
deilig  Signora,  medens  en  ung  Geistlig  staaer  lænet  til  et 
Citrontræ  og  lytter  efter,  idet  hans  Blik  gjennem  Cypresserne 
streifer  ud  over  Havet,  der  er  bedækket  med  solbeskinnede 
Seil.  Alt  dette  er  tegnet  efter  Naturen  og  tilmed  bedre, 
end  jeg  kunde  gjøre  det  —  jeg  kan  derfor  holde  mig  til 
Reiseselskabet  alene.  Det  bestod  af  en  i  Ordets  egent- 
lige Betydning  „intetsigende"  Italiener  og  den  Andersenske 
Signora,  der  ikke  kunde  taale  at  kjøre  baglænds.  Da  jeg 
var  den  Begunstigede,  byttede  jeg  naturligviis  Plads  med 
hende,  og  hun  fortalte  mig  nu'  strax  med  italiensk  Aaben- 
hed,  at  hendes  Mand  var  Cavalleer  hos  en  principc^  hvem 
han  havde  maattet  ledsage  til  Neapel,  at  hun  for  ganske 
nylig  var  bleven  gift,    at   hun   ikke   kunde   udholde  Skils- 

missen  længer,  og  at  hun  nu  uden  videre  havde  besluttet 
sig  til  at  reise  efter  ham.  Vi  maatte  vente  en  god  Stund 
paa  den  sidste  Passageer.  Endelig  kom  han.  Det  var  den 
Andersenske  unge  Præst  eller,  rettere  sagt,  det  var  Don 
Cesare.  Han  sprang  ind  i  Vognen  saa  let  som  en  Volti- 
geur,  gjorde  en  nonchalant  Undskyldning  til  alle  Sider, 
trak  den  vide  Munkekappe  af  sig,  kastede  sin  bredskyggede 
Hat  i  Nettet  paa  Vognen  og  tog  ud  af  Lommen  en  lille 
sort  Kaskjet,  som  han  satte  paa  Snur  paa  sit  krøllede 
Haar.  Præsten  var  paa  engang  forsvunden,  og  i  hans  Sted 
sad  der  en  ung  Elegant  foran  mig,  hvis  raske,  cavalleer- 
agtige  Væsen,  fyrige  Øine  og  blomstrende,  noget  vel  fyl- 
dige Ansigt  tydede  hen  paa  alt  Andet  end  en  Geistlig. 
Under  den  lange  Venten  havde  der  samlet  sig,  som  sæd- 
vanlig i  Italien ,  en  heel  Hærskare  af  Tiggere  omkring 
Vognen;  jo  mere  Øieblikket  til  Afreisen  nærmede  sig, 
desto  mere  paatrængende  bleve  de;  han  blev  siddende 
ganske  rolig  og  bevægede  blot  Pegefingeren  fra  venstre 
til  høire.  Denne  kategoriske  Gebærde  havde  imidlertid 
kun  tilfølge ,  at  Raabene :  muoro  di  farne !  una  piccola 
moneta  ^)  !  bleve  til  formelig  Hyl ,  under  hvilke  det  pjal- 
tede Pak  entrede  opad  Hjulene .  klamrede  sig  fast  til 
Vogndøren  og  stak  Hovederne  ind  ad  Vinduet.  I  et  Nu 
var  den   Geistlige    oppe    af  Sædet,    og    med    en   Torden- 


*J  Jeg  doer  af  Sult!    En  lillebitte  Skilling! 

stemme,  der  overdøvede  hele  Sværmen,  udslyngede  han 
en  saadan  Masse  af  Forbandelser,  Eder  og  Skjældsord 
iblandt  dem ,  at  den  smukke  Signora  begyndte  at  korse 
sig  forskrækket,  og  hele  Banden  tog  Flugten.  Dcrpaa  satte 
han  sig  ganske  rolig  igjen  og  tog  et  lille  Etui  frem  med 
stnzzicadcntii  (Tandstikkere) ,  som  de  italienske  Dandier 
pleie  at  gaae  med,  og  gav  sig  til  ganske  ugeneert  at 
stange  sine  Tænder,  som  en  Mand,  der  har  indtaget  en 
god  Frokost,  inden  han  begiver  sig  paa  Reisen.  Vettu- 
rinen  knaldede,  og  Vognen  satte  sig  i  Bevægelse.  I  det 
samme  gik  der  en  ung  Pige  med  en  Sølvpiil  i  de  sorte 
Fletninger  tvers  over  Gaden.  Hun  syntes  at  søge  Nogen 
inde  i  Vognen:  det  var  naturligviis  den  unge  J>re^f,  hvem 
hun  pludselig  tik  Oie  paa  og  nu  paa  romersk  Viis  hilste 
med  Haanden  til  Afsked.  ,,Åddio,  Marietta',  addio,  cara '. 
ricordatcvi  di  >/ic?~'  raabte  han  og  lagde  sig  langt  ud  af 
Vognen,  idet  han  blev  ved  at  see  efter  hende,  saalænge 
han  kunde  øine  hende.  Denne  lille  Scene  havde  for- 
modentlig forarget  den  smukke  Signora  endnu  mere,  thi 
jeg  saae ,  at  hun  vendte  Hovedet  til  den  anden  Side  og 
lod,  som  om  hun  ikke  vidste,  hvad  der  foregik.  Den 
unge  prctc  syntes  ikke  at  bryde  sig  det  mindste  derom, 
men  i  den  erotiske  Stemning ,  hvori  uden  Tvivl  Marietta 
havde  sat  ham ,  beg)'ndte  han  med  en  særdeles  smuk 
Stemme  at  tralle  den  ene  Elskovsvise  efter  den  anden. 
Vi  vare  netop  komne  udenfor  Porten  og  kjørte  forbi  den 

lille  Dal  tiihøire,  der  fører  til  Egerias  Lund  da  han  trak 
et  ziirligt  Cigaretui  op  af  Lommen  og  bød  mig  en  Cigar 
deraf.  Jeg  takkede  ham  forbindtligt,  men  føiede  til,  at 
jeg  ikke  vidste,  hvorvidt  „Az  Signora^^  vilde  tillade  os  at 
ryge?  —  «Gjør  Dem  blot  ingen  Skrupler  derover!  Da- 
merne ere  altid  liberale  —  det  veed  jeg  meget  bedre. 
Naa,  betænk  Dem  blot  ikke!  det  er  en  ægte  Havaneser! 
Jeg  har  selv  ført  den  med  mig  fra  Frankrig  og  selv 
narret  den  hellige  Fader  for  Tolden,"  sagde  han  muntert. 
—  „  C7ic  pretc ,  chc  saccrdote  !  { hvilken  en  Præst !  hvilken 
en  Geistlig!)  udbrød  den  smukke  Signora  og  korsede  sig 
atter. 

„Om  Forladelse,  min  Naadige!  sagde  han  smilende. 
li^Gg  formoder,  at  Hykleri  er  Dem  forhadt,  og  at  De  er 
en  Ven  af  Oprigtighed.  Hvis  vi  blot  skulde  kjøre  sam- 
men fra  Rom  til  Albano,  kunde  jeg  sagtens  give  mig 
Air  af  en  sanfo  (Helgen),  men  naar  man  skal  tilbringe 
flere  Dage  sammen  i  Træk ,  saa  antager  jeg  det  for  rig- 
tigst, at  man  strax  viser  sig,  som  man  ei.  Hvis  det 
forresten  kan  berolige  Dem,  saa  vil  jeg  strax  betroe  Dem, 
at  jeg  er  seco/arc"),  at  jeg  ikke  har  aflagt  noget  Løfte 
og  heller  aldrig  kommer  til  det.  Jeg  er  opdragen  blandt 
Benedictinerne ,    men    forresten    er   jeg    maestro  di  niusica. 


Saaledes  kaldes  i  den  katholske  Kirke  den  Geistlige.   der  er  lie- 
stenit  til  at  indtræde  i  den  verdslige  Stand. 

altsaa  et  Verdensbarn.  Det  sidste  Halvaar  har  jeg 
tilbragt  i  Paris,  hvor  jeg  har  deelt  min  Tid  mellem 
at  synge  hos  Garcia,  flanere  paa  Boulevarden,  gaae  i 
(len  store  Opera  og  besøge  Fægtesalen  hos  Grisier; 
jeg  gaaer  nu  til  Neapel  for  at  fuldende  mine  Studier 
i  Generalbas.  Det  er  mit  Levnetsløb  i  kort  Begreb ; 
maaskee  det  kan  bidrage  til ,  at  De  dømmer  mig  noget 
mildere." 

Han  sagde  dette  Sidste  med  et  saadant  Anstrøg  af 
Gemytlighed,  at  han  forsonede  den  smukke  Signora  ganske, 
og  jeg  havde  senere  Leilighed  nok  til  at  lægge  Mærke 
til,  at  han  med  hver  Station  gjorde  bestandig  stærkere, 
jeg  kunde  næsten  sige  ængstelige  Fremskridt  i  hendes 
Gunst.  Saameget  er  i  det  mindste  vist,  at  den  skjønne 
Signora ,  der  den  første  Dag  hvert  Øieblik  med  stor 
Utaalmodighed  spurgte  os  om,  hvorlangt  der  endnu  kunde 
være  til  Neapel,  blev  den  anden  Dag  meget  sparsommere 
i  sine  Efterspørgsler,  og  paa  den  tredie  Dag  syntes  hun 
endogsaa  ganske  at  have  glemt  dem. 

Det  var  mit  første  Sammentræf  med  Don  Cesare, 
hvem  jeg  senere  flere  Gange  havde  Leilighed  til  at  see  i 
Neapel ,  men  aldrig  uden  at  beundre  denne  ungdomme- 
lige Friskhed,  der  ikke  kjender  nogen  Skranke,  og  dette 
lykkelige  Humeur,   som  Intet  syntes  at  kunne  forstyrre.  — 

Vi  traadte  ind  i  Benediktinernes  Have ,  der  midt  i 
den  kulsorte  Lavamark ,    som    omgiver    den  til  alle  Sider, 

tager  sig  ud  som  en  l)lonistrende  Oase  midt  i  en  Sand- 
ørk.  Selv  Haven  er  anlagt  ovenpaa  Lavaen,  og  Benedik- 
tinerne have  med  mange  Aars  utrolige  Anstrengelser  for- 
vandlet denne  golde  og  ufrugtbare  Plet  til  et  smilende 
Paradis.  Anemoner  og  Ranunkler  bedækkede  den  smukke 
Plaine  med  en  blændende  Farvepragt.  Citronerne  ud- 
sendte deres  bedøvende  Vellugt,  og  blomstrende  Myrthe- 
hækker  indhegnede  Gangene,  i  hvilke  en  Mængde  pyntede 
Damer  og  Herrer  bevægede  sig  under  Latter  og  Spøg 
eller  dannede  maleriske  Grupper.  En  Lavahøi  i  Bag- 
grunden af  Haven  var  paa  den  naturligste  Maade  af  Ver- 
den indrettet  til  Orchester,  og  herfra  klang  Ouverturen  til 
Norma  majestætisk  hen  over  vore  Hoveder;  i  Midten  af 
Haven  dannede  en  vid  Rundkreds  af  høie  Plataner  lige- 
som et  naturligt  Theater,  hvor  der  var  anbragt  en  Estrade 
for  Chorsang  og  Solostemmer,  og  hvor  det  ene  Musik- 
numer  af  Bellini  afløste  det  andet  under  enthusiastiske 
Bifaldsraab.  Tilstrømningen  til  Haven  var  imidlertid  be- 
standig bleven  stærkere ;  Folk  i  tusindviis  myldrede  i 
Gangene,  og  hvor  man  kom  hen,  hørte  man  kun :  Bellini ! 
og  Bellini!  ledsaget  af  alle  de  superlativiske  Tilnavne, 
som  det  italienske  Sprog  er  saa  rigt  paa.  Det  var  ikke 
længer  nogle  enkelte  Udvalgte,  der  her  havde  givet  hin- 
anden Stevne  for  at  feire  en  Mindefest  for  en  hedengangen 
Ven  —  det  var  Catania  selv,  det  var  det  sicilianske  Folk, 
der,  ligesom  greben  af  d^en  samme  Tanke,  dreven  af  den 

samme  Trang,  flokkede  sig  her  skareviis,  for  at  forenes  i 
en  beundrende  Tak  til  den  Kunstner,  der  havde  formaaet 
at  kaste  endnu  engang  en  Glands  af  Berømmelse  hen 
over  sin  Fødeø.  Det  var  maaskee  netop  det  Improvise- 
rede i  denne  Folkefest,  der  gjorde  den  saa  betydningsfuld 
for  mig  og  i  den  Grad  opfyldte  mine  Tanker,  at  jeg  først 
langt  om  længe  mærkede,  at  Mørket  var  faldet  paa,  og 
at  jeg  var  kommen  bort  fra  mine  Ledsagere. 

I  de  blomstrende  Buskadser  glimrede  nu  utallige 
Lamper,  og  brændende  Fakler  kastede  deres  rødlige  Skær 
henover  Trætoppene ;  overalt,  hvor  jeg  vendte  Blikket  hen, 
faldt  det  paa  glimrende  Transparent-Indskrifter;  snart  var 
det  Navnene  paa  hans  Værker:  her  Beatrice  de  Tenda  og 
I  Capuletti.  hist  Norma  og  La  Sonnambula ,  her  igjen  II 
Pirata  og  La  Straniera,  der  glimrede  frem  igjennem  det 
grønne  Løvværk,  snart  var  det  poetiske  Stropher,  der  for- 
herligede disse  Værker.  I  en  Løvhytte  ligeoverfor  mig 
stod  paa  et  glimrende  Altar  Bellinis  laurbærkrandsede  Buste, 
hugget  af  Dantan  i  Paris,  og  paa  Fodstj-kket  den  pom- 
pøse Indskrift:  ^^Vincenzo  Bellini ,  genio  sublime,  filosof  o 
artista^  classico  ristorator  c  della  melodien  sceiia  ,^''  og,  skjult 
mellem  Løvet  istemmede  et  kraftigt  Mandfolkechor  en 
høitidelig  Hymne  til  hans  Ære.  Det  var  en  gribende  og 
storartet  Fest,  hvis  Lige  jeg  aldrig  har  oplevet,  og  som 
man  kun  oplever  i  Italien,  hvor  Folkets  letvakte  Følelse 
og  poetiske  Sands  griber  ethvert  Indtryk  med  Friskhed  og 

Begeistring,  og  hvor  dets  Takt  for  hvad  der  er  det  Rette 
aldrig  fornegter  sig. 

I  det  samme  følte  jeg  en  Arm  lægge  sig  i  min. 
Det  var  netop  Abaten. 

„Det  er  dog  sandt,"  sagde  han  smilende,  „at  I 
Nordboer  aldrig  kunne  fornegte  Eders  Alvor  og  Eders 
Drømmerier.  Gaaer  De  ikke  der,  kjære  Ven!  og  seer 
saa  dybsindig  ud  som  en  tydsk  PhilosophI  Tag  Exempel 
af  mig  gamle  Mand!  Jeg  er  saa  glad  som  et  Barn,  og 
hvad  der  glæder  mig  allermest,  det  er  at  see  paa  mine 
Landsmænd.  Har  De  lagt  Mærke  til,  hvor  de  ere  bløde 
og  barnlige  midt  i  deres  CAæde ,  hvor  de  ere  hurtige  i 
at  gribe  og  opfatte  det  Skjønne,  og  hvor  de  ere  varme 
og  taknemmelige  i  deres  Beundring?  Jo  det  er  et  godt 
Folk,"  føiede  han  til  ligesom  hen  for  sig  selv,  „og  hvis 
dets  Dødsdom  allerede  er  skrevet,  saa  er  det  ikke  dets 
Skyld." 

Ved  Siden  af  ham  gik  der  et  smukt  ungt  Menneske, 
usædvanlig  høi  og  stærkt  bygget  for  en  Sicilianer,  og 
med  et  friskt  og  blomstrende  Ansigt.  Jeg  betragtede 
ham  naturligviis  med  forøget  Interesse,  da  min  Ven  Abaten 
præsenterede  ham  for  mig  som  en  Broder  til  Bellini. 
Jeg  erfarede  snart,  at  han  ogsaa  dyrkede  Musiken,  at  han 
var  ansat  som  Organist  i  sin  Fødeby,  ligesom  hans  Fader 
og  Farfader  havde  været  det  før  ham ,  og  at  han  var 
uendelig  lykkelig  over  al  den  Hæder  og  Hyldest,  der  her 

saa  uventet  blev  hans  afdede  Broder  tildeel.  Han  talte 
med  en  veeinodig  Inderlighed,  der  gjorde  mig  godt,  om 
det  fattige  Hjem ,  hvorfra  hans  Broder  var  udgaaet ,  men 
som  han  paa  sin  korte  og  glimrende  Bane  bestandig 
havde  bevaret  i  en  trofast  Erindring.  Hvad  der  syntes  at 
glæde  ham  mest  var  Tanken  om ,  at  han  skulde  fortælle 
sin  gamle  Fader,  Don  Rosario,  der  var  for  svag  til  at 
deeltage  i  Festen,   om  alle  disse  Herligheder. 

—  «Hvor  det  vil  gjere  ham  godt!  det  vil  lægge 
Aar  til  hans  Levetid!"  gjentog  han  flere  (xange  med  et 
ubeskriveligt  Udtryk. 

Det  var  imidlertid  blevet  Midnat,  og  paa  et  givet 
Signal  strømmede  nu  hele  Orchestret  og  Alt  ,  hvad  der 
havde  Stemme,  hen  til  Platanernes  Rundkreds.  En  høi- 
tidelig  Mindesang:  ^^Pia/ige  Catania!  piange  di  dolore,'''' 
der  gjorde  en  gribende  Virkning,  sluttede  her  Festen,  og 
under  Raketternes  Susen,  Knalden  og  Knittren  —  thi  Fyr- 
værkeri maa  der  altid  til  i  Italien  —  forlode  vi  Benedik- 
tinernes Have.  Tilfældet  havde  ført  mig  hen  i  Nærheden 
af  Donna  Ismena,  og  jeg  havde  Mod  nok  til  at  byde 
hende  Armen.  Jeg  brager  med  Forsæt  dette  Udtryk,  thi 
der  var  i  hele  hendes  Væsen  noget  saa  forunderligt,  jeg 
vil  hellere  kalde  det  Idealsk  eller  Imponerende,  som  man 
frygtsom  viger  tilbage  for,  omtrent  som  man  i  en  Hast 
faaer  Øinene  til  sig,  naar  man  altfor  dristig  stirrer  imod 
Solen. 

—  „Som  jeg  hører  af  min  faderlige  Ven,"  sagde 
hun  til  mig ,  „er  det  ikke  første  Gang ,  at  vi  træffe 
-ammen." 

—  «Det  var  paa  et  saa  uhyggeligt  Sted,  Signoral" 
svarede  jeg,  „at  jeg  troede  ikke  engang  at  burde  erindre 
Dem  om  det." 

—  „Maaskee  frygtede  De  ogsaa  for  med  det  samme 
at  erindre  mig  om  min  Svaghed?"  vedblev  hun  smilende. 
„Jeg  vil  ikke  fragaae,  at  Synet  af  disse  rædsomme  Skik- 
kelser rj-stede  mig  dybt.  Hvor  fortrolig  jeg  end  er  med 
Tanken  om  Døden,  og  hvor  kjær  denne  Tanke  end  er 
mig,  følte  jeg  mig  dog  svag  ligeoverfor  disse«  gruelige 
Caricaturbilleder  af  den." 

—  „Saa  er  De  i  ethvert  Tilfælde  stærkere  end  jeg, 
Signora;  thi  jeg  tilstaaer  ganske  ærligt,  at  jeg  endnu  ikke 
har  Resignation  nok  til  at  forsone  mig  med  Tanken  om 
Døden.  Om  jeg  end  kan  jage  alle  de  bizarre  Skrække- 
billeder  fra  mig,  hvormed  den  christelige  Phantasi  har 
udstafferet  Døden,  i  Modsætning  til  Oldtidens  simple  og 
følelsesfulde  Opfattelse  af  den,  saa  er  der  dog  bestandig 
Noget  hos  mig,  der  oprører  sig  imod  den." 

—  „Det  kommer  sagtens  deraf,  at  De  har  slaaet 
dybere  Rødder  i  den  Jord,  vi  begge  To  træde  paa,  og 
det  er  naturligt,  naar  man  har  en  Opgave  i  denne  Verden, 
som  man  har  lært  at  elske ,  og  som  man  har  Lyst  til  at 
leve    for.      Min    Gang   her  paa  Jorden    har    ikke    trj-kket 

noget  Spor,    og  jeg  kan  derfor  løsrive  mig  fra  den  uden 
nogen  Smerte." 

—  „Og  kan  da  saadanne  Toner,  som  De  har  hørt  i 
denne  Aften,   ikke  fængsle  Dem  til  Jorden?"    spurgte  jeg. 

—  „Troer  De  da  ikke,  at  de  samme  Toner,  eller 
endnu  skjønnere ,  ville  bruse  mig  imøde  fra  Paradisets 
Porte?  Jeg  kan  ikke  tænke  mig  Himlen  uden  som  Musi- 
kens egentlige  Hjemstavn,  og  den  Dødelige,  der  først  har 
udfundet  Harmoniens  Love,  er  for  mig  den  virkelige  Pro- 
metheus ;  thi  han  har  ranet  en  (rnist  fra  Himlen,  der  maa 
vække  Evighedens  Længsler." 

I  det  samme  standsede  vi  foran  et  beskedent  lille 
Hus,   og  hun  rakte  mig  venligt  Haanden  til  Afsked. 

—  —  Det  var  én  kummerlig  Nat,  den  første,  jeg 
tilbragte  hos  min  fortræffelige  Abate.  Den  brogede  Fest 
med  alle  sine  forunderlige  vexlende  Indtryk  havde  sat  mit 
Blod  i  Bevægelse.  Musiken  lød  bestandig  for  mine  Øren, 
Menneskemassen  summede,  og  Raketterne  knittrede.  Det 
var,  som  om  Søvnen  flygtede  for  mig.  Min  Phantasi  ar- 
beidede  og  arbeidede  for  at  bringe  disse  Figurer,  der 
om  Aftenen  havde  sysselsat  den ,  ind  i  de  eventyrligste 
Situationer  og  Forhold.  Jeg  gjorde  fortvivlede  Forsøg 
paa  at  blive  dem  kvit,  men  det  var  mig  umuligt  at  slippe 
fra  dem.  Jeg  forekom  mig  selv  som  en  anskudt  Fugl, 
der  ligger  blødende  paa  Jorden  og  slaaer  med  Vingerne, 
men  ikke  kan  komme  af  Stedet.    Endelig  syntes  det  mig, 

at  Situationen  forandrede  sig,  og  jeg  stod  igjen  i  Capuc- 
cinernes  Catacomber.  Ved  Siden  af  mig  stod  en  kvinde- 
lig Skikkelse  i  en  skinnende  hvid  Klædning,  og,  til  Trods 
lor  den  Glands ,  der  ombølgede  hendes  Lokker ,  troede 
jeg  at  gjenkjende  Donna  Ismena.  Paa  engang  begyndte 
Musiken  at  larme  vildere  end  nogensinde.  De  mumieag- 
tige Capuccinere  rørte  sig  i  deres  brune  Kutter  med  de 
brændende  Lys  i  Hænderne ;  de  rakte  hinanden  Haanden 
og  begyndte  at  svinge  sig  rundt  i  en  ranglende  Død- 
ningedands.  Musiken  og  Daridsen  blev  bestandig  vildere 
og  vildere.  De  brændende  Lys  flammede  som  Ildtunger, 
og  de  brune  Kutter  viftede  som  Flaggermusvinger.  Skik- 
kelserne berørte  mig  næsten  med  deres  Knokkelfingre,  en 
af  dem  greb  Donna  Ismena  og  hvirvlede  afsted  med 
hende  i  Dandsen ,  og  i  et  Nu  var  hun  forsvunden  for 
mine  Øine,  Jeg  udstødte  et  hoit  Skrig  og  sprang  ud  af 
Sengen. 

Solen  skinnede  venligt  ind  igjennem  mine  Vinduer,  og 
Acaciernes  fine  Grene  viftede  i  Morgenvinden.  Jeg  aandede 
først  lettere,  da  jeg  fik  et  Vindue  op,  og  den  friske  Mor- 
genluft strømmede  husvalende  ind  til  mig.  Et  Blik  paa 
den  blomstrende  Natur  og  den  rige  Vegetation  bragte  de 
natlige  Syner  lidt  efter  lidt  til  at  forsvinde.  Solen  stod 
høit  paa  Himlen,  og  Abaten  syslede  allerede  derude  med 
sine  Blomster.  Jeg  klædte  mig  paa  i  en  Hast  og  ilede 
ud  til  ham. 

Uden  Tvivl  maa  mit  Ansigt  have  forraadt  mig,  thi 
han  spurgte  ganske  forskrækket,  hvad  der  fattedes  mig, 
idet  han  førte  mig  hen  til  en  skyggefuld  Bænk  i  Nær- 
heden af  os.  Jeg  fortalte  ham  naturligviis  xAlting,  navnlig 
min  Samtale  med  Donna  Ismena  Aftenen  iforveien  og 
min  afskyelige  Drøm.  Den  (iamles  venlige  Ansigt  fortrak 
sig  til  et  smerteligt  Smil. 

(Jeg  er  bange  for,"  sagde  han  vemodig  til  mig,  „at 
der  er  mere  Sandhed  i  Deres  Drøm,  end  De  selv  aner 
eller  troer.  Kom,  min  kjære,  unge  Ven!  og  sæt  Dem 
her  hos  mig,  saa  skal  jeg  oprulle  et  Maleri  for  Dem. 
Det  vil  maaskee  bringe  Ro  i  Deres  Sind;  i  al  Fald  er 
det  godt  at  gjøre  sig  fortrolig  med  det  Værste.  Maaskee 
vil  det  ogsaa  deraf  blive  Dem  klart,  at  om  jeg  end  ikke 
selv  har  kjendt  hin  mægtige  Lidenskab,  som  vi  talte  om 
igaar  Morges,  saa  har  jeg  dog  havt  Leilighed  nok  til  at 
iagttage  den  hos  Andre,  og  De  vil  selv  kunne  dømme  om, 
hvorvidt  jeg  har  Grund  til  at  frygte   den  eller  ikke. 

„Hvor  flygtigt  Deres  Bekjendtskab  end  er  til  Donna 
Ismena,  har  jeg  dog  troet  at  bemærke,  at  hun  sysselsætter 
Deres  Phantasi  i  en  ualmindelig  Grad.  Det  overrasker 
mig  slet  ikke,  naar  jeg  tænker  paa,  hvorledes  jeg  selv, 
der  dog  er  en  gammel  Mand  og  har  en  ganske  anden 
praktisk  Retning,  tidt  har  været  forbauset  ved  at  lægge 
Mærke  til  hendes  Udvikling.  Allerede  som  Barn  var  hun 
et   af   disse   fine ,  jeg    kunde   næsten    sige    luftige  Væsner, 

hvis  aandelige  Udvikling  er  langt  forud  for  den  legemlige, 
og  som  Forældre  og  Venner  betragte  med  Frygt,  fordi 
de  troe,  som  det  heddef,  at  de  ikke  beholde  dem  længe. 
Hertil  kom ,  at  hun  var  stille ,  tankefuld  og  indesluttet, 
som  En,  der  lever  i  en  hemmelig  Forbindelse* med  den 
usynlige  Verden  og  derfor  er  ligegyldig  ved  den  synlige. 
Naar  jeg  som  hendes  Lærer  udviklede  Et  eller  Andet  for 
hende ,  saae  hun  bestandig  paa  mig  med  dette  alvorlige, 
forunderligt  dybe  Blik,  som  jeg  aldrig  har  seet  hos  nogen 
Anden ;  men  der  var  Intet ,  der  overraskede  hende ,  thi 
det  var,  som  om  hun  kjendte  det  Altsammen  forud.  Hun 
havde  ingen  Legesøstre,  og  hvad  der  ellers  interesserer 
Børn  i  hendes  Alder  var  hende  fuldkommen  ligegyldigt; 
derimod  kunde  hun  sidde  hele  Timer  og  see  ufravendt 
imod  Himlen  ,  og  naar  man  da  pludselig  talte  til  hende, 
var  det ,  som  om  hun  vaagnede  af  en  Drøm ,  eller  som 
hun  blev  reven  ud  af  en  Verden,  hvor  hun  egentlig  havde 
hjemme. 

((Hendes  Moder  var  død  strax  efter  hendes  Fødsel, 
og  Faderen,  der,  som  jeg  allerede  har  sagt  Dem,  var  en 
anseet  og  udmærket  Advocat ,  elskede  hende  ubeskrivelig 
høit ,  men  var  saa  bebyrdet  med  Forretninger,  at  han 
ikke  engang  havde  Tid  til  at  bemærke,  at  dette  besyn- 
derligt organiserede  Barn  krævede  et  ganske  særegent 
Tilsyn.  Jeg  talte  oftere  til  ham  derom  med  Bekymring, 
men  han  syntes  ikke  at  forstaae  mig. 

„Under  disse  Forhold  var  hun  bleven  tolv  Aar  gam- 
mel ,  da  jeg  med  glad  Overraskelse  lagde  Mærke  til ,  at 
der  var  indtraadt  en  mærkværdig*Forandring  i  hele  hendes 
Væsen.  Hun  var  bleven  mere  livlig  og  meddelende, 
hendes  fine  Ansigt  fik  en  sund  og  blomstrende  Farve,  og 
jeg  hørte  hende  endogsaa  engang  imellem  spøge  og  lee 
med  sine  Omgivelser.  Et  Tilfælde  skulde  give  mig  Nøglen 
til  denne   Gaade. 

«En  Aften,  da  jeg  vilde  besøge  hendes  Fader,  var 
der  tilfældigviis  en  Fremmed,  med  hvem  han  havde  For- 
retninger, inde  i  hans  Studio,  og  jeg  gik  derfor  ud  i 
Haven  for  at  vente,  til  han  blev  færdig.  Jeg  havde  sat 
mig  paa  en  Bænk  ;  i  et  Lysthus  tætved  mig  hørte  jeg  en 
Stemme,  som  jeg  troede  var  Ismenas.  Jeg  bøiede  en 
blomstrende  Jasmingreen  tilside:  det  var  virkelig  hende, 
der  sad  ved  et  Bord,  bedækket  med  Landkaart  og  Bøger, 
og  ligeoverfor  hende  sad  en  ung  Knøs ,  der  var  nogle 
Aar  ældre,  og  lyttede  alvorlig  til  hendes  Tale.  Det  var 
Vincenzo  Bellini,  hvis  Fader,  den  gamle  Rosario,  netop 
for  et  Par  Maaneder  siden  havde  beklaget  sig  for  Ismena 
og  mig  over,  at  hans  Søn  ikke  havde  hendes  Lærelyst, 
at  han  var  letsindig  og  ustadig,  at  han  med  sine  rige 
Evner  og  sjeldne  Begavelse  for  Musiken  manglede  al  Al- 
vor og  derfor  aldrig  vilde  drive  det  til  Noget.  —  Hun 
sad  og  fortalte  ham  om  Siciliens  store  Mænd,  idet  hun  med 
Fingeren  paa  Kaartet  udpegede   de  Byer,   hvorfra  de  vare 

udgaaede ,  om  Archimedes  fra  Syracus  og  Empedokles 
Ira  Agrigent ,  om  Epicarmus  fra  Megara  og  Daphnis  fra 
rhermini,  om  Diodorus  fra  Argyrium  og  Novelli  fra  Mor- 
reale.  Hun  talte  med  Varme  og  Begeistring  om  ,  hvor- 
ledes disse  Mænd  havde  kæmpet  og  stridt,  hvorledes  de 
havde  opfyldt  Verden  med  deres  Berømmelse,  og  hvilken 
(Ilands  der  fra  dem   var  falden  tilbage  paa  deres  Fødeø. 

„Men  Catania  da!"  udbrød  Vincenzo  utaalmodig. 
„Fra  Catania  nævner  Du  jo  ingen!" 

„Jeg  kjender  Ingen,  —  og  der  er  heller  ingen  Ud- 
sigt til  Nogen,"  svarede  hun  langsomt,  idet  hun  betragtede 
ham  skarpt. 

„Ingen  Udsigt,  ingen  Udsigt!"  gjentog  han  heftigt, 
og  hans  smukke  Øine  flammede,    som  om  de  vilde  sige: 

det  er  der! Jeg  gav  slip  paa  Jasmingrenen  og    gik 

bort  for  ikke  at  forstyrre  dem ;  men  Jeg  negter  ikke ,  at 
det  kostede  mig  Overvindelse  at  lade  Teppet  falde  for 
denne  Scene,  thi  jeg  har  aldrig  seet  noget  smukkere  Skue- 
spil. Hvis  man  kunde  tænke  sig  en  Engel,  der  var  steget 
ned  for  at  belære  en  stakkels  Dødelig ,  saa  maatte  den 
have  seet  ud  som  Ismena.  Jeg  spurgte  hendes  Fader, 
om  han  vidste,  hvad  hun  foretog  sig  i  dette  Øieblik. 
„Ja,  hun  sidder  vel  som  sædvanlig  og  læser  med  den 
Døgenigt ,  den  Vincenzo.  Hun  har  faaet  den  Idee ,  at 
hun  vil  gjøre  en  stor  Mand  af   ham.     Naa,  hvis    det    kan 

more  hende,  saa  lad  hende  derom!"  sagde  han  ligegyldigt 
og  gik  over  til  noget  Andet. 

„Kort  efter  hørte  jeg  af  min  gamle  Ven  Don  Ro- 
sario,  at  hans  Sen  paa  engang  var  bleven  et  ganske  andet 
Menneske,  at  han  var  bleven  flittig  og  arbeidsom,  at  han 
gjorde  de  mærkværdigste  Fremskridt  i  Musikcn,  og  at 
hans  Geni  for  denne  skjønne  Kunst  med  hver  Dag  aaben- 
barede  sig  mere  og  mere.  Den  gamle  Mand,  der  for 
kort  siden  havde  erklæret,  at  hans  Søn  aldrig  vilde  drive 
det  til  Noget,  var  nu  overbeviist  om,  at  han  vilde  blive 
et  Vidunder.  Saaledes  hengik  et  Par  Aar ,  i  hvilke  For- 
holdet mellem  de  to  unge  Mennesker  blev  uforandret 
det  samme.  Jeg  mærkede  imidlertid  snart,  at  den  gamle 
Rosario ,  der  altid  kun  havde  været  en  middelmaadig 
Musiker,  ikke  havde  mere  at  lære  Vincenzo,  og  at  denne 
kun  vilde  spilde  sine  Ungdomsaar,  hvis  han  ikke  snart  fik 
en  anden  Veiledning.  Jeg  skrev  derfor  ganske  hemmeligt 
til  min  Ven  Zingarelli  i  Neapel  og  anmodede  ham  om 
at  tage  sig  af  det  unge  Menneske  og  give  hans  ualmin- 
delige Talent  den  rigtige  Retning.  Jeg  havde  ladet  et 
Par  Compositioner  af  den  unge  Bellini  følge  med  min 
Skrivelse,  og  disse  tiltalte  Zingarelli  i  den  Grad,  at  han 
erklærede  sig  villig  til  strax  at  tage  imod  ham. 

«Hvor  behageligt  det  end  var  for  Rosario,  at  en 
saa  berømt  Mester  som  Zingarelli  vilde  tage  sig  af  Søn- 
nen,  var  det  ham  doi,  paa  den  anden  Side   imod  at   give 

slip  paa  ham,  Ibrdi  han  var  forfængelig  eller  blind  nok 
til  at  troe ,  at  han  selv  kunde  give  ham  den  Uddannelse, 
der  var  nødvendig.  Heri  bestyrkedes  han  endnu  mere 
af  Vincenzo  selv ,  der  med  den  opbrusende  Heftighed, 
der  var  ham  eiendommelig,  erklærede,  at  han  ikke  kunde 
undvære  Catania,  og  at  han  paa  ingen  Maade  vilde  for- 
lade det.  Jeg  forstod  strax,  hvad  der  var  (Grunden  til 
lienne  Paastaaelighed,  og  jeg  begreb  ogsaa,  at  hvis  Nogen 
her  skulde  hjælpe,  maatte  det  være  Ismena.  Da  jeg  for- 
talte hende,  hvorom  Talen  var,  blev  hun  bleg  som  et 
Lig  og  fik  Taarer  i  Øinene ,  thi  heller  ikke  hun  havde 
nogensinde  tænkt  sig  Muligheden  af  at  skulle  skilles  fra 
X'incenzo  ;  men  jeg  havde  aldrig  saasnart  viist  hende ,  at 
hele  Vincenzos  Fremtid  afhang  deraf,  og  at  vi  for  hans 
\'els  Skyld  maatte  paalægge  os  selv  dette  Offer,  fer  hun, 
smilende  gjennem  Taarer,  kastede  sig  i  mine  Arme  og 
forsikkrede  mig  helligt,  at  han  inden  otte  Dage  skulde 
være  borte.  Og  saaledes  gik  det.  De  Breve,  jeg  nu  Tid 
efter  anden  modtog  fra  Zingarelli ,  vare  fulde  af  Lovtaler 
over  hans  alvorlige  Stræben  og  Beundring  for  hans  musi- 
kalske Inspirationer ;  men  han  beklagede  tillige ,  at  han 
stadig  var  nedslaaet  og  tungsindig ,  og  han  udtalte  sin 
Frygt  for ,  at  denne  nedtrykte  Sindsstemning  skulde  virke 
hæmmende  paa  den  frie  og  selvstændige  Udvikling  af  hans 
ualmindelige  Evner.  Ogsaa  med  Ismena  var  der  foregaaet 
t-n    Forandring,    som    jeg    med    Grund    maatte    ansec    for 

uheldig.  Hun  var  igjen  bleven  tankefuld  og  dremmende, 
ligesom  i  tidligere  Dage ,  og  uagtet  hun  siden  Vincenzos 
Bortreise  havde  nærmet  sig  til  mig  med  langt  større  For- 
trolighed end  tidligere ,  udtalte  hun  sig  dog  aldrig  for 
mig  om  sin  egentlige  Sjælstilstand,  maaskee  fordi  hun  i 
sit  Hjertes  Uskyldighed  ikke  engang  anede,  hvad  der  var 
iveien.  Saaledes  gik  den  ene  Maaned  efter  den  anden ; 
hun  talte  bestandig  sjeldnere  om  ham ,  og  jeg  begyndte 
allerede  at  troe,  at  hun  ganske  havde  glemt  ham.  Jeg 
skulde  snart  erfare,  hvormeget  jeg  bedrog  mig.  En  For- 
middag gik  jeg  hen  til  hende,  for  at  bringe  hende  en 
Pakke  Musikalier,  som  Zingarelli  havde  sendt  mig.  Det 
var  Vincenzos  første  Compositioner,  udgivne  i  Neapel, 
deriblandt  en  Cantate,  som  han  havde  kaldt  „Ismena", 
til  Erindring  om  sin  Barndoms- Elskede ,  og  et  Par  musi- 
kalske Skrifter,  i  hvilke  disse  Compositioner  omtaltes  med 
stor  Berømmelse ,  og  hans  Musa  sammenlignedes  med 
Aurora ,  der  bebuder  en  ny  Dag.  Hun  vilde  ikke  troe 
sine  egne  Øine;  hun  stirrede  med  en  elskelig  Blanding 
af  Henrykkelse  og  Undseelse  paa  deres  Navne  paa  det 
samme  Blad.  „Han  har  dog  ikke  glemt  mig!  Seer  De, 
Padre !  han  tænker  paa  mig  endnu  I "  raabte  hun  ligesom 
triumferende  og  ilede  hen  til  Claveret.  Hun  gav  sig  til 
at  spille  Musikstykkerne  igjennem,  det  ene  efter  det 
andet,  kun  afbrudt  af  enthusiastiske  Udraab,  naar  en  eller 
anden    følelsesfuld  Sats    eller    lykkelig  Tanke    greb    hende 

ved  sin  Friskhed  og  Skjenhed.  Endelig  reiste  hun  sig 
og  hendes  Kinder  blussede  med  dette  Jumen  purpHreuni''\ 
som  Virgil  jo  har  kaldt  det.  „O,  han  vil  blive  beromt ! 
Sagde  jeg  det  ikke  nok!  Han  vil  overflyve  alle  de 
Andre!"  udbrød  hun  med  Taarer  og  kastede  sig  hulkende 
i  mine  Arme. 

„Hun  var  halv  afmægtig,  og  jeg  vilde  netop  kalde 
paa  Hjælp,  da  i  det  samme  Døren  blev  revet  op,  og 
Vincenzo  st>Ttede  ind  i  Stuen.  Hans  første  Compositioner 
havde  indbragt  ham  en  lille  Pengesum,  som  han  aldrig 
saasnart  saae  sig  i  Besiddelse  af,  før  han ,  uden  at  sige 
et  Ord  til  Zingarelli,  som  han  med  Grund  antog  vilde 
modsætte  sig  en  saa  overilet  Beslutning,  havde  indskibet 
sig  til  Messina  og  efterladt  nogle  Linier  til  sin  Maestro, 
hvori  han  bad  ham  om  ikke  at  være  urolig  for  hans 
Udeblivelse:  han  havde  ikke  kunnet  bekæmpe  sin  Lyst. 
skrev  han,  til  at  gjensee  sin  Familie  og  sine  Venner,  men 
han  haabede  snart  at  vende  tilbage  igjen  og  skulde  da 
med  dobbelt  Lyst  tage  fat  paa  Musiken.  —  Et  Blik  paa 
Ismena  og  den  Musik,  hun  endnu  holdt  i  Haanden,  var  til- 
strækkelig til  at  forklare  ham  Alting.  Han  kastede  sig  ned 
for  hendes  Fødder,  han  fæstede  sine  smukke,  blaae  Øine 
paa  hende  med  et  Udtryk  af  Tilbedelse,  som  om  han 
knælte  for  en  Helgen;  jeg  saae,  at  hun  foldede  sine 
Hænder,  ligesom  i  Tak  til  Gud,  og  rakte  dem  foldede 
hen  imod  ham,    og  at  han   med    en    overstrømmende  Fø- 

lelse  af  en  længe  tilbagetrængt  Kjærlighed  pressede  dem 
ti]  sine  Læber.  Jeg  vilde  ikke  forstyrre  dem  i  deres 
Lykke  og  forlod  Værelset ,  uden  at  de  mærkede  det.  I 
den  første  Tid  efter  sin  Hjemkomst  svømmede  Vincenzo 
i  Lyksalighed.  Hans  Glæde  over  at  gjensee  sin  Familie 
var  levende  og  oprigtig,  thi  han  havde  altid  været  en 
god  Søn,  og  selv  paa  sin  Hæders  og  Lykkes  Toppunkt 
vedblev  han  at  være  det.  Ogsaa  manglede  hans  For- 
fængelighed ikke  Næring,  thi  man  saae  paa  ham  nu  med 
ganske  andre  Øine  i  hans  Fødeby  end  tidligere ;  han 
havde  allerede  sine  Smigrere  og  Beundrere ,  og  han  be- 
gyndte alt  at  faae  en  Forsmag  paa  de  Triumfer,  hvoraf 
han  senere  skulde  feire  saa  mange.  Imidlertid  mærkede 
jeg  snart,  at  hans  Glædeskalk  ikke  var  uden  Malurt,  og 
den  uskyldige  Aarsag  heri  var  Don  Cesare.  Han  var  en 
fattig,  forældreløs  Dreng,  der  var  bleven  opdragen  blandt 
mine  „Pleiebørn" ,  som  De  hørte  de  unge  Piger  kalde 
dem  igaar  Middags.  Her  havde  han  gjort  sig  bemærket 
ved  sit  livlige  Væsen,  sit  lykkelige  Humeur  og  sine  musi- 
kalske Talenter,  hvorfor  Benedictinerne  havde  taget  ham 
til  sig  og  sørget  for  hans  Dannelse  og  Udvikling.  Han 
var  dengang  en  smuk  ung  Knøs,  endeel  yngre  end  Vin- 
cenzo, og  kom  jevnlig  i  Huset  hos  Don  Giuseppe  Politi. 
De  kjender  ham  jo.  De  veed  altsaa,  at  han  er  letsindig 
og  behagesyg,  men  at  der  er  en  god  Natur  i  ham.  Han 
havde    sat    sig    i    Hovedet,    at    han    var    forelsket  i  Donna 

Ismena,  og  med  de  gode  Tanker,  han  havde  om  sig  selv, 
tvivlede  han  ikke  om ,  at  det  vilde  lykkes  ham  at  gaae 
af  med  Seiren.  Allerede  den  Omstændighed,  at  han, 
hvem  X'incenzo  betragtede  som  en  jammerlig  Fusker, 
turde  vove  at  optræde  som  hans  Rival ,  var  nok  til  at 
krænke  V^incenzos  Stolthed  og  sætte  hans  onde  Liden- 
skaber i  Bevægelse.  Hertil  kom,  at  der  fulgte  det  ene 
Brev  efter  det  andet  fra  Zingarelli,  der  var  utaalmodig 
over  hans  lange  Fraværelse  og  tilsidst  erklærede,  at  han 
havde  en  Operatext  til  ham ,  men  at  han  vilde  give  den 
til  en  Anden,  hvis  han  ikke  indfandt  sig  ufortevet.  Is- 
mena, der  frygtede  for,  at  han  skulde  forskjertse  sin  Frem- 
tid, besvor  ham  indstændig  at  vende  tilbage.  I  sin  Blind- 
hed og  Mistænksomhed  saae  han  heri  kun'  et  Forsøg  fra 
hendes  Side  paa  at  blive  ham  kvit.  Hans  naturlige  Hef- 
tighed, hans  Jalousi  ....  dog  jeg  vil  ikke  dvæle  ved 
disse  vexlende  Sindsstemninger,  som  De  selv  kan  udmale 
langt  bedre!  nok  sagt,  efter  en  stormende  Scene,  hvori 
han  overvældede  Ismena  med  ufortjente  Bebreidelser, 
tog  han  pludselig  bort  —  ligesaa  pludselig,  som  han  var 
kommen. 

„At  denne  hans  Opførsel  havde  gjort  et  smerteligt 
Indtryk  paa  Ismena,  var  mig  tydeligt;  imidlertid  lod  hun 
sig  ikke  mærke  med  det  mindste,  og  naar  de  Andre  i 
hendes  Nærværelse  udtalte  sig  skarpt  om  hans  Hidsighed 
og  Ilsindethed,  tog  hun  ham  bestandig  i  Forsvar  og  søgte 

at  fremføre  Alt ,  hvad  der  kunde  undskylde  og  formilde. 
Hun  led  imidlertid  eiensynligt,  og  det  forekom  mig,  at 
hendes  Kræfter  aftoge  bestandig. 

„Fra  ham  selv  hørte  vi  nu  i  længere  Tid  Intet;  der- 
imod vidste  jeg  fra  Zingarelli,  at  han  med  fordoblet  Iver 
havde  taget  fat  paa  Musiken,  og  at  der  var  kommet  lige- 
som en  Trods  i  hans  Væsen,  der  forhøiede  hans  Energi 
og  forstærkede  hans  Arbeidskraft.  Snart  behøvede  vi  ikke 
længer  Privatbreve  for  at  høre  fra  ham :  hans  første  Opera 
„Bianca  e  Fernando"  gjorde  Lykke  paa  San  Carlo  og 
skaffede  ham  en  Indbydelse  til  Milano,  der  forsaavidt  var 
betydningsfuld,  som  den  skaffede  ham  Leilighed  til  i  en 
Alder  af  nogle  og  tyve  Aar  at  optræde  paa  et  Theater 
del  primo  carteilo  (af  første  Rang),  en  Ære,  som  maaskee 
aldrig  før  er  bleven  en  saa  ung  Musiker  tildeel.  Aviserne 
udbasunede  nu  hans  Roes  og  havde  bestandig  nye  Med- 
delelser om  ham.  Paa  La  Scala  havde  Rossini  i  femten 
Aar  været  Enehersker;  men  Publikums  Ustadighed,  der 
sønderslaaer  sine  egne  Afguder,  kom  her  Bellini  til  Hjælp. 
Hvor  ung  denne  end  var,"  syntes  han  at  kjende  denne 
Sandhed,  thi  han  forlod  ganske  Rossinis  Stil,  som  Paccini, 
Mercadante,  Carafa  og  fremfor  Alle  Donizetti  efterabede, 
idet  han  mente,  at  en  mere  simpel  og  følelsesfuld  Maneer 
vilde  vække  fornyet  Interesse  der,  hvor  alle  larmende 
Effektmidler  vare  opslidte.  I  denne  Aand  skrev  han 
^^11  pirata^\   der  i  Rubini  havde  den  lykkeligste  Fremstiller 

Og  nu  voxede  hans  Berømmelse  med  hver  Dag.  Fortæl- 
lingen om  hans  Sammenkomst  i  Bologna  med  Rossini  gik 
i  Italien  fra  Mund  til  Mund,  og  der  var  Ingen  paa  hele 
Sicilien,  som  ikke  vidste,  at  den  store  Mester  havde  over- 
øst ham  med  Lovtaler,  at  Bellini  var  bleven  bleg  af  Be- 
vægelse og  havde  stammet,  at  han  endnu  var  en  Begynder, 
og  at  Rossini  derpaa  havde  omarmet  ham  med  Taarer 
og  svaret:  „Ja  vist,  men  De  begynder  der,  hvor  vi  Andre 
høre  op.'^ 

For  Venedig  skrev  han  nu  „/  Capuletti  e  Montecchi''^ 
og  for  Milano,  der  var  bleven  hans  andet  Hjem:  „Z^z 
Straniera'^  og  ^^Sonnambida^'^ .  Hans  Berømmelse  var  nu 
grundfæstet,  og  man  talte  ham  allerede  blandt  Italiens 
første  Componister;  endnu  meer  voxede  Enthusiasmen,  da 
han  havde  fuldendt  sin  „Norma".  Jeg  var  selv  dengang 
i  Milano  paa  en  archæologisk  Mission  og  saae  Malibran 
optræde  i  den.  Jeg  hørte,  at  man  tidligere  havde  be- 
skyldt ham  for  at  negligere  Instrumentationen ;  han  havde 
lagt  sig  denne  Anke  paa  Hjertet,  og  hans  Stil  var  denne 
Gang  grandiosere  end  i  noget  af  hans  tidligere  Værker; 
hele  Publicum  følte  det,  og  Malibran  følte  det  sagtens 
ogsaa,  thi  saadanne  Toner  havde  jeg  aldrig  engang  drømt 
om.  Bellini  var  nu  Italiens  Stolthed ;  man  indbød  ham 
til  Paris  og  London  paa  de  mest  glimrende  Vilkaar,  men 
han  vilde  først  endnu  engang  gjensee  sin  Fødeø,  som  en 
hemmelig    Længsel    bestandig    drev    ham    tilbage    til.      I 

Februar  1832  ankom  han  til  Neapel,  hvor  man  opbød  Alt 
for  at  beholde  ham :  man  gik  endog  saa  vidt,  at  man  tilbod 
ham  for  en  ny  Opera  8,000  Ducati.  naar  han  vilde  forpligte 
sig  til  at  fuldende  den  i  Neapel.  Han  vilde  imidlertid 
Intet  love,  men  gik  strax  ombord  i  et  Skib,  der  laa  seil- 
færdigt  til  Palermo.  Her  blev  han  allerede  paa  Moloen 
modtagen  med  Jubel,  og  man  forte  ham  i  Triumf  gjen- 
nem  Gaderne  til  Accademia  Jilcirmon/ca ,  hvor  hans  laur- 
bærkrandsede  Buste  var  opstillet  i  en  festlig  smykket  Sal, 
og  hvor  Hertugen  af  Monteleone  hilste  ham  som  den, 
der  af  alle  Nulevende  mest  havde  forherliget  sin  Fedeø. 
Hans  Reise  gjennem  Sicilien  var  et  uafbrudt  Triumftog; 
i  Messina  havde  man  bygget  Æreporte  for  ham ,  og  da 
han  traadte  ind  i  Theatret,  reiste  hele  Publicum  sig  til 
Tegn  paa  Høiagtelse.  Her  i  hans  Fødestad  strømmede 
hele  Byen  ham  imøde ;  han  blev  i  høitidelig  Pomp  ført 
hen  til  Communalbygningens  Festsal,  hvor  en  Guldmedaille 
blev  overrakt  ham  med  Indskrift:  Jlncentiuz  Bellini,  Cata- 
niensis  musicæ  deciis^  og  hvor  en  livsvarig  Pension  i  Byens 
Navn  blev  voteret  til  hans  Fader.  Saamegen  Hæder  og 
saadan  en  Hyldest  kunde  ikke  andet  end  gjøre  et  dybt 
Indtryk  paa  Bellinis  bløde  og  følelsesfulde  Sind.  Han 
brast  i  heftig  Graad,  og  da  Festen  var  tilende,  greb  han 
min  Arm  og  førte  mig  med  sig.  Han  talte  ikke  et  Ord 
til  mig  paa  Veien,  men  han  ilte  med  hurtige  Skridt  hen- 
imod  Ismenas  Bolig.     Ligesom    ledet  af  et  Instinkt    ilede 

han  ned  i  Haven  og  hen  til  det  Lysthus,  hvor  de  saa 
tidt  i  deres  Opvæxt  havde  siddet  ved  hinandens  Side,  og 
i  det  næste  Øieblik  laae  de  i  hinandens  Arme.  Deres 
Læber  mødtes,  deres  Sjæle  smeltede  sammen  i  den  re- 
neste Harmoni;  det  var,  som  om  der  aldrig  havde  været 
nogen  Misforstaaelse  imellem  dem ,  og  som  der  ikke  be- 
høvedes nogen  Forklaring.  For  mig  var  det  et  Billede 
paa  Paradiset,  thi  saaledes  tænker  jeg  mig,  at  enhver 
Mislyd  her  paa  Jorden  vil  opløse  sig  deroppe.  Det  lyk- 
kelige Gjensyn  skulde  kun  altfor  snart  blive  forstyrret. 
Rygtet  om ,  hvor  Bellini  var ,  havde  udbredt  sig  som  en 
Løbeild,  og  snart  var  hele  Haven  opfyldt  med  Venner 
og  Bekjendte,  der  strømmede  til  for  at  hilse  paa  den 
Hjemkomne  og  trykke  hans  Hænder.  Den  stille  Have, 
der  i  saa  lang  Tid  kun  havde  været  det  tause  Vidne  til 
Ismenas  Sorg,  gjenlød  nu  af  Latter  og  Spøg  fra  alle 
Sider.  Det  var  en  stor  Familiefest,  hvor  den  samme 
glædelige  Tanke  opfylder  Alle.  Ismena  syntes  at  være 
fuldkommen  lykkelig.  Det  var,  som  om  et  nyt  Foraar 
opblomstrede  for  hende,  hendes  Øine  straalede  med  et 
for)'nget  Liv,  ja  selv  hendes  ellers  saa  blege  Kinder 
blomstrede  igjen  med  hele  Sundhedens  og  Skjønhedens 
Farvepragt.  Det  var  den  skjønneste  Dag  i  hendes  Liv 
—  men  det  skulde  ogsaa  blive  den  sidste. 

„Det   var    ved    Ave,    Klokkerne    ringede,    og    Solen 
kastede  sine  sidste  Afskedsstraaler  paa  Toppen  af  de  høie 

Popler,  der  omgave  Haven.  I  det  samme  saae  jeg  Ismena 
gaae  forbi  mig  med  Vincenzo  under  Armen;  jeg  hørte 
ikke,  hvad  de  talte  om,  men  jeg  saae,  at  deres  Øine 
medtes  med  en  ubeskrivelig  Ømhed ;  pludselig  udstødte 
hun  et  let  Skrig  og  pressede  Haanden  imod  Hjertet. 
Jeg  ilede  til;  hun  var  bleg  som  et  Lig  og  laa  afmægtig 
i  vore  Arme.  Der  opstod  en  almindelig  Skræk  og  For- 
virring, under  hvilken  Vincenzo  som  en  Fortvivlet  vred 
sine  Hænder  og  paakaldte  Himlen  og  alle  Helgene. 
Lykkeligviis  var  den  berømte  Dr.  Gemmellara  tilstede,  og 
ved  hans  kraftige  Hjælp  blev  hun  atter  bragt  til  Bevidsthed. 
Han  forordnede  den  dybeste  Ro,  og  man  forføiede  sig 
bort  i  en  uhyggelig  Stemning. 

«Det  var  allerede  seent  paa  Aftenen,  da  jeg  endnu 
engang  begav  mig  derhen.  Jeg  traf  Gemmellara  paa 
Trappen,  og  vi  traadte  ind  til  hende.  Hun  var  meget 
bleg  og  laa  med  lukkede  Øine,  som  om  hun  sov.  Efter 
et  Par  Øieblikkes  Forløb,  i  hvilke  jeg  med  en  dødelig 
Angst  havde  søgt  at  læse  i  hendes  Blik,  sagde  Gemmellara : 
„Der  er  kun  en  let  Feber  tilbage,  og  Krisen  er  forbi  for 
dengang."  —  „For  dengang?"  gjentog  jeg  forskrækket. 
„Der  er  altsaa  virkelig  Fare."  —  Han  saae  alvorlig  paa  mig. 
„Damoklessværdet  hænger  over  hendes  Hoved,"  sagde 
han.  „Det  er  en  saa  fin  Organisation,  at  en  stærk  Sinds- 
bevægelse, baade  Glæde  og  Sorg  —  den  første  maaskee 
sikkrere  end  den  sidste  —  er  istand  til  at  dræbe  hende." 

—  „Og  hvorlænge?  .  .  .  hvor  lang  Tid  ..."  Jeg  kunde 
ikke  sige  mere,  thi  Taarer  kvalte  min  Stemme.  —  „Det 
veed  der  Ingen!"  sagde  han  alvorligt.  „Døden  har  endnu 
kun  mærket  hende ;  den  følger  hende ,  naar  hun  gaaer 
tilsengs,  og  naar  hun  staaer  op,  naar  hun  gaaer  paa  Bal, 
og  naar  hun  gaaer  til  Kirke;  men  det  kan  vare  Maaneder, 
ja  maaskee  Aar,  inden  den  griber  sit  Bytte.' 

„Den  næste  Dag  var  hun  allerede  oppe,  men  hun 
var  meget  stille  og  tilbageholden  imod  Alle ,  selv  imod 
Vincenzo.  Naar  man  talte  til  hende  om  den  Skræk,  man 
havde  udstaaet  for  hende,  smilte  hun  blot  og  forsikkrede, 
at  det  kun  var  en  Svimmelhed,  et  pludseligt  Ildebefindende, 
som  lykkeligt  var  overstaaet. 

„Et  Par  Dage  efter  fik  jeg  et  Beseg  af  Vincenzo; 
han  saae  bleg  og  forstyrret  ud  og  sagde,  at  han  kom  for 
at  tage  Afsked.  Jeg  blev  forbauset  over  denne  pludselige 
Beslutning  og  spurgte  ham  deeltagende,  hvad  der  havde 
fremkaldt  den.  Han  beklagede  sig  da,  med  Heftighed 
og  Taarer,  over  Ismenas  Opførsel,  som  han  ikke  kunde 
blive  klog  paa.  Han  sagde,  at  han  efter  den  Gjensyns- 
scene,  jeg  selv  havde  været  tilstede  ved,  havde  maattet 
troe,  at  han  var  elsket,  og  at  han  derpaa  havde  bygget 
en  Plan  for  deres  Fremtid,  men  at  hun  allerede  Dagen 
efter  havde  været  forunderlig  fremmed  imod  ham  og 
ligesom  med  Flid  søgt  at  undgaae  enhver  Forklaring,  og 
da  han  havde  trængt  stærkere  ind  paa  hende ,  havde  hun 

ladet,  som  om  hun  ikke  forstod  ham,  og  behandlet  ham 
med  Kulde.  Jeg  søgte  at  tale  ham  tilrette ,  men  han 
vilde  ikke  høre  mig.  Han  forsikrede  med  tiltagende  Hef- 
tighed, at  hun  i  flere  Dage  havde  gjentaget  den  samme 
Opførsel,  at  han  ikke  kunde  udholde  denne  Lunefuldhed, 
og  at  han  ikke  vilde  nedværdige  sig  selv  til  at  trygle 
om  hendes  Haand,  —  allermindst  nu,  da  hun  var  rig  og 
uafhængig. 

«For  at  berolige  ham,  lovede  jeg  selv  at  tale  med 
Ismena,  og,  hvis  jeg  havde  nogen  trøstende  Efterretning, 
da  at  bringe  ham  den  ufortøvet;  i  modsat  Fald  skulde 
han  reise  endnu  samme  Aften. 

„Jeg  gik  da  hen  til  hende,  og  med  den  Ret,  som 
min  Alder  og  Stilling  gav  mig,  udtalte  jeg  mig  for  hende, 
og  spurgte  hende  ligefremt,  hvad  hun  kunde  have  imod 
at  forene  sig  med  en  Mand,  som  hun  dog  nødvendigviis 
maatte  have  elsket,  og  som  hele  Italien  beundrede.  Hun 
saae  fast  og  alvorligt  paa  mig  og  svarede  derpaa  roligt, 
men  med  en  Stemme,  som  trængte  mig  lige  ind  i  Sjælen: 
„Fordi  man  skal  ikke  formæle  Døden  med  Livet."  Da 
jeg  forbauset  stirrede  paa  hende,  vedblev  hun:  «Jeg 
hørte,  hvad  Gemmellara  sagde  hin  Aften,  da  De  traadte 
ind  til  mig  med  ham,  og  da  de  sagtens  Begge  troede, 
at  jeg  sov.  De  veed  selv,  at  han  udtalte  min  Dødsdom." 
Jeg  søgte  at  forjage  denne  Tanke ,  men  hun  afbrød  mig 
hurtigt ;    „  Spar   Deres    Ord ,    Padre !    De    veed    bedre ,    at 

Gemmellara  bedrager  sig  ■  aldrig.  Jeg  elsker  Vincenzo 
høiere  end  mig  selv,  høiere  end  alt  Andet  i  Verden. 
Det  har  været  mit  Livs  eneste  Lykke  at  tænke  mig,  at 
hans  Navn  engang  skulde  blive  berømt  og  tælles  iblandt 
de  bedste.  Den  lykkelige  Kunst,  han  dyrker,  trænger  til 
Glæde  og  Opmuntring;  men  Tanken  om  det  Kors,  jeg 
slæber  med  mig,  vilde  kun  dræbe  hans  Inspirationer  og 
binde  en  Blyvægt  til  hans  Vinger." 

«Men  hvorfor  ikke  sige  det  til  ham  selv?"  spurgte 
jeg.  „Hvorfor  ikke  i  det  mindste  gjengjælde  hans  Kjær- 
lighed med  Tillid?" 

„Fordi  jeg  veed,  at  han  vil  bestorme  mig  med  Bøn- 
ner, og  jeg  vilde  maaskee  være  svag  nok  til  at  give 
efter.  Jeg  kjender  ham  bedre.  Han  er  fremfor  Alt  stolt 
og  taaler  ingen  Tilsidesættelse.  Hvad  han,  efter  Deres 
egne  Yttringer,  kalder  min  Lunefuldhed  og  Pengestolthed, 
vil  han  hurtig  forvinde,  naar  han  igjen  kaster  sig  i  Ar- 
mene paa  sin  Kunst ,  og  han  vil  maaskee  da  hos  en 
Anden  finde  den  Lykke ,  som  jeg  ikke  skal  give  ham ; 
men  Tanken  om  min  tidlige  Død  vilde  lamme  hans 
Kraft  og  maaskee  knuse  hans  Hjerte." 

„«0g  De  beundrer  ikke,"  udbrød  jeg  med  Varme, 
idet  jeg  henvendte  mig  til  Abaten,  „De  beundrer  ikke 
en  Følelse,  der  er  istand  til  en  saadan  Heroisme?  Hvilken 
en  Selvbeherskelse,  ikke  blot  at  opoffre  sig  selv  for  den, 
man  elsker,  men  at  finde  sig  i  at  blive  miskjendt!"" 

„Jeg  beundrer  den,"  svarede  han  alvorligt,  „men  jeg 
frygter  den  derfor  ikke  mindre." 

„Om  hvad  der  nu  følger,"  blev  han  ved,  „kan  jeg 
fatte  mig  i  Korthed.  Endnu  samme  Aften  reiste  Vincenzo, 
for  aldrig  mere  at  vende  tilbage.  Det  viste  sig  snart,  at 
Ismena  havde  bedemt  ham  rigtigt.  Efter  et  kort  Ophold 
i  Frankrig  gik  han  til  London  med  Pasta  for  at  sætte 
sine  Operaer  i  Scene.  Han  blev  overøst  med  Hæder 
og  Guld  og  vendte  tilbage  til  Paris,  hvor  „Puritanerne" 
blev  opført  under  almindelig  Jubel  —  og  midt  under 
denne  Jubel  blev  han  syg  og  pludselig  reven  bort  af  en 
Betændelsesfeber,  den  24de  September  1835,  samme  Aften 
som  „Puritanerne"  opførtes,  og  den  store  Opera  gjenlød 
af  det  ene   „Leve  Bellini  !"   efter  det  andet. 

„Rossini,  der  havde  fattet  en  faderlig  Godhed  for  sin 
unge  Rival,  foranstaltede  selv  hans  Begravelse,  og  alle 
Parises  Kunstnere  fulgte  ham  til  Jorden.  I  et  Takkebrev, 
som  den  gamle  Rosario  i  den  Anledning  skrev  til  Rossini, 
skildrede  han  paa  en  rørende  Maade  sin  og  sin  Families 
Sorg.  „Tabet  af  min  elskede  Søn,"  skrev  han,  „sætter 
mig  i  Fortvivlelse.  Hans  Moder  og  hele  min  Familie 
cre  saa  utrøstelige  derover,  at  vi  fra  nu  af  blot  kunne 
betragte  Livet  som  en  Byrde.  Jeg  er  den  ulykkeligste 
Fader,  og  i  de  faa  Dage,  jeg  har  tilbage  at  leve  i,  kan 
jeg  ikke  gjøre  andet  end  at  græde."  —  Journalerne,  der 
meddeelte  Beretningen    om    hans  Begravelse,    fortalte,    at 

han  paa  Dødsleiet  flere  Gange  havde  gjentaget  Navnet 
„Ismena,"  og  at  altsaa  hans  Tanker  i  de  sidste  Øieblikke 
havde  dvælet  ved  den  første  af  hans  Compositioner.  D  e 
veed  det  nu  bedre."   — 

Den  gamle  Abates  Fortælling  havde  ikke  havt  den 
tilsigtede  Virkning,  at  bringe  mit  Sind  i  Ligevægt;  tvert- 
imod  forekom  det  mig,  at  der  tyngede  en  Kæmpevægt 
paa  det,  som  jeg  maatte  see  at  afryste  snarest  muligt. 
Min  Plan  var  allerede  fattet ,  og  jeg  meddeelte  den  til 
Don  Ferrara.  Jeg  vilde  gjøre  en  lille  Tour  i  nogle  Dage 
til  de  smukke  og  frodige  Egne  ved  Giarre  og  satte  som 
Maalet  for  min  Udflugt  det  berømte  kæmpemæssige 
Kastanietræ,  castagno  di  ccnto  cavalli,  som  jeg  havde  hørt 
og  læst  saa  meget  om  tidligere.  Ferrara  bifaldt  min 
Plan  ganske,  han  skrev  en  lille  Reiseroute  op  for  mig,  gav 
mig  nogle  Anbefalinger  med  paa  Veien,  og  inden  Middag 
sad  jeg  allerede  paa  mit  Muldyr.  Jeg  vil  her  glide  hen 
over  disse  Dage,  der  ikke  have  noget  med  min  Fortælling 
at  gjøre ,  og  indskrænke  mig  til  at  bemærke ,  at  de  vare 
rige  paa  Nydelse,  og  at  jeg  her  igjen  havde  Leilighed  til 
at  gjøre  den  samme  Erfaring,  som  saa  mange  Gange  tid- 
ligere, at  der  er  dog  Intet,  der  formaaer  i  den  Grad  som 
Naturen  at  rive  Tanken  ud  af  en  eller  anden  Trj'llekreds, 
som  den  selv  har  manet  sig  ind  i.  Nok  sagt,  jeg  var  et 
ganske  andet  Menneske,  da- jeg  fjerde  Dagen  derefter  ud 
paa  Eftermiddagen  igjen  red  ind  af  Porta  di  Aci. 

Da  jeg  kom  heiere  op  i  Byen,  lagde  jeg  Mærke  til 
en  usædvanlig  Røre  og  Bevægelse.  Klokkerne  ringede, 
og  Folk  stremmede  ned  ad  Gaden,  Alle  i  den  samme 
Retning.  I  den  Tanke,  at  det  var  en  eller  anden  Kirke- 
fest, som  jeg  ikke  burde  forsemme,  gav  jeg  Muldyret  til 
min  ciucciaro  og  fulgte  med  Stremmen.  Min  Formodning 
syntes  at  bekræfte  sig,  thi  jeg  stod  med  et  foran  Benedik- 
tinernes Kirke.  Da  jeg  traadte  ind,  var  Kirken  opfyldt 
med  Mennesker,  og  en  monoton  Sørgemesse  lød  huult 
hen  under  Hvælvingerne.  I  det  samme  begyndte  det 
mægtige  Orgel*)  at  bruse  med  en  vild  og  sønderrivende 
Klang,  der  paa  en  forunderlig  Maade  gjenkaldte  mig  min 
uhyggelige  Drøm.  Jeg  veed  ikke,  hvad  det  var  for  en 
Magt,  der  drev  mig  fremad,  men  jeg  standsedes  først 
foran  en  Skare  af  Skikkelser  i  hvide  Kapper,  med  Hætter 
for  Ansigtet  og  brændende  Lys  i  Hænderne.  Det  var  fra 
dem,  at  den  ensformige  Sørgesang  udgik,  og  jeg  saae 
nu,  at  de  dannede  en  Rundkreds  om  en  aaben,  prægtigt 
udsmykket  Baare.  Jeg  traadte  nærmere  hen  til  den,  — 
men  paa  engang  sortnede  det  for  mine  Øine ,  og  jeg 
maatte  holde  mig  ved  en  af  Hvidkapperne  for  ikke  at 
segne    —  det  var  Ismena.    Med  de  fine  Hænder  foldede 


*)  Dette  Orgel  er  det  største  og  berømteste  i  Verden.  Det  er 
udført  i  Midten  af  det  forrige  Aarhundrede  af  en  calabresisk 
Munk,  Donato  del  Piano,  der,  efter  sit  eget  Ønske,  ligger  be- 
gravet under  det  samme  Orgel. 

over  Brystet  og  en  Krands  af  friske,  nysudsprungne  Roser 
om  den  marmorhvide  Pande  laa  hun  paa  Baaren;  hendes 
rene  Træk  vare  uforandrede  i  Deden,  og  denne  Anelse  om 
det  Himmelske,  der  allerede  paa  Jorden  var  udbredt  over 
dem,  syntes  nu  at  træde  seirende  frem  i  hele  sin  forklarede 
Skjønhed.  Hun  var  iført  en  hvid ,  skinnende  Dragt ,  saa- 
ledes  som  jeg  havde  seet  hende  i  min  Drøm ,  og,  for  at 
gjøre  Illusionen  fuldkommen ,  brød  i  det  samme  Solen 
ind  igjennem  eet  af  de  høie  Kirkevinduer  og  kastede  sin 
fulde  Glands,  ligesom  en  Glorie,  om  hendes  Lokker. 
^^Una  santal  ima  sanfaV^  (det  er  en  Helgen!)  lød  det 
rundt  omkring  mig,  og  en  Stemme  i  mit  Bryst  gjentog 
det  Samme.  Med  en  eneste  Tanke  omfattede  jeg  hele 
hendes  Tilværelse,  detje  Martyrium,  der  nu  havde  vundet 
Kronen ,  ligesom  man  undertiden  fra  et  høit  Punkt  med 
et  eneste  Blik  overskuer  en  uendelig  Strækning  i  Rummet. 
Af  de  øvrige  Ceremonier  saae  eller  hørte  jeg  Intet.  Jeg 
satte  mig  hen  paa  en  afsides  Bænk,  og  da  jeg  reiste  mig 
op  for  at  gaae  bort,  var  Kirken  allerede  tom;  en  enkelt 
Sakristan  gik  omkring  og  satte  tilrette ,  og  et  Par  fattige 
Smaabørn  laa  og  skrabede  Voxet  af  Fliserne.  Men  oppe 
fra  Orgelet  klang  Pergoleses  deilige  ^^Salve  Regina''^  blødt 
og  smeltende  hen  igjennem  Rummet.  Der  var  en  saa 
himmelsk  Trøst  og  Forsoning  i  disse  Toner,  at  jeg  ikke 
kunde  løsrive  mig  fra  dem.  Jeg  gik  op  til  Orgelet  — 
det  var  Don  Cesare.      Han   sad    der   badet   i  Taarer,    og 

han  var  bleven  ene  tilbage,  ibr  at  bringe  den  Forklarede 
dette  sidste  tonende  Farvel.  Da  han  fik  Øie  paa  mig, 
sprang  han  op  og  kastede  sig  grædende  i  mine  Arme. 
Jeg  søgte  at  indgyde  ham  Trøst,  og  vi  forlode  Kirken 
med  hinanden. 

Af  min  gamle  Ven  hørte  jeg  ved  min  Hjemkomst, 
hv'ad  der  var  foregaaet.  Samme  Dag,  jeg  tog  bort,  var 
Ismena  bleven  heftig  syg,  og  hendes  Tilstand  forværredes 
med  hvert  Øieblik.  En  heftig  Feber,  som  Lægerne  ikke 
kunde  faae  Bugt  med,  rasede  i  hendes  Aarer  og  lod  frygte 
det  Værste.  „Næste  Dags  Aften,"  fortalte  Abaten,  „blev 
jeg  kaldt  til  hende  for  at  give  hende  Sacramentet.  Det 
var  en  tung  Gang  for  mig,  da  jeg  gik  igjennem  de  mørke 
Gader  med  Monstrantsen  i  Armene  og  den  lille  Chor- 
dreng  foran  mig,  der  ringede  med  sin  Sølvklokke.  Der 
blev  sat  Lys  i  alle  Vinduerne,  og  alle  Forbigaaende 
sluttede  sig  til  os.  Da  jeg  kom  til  hendes  Bolig,  var 
hele  Gaden  opfyldt  med  knælende  Fruentimmer,  med 
Fattige  og  Børn,  som  hun  idelig  havde  gjort  vel  imod, 
og  som  nu  under  Agonien*)  bade  for  hendes  Frelse. 

„Jeg  har  Intet  at  skrifte  for  Dem,  Padre!"  sagde  hun 
til  mig,  da  jeg  traadte  hen  til  hendes  Leie.  „De  veed, 
at  min  Sjæl   har   altid  ligget   Dem  aaben."     Jeg  knælede 


*)  Agonien  er  et  enkelt  Slag  af  Kirkeklokken,  der  gjentages  med 
korte  Mellemrum.  lige-^om  vore  Kirkeklokkers  Klemten,  og  be- 
buder en  Dødskamp. 

ned  ved  hendes  Hovedgjerde  og  rakte  hende  det  Aller- 
helligste. Lidt  efter  gav  hun  mig  Haanden  til  Farvel  og 
bad  mig  at  hente  et  lille  Portrait,  der  hang  henne  paa 
Væggen.  Det  var  et  Portrait  af  Bellini,  som  han  selv 
havde  givet  hende.  Hun  tog  det  imellem  sine  Hænder, 
og  hendes  Øine,  der  glimrede  med  denne  forunderlige 
Glands,  som  man  kun  seer  hos  den  Døende,  fæstede  sig 
paa  det.  Saaledes  laa  hun  længe  stille  og  ubevægelig; 
kun  en  eneste  Gang  saae  jeg,  at  hun  kyssede  Crucifixet 
foran  sig,  som  om  hun  vilde  bede  den  Korsfæstede  om 
Tilgivelse ,  fordi  hendes  Tanker  i  dette  Øieblik  dvælede 
ved  noget  Jordisk.  Kort  efter  syntes  Feberen  igjen  at 
tage  Overhaand:  hun  begyndte  at  phantasere  om  sin  Ung- 
domskjærlighed  og  det  lille  Lysthus  nede  i  hendes  Have; 
Portraitet  faldt  ud  af  hendes  Hænder,  og  en  halv  Time 
efter  var  Kampen  endt,  og  hendes  rene  Hjerte  slog  ikke 
mere.  Hele  sin  Formue  havde  hun  endnu  samme  Morgen 
deelt  imellem  Bellinis  Søster  og  mine  stakkels  Forældre- 
løse-."  — •  — 

Da  jeg  nogle  Dage  efter  traadte  ind  til  min  kjære, 
gamle  Ven,  for  at  tage  Afsked  med  ham  for  bestandig, 
sad  han  og  skrev.  Jeg  takkede  ham  bevæget  for  al  hans 
Godhed  imod  mig  og  ønskede  ham  til  Afsked  et  langt 
og  lykkeligt  Liv.  „Ak,  tal  ikke  derom,"  sagde  han  rørt. 
„Jeg  er  en  gammel  Mand  og  taaler  ikke  mange  Stød 
som  det  sidste." 

Da  han  saae,  at  denne  Yttring  bedrøvede  mig,  til- 
føiede  han  smilende:  «Naa,  bryd  Dem  blot  ikke  derom. 
For  nogle  Uger  siden  kom  der  en  ung  Englænder,  der 
syntes  at  have  fattet  Godhed  for  mig,  og  ønskede  mig 
til  Farvel ,  ligesom  De ,  et  langt  og  lykkeligt  Liv.  Jeg 
sad  netop  og  skrev  paa  en  Traktat  om  Jordskjælvet  1693 
og  bemærkede  spøgende,  at  jeg  jo  ikke  engang  vidste, 
om  jeg  vilde  faae  den  Staalpen  brugt  op,  som  jeg  netop 
holdt  i  Haanden.  Og  veed  De,  hvad  han  svarede  mig?" 
spurgte  han  leende,  idet  han  tog  et  smukt  lille  Skrin  frem, 
der  var  smagfuldt  indlagt  med  Staal  og  Forgyldning. 
„Han  sendte  mig  denne  lille  Kasse  endnu  samme  Dag 
med  sex  tusinde  Staalpenne;  nogle  Linier  fulgte  med, 
hvori  han  forsikkrede  mig,  at  naar  jeg  havde  opbrugt  dem, 
skulde   det  være  ham  en  Fornøielse  at  sende  mig  flere  ..." 

„Det  var  en  hei,  mager  Mand,"  afbrød  jeg  ham, 
„med  et  besynderligt  melankolsk  Udtr)-k,  indesluttet  og 
ordknap  ? " 

„Ja,  ganske  rigtigt!  Sir  Williams  hed  han!  Der  ligger 
hans  Brev!  Har  De  kjendt  ham?  Saavidt  jeg  kunde  see, 
var  det  en  inderlig  brav  Mand." 

„Ja,  det  er  han  tilvisse!"  svarede  jeg.  «Jeg  gjen- 
kjendte  ham  strax  i  dette  Træk.  Hvor  det  ligfter  ham 
ganske!"   —   • —   — 

Flere  Aar  efter  min  Hjemkomst  læste  jeg  tilfældig  i 
Journal    des   debats   følgende    lille    Artikel:     „Paa    Sicilien 

vedvare  Fængslingerne  bestandig.  Intet  har  dog  frembragt 
saa  megen  Uvillie ,  som  at  den  næsten  halvfjerdsindstyve- 
aarige  Don  Ferrara,  en  af  Siciliens  berømteste  Videnskabs- 
mænd, og  hæderligste  Charakterer  —  paa  Grund  af  Mis- 
tanke for  Deeltagelse  i  den  sidste  mislykkede  Opstand  — 
er  bleven  bragt  fængslet  til  Neapel.  A'i  skulle  ikke  undlade 
at  meddele  noget  Nærmere  herom." 

« Noget  Nærmere  herom"  er  imidlertid  aldrig  kommet 
mig  for  Øre,  og  et  Brev,  jeg  i  den  Anledning  skrev 
til  en  Bekjendt  i  Catania,  fik  jeg  ikke  noget  Svar  paa. 
Jeg  veed  derfor  ikke  endnu,  om  maaskee  en  af  de  ædleste 
og  elskeligste  Mænd,  jeg  har  kjendt  i  mit  Liv,  har  hen- 
sukket sine  sidste  Levedage  i  et  af  disse  gruelige  Fængsler, 
som  Sir  Gladstone  har  gjort  os  bekjendt  med ,  eller  om 
han  har  fundet  sin  Hvile  i  den  Jord,  som  han  har  elsket 
over  Alting  og  forherliget  ved  sine  Skrifter. 

JN  aar  en  By  som  Paris  —  med  en  saa  lunefuld ,  let- 
bevægelig, og  letexalteret  Befolkning  —  beleires  gjennem 
flere  Maaneder,  omskifter  Stemningen  med  en  saa  paa- 
faldende  Hurtighed,  at  det  ikke  er  underligt,  om  Byens 
Physionomi  med  hver  Dag  synes  at  forandres.  I  Begyn- 
delsen vilde  man  ikke  engang  troe  paa  Muligheden  af  en 
Beleiring.  „Til  at  cernere  Paris  behøves  der  i  det  mindste 
tolvhundrede  tusinde  Mand,*^  hed  det  almindeligt,  „og 
Tydskerne  kunne  ikke  disponere  over  en  Fjerdepart!"  og 
dermed  gik  man  beroliget  til  sine  daglige  Forretninger 
og  lod  Beleiring  være  Beleiring. 

Ferst  da  de  daglige  Rationer  begyndte  at  blive 
knappere,  da  Bismarck  havde  havt  sin  bekjendte  Conferents 
med  Jules  Favre,  hvori  han  talte  med  Haan  om  „/(7  popu- 
lace  de  Paris^^ ,  forlangte  Afstaaelsen  af  Elsass  og  Loth- 
ringen,  kaldte  Strassburgs  Overgivelse  et  Tidsspørgsmaal, 
j^som  enhver  Ingenieur  forud  kunde  beregne",  og  forlangte, 
at  dets  Garnison  strax  skulde  overgive  sig  som  Krigsfanger 
til    Tegn    paa,     at    man    mente    det    alvorligt    med    Freds- 

underhandlingerne  —  terst  da  hk  man  Troen  i  Hænderne. 
Den  forrige  Ligegyldighed  afløstes  da  af  en  krigerisk  Be- 
geistring,  der  greb  Alle  uden  Forskjel:  Ingen  vilde  holde 
sig  tilbage  —  Gamle  og  Unge  meldte  sig  til  National- 
garden, og  aldrig  har  Forbittrelsen  mod  Preusserne  været 
stærkere  end  i  dette  (3ieblik  —  ^^Les  gucux  de  Prussiens! 
Les  gredinsl  Les  canaillesV  hed  det  overalt,  og  dermed 
kastede  man  Geværet  paa  Skuldren  og  ilede  op  paa 
Voldene  for  at  forsvare  Byen. 

Havde  man  benyttet  dette  Øieblik  til  at  udsondre 
de  Unge,  Kraftige  og  Kampdygtige  af  denne  uensartede 
Masse,  og  havde  man  strax  serget  for  at  uddanne  disse, 
var  Udfaldet  maaskee  blevet  anderledes;  nu  lod  man 
dem  skjette  sig  selv,  og  de,  der  ikke  var  i  Nationalgarden, 
dannede  det  ene  Fricorps  efter  det  andet,  udstaflFerede 
sig  med  Skjærf,  Galoner  og  Pluriiager,  sang  Marseillaisen 
paa  Boulevarderne  og  drev  med  klirrende  Sabel  fra  den 
ene  Café  til  den  anden  —  men  til  at  exercere  eller 
uddanne  sig  fandt  de  hverken  Trang  eller  Anledning. 
Denne  Legen  Soldat  uden  at  see  noget  til  Fjenden,  og 
altsaa  uden  nogen  Risiko,  udartede  lidt  efter  lidt  til  et 
Driveri,  der  bestandig  smittede  Flere.  Flinke  og  dygtige 
Arbeidere,  der  daglig  fortjente  tre  til  fire  Francs  ved  deres 
Profession,  foretrak  at  gaae  ind  i  Nationalgarden  med 
halvanden  Francs  om  Dagen  og  slet  Intet  at  bestille. 
Sarcev  omtaler  en  satirisk  Tegning  af  Cham,   der  udmærket 

(  harakteiiserer  Situationen.  Den  forestiller  et  Medlem  af 
Xationalgarden,  der,  noget  beskjænket,  omfavner  med 
\'arme  sit  Gevær,  idet  han  udbryder:  „Min  Ven,  min 
Skat,  min  Eiendom,  min  Fryd,  min  Trøst  —  mit  National- 
vrerksted ! " 

At  Paris  nu  havde  Forsvarere  nok ,  fik  Regjeringen 
snart  at  føle,  da  den  maatte  udrede  800,000  Francs  daglig 
til  Nationalgardens  Lønning;  den  udbetalte  dem  i  Be- 
gyndelsen med  Fornøielse,  men  den  blev  dog  efterhaanden 
lidt  betænkelig  ved  denne  Udgift,  naar  den  saae  hen  til, 
at  de  preussiske  Værker  daglig  antog  en  meer  og  meer 
formidabel  Skikkelse ,  uden  at  man  gjorde  det  mindste 
for  at  forstyrre  dem,  og  Betænkelighederne  steg,  da  Trochu 
ligefrem  erklærede  sig  uvillig  til  at  gjøre  Udfald  med 
saadanne  Soldater.  Optimisterne  gjorde  Nar  af  Trochu 
og  gav  ham  Øgenavnet  „</^'  Profundis'''^ ,  fordi  han  ikke 
vilde  see  Alting  saa  lyst  som  de  selv;  men  den  besindige 
Deel  af  Befolkningen  begyndte  at  indsee,  at  Trochu 
kunde  have  Ret. 

Den  Misstemning,  som  dette  fremkaldte,  gik  over  til 
den  dybeste  Nedslagenhed,  ja  til  ligefrem  Fortvivlelse,  da 
Felix  Pyats  Avis  «Z^  combaP  den  28de  October  indeholdt 
en  Artikel  med  Sørgerand,  der  med  store  Bogstaver  havde 
til  Overskrift:  ^f^Trahisoii  du  maréchal  Bazahie'''' .  Den 
meddeelte,  at  den  Ulykke,  der  var  overgaaet  Frankrig 
ved   Sedan,    var   Intet    imod   hvad    der    nu   var   passeret. 

17* 

Bazaine    havde    capituleret    og    uden    Sværdslag    overgivet 
Metz  og  Kjærnen  af  Armeen  til  Frankrigs  Dødsfjender ! 

Det  var  et  Slag,  som  Ingen  havde  drømt  om,  et 
Slag,  der  udøvede  en  saa  lammende  Virkning  paa  Alle. 
at  ikke  engang  Fortvivlelsen  kunde  komme  til  Udbrud. 
Denne  Stemning  var  den  fremherskende  ligetil  den  15de 
November. 

Jeg  henflytter  Scenen  paa  denne  Dag  til  en  Salon  i 
en  af  de  Pragtbygninger  i  Rue  Rivoli,  der  ligger  ligeover 
for  Tuileriehaven.  Man  behøver  blot  at  kaste  Blikket  om- 
kring sig  for  at  see ,  at  man  er  hos  en  af  de  mere  be- 
gunstigede Dødelige,  en  af  dem,  der  med  Smag  og  Skjøn- 
hedssands  forbinder  Evne  til  at  tilfredsstille  begge  Dele. 
Antike  Bronzer,  Vaser  fra  Sévres,  Marmorstatuer  af  Pradier 
og  Billeder  af  Creuze,  Vernet  og  Delacroix  smykke  denne 
Dagligstue  ,  der  forresten  er  udstyret  med  alle  de  Luxus- 
gjenstande,  som  den  opfindsomme  Nutid  har  gjort  til 
Nødvendigheds-Artikler.  Klokken  er  henimod  otte.  Lam- 
perne ere  tændte,  og  Herren  i  Huset,  en  smuk,  graahaaret 
Mand  med  et  klogt  og  gjennemtrængende  Blik  har  nylig 
reist  sig  fra  Middagsbordet  og  træder  i  dette  Øieblik  med  j 
sin  Datter  under  Armen  ind  i  Dagligstuen.  Han  er  høi- 
røstet  og  echaufiferet  —  ikke  saa  meget  paa  Grund  af 
Dineren,  som  paa  Grund  af  en  heftig  Disput,  han  har 
indviklet  sig  i  inde  ved  Bordet,  og  som  han  fortsætter  endnu 
i  Spisestuedøren.      c(Hør,    veed  Du  hvad,  Adolphe."   siger 

han  til  den  Eneste,  der  synes  at  have  været  hans  Gjæst 
idag,  en  ung  Officeer,  der  efter  Distinctioneme  at  demme 
er  Capitain  i  Artilleriet,  „Du  er  en  prægtig  Fyr,  en  flink 
Officeer,  det  veed  jeg;  men  jeg  begriber  ikke,  hvad  Du 
vil  opnaae  med  denne  fordomte  Pessimisme.  Hvorfor 
see  Alt  i  det  værste  Lys '?  I  de  Forhold ,  hvori  vi  nu 
leve,  kommer  det  jo  netop  an  paa  at  holde  Modet  oppe 
hos  hinanden  og  ikke  som  hin  Ulykkesprofet  hos  Homer 
bestandig  at  varsle  om   Ondt." 

Et  Par  besnorede  Tjenere  bragte  i  det  samme  Kaffen 
og  Liqueurerne.  „Troer  Du,"  vedblev  han,  «at  jeg  var 
bleven  en  af  Børsens  Matadorer ,  hvis  jeg  havde  fulgt 
dine  Theorier?  Fortes  fortuna'^)  har  været  mit  Valgsprog 
ligefra  Skolebænken  til  denne  Dag,  og  det  har  givet  mig 
Ære  og  Rigdom,  langt  mere  end  jeg  behøver!  ..." 

„Jeg  glæder  mig  over,  at  Deres  Valgsprog,  Hr.  Baron, 
endnu  ikke  har  svigtet  Dem,  og  jeg  har  heller  ikke  noget 
imod ,  at  man  gjør  sig  Umage  for  at  holde  Modet  oppe 
hos  hinanden  —  kun  maa  det  ikke  skee  ved  at  gjøre  sig 
falske  Illusioner  og  endnu  mindre  ved  at  tale  eller  handle 
imod  sin  bedre  Overbeviisning." 

„For  Pokker,   Du  vil  da  ikke  sige,   at  jeg  ..." 

„Paa  ingen  Maade,  Hr.  Baron;  jeg  mener  kun,  at  det 
først  og  fremmest  maa  staae  os  klart,  at  vor  Situation  nu 


*)  Lykken  hjælper  de  Kjække. 

er  fortvivlet,  og  at  vi  dernæst  maae  tænke  paa,  hvad  der 
muligt  kan   bringe  os  Frelse." 

Han  vilde  gaae  videre ,  da  en  ung  Pige ,  der  saae 
ud  som  et  Tyende,  hurtig  traadte  ind  i  Stuen  og  hviskede 
noget  til  Frøkenen.  Denne  reiste  sig  med  et  glæde- 
straalende  Ansigt,  ^f Undskyld,  at  jeg  afbryder  Dem",  sagde 
hun,  „men  jeg  hører  i  dette  Oieblik,  at  Margot  er  kommet 
tilbage." 

„Margot?  hvem  er  Margot?"  spurgte  Baronen  i  en 
distrait  Tone. 

„Husker  Du  ikke,  kjære  Fader,  at,  da  Du  for  et  Par 
Maaneder  siden  sendte  Mama  og  mine  Søskende  til  Tours, 
for  at  de  skulde  være  i  Sikkerhed,  toge  de  to  af  mine 
Duer  med  sig  —  Madeion  og  Margot!  Det  er  Margot, 
der  er  kommet  tilbage!" 

„Ah!  ...  Du  har  Ret,  Josephine!  ...  En  Duepost! 
.  . .  Maaskee  bringer  den  en  eller  anden  vigtig  Depeche. 
Hvor  er  den?" 

„Her!"  sagde  Tjenestepigen  og  tog  Duen  frem  under 
sit  Tørklæde.     „Her  er  den!" 

„Kom  hid!  lad  mig  see!"  raabte  Baronen  ivrigt  og 
lod  sin  Haand  glide  hen  over  dens  Halefjer.  „Tænkte 
jeg  det  ikke  nok!  her  er  Depechen!"  raabte  han  trium- 
ferende og  holdt  et  lille  Rør  iveiret,  som  han  uden 
synderlig  Umage  havde  løsnet  fra  Halen.  Tjenestepigen 
gik ,    og    medens  den    unge    Dame    løb    ind   i    Spisestuen 

for  at  hente  nogle  Brødkrummer  til  sin  Yndling ,  trak 
Baronen  et  ganske  lille  Blad  ud  af  Røret  og  fik  Lupen 
frem  for  at  studere  dets  Indhold. 

«Hvad  seer  jeg!''  raabte  han  jublende,  da  han  havde 
læst  det.  „Kom  herhen,  Adolphe,  og  hør!  Du  veed 
ikke,  siger  Du,  hvor  Hjælpen  skal  komme  fra,  og  saa  er 
den  der  allerede!  Hør,  hvad  min  Kone  skriver:  „Vi  ere 
„Alle  ved  god  Helbred.  En  Armee,  der  har  dannet  sig 
„her  i  Provindserne,  har  under  Anførsel  af  General  Aurelles 
„dePaladine  slaaet  Preusserne  paa  Flugt  og  erobret  Orleans 
„tilbage.  Jeg  indestaaer  for  denne  Nyhed,  thi  jeg  har 
„den  fra  et  Par  af  Regjeringsmedlemmerne,  der  ere  i  den 
„syvende  Himmel."  —  Han  gik  hen  og  slog  den  unge 
Artillerikapitain  paa  Skuldren.  „Naa  hvad  siger  Du  saa 
dertil?  Er  der  Nogen,  der  har  drømt  om,  at  Hjælpen 
skulde  komme  fra  den  Kant?  Vi,  som  troede,  at  Pro- 
vindserne vare  ligegyldige  for  vor  Skjæbne .  ja  at  de 
næsten  vare  fjendtligsindede  imod  os !  og  pludselig  staae 
de  ligeover  for  Fjenden  med  en  Armee  og  en  General! 
Hvilken  Vitalitet  er  der  dog  ikke  i  dette  franske-  Folk  og 
hvilken  Patriotisme !  Apropos ,  hvem  er  denne  Aurelles 
de  Paladine?   ..." 

„Jeg  har  ikke  den  Ære  at  kjende  ham,"  svarede  den 
unge  Officeer  i  en  kold  Tone;  „saavidt  jeg  veed,  har  jeg 
aldrig  hørt  dette  Navn  før." 

„Da    maa    han    dog    være     en    stor    Mand,"     sagde 

Baronen  ivrigt,  „siden  han  i  saa  kort  Tid  har  kunnet 
danne  en  Armee,  og  det  en  Armee,  som  har  holdt 
Preusserne  Stangen  og  første  Gang  viist  dem ,  at  de 
ikke  ere  uovervindelige."  Han  ringede  ivrigt.  „Kald 
mig  paa  Hr,  Meurice,"  sagde  han  til  en  indtrædende 
Tjener,  „men  bed  ham  komme  hurtigt!"  Med  disse  Ord 
satte  han  sig  hen  og  skrev  nogle  Linier,  lagde  Depechen 
indeni,  slog  en  Convolut  om  det  Hele  og  forseglede  den 
omhyggeligt. 

Under  denne  stumme  Scene  foregik  der  en  anden, 
som  var  ulige  mere  tiltalende.  Duen  var  med  sine  be- 
synderligt tunge  og  klangfulde  Vingeslag  fløiet  hen  til  sin 
Herskerinde,  just  som  hun  traadte  ind  fra  Spisestuen  med 
Bredkrummerne.  Den  gav  sig  nu  noksaa  gemytlig  til  at 
spise  dem  af  hendes  smukke  Haand,  af  hendes  Skulder 
og  hendes  Læber,  ja  den  generede  sig  ikke  for  tilsidst  at 
tiyve  op  i  hendes  smukke  krøllede  Haar,  hvor  den  som  i 
en  Rede  i  al  Magelighed  fortærede  Resten.  Hvem  der 
var  henrykt  over  denne  lille  Scene  var  den  unge  Capitain. 
Hans  Physionomi  havde  reent  tabt  det  forrige  kolde  og 
skeptiske  Udtryk,  hans  Øie  hang  varmt,  inderligt  og  for- 
elsket ved  det  smukke  Billede,  han  havde  for  sig,  og  han 
var  saa  fortabt  i  det,  at  han  ikke  engang  lagde  Mærke 
til,  at  Hr.  Meurice,  Husets  gamle  Kasserer,  var  traadt  ind 
i  Stuen  og  havde  hilst  paa  dem  Alle. 

„Vil  De,   min  kjære  Meurice,"   sagde  Baronen,    „tage 

dette  Brev  og  bringe  det  selv  hen  til  Hotel  de  ville  — 
til  Hr.  Ernest  Picard,  Finantsministeren ,  som,  saavidt  jeg 
veed,  har  et  Møde  der  i  dette  Øieblik.  Skulde  han  være 
gaaet  derfra,  maa  De  bringe  Brevet  hen  i  hans  Ministerium 
og  sørge  for,  at  det  snarest  muligt  kommer  ham  ihænde !"  . . . 

Hr.  Meurice  gik  med  den  samme  ærbødige  Hilsen, 
hvormed  han  var  kommen. 

„Nei,  see  mig  til  den  Hr.  Aurelles  de  Paladine!" 
begyndte  Baronen  paany  og  lo  hjerteligt.  «Blot  han  nu 
vil  gaae  rask  paa  og  benytte  sin  Seir  —  men  det  vil 
han ,  det  er  der  ingen  Tvivl  om !  Han  er  kun  fem  og 
tyve  Mil  borte  fra  Paris  —  altsaa  nogle  gode  Dagmarcher 
til,  saa  er  han  i  Ryggen  paa  Preusserne,  og  naar  Trochu 
samtidig  gjør  et  Udfald  med  Masserne,  saa  er  Komedien 
forbi  med  det  samme.  Ja  det  er  naturligviis  ikke  din 
Mening,"  føiede  han  til  med  et  udfordrende  Blik  paa  den 
unge  Officeer. 

„Nei  desværre!  men  jeg  vilde  ønske,  at  jeg  kunde 
see  Alt  i  det  samme  Rosenlys  som  De,  Hr.  Baron!" 

„Og  hvorfor  kan  Du  ikke  det?" 

„Fordi  jeg  ved  Deres  Godhed  har  havt  Leilighed 
til  i  et  Par  Aar  at  studere  Preussernes  Bevæbning  og 
Taktik  hos  dem   selv"    .  .  . 

„Og  derved  er  Du  kommen  til  den  Overbeviisning, 
at  vi  absolut  maae  trække  det  kortere  Straa?" 

„Jeg  kan  ikke  negte  det." 

„Og  Du  mener  virkelig,  at  vort  Folks  Ridderlighed 
og  krigeriske  Egenskaber  slet  ikke  betyde  Noget  ?^^ 

„Det  vil  jeg  ikke  sige,  men  de  veie  ikke  op  imod 
vore  Fjenders  Videnskabelighed  og  Krigskunst  eller  mod 
deres  bedre  Bevæbning." 

c(Du  irriterer  mig  med  den  Snak,  Adolphe,  og  naar 
Du  ikke  kan  lade  være  at  fere  et  Sprog,  der  berever 
mig  mit  Humeur,  min  Appetit  og  min  Nattero  —  reentud 
sagt,  saa  er  det  bedre"   .... 

Han  fik  ikke  udtalt,  thi  Datteren  stod  allerede  henne 
ved  Siden  af  ham  og  lagde  sin  Finger  paa  hans  Mund 
for  at  forhindre  ham  i  at  sige  mere.  Den  unge  Capitain 
tog  sin  Kepi  og  bukkede  høfligt.  aj^g  har  igjennem 
mange  Aar,"  sagde  han,  „været  en  stadig  Gjæst  i  dette 
Hus;  jeg  skylder  derfor  at  sige  saavel  Baronen  som  Dem. 
min  Frøken,  at  mine  mange  Arbeider  ude  paa  Forterne 
i  al  Fald  i  den  nærmeste  Fremtid  vil  berøve  mig  den 
Lykke  at  nyde  godt  af  Deres  Gjæstfrihed"   .... 

„Farvel I"   sagde  Baronen  i  en  kort  Tone. 

„Farvel  og  husk  paa,  at  De  bliver  savnet  af  os 
Begge!"  sagde  den  unge  Dame  og  rakte  ham  i  Døren 
hjerteligt   Haanden.  —  — 

Duedepechen  slog  ned  i  Paris  som  et  Lyn  og  frem- 
kaldte en  saadan  Begeistring  overalt,  at  man  i  de  første 
Dage  virkelig  tog  fat  for  ramme  Alvor  —  man  arbeidede 
paa  Voldene,    man    exercerede   fra  Morgen    til   Aften,    og 

man  jublede  af  Henrj-kkelse ,  hvergang  en  Bagladekanon, 
som  Present  fra  den  eller  den  Forening  eller  den  og  den 
Bataillon,  blev  fert  blomstersmykket  gjennem  Gaderne. 
Det  var  dog  kun  en  Straaild,  der  snart  slukkedes  og  ikke 
efterlod  nogen  \'arme.  Fra  Aurelles  de  Paladine  hørte 
man  slet  Intet  mere,  og  ligesaa  lidt  syntes  Trochu  at 
give  noget  Livstegn,  Hertil  kom.  at  Fødemidlerne  efter- 
haanden  steg  til  fabelagtige  Priser,  og  at  hele  Hærskarer 
af  fattige  Koner  og  Børn  daglig  stode  opstillede  udenfor 
Mairierne  for  at  faae  det  Nødvendigste  til  Livets  Ophold. 
Hvad  der  ogsaa  virkede  ikke  saa  lidt  nedslaaende  var, 
at  Preusserne  for  Alvor  beg}'ndte  at  bombardere,  og  at 
de  ved  den  Leilighed  demaskerede  en  Mængde  Batterier 
som  man  hidtil  ikke  havde  drømt  om.  De  havde  altsaa 
den  hele  Tid  arbeidet  ufortrødent,  og  Franskmændene 
havde  ikke  engang  gjort  et  Skridt  for  at  forhindre  det! 

—  —  \'i  flytte  igjen  Scenen  hen  til  Pragtbj'gningen 
i  Rue  Rivoli  ligeover  for  Tuileriehaven.  Huset  er  lige- 
saa straalende  som  tidligere,  men  der  er  foregaaet  i  de 
sidste  Uger  en  ikke  ringe  Forandring  med  de  Personer, 
der  beboe  det.  Baronen,  Børsmatadoren,  er  ikke  saa 
glad,  sikker  og  tillidsfuld  som  dengang;  Sandheden  er 
begj-ndt  at  gaae  op  for  ham,  og  han  har  endelig  indseet, 
at  man  allerede  i  flere  Maaneder  har  været  paa  en  Skraa- 
plan,  der  kun  kan  føre  til  Fordær\'else.  Han  er  derved 
kommen  til  at   tænke    paa    sin  Pleiesøn,    den    unge  Artil- 


2  68  Mademoiselle  Josephine. 

lericapitain ,  der  ikke  har  havt  sin  Fod  i  hans  Hus  siden 
hin  Aften,  og  han  har  allerede  nu  givet  ham  Ret  i  Meget, 
som  han  tidligere  slet  ikke  vilde  gaae  ind  paa.  Han  har 
heller  ikke  været  fri  for  huslige  Sorger  i  denne  Mellemtid, 
thi  hans  Datter,  Frøken  Josephine,  der  før  var  saa  smuk 
som.  en  nysudsprungen  Rose,  har  efterhaanden  tabt  lidt 
af  sin  Friskhed,  og  han  har  begyndt  at  tænke  paa;  at 
det  neppe  har  været  for  hans  Skyld  alene,  at  hun  absolut 
vilde  blive  tilbage  i  Paris  under  Beleiringen  og  Bom- 
bardementet ,  men  at  der  rimeligviis  ogsaa  har  været  en 
Anden ,  som  hun  kun  ugjerne  vilde  forlade  —  og  at 
denne  Anden  var  den  unge  Capitain.  For  at  der  slet  ikke 
skal  være  nogen  Tvivl  tilbage  derom,  har  en  velvillig 
Aand  for  faa  Dage  siden  anonymt  underrettet  Baronen 
om,  at  hans  Datter  ganske  ugeneert  corresponderede  med 
Capitain  de  Treille,  og  at  hun  saagodtsom  hver  Aften 
efter  Bordet  aflagde  incognito  et  Besøg  i  Rue  d^^irgenson 
Nr.  8  ;  —  „  men  hvem  hun  besøgte  der ,  ja  derom  kunde 
Ingen  give  bedre  Underretning  end  Madame  Verneuil, 
der  stadigt  ledsagede  hende  baade  hen  og  tilbage."  — 
Madame  Verneuil  var  en  yderst  agtværdig  Person ,  der  i 
en  lang  Række  Aar  havde  været  i  Baronens  Hus  og  uaf- 
brudt viist  sig  Familien  hengiven  med  Liv  og  Sjæl.  At 
udspørge  Madame  Verneuil  om,  hvor  hans  Datter  gik 
hen .  fandt  Baronen  under  sin  Værdighed .  —  alligevel 
mente  han  at  skylde  sig  selv  at  efterspore,    hvad  der  laa 

bagved  Skumleriet.  Den  Eneste,  han  kunde  betroe  sig 
til  i  en  saa  delikat  Sag,  var  hans  Læge,  der  havde  været 
hans  Skolekammerat  og  Ungdomsven.  Denne  gik  ogsaa 
villig  ind  paa  hans  Forlangende  og  lovede  at  skafife  ham 
al  den  Underretning,   han  ønskede. 

Imidlertid  forløb  nogle  Dage.  En  Morgen  sad  Ba- 
ronen efter  en  søvnløs  Nat  inde  i  sit  Cabinet  og  arbei- 
dede  ivrigt  for  at  forslaae  sine  Griller,  da  Doktoren  plud- 
selig blev  meldt.  Han  foer  op  fra  Stolen  og  ilede  ham 
imøde.  „Bringer  Du  mig  gode  Efterretninger  —  ja  eller 
nei?"    spurgte  han  heftigt. 

„Vær  rolig!  Din  Datter  er  en  Engel!"  sagde  Dok- 
toren.     „Sæt  Dig  ned!  saa  skal  jeg  fortælle." 

Han  meddeelte  nu  Baronen  i  saa  faa  Ord  som  mu- 
ligt, at  hans  Datter  for  flere  Uger  tilbage  havde  faaet  en 
Billet  fra  en  Veninde ,  med  hvem  hun  havde  tilbragt  et 
Par  Aar  i  en  Pensionsanstalt  i  Schweitz,  og  som  senere 
var  bleven  gift  med  en  talentfuld  ung  Maler  i  Paris. 
Strax  da  Krigen  brød  ud,  var  han  bleven  udskreven  som 
Soldat  og  havde  deeltaget  i  de  første  ulykkelige  Fegt- 
ninger.  Senere  havde  man  Intet  hørt  til  ham ,  og  den 
unge  Kone  var  i  Fortvivlelse.  Dyrtiden  opslugte  i  kort 
Tid  hendes  Penge,  og  for  at  friste  Livet  havde  hun  været 
nødt  til  at  sælge  Klæder,  Bohave  og  Husgeraad.  Da 
hun  bekvemmede  sig  til  at  skrive  til  Frøken  Josephine, 
havde  hun  i  et  Par  Dage  ikke  nydt  det  Allermindste,  og 

denne  traf  hende  i  den  sergeligste  Forfatning.  Hun  ind- 
saae  strax,  at  det  Eneste,  hendes  stakkels  Veninde  trængte 
til,  var  Næring  og  Pleie.  Hun  fik  en  brav  Kone  i  Huset 
til  at  flytte  ned  til  den  Syge  og  være  hende  til  Hjælp 
og  Opvartning;  der  blev  igjen  hyggeligt  i  de  tomme 
Stuer,  og  hver  Aften  efter  Middagsbordet  bragte  hun  selv 
i  en  lille  Kurv  saadanne  Næringsmidler  til  den  Syge, 
som  kun  hovedrige  Folk  nu  vare  istand  til  at  forskafife 
sig.  Lidt  efter  lidt  vendte  Kræfterne  tilbage  igjen,  og 
hun  kunde  nu  ikke  blot  være  oppe,  men  igjen  tage  fat 
paa  sin  Gjerning.  —  „Det  er  dog  Een,  der  er  bleven 
frelst,"  sagde  Doktoren,  og  Taarerne  rullede  ham  ned  ad 
Kinden,  „een  af  disse  Tusinder,  som  i  denne  ulykkelige 
Tid  useete  bukke  under  for  Sult  og  Elendighed!"  .... 

„Vær  vis  paa,  at  jeg  ikke  skal  tabe  hende  af  Sigte," 
sagde  Baronen  og  trykkede  rørt   begge  hans  Hænder. 

—  —  Nogle  Dage  efter  var  Paris  ellevild  af  Glæde, 
og  Navnet  „Josephine"  gik  som  en  Løbeild  gjennem  hele 
Byen.  Folk  standsede  hinanden  paa  Gaden.  „Har  De 
imorges  hørt  Mademoiselle  Josephine V"  —  «0m  jeg  har! 
Ja,  hun  er  saamen  ikke  god  at  bid's  med!"  —  «Der 
er  de  Herrer  Preussere  kommet  net  deran!  Munden  har 
ikke  staaet  stille  paa  hende  den  hele  Dag!"  —  „Ja, 
Mage  til  Skjændegjæst  er  der  ikke  til!  Jeg  vil  nok  see 
paa  den,  der  kan  hamle  op  med  Mademoiselle  Josephine!" 
—    „Og   hun    lader    det    ikke    blive    ved    Snak!    Hun    har 

i    tre    Timer    demonteret    fem    preussiske    Kanoner!"    — 

„Jeg  har  hørt  et  heelt  Batteri!"     Saaledes  gik    det 

fra  Mund  til  Mund ,  og  Begivenheden  antog  bestandig 
sterre  Dimensioner.  Det  var  intet  Lnder,  thi  man  havde 
saa  lidt  i  den  Tid  at  være  stolt  af. 

Men  var  Folk  glade  i  Almindelighed,  saa  var  der 
Een,  der  var  ude  af  sig  selv  af  Lyksalighed.  Det  var 
Baronen  og  Børsmatadoren  fra  Rivoligaden.  Allerede 
paa  Veien  til  Børsen  havde  han  studset  flere  Gange  ved 
at  høre  Navnet  „Josephine";  men  i  Rue  Vivienne  blev 
han  standset  af  sin  Ven  Doktoren. 

„Gratulerer!  gratulerer!"  raabte  denne  allerede  langt 
borte. 

„Hvortil?  om  Jeg  maa  spørge  V" 

„Du  veed  det  ikke?  og  det  er  dog  din  Pleiesøn, 
der  er  Dagens  Løve!" 

„Min  Pleiesøn?" 

„Ja,  Capitain  de  Treille.  Sagen  har  sin  Rigtighed, 
thi  jeg  kommer  ligefra  Jules  Favre,  der  allerede  har 
Rapporten.  Hr.  de  Treille  har  været  i  Activitet  paa 
Batteriet  St.  Ouen  siden  imorges  Klokken  fire.  Han  har 
med  Bagladekanonen  Mademoiselle  Josephine,  som  han 
selv  har  rettet  og  betjent,  demonteret  en  Mængde  preus- 
siske Kanoner  og  bragt  et  heelt  Batteri  til  at  tie.  Det 
er  det  første  virkelige  Tab,  vi  har  tilføiet  Preusserne,  og 
det  er  derfor  intet  Under,    at  vi  Alle  ere  stolte  paa  hans 

Vegne.  Farvel,  og  siig  ham,  at  jeg  er  ligesaa  stor  en 
Josephine-Nar  som  alle  Andre.  Apropos  I  Jules  Favre 
sagde  mig  ogsaa,  at  den  unge  Mand  har  laaet  Officeers- 
korset,  hvis  han  selv  ikke  veed  det!"  ....  Et-Øieblik 
efter  var  Baronen  inde  i  Berssalen,  men  der  var  ikke 
Tale  om  at  gjøre  Forretninger ;  han  blev  fra  alle  Sider 
overvældet  af  Lykønskninger,  som  om  det  kunde  være  ham 
selv,  der  havde  ødelagt  Preussernes  Kanoner.  Han  gik 
hjem  i  en  fuldstændig  Ruus  og  ilede  lige  op  til  sin 
Datter ;  han  fortalte  hende  glædestraalende  Dagens  store 
Begivenhed,  og  han  lagde  godt  Mærke  til,  at  hun  blev 
blussende  rød  under  hans  Fortælling. 

„Men  det  er  jo  en  Evighed  siden,"  sagde  han,  „at 
vi  har  seet  noget  til  vor  unge  Ven  her.  Jeg  har  stor 
Lyst  til  at  have  ham  idag  hos  mig  til  Middag  og  høre 
lidt  om  Affairen  af  hans  egen  Mund.  Gaa  hen,  mit  kjære 
Barn,   og  skriv  ham  et  Par  Ord  til  i  den   Anledning." 

„Jeg?"  svarede  den  unge  Pige  og  saae  forundret  og 
spørgende  paa  ham. 

„Ja,  hvorfor  ikke?  Han  er  jo  bleven  opdragen  næsten 
som  din  Broder,   og  Du  har  sagtens  skrevet  ham  til  før." 

Hun  saae  igjen  fast  og  alvorlig  paa  Faderen.  „Ja," 
sagde  hun ,  „  men  kun  en  eneste  Gang  og  som  Svar  paa 
dette  Brev,  der  kom  her  for  fjorten  Dage  siden."  Hun 
gik    hen  til    et  lille  Skrin    og    fremtog    et  Brev,    som    hun 

uden  at  sige  Noget  leverede  til  Faderen.     Det    indeholdt 
følgende  Linier: 

(Jeg  har  den  Ære,  min  Frøken,  at  sende  Dem  ind- 
lagte Kvittering  fra  det  Cailske  Støberi  for  det  betydelige 
Beløb,  som  De  for  sex  Uger  siden  leverede  mig  til  An- 
skaffelsen af  en  Kanon  efter  min  Construktion.  Den  er 
af  Artilleri-Commissionen  modtaget  med  Taknemmelighed 
og  afgivet  til  mit  Batteri.  Jeg  beder  Dem  om  Tilladelse 
til  at  opkalde  den  efter  Giverinden:  „Mademoiselle  Jose- 
phine",  og  jeg  haaber,   at  den  skal  gjøre  sin  Navne  Ære. 

Deres  ærbødige 

Adolphe   de  Treille.'^ 

«Hvad  seer  jeg!"  raabte  Baronen  overrasket;  «det 
er  den  Sum,  som  jeg  havde  givet  Dig  .  .  .  ."  „Ja,  kjære 
Fader,  til  Brillanter,  som  jeg  ikke  trængte  til;  derimod 
vidste  jeg  fra  Adolphe,  at  Paris  trængte  til  Kanoner!"  — 
„Du  er  et  godt  Barn,"  sagde  Baronen  f)g  omfavnede  hende 
rørt,  „Det  er  altsaa  egentlig  Dig,  Paris  kan  takke  for  dette 
Solglimt.  .  ."  —  «Nei,  lad  os  ikke  glemme  Hovedmanden 
—  ham,  som  jeg  skulde  skrive  til!"  sagde  hun  smilende 
og  gik  hen  til  sit  Skrivebord.  —  «Nei,  skriv  ikke!  Det  falder 
mig  ind,  at  jeg  har  et  Par  Ord  at  sige  ham  selv,  og  naar 
han  hører  dem,  kommer  han  sikkert !"  —  „Men  saa  —  ingen 
Ordstrid,  ingen  Debatter!"  sagde  hun  bønligt.  „Du  veed 
ikke,  hvor  de  bedrøve  mig."  —  „Vær  rolig.  Du  vil  snart  see, 
at  jeg  er  fuldkommen  cureret!"    —  —  Det  var  han,  og  det 

var  vist  flere  Maaneder  siden,  at  Stemningen  ved  Baronens 
Middagsbord  havde  været  saa  livlig  og  oprømt  som  idag. 
Det  var  næsten,  som  om  der  ikke  var  Preussere  til  i  Verden ! 
Da  Champagnen  knaldede,  sagde  Frøken  Josephine :  «Det 
er  sandt,  kjære  Fader!  jeg  fik  jo  ikke  at  vide,  hvad 
det  var  for  en  Trylleformular,  Du  benyttede  for  at  faae 
Adolphe  til  idag  at  komme  til  osV"  —  «Ah,  Du  er  nys- 
gjerrig!  Jeg  skrev  kun,  at  hvis  han  et  Par  Timers  Tid 
kunde  afsee  den  ene  Josephine  for  den  anden ,  saa  vilde 
baade  hun  og  jeg  være  glade  over  at  see  ham!" 

„Ja,  men  der  var  en  Efterskrift,  Hr.  Baron!  glem 
ikke  Efterskriften!"  raabte  Capitainen.  —  „Ja  saavidt  jeg 
husker,  føiede  jeg  til ,  at  det  ikke  var  af  Veien ,  om  Du, 
min  gode  Ven,  begyndte  at  øve  Dig  i  at  dele  Dig  lidt 
mellem  Begge!"  —  „Og  De  tillader  naturligviis,  Hr  Baron, 
at  jeg  fortolker  denne  Efterskrift  paa  min  Maade?"  sagde 
den  unge  Capitain  med  et  straalende  Ansigt  og  trykkede 
Josephines  Haand  til  sine  Læber.  —  „Ja,  naar  Du  begynder 
at  skyde  med  Skarpt,"  sagde  Baronen  leende,  „saa  kan 
jeg  ikke  modstaae  —  og  sagtens  Josephine  ikke  heller! 
—  Allermindst  idag ! "  føiede  han  til ,  idet  han  reiste  sig 
op  og  trykkede  begge  de  unge  Mennesker  til  sit  Hjerte. 

U  denfor  Syracus  ligge  de  saakaldte  Latomier  eller  Steen- 
brud, colossale  Steenmasser,  hvori  Lyset,  der  falder  ind 
fra  Siderne,  frembringer  de  mest  barokke  og  maleriske 
Virkninger.  Midt  iblandt  disse  gigantiske  Formationer,  som 
Cicero  med  Rette  kalder  ^^i/ig^ciis  opus  magnijicum  rcgiim 
et  iyrannorum''^")^  have  Capuccinerne  bygget  et  Kloster 
og  anlagt  en  Have,  som  er  et  af  de  mest  fortryllende 
Opholdssteder  i  Verden.  Her  tindes  en  fuldkommen  tro- 
pisk Vegetation;  selv  Mannatræet,  der  kræver  den  storste 
Stilhed  og  ikke  taaler  noget  Vindpust,  groer  paa  denne 
Plet  Jord,  der  er  benyttet  med  en  Smag,  Indsigt  og 
Skjønhedssands,   som  gjør  Capuccinerne  Ære. 

I  en  Skildring  af  S\Tacus  har  jeg  (see  „Ude  og  hjemme") 
fortalt  om  mit  første  Besøg  hos  de  brave  Capuccinere, 
der  i  denne  afsides  Krog  af  \^erden  leve  i  den  fuldstæn- 
digste  politiske  Uskyldighedstilstand.  De  fik  mig  ind  i 
deres  Refectorium  ,  satte  SjTacuser  og  Sydfrugter  for  mig 
og  overvældede  mig  med  Spørgsmaal.  Syracuseren  smagte 
mig,  jeg  fandt  Situationen  ganske   original  og  gjorde  mig 


*)  Kongernes  og  Tyrannernes  uhyre  Pragtværk. 

en  Forneielse  af  at  tilfredsstille  deres  Nysgjerrighed.  Den 
gode  Prior  syntes  sagtens,  at  det  var  Synd.  at  et  saa  rart 
ungt  Menneske  skulde  leve  og  døe  som  en  Hedning,  thi 
han  beg}Tidte  med  et  at  ville  omvende  mig.  Jeg  derimod, 
der  holdt  paa  min  Tro  og  desuden  havde  drukket  nogle 
Glas  af  den  fyrige  Syracuser.  vendte  pludselig  Forholdet 
om  til  stor  Overraskelse  for  de  uvidende  Capuccinere  og 
gik  løs  paa  deres  Vildfarelser  med  et  saa  afgjort  Held. 
at  jeg  uden  Tvivl  havde  gjort  hele  Capuccinerklostret 
protestantisk,  hvis  der  ikke  var  indtraadt  en  lille  Episode, 
som  bragte  mig  til  at  forstumme. 

En  mager,  graaskjægget  Munk  reiste  sig  pludselig  og 
gik  lige  hen  til  mig.  Hans  Ansigt  var  smukt,  men  sygelig 
blegt,  og  i  de  store  kulsorte  Øine  brændte  der  denne 
feberagtige  Ild.  som  hos  hektiske  Folk  tyder  hen  paa, 
at  deres  Lidelser  snart  ere  endte.  Disse  Øine  fæstede  han 
paa  mig  med  et  bebreidende  Udtr}-k.  og  med  en  Stemme, 
der  skjælvede  af  Bevægelse,  sagde  han  til  mig:  «Jeg  har 
nu  i  fem  Aar  levet  paa  dette  Sted  som  en  god  Katholik. 
og  som  en  saadan  vil  jeg  døe.  Jeg  gaaer  for  ikke  at 
forarges;  men  De  har  S}Tid  af  hvad  De  har  talt  i  denne 
Time,  og  hvis  De  ikke  indseer  det  nu,  vil  det  nok  gaae 
op  for  Dem  siden."    Med  disse  Ord  gik  han  .ud  af  Stuen. 

Jeg  var  ilde  tilmode  over  hvad  der  var  skeet  og 
reiste  mig  forvirret. 

„Bliv  dog  siddende,  Signor !  og  bryd  Dem  ikke  om 
den  Snak!    Han  er  ikke  rigtig  kIog,"*j  sagde  Prioren. 

ftFra  Simone  gaaer  paa  Gravens  Rand,"  sagde  en  af 
de  Andre  i  en  undskyldende  Tone. 

„Han  har  ikke  altid  været  saa  hellig!"  tilføiede  en 
Tredie.  „I  sine  yngre  Dage  var  han  en  forfløien  Fugl, 
og  naar  man  hørte  om  hans  dumme  Streger,  skulde  man 
troe,  at  han  havde  //  diavolo  ncl  corpoP'' 

„Men  han  er  af  en  god  Familie!"    sagde  en  Fjerde. 

„Af  den  allerbedste!  fyrstelig,  ja  det  troer  Jeg!"  til- 
føiede Prioren  med  en  vis  Stolthed.  „Men  bliv  De  kun 
ved!    De  talte  om " 

Jeg  lod  mig  ikke  overtale ,  men  skyndte  mig  bort 
under  Capuccinernes  Taksigelser  og  Opfordring  til  snart 
at  komme  igjen.  — 

Der  er  kun  faa  Byer,  der  i  den  Grad  som  Syracusa 
bedaare  Sandserne  og  sysselsætte  Phantasien.  Man  kan 
sige  med  Sandhed,  at  enhver  Fodbred  Jord  kalder  et 
Oldtidsbillede  frem  for  Ens  Erindring,  og  vil  man  fortabe 
sig  i  Nuets,  i  Øieblikkets  Nydelse,  saa  er  der  maaskee 
ikke  en  Plet  i  Verden,  hvor  Naturen  med  ødsel  Haand 
har  udgydt  en  saadan  Fylde  af  Skjønhed,  Fristelser 
og  Tillokkelser   som  netop    over    denne.       Det    var  derfor 


*)  „É  un  mes  so  inatio.'^  En  „tnesso  inatto^'  er  en  siciliansk 
Benævnelse  paa  den,  der  er  excentrisk,  overspændt  eller,  som  vi 
sige,  har  en  Skrue  los. 

intet  Under,  om  den  lille  Historie  fra  Capuccinerklostret 
var  bleven  glemt  med  det  samme;  men  den  dukkede  be- 
standig frem  paany ,  og  hvad  enten  jeg  med  Flinten  paa 
Nakken  streifede  om  paa  Bredderne  af  Anapofloden  for  at 
skyde  Fugle,  eller  jeg  sad  i  Albergo  dd  Sole  i  et  muntert 
Lag  med  den  funklende  Syracuser  foran  mig ,  saa  stod 
pludselig  den  magre  Capucciner  med  det  blege,  smukt- 
formede  Ansigt  foran  mig  og  fæstede  sit  feberbrændende 
Blik  bebreidende  paa  mig.  Tanken  om  at  jeg  havde  Uret, 
og  at  jeg  i  ungdommelig  Kaadhed  maaskee  var  gaaet  for 
vidt,  lod  mig  ikke  have  Ro:  paa  en  skjøn  Dag  var  jeg 
igjen  paa  Vei  til  Latomierne,  og  min  Fod  førte  mig 
uvilkaarligt  henad  den  sandede  Vei  der  fører  langsmed 
den  fra  Oldtiden  berømte  porto  viarmoreo  eller  Marmor- 
havnen til  Capuccinernes  Kloster.  Min  Tanke  var  at  op- 
søge Fra  Simone  og  sige  ham  et  venligt  Farvel  inden 
min  Afreise. 

Jeg  behøvede  ikke  at  gaae  langt,  thi  jeg  havde  netop 
passeret  Archimedes's  Grav  eller,  rettere  sagt,  det  Gravsted, 
man  udgiver  for  hans,  da  jeg  hk  Øie  paa  en  Capucciner, 
der  kom  lige  imod  mig.  Det  var  Fra  Simone.  Jeg  ilede 
hen  til  ham,  idet  jeg  lod  falde  et  Ord  om,  at  det  var 
netop  ham,  jeg  agtede  at  besøge. 

«Mig?  mig  vilde  De  besøge?"  gjentog  han  mildt, 
og  hans  blege  Kinder  farvedes  pludselig  af  en  stærk 
Rødme,   der  et  Øieblik   efter  var  sporløst  forsvunden. 

„Ja,  kan  det  forundre  Dem?"  sagde  jeg  ivrigt  «Jeg 
har  i  ungdommeligt  Overmod  krænket  og  bedrøvet  Dem 
—  idet  mindste  maa  jeg  troe  det  af  Deres  Yttringer. 
Det  var  ikke  min  Hensigt;  men  Deres  Prior  vilde  om- 
vende mig,  og  jeg  har  allerede  saa  tidt,  under  mit  Ophold 
i  dette  Land,  været  Gjenstand  for  saadanne  Forsøg,  at 
jeg  pludselig  fik  Lyst  til  selv  at  gjøre  Proselyter.  Det 
var  et  ungdommeligt  Indfald,  som  Deres  fortræffelige 
Syracuser  væsentlig  maa  bære  Skylden  for.  Men  min 
Hensigt  var  ikke  ond,  det  forsikkrer  jeg  Dem,  og  aller- 
mindst tænkte  jeg  paa  at  udsaae  Tvivl  i  Deres  Sjæl  eller 
at  rokke  Deres  Tro." 

„Nei,  nei!"  sagde  han  blidt  og  rystede  smilende  paa 
Hovedet,  „min  Tro  er  fast,  og  jeg  frygter  ikke  for  at 
tabe  den  nu,  da  jeg  kun  har  eet  Skridt  til  Graven.  Men 
husk  paa,  hvem  det  var.  De  talte  til:  en  sammenløben 
B'lok  af  dovne,  ligegyldige  og  lidettroende  Munke,  i  hvis 
afsidesliggende  Kloster  Tvivlen  allerede  har  faaet  Indpas. 
Jordbunden  er  beredt,  og  De  behøver  kun  at  udsaae 
Deres  protestantiske  Ideer,  saa  kan  De  være  vis  paa,  at 
de  strax  slaae  Rod ,  og  at  de  ingensteds  spire  frodigere 
og  bedre  —  men  hvad  bliver  Høsten:  Synd  og  For- 
tvivlelse ,  —  Hvis  De  forresten,  som  De  siger,  oftere  selv 
har  været  Gjenstand  for  Omvendelsesforsøg ,  saa  husk  vel 
paa,  at  den  katholske  Kirke  ligefrem  fordrer  af  sin  Glerus, 
at  den  skal  bringe  de  Frafaldne  tilbage,   og  den  Geistlige, 


282  I'ra  Simone. 

der  ikke  gjør  det,  forsømmer  en  af  sine  første  og  helligste 
Pligter  —  det  vil  maaskee  bringe  Dem  til  i  Fremtiden 
at  see  disse  Forsøg  i  et  noget  mildere  Lys.  Men  jeg 
fører  Dem  jo  bort  fra  Deres  Vei,  thi  vi  ere  nu  igjen  paa 
Veien   til  mit  Kloster." 

c, Hvis  De  tillader  det,   følger  jeg  med  Dem." 

„Jeg  gaaer  hver  Aften  en  lille  Tour  her  ved  Stranden, 
og  udhviler  derpaa  en  Times  Tid  i  Paradisgrotten.  Vil 
De  følge  med,  saa  takker  jeg  Dem  af  Hjertet,  thi  jeg 
omgaaes  Ingen,  og  jeg  har  i  mange  Aar  ikke  vidst,  hvad 
det  vil  sige  at  meddele   mig  til  Nogen." 

Under  livlig  Samtale  gik  vi  nu  sammen  langs  med 
den  skjønne  sicilianske  Kyst,  hvor  Morgana  bygger  sine 
Skypaladser ;  men  jeg  var  saa  beskjæftiget  med  min  Led- 
sager, at  jeg  hverken  tænkte  paa  Morgana  eller  hendes 
Luftslotte,  og  det  var  intet  Under,  thi  jo  mere  jeg  hørte 
paa  ham,  des  meer  blev  jeg  overrasket.  Man  er  i  Italien 
saa  vant  til  at  see  i  en  Capucciner  et  Indbegreb  af  Plump- 
hed ,  Uvidenhed  og  Borneerthed ,  at  man  kan  tænke  sig 
min  Overraskelse  ved  her  i  Capuccinerkutten  at  træffe  paa 
en  Mand,  der  med  en  fintdannet  Aand  forenede  en  over- 
ordentlig Kundskabsfylde,  og  hvis  smukke  og  livlige  Tanker 
paa  den  naturligste  Maade  af  Verden  indklædtes  i  et  reent 
og  fuldttonende  Sprog. 

„Men  De  er  jo  en  Romer!"  raabte  jeg  pludselig. 
„Hvad    i  Alverden    h;.r    dog    ført  Dem    herned    til    denne 

afsides  Plet,  og  hvorledes  er  L)e  kommen  til  at  gaae  i 
denne  Kutte?" 

Han  svarede  ikke,  men  blev  ved  at  gaae  taus  ved 
Siden  af  mig.  Yi  traadte  ind  i  Paradisgrotten,  der  i  dette 
Øieblik  meer  end  nogensinde  syntes  mig  at  fortjene  sit 
Navn. 

Solen  var  ved  at  gaae  ned.  En  magisk  Glands  af 
Guld,  Carmoisin  og  Violet  strømmede  ind  i  den  hvælvede 
Klippehal  og  kastedes  ligesom  tilbage  fra  de  rosenfarvede 
Vægge.  En  paradisisk  Stilhed  og  Fred  herskede  herinde. 
Vi  satte  os  paa  en  Klippeblok  og  saae  ud  over  det  deilige 
ioniske  Hav,  der  bredte  sig  foran  os  i  dette  forunderligt 
skmukke,  rødligviolette  Skjær,  som  man  maa  have  seet  i 
Syden  for  at  forstaae,  at  Homer  kaldet  Havet  det  „vin- 
farvede."  Nogle  faa  Barker  med  hvide  Seil,  der  skinnede 
i  Aftensolen ,  styrede  hen  imod  Havnen  ligesom  Søfugle. 
der  ved  Nattens  Komme  søge  hen  til  deres  Reder. 

„De  spørger,  hvad  der  har  bragt  mig  hen  til  denne 
afsides  Plet?"  begyndte  Capuccineren  efter  en  Pause. 
«Hvis  De  for  nogle  Aar  tilbage  havde  gjort  mig  dette 
Spørgsmaal,  vilde  jeg  have  svaret:  Ulykken  —  nu  troer 
jeg,  at  det  netop  har  været  min  Lykke.  Naar  De  hører 
min  Historie,  vil  De  selv  kunne  dømme  —  i  ethvert 
Tilfælde  vil  det  ikke  længer  forundre  Dem ,  at  jeg  for- 
leden tiltalte  Dem  saa  skarpt. 

Jeg  er,    som   De    rigtigt  har  opfattet,    en  Romer  og 

nedstammer  fra  en  af  de  ældste  Familier  i  Italien.  De 
veed ,  at  den  fornemme  romerske  Adel  er  fattig ,  og  at 
over  Halvdelen  af  de  Paladser,  der  findes  i  Rom,  staae 
tomme  og  ubenyttede,  fordi  Eierne  ikke  engang  have 
Raad  til  at  beboe  dem.  Der  er  kun  faa  Undtagelser, 
men  disse  Formuer  ere  ogsaa  saa  kolossale ,  at  de  rivali- 
sere med  Kongernes. 

Min  Familie  er  en  af  disse  Undtagelser,  og  da  De 
har  levet  længe  i  Rom ,  har  De  uden  Tvivl  ofte  besegt 
(jalerierne  i  min  Faders  Palads  og  hans  Villaer,  uden  at 
ane ,  at  De  engang  skulde  træffe  paa  Arvingen  til  alle 
disse  Herligheder  i   en  Capuccinerkutte. 

Naar  jeg  tænker  paa  min  Fader,  er  det  med  en  vis 
sky  Ærbødighed,  thi  han  har  altid  staaet  for  mig  som  en 
Fremmed.  Han  var  den  incarnerede  Fornemhed  og  syntes 
at  aande  i  en  ganske  anden  Sfære  end  alle  Andre.  Jeg 
og  min  Broder  Luigi,  der  var  et  Par  Aar  yngre,  saae  ham 
kun  sjelden,  og  det  betragtedes  som  en  stor  Lykke  og 
Udmærkelse,  naar  han  engang  imellem  henvendte  et  Par 
Ord  til  os.  Den  Hyldest,  der  fra  alle  Sider  vistes  ham, 
var  heller  ikke  ufortjent,  thi  medens  de  romerske  Nobili  i 
Regelen  fortæres  af  deres  Ørkesløshed,  indsnørte  i  Vaner 
og  Fordomme  ligesom  Mumier  i  deres  Svøb,  var  min 
Fader  altid  beskjeftiget  —  ikke  med  sine  store  Land- 
eiendomme ,  thi  dem  bortforpagtede  han  til  de  saakaldte 
(^wercanii^^ ,    men    med  antikvariske  Studier.     Han  foretog 

l)aa  sine  Godser  kostbare  Udgravninger,  hvorved  mang- 
foldige Oldtidslevninger,  der  nu  vække  Kjenderens  Beun- 
dring, kom  frem  for  Lyset;  han  beskrev  disse  Udgrav- 
ninger med  stor  Skarpsindighed  og  Lærddom,  og  han  har 
leveret  en  heel  Række  af  værdifulde  Afhandlinger  om 
\'aser.  Gemmer  og  Møntsamlinger.  Naturligviis  blev  han 
i\eralt  udbasunet  som  et  Orakel :  de  Lærde  kappedes  om 
at  dedicere  ham  Bøger  baade  paa  Latin  og  Italiensk  i 
de  mest  superlativiske  Udtryk  —  og  jeg  kjender  intet 
Sprog,  der  har  saamange  Superlativer  som  disse  —  og 
Medlemmerne  af  Accadefnia  dei  Arcadi  besang  ham  baade 
i   Stanzer  og  Sonetter. 

Disse  Studier  optoge  ham  saa  ganske,  at  han  kun 
tik  lidt  Tid  tilovers  for  sin  Familie.  Jeg  som  den  ældste 
Søn  skulde  opdrages  til  Statsmand  og  fik  en  lærd  Abate 
Ira  Benediktinerklostret  paa  Monte  Cassino  til  Lærer,  og 
ila  vor  Familie  gjennem  Aarhundreder  har  forsynet  den 
romerske  Kirke  med  Cardinaler,  blev  min  yngre  Broder 
overgiven  til  min  Faders  Skriftefader,  Fra  Silvestro ,  en 
lesuit  fra  Collegio  romano. 

Man  kan  ikke  tænke  sig  nogen  større  Modsætning 
end  imellem  min  Lærer  og  min  Broders.  Don  Gaetano, 
Benediktineren ,  var  en  fintdannet  Aand ,  brav ,  retsindig 
kundskabsrig  og  begeistret  for  Alt,  hvad  der  var  ædelt 
og  skjønt.  Fra  Silvestro  var  derimod  —  i  det  mindste 
opfattede    jeg    ham    dengang    saaledes    —     en    hyklerisk. 

kold,  glattunget  Jesuit,  for  hvem  Religionen  var  Intet,  og 
hans  Orden  Alt.  De  undgik  derfor  ogsaa  omhyggeligt 
hinanden,  og  allerede  derved  opkom  der  ligefra  Drenge- 
aarene  en  Spaltning  mellem  min  Broder  og  mig,  der  til- 
tog med  Aarene. 

Min  Lærer  var  en  udmærket  Philolog,  og  mit  Hjerte 
bankede,  naar  han  holdt  mig  den  romerske  Oldtids  store 
Mønstre  for  Øie,  og  jeg  hulkede  af  Sorg,  naar  jeg  læste 
om  Frihedens  Undergang  i  Rom  med  Brutus  og  Grac- 
cherne.  Denne  Læsning  fik  Betydning  for  hele  mit  Liv 
og  min  Fremtid.  Jeg  tog  mine  Examiner  med  Udmærkelse, 
og  medens  der  var  Enkelte,  der  i  mig  saae  et  ungt  Men- 
neske, som  gik  en  stor  Fremtid  imøde ,  mente  Andre  — 
og  deriblandt  min  Fader  —  at  jeg  var  altfor  exalteret 
og  fremfusende ,  og  at  mine  Kundskaber  og  Evner  kun 
vilde  blive  mig  til  Fordærvelse.  Jeg  selv  var  syg,  mis- 
modig og  utilfreds  baade  med  mig  selv  og  Andre.  Jeg 
saae  Rom,  men  jeg  saae  ingen  Romere,  og  naar  jeg 
sammenlignede  Poesi,  Kunst,  Industri,  Statsforfatning  og 
Regjering  med  Fortidens ,  saa  var  mit  Hjerte  nærved  at 
briste  af  Skam  og  Sorg  over  saadan   en  Tilbagegang. 

Min  eneste  Trøst  i  al  denne  Elendighed  var  min 
Moder.  Hun  var  en  ægte  Romerinde ,  varm ,  følelsesfuld 
og  istand  til  enhver  Opoffrelse  ligesom  Gracchernes  Gor- 
nelia.  Jeg  vidste  at  hun  tænkte  og  følte  ligesom  jeg, 
men    hun    havde    uden  Tvivl    maattet   kæmpe    mangen    en 

haard  Kamp  for  at  lægge  Baand  paa  sig  ligeover  for  min 
Fader.  I  hans  Nærhed  var  hun  altid  frygtsom  og  tilbage- 
holden —  det  var,  som  om  hendes  Følelses  fine  Blomster 
døde  i  den  Kulde,  der  udgik  fra  ham.  Først  naar  vi 
vare  alene ,  tøede  hun  op ,  og  hvorofte  tog  hun  mig  da 
ikke  om  Hovedet  med  begge  sine  Hænder,  saae  mig  ind 
i  Øinene  og  besvoer  mig  med  sin  milde  Røst  at  betvinge 
min  Heftighed,  at  lempe  mig  efter  min  Faders  Luner  og 
undgaae  Alt,  hvad  der  kunde  vække  Harme. 

Selv  om  jeg  havde  været  døv  for  hendes  Overtalelser, 
saa  var  der  dog  Noget,  der  maatte  bringe  mig  til  Efter- 
tanke. Naar  min  Fader  var  fortørnet  paa  mig ,  var  det 
aldrig  mig,  det  gik  ud  over.  Han  vendte  mig  da  gjerne 
koldt  Ryggen  eller  gik  fra  mig  med  en  Sarkasme  —  men 
jeg  kunde  være  vis  paa,  at  Dagen  efter  saae  min  Moder 
forgrædt  ud.  Det  var  klart,  at  hun  havde  maattet  und- 
gjælde  for  mig.  Denne  Uretfærdighed  oprørte  mig  og 
bragte  en  Bitterhed  i  mit  Sind,  der  hidtil  havde  været 
mig  fremmed ;  dog  blev  jeg  forsigtigere  i  min  Opførsel 
og  søgte  at  undgaae  ethvert  Anstød. 

Blandt  de  Mangfoldige ,  der  daglig  kom  i  vort  Hus 
og  kun  saae  den  glimrende  Yderside  af  vort  Huslivs 
Elendighed,  var  der  en  ung  priucipessa  af  Orsiniernes 
Slægt,  Maria  Annunziata.  Hun  var  bleven  opdragen  i  et 
Kloster,  og  det  var  en  trist  Novemberdag,  da  hun  første 
Gang  traadte  ind  til  os.    Himlen  var  mørk  og  overtrukken, 

men  det  var,  som  om  Stuen  fyldtes  med  Sollys,  da  hun 
traadte  ind,  saa  vidunderlig  smuk  var  hun.  Hun  blev 
snart  en  daglig  (ijæst  i  vort  Hus,  thi  min  Moder  forgudede 
hende,  og  min  Fader  kunde  ikke  undvære  hende.  Hun 
var  den  Eneste,  med  hvem  han  nedlod  sig  til  at  spøge, 
den  Eneste,  der  kunde  formaae  denne  Olympier  til  at 
stige  ned  af  Piedestalen. 

Med  min  Broder  var  der  imidlertid  foregaaet  en  for- 
underlig Forandring.  Hidtil  havde  han  altid  været  heflig 
imod  mig,  undertiden  altfor  høflig,  men  med  eet  for- 
andrede han  sin  Opførsel.  Vi  havde  aldrig  havt  megen 
Omgang  med  hinanden,  men  nu  trak  han  sig  fuldkommen 
tilbage,  og  naar  vi  vare  tvungne  til  at  være  sammen,  og 
han  troede  sig  ubemærket,  betragtede  han  mig  ikke  sjelden 
med  et  ondt  og  hadefuldt  Blik,  hvortil  jeg  forgjeves  søgte 
at  udfinde  Grunden.  Jeg  skjød  Skylden  paa  hans  Lærer, 
og  den  lumpne  Jesuit,  der  alene  gik  ud  paa  at  gjøre 
Propaganda  for  sin  Orden,  blev  mig  kun  mere  forhadt. 

For  at  kommp  ud  af  disse  Forhold,  der  med  hver 
Dag  bleve  mig  pinligere,  vilde  jeg  gjøre  en  Reise  gjen- 
nem  Europa;  men  den  pavelige  Tilladelse,  uden  hvilken 
ingen  adelig  Romer  tør  forlade  Pavestatens  Gebeet,  blev 
mig  negtet.  Min  Grundsætning  og  mine  Ideer,  hed  det,  vare 
saa  afvigende  fra  de  almindelige,  at  de  ikke  kunde  andet 
end  vække  Bekymring.  Hs.  Hellighed  frygtede  for,  at  jeg 
ved    at    komme    i    umiddelbar    Berøring    med  den    falske 

Liberalisme,  der  nu  gik  i  Svang  i  Europa,  vilde  forvilde 
mig  endnu  mere  fra  Hjorden,  Det  vilde  være  en  Ulykke 
tor  mig  og  en  Skamplet  paa  min  Familie,  som  for  enhver 
I^ris  maatte  undgaaes. 

Opbragt  over  at  være  mistænkeliggjort  uden  Grund 
l)esluttede  jeg  at  hævne  mig,  og  fra  dette  Øieblik  sluttede 
jeg  mig  aabenlyst  til  det  saakaldte  «unge  Italien",  der 
ogsaa  i  Rom  havde  sine  Repræsentanter.  Det  var  en 
Flok  unge  Mennesker,  som,  paavirkede  af  Frihedsideerne 
i'ra  Frankrig,  daglig  kom  sammen  i  Café  Ruspoli,  snakkede 
l'^^litik,  spillede  Schach,  gik  sammen  i  Theatrene,  applau- 
derede voldsomt  enhver  frisindet  Yttring  eller  Allusion, 
.M>!n  var  undgaaet  den  pavelige  Censur,  og  forresten 
.slentrede  om  Aftenen  omkring  paa  Forum  i  Maaneskin  eller 
i  Coliseum  ved  Fakkelblus.  Alt  dette  var  meget  uskyldigt 
ug   havde  ikke   det    mindste  at  gjøre  med  Carbonarismen. 

Ikke  desto  mindre  havde  Politiet  et  vaagent  Øie  med 
os  Alle,  og  ethvert  Skridt,  vi  foretog  os,  blev  strax  rappo- 
teret. 

Det  var  i  den  varmeste  Sommertid.  Rom  stod  øde 
og  forladt  —  de  Fremmede  vare  dragne  bort  i  Masse, 
og  Romerne,  der  havde  Raad  til  det,  ombyttede  den 
febersvangre  Luft  inde  i  den  lumre  By  med  deres  Villeg- 
giatura  ude  i  Bjergene.  Vi  feirede  min  Faders  Navnedag 
i  en  af  hans  verdensberømte  Villaer,  en  af  disse  prægtige 
Haver  i  Roms  umidelbare  Nærhed ,  der  ved  de  romerske 

Fyrsters  Liberalitet  næsten  mere  tilhøre  Publicum  end 
Eiermanden. 

Hs.  Hellighed  havde  tidligt  om  Morgenen  sendt  sin 
^,/orierc  maggiorc^''  * )  til  min  Fader  for  at  lykønske  ham, 
og  indtil  langt  op  paa  Formiddagen  afløste  den  ene 
Deputation  den  anden  i  samme  Anledning.  En  talrig 
og  udsøgt  Kreds  havde  tilbragt  Middagen  hos  os.  Min 
Fader  var  ved  Bordet  i  det  lykkeligste  Humeur,  og  jeg  har 
kun  sjelden  seet  ham  saa  forekommende  og  elskværdig; 
selv  om  min  Moders  Mund  spillede  af  og  til  et  lykkeligt 
Smil,  der  kunde  skuffe  den,  som  ikke.kjendte  Forholdene 
bedre. 

Efter  Bordet  gik  vi  ud  paa  Terrasserne,  hvor  Tjenejne 
serverede  Kaffen.  Jeg  stod  ved  Siden  af  den  unge  Prin- 
cipessa  og  saae  ud  over  Haven,  hvis  Alleer  vare  opfyldte 
af  festligklædte  Spadserende ,  som  Musikcorpsene ,  der  af- 
løste hinanden  paa  forskjellige  Steder  i  Haven ,  havde 
lokket  ud  i  det  Frie.  Der  var  noget  Mildt  og  Drømmende 
over  Naturen  i  dette  Øieblik,  som  harmonerede  godt  med 
Stemningen  i  mit  eget  Indre.  En  Flor  af  de  deiligste 
Blomster  udbredte  sig  nærmets  foran  os;  længere  borte, 
paa  den  vidtstrakte  grønne  Slette,  aftegnede  nogle  høie 
Pinier  med  slanke  Stammer  og  parasolformede  Kroner  sig 
smukt   paa    den   glimrende  Aftenhimmel.      En  bred  Allee 

af  hundredaarige ,  dunkle  Cypresser  førte  ned  til  Driv- 
husene, som  vare  byggede  op  til  rødlige  Mursteensarkader, 
lirudstykker  af  de  Mure,  der  omgave  det  gamle  Rom. 
Smukke  Statuer  og  Grupper,  et  Par  afbrudte,  canellerede 
Soiler,  Vaser,  Springvand  og  et  Par  antike  Capitæler  dan- 
nede, spredte  i  Terrainet,  en  udmærket  Staffage.  I  det 
I'jerne  laa  i  et  lystviolet  Rkjær  Campagnens  uendelige 
Flade ,  som  smaa  Røgskyer  hist  og  her  stege  op  fra ,  og 
(le  deilige  latinske  Bjerge  med  deres  skjønne  Linier  og 
kraftige  Contourer  omgave  det  Hele  som  en  mørkeblaa 
Kamme. 

Min  Fader  kom  forbi  i  det  samme.  Han  klappede 
Maria  Annunziata  paa  Kinden  og  sagde  til  mig  i  en  Tone, 
(ler  var  virkelig  godmodig:  ((Ja  ikke  sandt,  her  er  smukt! 
iH)k  saa  smukt  som  paa  Forum  i  Maaneskin  og  i  Coliseum 
ved  Fakler!"  Jeg  bukkede  taus,  thi  Jeg  følte ^  .at  han 
havde  Ret.  , 

I  det  samme  kom  en  Tjener  løbende  og  bragte  ham 
et  stort  Brev.  Han  aabnede  det  smilende,  men  han  havde 
neppe  kastet  et  Blik  paa  Indholdet,  før  hans  Ansigt  fortrak 
sig  convulsivisk.  Han  kastede  et  gjennemborende  Blik 
paa  mig,  og  hans  Haand  rystede  af  Harme,  idet  han 
rakte  mig  Brevet.  «Jeg  vidste  ikke,  at  Du  var  saa  stor 
en  Kunstner!"  sagde  han  med  den  samme  iskolde  Stemme, 
hvormed  han  saa  tidt  havde  bragt  mig  til  Fortvivlelse. 

Jeg    behøvede    blot    at    kaste   et  Blik  paa  Papiret  for 

at  overbevise  mig  om,  at  det  var  en  afskyelig  Intrigue, 
der  var  smedet  imod  mig.  Convoluten  indeholdt  ikke 
Andet  end  en  Pennetegning ,  der  forestillede  en  Jesuit, 
som  var  i  Begreb  med  at  fiske.  I  Dammen  svømmede 
der  istedenfor  Fisk  en  Mængde  nøgne  Smaabørn ,  og  det 
var  dem  han  anglede  efter.  Han  gjorde  god  Fangst,  thi 
han  havde  allerede  fisket  et  Dusin  Stykker,  og  aldrig  saa- 
snart  havde  han  dem  i  Nettet,  før  de  strax  forvandledes 
til  smaabitte  Jesuitter  med  snevre  Sottaner  og  store,  op- 
smøgede Hatte.  At  Jesuitten  var  Fra  Silvestro  kunde  man 
ikke  tage  feil  af,  og  at  Tegningen  var  af  mig  var  ligesaa 
umiskjendeligt,   thi  Jeg  havde  sat  mit  Navn  paa  den ! 

Tanken  om  den  djævelske  Ondskab,  der  havde  ud- 
søgt mig  til  Offer,  gjorde,  at  jeg  reiste  Hovedet  med  en 
vis  Trods,   der  endnu  mere  opbragte  min  Fader. 

«Saa  har  man  dog  Ret,"  sagde  han,  „at  Du  kun  er 
en  Giftplante ,  der  maa  oprives  med  Roden !  Gaa  din 
Vei  og  kom  aldrig  mere  for  mine  Øine,  thi  nu  har  jeg 
tabt  den  sidste  Gnist  af  Agtelse  for  Dig." 

Ved  disse  haarde  Ord  strømmede  Blodet  mig  til 
Hjertet,  men  jeg  svarede  i  en  fast  Tone: 

„Har  De  maaskee  mere  Agtelse  for  den  Hustyv,  der 
har  stjaalet  dette  Blad  i  mine  Gjemmer?" 

„Hvad  siger  Du?^'  spurgte  min  Fader  overrasket,  thi 
det  var  første  Gang  i  mit  Liv,  at  jeg  vovede  at  svare 
ham. 

„Jeg  siger,"  vedblev  jeg,  „at  en  Tyv  har  stjaalet 
dette  Blad  af  min  Skuffe.  Det  er  maaskee  en  Drenge- 
streg, at  jeg  har  gjort  denne  Tegning,  men  jeg  har  haft 
den  under  Laas  og  Lukke,  og  jeg  har  ikke  viist  den  til 
nogen  Dødelig.  Allermindst  kunde  det  falde  mig  ind,  at 
Nogen  kunde  være  saa  hjerteløs,  at  ville  forbittre  Dem 
Deres  Glæde  paa  denne  Dag  ved  at  sende  Dem  dette 
Makværk." 

Jeg  rev  Tegningen  i  Stykker  og  kastede  den  ud 
over  Ballustraden.  I  det  samme  faldt  mit  Blik  paa  min 
Broder,  der  stod  i  nogen  Afstand  og  fulgte  denne  Scene. 
Han  var  bleg  som  et  Lig,  og  hans  Læber  dirrede.  Et 
eneste  Blik  var  nok  til  at  sige  mig,  at  det  var  ham ,  der 
var  Gjerningsmanden ! 

Min  Fader  vaklede.  Det  var  øiensynligt,  at  mine 
Ord  havde  gjort  Indtryk  paa  ham ,  men  han  var  for  stolt 
til  at  indrømme,  at  han  maaskee  var  gaaet  for  vidt.  Efter 
nogle  Øieblikkes  Kamp  vendte  han  sig  om  og  vilde  gaae 
fra  mig.     Maria  Annunziata  holdt  ham   tilbage. 

((Gaa  ikke,  altezzaP^  sagde  hun  med  et . fortryllende 
Smil  og  greb  ham  i  Haanden.  „De  har  sagt  nogle  Ord, 
som  De  fortryder  i  Deres  Hjerte,  men  som  De  ikke  vil 
tage  tilbage.  Det  skal  De  ikke  heller,  men  De  maa 
ikke  lade  Guds  skjønne  Sol  gaae  ned  over  Deres  Vrede! 
Ræk  Deres  Søn  Haanden  og  siig,  at  De  tilgiver  ham! 
Ja,  De  slipper   mig   ikke!    See,  her  knæler  jeg  for  Deres 

Fod,  Og  jeg  reiser  mig  ikke,  før  De  har  gjort,  hvad  jeg 
forlanger  I " 

Hun  knælede  ned  for  ham  med  en  saa  henrivende 
Ynde  og  saae  paa  ham  med  et  saa  engleligt  Smil .  at 
min  Fader  uvilkaarligt  beiede  sig  ned  over  hende,  kyssede 
hende  paa  Panden  og  løftede  hende  op  i  sine  Arme. 
„De  misbruger  Deres  Magt."  sagde  han  og  vendte  sig  til 
mig.  „Min  Søn,  jeg  tilgiver  Dig,  og  jeg  rækker  Dig  Haan- 
den,"  føiede  han  til  i  en  mild  og  alvorlig  Tone,  „men  tak 
denne  Engel,  som  Himlen  har  sendt  os  til  vor  Lykke!" 

Fra  dette  Øieblik  trak  jeg  mig  tilbage  fra  den  ufrugt- 
bare Omgang  med  Medlemmerne  af  det  „unge  Italien", 
hvis  hule  Phraser  og  flaue  Demonstrationer  jeg  for  længe 
siden  var  kjed  af.  Jeg  gav  mig  med  Lidenskab  til  at 
studere  Historie,  der  allerede  tidligere  havde  været  mit 
Yndlingsfag.  De  veed,  at  paa  det  pavelige  Index  *i 
figurerer  en  Mængde  \'ærker  som  forbudte,  der  netop  ere 
Italiens  Stolthed;  men  med  Penge  udretter  man  Alt  i  Rom, 
og  jeg  skaffede  mig  snart  ikke  blot  Macchiavelli,  Botta 
og  Colletta,  men  ogsaa  Thiers,  Guizot  og  mange  andre. 
Macchiavelli  tiltalte  mig  dog  mest,  og  jeg  skrev  i  An- 
ledning af  hans  ^.principe'^  (Bogen  om  Fyrsten)  en  heftig 
Phillippica  mod  dem,  der  havde  besudlet  den  berømte 
Florentiners  Minde  ved  at  tillægge  ham  Tendentser,  som 
han  netop  har  hadet    )g  afskyet. 


*)  Cataloget  over  de  forbudte  Boger. 

Midt  under  disse  Studier  dukkede  ikke  saa  sjeldent 
Billedet  af  den  knælende  Maria  Annunziata  frem  for  mine 
Tanker,  og  den  historiske  Stil  forvandlede  sig  da  med 
Eet  til  de  fyrigste  Sonetter,  ligesom  man  i  de  saakaldte 
codices  palinpsesti  under  en  Kirkefaders  Prosa  kan  finde 
baade  Idyller  og  Elskovsdigte.  Men  jeg  bekæmpede 
denne  Kjærlighed,  thi  hvorledes  skulde  jeg,  der  levede 
som  en  Forskudt,  en  Paria  i  min  egen  Familie,  turde 
vove  at  løfte  mine  Tanker  til  hende,  der  var  tilbedt  af 
Alle? 

Min  Moder,  der  i  længere  Tid  havde  skrantet,  blev 
pludselig  heftig  syg,  og  Lægerne  lagde  ikke  Skjul  paa,  at 
hendes  Liv  svævede  i  Fare.  Saalænge  Krisen  varede, 
veg  Maria  Annunziata  ikke  fra  hendes  Leie ,  og  først  da 
Sygdommen  var  overvunden ,  undte  hun  sig  selv  nogen 
Hvile.  I  Rom,  hvor  enhver  Feber  ansees  for  smitsom, 
beundrede  man  dobbelt  hendes  Heroisme,  og  det  var, 
som  om  hele  Byen  aandede  lettere,  da  Faren  var  over- 
staaet.  I  al  denne  Tid  saae  jeg  daglig  min  Moder,  men 
kun  Øieblikke  ad  Gangen,  thi  hendes  Tilstand  krævede 
fremfor  Alt  Ro,  og  enhver  Sindsbevægelse  kunde  være 
dødbringende  for  hende.  Under  et  af  disse  Besøg,  da 
Sygdommen  netop  var  paa  sit  Høidepunkt,  var  jeg  traadt 
sagte  hen  til  hendes  Seng.  Hun  sov,  og  jeg  bøiede  mig 
forsigtigt  hen  over  hende  for  at  lytte  til  hendes  Aande- 
dræt.      I    det   samme   slog    hun    Øinene    op,    og    da  hun 

saae  Maria  Annunziata  paa  den  ene  Side  af  Sengen  og 
mig  paa  den  anden ,  smilte  hun  til  os  Begge,  greb  vore 
Hænder  og  lagde  dem  sagte  i  hinanden.  Derpaa  lukkede 
hun  sine  Øine,  som  om  hun  igjen  vilde  sove.  Jeg  felte, 
hvorledes  Blodet  strømmede  op  i  mine  Kinder,  men 
Maria  Annunziata  forandrede  ikke  en  Mine.  Hun  smilte 
blot,  som  man  smiler  af  en  Sygs  Indfald,  og  tog  igjen 
fat  paa  sit  Haandarbeide ,  medens  jeg  skyndte  mig  ud  af 
Værelset  for  ikke  at  forraade  min  Bevægelse. 

Efter  et  Par  Maaneders  Sygeleie  var  min  Moder  saa 
vidt,  at  hun  daglig  kunde  gjøre  Kjeretoure  i  Roms  Omegn. 
Disse  Kjeretoure  bleve  bestandig  længere ,  thi  den  friske 
Efteraarsluft  syntes  at  stjTke  hendes  Nerver,  og  Farven 
begyndte  igjen  at  vende  tilbage  paa  hendes  Kinder. 

Vi  kom  netop  i  Middagsstunden  tilbage  fra  en  saadan 
længere  Udflugt,  da  vi  i  Nærheden  af  via  Novientana 
overraskedes  ved  at  see  Pavens  Vogn  holde  tætv'ed  den 
gamle  Kirke  Santa  Agnese.  Vi  havde  ikke  kjert  mange 
Skridt  henimod  porta  Pia,  fer  Paven  selv  kom  os  imede 
i  sin  hvide  Cistercienserkappe  og  carmoisinrede  Fløielshat. 
Han  gik  ganske  alene  foran ;  et  Par  Cardinaler  fulgte 
efter  ham  og  i  nogen  Afstand  et  Par  stærktbroderede 
Lakaier.  Min  Moder  lod  som  god  Katholik  sin  Vogn 
holde,  steg  ud  af  den  og  knælede,  da  den  hellige  Fader 
nærmede  sig,   og  jeg  fulgte  naturligviis  hendes  Exempel. 

Hs.  Hellighed   gjorde    Korsets    Tegn    og    vilde    gaae 

videre,  men  gjenkjendte  i  samme  Øieblik  min  Moder. 
Han  standsede  og  spurgte  venligt  til  hendes  Befindende. 
„Hvem  er  det  unge  Menneske,  der  ledsager  DemV" 
spurgte  han  i  en  mild  Tone. 

„Min  ældste  Søn /^r  ubbedirlal^'^) 

,,Nei,  min  Datter!  der  passer  Talemaaden  kun  daar- 
ligtl"  sagde  Gregor  den  sextende  i  en  spøgende  Tone, 
„thi  lydig  er  han   ikke,   hvad  han  end  er  forresten!" 

„Tvivl  ikke  derom,  hellige  Fader!"  sagde  min  Moder 
ivrigt. 

„Jeg  veed  det,  jeg  veed  det!  Han  er  jo  en  af  mine 
heftigste  Modstandere,  og  jeg  kunde  fristes  dl  at  spørge 
ham:  Saul,  hvi  forfølger  Du  mig?  ...  Men  det  er  ikke 
noget  Nyt!  den  Slags  forblindede  Angreb  har  vor  be- 
trængte Kirke  til  alle  Tider  været  udsat  for,  og  med  (kids 
Hjælp  overlever  den  ogsaa  dette." 

Han  sagde  disse  Ord  med  en  saa  skærende  Ironi, 
at  jeg  paa  eengang  følte  mig  ydmyget  og  opirret.  Der- 
paa  gjorde  han  igjen  Korsets  Tegn  og  gik  videre. 

Hen  paa  Eftermiddagen  kom  jeg  .tilfældigviis  over 
Peterspladsen  og  saae  en  Mængde  Mennesker  bevæge  sig 
henimod  Vaticanet.  Jeg  fulgte  mekanisk  med.  Vi  kom 
gjennem   cortilf  di  Bramante  ind  i  en  stor  Sal ,    hvor  der 


*)  Italienerne   sige:    „for   at    adlyde  Dem,"    ligesom    vi   sige:    „til 
Deres  Tjeneste." 

var  udstillet  en  Mængde  kostbare  Presenter  fra  Hs.  Hellig- 
hed til  Mehemed  Ali  som  Tak  for  de  tolv  Colonner,  der 
af  Paschaen  vare  skjænkede  til  Paulskirken.  Den  smukkeste 
af  disse  Presenter  var  et  Mosaikbord  med  Peterskirken  i 
Midten,  omgiven  af  romerske  Prospekter  og  med  Paschaens 
Navnechiffer  paa  Siden  i  en  kostbar  Brillantkrands. 

Jeg  var  ikke  stemt  til  at  beundre  og  betragtede  der- 
for disse  Herligheder  med  Kulde,  medens  der  fra  alle 
Sider  gjenlød  de  mest  begeistrede  Lovtaler.  „Vær  dog 
ikke  saa  blaseret,  men  glæd  Dig  med  os  Andre  I"  raabte 
en  ung  Officeer  af  Nobelgarden  til  mig.  „Eller  har 
maaskee  din  kritiske  Sands  opdaget  Feil  der,  hvor  vi 
Andre  ikke  kunne  see  nogen  Mangel?'^ 

„Ikke  det?"  svarede  jeg.  „Da  mangler  der  dog 
virkelig  Noget." 

„Og  det  er?"   lød  det  fra  flere  Sider. 

Det  var  uden  Tvivl  under  Indtrykket  af  den  Yd- 
mygelse ,  der  var  tilfeiet  mig  faa  Timer  i  Forveien ,  at 
jeg  svarede  i  en  bitter  og  spottende  Tone:  „En  Bagatel  I 
Ikke  Andet  end  Korset  paa  San  Pietro." 

„Hvorledes?  Korset?  Ja  virkelig!  Korset  mangler  I" 
lød  det  rundtomkring,  og  det  lod  til.  at  denne  Opdagelse 
i  en  forbausende   Grad  afkjølede  Begeistringen. 

„Det  er  naturligviis  en  Høflighed  mod  Paschaen," 
føiede  jeg  til  i  samme  Torte.  Man  har  ikke  villet  tvinge 
ham  til  at  see  paa  noget  Ubehageligt." 

Denne  Yttring  forfeilede  ikke  sin  Virkning,  thi  faa 
Minuter  efter  var  Salen  tom ,  og  Folk  spredtes  igjen  til 
alle  Sider  under  en  mistbrnøiet  Mumlen. 

Da  jeg  salnme  Aften  traadte  ind  i  vor  Loge  i  Tcatro 
(f  Alibert,  blev  jeg  overrasket  ved  at  see  alle  Kikkerter 
rettede  paa  mig,  og  af  nogle  Yttringer,  som  jeg  opfangede, 
var  det  mig  tydeligt,  at  mit  Eventyr  i  Vaticanet  havde 
forplantet  sig  som  en  Løbeild.  Efter  Theatret  gik  jeg 
ind  i  Café  Ruspoli.  Der  opstod  en  forlegen  Hvisken,  da 
man  saae  mig ,  og  uagtet  der  var  flere  af  mine  Venner 
og  af  min  Families  Clienter  derinde,  var  der  Ingen,  der 
nærmede  sig  til  mig.     Alt  dette  spaaede  mig  intet  Godt. 

Da  jeg  kom  hjem  om  Aftenen,  stode  mine  Værelser 
tomme  —  mine  Meubler,  mine  Bøger  og  Samlinger,  Alt 
var  som  bortblæst.  Inde  i  mit  Sovekammer  stod  Cecco 
med  et  bekymret  Ansigt.  Han  rakte  mig  et  Brev;  det 
indeholdt  følgende  Linier  fra  min  Fader: 

„Den,  der  forliaaner,  hvad  jeg  sætter  høiest,  kan  ikke 
være  i  mit  Hus.  Cecco  vil  føre  Dig  hen  til  den  Bolig, 
der  er  bestemt  Dig  for  Fremtiden.  Hos  Torlonia  er  der 
anviist  Dig  en  aarlig  Sum  til  at  bestride  dine  Fornøden- 
heder. Du  behøver  ikke  at  tage  Afsked  med  din  Moder. 
Der  er  sagt  hende ,  at  Du  er  rcist  til  et  af  mine  Godser 
ved  Forli,  for  at  føre  Tilsyn  med  de  Bygninger,  jeg  lader 
opføre  der.    Jeg  beder  til  Gud,  at  han  vil  oplyse  og  for- 

bedre  Dig ,  men ,  desværre !  jeg  har  kun  ringe  Haab  om 
at  blive  benhert." 

Jeg  vaklede,  da  jeg  læste  disse  Ord.  Cecco  maa 
uden  Tvivl  have  mærket  det,  thi  han  sprang  til  for  at 
gribe  mig;  men  jeg  fattede  mig  strax  og  bad  ham  hente 
mig  en  Vogn.  «Den  venter  paa  Eccellenza!"  sagde  han 
og  aabnede  Deren.  Jeg  gik  langsomt  ned  ad  Trappen, 
satte  mig  i  en  lukket  Vogn,  der  holdt  forspændt  i  Porten, 
og  Cecco  sprang  op  paa  Bukken.  Langt  om  længe  holdt 
Vognen  ved  et  ensomtliggende  lille  Hus  langt  ude  i 
Trastevere.  En  kjen  gammel  Kone  stod  i  Døren  med 
en  trearmet  Messingstage  i  Haanden  og  tog  venligt  imod 
mig.  Hun  førte  mig  ind  i  nogle  hyggelige  Smaaværelser, 
hvor  mine  store  kostbare  Meubler  tog  sig  besynderlig  ud 
til  de  lave  Vægge  og  det  tavlede  Flisegulv ;  men  man 
havde  ladet  mig  beholde  mine  Bøger,  og  det  var  det 
Vigtigste. 

Det  kostede  mig  ikke  lidt  at  blive  fortrolig  med  den 
Tanke,  at  jeg  var  udstødt  af  min  Faders  Hus,  at  jeg  ikke 
mere  skulde  gjensee  min  Moder,  og  at  den  Himmel  var 
lukket  for  mig,  som  jeg  i  et  Øiebliks  Berusning  havde 
drømt  om.  Jeg  græd  af  Raseri,  og  min  første  Tanke  var 
at  bortkaste  et  Liv ,  som  ikke  længer  havde  nogen  Værd 
for  mig.  Mit  Sind  var  i  en  saadan  Spænding,  at  jeg 
frygtede  for  min  Forstand,   og  Alt,   hvad  jeg   foretog  mig. 

bar  Præget  af  en  Lidenskab,  der  truede  med  at  fortære 
mig. 

Min  eneste  Trøst  i  al  denne  Nød  var  den  skikkelige 
Cecco,  der  ligefra  Dreng  havde  tjent  i  min  Familie  som 
Jockey  og  Forrider.  Strax  efterat  han  var  kommen  til  os, 
gjorde  vi  en  Dag  tilvogns  en  Udflugt  til  Tivoli,  det 
gamle  Tibur,  som  Horats  og  Catul  har  besunget  saa 
smukt,  men  som  Nutidens  Romere  give  det  lidt  opbyg- 
gelige Skudsmaal: 

^Tivoli  di  mal  conforto, 

O  piove,  o  tira  vento,  o  suona  a  morto''^''^-). 

Det  skulde  heller  ikke  fornægte  sit  Ry  denne  Gang,  thi 
min  Moder  klagede  under  hele  Touren  over  den  skarpe 
Vind,  som  hun  ikke  kunde  taale  —  ja,  der  manglede 
heller  ikke  meget  i,  at  ogsaa  Ligklokken  var  kommen  til 
at  ringe.  Jeg  var  jevnaldrende  med  Cecco  og  stod  netop 
henne  ved  de  prægtige  Steenhvælvinger,  hvorigjennem 
Bernini  har  ledet  den  rivende  Strøm,  og  betragtede  med 
Beundring  de  blaalige  Olivenskove  i  Mellemgrunden  og 
længere  borte  de  mørke  Klippesider  med  den  brusende  Cas- 
cade, der  som  en  vild,  ubændig  Hest  steiler ,  skummer, 
og  blindt  styrter   sig  i  Dybet,    medens  Cascatellerne  som 


")     „Tivoli,  Du  har  kun  ringe  Kaar: 

Enten  regner  eller  blæser  det,   eller  Ligklokken  gaaer.' 

blinkende  Sølvslanger  smidigt  bugte  sig  ned  mellem  Revner 
og  Buske  —  da  jeg  i  det  samme  hørte  et  Pladsk  og  et 
Hjælpraab.  Det  var  Cecco,  der  var  styrtet  i  Vandet,  og 
som  af  Strømmen  blev  ført  lige  hen  imod  mig.  I  et  Nu 
var  jeg  ude  efter  ham  og  fik  ham  iland ,  og  fra  det  Øie- 
blik  var  han  mig  hengiven  med  Liv  og  Sjæl  og  veg  ikke 
fra  mig. 

Han  kjendte  mig  ud  og  ind,  og  jeg  havde  ingen 
Hemmeligheder  for  ham.  Ind  i  min  Faders  Palads  vovede 
han  sig  aldrig,  men  igjennem  Tjenestefolkene  vidste  han 
Besked  med  Alt,  hvad  der  foregik  i  Hjemmet.  Snart 
bragte  han  mig  en  Hilsen  fra  min  Moder,  snart  en  Blomst 
fra  Maria  Annunziata.  Kun  naar  han  kom  til  at  tale  om 
min  Broder,  kunde  han  ikke  styre  sin  Heftighed.  En 
Dag  kom  han  hjem  i  en  usædvanlig  Bevægelse :  han 
havde  mødt  Maria  Annunziata,  han  var  bleven  forfærdet 
over  hendes  blege  og  forstjirede  Udseende,  og  han  havde 
ikke  givet  sig  Ro ,  før  han  havde  faaet  at  vide ,  hvad 
der  var  i  Veien.  „Tænkte  jeg  det  ikke  nok",  sagde  han; 
„det  er  Deres  Udskud  af  Broder,  der  igjen  er  paa  Spil! 
Han  har  frastjaalet  Dem  Alt,  Navn,  Fremtid  og  Fædrene- 
arv, og  han  holder  ikke  op,  før  han  ogsaa  har  frastjaalet 
Dem  hende!" 

Med  Eet  faldt  det  som  Skjæl  fra  mine  Øine,  og  jeg 
saae  for  første  Gang  Traadene  klart  i  dette  djævelske 
Spind.      For   at   min    yngre  Broder   kunde    komme    til    at 

træde  ind  i  mine  Rettigheder,  maatte  jeg  lige  fra  Drenge- 
aarene  mistænkeliggjeres  hos  min  Fader  og  fremstilles 
for  Verden  som  en  Gjenstand  for  Afsky  og  Skræk ! 

Det  var  den  Plan,  der  var  lagt,  og  den  lykkedes. 
Jeg  følte,  at  jeg  maatte  gjere  Noget,  men  jeg  kunde 
ikke  fatte  nogen  Beslutning. 

I  det  samme  lød  der  en  forvirret  Støi  udenfor  mine 
Vinduer.  Det  var  Landboerne,  som  i  et  broget  Maske- 
optog ,  under  Lyden  af  Tamburiner  og  Castagnetter, 
droge  ind  til  Corso  paa  den  sidste  Carnevalsdag.  Plud- 
selig fik  jeg  en  Tanke,  som  jeg  meddeelte  Cecco.  Han 
foer  ud  af  Døren ,  og  faa  Minuter  efter  var  han  tilbage 
med  et  stort  Skjæg  og  en  fuldstændig  Forklædning.  Klok- 
ken manglede  endnu  en  god  Tirhe  i  Ave ,  da  jeg ,  klædt 
som  Minente ,  med  en  Fløiels  Trøie  over  Skuldren ,  et 
rødt  Skjærf  om  Livet,  en  lille  graa  Hat  paa  Hovedet  og 
det  uhyre  Skjæg.  der  gjorde  mig  ganske  ukjendelig ,  stod 
midt  i  Masketumlen  paa  Corso. 

Hele  den  uendelig  lange  Gade  fra  piazza  del  popolo 
og  til  det  venetianske  Palads  gjenlød  af  Jubel  og 
Lystighed.  ^Ecco  fioril  P^oletc  Jioril^  lød  det  overalt,  og 
\'iolbuketterne  havde  en  rivende  Afsætning.  Blomster, 
kampen  med  Damerne  paa  Balconerne  var  i  fuld  Gang, 
og  lystige  Carricaturer  gjennemkrydsede  Vrimlen.  En 
uhyre  Kolos,  der  forestillede  et  Dampskib ,  bevægede  sig 
langsomt    fremad    under   Haandklap    og   Jubel ;    et    halvt- 

hundrede  smukke  Romerinder  i  maleriske  Grupperinger 
udgjorde  Besætningen.  En  uhyre  Menneskemasse  fulgte 
med  Skibet  og  rev  Alting  med  sig.  Jeg  var  nødt  til  at 
følge  med  Sværmen,  og  inden  jeg  vidste  af  det,  stod  jeg 
foran  min  Faders  Palads. 

Hele  den  lange  Balcon  paa  Fagaden  var  besat  med 
pyntede  Herre  og  Damer.  Dampskibet  standsede,  og  der 
udspandt  sig  en  heftig  Kamp  mellem  Balconen  og  Be- 
sætningen paa  Skibet.  Den  Eneste,  der  ikke  tog  Deel  i 
Kampen,  var  den  unge  Prindsesse  Orsini.  Hun  sad  i  et 
Hjørne  af  Balconen  med  Haanden  under  Kinden  og  stir- 
rede udeeltagende  ned  paa  den  brogede  Vrimmel.  Ved 
Siden  af  hende  stod  min  Broder.  Han  talte  ivrigt,  liden- 
skabeligt til  hende ,  men  hun  syntes  ikke  engang  at  høre 
paa,  hvad  han  sagde.  Engang  imellem  kastede  han  en 
Haanfuld  Confetti  ned  over  Romerinderne ,  men  bøiede 
sig  strax  igjen  ned  til  hendes  Øre.  Dette  Syn  gjorde 
mig  rasende.  Jeg  løftede  Armen  truende  iveiret  og  ud- 
stødte en  Forbandelse  imod  ham,  men  den  støiende  Jubel 
omkring  mig  overdøvede  min  Stemme.  Jeg  vilde  bryde 
igjennem  Massen  og  styrte  ind  i  Paladset,  men  i  det 
samme  satte  Skibet  sig  i  Bevægelse,  og  jeg  blev  atter 
reven  med  af  Strømmen.  Først  da  Kolossen  dreiede  om 
ad  en  lille  Tvergade  til  s  fra  ih  di  Ripctta^  slap  jeg  ud  af 
denne  Mylder. 

Mit  Sind  var  i  et  volsomt  Oprør,  og  Blodet  bankede 

i  mine  Tindinger,  som  om  de  skulde  sprænges.  Jeg  tyede 
aldeles  bevidstlos  ind  i  en  Café,  og  hvad  der  foregik  med 
mig  der,  aner  jeg  ikke. 

Det  var  bælmørkt,  da  jeg  kom  til  mig  selv;  jeg  stak 
Opvarteren  nogle  Penge  i  Haanden  og  gik.  Min  Fod 
lorte  mig  igjen  hen  til  Corsoen ,  men  her  var  Scenen 
]jludselig  forvandlet.  Den  lange  Gade  saae  ud  som  et 
bevægeligt  Lyshav.  Alle  havde  tændte  Voxstabler  i 
Haanden ,  og  hver  søgte  at  forsvare  sit  Lys  og  udpuste 
sin  Naboes.  ^^Moccolil  fnocco/i  1  Senza  moccolil  c/w  ver- 
^ogiia  1^''  lød  det  fra  tusinde  Stemmer  paa  eengang,  medens 
Alt  var  deelt  mellem  at  tænde  og  slukke.  Disse  Scener, 
der  høre  til  det  Smukkeste  i  det  romerske  Folkeliv,  og 
som  jeg  saa  tidt  med  Lidenskab  havde  taget  Deel  i,  fore- 
kom mig  nu  latterlige  og  barnagtige.  Jeg  skraaede  hen 
over  Corsoen  for  at  komme  ind  i  en  Sidegade.  Fn  ele- 
gant Fkvipage  holdt  henne  paa  Hjørnet  og  spærrede 
\'eien.  En  Herre  stod  opreist  i  den  og  søgte  med  et 
Tørklæde  paa  en  lang  Stang  at  slukke  Lysene  omkring 
sig.  Jeg  vilde  ikke  troe  mine  Oine:  det  var  min  Broder 
-   og  han  var  alene! 

I  et  Nu  var  jeg  oppe  paa  Fodtrinet.  Jeg  greb  ham 
1  Brystet  og  slyngede  ham  ned  i  Vognen.  (^,  Elendige 
Brodermorder,  træffer  jeg  Dig  endelig!"  raabte  jeg  til 
ham,  og  i  det  samme  brændte  min  Haand  paa  hans  Kind. 
„Tag  dette  Cainsmærke    og    lad  det,    saalænge  Du   lever, 

erindre  Dig  om  din  Skjændsel!'^  Han  vilde  reise  sig  op 
og  gjøre  Modstand.  „Grib  denne  Vanvittige!"  raabte  han 
til  sine  Folk,  men  de  havde  uden  Tvivl  kjendt  min 
Stemme,  og  de  rørte  sig  ikke.  Jeg  kastede  ham  med 
Foragt  tilbage  i  \'ognen  og  gik. 

Da  jeg  kom  hjem ,  var  der  en  forunderlig  Ro  over 
mig.  Jeg  sov  den  hele  Nat,  og  da  jeg  stod  op,  havde 
jeg  en  Følelse ,  som  om  mit  Regnskab  med  Verden  var 
opgjort,  og  som  jeg  fra  nu  af  hverken  havde  Noget  at 
haabe  eller  at  frygte.  Jeg  klædte  mig  hurtigt  paa  og  ilte 
ud  i  det  Frie.  En  uforklarlig  Magt  drog  mig  hen  til  de 
Steder,  jeg  altid  havde  elsket  høiest.  Jeg  gik  fra  Rafaels 
Loggier  til  Stanzerne ;  jeg  gjennemløb  Salene  i  Vaticanet 
og  sendte  ligesom  et  Afskedsblik  til  enhver  af  de  Skik- 
kelser, hvis  guddommelige  Skjønhed  og  Ro  jeg  saa  tidt 
havde  beundret.  Fra  Vaticanet  ilede  jeg  ned  til  Forum, 
kastede  endnu  et  Blik  over  dets  Herligheder  ligefra  Con- 
cordiatemplet  til  Titusbuen ,  og  saaledes  blev  jeg  ved, 
saalænge  der  var  Noget  tilbage  af  Dagen ,  og  det  med 
en  aandeløs  Hast  og  en  virkelig  Angst  for.  at  jeg  kunde 
have  glemt  eller  overseet  Noget. 

Da  jeg  kom  hjem,  var  det  mørkt.  Jeg  gjennemgik 
endnu  engang  i  Tanken  den  hele  Sum  af  Skjønhed,  som 
mit  Blik  havde  indsuget  om  Dagen ;  derpaa  tændte  jeg 
Lys  og  satte  mig  til  at  læse  i  Leopardi. 

Jeg   havde    ikke    læst   længe,    da  jeg    hørte  Vaaben- 

klirren  udenfor,  og  der  blev  banket  haardt  paa  min  Dør. 
jeg  aabnede  \'induet  og  spurgte,  hvem  der  var,  og  hvad 
man  vilde.  —  ^^La  foi-zal  Apritel'''^'^-)  var  Svaret.  —  Cecco, 
der  var  bleven  forskrækket  ved  Larmen,  kom  ind  i  Stuen 
og  vilde  gjøre  Modstand.  Jeg  maatte  med  Magt  vriste 
Kniven  ud  af  hans  Hænder  og  befalede  ham  at  være 
rolig.  Der  blev  igjen  banket  paa,  stærkere  end  første 
Gang;  jeg  aabnede,  og  en  Politiofficeer  og  nogle  Cara- 
binierer  styrtede  ind  i  Værelset.  I  en  Haandevending 
havde  man  bemægtiget  sig  mine  Bøger  og  forseglet  mine 
Papirer.  Officeren  befalede  mig  i  Lovens  Navn  at  følge 
med.  „Hvorhen?"  spurgte  jeg,  men  der  fulgte  intet  Svar. 
Jeg  bad  da  om  Tilladelse  til  først  at  skrive  nogle  Linier 
til  min  Banquier,  og  det  blev  mig  tilstaaet.  Strax  efter 
leverede  jeg  Cecco,  der  stod  grædende  henne  i  en  Krog, 
en  Anviisning  til  Torlonia  paa  den  Sum,  der  var  deponeret 
tor  mig,  og  som  jeg  endnu  ikke  havde  havt  Brug  for, 
^^]eg  vil  neppe  komme  til  at  bruge  Penge  for  det  Første," 
sagde  jeg  til  ham;  „tag  derfor  denne  Anviisning,  kjøb 
Dig  en  lille  Eiendom,  gift  Dig  og  tænk  paa  mig  engang 
imellem!"  Jeg  rakte  ham  Haanden  og  takkede  ham  for 
hans  Troskab. 

Ude  paa  Gaden  vrimlede  det  af  Soldater.     Jeg  blev 
sat  ind  i  en  Vogn,    og  med  Politiofficeren  ved  Siden    og 

et  Par  Carabinierer  paa  Forsædet  kjørte  jeg  nu  i  flyvende 
Fart  hen  over  de  slet  brolagte  Gader  til  Engelsborg,  hvis 
tunge  Porte  lukkede  sig  efter   mig. 

Jeg  blev  ført  ind  i  et  lille  Værelse,  der  kun  fik  et 
sparsomt  Lys  fra  en  Lampe ,  som  brændte  under  Loftet. 
Et  Bord,  en  Stol,  et  Crucifix  og  en  Jernseng  var  hele 
Meublementet,  og  paa  Bordet  laa  et  Par  gudelige  Bøger. 
Da  jeg  traadte  indenfor  disse  Mure,  hvor  min  L'ngdom, 
mine  Forhaabninger  og  Illusioner  skulde  finde  en  tidlig 
Grav,  var  jeg  kun  to  og  tyve  Aar  .  .  .  ." 

„To  og  tyve  Aar  I"  afbrød  jeg  ham  forskrækket  og 
kastede  et  frygtsomt  Blik  paa  hans  graae  Haar  og  paa 
hans  magre,  udtærede  Skikkelse,  „to  og  tyve  Aar!  og  nu 
er  De?" 

„Ja  vi  ere  vel  lige  gamle,''  sagde  han  i  en  mild  og 
sørgmodig  Tone;  „men  for  Dem  ruller  Teppet  op,  og 
for  mig  er  Skuespillet  allerede  tilende." 

Jeg  fortæller  Dem  ikke  nogen  Fængselshistorie ,  thi 
jeg  vil  hverken  maale  mig  med  Silvio  Pellico  eller  Pic- 
ciola.  Jeg  har  ikke  lidt  saameget  som  den  Første ,  og 
den  sjælelige  Metamorfose,  der  foregik  med  mig,  er  ikke 
nær  saa  interessant  som  den,  Xaintine  har  beskrevet, 
skjøndt  der  ikke  er  Mangel  paa  Lighedspunkter. 

For  mig  gik  den  ene  Dag  som  den  anden.  Da  jeg 
efter  et  Aars  Forløb  begyndte  at  skrante  af  Mangel  paa 
Luft    og  Bevægelse ,    fik  jeg  Lov    til    hver  Aften    henimod 

Solnedgang  at  stige  op  paa  det  flade  Tag  under  Bronze- 
englen, der,  hvor  det  lille  Capel  Sf.  Michael  intcr  uubcs 
er  opfert.  En  Soldat  var  min  daglige  Ledsager,  og  han 
havde  Ordre  til  at  lade  mig  blive  deroppe,  saalænge  som 
jeg  vilde.  Denne  Tilladelse  var  paa  eengang  min  Lidelse 
(jg  min  Lykke.  Fra  dette  Punkt  er  der  den  mest  para- 
disiske Udsigt  over  hele  det  romerske  Landskab,  som 
netop  i  den  nedgaaende  Sols  Straaler  faaer  en  Skjønhed, 
som  ingen  Pensel  kan  gjengive ;  men  hvergang  mit  Blik 
havde  hvilt  paa  disse  Egne ,  som  jeg  i  mine  lykkelige 
Drengeaar  havde  gjennemstreifet  saa  tidt,  og  som  min 
Fod  aldrig  mere  skulde  betræde ,  var  det  med  Døden  i 
Hjertet,   at  jeg  vendte  tilbage  til  min  ensomme   Celle. 

Saaledes  forløb  to  Aar,  da  jeg  en  varm  Sommeraften 
stod  som  sædvanlig  oppe  paa  Platformen. 

Det  var  igjen  min  Faders  Navnedag,  og  det  var  na- 
turligt, at  mit  I31ik  først  søgte  hen  til  den  Villa,  hvor 
Kjærligheden  til  Maria  Annunziata  netop  paa  denne  Dag 
var  begyndt  at  spire  i  mit  Bryst.  At  den  skulde  slaae 
saa  dybe  Rødder,  drømte  jeg  mindst  om.  Et  Par  store 
Taarer  rullede  langsomt  ned  over  mine  Kinder. 

I  det  samme  kastede  Skildvagten  Geværet  raslende 
Ira  sig.  Jeg  vendte  mig  om :  han  laa  for  mine  Fødder, 
kyssede  mine  Hænder  og  sagde  med  Taarer  i  Øinene : 
((Eccellenza!  kjender  De  mig  ikke?  Jeg  er  Cecco,  Deres 
tro  Cecco,   der  er  her  for  at   frelse  Dem!" 

Jeg  vilde  tale,  men  han  afbred  mig:  „Der  er  ingen 
Tid  at  spildel  Xede  i  Deres  Celle  er  der  Dragter  til  os 
Begge." 

Faa  Minutter  efter  gik  vi ,  forklædte  som  skikkelige 
Campagnoler,  ud  af  mit  Fængsel.  Vi  gik  Trappe  op  og 
Trappe  ned  uden  at  møde  et  Menneske.  Omsider  stod 
vi  foran  en  tung  Egetræes  Dør,  som  Cecco  aabnede  uden 
Anstrengelse.  \i  kom  ind  i  en  lang  Gang,  og  da  vi 
vare  ved  Enden  af  den,  stode  vi  i  Vaticanet.  Vi  gik  ro- 
ligt videre  forbi  broderede  Lakaier  og  brogede  Schweizer- 
gardister. Nede  i  Gaarden  stod  en  Cardinal  ud  af  sin 
tunge ,  guldforzirede  Ekvipage.  Vi  bøiede  os  dybt ,  og 
han  velsignede  os ,  idet  han  gik  opad  Trappen.  Henne 
ved  Villa  Barberini  holdt  en  Vetturin  og  ventede  paa  os, 
og  en  halv  Time  efter  rullede  vi  —  i  Selskab  med  en 
\'ingaardsmand  og  hans  Familie  —  henad  ^'eien  til  Ci- 
vita  vccchia.  Vore  Passer  vare  i  Orden,  og  Dagen  efter 
gik  vi  ombord  i  et  fransk  Dampskib ,  der  over  Neapel 
gik  til  Palermo. 

Først  da  vi  vare  paa  Skibet,  følte  vi  os  trj'gge.  Jeg 
spurgte  ham  om  min  Moder.  Han  vendte  Ansigtet  bort 
og  taug  —  hun  var  altsaa  ikke  mere.  Jeg  spurgte  om 
Maria  Annunziata.  Han  rakte  mig  et  lille  Brev,  som  jeg 
aabnede  skjælvende.  Det  indeholdt  følgende  Linier: 
„Xaar  De  engang  modtager  dette  Brev,  er  jeg  død  for 
Dem  og  for  \'erden.     Jeg   har   betragtet    mig   som  Deres 

Brud  fra  det  Oieblik ,  Deres  Moder  sammenføiede  vore 
Hænder,  Skjæbnen  har  skilt  os  ad,  og  da  jeg  ikke  kan 
blive  Deres,  vil  jeg  ikke  tilhøre  nogen  Anden.  For  at 
undgaae  Deres  Broders  Efterstræbelser  tager  jeg  Sløret. 
A  rwederci  ncl  cielol'^) 

Fra  dette  Oieblik  stod  min  Beslutning  fast  at  søge 
Fred,  Hvile  og  Tilgivelse  i  dette  Kloster.  Den  troe 
Cecco  ledsagede  mig  hertil.  Han  er  nu  lykkelig  gift, 
har  et  Par  smukke  Børn,  og  det  er  min  Trøst,  at  han 
snart  skal  lukke  mine  Øine.  I  de  fem  Aar,  jeg  har  til- 
bragt i  Klostrets  Ro,  har  jeg  lært  at  see  Livet,  Menne- 
skene og  mig  selv  med  andre  Øine.  Jeg  har  daglig 
bedet  Gud  om  Tilgivelse  for  min  Ungdoms  Forvildelser, 
for  min  r}'ggesløse  Spot,  for  min  Letsindighed  og  Vantro. 
Jeg  har  ydmyget  mig  i  Støvet,  og  han  har  omsider  taget 
mig  til  Naade!" 

Han  reiste  sig  op.  j(Det  er  blevet  silde,"  sagde 
han,  „og  det  er  første  Gang,  jeg  kommer  saa  seent  til- 
bage til  mit  Kloster;  men  jeg  fortryder  det  ikke,  thi  med 
Guds  Hjælp  vil  mit  Exempel  være  Dem  et  Lys  paa  Deres 
Sti  og  en  Løgte  for  Deres  Fod.     Farvel!'^ 

Han  rakte  mig  sin  klamme  Haand  og  vendte  med 
langsomme  og  vaklende  Skridt  tilbage  til  sit  Kloster.  Jeg 
gik  tankefuld  ind  til  Staden.     Maanen   stod   allerede   høit 

paa  Himlen ,  og  Havet  væltede  sine  fosforlysende  Bølger 
ind  imod  Strandbredden.  Hvilken  forunderlig  Magt. 
tænkte  jeg,  har  dog  ikke  den  katholske  Religion  til  at 
bringe  selv  den  Gjenstridigste  under  Aaget!  Den  for- 
langer blind  Underkastelse ,  og  den  holder  ikke  op ,  fer 
den  faaer,  hvad  den  forlanger.  Vee  den  Ulykkelige,  der 
indlader  sig  i  denne  Kamp !  Lad  ham  være  nok  saa  godt 
udrustet,  nok  saa  villig  til  at  bringe  ethvert  Offer,  nok 
saa  rede  til  at  lide  Alt  for  sin  Tro  og  sin  Overbeviisning, 
hvis  han  ikke  besidder  en  Luthers  djærve ,  hensynsløse 
Kraft  eller  en  Melanchthons  Klarhed  og  Begeistring,  vil 
hans  Oie  sløves  og  omtaages,  hans  Villie  brydes,  og 
hans  Kræfter  opslides  i  denne  frugtesløse  Strid  med  den 
romerske  Argelist,  og  han  vil  —  ligesom  den  stakkels 
MartjT  derhenne  —  ende  som  en  god  Katholik,  anger- 
fuld over  sine  tidligere  Forvildelser  og  lykkelig  i  sin 
Blindhed ! 

I  Nyboder. 

i  Rensdyrsgaden  Nummer  —  ja, 
Det  husker  jeg  ei  længer  — 
Der  gaaer  idag  det  trevent  til, 
Thi  Mo'er  med  Hov'det  hænger. 

Mens  Kaffekjedlen  gaaer  af  Kog, 
Og  Rokkens  Hjul  staaer  stille, 
Hun  visker  taus  de  Taarer  af. 
Der  ned  ad  Kinden  trille. 

Ved  Fadet  sidder  hendes  „Rad", 
Han  stikker  smaat  og  levner  — 
Blandt  Nybo'ersfolk  en  Ægtemand 
Saaledes  man  benævner. 

Det  er  en  Søgut,  brav  og  flink. 
Det  skal  der  Ingen  negte, 
En  Kjærnekarl,   en  rigtig  Ulk, 
Og  Hjertet,  det  er  ægte. 


I  Nyboder. 

Han  skotter  hen  til  Konen  smaat ! 
„Naa,  Mutter!    Tap  for  Tønden! 
Det  nytter  ei,  Du  vander  Høns  — 
Hvad  hjælper  Suk  og  Stønnen  ? 

„Imorgen  maa  jeg  dog  afsted, 
Imorgen  Hekla  letter, 
Og  den  gaaer  dog  til  Kielerfjord, 
Hvormeget  Du  saa  sprætter," 

—  (jja  spot  Du  kun!"   —  „Stop,  Reb  i  Seil! 
Kom  ikke  med  den  Praten ! 

Har  Du  ei  selv  læst  Kongens    Ord 
Heromme  paa  Plakaten? 

(jNu,  siger  han,  det  gjælder  om 
At  seire  eller  falde, 
Og  derfor  stoler  han  paa  os 
Og  trænger  til  os  Alle!" 

—  „Ja,   Søren!    det  er  meget  godt, 
Det  veed  Du,  med  den  Trængen; 
Men  jeg  har  ingen  uden  Dig  .  .  .  ." 

—  „Snak!    Har  Du  ikke  Drengen?" 


I  Nyboder. 

Da  klinger  udenfor  et  Horn. 
De  muntre,  kjække  Toner 
I  Dør  og  Forstu'  lokke  frem 
En  Sværm  af  Nybo'erskoner. 

Bestandig  meer  og  mere  nær 
Nu  Jægerhornet  klinger; 
Selv  Seren  seer  af  Vinduet  ud, 
Fra  Deren   Klinken   springer. 

Og  see !    med  Hornet  ved  sin  Mund, 
Den  høire  Haand  til  Huen, 
En  lille  Purk  paa  tretten  Aar 
Marcher,  r  ind  i  Stuen. 


En  Sømandstrøie  har  han   paa, 

De  hvide  Buxer  slingre 

Omkring  hans  Been;   nu  gjør  han  Holdt 

Og  lader  Hornet  skingre ! 

Hvor  er  han  varm,  hvor  er  han  rød! 
Hvor  Kinderne  staae  spændte ! 
Men  Øiet  leer  saa  glad,   som  om 
Til  ingen  Sorg  det  kjendte. 


I  Nyboder. 

Det  leer  til  Fa'er.     „Hold  Munden,  Dreng! 
Hvad  Pokker  gaaer  der  a'  Dig?" 
Det  leer  til  Mo'er.     «Hvis  er  det  Horn? 
Hold  op  og  læg  det  fra  Dig!" 

Men  Drengen  staaer  saa  stiv  og  strunk 
Og  blæser  midt  i  Stuen, 
Imens  den  flade  Haand  martialsk 
Han  holder  op  til  Huen. 

„Jens  Peter!    Tag  Dig  lidt  iagt? 
Nu  vanker  der"   ....  Med  Latter 
„En  Lussing!"    raaber  han.     „Ja  vist, 
Imorgen,  lille  Fatter!" 

—  „Hvor  Du  er  svedt?    Nu  har  igjen 
Du  løbet  om  paa  Gaden 

Og  sprunget  Buk  og  spillet  Klink ! 
Kom,  sæt  Dig,  her  er  Maden!"    — 

—  «Nei,  lille  Mo'er!  det  er  forbi! 
Det  bruger  vi  ei  længer; 

Men  sulten  er  jeg,  det  er  vist!" 
Og  Hornet  bor'  han  hænger. 


I   Nyboder. 

Hans  øllebrød  er  alt  fortært, 
Nu  kommer  Æggekagen. 
„Jo,  I  kan  troe,  at  jeg  har  brugt 
Mig  dygtigt  hele  Dagen." 

—  ajens  Peter,   hvad  skal  Hornet  til?" 

—  «Hør,  Øllet,  Mo'er!    var  syrligt  .... 
Hvad  Hornet?    Til  at  blæse  op 

For  Tydskerne,  natyrligt!" 

—  „For  Tydskeme!"   —  En  dygtig  Bid 
I  Munden  nu  han  putter. 

„Ja  vist!  paa  Tirsdag  gaaer  jeg  ned 
Til  Slesvig  med  Rekrutter." 

—  „Til  Slesvig,  Du!    Gud  hjælpe  mig!" 

—  „Ja,  Mo'er!  er  det  saa  farligt?" 

—  „Vil  Du  i  Krig?  men  plager,  Dreng, 
Da  Fanden  Dig  skinbarligt?" 

—  „Min  søde  Unge!    Ikke  sandt, 
Du  vil  blot  Mo'er  forskrække?" 
Med  store  Øine  Drengen  seer 
Forundret  paa  dem  Begge. 


I  Nyboder. 

„Nei,  lille  Mo'er!   nei  det  veed  Gud, 
Det  vilde  jeg  slets  ikke."* 

—  „Hvad  vil  Du  da,    din  Satans"   ....  skreg 
Hans  Fa'er  med  vrede  Blikke. 

—  «Jeg  gik  i  Kirsbærgangen  ned 
Imorges  med  Niels  Gether; 

Der  stod  en  meget  fornem   Mand, 
Det  var  en  Stabstrompeter. 

^(Han  lærer  Drenge  der  paa  Horn, 
Og  Drengene  var'  lange; 
Men  det  gik  ikke  rigtig  flot, 
For  de  var  ham  for  mange. 

„Det  saae  jeg  paa.     Nu  veed  I  nok. 
Jeg  trommer  og  jeg  blæser 

—  Det  har  I  selv  jo  tidtnok  sagt  — 
Langt  bedre,  end  jeg  læser; 

„Saa  hjalp  jeg  ham  og  lærte  En: 
„Til venstre  formeer  Kjede!" 
En  „Avanceer!"    En  „Retireer!" 
Og  hvad  de  Ting  nu  hedde. 


I  Nyboder. 

„Jo,  I  kan  troe,  det  var  Commers, 
Og  det  gik  flinkt  fra  Haanden; 
Selv  Stabstrompet'ren  lo  saa  smaat, 
Og  jeg  var  glad  i  Aanden. 

„Men  da  vi  saa  gik  hjem,  sa'e  han: 
Hør,  hvis  Du  vil  din  Lykke, 
Saa  følg  til  Slesvig  med  og  blæs 
Der  Tydskerne  et  Stykke ; 

„Saa  giver  Kongen  Dig  din  Kost, 
Tolv  Skilling  til  i  Penge; 
En  Snor  paa  Armen  faaer  Du  med, 
Saa  kan  Du  aldrig  trænge! 

„Vil  Du,  saa  sees  imorgen  vi 
Igjen  paa  Institutet." 
„Ja  nok,  sa'e  jeg,    det  var  jo  Spænd! 
Og  saa  var  Handlen  sluttet ! "   — 


—   „Naa  saa  det  var  den'?  din"   ....  Og  nu 
Begyndte  der  at  regne 
En  Strøm  af  Skældsord,  som  jeg  helst 
Dog  ikke  vil  optegne. 


I  o  I  Nyboder. 

Mens  Fader  skjændte,  Moder  græd. 
Den  Lille  stod  betuttet 
Og  ønskte  blot,  at  han  var  vel 
Igjen  af  Døren  smuttet. 

Hans  Moder  hviskede  med  Graad: 
«0  Gud,  hvor  skal  det  gaae  os'?"  — 
„Nei,  sikken  En,  saa  han  vil  slaaesi 
Saa  kan  vi  sagtens  staae  os  I 

«Men  der  bli'er  Intet  af,  Mosjøl 

Kom  Du  I    Jeg  skal  Dig  flytte 

Med  samt  din  Krig!    Hvad  vil  Du  der?" 

—  ftFa'erl  jeg  vil  gjøre  Nytte." 

—  «Hvad,  Nytte!   Du?"  —  „Ja,  hvis  jeg  kan." 
Sa'e  Drengen  med  lidt  Stammen, 

„For  Kongen  trænger,  staaer  der  jo. 
Nu  til  os  Allesammen." 


—  „Naa  saa  det  staaer  der!  .  .  .  Det  er  sandt 
Det  gjør  han  jo  desværre! 
Ja  vær'  s'go!  reis  med  Gud.  og  kom 
Tilbage  med  Vorherre!" 


Afsked. 

„Tak,   tusind  Tak!"   skreg  Drengen,   og 
Den  sidste  Bid  han  propped 
I  Munden,   mens  han  med  et  Sæt 
Sin   Fa'er  om  Halsen  hopped. 


„Tak  lille  Fa'er!    Nu  er  jeg  glad, 
Saa  glad  som  Fisk  i  Vandet! 
Jeg  skal  vist  ei  Dig  gjøre  Skam, 
Kan  ei  jeg  gjøre  Andet! 


„Og  græd  kun  ei,   min  egen  Mo'er, 
Det  har  slet  ingen  Fare! 
Ukrud  forgaaer  ei,  veed  Du  jo. 
Jeg  ta'er  mig  nok  ivare!" 


Afsked. 


_L)en  næste  Morgen  Hekla  gaaer 
For  fulde  Seil  sydefter; 
Den  længtes  efter  første  Gang 
At  prøve  sine  Kræfter. 


Afsked. 

Endnu  har  den  kun  vugget  sig 
I  Leg  paa  kruste  Vover; 
Den  kjender  ei  det  vrede  Brag 
Af  tordnende  Kartover. 

Den  har  ei  sittret  under  Dren 
Af  Lag  fra  Batteriet, 
Og  ingen  fjendtlig  Kugle  har 
Dens  Skrog  til   Kamp  indviet. 

Den  har  ei  hørt  de  Faldnes  Hvin, 
Der  gjennem  Braget  lyde ; 
Dens  blanke  Dæk  har  end  ei  seet 
I  Strømme  Blodet  flyde. 

Men  som  en  Mø,  der  første  Gang 
Til  Dandsepladsen  haster, 
Den  iler  frem,  gratieust  og  let, 
Og  Skum  fra  Siden  kaster. 

Den  duver  lidt,   men  som  en  Piil, 
Der  springer  let  fra  Strengen, 
Den  flyver  nu  i  sikker  Fart 
Hen  over  Bølgesengen. 


Afsked. 

Og  hør!  fra  Skandse  og  fra  Bak 
En  Afskedshilsen  klinger; 
Fra  Bryggen  Svaret  følger  strax, 
Mens   Hattene  man  svinger. 

Men  forrest  i  den  hele  Flok, 
Der  see  vi  Purken  atter ; 
Hurra  for  Hekla  raaber  han 
Og  Hurra  for  sin  Fatter! 

Med  vaade  Blik  paa  vaaden  Vei 
Hans  Moder  Skibet  følger, 
Saalænge  til  dets  Mastetop 
Sig  fjernt  bag  Bølgen  dølger.  — 

— ■  Paa  Volden  over  Nørreport 
I  Linie  opmarcheret 
Staaer  næste  Dag  et  Jægercorps, 
Vel  pudset  og  armeret. 

Og  Morgensolen  skinner  smukt: 
„Frisk  Mod,  I  danske  Drenge!" 
Og  Morgenvinden  vifter  mildt: 
„Farvel,   farvel  saalænge!" 

14  Afsked. 

Musiken  spiller  op,  og  rask 
Gelederne  formeres, 
Commandoraabet  lyder  —  see! 
Der  skuldres,  præsenteres! 

Nu  Corpsets  Chef  med  Staben  ned 
For  Fronten  langsomt  rider; 
Og  med  Fortrøstning  kjækt  hans  Blik 
Hen  over  Rækken  glider. 

Saa  taler  han,  og  dybt  hans  Ord 
I   Hjerterne  gjentone ; 
Der  er  kun  En,  som  hører  ei  — 
Det  er  vor  Nybo'erskone. 

Hun  hører  ei  hans  varme  Ord, 
Hun  seer  ei  Fanen  vaie. 
Hun  har  kun  Øie  for  sin  Dreng, 
Sit  Hjertes  bedste  Eie. 

Der  staaer  han  paa  den  høire  Fløi 
Med  underlige  Tanker: 
Hans  Øre  sluger  hvert  et  Ord, 
Og  Hjertet  heftigt  banker. 


Afsked. 

Da  falder   Blikket  paa  hans  Mo'er   — 
Hvor  er  hun  bleg  og  stille! 
En  Strem  af  Taarer  styrter  frem 
Af  Drengens  Øine  milde. 

„Tilheire  med  Sectioner  sving!" 
Nu  ned  ad  Linien  lyder. 
Han  retter  flux  sin  lille  Krop, 
Og  Hjertet  op  han  skyder. 

Saa  sætter  han  sit  Horn  til  Mund 
Og  blæser  nok  saa  lystigt; 
Mens  Taaren  brænder  til  x'Vdieu, 
Han  flytter  Foden  trøstigt. 

Men  Vinden  tørrer  Taaren  bort, 
Og  Sukket  den  bortveirer. 
Og  snart  det  lette  Ungdomssind 
Sin  Hjertesorg  beseirer. 

Mens  han  i  Livet  haster  ud. 

For  der  sin  Sorg  at  glemme; 

Hans  Mo'er  gaaer  langsomt  til  sit  Hjem, 

For  trofast  den   at  gjemme; 

i6  Afsked. 

Thi  Sorgen  flyer  den  unge  Fod, 
Den  hurtige  og  lette, 
Men  klynger  centnertung  sig  til 
Den  gamle  og  den  trætte. 

Den  flyer  for  Den,  der  tumler  sig 
Paa  Livets  muntre  Scene, 
Men  fæster  stadig  Bo  hos  den. 
Der  er  forladt  og  ene  I 

Men  vi  vil  ogsaa  tumles  nu, 
Hvor  Livets  Belger  rere 
Sig  friskest,  og  hvor  stærkest  vi 
Dets  fulde  Pulsslag  here; 

Thi  dvæle  vi  ved  Marchen  ei. 
Dens  Træthed  og  dens  Kjede, 
Men  med  et  dristigt  Spring  vi  staae 
I  Slesvig  allerede ! 


I? 
Bivuak. 


Uet  er  en  Aften  i  April. 
En  Aften  kold  og  luftig; 
Henover  Marken  lægger  sig 
En  Taage,  klam  og  duftig. 

Hvergang  et  Vindstød  splitter  den. 
Og  Taagens  Sier  sig  letter, 
Colonner  i  det  Fjerne  sees 
Og  Glimt  af  Bajonnetter. 

Fra  Perbøl,  Kliplev,  Rinkenæs 
De  stærkt  sig  trække  sammen, 
Og  i  det  triste  Landskab  her 
De  trindtom   danne  Rammen. 

Den  hele  Egn  er  nøgen,  barsk 
Og  skræmmer  med  sin  Vildhed, 
Men  stemmer  godt  med  Aftnens  fast 
Uhyggelige  Stilhed. 

Den  bli'er  kun  stundom   afbrudt  af 
Et  Raab,  hvoraf  man  gjetter, 
At  hist  og  her,   i  Lyngen  spredt, 
Staae  enkelte  Vedetter. 

H.  P.  Holst:    Udvalgte  Skrifter.     IV.  a 


Bivuak. 

Men  hvad  er  det?    Bag  Skrænten  hist, 
I  Læ  af  Granestammer 
Og  purlet  Krat,  med  rødligt  Skjær 
En  Vagtild  muntert  flammer. 

Og  rundtomkring  det  varme  Baal, 
Der  blusser  kjækt  iveiret 
Og  sender  Gnister  vidtomkring, 
En  Feltvagt  har  sig  leiret; 

Her  gaaer  det  broget  til,   thi  hver 
Er  Kok  for  egen  Regning 
Og  laver  til,  som  han  kan   bedst, 
Sin  Naturalforpleining. 

Feltflasken  er  i   flittig  Brug. 
Mens  Nogle  koge,  brase, 
De  Andre  sidde  nok  saa  lunt 
Og  løie  sig  og  dase.*) 

En  nikker  med  Gevær  i  Arm, 
En  ligger  plat  paa  Maven, 
En  drømmer  paa  Regentsen  sig 
Og  En  i  Dyrehaven. 


*)  Provindsielle  Udtryk  for:  at  dovne. 


Bivuak. 

Her  tørrer  En  de  vaade  Skoe, 
En  Anden  Kjødet  rister ; 
Her  snorker  En  paa  vissent  Løv, 
Her  En  paa  sit  Tornister. 

Men  Flammen  flakker  med  sit  Skin, 
Og  lunefuld  den  kaster 
Det  snart  paa  En,   og  snart  igjen 
Det  til  en  Anden  haster, 

Hvi  blive  alle  Mand  med  eet 
Saa  lystige  tilmode? 
Det  er  en  liflig  Punschelugt, 
Der  bringer   Alt  paatbde. 

Og  Skaffer  er  den  smaa  Hornist 
Derude  fra  Nyboder, 
Han,  som  vi  saae  tog  Afsked  nys 
Med  Taarer  fra  sin  Moder. 


Han  er  saa  kaad  og  lystig  som 
Det  unge  Føl  paa  Marken, 
Han  er  saa  rask  og  vever  som 
Den  lette  Raa  i  Parken: 

Bivuak. 

Naar  Folkene  forsmægte  fast 
Og  med  Geværet  slingre, 
Saa  synger  han,   saa  jodler  han 
Og  lader  Hornet  skingre ; 

Naar  de  af  Træthed  segne  vil, 
Han  henad  Veien  haler 
Og  gaaer  paa  Hænderne,  slaaer  Hjul 
Og  gjer  Saltomotaler ; 

Med  tusind  Puds  han  veed  saa  snildt 
At  muntre  og  at  vække   — 
Hvad  Under  da,   at  han  alt  nu 
Er  Corpsets  Kjæledægge? 

Mens  Drengen  skjænker  rundt  til  hver 
Med  høit  opsmøgne  Ærmer, 
Med  et  man  hører  raske  Skridt; 
En  Officeer  sig  nærmer. 


Og  i  et  Nu  de  alle  staae, 
Belyste  stærkt  af  Luen, 
Med  Glasset  i  den  ene  Haand, 
Den  anden  op  til  Huen. 


Bivuak. 

Det  er  en  høi  og  kraftfuld  Mand; 
Hans  klare  Øie  smiler 
Saa  ærligt,   mildt,   men  om  hans  Mund 
Et  Træk  af  Tungsind  hviler. 

Et  Glas  han  griber :     „  Ret  saa,   Børn ! 
laften  vil  vi  drikke! 
Imorgen  skal  vi  slaaes.   Godtfolk! 
Saa  maa  ei  Bøssen  klikke!" 

Imorgen !  slaaes !   ....   Et  Hurraraab 
Gi'er  Gjenlyd  vidt  paa  Egnen, 
Og  alle  Mand  sig  flokke  tæt  . 
Med  Jubel  om   Cap'tainen. 

„Jeg  drikker  paa  den   første  Seir 
Og  paa"   —   hans  Øie  flammer  — 
«En  rask  og  smuk  Soldaterdød 
For  Den,   som   Loddet  rammer!* 


Saa  gaaer  han  bort,  alvorlig  mild, 
Men  Jublen  faaer  ei  Ende; 
Langt  ud  paa  Nat  man  hører  end 
De   muntre  Ungersvende. 


Bivuak. 

Nu  Møie,   Træthed,   Alt  er  glemt. 
Thi  Glæden  strax  forsoner. 
Og  Sangen  klinger,   blod  og  stærk, 
Med  fædrelandske  Toner. 

See,  Baalet  knittrer  muntert  med. 
Og  dobbelt  blusser  Flammen; 
Med  Sang  og  Skjemt  man  vexler  —  til 
Det  sover  ind  Altsammen. 

Men  Den,  som  sover  allersidst. 
Det  er  vor  Ven,   den   Lille. 
Jo  meer  de  Andre  synge  op. 
Des  mere  bli'er  han  stille. 

Han  grunder  paa  Cap'tainens  Ord 
Og  paa  hans  Alvorsmine, 
Og  Billeder  i  broget  Tal 
For  Tankerne  fremtrine. 


Han  lytter  til  de  kjendte   Lyd. 
De  varme,   danske  Sange, 
Som  han  derhjemme  tidt  har  hørt 
Og  sunget    nange  Gange; 


En   Klapjagt.  23 


Men  nu  som  nye  de  synes  ham, 
Thi  deres  skjulte  Skatte, 
Hvad  dybt  de  gjemme  i  hvert  Ord 
Kan  første   Gansf  han  fatte. 


Tilsidst  hans  Tanke  flygter  træt 
Tilbage  til  hans  Moder, 
Og,  træt  af  Grublen,  ankrer  den 
Derhjemme  i  Nyboder; 


Saa  læser  han  sit  Fader  vor 
Og  beder  fromt  om  Seiren 
Og  slumrer  ind  saa  sødt  og  fast, 
Til  der  bli'er  Larm  i  Leiren. 


En  Klapjagt. 


llvor  ned  til  Bau  den  nye  Vei 
Sig  bøier  bredt  og  sandet. 
Der  ligger  Kroen  Bommerlund 
Bekjendt  i  hele  Landet. 


2  4  E"  Klapjagt. 

Der  Bonden  søger  stadig  ind, 
Oni  nok  saa  stærkt  han  haster; 
Til  den  at  kjøre  tørt  forbi 
Han  aldrig  sig  formaster. 

Sin  Bommerlunder  maa  han  ha"e, 
Som  kradser,  og  som  brænder  — 
Det  er  den  bedste  danske  Snaps, 
Det  paastaaer  hver  en  Kjender. 

Men  der,  hvor  ellers  tunge  Læs 
Man  holde  seer  i  Række, 
Og  Studene  langs  Veiens  Grøft 
De  svære  Kroppe  strække  — 

Der  Scenen  er  forandret  nu. 
Thi  gjennem  Hegn  og  Hækker 
Soldater  trindtom  myldre  frem, 
Saa  langt  som  Øiet  rækker. 

Det  svære,  stærkt  bespændte  Skj-ts 
Tungt  henad  Veien  ruller. 
Og  Trainet  med  de  røde  Flag 
Rask  følger  det  med  Bulder. 


En  Klapjagt. 

Hestfolket  rykker  langsomt  frem. 
See!  alle  Vaabenarter 
Nu  stille  paa  den  aabne  Mark 
Med  vaiende  Standarter. 

Her  sprænger  over  Marken  hen 
En  Sværm  af  Ordonnantser ; 
Hist  Ambulancen  ordner  sig 
Med  sine  Flag  og  Landser. 

De  blanke  Hjelme  glimre  smukt  I 
Hvorhen  man  Øiet  retter, 
Saa  blinker  det,  saa  funkler  det 
Fra  Sabler,  Bajonnetter. 

Det  Hele  gaaer  saa  roligt  af, 
Saa  dagligdags  og  stille, 
Og  Alle  see  saa  glade   ud, 
Saa  venlige  og  milde. 

Den  seige,  sindige  Natur, 
Den  Ringeagt  for  Farer, 
Som  siden  vi  beundred  tidt. 
Alt  her  sig  aabenbarer. 


En  Klapjagt. 

Vor  Feltvagt  fra  iaftes  see 

Vi  foran  i  Colonnen ; 

Og  hos  Cap'tainen  gaaer  vor  Ven 

Han  har  sit  Horn  i  Haanden. 

Saa  sorgløst  slentrer  han  foran 
Og  fløiter  nok  saa  sikker 
Med  Blikket  paa  den  lille   By, 
Der  udfor  Veien  ligger. 


Da  piber  over  Hov'det  hen 
En  Kugle  ubeleiligt  — 
„  Saa  Du  kan  ogsaa  lløite,   Du  V " 
Lo  Drengen.      „Det  var  deiligtl" 

Og  fleer  og  flere  følge  paa 

Fra  Hegnet  foran  Byen: 

„Det  regner  jo!    Hvor  det  er  slemt, 

Vi  glemte  Paraplyen!" 

Men  snart  faaer  Visen  anden   Lyd, 
Thi  Jægerne  i  Kjede 
Gaae  muntert  fremad,  to  og  to. 
Og  sig  paa  Marken  sprede.     - 

Fra  Hegnet  knalder  Skud  paa  Skud ; 
En  hvidlig  Damp  bedækker 
De  nøgne  Buske  tykt  og  tæt, 
Saa  langt  som  Hegnet  rækker. 

Nu  faaer  han  travlt,   den  smaa  Hornist. 

Der  faldes  ned,  chargeres, 

I  Stormløb  Jægerne  gaae  paa. 

Os  snart   er  Hegnet  deres. 


Men  som  en  opskræmt  Fugleflok, 
Der  svirrer  ud  fra  Kornet, 
Flye  Turnerne  ad  Byen  til      - 
„Blæs  Avanceer!    Brug  Hornet!" 

Saa  lyder  høit  Cap'tainens  Røst, 
Et  kraftigt  Hurra  klinger. 
„Ret  saa!    Kun  fremad,  uforsagt!" 
Og  kjækt  han  Sablen  svinger; 

Men  i   det  samme  synker  mat 
Hans  Arm,   og  Klingen  glider 
Af  Haanden  ud  ....   man  styrter  ham 
Til   Hjælp  fra  alle  Sider. 


Kn  Klapjagt. 

Han  hvisker  mat :    ^^  Det  er  forbi ! 
Tak  Bern!  lad  mig  kun  ligge  — 
Gjer  Eders  Pligt!    Kun  fremad,  frem!" 
Men  nei,  de  lystre  ikke. 

Af  deres  Bøsser  hurtigt  de 

En  Baare  har  ham   dannet ; 

De  lægge  ham  med  Graad  derpaa, 

Af  Smerten  overmanded' ! 


Men  Drengen  staaer  med  vilde  Blik, 
Og  hulkende  han  stammer: 
„En  rask  og  smuk  Soldaterdød 
For  Den,  som  Loddet  rammer!" 

Men  da  han  bæres  bort,   sit  Horn 
Til  Munden  Drengen  bringer 
Og  blæser,  hør!  et  Avanceer, 
Der  vildt,   fortvivlet  klinger; 

Og,  uvilkaarligt  grebne,   nu 
Som  Rasende  de  stevne 
I  Stormskridt  henad  Byen  til, 
For  blodig  ham  at  hevne. 


En  Klapjagt.  29 

De  sætte  over  Grøft  og  Hegn. 
Bag  Plankeværk   og  Mure 
Har  Tydskerne  sig  dækket,  og 
I  Baghold  lumsk  de  lure ; 

Men  uforsagt  de  storme  løs! 
I  Haver  og  i  Grøfter 
De  jage  Fjenden  lystigt  op 
Som  Vildt  i  Skovens  Kløfter; 

Og  Bøssen  knalder  Skud  paa  Skud  — 
Snart  flygter  hele  Klatten 
Med  blege  Miner,   store  Skjæg 
Og  lange  Fjer  i   Hatten. 

Colonner  stærkt  nu  rykke  frem  ; 
Men  Fjenden  er  alt  jaget 
Til  Harritslev.     I  Passet  der 
Sin  Stilling  har  han  taget. 

Nu  bli'er  der  Liv!    Xu  gaaer  det  løs! 

Det  dundrer  over  Broen : 

Artilleriet  kj  øres  op 

Paa  Bakken  Syd  for  Kroen. 


30  Kn  Klapjagt. 

Nu  glimter  det,  nu  brager  det 
De  tunge  Kugler  suse 
I  Luften  hen  med  Bud  og  Svar, 
De  talde  og  de  knuse. 

Paa  Marken  staaer  en  hvidguul  Røg, 
Der  halv  tilhyller  Kampen, 
Og  kun  de  korte,  røde  Lyn 
Man  skimter  gjennem  Dampen; 

Men  naar  den  for  en  stakket  Stund 
Igjen  sig  bort  forføier, 
Man  seer  hvor  muntert  de  gaae  frem 
De  kjække  røde  Trøier. 

Selv  Holdning,   Blik  forvandlet  er ; 
De  tunge  stærke  Lænder 
Bevæge  rythmisk  sig  og  smukt  — 
Man  neppe  dem  gjenkjender ! 

—   Mens  Defileet  bli'er  forceert 
Og  tages  rask  af  Vore, 
Faaer  Kampen  gradviis   Præget  af 
En  Klapjagt  i  det  Store. 


En  Klapjagt.  ^  l 

Ad  Nyhus  til  de  jages  vildt 
Henover  Høi  og  Banke, 
Mens  Skibene  fra  Flensborgfjord 
Bestryge   deres  Flanke. 

Ved  Kobbermellen  skareviis 
Omringes  de  og  fanges  — 
Og  Biilows,  Ryes  Navne  her 
Skal  nævnes  blandt  de  Manges ; 

Thi  disse  To  —  ak  Gravens  Mulm 
Den  ene  alt  omskygger!   — 
De  fletted  her  det  forste  Blad 
I  Krandsen,  som   dem  smykker. 

—   Nu  blev   der  tyst.      Hvor  Kampen  nys 
Rased  i  al  sin  Vildhed, 
Der  milevidt  paa  Mark  og  Eng 
Sænker  sig  Aftnens  Stilhed. 

Og  Aftensolen  leer  saa  mildt, 
Naturen  venligt  aander. 
Mens  Marchen  gaaer  til  Flensborgby 
I  sluttede  Colonner. 


7  2  En  Klapjagt. 

Med  Sang  og  Spil  det  fremad  gaaer: 
Dog  Jubelen  forstummer: 
Thi  hvor  mod  Byens  nordre  Port 
Alleen  smukt  sig  krummer  — 


Der  ligger,   strakt  i  Sandet  hen, 
Ved  hvert  et  Træ  en  Falden; 
Her  strømmer  Blod  af  Brystet  ud 
Og  hist  af  Hovedskallen. 

Det  var  en  Ynk,   et  Smertens  Syn 
At  see  de  blege  Larver, 
Som  Aftenrøden  fast  med  Spot 
For  sidste  Gang  nu  farver. 

Og  en  af  dem,  halv  Dreng  endnu, 
I  Dødskamp  Blikket  sender 
Til  Præstegaarden  ligefor. 
Der  ud  mod  Fjorden  vender. 

Det  er,   som  om'  hans  stive   Blik 
Forbandelsen  udslyngte 
Imod  hans  egen  Fader,   der 
Med  Brøde  ham  betyngte. 


En  Klapjagt. 

De  merke  Billeder  dog  snart 
Fortrænges  og  forjages, 
Thi  overalt,   fra  hvert  et  Hus, 
Med  Hurraraab  der  flages. 

Et  mægtigt  Dannebroge  hist 
Paa  Torvet  muntert  vaier. 
Og  Søfolk  synge  Flagets  Pris, 
Der  fører  os  til   Seier. 

See !   Gaden  bølger  som  en   Flod  I 
I  Vinduer  og  Karnapper, 
I  Der  og  Forstu',  overalt 
Paa  Tage  og  paa  Trapper  — 

Man   Hoved  kun  ved  Hoved  seer  I 
Her  I    Jubelen  bevinges  ! 
See,   tusind  Hænder  hilse   mildt, 
Og  tusind  Flag   der  svinges ! 

Selv  Bernene,   de  bittesmaa, 
Med   Dannebroge  vifte  — 
Det  er,   som  om   en   Fremtidspagt, 
En  hellig,   alt  de  stifte  I 

Den  gamle  Lieutnant. 


JVlen  apropos,  hvor  blev  han  af, 
Hornisten,   som  vi  glemte 
I  Stridens  Hede,  just  som  han 
Sit  Avancecr  istemte? 

Der  sidder  ved   „Stadt  Hamburg"   han 
Paa  Trappen,  træt  til  Deden, 
Dog  mærker  han   ei  stort  dertil  — 
Han  skriver  ufortrøden. 

Paa  Skjødet  sin  Chakot  han  har. 
Paa  den  Papiret  ligger; 
Med  Streger  op  og  Streger  ned 
Gaaer  Haanden  nok  saa  sikker. 

„Min  kjære  Moder!"   skriver  han, 
„Du  bliver  vist  fornøiet, 
Naar  Du  faaer  hørt,   at  jeg  er  rask 
Og  ordentlig  med  Tøiet. 

„Jeg  passer  paa  det  som  en  Smed, 
Jeg  børster,  og  jeg  banker. 
Thi  hvor  jeg  gaaer,  og  hvor  jeg  staaer, 
Er  Du  i  mine  Tanker. 


Den  gamle  Lieutnant. 

„Kun  Frakken  har  en  lille  Rift. 
Det  gik  blot  den  som  Fleres: 
Men,   lille  Mo'er,   vær  ikke  vred, 
Den  kan  nok  repareres. 

„Og  Skylden  er  ei  heller  min, 
Jeg  fik  den   før  paa  Bakken   — 
Der  en  forfløien   Kugle  kom 
Og  gik  mig  gjennem  Frakken. 

„Thi  det  er  sandt,  det  glemte  jeg! 
Vi  Tydskerne  har  feiet 
Den  hele  Dag,   og  Du  kan  troe, 
De  ordentlig  sig  neied. 

„De  rendte,   som   de  kunde  bedst; 
Men  vi  var'   ikke   dovne, 
Og  jeg  har  blæst  den  hele  Dag, 
Saa  Kinderne  er'  hovne. 


„Forresten  er  jeg  ganske  heel,   — 
Vær  Du  blot  ikke  bange. 
Thi  Tydsken  skyder  altfor  høit 
Og  træffer  kun   de  lange ! 

.3' 

•7  6  Den  gamle   Lieutiumt. 

„Men  jeg,  som  er  saa  liJle,  jeg 
Kan  sagtens  fra  ham  smutte  — 
Nu  veed  af  Nyt  jeg  intet  meer, 
Og  derfor  vil  jeg  slutte. 

Hils  Caro,  hils  den  gamle   Knud. 
Hils  ogsaa  Christian   Gether, 
Men  selv  Du  hilses  allermest. 
Din  lydige  Jens  Peter." 

—  Da  lyder  tæt  ved  ham   en  Rest, 
En  Bas  af  Prima  Sorten; 

„Hei  Kammerat!   hvad  gjør  Du  der? 
Skriver  Du  paa  Rapporten?"    — 

—  „Aa  ja  saamæn,"   han  svarer  kjækt. 
„Men  den  er  til  Nyboder!"   — 

—  «Giv  hid!   ...  Ei,   ei !  ...   Olvarmeri! 
Lidt  Kjælenskab  til  Moder!" 

Det  er  en  Lieutnant  paa  Halvtreds 
Med  Lemmer  som  en  Kæmpe, 
Og  Blik  og  Miner  tyde  paa, 
Han  farer  ei  med  Lempe ; 


Den  gamle  T-ieutnant. 

Men  trods  hans   Barskhed  er   der  dog 
Et  lille  Træk  ved  Munden. 
Der  vidner,   at  hans  Væsen  er 
Godmodigt,   mildt  i   (Irunden. 

Han   brummer  først,   saa  seer  han    surt, 
Saa  atter  lidt  det  klares ; 
Men   Drenger  retter  paa  sin  Krop 
Og  tænker:    Gud  bevare's  I 

«Den  Satans  Dreng!  Nej,   vil   man  see! 
Det  har  han  selv  sat  sammen!"   — 
—   „Ja  det  er  vistnok  meget  dumt!" 
Han  svarer  med  lidt  Stammen. 


—    „Hvad,   meget  dumt!    Er  Drengen  gal? 

Jeg  siger,   det  er  kløgtigt. 

Troer  han,   Mosjø,  jeg  kan  ei   see, 

Hvad   der  er  sundt  og  dygtigt? 

„Er  jeg  et  Fæ,  en  Dromedar?  .... 
Hvad  staaer  han  der  og  ryster?  .... 
Naa  Hov'det  op!    Frisk  Mod,   Krabat! 
Du  er  da  ingen  Kryster  ?   .  .  .  . 

Den  gamK-  Lieiitnant. 

„Jeg  er  lidt  brøsig,   ikke  sandt V 
Det  er  de  gamle   Nykker 
Fra  dengang  jeg  var  Bombardeer  — 
Det  tidt  endnu  mig  trykker. 

„Nu  er  det  ovre.     Har  Du  spiistV 

—  «Nei,  ingen  Ting,"   sa'e  Gutten. 

—  «Ih,  stakkels  Fyr!  saa  følg  med  mig 
Og  faa  Dig  lidt  i  Skrutten. 

„Saa I    Rask  Krabat!    }eg  lider  ei. 
At  man  med  Hov'det  hænger. 
Og  husk,   Du  har  i  mig  en  Ven, 
Naar  til  en  Ven  Du  trænger; 

„For  jeg  skal   sige   Dig,   men  det 
Kan  mellem  os  To  blive, 
Jeg  har  en  Pokkers  stor  Respekt 
For  Alle,   der  kan  skrive. 

„Hvorfor?    Det  siger  jeg  Dig  ei. 
Men  det  skal  selv  Du  gjette. 
Og  hvis  dit  Blik  ei  lyver  glubsk, 
Saa  træffer  Du  nok  det  Rette." 

I  Slesvig. 

Uet  var  den  første  smukke   Dag, 
Den  første  Gang  vi   prøved 
I  Kampen  os,   den  første  Gang 
Os  Seirens  Ruus  bedøved. 

Hvor  smager  efter  slig  en  Dag, 
Naar  man  har  fastet  længe, 
Flensborger-Østers,  kraftigt  0] 
Og  varme,  bløde  Senge! 

Men  Herligheden  varer  kort. 
Og  Hvilen  er  kun  stakket. 
Thi  Trommen  gaaer,  og  i   et   Nu 
Tornisteret  er  pakket. 

Man  griber  Bøssen,  trykker  varmt 
Sin  vakkre  Vært  i  Haanden, 
Og  fremad,  marche!  med  munter  Sang 
Mod  Slesvig  gaaer  Colonnen. 

Ved  Helligbæk  gjør  først  man   Holdt 
Og  speider  efter  Fjenden; 
Han  synes  sprængt  og  veiret   bort 
Som  Avnerne  for  \'inden. 


40  ^   Slesvig. 

Dfig  rykker   man  forsigtig  frem, 
Ved  Store  Solt  camperes; 
En  Escadron  Husarer  frem 
Ad  Slesvig  til  pousseres. 

Det  er  alt  ud  paa  Aften,   da 
Den  Gottorp  har  sig  nærmet; 
Mod  Slottets  Port  den  rykker  frem. 
Af  Mørkningen  beskjncrmet. 

Et  lystigt  Indfald  Chefen  faaer, 
Et  Indfald  for  Husarer: 
((Hvad  om  vi  Byen  tage  selv?   — 
Lidt  Vrøvl  det  altid  sparer." 

Som  sagt,  saa  gjort!    Med  væbnet  Haand 
De  gjennem   Slottet  trænge; 
Tæt  sluttede,  i  strakt  Galop 
De  hen  paa  Torvet  sprænge. 

Der  blæse  lystigt  de  Alarm, 
( )g,  uden  Frist  at  levne, 
Flux   Byens  Magistrat  og  Raad 
De  ned  paa  Torvet  stevne. 


I   Slesvig.  41 

Imen?  Champagnen   knalder  her, 
Bli'er  Byen  proklameret 

—  I  Kongens  Navn.  med  Hurra   —   som 
Retmæssig  occuperet! 

Og  Meldingen  Ijli'er  skreven,   mens 
Urolig  Hesten  sparker : 
„Den  tiende  paa  Slaget  Tolv 
Er  Slesvig  tagen.      Marcher." 

—  Den  næste  Dag  ved  Middagstid 
Man  rykker  ind  i  Staden; 

Men  Alt  er  tyst  som   i  en   Grav, 
Og  ingen  Folk  paa  Gaden. 

Den  smukke  By,   der  speiler  sig 
Koket  i  Sliens  Vande, 
Har  trodsigt  viklet  Sleret  om 
Sin   før  saa  muntre  Pande; 

Og  som   en  Skjønhed,   knipsk  og  kold. 

Der  Beileren  foragter. 

Den  hyller  sig  i  Taushed  ind 

Med  stolt  paatagne  Fagter. 


1   Slesvig. 

—  I  Lolfusz  staaer  en  Bygning,   som 
Er  til  Hotel  forvandlet; 
Der  bli'er  hos  Madam  Etzelbach 
Man  ypperlig  behandlet. 

Det  er  en  prægtig  Kone,   som 
Om   Dansk  og  Tydsk  ei  sperger; 
Hun  passer  kun  sit  Kjøkken  og 
For  sine   Gjæster  sørger. 

Der  sidder  ved  et  godt  Glas  Punsch 
Vor  Lieutnant ;   det  er  silde. 
„Den  Satans   By!"   han  brummer  vredt, 
„Her  skal  man  ligge  stille! 

„Hvis  det  skal  vare  længe  ved, 
Taalmodigheden  svigter! 
Jeg  kan  ei  taale  for  min  Død 
At  see  paa  de  Gesigter. 

„Det  lumpne  Pak!   man  tydeligt 
Kan  see  paa  deres  Miner, 
At  Preusserne   de  vente  paa. 
At  Længselen  dem  piner. 


I  Slesvig.  43 


„Men  mine  Folk   de  lægge   hen 
Paa  Halm   og  Straa,   de  Stakler! 
Og  ligemeget  frugter  det, 
Jeg  hver  Dag  gjør  Spektakler; 

„Thi  Øvrigheden  hører  ei, 
Naar  man  paa  Døren   dunker   — 
De  smurte  Haser  allerforst. 
De  skjændige  Hallunker  ! 

((Gud  give  blot  en  Timestid 
Justits  jeg  holde  maatte!" 
En   Slurk  han  tog.     Han  synes  ret 
Ved  Tanken  sig  at  gotte. 

Og  saa   en  Slurk  igjen   han   ta'er; 
Men  i  det  samme  stikker 
Den  smaa  Hornist  sit  Hoved  ind 
Ad  Døren  mildt  og  nikker. 

„  Herind,   Krabat !    Hvad  vil  han  her  ? 
Nei,  see  mig  blot  til  Ivnegten! 
Rask !   høire  Haand  til   Skyggen,   Du ! 
Man   glemmer  ei  Respekten. 


44  '   Slesvig. 

„Saa!    Hvorfor  søger  Du   mig  her!" 

—  „Jeg  troede   .  .  .  ."    «Spar  kun  Troen! 
Du  vidste,   ikke  sandt,   at  mig 

Man  træffer  bedst  paa  Kroen. 

„Hvad  vil  Du  saaV"  —  «Hr.  Lieutnant  .  .  .  jeg^ 

—  „Naa  muntert!  ud   med  Sproget!"    — 

—  Jeg  vilde  gjerne  vide  ....   hvad 
Er  Perfidi  for  Noget!" 

—  „Hvad,  Perfidi"    —    „Ja  Perfidi 
Mod  Kongen  og  mod  Staten?"   — 

—  „Ja,  seer  Du,  Perf  .  .  .  det  er  .  .  .  bliv  lidt  , 
Det  var  da  som  svv  Satan ! 


„Jeg  veed  det,   Du  ....  naturligviisl 
Det  ligger  mig  paa  Tungen ; 
Men  det  er,  som   der  sad  en  Prop 
Og  stoppede  for  Lungen. 


„Ifald  min  Oberst  var  her  blot. 
Saa  skulde  han  nok  svare  — 
Der  er  slet  ingen  Ting  paa  Fransk, 
Som  han  ei  strax  kan  klare. 


I  Slesvig.  45 

y  Forresten  er  det  noget  Ondt, 
Stol  Du  kun  derpaa  ganske  I 
Hvis  ei,  saa  sa'e  man  det  paa  Dansk 
Og  sparte  sig  det  Franske." 

Saa  tømmer  han  sit  Glas.     Et  nyt 
Paa  Timen  man  ham   bringer. 
„Drik,  hvis  Du  vil!   ....  Ja  ja,   lad  vær'! 
Man   Ciodt  i   Ondt  ei  tvinger. 

„Det  har  just  heller  ingen  Hast, 
Det  kan  Du  tidsnok  lære   — 
Kanskee  sgu'   det  var  allerbedst. 
Om   reent   Du  lod  det  være ; 

„For  Drik  er  noget  bandsat  Toi  — 
(Jemeenligviis  det  hænder, 
At,  faaer  man  først  begyndt,  saa   veed 
Man  aldrig,   hvor  det  ender! 

„Først  synes  man,   det  er  saa  rask, 
Man   drikker  for  at  prale, 
Saa  drikker  man  af  Vane,  og  — 
Saa  ligger  man  paa  sin  Hale. 


±6  Aftenvandiing. 

„Vær  derfor  paa  din  Post,   min  Dreng!" 
—  Tilbunds  han  tømmer  Glasset   — 
„Tag  Dig  iagt!  gjør  dit  Bestik 
Og  hold  Dig  til  Compasset. 


„Med  mig  er  det  en -anden  Sag," 
Han  slutter  lidt  forlegen, 
„For  jeg  er  stærk  og  taaler  nok 
En  Smule  over  Stregen. 


„See  saa!    Nu  er  jeg  færdig.     Kom  I 
Her  Væggene  har  Øre, 
Og  jeg  kan  see,  Du  Noget  har 
Paa  Hjertet,  jeg  skal  høre." 


Aftenvandring. 


Jrivor  skinned  Maanen  mildt  og  klart, 
Imens  de  gik  paa  Stien 
Langs  Dæmningen,   der  slynger  sig 
Ved  Gottorp  rundt  om   Slien ! 


Aftenvandring. 

Hvor  tindred  Stjerneskaren   mildt 
Veivisende  for  Foden ! 
Hvor  klang  Musiken  blødt  og  blidt 
Fra  Slottet  over  Floden! 

Og  Aftenvinden   lufted  frisk, 

Og  Aftenhimlen  hvalte 

Sit  dunkle  Telt  saa  dybt  og  blaat, 

Imens  den  Lille  talte. 

I   Kjøbmandsgaarden  —  sagde  han 
I  hans  Kvarteer  paa  Kvisten, 
Der  laa  en  Syg  ved  Siden  af  — 
Det  hed  sig  Contoristen. 

Men  det  var  ingen  Contorist 
Trods  Alt,  hvad   de  fortalte   — 
Iforgaars  havde  selv  han  hørt. 
At  de   «Hr.  Graf"   ham  kaldte. 

Den  sidste  Nat  han  vaagned  ved 
En  voldsom  Larm   derinde; 
Det  var  den  syge  Mand,   der  slog 
Omkring  sig  som   iblinde. 

jg  Afteiivandriiig. 

„Da  Støicn  nu  blev  altfor  slem, 
Gik  jeg  derind,"   sa'e  Drengen; 
„Der  laa  han  som  en  Gal  og  vred 
Og  kasted  sig  paa  Sengen. 

„Han  skjændte,  støied,  græd  og  lo 
Og  skreg  at"  alle  Kræfter; 
Paa  Bordet  to  Pistoler  laae, 
Dem  strax  han  snapped  efter; 

„Men  jeg,   som  er  lidt  meer  adræt, 
Jeg  negled  dem  itide, 
Endskjøndt  hans  Øine  rulled  fælt 
Og  vendte  ud  det  Hvide; 

„Saa  bandte  han  paa  Tydsk  og  Dansk; 
Men  det  var  nok  paa  Tiden 
Jeg  kom,  thi  Blodet  vælted  ud 
Af  Panden  og  af  Siden. 

„Nu  blev  saa  from   han  som   et  Lam; 
Jeg  vasked  og  forbandt  ham 
Og  pusled  om  ham  altsom  bedst. 
Til  Søvnen  overvandt  ham. 


Aften  vandring. 

«Saa  sov  han  noget;   men  hans  Søvn 
Kun  daarlig  var  beskaften, 
For  hvert  Minut  saa  feer  han  op 
Og  skreg,  at  det  var  Straffen; 

„Saa  nævnte  han  de   Ord  fra  før 
Og  jamred  paa  sin  Pude;   — 
Imorges  Doktoren  har  sagt, 
At  det  med  ham  er  ude." 

—  „Guds  Død!  det  siger  Du  først  nul 
Saa  Du  med  Fjenden  hæler! 

Veed  Du  da  ei,  din  Satans  Dreng, 
At  Hæler  er  som  Stjæler?" 

—  „Jo  vel,   det  veed  jeg,   og  det  har 
Bekymring  nok  mig  skaffet; 

Men  Tingen  er,  jeg  synes"   ....   „Hvad?" 

—  «j6g  synes,  han  er  straffet! 

„Jeg  husker  paa,   min  Mo'er  har  sagt, 
At  Straffen  er  Vorherres, 
Og  naar  \'orherre  har  fældt  Dom, 
Kan  Andre  spare  deres. 

Aftenvandring. 

„Han  har  jo  faaet  sin  Bekomst. 
Saa  tænkte  jeg,  man  kunde 
Vel  sagtens  la'e  ham  dee  i  Ro, 
Det  Ingen  vil  misunde." 

Den  Anden  svarer  med  et   „Hm!" 
Og  nok  et   „Hm!"   der  følger; 
Forgjeves  Drengen  pønser  paa, 
Hvad  bag  det  „Hm!"  sig  dølger. 

Tilsidst  han  standser  ved  et  Hus: 
„God  Nat!    Nu  er  jeg  hjemme!"   — 
„God  Nat  igjen!"   ham  svarer  kort 
En  but,  vredagtig  Stemme. 

Men  Drengen  grædefærdig   staaer 
Og  nøler  end  paa  Trappen. 
Den  Anden  gaaer;   dog  er  det  som 
Man  holdt  ham  fast  i   Kappen. 

Han  vender  sig,   og  med  en   Røst, 

Der  varm  fra  Hjertet  trænger, 

„God  Nat,  min  Dreng!"  han  raaber.  —  „Hvad? 

De  er  ei  vred?    ei  længer?" 


..Den  forlorne  Son." 

—   ((Hvad  vredV    jo  paa  mig  selv,   fordi 
Jeg  seer,  jeg  har  gjort  ilde,   .... 
Fordi  jeg  skulde  giftet  mig,   .... 
Fordi  det  er  forsilde ;   .  .  .  . 


((Kort  sagt,   fordi  jeg  ikke  har" 
—  Han  kneb  ham  i  hans  Øren   — 
((En  Dreng  som   Dig!    Nu  kan  jeg  staae 
Og  skamme  mig  bag  Døren." 


—  ((God  Nat,   Papa!"   den   Lille  lo. 

—  ((God  Nat,   min  vSønl"   han  smilte, 
Og  hjertelet  og  hjerteglad 

Til   Kvisten  Drengen  ilte. 


5^ 


„Den  forlorne  Søn." 


iVlen  da  han  ind  ad  Deren   treen, 
Da  blev  han  ganske  stille, 
Og  et  alvorligt  Udtryk  kom 
I  (iinene   de  milde. 

,.I)en  forlorne  Son." 

Han  tænkte  paa  den  syge  Mand, 
Der  laa  og  led  derinde; 
Hans  blege  Træk,  hans  Skyld  og  Straf 
Med  eet  ham  randt  isinde. 

Han  stilled  sig  ved  Døren  først. 
Han  holdt  sit  Veir  og  lytted, 
Saa  traadte  sagte  han   derind, 
Og  Lampen  lidt  han  flytted. 

Dens  Skjær  faldt  paa  de   blege  Træk  - 
Hvor  var  de   fine,  smukke ! 
Hvor  glimred  disse  Øine,   som 
Saa   tidligt  skal  sig  lukke ! 


Thi  som   en  mørk,  alvorlig  Gjæst, 
Usynlig  dog  for  Andre, 
Ved  Gjærdet  hvisker  Døden  alt: 
.Kom  I   følg!    Nu  skal  vi  vandre!" 

„Ræk   mig  din  Haand!    Et  Skridt  endnu! 
Den   dybe  Kløft  er  jevnet. "   — 
Hans  Øine  møde  Drengens  Blik, 
Han   hvisker.    «Jeg  er  stevnet." 


-Den  forlorne  Son." 

Den   Lilles  Blik  er  fyldt  med  Graad, 
Han  vil  sig  sagte  fjerne. 
„Nei,  bliv!   din  Nærhed  gjør  mig  godt, 
Den  trøster   mig."   —   —    „Ja  gjerne." 

—  „Har  Du  en  Bog?"   ■ —   „Jeg  troer,  jeg  har 
Det  nye  Testamente; 

Den  ligger  i  Tornistret  vist  — 
Nu  skal  jeg  strax  den   hente." 

—  „Den  er  . . .  paa  Dansk  vel  ...  ikke  sandt?" 
Til  Kinden  Blodet  farer. 

—  „Naturligviis,   det  er  min  Mo'ersl 
Her  er  den!"  Drengen  svarer. 

„Hvad  skal  jeg  læse?"    —   „Hvor  Du  vil." 
Saa  slog  han  op  iblinde; 
En  Haand  usynlig  førte  hans 
Og  lod  ham  Stedet  finde. 

Og  hør!  ved  Lampens  hvide  Skin 
Den  rene  Barnestemme 
Nu  læser  Evangeliets  Ord, 
Som   Frelsen  i   sig  gjemme : 

„Den   forloine  Søn." 

„En  Mand  var  rig  paa  Gods  og  Guld 
Og  havde  tvende  Sønner; 
Den  Yngste  af  dem  trængte  ind 
Paa  Faderen  med  Benner: 

„Giv  mig  min   Lod,   min  Arveparti 
Jeg  kjedes   her  i  Hjemmet! 
Han  fik  den,  reiste  bort  og  saae 
Saameget  N3't  og  Fremmed  — 

«0g  svælged  der  i  fremmed  Land 
Og  Gods  og  Guld  foredte. 
Til  Armod  banked  paa  hans  Dør 
Og  ham  til  Arbeid  nødte. 

t,Men  det  begav  sig,  at  der  kom 
Stor  Hungersnød  i  Landet, 
Og  see!  en  Dag  han  henstrakt  laa 
Forsmægtende  i  Sandet. 

t(Da  gik  han  i  sig  selv:     „Hvorfor 
Vil  her  jeg  gaae  tilgrunde? 
Min  Fader  mætter  hjemme  jo 
Hver  Dag  saa  mange  Munde.'' 


•  Den  forlorne  Son."  c  c 


,,Saa  gik  han  til  sin  Faders  Hus. 
Der  han  sig  nærmed  Hjemmet, 
Saae  Faderen  ham  langtfra  staae 
Bedrøvet  og  beskæmmet. 

„Og  denne  ynktes  saare  strax. 
Gik  hen  til  ham   og  lagde 
Sin  Arm   om  ham   og  kyssed  ham ; 
Men  Sønnen  fr}-gtsomt  sagde: 

„Jeg  har  forsyndt  mig  svarlig  haardt 

Mod  Gud  og  mod  Jer  Alle, 

Og  jeg  fortjener  ei,  at  Du 

Mig  meer  din   Søn  skal   kalde."    — 


„Men  sine  Husfolk  glad  i   Sind 
Hans  Fader  kaldte  sammen  : 
„Den  Dag,  min  Søn  er  kommen  hjem. 
Vi   feire  vil  med  Gammen. 


„De  kosteligste   Klædebon 
Og  Liin  til  ham   nu   bringer  I 
Bind  flux  Sandalen  om   hans  Fod, 
Sæt  Ringen   paa  hans  Finger! 


,Deii  forlorne  Sen." 

«0g  slagter  saa  den   fede  Kalv 
Og  gjorer  Jer  tilgode! 
Idag  skal  Alle  glæde  sig 
Og  være  veltilmode: 

„Thi  denne  Søn,   der  tør  var  død, 
Er  nu  for  Livet  vunden, 
Thi  denne  Søn  der  var  fortabt, 
Han  er  nu  atter  funden  I " 

Saa  læser  Drengen  langsomt,   mens 
I  Natten  taus  og  stille 
De  rige   Ord  fra  Læben   flød 
Som  Perler  fra  en  Kilde. 


Og  som  en  venlig  Aftendug 
Den  Døende  de  kvæged, 
Og  som  en  Balsam,  stærk  og  fin, 
Hans  syge  Sind  de  læged. 

Et  Hav  af  Taarer  styrted  frem 
Og  ned  ad  Kinden  trilled, 
Og  som  et  Solglimt  gjennem  Regn 
Et  Smil  om  Munden  spilled. 


,.I)en  forlorne  Son."  c-j 

„Du   bliver  hos   mig,   ikke  sandt?" 
Sin   Haand  han  Drengen  rakte. 

—  „Jeg  bliver,"   svarte  han,   og  fromt 
Sin  Haand  i  hans  han  lagde. 

—  „Tak  for  alt  Godt!"   han  hvisked  mat 
Med  neppe  hørlig  Stemme  ; 

Saa  tog  han  frem  et  Blad  og  skrev: 
„I  Elskede  derhjemme! 

„Min  sidste  Tanke  seger  Jer 

„Og  mine  sidste  Sukke. 

„Tak  Gud !    En  dansk  og  trofast  Haand 

„Vil   mine   Øine  lukke." 


Et  Navn  han  hvisked.      « Bring  det  did, 
Naar  Du  til  Rendsborg  kommer!   .... 
Du    kommer    der  ....  jeg  veed  det  vist 
Jeg  staaer  jo  for  min  Dommer." 

Saa  sank  han  mat  paa   Puden  ned. 
Paa  eengang  alt  forgyldtes. 
Og  med  en  Sky  af  Støvguld  nu 
Det  lille  Kammer  fyldtes. 


gS  Stemning  i  Folket. 

„Ak  Solen?  lad  mig  ...  sidste  Gang  .  .  . 
Hjælp!  Mørket  ...   bort  ...  det  kommer! 

Det  griber  mig!  ...  O  Gud!" Et  Skrig, 

Saa  stod  han  for  sin   Dommer. 


Men  Drengen  tog  det  lille   Blad 
Og  gjemte  det  i  Bogen  : 
Saa  satte  han  sig  stille  hen 
Og  hulkede  i  Krogen. 


Stemning  i  Folket. 

iVled  Sneglefjed  krøb  Tiden  hen, 
Som   stækket  var  dens  Vinge. 
Hver  Dag  man  gik  og  vented,   hvad 
Den  næste  vilde  bringe. 


Paa  Gottorp  drak   man  Prindsens  Vin, 

Man  læste  i  Journaler 

Og  drev  i  gyldne  Sale  om 

Med  Kjedsomhedens  Kvaler. 


vStenining  i  Folket. 

Gik  man  paa  Ciaden,   saae  man   kun 
Trodsige  morke  Miner, 
Sortklædte  Damer,  tætte  Slør. 
Nedrullede  Gardiner. 

Langs  Dæmningen  om   Slottet  kun 
En   Smule   Liv  sig  rørte : 
I   Compagniehold  skifteviis 
Der  Brystværn  man  opførte  ; 

Og  mangen  Cavaleer,  som  i 
Parkettet  og  paa  Gaden 
Har  gjort  Figur,   haandtered  her 
Snart  Hakken  og  snart  Spaden. 

Hvad  Preussen   vil   er  uklart  end. 
Sit  Spil  det  fint  maskerer, 
Og  hver  Dag  bringes  Noter  hid 
Af  preussiske  Courerer, 

Tilsidst  det  kaster  Masken   af, 
Som  længe   alt  det  trykker: 
Hvis  Danmark  strax  ei  giver  Kjøb, 
I  Holsteen  ind   man  rvkker. 

6o  Stemning  i  Folket. 

Der  svares  fast:     «Ve]  ønsker  man 
Med  Tyskland  ei  at  krige, 
Men  vil  ei  gjøre  mindste  Skridt, 
For  Kampen  at  undvige ; 

„Thi  Danmark  hævder  kun  sin  Ret, 
Men  det  vil  ogsaa  vide 
At  møde  dem  som  Voldsmænd,  der 
Dets  Grændser  overskride." 

Det  var  et  smukt  og  kraftigt  Ord, 
Der  dulmed   Frygt  og  Smerte ; 
Det  var  et  Lyn,   der  Landet  rundt 
Slog  ned  i  hvert  et   Hjerte. 

Studenten  lagde  Bog  og  Pen, 
For  trangt  blev  hain   hans  Kammer; 
Haandværkeren  Musketten  greb 
Og  glemte  Sav  og  Hammer; 

Selv  Kunstneren,  hvis  stille   Liv 
Sin   Skjønhed  faaer  ved   V'anen, 
Palet  og  Pensel  slængte  hen 
Og  meldte  sig  til   Fanen. 


Slenining  i   Folket.  6 1 


Og  rige  Gaver  strøm  med  ind  — 
Hver  ofifred  jo   det  Bedste ; 
Stu'pigen  gav  sin  halve   Løn 
Og  Bonden  sine  Heste. 

I  hvert  et  Hus  blev  plukt  Charpi 
Af  Piger  og  af  Koner, 
I  Byens  Skoler  Drengbne 
Travlt  lavede  Patroner. 

Med  Sparebøssen  kom   de  Smaa 
Og  slog  den  glad  i  Stykker, 
Og  Danmarks  Kvinder  anden  Gang 
Gav  deres  gyldne  Smykker. 

Selv  fine  Frøkenhænder,   som 
Kun  vant  var  til  Brodering, 
Nu  syede  t'appert  Skjorter  til 
Soldatens  Ekvipering! 

Men  dette   Lyn,   som   her  slog  ned. 
En   mægtig  Baun  antændte. 
Som,   høit  opblussende,  sit  Skin 
Til  Nabokvsten  sendte. 


62  Stemning  i  Folket. 

Heel  mangen  ædel  Svensk  og  Norsk 
—  Det  var  ei  uformodet  — 
Drog  ned  for  at  besegle  sit 
Fostbroderskab  med  Blodet; 

Og  med  den  danske  Ungdoms  Blomst 
De  stilled  sig  i  Række  — 
De  vilde  ved  Exemplets  Magt 
Løven  i  Hjemmet  vække. 

Det  var   en   skjøn   Begeistrings  Tid, 
Hvis  Minde  er  os  blevet. 
Lyksalig  Den,   der  med  sit   Land 
En  saadan  Tid  har  levet! 


Henover  Folket  gik  en  mild, 
Forsonende  Beaanden, 
Og  havde  man  en  Uven,   strax 
Gav  villig  man  ham  Haanden. 

Al  Smaahedsaand  var  bragt  til  Ro, 
Al  Tvedragt,   Kiv  forstummed. 
Og  Brystet,  frit  for  Lidenskab, 
Kun  milde  Forsæt  rummed. 


Indvielsen.  63 


Det  var  en  Tid!    Naar  i  en  Sum 
Alt  Skjent   engang  vi  samle, 
Skal   den  dog  smukkest  for  os  staae 
Og  trøste  os  som   Gamle; 

( )g  naar  en   anden  Slægt  engang 
Færdes  paa  disse  Vange, 
Skal  denne  Tid  dog  blomstre  fort 
I  Viser  og  i   Sange. 


Indvielsen. 


JLJen  smukke  Stemning,   som  saa  dybt 
Greb  hele  Folkets  Væren, 
Fandt  dog  sit  fulde  Udtryk  først. 
Sin  rette  Klang  i  Hæren. 


Alt  bugted  over  Grændsen  sig 
Den  tydske  Kæmpeslange; 
Dog  alle  Mand  kun  spurgte:    Naar? 
Men  ikke  Een:    Hvormange? 


6  4  Indvielsen. 

Som   Beiler  stunder  til  sin  Brud. 
Som  Fuglen  søger  Magen, 
Saa  længselsfuldt  man  vented  her 
Paa  Timen  og  paa  Dagen. 

Det  gjaldt  en  Kamp  paa   Liv  og  Død, 
Og  Thyras  gamle  \'olde, 
Vor  Grændseformuur,   skal  igjen 
Den  første  Tørning  holde. 

Nu  blev  der  Liv !  Dag  ud.  Dag  ind 
Man  grov  i  Vold  og  Bakke, 
Og  tusind  stærke  Hænder  travlt 
Haandtered  Skovl  og  Hakke. 

Men  skal  det  flinkt  fra  Haanden  gaae, 
Saa  maa  Soldaten  synge,   — 
Hvad  er  det  for  en  Vise,  som 
Nu  toner  fra  hver  Klynge  ? 

Det  var  en  Sang,   som   første  Gang 
I   Felten  her  vi  hørte, 
Men  som  vi  siden  sang  saa  tidt. 
Snart  glade  og  snart  rørte. 


Indvielsen.  ^c 


Det  var  en  smuk,   en  simpel  Sang, 
Ret  skreven  ud  af  Folket, 
Thi  Tidens  Trang  og  Indhold  den 
I  Flugten  greb   og  tolked. 

Det  var  en  Sang,  som  fik  den  Løn, 
En  Sang  kun  sjelden  høster: 
Den  blev  i   Landets  Trængselstid 
En  Talsmand  og  en  Trøster. 

Mens   „Landsoldaten"   muntert  klang, 
Og  Foraarssolen  smilte. 
Vor  lille  Helt,   af  Arbeid  træt, 
Saa  blødt  i  Græsset  hvilte. 


Han  skygged  med  sin  lille   Haand 
Mod  Middagssolens  Straale, 
Imedens  Tankens  kjække  Blik 
i^t  større   Rum   vil  maale; 

Thi  Tanken,   som  i  sorgløs  Leg 
Saa  længe  blev  holdt  bundet, 
Har  Livets  Alvor  nu  gjort  fri. 
Bevidsthed  har  den  vundet. 

Dens  Vinger  voxe  nied  hver  Dag, 
Dog  maa  endnu  den  vente; 
Det  er,  som  den  vil  flyve,  men 
Sin  Retning  end  ei  kjendte. 

Det  er,  som   Himmel,  Jord  og  Hav 
Alt  udstrakt  for  den  ligge; 
Meft  tusind  Veie  krydse  sig  — 
Den  rette  veed  den  ikke. 

Dog  aner  den,  hvad  endnu  ei 
Kan  komme  ret  tilorde, 
At  til  en  saadan   Fart  man  maa 
Meer  Ballast  ha'e  omborde   — 


Meer  Ballast  af  Forstand  og  Kløgt, 
Af  Livserfaring,   Viden; 
Men  hvorfra  tage  den?   —   derpaa 
Han   grubler  hele  Tiden. 


Da  hører  han  et  Hoi !    Halloi ! 
Der  ham   af  Drømmen  vækker; 
Det  er  en  Deling  Feltskyts,   som 
Rask  ruller  frem  i   Rækker; 


Indvielsen.  67 

Og  Røsten   er  vor  Lieutnants,   som 
I  Trav  med  Skytset  rider. 
Den   Lille,   smidig  som   en   Kat, 
Nu  ned  ad   Volden  glider ; 

Og  i  et  Nu  han  hos  ham    staaer. 
„Du  dovner  ikke   daarlig!    — 
Det  duer  eil   —  ja,   see  Du  kun! 
Jeg  mener  det  alvorlig. 

«Kom  her!    See,  jeg  har  tænkt  paa  Dig!^^    .  .  . 

Af  Sadelhylstrets  Gjemme 

En  Bog  han  tager.      „Læs  tørst  den, 

Saa  har  vi   fieer  derhjemme.^' 

—  „En  Bog!   til   migV"   skreg  Drengen  høit. 
Halv  glad  og  halv  forundret. 

—  „Javist,   Godtfolk  i  Kjøbenhavn 
Har  sendt  diverse  hundred."    — 

—  «0g  den  jeg  læse  skal  heelt  udV"    — 

—  „Ja  den  og  mange  flere."    — 

—  „Ja  men  hvorfor?"    —   a^^^  see  til  os! 
Saa  han  vil  raisonnere ! 

„Hvorfor?    Fordi  jeg  vil   det,   Du  I 
Fordi  Du  ei  skal  være 
En  Døgenigt,  en  Dumrian, 
Der  Ingenting  vil  lære  — 

„Der  mellem   andre  Folk  er  nødt 
Til   kjønt  at  holde  Bøtten, 
Der  Lieutnant  bli'er  i  de   Halvtreds 
Og  ikke  i  de  Sytten. 

„Naa  naal   læg  Dig  nu  hen  og  læs, 

Og  hvis  Du  skulde  støde 

Paa   Noget  for  en  Artill'rist, 

—  Det  kunde  jo  dog  møde  — 

„Saa  lad   mig  see,   Du  husker  kjont 
Men  plager  ham   da  Fanden! 
Niels  Sengeløse!    Grøften:    Hoi!   .  . 
Du  kjører  jo  paa  Randen!" 

Og  i  Galop  han  sprænger  hen 
Til  sin  Kanon;   men  Drengen 
Seer  efter  ham.     Saa  lægger  han 
Sig  med  sm  Bog  paa  Engen. 


Indvielsen. 

Og  Dagen  helder  meer  og  meer. 
Han  veed  ei,   om  han  drømmer. 
Hvad  er  det  for  en  Rigdom,  der 
Fra  disse  Blade  strømmer? 

En  Dykker  lig,   der  stikker  ned. 
Mens  Havfrusangen  klinger, 
Og  altid  nye  Perler  frem 
For  Lyset  med  sig  bringer; 

vSaadan  i  dette  rige  Hav 
Sin  hele  Sjæl  han   dukker, 
Saadan  paa  denne  Perlebund 
Sin  hede  Tørst  han  slukker. 


En  Vandrer  lig,   der  høit  tilfjelds 
Seer  gjennem  Skyens  Rifter 
Dybt  under  sig,  hvor  underfuldt 
Billed  paa  Billed  skifter: 

Saadan  flyer  Taagen  fra  hans  Blik, 
Det  glimter,  og  det  lyner, 
Og  nye   Verdner  aabne  sig 
Med  underfulde  Syner! 

■jQ  Batterikanip. 

Det  var  hans  første  Kirkegang 
Til  Poesiens  Tempel ; 
Den  trykked  paa  hans  unge  Sjæl 
Sit  Indsegl  og  sit  Stempel. 


Men  Solen  sank,  og  Aftnens  Vind 
Alt  sagte  Græsset  krused ; 
Appellen  lød,   og  til  sit  Hjem 
Han  vandred  som  beruset. 


Batterikamp. 


Alarm  i  Leiren!    Trommen  gaaer! 
Med  Lynets  Fart  man  stiller; 
I  Stormskridt  rask  man  rykker  ud, 
Og  op  til  Dands  man  spiller. 

Til  blodig  Dands  I    Den  Paaskesol 
Sig  rød  paa  Himlen  hæved; 
Det  var  som  om  af  Slesvigs  Jord 
En  blodig  Dands  den  kræved. 


Batterikainp.  -j  j 

Men  han,   som   fører  Dandsen  op, 
Er  en  af  vore  Venner; 
Det  er  vor  gamle   Lieutnant,   som 
De  ferste  Kugler  sender. 

Han  muntrer  sine   Folk:     „Børnlil! 
Rask !  rør  nu  Jere   Kroppe ! 
Tag  fat  tilgavns  og  Tydsken  viis. 
At  I  er  rigtig  oppe!" 

Men   Fjenden  trænger  dristigt  paa. 
Hinsides  Busdorfdammen 
Alt  preussiske  Colonner  sees. 
Der  stærkt  sig  trække  sammen. 

«I  Avancering!   protser  af!" 
Han  raaber  med  lidt  Bulder; 
Forstillingen   bli'er  haget  løs, 
Og  rask  man  bort  den  ruller. 

„Viseerskud!    Kugle  for!    Chargeer! 
Hver  paa  sin  Plads!   saadanne! 
Du,   Nummer  Tre   med  Tasken,   frem! 
Er'   vi  saa  klare.   Manne  V"    — 


n  2  Batterikanip. 

„Ja  vel,   Hr.  Lieutnant!"    —    „Brænd  saa  paa! 

Kanonerne  chargere. 

„Ret  saa!  i  Flanken!    Det  var  bravt! 

Pas  paa,   han  be'er  om  mere!" 

Paa  Brinken  ligeoverfor 

Et  Batteri  opkjøres ! 

I  Kruddamp  Scenen  hylles  ind, 

Og  Skrald  paa  Skrald  kun  høres. 

„Sei,   Nummer  Fire!   sover  Du? 
Brænd  paa!  hvad  gaaer  der  a'   Dig!"    — 
Men  Nummer  Fire  undskyldt  er, 
Han  la'er  ei  h^re  fra  sig. 

En   Kugle  tog  hans  Hoved  væk; 
Den  kom  lidt  uformodet. 
„Tag  Lunten,   Nummer  Syv!    Løs  af, 
Men  see  og  pas  paa  Ho'edet. 

^jNaa  Liv  i  Spillet!    Rask,  Du  der! 
Og  rør  Dig  med  den  Sætter! 
Husk  vi  er  to  mod  sex.  —  Den  traf! 
Nei,   see  kun,  hvor  de  sprætter!" 


Batterikanip. 

Dog  Fjendens  Kugler  meer  og  meer 
Slaae  ned  blandt  vore  Kjække; 
(jranater  springe ;  Mand  ved  Mand 
I  Sandet  hen  de  strække ; 

Og  tyndere   det  om  ham  blider, 
Det  gaaer  ei  meer  i  Takten; 
Dog  holder  lige  kjækt  han  Stand, 
Han  leer  af  Overmagten. 

Han  har  jo   Kræfter  selv  for  Ti 
Og  Mod  for  endnu  Flere, 
Og  af  Karduser  er  der  nok 
Hvad  bruger  han  saa  mere  ? 

Hvor  gaaer  det  flinkt  fra  Haanden!    See! 
Han  visker,   og  han  retter ; 
Han  lader,    brænder  løs,   - —   man  kan 
Ei  mærke,   at  det  trætter. 

Men  Sveden  hagler  af  ham  ned, 
Mens  travlt  sin  Dont  han  passer, 
Og  sort  han  er  af  Damp  og  Støv, 
Der  vælter  frem   i  Masser; 


■j  I  Batterikanip. 

Skud  følger  Skud.     Af  Røgens  Slør 
Et  Vindstød  løfter  Fligen ; 
To  Piecer  er  til  Taushed  bragt: 
„Det  lettede,  sa'e  Pigen!" 

Fra  Friedrichsberg  en   Officeer 
Nu  hen  til  Pladsen  sprænger ; 
Hans  Ordonnantser  følge  ham, 
Til  En  han  Tøilen  slænger ; 

Det  var  en  mørk  og  mager  Mand 
Med  krusede  Manchetter 
Og  fine  Handsker,   men  et  Blik, 
Der  Mod  og  Kløgt  forjetter. 

„De  har  det  meget  varmt,  mon  cherl'''' 

—  „SaamenI   kan  ikke  klage  .... 

Kardus !  .  .  .  .  Naa  han  er  ogsaa  væk  I "   —   — 

—  „Her  er!  vil  De  behage."    — 

—  „Hr.  Oberst!"   ...    „Men  for  Guds  Skyld,  tag! 
Tillad,  jeg  assisterer."   .  .  . 

Han  lægger  paa  Kanonen  sig: 
„For  høit  jeg  vist  viserer. 


Batterikam]!.  -j  c 

„See  saa!    Man  hjælper  sig  som  bedst 
Imellem   Kammerater!"    — 

—  «Hr.  Oberst,  see!    De  falde  som 
En  Række  Tinsoldater!" 

—  t( Elevationen  her  er  god. 
Med  den  De  vist,  min  Kjære ! 

Vil  holde  Stand  en  Time?"    —    „To 
Og  tre  om   det  skal  være : 

„Kardus  igjen!    Nu  skal   de  faae 
En  Mundfuld  som   bli'er  lækker."    — 
Et  Lag  Kardætsker  suser  ned, 
Der  dem  med   Orus  bedækker. 


„Min  Sjæl!    Det  lader  til,   at  man 
Vil  ikke  længer  prutte!" 
—   „Ja  det  er  providentielt, 
At  ei  vi  blive  skudte! 


„TZ/c's  toujoiirsl    En   Kugleregn 
Som  denne  her  forfrisker! 
Fatiguen  styrker,   Krud  og  Smuds 
Af  Klæderne  man  visker! 


Hoiderne  ved  Busdorf. 

„Fyr  saa!    De  niaa  ei  troe,   at  vi 
Er  bragt  i  Decadence  .... 
Bravo,   den  trafl    Jeg  sender  Dem 
Paa  Timen  Assistance." 


Han  kaster  rask  sig  paa  sin  Hest. 
f^Au  revoir '.''''   han  smiler, 
Saa  hilser  han  gratieust,   og  i 
Galop  derfra  han  iler. 


Den  Gamle  mumler:    „Prægtig  Fyr! 
Og  modig,  reent  forbandet !   .  .  .  . 
En  Snes  som  ham,  saa  feied  snart 
Vi  Tydsken  ud  af  Landet!" 


Hoiderne  ved  Busdorf. 


iVlens  Skytset  tordnende  sit  Tab 
Indhyller  vredt  i  Dampen, 
Paa  Hoiderne  mod  Syd  og  Øst 
Sig  rask  udvikler  Kampen. 


Holderne  ved  Busdorf. 

Hør,  Trommen  hvirvler!   from   det  gaaerl 
De  rede  Faner  vaie ; 
Dødsenglen  hvæsser  alt  sin  Lee,   — 
Snart  skal  han  til  at  meie. 

Fra  Hegn  og  Grøfter  myldre  ud 
De  raske  Tirailleurer ; 
De  storme  frem,   og  vidt  omkring 
Man  deres  Hurra  hører. 

En  hvidlig  Damp  bedækker  alt 
De  lysegrønne  Sletter; 
Bag  den  i  Solen  glimrer  frem 
En  Skov  af  Bajonnetter. 

Mens  hist  og  her,   paa  Marken  spredt, 
En  Saaret  alt  sig  vaander, 
De  rykke  frem,   de  nærme  sig 
De  mægtige  Colonner. 

Som  tordensvangre  Uveirskyer, 
Der  frem  med  Stormen  vælte 
Og  under  Lyn  og  Tordenbrag 
Knusende  sammensmelte : 


Høideine  ved  Busdorf. 

Saadan  de  stærke  Masser  nu 
Kaste  sig  paa  hinanden, 
Dødbringende,   med  Lynets  Fart 
Og  i  usalig  Blanden! 

Hvem  staaer  saa  kjækt  paa  Banken  der 
Med  Kikkerten  for  Øiet? 
Geniet  flammer  i  hans  Blik, 
Og  Stemplet  har  ei  loiet. 

Det  er  en  ung,   alvorlig  Mand, 
Tænksom,   men  frisk  i  Aanden   ■ — 
Man  seer  paa  ham,   at  Kampens  Traad 
Han  holder  kjækt  i  Haanden. 

Han  stirrer  hen   mod  Busdorfgrund 
Urolig,  utaalmodig, 
Thi  Overmagten  er  for  stor, 
Og  Vore  trænges  blodig  .... 

Der  er  han,   Den,   han  venter  paa. 
Helten  blandt  vore  Helte, 
Den  kjække  Rye,  Slagets  Lyn, 
Vor  Klippe,  naar  det  gjældte! 


lloiderne  ved  Busdorf. 

Tilfods  og  foran  sine  Folk 
Han  stormer  dristigt  Banken 
Fra  Busdorfgrund,  og  i  et  Nu 
Er  Fjenden  han  i   Flanken. 

I  Linie  rask  han  rykker  frem, 
Og  Modet  gjør  Mirakler; 
Med  Bajonnetten  gaaer  han  paa, 
Den  venstre  Fløi  alt  vakler. 

Nu  viger  den,   nu  kastes  den, 
Og  Fjenden  rask  forfølges 
Med  Skud  paa  Skud,  til  atter  han 
Bag  Dannevirke  dølges! 

Det  var  et  stolt  Moment,  thi  alt 
Var  Seirens  Terning  kastet; 
Gudinden  sænkede  sin  Vogn   — 
Men  atter  bort  hun  hasted; 

Thi  Fjenden  nye  Masser  frem 
Til  ulig  Kamp  nu  fører  -- 
Ved  Synet  Danmarks  Genius 
Sit  Hoved  tæt  tilslører; 

8o  Høiderne  \"ed  Busdoif. 

Hun  vil  ei  see  i  frugtløs  Kamp 
Sin  Ungdom  bukke  under, 
Hun  vil  ei  see  de  brustne  Blik, 
De  Slagnes  dybe  Vunder; 

Hun  flygter  ræd,  thi  hvert  Minut 
Et  Dødssuk  hende  bringer;   — 
Men  Kampens  Hane  galer  høit 
Og  ryster  sine  Vinger! 

Hør,   Skytset  brager  I   Huult  og  dumpt 
I  Luften  Kuglen  brummer, 
Granaten  klingrer  som  et  Malm, 
Spidskuglen  hvisler,   summer; 

Og  Jorden  zittrer,  som  den  vil 
Ved  Drønet  styrte  sammen   — 
See!  rundtomkring  fra  Muur  og  Tag 
Mod  Himlen  hvirvler  Flammen. 


Det  dyreste,  det  bedste  Blod 
Strømmeviis  Jorden  fugter; 
Hver  Fodbred  bliver  dyrt  betalt, 
Hvorhen  sig  Kampen  bugter. 


Høideine  ved  Busdort'.  8 1 

Som  Strem  og  Storm  hver  Modstandskraft 
Beseire  langt  om  længe, 
Saadan  de  stærke  Masser  nu 
Vore  tilbagetrænge. 

De  vige  langsomt,  Fod  for  Fod, 
Trofast  til  Fanen  bundne. 
Af  Magten  overmanded',   men 
Endnu  ei  overvundne. 

Nu  standse  de.     For  sidste  Gang 
Et  Angreb   vil   de  prøve   — 
Frem,  danske  Mænd!  til  Seier  frem! 
Fremad,  Du  danske  Leve ! 

Men  en  Lavine  lig,  der  ned 
Ad  Fjeldets  Side  ruller 
Og  river  alt  i  Farten  med, 
Tordnende  og  med  Bulder   — 

Saa  styrter  Fjenden   frem  igjen 
Paa  vore  Faa.     De  spredes, 
Men  hvirvles  atter  frem  i  Kamp, 
De  veed  ei  selv,  hvorledes.  — 

H.  P.Holst:  Udvalgte  Skrifter.     IV.  6 


Hoiderne  ved  Busdorf. 


Skilt  fra  sit  Corj)S,   vor  lille   Ven 
Med  Stremmen  fremad  drives ; 
I  Spidsen  for  en  Bataillon 
Han  med  i  Tumlen  rives. 

Tambouren  falder.     I  et  Nu 
Vi  see  ham  Trommen  gribe, 
Og  muntert   „Avanceer"   han  slaaer 
Trods  Kuglerne,   der  pibe. 

Saa  tæt  som  Hagel  slaae  de  ned 
Og  lysne  i  Colonnen  — 
En  Kugle  gjennem  Trommen  gaaer. 
En  anden  gjennem   Haanden. 


Han  falder,  reiser  sig  igjen, 
—  Colonnen  fremad  hasted  — 
Men  tumler  strax!    En  Hestehov 
Har  ham  til  Jorden  kastet. 

Frem  og  tilbage,  over  ham, 
Gaaer  Kampen  flere  Gange. 
Bevidstles,  blodig  ligger  han, 
Et  Offer  blandt  de  Mange. 


Efter  Slaget.  83 


Men  Scenen   skifter.      Rundtoin   ham 
Der  bliver  tyst  og  stille, 
Thi  langs  ad  Slien,   Lag  paa  Lag, 
Nu  Fjendens  Kugler  spille: 


Mens  Døden  der  sin   gridske  Haand 
Mod  nye  Offre  strækker. 
Her  Ven  med  Fjende  fredeligt 
Den  samme  Ligmark   dækker. 


Efter  Slaget. 

JL/et  aftnes.     Ilden  sagtner  nu, 
Og  Natten  bringer  Freden, 
Kun  hist  og  her  der  falder  end 
Enkelte  Skud  i  Kjeden. 


Paa  Flensborgveien  Fod  for  Fod 
Et  Vogntog  sig  bevæger  — 
Vend  Øiet  bort  I  tøm  ei  tilbunds 
Det"  bittre   Smertens   Bæger! 


Efter  Slaget. 


Vend  Øiet  bort  fra  dem,   som   her 
I  Blod  paa  Halmen  ligge 
Med  blege  Miner,  brændende  Saar 
Og  halvudslukte  Blikke! 


Vend  Øiet  bort!    Tak  Gud,  at  ei 
Et   Syn  Du  fik  at  skue, 
Der  som  et  Spøgels  Dag  og  Nat 
Bestandig  vil  Dig  true  — 

Og  følge  Dig  paa  Hestens  Ryg, 
I  Skov,  paa  Havets  Strømme, 
I  Venners  Lag,    i  stille  Hjem, 
Vaagen  og  i  Drømme  ! 

Men  kast  dit  Blik  med  Stolthed  hen 
Paa  Grupperne  derinde 
I  Skoven  ved  den  mørke  Sø, 
Som  kruses  af  Nattens  Vinde! 


See  disse  Skikkelser,  hvor  trygt 
De  strække  deres   Lemmer 
I  Søvnen,  medens  Haanden  fast 
Sig  otn   Geværet  klemmer! 


Efter  Slaget.  85 


See  hvilken  Ro  i  disse  Træk, 
Som   Kampens  Træthed  furer! 
De  slumre  trygt,   og  dog  de   veed, 
At  Døden  paa  dem  lurer. 

De  slumre  trygt  paa  Dagens  Færd, 
Som  om  de  ikke  vidste, 
At  denne  dybe  Søvn  maaskee 
Vil  blive  deres  sidste! 

See  disse  Blus  i  hundredviis, 
Der  speile  sig  i  Vandet  — 
See  Hestene,  der  pruste  tungt 
Og  vælte  sig  i  Sandet  — 

See  Flammen,  hvor  den  svæver  med 

Sit  Blus  til  alle  Sider 

Og  spiller  paa  de  blanke  Løb 

Af  Vaabenpyramider ! 

Og  see  igjennem  Natten  sort 
De  blanke  Ruder  skinne 
Paa  Gottorp  Slot!    Nu  larmer  man, 
Nu  jubler  man  derinde ! 


86  Efter  Slaget. 

Men  de,  som  drog  i  Morges  ud 
Fra  Slottets  gyldne  Sale, 
De  sidde  her.     Træd  indenfor! 
En  Scene  til  at  male  I 

I  Skjænkestuen,  røget,  lav. 
En  Tællepraas  belyser 
Med  døsigt  Skin  et  Maleri, 
Hvorved  man  sagte  gyser. 

Paa  Gulvet  spredt,  i  hver  en  Krog, 
Saarede  mat  sig  vaande; 
Lægerne  sysle  med  dem  travlt 
Og  gaae  dem  flinkt  tilhaande. 

Paa  Bordet,  der  er  smudsigt,  fælt, 
Lidt  Brød  og  Flesk  der  ligger; 
En  Tinskaal  gaaer  fra  Haand  til  Haand, 
Og  gridsk  man  af  den  drikker. 

Men  rundtom   Bordet  glimrer  der 
Af  Uniformer.      Alle 
Har  trætte  kastet  sig,  som  bedst 
Med  Pladsen  det  kan  falde. 


Efter  Slaget. 

Paa  Kister,   Sække  malerisk 
Grupperede  de  ligge, 
Og  overvældede  af  Søvn 
Begynde  de  at  nikke. 

Selv  Generalen,  mat  og  træt. 
Omsider  Øiet  lukker : 
Cigaren  falder  af  hans  Haand 
Og  sig  paa   Gulvet  slukker; 

Hans  Stabschef  sidder  tankefuld 
Og  grunder  over  Dagen; 
Han  seer  paa  Kaartet.     Lyset  er 
Fast  nedbrændt  alt  i  Stagen, 

Rapporten  skriver  han.     Tætved 
Heel  ynkeligt  det  klinger: 
„Tøv  lidt,  Hr.  Doctor!  tev!    Jeg  be'er 
Saameget  for  min  Finger.'^ 

En  sagte  Stønnen.     Alt  bli'er  tyst; 
Curen  har  ikke  skadet; 
Man  hører  kun  de  kvalte  Suk 
Og  Pennens  Gang  paa  Bladet. 

Savn. 

V  i  er  paa  Als,   et  Øland,   hvor 
Meer  tidlig  Vaaren  kommer, 
En  gudvelsignet,  yndig  Plet 
Med  lang  og  frugtbar  Sommer! 

En  deilig  0!    Den  er  som  født 
Af  Himlen  og  af  Havet 
En  Sommernat,  og  lige  rigt 
Af  begge  To  begavet. 

Med  friske  Skove,   blanke  Søer 
Og  gyldent  Korn  paa  Vangen 
Er  denne   0  et  Paradis  — 
Et  Paradis  med  Slangen. 

Thi  her  forbryderisk  en  fræk, 
En  troløs  Prinds  udruged 
De  Rænker,   som  hans  Fædrelands 
Inderste  Marv  udsuged. 

I  dette  Værksted  smedded  han 
De  Lyn  med  Hadets  Lue, 
Der  skulde  knust  det,   men  som  nu 
Hans  frække  Hoved  true. 


Savn. 

Men  denne  0,  saa  dansk  og  tro, 
Og  dog  vor  Ufreds  Kilde, 
Vort  Bolværk  blev,   vort  bedste  Værn 
Hans  Nemesis  det  vilde! 

Her  er  Armeen  draget  hen, 
Og  her  den  sanker  Kræfter 
Til  nye  Kampe   —   til  den  Hevn, 
Som  stærkt  den  higer  efter. 

—   Her  i  et  venligt  Bondehus, 

I  Stuen  ud  til   Haven, 

Her  finde  vi  vor  Lieutnant   —   Kors! 

Hvor  er  han   mørk  og  gnaven ! 

Han  skriver  ogsaa,  men  det  gaaer 
Kun  meget  slet  fra  Haanden: 
Han  puster,  gnider  Panden,   for 
At  hjælpe  lidt  paa  Aanden ; 

Men  Aanden  er  ei  villig   —   nei! 
Han  venter,  og  han  venter  — 
Den  kommer  ei,  det  seer  han  nok, 
Og  Veiret  djjbt  han  henter. 

Savn. 

„Den  dumme  Dreng!"  han  mumler,   „hvis 
Jeg  havde  ham,  saa  gik  det ; 
Han  tygged  ikke  Drev  som  jeg  — 
Gesvindt  en  Ende  fik  det." 

Saa  griber  Pennen  han  paany. 
Men  snart  igjen   den  standser  — 
„Det  er  hans  Skyld,   den  Satans  Dreng, 
At  Ingenting  jeg  sandser! 

„Han  er  da  væk,   den  stakkels  Pog! 
Gud  veed,  hvor  nu  han  støier  — 
Ifald  han   ellers  støier  meer," 
Halvsagte  han  tilføier. 

„Han  piner  mig.     Jeg  kan  ei  faae 
Ham  ud  af  mine  Tanker  .... 
Aa  han  er  væk !   .  .  .  .  naturligviis ! 
Han  har  nok  kastet  Anker; 

„Men  saadan  gaaer  det!    Det  er  Ret! 
Der  har  vi  hele  Tingen  ! 
Man  skal  kun  holde  af  sig  selv, 
Forresten  af  slet  Ingen. 


!S;ivn. 

„Saa  det  fordømte  Skriverads! 

I  rette  Tid  da  kom  det! 

Jeg  kan  nok  slaaes,   det  troer  jeg,   men 

Jeg  kan  ei  skrive  om   det. 

„Hvad  skal  jeg  skrive?    At  jeg  løb 
Ei  fra  det  som  en  HareV 
At  ei  jeg  bened  af,   dengang 
Jeg  saae,   at  der  var  Fare? 

„Ja  det  er  Alt!    Jeg  kan  ei   med 
Det  Prikkeri   ....   Saa  heller 
Ti  Timer  i  en  Ild  som   sidst  — 
Der  veed  jeg,   hvad  det  gjælder  .... 

„Den  stakkels  Dreng!"   ....   Han    skyder    bort 

Papiret,   Skrivetøiet, 

„Jeg  kan  ei  see   —   det  Satans  Vand 

Det  kommer  mig  i  Øiet!" 

Valpladsen. 

JTaa  Heiderne  ved  Busdorfdam, 
I  Kampens  barske  Møde, 
Vor  lille  Helt  forlod  vi  før 
Blandt  Døende  og  Døde. 

Der  laa  han  henstrakt,   blodig,   bleg, 
Bevidstløs  og  bedøvet, 
Af  Dagens  Kamp  og  Blodets  Tab 
Den  sidste  Kraft  berøvet. 

Og  Timer  gik,  og  mere  fjernt 
Lød  stedse  Slagets  Bulder, 
Da  vaagned  han  paa  engang  ved 
En  Smerte  i  sin  Skulder. 

Han  aabned  Øiet,   men  igjen 
Han  lukker  det  forskrækket, 
Thi  rundtom  ham   den  hele  Mark 
Med   Lig  og  Blod  var  dækket. 

Saa  sank  han  hen.   og  atter  det 
I  Skuldren  stak  og  hamred ; 
Men  tæt  ved  ham  en  Preusser  fælt 
I  Dødskamp  skreg  og  jamred. 


Valpladsen.  ni 


«Hold  Kæien  i,  din  Skabhals  der! 
Hør,  hvor  han  bruger  Knevren !  *'   — 
Det  var  en  ægte  sjællandsk  Rest, 
Der  snakked  ud  fra  Levren. 

„Hvad,  vræler  Du  endnu?    Saa  skal 
Dæ'len  skinbarligt  ta'e   Dig," 
Han  reiser  sig.      „Aa  stakkels  Bæst, 
Dit  Beentei  er  skudt  a'  Dig ! 

„Ja  det  er  nogot  andet,   det! 

Hør,   bi  en  bitte  Kjende, 

Saa  skal  jeg  skyde  Dig  —   tøv  lidt!" 

Han  vil  alt  Hanen  spænde. 

Men  Tydsken  bad:    „Hr.  Kammerat! 
Ak  hør  mig!  spar  din  Kugle! 
Jeg  vil  nok   leve  lidt  endnu, 
Ak,  skaan  mig!  blot  en  Smule!" 

—    „Ja,   naarenstid  Du  ei  har  Lyst, 
Saa  faaer  Du  ha'e  din  Ville; 
Men  Du  er  ellers  gal,  go'e  Karl !  . .  . 
Ja  ja,  men  vær  saa  stille!" 


Q^  Valpladsen. 

Og  der  blev  stille.     Solen  sank, 
Dyb  Taushed  trindtom  ruged, 
Men  mangt  et  Øie  sidste  Gang 
Dens  milde  Glands  indsuged. 

Det  er  som  standser  den  sin   Gang, 
Som  vil  ei  ned  den  dukke. 
Som  vil  dens  Purpurfinger  ferst 
Hvert  brustent  Øie  lukke. 


Men  Aftnens  Skygger  sænke  sig 
Ned  over  Slesvigs  Banker; 
Et  Vogntrain  ruller  langsomt  frem. 
De  Døde  op  man  sanker. 

Et  stærkt  Commando  følger  med. 
Preussiske  Fusilierer ; 
De  læsse  op  paa  Halmen  Alt, 
Hvad  Øiet  observerer. 

«Sei!   maa  jeg  age  med!   ....   Du  der, 
Vræl  nu,   mens  det  kan  nytte ! 
Naa,   Du  er  stædig,   din  Hanskvast ! 
Bi  Du,  jeg  skal  Dig  flytte !  .  .  .  . 

„Tak,   Folkens,  Tak!  Ta'   ei  for  hårdt! 
Han  der  kan  bedre   taale't  .... 
Er  han  crapeertV    .  .  .    Nei  seer  man   det!  .  .  . 
Det  har  Du,   for  Du  skraaled. 

„Sei  stop!   der  ligger  en  endnu! 
Jøsses !  hvor  er  han  lille ! 
Aa,  Hornet  med!    See  det  var  knøvt! 
I  dandse,  og  vi  spille." 

Og  Vognen  rulled  rask  afsted; 
Den  skrumpled,   og  den  stødte   — 
Hvad  ændsed  man  de  Stakler,   der 
Paa  Halmen  laae  og  blødte ; 

Men  Drengen  laa  saa  stille  hen 
Og  ingen  Klage  trængte 
Sig  fra  hans  Bryst,   og  intet  Suk 
Læbernes  Fængsel  sprængte. 

Hvad  der  blev  talt,   forstod  han  ei. 
Det  summed  for  hans  Øre : 
En  Blyvægt  knuged  ham,  saa  ei 
Et  Lem  han  kunde  røre  ; 


g6  Valpladsen. 

Og  Blodet  i  hans  Aarer  jog. 
Hans  Pande  heftig  brændte, 
Og  vilde  Feberdrømme  ham 
Med  deres  Net  omspændte. 

Der  faldt  en  Stevregn  tæt  og  fin; 
Den  lindred,   og  den  kvæged. 
Han  aabned  Øinene  paany 
Og  Læberne  bevæged. 

De   kolde,   friske  Draaber  drak 
Hans  hede  Mund  begjerlig; 
Han   saae  omkring  sig.     Veien  blev 
Bestandig  meer  besværlig. 


De  var  i  Slesvig.     Pøblen  skreg    . 
Paa   Gaden  vildt  og  støied; 
Rundtom  dem  Smædeviser  klang, 
Og  Trusler,  Spot  de  døied. 

Ved  Kirken  blev  gjort   Holdt.     Derhen 
„I  Sikkerhed"   de   bragtes; 
Et  Par  Spand'   Vand  blev  sat  derind. 
Lidt  Halm   paa  Gulvet  lagdes. 

Og  Fieer  og  Flere  bragtes  ind; 
De  stennede,  de  sukked. 
Det  klang  i  Hvælvingen,   hvergang 
Den  tunge  Dør  sig  lukked. 

Det  store   Rum  var  bælmørkl.      Hist 
Og  her  et  Lys  man  tændte, 
Der  i  en  snever  Omkreds  kun 
En  sparsom  Lysning  sendte. 

Med  Sabelklirren,   tunge   Skridt 
—   Lidt  Eder  med  der  vanked  — 
En  Vagt  af  Pikkelhuer  rundt 
Paa  Flisegulvet  spanked. 

Hvergang  et  Lys  bevæged  sig 
Igjennem  Kirkens  Gange, 
Med  Øiet  Drengen  fulgte  det 
Paa  Vandringen,   den  -lange. 

Han  saae  af  Mulmet   dukke  frem 
Og  strax  igjen  forsvinde 
Her  kæmpehøie  Piller,   hist 
Et  pragtfuldt  Marmorminde ; 

Her  traadte  frem   et  Gravkapel, 
Som  Gittret  blankt  omfletted ; 
Her  Billedpragt,  hist  g)-lden  Skrift, 
Som  Mulmet  strax  udsletted. 


Han  reiste  sig,   han  gik  lidt  frem. 

Da  tordned  det  fra  Gangen : 

„Staa  stille!    Holdt!"    Nu  først  det  blev 

Ham   klart,   at  han  var  fangen. 

Man  stimled  om  ham,  bandte,  skreg. 
Der  blev  en  Støien,  Larmen  — 
„Saa  han  vil   knibe  ud  den  Knegt!" 
En  greb  ham  haardt  i  Armen ; 

En  Anden  tog  hans  Horn  og  skreg: 
«Blæs  op.  Du  Djævleunge! 
Rask!   hører  Du!    Blæs  op,   saa  det 
I  Murene  kan  runge ! 


^(Hvad,   er  Du  stridig,   din  Hallunk! 
Paa  Timen  blæs ! "   —   Den  Lille 
Rev  Armen  til  sig,  saae  paa  dem 
Med  Øine,  trodsigt  vilde, 

Og  skreg:     „Slaa  mig  ihjel,   ifald 
I  troe,   det  kan  sig  skikke; 
Men  blæse  for  Jer,  nei  det  gjer 
I  Evighed  jeg  ikke!" 

Med  haanlig  Latter  gik  de  bort, 
Med  Banden  og  med  Buldren ; 
Men  hen  til  ham  en  Landsmand  gik 
Og  klapped  ham   paa  Skuldren. 

Det  var  -  -   i  Jægeruniform 

Og  med  et  Skud  i  Armen, 

Der  blødte  stærkt  —  en  ung  Student, 

Som  var  traadt  til  ved  Larmen. 

To  sorte  Oine  fæsted  han 
Alvorlig  paa  den  Lille; 
De  straalede  med  venlig  Glands 
Saa  tankerige,  milde. 

^(Min   brave  Dreng!"   han  sagde.      „Kom 
Og  ræk  mig  dine   Hænder!"    — 
—   «Den  der  er  undskyldt."   —  Stakkels  Pog! 
Vi  To  vil  være  Venner."    — 


Paa  Lazarethet. 


1  aalmodighed.   Du  Vuggesang, 
Hvormed  man  os  indluller, 
Naar  Byrden  bliver  altfor  tung, 
Der  læsses  paa  vor  Skulder! 

Taalmodighed  I   hvor  findes  Den, 
Der  ret  dit  Dyb  ter  maale  ?  — 
Ak,  Mod  er  der  i  Verden  nok, 
Men.  ikke  til  at  taale! 

Taalmodighed,  det  er  det  Ord, 
Vor  Ven  maa  daglig  høre ; 
Paa  Lazarethet  summer  det 
Bestandig  for  hans  Øre. 

Han  hører  det  af  Lægen,  som 
Hans  lille  Haand  forbinder: 
„Taalmodighed,   min  lille  Ven  I 
Taalmodighed,   det  linder!" 

Det  klinger  fra  de  Damer,  som 
Hver  Dag  med  milde  Miner 
Til  Sygesengen  bringe  Saft, 
Vindruer,   Appelsiner. 


Paa  Lazarethet. 

Han  hører  det  ved  Dag,  naar  trægt 
Og  tungt  sig  Tiden  sniger ; 
Han  hører  det  ved  Nat,   naar  bort 
Fra  Leiet  Søvnen  viger. 

Ijog  disse  Kvaler  er  det  ei. 
Som  Drengens  Mod  vil  bøie  — 
Han  har  en  Sorg,   der  trykker  meer 
Og  mørkner  tidt  hans  Oie. 

Den  varme  Sol   har  lokket  ham 
I  Haven  ud.     Der  sidder 
Paa  Bænken  han ;   han  hører  knap 
Den  muntre  Fuglekvidder. 


Og  Vinden  vifter  i  hans  Haar, 
Naturen  trindt  udfolder 
Sin  unge  Pragt ;   men  ei  som  før 
Den  Glæde  ham  forvolder. 


Han  tænker  paa  sin  Moders  Skræk, 
Paa  hendes  Angst  og  Kvide   — 
,(Ak,   hun  vil  døe  af  Sorg,   naar  hun 
Min  Skjæbne  faaer  at  vide!" 


Paa  Lazarethet. 

Han  tænker  paa  sin  gamle   Ven    — 
„Hvor  er  vel  han  nu  henne? 
Jeg  bliver  dog  ei  glad,  fer  jeg 
Igjen  ham  herer  skjænde." 

Han  tænkte  paa  den  skjenne  Bog, 
Der  gav  hans  Tanker  Vinge   — 
„Var  jeg  Aladdin,  skulde  snart 
Mig  Lampens  Aand  den  bringe!" 

Foran  ham  staaer  Studenten;   men 
Knap  derpaa  Drengen  agter. 
At  længe  alt  hans  dybe  Blik 
Ham  forskende  betragter. 

Han  tager  ham   om  Kinden   mildt: 
„Du  sidder  mig  saa  stille! 
Der  tynger  noget  paa  dit  Sind, 
Som  gjer  Dig  syg,  Du  Lille! 

„Men  for  hver  Sygdom  groer  en  Urt, 
Dog  gaae  vi  tidt  iblinde. 
Siig  mig  hvad  nys  Du  tænkte   paa  — 
Maaskee  vi   Urten  finde." 


Paa  r.azarethel. 

Forundret  Drengen  paa  ham  seer 
Med  sine  Øine  klare. 
„Skrift  kun,   men  ærligt,   hvert  et  Ord, 
Saa  har  det  ingen  Fare!" 

Og  Drengen  skrifter  Ord  for  Ord, 
Den  Anden  stille  grunder. 
Saa  smiler  han:     «Jeg  Urten  har, 
Og  det  er  intet  Under. 

„Din  Sjæl   er  syg,   men  syg,   fordi 
Den  som  en  Plante  trænger 
Til  Næring.     Uden  Himlens  Dug 
Med  Hov'det  Planten  hænger. 

„Den  Himlens  Dug,  Du  trænger  til, 
Og  som  Du  smægter  efter. 
Er  Kundskab  og  Belæring,  der 
(ii'er  Sjælen  nye   Kræfter. 

„En  enkelt  Side  har  Du  læst; 

Nu  vil  jeg  vende   Bladet, 

Saa  skal  Du  see,   hvor  snart  dit   Sind 

Forfriskes  vil  i  Badet. 

„Men  skal  det  lykkes,   maa  Du  ferst 
Dig  selv  alvorlig  prøve, 
Thi  Kraft  i   Villien  maa  der  til. 
Og  Mod   vil   Du  behøve. 

„Det  er  ei  nok.  Du  finder  Smag 

I  Nøddens  søde  Kjerne ; 

Den  haarde  Skal  maa  knækkes  iørst  — 

Det  glemmer  man  saa  gjerne. 

„En  gammel  Græker  viist  har  sagt. 
At  mangen  En,  ubuden, 
Har  grebet  Thyrsen,   men  kun  Faa 
Begeistredes  af  Guden. 

„Ja,  det  forstaaer  Du  ei,  men  husk. 
At  Mange  er'  de  Kaldte, 
Dog  Faa   —   det  er  vor  Frelsers  Ord   - 
Kun  Faa  er'   de  Udvalgte." 

—   —   For  Drengen  nu  et  indadvendt. 
Et  virksomt   Liv  begynder; 
En  frisk,  uhildet,  dygtig  Aand 
Med  hver  Dag  sig  forkynder. 


Paa  Lazarethet. 

Alt  er  ham  nyt,   og  dog  bekjendt; 
Det  Dunkleste  sig  klarer, 
Det  Dybeste  med  Lethed  strax 
For  ham   sig  aabenbarer. 

Som    Blomsterstøvet  iøres  tidt 
Langt  bort  paa  Vindens  Vinger, 
Støvveiene  befrugter  og 
En  Blomsterflor  frembringer: 

Saadan  den  Ældres  rige  Ord 
Befrugte  Drengens  Indre, 
Og  nye  Verdner  aabne  sig. 
Og  nye  Stjerner  tindre. 

Og  tidt  den  Ældre  studser,  naar 
Et  Mulm,   hvor  selv  han   svimmel 
Kun  famler  frem,   opklares  af 
Et  Lyn  fra  Drengens  Himmel ; 

Thi  mangt  Problem,   som   Forskeren 
Paa  tusind  Vildspor  fører, 
Tidt  for  et  ungt,  uskyldigt  Blik 
Sig  ubevidst  afslører; 

Og  mangen  Sandhed,   dyb   og  stor. 
Der  kræver  lang  Forklaring, 
Tidt  klinger  fra  en  Barnemund 
Som  himmelsk  Aabenbaring. 


To  Søstre. 


tLn  Maaned  gik,  og  dette  Sted, 
Der  Kval  og   Jammer  huser, 
Er  for  de  To  forvandlet  til 
Et  Hjem  for  alle  Muser, 


Et  Pandæmonium  det  blev. 
Et  Tempel,  i  hvis  Gange, 
Af  Løvet  hvalte,   hver  af  dem 
Reent  glemmer,   han  er  Fange. 


Dog  snart  de  mindes  skal   derom. 
Det  Aften  er,  og  Talen 
Gaaer  meer  og  meer  istaa.     Man  tyer 
Saa  smaat  til  Sovesalen. 

Da  høres  der  paa  engang  Raab 
Og  Tummel  trindt  i  Staden  : 
Dragoner  sidde  op  i  Hast 
Og  jage  gjennem  Gaden. 

Folk  stimle  til ;   fortvivlet  de 
Omkring  i  Mørket  rende; 
„De  Danske"  komme  I    Bort.  afsted  ! 
Tjæretønderne  brænde ! " 

I   Lazarethets  Stuer  snart 
De  samme  Raab  gjentages 
Og  hilses  der  med  Glædesskrig: 
„Hurra,   hurra!   det  dages!" 

Fra  Sal  til  Sal,  i  kraftigt  Chor, 
Høit  „Landsoldaten"   toner. 
Accompagneert  med  Hj'l  og  Skraal 
Af  Hospitalets  Koner. 

Selv  Vaagekonen  paa  de  Treds 
I   Kjældren  vil   sig  skjule: 
„Mod  Fruentimmer  er  de  værst, 
Jeg  kjender  dem,   de  Fugle!" 


io8  '^  Søstre. 

Ved  Dag  det  hele   Lazareth 
I  Hast  evacueres; 
De  Saarede  paa  Vogne  flux 
Til  Rendsborg  transporteres; 

Og  hovedkulds  af  Byen  ud 
Flye  Folk  i  store  Skarer  — 
At  blind  Alarm   det  Hele  er, 
For  silde  inan   erfarer. 

—   Det  er  alt  høit  paa  Dagen,   da 
Man  ©iner  Rendsborgs  Volde; 
Chausseen  oversvømmet  er, 
Og  Vognene  maae  holde. 

Ind  over  Fæstningens  Glacis 

Man  ad  en  Markvei  ruller. 

Mens  Fæstningen  man  bander  smaat 

Og  Veiens  dybe  Huller. 

De  svære  Ravelins,   de  langt 
Fremskudte  Udenværker 
Og  stærke  Bastioner  man 
Halvt  ærgerligt  bemærker. 


To  Søstre. 

I  Neuwerk  seer  man  lange  Trains 
Af  Vogne  med  Fourrage, 
Ammunition  og  Proviant, 
Materiel,   Bagage. 

Her  Uniformer  myldre  om 
Fra  alle  Tysklands  Stater, 
Hannoveranere  især, 
BadensVe,   Hanseater; 

Og  munter  Sang  man  høre  kan 

I   alle  Byens   Gader, 

Men    „Schleswig-Holstein  stammverwandt" 

Er  banlyst,  som   det  lader. 

De   „meerumschlungne"   Sønner  sky 
Omkring  paa  Gaden  luske ; 
Det  er,   som  om  ved  hvert  et  Skridt 
Den  brudte  Ed  de  huske  I 


Paa   Hovedvagten  mønstres  nu 

De  Fangne  for  at  bringes 

Med  Vagt  hen  til  «Holsteinsches  Thor"; 

xAf  Porten  ud  der  svinges. 

Vor  lille   Ven  er  ikke   med ; 
Der  staaer  han  midt  paa   Broen 
Og  taler  med  en  Officeer 
Med  Haanden  til  Chakoen. 

Det  er  en  ældre   Mand  med  dyb 
Tungsindighed  i  Blikket: 
«Hvor  kommer  Du  paa  dette  Navn? 
Hvem  har  herhen  I3ig  skikket?" 

—  ^^]eg  loved  ¥.n,  der  nu  er  død, 
Et  Bud  fra  ham  at  bringe." 

—  „Fra  ham   .  .  .   min  Søn!   Saa  det  er  Dig?" 
Med  Magt  han   maa  sig  tvinge. 

Han  vinker  ad  en  Officeer, 
Hvem  noget  han  befaler, 
„Den  Herre  vil  ledsage   Dig, 
Følg  kun  med  ham!"   han  taler. 

De  følges  ad.     En  prægtig  Gaard 
Omsider  dem   modtager; 
Forbauset  seer  den  Lille  paa 
De  kostelige  Sager. 


To  Søstre. 

Igjennem  al  den  Herlighed 

—  Hvis  Navn  han  ikke  kjender  — 

Af  Bronzer,  Vaser  fører  dem 

I  Haven  ned  en  Tjener. 

To  unge  Piger  sidde  der, 
Af  Gyldenregn  beskygged' ; 
Dem  begge  med  sit  Rosenlys 
Har  Livets  Morgen  smykket. 

Den  Ældstes  Øie  tyder  paa, 
At  indenfor  det  stormer ! 
En  kulsort  Dragt  omslutter  rigt 
De  fyldige,  stolte  Former. 

Den  Yngre,  knap  et  Tolvaarsbarn, 
I  Sergefloret  hyllet, 
Er  lig  en  Rosenknop,  der  blev 
En  Vinternat  fremtryllet. 

Hun  læser  flittigt;   Haanden  let 

Den  fine  Pande  strøifer. 

Men  Søstren  syer  —  nei,  hvilken  Hær 

Af  sortrødgyldne  Sløifer! 


To  Søstre. 

Nu  er  hun   færdig.     En  af  dem 
Paa  Brystet  stolt  hun  hefter  ; 
„Kom,  Emmy  I    Her  er  en  til  Dig, 
Du  brænder  vist  derefter." 

Den  Yngre  seer  i  ?3ogen  taus, 
Som  om  hun   Intet  hører. 
„Kom,  skal  jeg  fæste  den!    See  blot 
De  dcilige  Couleurer!" 

Hun  lægger  Bogen  og  staaer  op: 
„Charlotte,   lad  det  fare!"    — 

—  „Du  kan  faae  to,  ja  fleer  endnu! 
Du  skal  slet  ikke  spare." 

—  „Nu  er  Du  ond!"  —  „Naa  skynd  Dig,  kom!" 

—  Med  Ild  i  sine  Blikke 

Hun  svarer  heftigt:    „Heller  doe ! 
Slip  mig!    Jeg  gjør  det  ikke." 

—  „Men  Emmy  da!"   —  De  dunkle  Bryn 
Til  Storm  sig  trække  sammen;   — 

Da  komniQr  Ofticeren  til, 
Det  slukker  hurtigt  Flammen. 


To  Sostre. 

Han  kysser  varmt  den  Ældres  Haand, 
Men  ændser  knap  den  Mindre; 
De  Blik,  der  flammed  nys  saa  vredt, 
Nu  ømhedsfulde  tindre. 

De  tale  sammen  —  hvilken  Ud 
I  disse  dunkle  Stjerner  I 
Hun  vinker  ad  vor  lille  Ven. 
Der  sig  beskedent  fjerner; 

«Kom  nærmere  I  saa  det  er  Dig, 
Der  lovet  har  at  bringe 
Min  kjække  Broders  sidste  SukV"   — 
Sin  Graad  hun  maa  betvinge. 

„Hvorledes  dede  han?  fortæl! 
Trofast,  det  kan  jeg  vide, 
Trofast  imod  den  gode  Sag, 
Hvorfor  vi  alle  stride  V"   — 


—   „Trofast  imod  den  gode  Sag, 
Det  troer  jeg!"  svarer  Drengen. 
Et  lille  Blad  han  tager  frem: 
„Det  skrev  han  selv  paa  Sengen." 

To  Sostre. 

—  „Min  Broders.  Haand!    Mig  synes  alt, 
Jeg  høre  kan  hans  Stenime!" 

—  „Charlotte,  læs!"   —   Hun  læser  høit: 
«.I  Elskede  derhjemme! 

„Min  sidste  Tanke  søger  Jer 

„Og  mine  sidste   Sukkel 

„Tak  Gud!  en  dansk  og  trofast  Haand 

„Vil  mine  Øine  lukke." 

Var  det  Fortvivlelse  og  Sorg, 
Der  hendes  Stemme  kvalte? 
Var  det  Forbittrelse,   der  sig 
I  hendes  Miner  malte? 


Bleg  som  et  Lig  Papiret  hun 
I  Haanden  knuger  sammen ; 
Sig  Officeren  bort  har  vendt 
Som  for  at  skjule  Skammen. 

Men  Søsteren  har  foldet  fromt 
De  fine  Barnehænder; 
En  brændende,  en  stille  Tak 
Til  Himmelen  hun  sender. 


To  Søstre. 

Vor  lille  Ven  staaer  som  en  taus 
Tilskuer  af  det  Hele 
Og  venter,  at  den  sorte  Sky 
Igjen  sig  vil  fordele. 

Den  ældre  Sester  har  igjen 
Sin  Fatning  sig  tilkæmpet; 
Hun  siger  til  ham  med  en  Røst, 
Der  er  af  Smerten  dæmpet : 

„Vi  er  i  (jjæld  til  Dig.     Du  har 
En  Døende  bragt  Lindring, 
Om  hvem  vi  alle  gjemme  vil 
En  smertelig  E^rindring. 

„For  at  betale  denne  Gjæld 
—   Her  løfted  hun  sin  Stemme   — 
Min  Fader  tilladt  har,  at  Du 
Maa  være  her  som  hjemme. 

„Dit  Værelse  Du  faaer;  Du  kan 
Gaae  ud,  naar  selv  Du  lyster: 
Du  spiser  ved  vort  eget  Bord"   .  . 
Paa  Hovedet  han  ryster: 

1 1 6  i  o  Sostie. 

„Jeg  takker,  men  jeg  er  kun  vant 
At  leve  •  blandt  Soldater 
Og  troer,  at  bedst  jeg  trives  hos 
De  fangne  Kammerater. 

„Jeg  ønsker  derfor  kun,   at  jeg 

Maa  dele  deres  Skjebne." 

—   „Sæt,   den  bli'er  haard."    —  „Saa  faaer  jeg  jo 

Med  Taalmod  mig  at  væbne." 


Hun  seer  paa  ham  med  Stolthed;  frem 
Et  Smil  hun  vil  forcere: 
„Du  har  din  Villie,  farvel! 
Vi  sees  vist  ikke  mere." 


Den  Yngre  seer  paa  ham,  som  om 
Hans  Træk  hun  dybt  indprenter: 
„Vi  sees  igjen,  det  veed  jeg  vist. 
Husk  paa,   at  jeg  Dem  venter." 

Hornet  klinger  atter. 


iVlens  Livet  daadløst,  monotont 
For  Fangerne  henglider, 
I  Sundeved  man  seierrigt 
Mod  Overmagten  strider. 

To  varme  Dage  har  vi  havt, 

To  hæderfulde,   smukke ; 

Den  Krands,  der  smykker  dem,  skal  man 

Forgjeves  ville  plukke. 

Mens  Livet  her  pulserer  med 
En  Kraft,   der  Alt  fortrænger, 
Ret  som   en  Flod,   der  svulmer  stolt 
Og  hver  en  Dæmning  sprænger: 

I  Fangenskabet  sygner  det, 
Og  Blodet  døsigt  rinder 
Lig  Floden,   der  i  Sandet  mat 
Sig  taber  og  forsvinder. 

I  Slesvig  rykker  Hæren  ind, 
Af  Kamplyst  Alle  brænde; 
Een  Villien  er:  at  holde  Stand 
I  hvad  der  end  skal  hænde. 


Hornet  klinger  atter. 

Med  eet  man  Ordre  faaer  at  gaae 
I  Jylland  op  itide 
Bag  Kongeaaen.     Ja  hvorfor? 
Det  maa  Vorherre  vide! 

Men  det  jeg  veed,  at  mangt  et  Blik 
Med  Vredestaarer  brændte 
Den  Morgen,   da  i  Regn  og  Slud 
Vi  Slesvig  Ryggen  vendte; 

Og  det  jeg  veed,  at  mangen  Haand 
Sig  knyttede  forbittret, 
At  mangen  Læbe  dirred  bleg, 
Og  mangt  et  Hjerte  sittred! 

—   —   Vi  er  i  Veile.     Mellem  Skov, 
Ved  Foden  af  en  Bakke 
Og  udfor  Fjorden  ligger  smukt 
Et  Hus,  flankeert  af  Stakke. 

Paa  Marken  skraaes  for  Gaarden  har 

Man  Linier  traceret; 

Der  indenfor  er  under  Vagt 

En  Deling  Skyts  placeret. 


Hornet   klinger  atter.  lig 

Det  er  en  ægte  Sommerdag 
Med  Summen,  Flagren,  Vrimlen, 
Med  Solguld  og  med  blanke  Straa 
Og  Sølverskyer  paa  Himlen. 

See,  Havepbrten  smykket  er 
Med  Faner,  Baand  og  Krandse, 
Og  Fjælevogne  rulle  for 
Med  Piger,  der  vil  dandse; 

Men  foran  Porten  staaer  en  Flok 
Af  røde   „Tollerister", 
Der  hjælpe  dem  af  Vognen  ned,  — 
Dog  tidt  dem  Fanden  frister! 


Saa  hører  man  et  dygtigt  Smæk, 
Der  følges  af  en  Fnisen; 
At  Tonen  ei  skal  blive  stiv. 
Helst  strax  man  bryder  Isen. 

Gemytligt  fra  den  grønne  Plads 
En   „Rundtenom"   nu  klinger; 
Med  Trampen  og  med  Nævedask 
Rask  Pigerne  man  svinger; 


Hornet  klinger  attei-. 

Og  den  gjør  sine  Sager  bedst, 
Som,  hvergang  Dandsen  tier. 
Sin  Dame  gi'er  det  bedste  Dask. 
Der  gjennem  Skjørtet  svier!  — 

—  Lidt  borte  fra  den  vilde  Larm 
En  Flok  af  Officerer 
Har  leiret  sig  rundt  om  et  Bord. 
Der  flinkt  man  pokulerer. 

Med  Flasker  og  med  fyldte  Glas 
Man  rundtom  krandser  Bordet; 
Parlamentarisk  'gaaer  det  til. 
Man  giver,  negter  Ordet; 

Men  Den,  hvem  Ordet  gives,  han 
Afbrydes  strax  paa  Timen, 
Og  Den,   det  negtes,   snakker  fort 
Trods  Præsidentens  Kimen. 


Med  eet  en  Bifaldsstorm  opstaaer, 
I  Hænderne  der  klappes: 
„Vor  Senior  har  Ordet!''    —   „SaaV 
Derom  skal  vi  nok  nappes!" 


lloniet  klingtr  atter. 

Ja  virkelig!   det  er  jo   ham. 
Vor  Lieutnant,  kun  lidt  mager, 
Om  muligt  og  lidt  mere  tvær, 
Selv  Vinen  ei  ham  smager. 

„Jeg  har  ei   Lyst !   lad  mig  i   Ro ! 
Som  sagt,  jeg  gjer  det  ikke." 

—  „Det  gaaer  tilbage,   Hakon!   klink!" 

—  „Jeg  gider  ikke  drikke," 

Et  Horn  nti  klinger  udenfor. 
Men  Ingen  til  det  mærker. 
Thi  Dandsens  vilde  Lystighed 
Bestandig  sig  forstærker. 

—  „Det  er  igjen  den  lille  Fyr, 
Der  spøger  om  i  Panden! 

Naa,  vær  nu  glad !  han  kommer  nok ! 
Drik  blot."   —   „Han  kommer  Fanden!" 

Nu  klinger  Hornet  mere  kjækt. 
De  tykke  Bryn  han  rynker ; 
Han  løfter  Hovedet;  men  snart 
Paa  Haanden  ned  det  synker. 


Hornet  klinger  atter. 

„Han  kommer  nok  I"    —    «Hor,   veed   I  hvad, 

Ifald  han  kom  tilbage, 

Jeg  vilde  reent  forsværge  meer 

En  Draabe  Vin  at  smage." 

Da  lyder  Hornet  tredie  Gang. 
Her,  hvor  det  klinger  prægtigt, 
Hvor  rundt  og  blødt!    Det  lokker  ømt. 
Det  kalder  stærkt  og  mægtigt! 

Han  reiser  sig.     Hans  svære  Krop 
Saa  stærkt  mod  Bordet  tørner. 
At  Glas  og  Flasker  styrte  om 
Paa  alle  lire  Hjørner. 

Han  styrter  hen  mod  Havens  Port ; 
Den  tykke  Kromadamme 
Og  fire  Dandsepar  paa  Rad 
Han  vælter  med  det  samme. 


Nu  seer  han  ham !    Et  Spring,   saa  har 
Drengen  han  i  sine  Arme ! 
Han  trykker  ham,   han  knuger  ham, 
Saa  Gud  maa  sig  forbarme. 


Hornet  klinger  atter.  123 

(i Min  egen  Purk!  min  Hjertens  Dreng!" 
Af  Glæde  knap  han  sandser. 
„Ih  din  Hallunk,  din   Djævels  Knegt!" 
Han  synger,  og  han  dandser. 

Men  Drengen  jubler  høit  i  Sky 
Imellem  Graad  og  Latter: 
«0  Gud  skee  Lov,  jeg  fandt  Dem  dog! 
Hurra,  jeg  har  Dem  atter!" 

„Hvad  Dem  og  Dem!    det  er  jo  \'aas, 
Husk  paa,  jeg  er  din  Fatter!" 
—   «Ja  det  er  ogsaa  sandt!    Ja  vist! 
Hurra,  jeg  har  Dig  atter!"   — 


—  „Og  Du  er  knebet  ud,  Mosiø, 
Fra  Tydsken   muttersene  V" 

—  „Ja  der  var  ikke  andet  for, 
Det  skulde  jeg  nok  mene. 

„Først  vilde  de  mig  fiske,  men 
Det  gik  kun  meget  daarligt ; 
Saa  mente  de,  det  bedre  gik, 
Naar  man  mig  tog  alvorligt;   — 

Hornet  klinger  altei'. 

„Saa  maatte  jeg  ei  læse  meer, 
Det  gik  mig  svært  til  Hjertet !   .  .  .  . 

—  Ih  det  fordømte  Pak!"   —   «Ja  Du 
Kan  troe,  at  det  mig  smerted. 

((Saa  kom  det  Allerværste  dog! 
Paa  engang  de  mig  skilte 
Fra  ham,   til  hvem   i  al  den  Tid 
Min  hele  Lid  jeg  stilte"   .... 

—  ((Fra  hvem?"  —  ((Ja  ham  Du  kjender  ei, 
Men  aldrig  jeg  ham  glemmer, 

En  ung  Student,   der  lærte  mig 
Saameget,  som  jeg  gj emmer." 

—  ((Ih  Gud  velsigne  ham,  den  Sjæl!" 

—  ((Saa  blev  det  mig  for  broget, 

Og  saa"  ...  —   ((Saa  stak  Du  af!"   —  ((Ja  vist, 
En  Morgen  det  var  taaget." 

—  ((Er  nu  Du  glad?"  —  „Ja  det  troer  jeg!  .  . . 
Dog  glad  ■?  ....   nei  ikke  rigtig !   . . . . 

Min  stakkels  Mo'er  ....  jeg  veed,   hun  er 
Saa  ængstlig,  saa  forsigtig!"  — 


Hornet   kliiitrer  alter, 

—  „Hun  har  det  godt!  frisk  som  en  Fisk!" 

—  „Hurra!    det  var  det  Bedste! 

Og  Fa'erV"   —   „Din  Fa'erV  ,  .  .  jo  vist  .  .  .  han  har 
Det  bedre  end  de  Fleste   .... 

„Du  sperger  mig  Ibrmeget,   Du! 
Og  jeg  staaer  her  og  prater  — 
Kom,  vi  maa  ind  og  hilse  paa 
De  gamle  Kaminerater." 

Saa  dandser  han  i   Haven  ind 
Med  Drengen  paa  sin  Skulder  — 
Eia!  hvor  hliver  der  med  eet 
Om  Bordet  Larm  og  Bulder! 


Men  Drengen  flyver  som  en  Bold 
Fra  Favn  til  Favn  i  Flokken. 
De  ruske  ham,   de  knibe  ham. 
De  trække  ham  i  Lokken; 

Han  jubler  høit:    „Hurra!    Nu  kan 
Jeg  mærke,  jeg  er  hjemme!" 
Da  klinger  gjennem  al  den  Larm 
Den  Gamles  Stentorstemme: 

,(Hold  inde,   Kinder!  hør,  jeg  bli'er 
Med  eet  saa  ter  i  Halsen; 
Jeg  troer  bestemt,   det  kommer  af 
Den  Dandsen  og  den  Valsen ! 

„Niels  Sengeløse  I    hoi,  kom  hid! 
Slip  Tøsene  saalænge !   .  .  .  . 
Du  kniber  ikke   —  hele  Syv! 
Du  staaer  ei  til  at  trænge. 

„Hent  mig  herned  den  store  Kurv^ 
For  Tørsten  er  uhyre, 
Og  kjør  saa  Batteriet  op! 
Du  protser,  og  vi  fyre." 

—   «Jo  vel,  Hr.  Lieutnant ! "   —   «Stop,  min  Søn! 
See  her!  der  har  Du  Penge. 
Kjøb  meer  endnu,  ifald  vi  til 
Reserven  skulde  trænge." 


—  „Jo  vel,  Hr.  Lieutnant!"  —  „Muntert,  Børn! 

laften  vil  vi  stikke 

Paa  Varerne  saa  jevnt  og  tæt, 

laften  vil  vi  drikke; 


Kfvuen. 

„Nu  har  jeg  nippet  længe  nok 
Saa  smaat  af  Fingerbellet  — 
laften  skal  jeg  vise  Jer, 
Hvor  David  kjebte  Øllet. » 

Revuen. 


r  aa  Leerbæk  Mark,  en  lille  Miil 
Fra  Veile,  staaer  Armeen: 
Musiken  spiller;  rundtomkring 
Det  klinger  i  Karréen. 


De  blanke  Vaaben  glimre  smukt; 
De  røde  Faner  suse 
For  Vindens  Kast,  og  Jubelraab 
I   Strømninger  frembruse. 


De  gjælde  Kongen.     See,  han  staaer 
Igjen  blandt  sine  Kjække, 
Imellem  dem,  hvis  Syn  hos  ham 
Maa  tusind  Tanker  vække. 

Han  staaer  blandt  dem,  der  kæmpet  har 
For  ham,   den  Kongefedte, 
Blandt  dem,  der  for  hans  gode  Ret 
I  Nødens  Time  bledte. 

Han  staaer  blandt  dem,   der  slog  en  Kreds 
Om  ham,  den  haardt  Forsøgte, 
At  trygt  sin  tunge  Kongepligt 
Han  hjemme  kunde  røgte; 

Hvad  Under,   om   den  flade  Mark 
Sig  hvælved  til  en  Kirke 
I  denne  Stund  om  ham  og  om 
Hans  levende  Dannevirke? 


Hvad  Under,  om  en  hellig  Ciru 
Greb  ham  og  greb  os  Alle? 
Hvor  der  blev  taust!    Man  høre   kan 
Et  Blad  til  Jorden  falde. 

Nu  taler  han  bevinget,   varmt. 

Alt,  hvad  hans  Sjæl  bevæger. 

Fra  Læben  strømmer  jevnt  og  smukt, 

Og  Sindet  inildt  det  kvæger. 


RevuL'ii. 

Saa  delir  Hæderstegn  han  ud 
Til  Høie  og  til  Lave, 
Og  milde  Ord  ledsage  smukt 
Hans  kongelige   Gave. 

—   Hvor  Store-Grundet  skraaner  ned 
Imod  det  skovbegroede 
Det  skjønne   Greis,  nu  Kongen  staaer 
Saa  rørt  og  stolt  tilmode ;     • 

Thi  rundtom  ham   sig  flokket  har 
I  tæt  og  trotast  Klynge 
Hans  tappre  Mænd.     I  kraftigt  Chor 
Begeistrede  de  synge : 


„Vel  mødt  igjen,   Kong  Frederik,  ved  Hæren! 

Til  Kamp  beredt  den  venter  kun  dit  Bud. 

Hvor  Stævnet  blodigst  var,   vi  frelste  Æren   — 

Lad  os  da  trøstigt  fegte  Striden  udi 

(jiv  Intet  bort.   thi  vid.   før  Du  skal   miste 

En  Fodbred  Jord  af  dine  Fædres  Land, 

Før  vil    vi  Alle  kæmpe  til  det  Sidste, 

Før  vil  vi   Alle  falde  som  een   Mand. 

Revnen. 


Og  hvis  dit  Blik  i  disse  tætte  Rader 
Har  søgt  forgjeves  mangen  Kammerat, 
Beklag  ham  ei !    vær  stolt  af  ham  som  Fader 
Og  husk,   for  Dig  han   døde  som  Soldat. 
I  Dødens  Stund   og  skilt  fra  sine  Kjære 
Hans  sidste  Suk  gjaldt  Fædrelandets  Ret, 
Hans  sidste  Tanke  var  din  Krones  Ære  — 
I   Kamp  for  den  vil  Ingen  blive  træt. 

3 

See  her  er  Nok,   der  vil  udfylde  Pladsen ! 
See  her  er  Nok,   der  kæmpe  vil  som  han, 
Men  ikke  Een  der  er  i  hele  Massen, 
Som  vil  see  deelt  sit  skjønne  Fædreland ! 
„Det  skal  ei  skee!"   det  Løfte  har  Du  givet 
„Det  skal  ei  skeel"   fra  Folket  lød  igjeni 
Og,   Kongen  troe  i  Døden  som  i  Livet, 
„  Det  skal  ei  skee  I "   vi  sværge  her  som   Mænd 


Det  var  et  gribende  Moment 
Af  dem,   der  mindes  længe. 
Det  var,  som   Hjertets  stærke  Slag 
Hver  Lænke  vilde  sprænge. 


Re  VU  en. 

Og  Kongen  blev  saa  murehvid, 
To  store  Taarer  trilled 
Ad  Kinden  ned;   dog  saae  man,   at 
Med  Magt  han  Stormen  stilled; 

Ug  med  et  varmt  og  mandigt  Smil 
Slog  han  til   Lyd  med  Haanden. 
„Det  skal  ei  skee,   det  lover  jeg!" 
Talte  han,  fast  i  Aanden. 

Uer  blev  en  Storm !    Du,  som  har  hørt 
I  et  Theaters  Kuber 
For  Scenens  Kunst  et  fattigt  Raab 
Af  nogle  hundred  Struber   — 

Xci,   Du  har  ingen  Maalestok 
For  dette  Skrig,   der  runger 
Ustandseligt,  med  Tordenbrag 
Fra  tyve  tusind  Lunger. 

Og  dette  Raab,  det  klinger  end! 
O  Drot!    Du  vil  det  høre, 
Saa  tidt  med  onde  Raad  man  vil 
Sig  nærme  til   dit  Øre! 

9* 

Kevuen. 

Advarende  det  klinge  vil, 
At  aldrig  Du  maa  glemme, 
At  det  er  Folkets  gode  Ret 
Sin  Fremtid  at  bestemme; 

At  denne  Ret,   hvorfor  det  stred, 
Skal  Ingen  det  fravriste. 
At  denne  Ret,  hvorfor  det  led, 
Tør  Ingen  det  fraliste.    — 

Der  var  en  Jubel  overalt! 

Paa  Alles  Læber  hørte 

Man  Kongens  Ord,  og  mangt  et  Blik 

Med  Taarer   sig  tilslørte. 

Den  tappre  Oberst  taler  nu 
Med   Kongen.     Ordet  flyder 
Med  Varme  fra  hans  Læber.     See! 
Kongen  ham   Haanden  byder. 

Nu  vinker  han.     Hvem  springer  fremV 
Det  er  vor  Ven,   den  Lille. 
Paa  Kongen  fæster  han  saa  glad 
To  Oine,  klare,  milde. 

Mens  Kinden  brænder,  varm  og  rød, 
Og  Munden  leer  fornøiet, 
Med  Haand  til  Huen  staaer  han  der 
Saa  stiv  og  stram  i  Tøiet. 

Paa  Kongens  Spørgsmaal  svarer  han 
Paa  Timen  nok  saa  sikker; 
Det  muntre  Drengelune  frem 
Igjennem  Svaret  stikker. 

Og  Kongen  seer  hans  lille  Haand, 
Der  mærket  er  af  Arret  — 
„Det  har  gjort  ondt?"   han  spørger  med 
Kt  Smil,   med  Medynk  parret. 

—    ,(Aa  nei,  for   „Avanceer"  jeg  slog". 
Han  svarede  behjertet. 
„Hvis  „Retireer"  jeg  havde  slaaet, 
Saa  havde  det  vist  smertet."   — 


Og  Kongen  lo.      „Du  er  en  brav. 

En  prægtig  Dreng  I "   han  smilte. 

„Hvad  ønsker  Du  af  mig!"    —   Hans  Haand 

Paa  Drengens  Skulder  hvilte. 

Revuen. 

Den  Lille  taug.     Han  mærked  nok. 
Det  Øieblik  var  vigtigt. 
„Hvad  ønsker  Du?"    —   Han  svarer  rask: 
„At  lære  noget  Rigtigt." 

Rørt  og  forbauset  Kongens  Blik 
Paa  ham  sig  længe  hefter; 
Han  sporer  \'ingeslaget  af 
En  Aand,   der  eier  Kræfter. 

„Det  skal  Du!"   mæler  han  med  stærk, 
Men  mildt  bevæget  Stemme. 
„Kom  ud  til   mig  paa  Fredriksborg   — 
Jeg  skal   Dig  ikke  glemme." 

—  Hvor  er  han  glad,  vor  Helt!  hvor  leer 
Nu  Hjertet  ham  i  Brystet! 
Med  eet  to  stærke  Arme  har 
Ham  tæt  i  Favnen  krj'stet. 

Det  er  hans  Pleiefa'er,   der  vil 
Ham  rørt  til  Hjertet  trykke. 
„Tak,  tusind  Tak,"   den   Lille  skreg, 
„Dig  skylder  jeg  min   Lykke." 


KeviK'U. 

—   „Visvas!  det  er  ei  mig,  det  er 
Min  Oberst,  Du  skal  takke ; 
Han  Hjertet  har  paa  rette  Sted, 
Og  han  forstaaer  at  snakke. 

„Men  Du  kan  ogsaa  snakke,   Du! 
Ja,  Død  og  al  Ulykke, 
Og  det  med  Kongen  ....  som  I  var 
To  Alen  af  eet  Stykke. 

„Naa,   følg  nu  med.      Vi  tale  maae 
Endnu  om  Et  og  Andet, 
Før  vi   ....   den  Sol  den  stikker  da 
I  Øiet  reent  forbandet!^' 


Han  tørrer  Øinene.      „Seer  Du, 

Vi  skilles  nu.  Du  Lille ! "   .... 

—  „Hvad  skilles!  Vi?"   —   „For  Pokker,  ja! 

Der  er  ei  Tid  at  spilde; 


„For  ellers  voxer  Du  jo  reent 
Fra  Skolebænk  og  Skammel. 
Jeg  kunde  trænge  til  det  selv, 
Men  nu  er  jeg  for  gammel. 


^35 

^(Reis  derfor  strax  og  reis  med  Gud! 
Men  husk,  naar  Du  er  hjemme"    .... 
Her  brød  han  af  og  vedblev  med 
En  barsk,  paatagen  Stemme : 

„Men  det  er  Vaas  I   ....   det  var  ei  det. 
Hvorom  vi  skulde  snakke   .... 
Ja  det  er  klart,  jeg  mærker  nok, 
At  jeg  gaaer  ned  ad   Bakke ; 

„Jeg  mener,   naar  Du  kommer  hjem," 

—  Han  syntes  sig  at  samle  — 
„Saa  er  det  muligt,   at  Du  fandt 
Ei  Alting  ved  det  Gamle"    .... 

—  ((Min  Mo'er  er  dedl"  skreg  Drengen  vildt. 

—  „Vist  eil   ....   der  er  jo  Flere"    .... 

—  „O  Gud,   min  Ea'er!   .  .  .  Tal  kun  reentud  ! 
Jeg  skal   ei  see  ham  mere." 

Og  med  et  Skrig  han  kaster  sig 
Fortvivlet  ned  paa  Jorden. 
Forskrækket  staaer  hans  gamle   Ven, 
Han  er  som  ramt  af  Torden. 


Revnen. 

„Der  bar  jeg  mig  nok  deiligt  adl 
Jo  jo,  jeg  er  den  Rette ! 
Han  lofter  ham  fra  Jorden  op, 
Han  seer  paa  den  Forgrædte : 

„(lid  det  var  mig,   den  havde  ramt, 
I  )et  Asen  af  en  Kugle  !   .  .  .  . 
Min  stakkels  Dreng !  Kom  til  Dig  selv  I 
See  paa  mig  blot  en  Smule ! 

„Det  er  jo  mig,   din  anden  Fa'er, 
Der  skjænder  og  der  brummer  I   .  .  .  . 
Ja  græd  Du   kun,   det  gjør  Dig  godt! 
(iræd   Du  kun  ud  din   Kummer."    — 


Saa  gik  de  tause,  Haand  i  Haand, 
I  Mørket  ind  til   Byen, 
Mens  Tropperne   med   Hurra  drog 
Tilbage  fra  Revuen. 

Med  Glædesskrig  de  drage  hjem, 
Og  Jubel  dem  ombølger; 
Med  tunge  Hjerter  gaae  de  To, 
Og  Sorgen  med  dem  følger. 

Et  Lyshav  strømmer   frem   med  eet 
Fra  Gaderne  i  Veile   — 
I  Drengens  taarefyldte  Blik 
De  blanke  Lys  sig  speile ; 

Og  Natten  gaaer  med  Sang  og  Klang 
Fra  Gader  og  fra  Stræder   — 
Han  sidder  stille  paa  sin  Seng, 
Og  bitterlig  han  græder. 


Hjemkomsten. 


o  om  Alting  i  en  Kredsgang  gaaer 
Efter  de  gamle  Noder, 
Saa  vender  Digtet  atter  nu 
Tilbage  til  Nvboder. 


I  Rensdyrsgaden  —  det  er  sandt, 
Jeg  husker  ei  det  Nummer  — 
Der  træffe  vi  den  Lilles  Mo'er 
Alene  med  sin  Kummer. 

Det  er  en  Søndag.     Udenfor 
Paa  Gaden  Alt  er  stille; 
I  Stuen  titter  Solen  ind 
Med  sine  Straaler  milde. 

Den  skinner  paa  det  hvide   Gulv, 
Paa  Meublerne  derinde; 
Alt  er  saa  bonet,  blankt  —  der  er 
Et  Støvgran   ei  at  finde. 

I  Vindueskarmen  en   Buket 

Af  friske   Blomster  dufter, 

Og  Morgenvinden  sundt  og  friskt 

Igjennem  Vinduet  lufter. 

Den  vifter  sit:    Frisk  Mod!  ret  som 
Hin  Morgenstund  den  vifted 
Paa  Volden,   da  det  sidste  Blik 
Med  Drengen  ømt  hun  skifted. 

Hvor  mange  bittre  Taarer  har 
Hun  ikke  fældet  siden ! 
Ak,   disse  Kinders  Purpurlys 
Har  Sorgen  slukt,   ei  Tiden! 

Men  Sorgen  har  en  Majestæt, 
Der  mildt,  sig  aabenbarer : 
De  blege  Træk,  der  falmed  nys, 
Den  luttrer  og  forklarer; 

Og  for  hver  jordisk  Skjønhedstræk, 
Der  gaaer  i  Kampen  under, 
Den  kalder  frem  et  himmelsk,  som 
Bag  Larven  stille  blunder. 

Hun  læser  fromt,   andægtigt  i 

Sin  Psalmebog  og  venter 

Paa  Klokkens  Klang  fra  Taarnet,  som 

Til  Kirken  hende  henter. 


Paa  engang  et  forvirret  Raab 
Til  hendes  Øre  trænger. 
Det  nærmer  sig,   det  voxer  —   nei, 
Hun  skuffer  sig  ei  længer! 

Man  raaber  høit  paa  hendes   Navn, 
Man  flokker  sig  derude: 
En  Mængde   Hov'der  titte  glad 
Ind  ad  den  aabne  Rude ; 


Iljeiiikomstfn. 

Og  Døren  rives  heftigt  op, 
Nu  tier  hver  en   Klage ! 
I  Favnen  holder  hun  sin  Dreng 
Alt,   hvad  hun  har  tilbage. 

Og  ind  i  Stuen  stormer  rask 
En  Sværm  af  Nybo'erskoner, 
Af  gamle  Kammerater  og 
Bedagede  Matroner; 

Thi  tro  blot  ei,   man  glæder  sig 
Alene  i  Nyboder! 
Der  Sorg  og  Fryd  er  Fællesgods! 
Man  favner  Søn  og  Moder; 

Man  jubler  med,   man  græder  med, 
Enhver  sin  Andeel  tager; 
Den  ene  bringer  Kaffe  ind, 
Den  anden  bringer  Kager. 

De  lykkelige  To,  de  har 

Kun  Øie  for  hinanden   — 

(jMin  egen  Mo'er!"  —    „Min  søde  Dreng, 

Jeg  taber  vist  Forstanden ! " 


141 


112  Hjemkomsten. 

Hun  knuger  ham  til  sig.     Der  er 
En  Kyssen  og  en  Klappen! 
Paa  engang  faaer  han  Øie  paa 
De  sorte  Baand  paa  Kappen ; 

Og  store  Taarer  styrte  frem, 

Men  kjækt  han  sig  betvinger. 

Han  smiler  ....   han  fortæller.     Varmt 

Fra  Læben  Ordet  klinger; 

Men  hvergang  sine  Minders  Skat 
Han  i  en  Sum  vil  samle, 
Saa  kommer  han  tilbage  til 
Sin  Lieutnant,  til  sin  Gamle. 

„Saa  var  det  ham,   der  sendte  mig 

De  mange,  mange  Penge, 

Dengang  . . .  jeg  skrev  . . .  din  Fa"  er  ..."   Sin  Graad 

Hun  maa  tilbagetrænge. 

„Ja  det  var  ham!    Aa  det  var  ham!" 
I  samlet  Chor  nu  lyder.    -- 
„Om  slige  Ting  han  taler  ei," 
Den   Lille   dem   afbrvder. 

Saa  taler  han  om   Kongen.      See ; 
De  klare  Oine  skinne  I 
Han  taler  om   hans  varme   Ord, 
Der  aldrig  gaae  af  Minde ; 

Han  taler  om,  hvad  huldt  han  har 
Paa  Veile  Mark  ham  lovet  — 
En  Fremtid,  lys  og  smuk,   som   knap 
At  tænke  sig  han  voved. 

De  juble  høit.     Det  ringe  Tag 
En  Himmel  slutter  inde. 
Og  Kongens  Navn  velsignes  rørt. 
Og  Glædestaarer  rinde. 

—    —    Hvor  flyder  rask  nu  Tidens  Strøm. 
Af  ingen  Modgang  dæmmet ! 
Den  milde,  kongelige  Haand 
Man  sporer  alt  i  Hjemmet! 

En  Skat  af  Bøger  er  der  alt, 
En  Skat  med  gyldne  Renter; 
Paa  Bordet  ligger  Tavler,   Kaart, 
(Jg  smukke  Instrumenter. 


I  Al  Hjeiiik(jiiisUn. 

I   dette  hjemlige  Asyl 
Udvikles  nu  for  Livet 
De  rige,   skjønne  Evner,   som 
En  (Juddom  har  ham   givet. 

Det  er  endnu  det  samme   Blik. 
De  samme  Øine  milde; 
Et  andet  Udtryk  kun  de  taae 
Af  Sjælfuldhed  og  Snille. 

Det  er  endnu  den  samme  Rest, 
Kun  Sproget  er  et  andet;   — 
Forandret  Præg  kun  Menten   tik. 
Metallet  er  ublandet. 


Eet  uforandret  blev  —  derved 
Han  skal  sig  ikke  skamme! 
Det  trofastvarme  Hjerte   blev 
I  Et  o  er  Alt  det  samme. 


Det  glemmer  Intet.      Naar  han  har 
En  Time  fri,   da  skriver 
Han  frofast  til  sin   gamle   Ven; 
Det  styrker  og  opliver. 

Og  naar  hans   Arbeid  falder  tungt, 
Og  stundom  lidt  han  sukker, 
Et  lille  Pigehoved  tidt 
Da  frem  for  Tanken  dukker. 

Han  tænker  paa  den   Lille,  som 
Har  sagt,   at  hun  ham  venter; 
Det  morer  ham,   det  muntrer  ham. 
Og  Kraft  deraf  han  henter.   — 

Saaledes  Vinteren  gik  hen; 
Men  dengang  Vaaren  vendte 
Tilbage  til  vort  Land,  igjen 
Sin  Fakkel  Krigen  tændte; 

Og  strax  et  Sørgebudskab  kom. 
Der  sænked  os  i  Smerte ; 
Det  traf  Nationens  Stolthed,   men 
Det  traf  Nyboders  Hjerte. 

Den  Lille  sad  saa  taus  og  bleg 
J  disse  Sorgens  Dage; 
Han  prøved  ved  forstærket  Flid 
Sin  Smerte  at  forjage. 

H.  P.  Holst :    Udvalgte  Skrifter.     IV. 


Hjeiukoinsten, 

Og  Tiden  gik,  da  lød  igjen 
Et  Budskab,  men  et  andet! 
Det  var  en  Seierstorden,   der 
Gav  Gjenlyd  rundt  i  Landet. 

Det  var  hin  Dag  ved  Frederits, 
Hvorefter  Hæren  længtes, 
Da  knusende  faldt  Hevnens  Arm, 
Og  Oprørshæren  sprængtes; 

Hin  stolte  Dag,  då  Dansken  stred 
Saa  ftist  med  Modets  Flamme, 
At  dansk  og  tapper  atter  blev 
To  Udtrj'k  for  det  Samme ; 

Hin  skjønne  blodbestænkte  Dag, 
Der  vidner  høit  for  Alle; 
At  med  en  saadan  Sønneflok 
Kan  Danmark  ikke  falde. 

—  Hvor  funkle  Drengens  kjække  Blik ! 
Han  Bogen  fra  sig  slænger; 
De  gamle  Minder  vaagne  stærkt. 
Han  styrer  sig  ei  længer. 

Han  styrter  hen  til  Hornet;  ned 
Fra  Væggen   han  det  river   — 
Da  falder  Blikket  paa  hans  Mo'er; 
Af  Skræk   til   Is  hun  bliver! 

Han  skammer  sig.     Sit  Horn  igjen 
Han  hænger  op  paa  Krogen,. 
Saa  gaaer  han  hen  og  sætter  sig 
Taalmodig  taus  til  Bogen.  —  — 

Der  gik  en  Jubel   Landet  rundt, 
Og  alle  Hjerter  brændte 
Af  Tak  til  dem,  de   Kjække,  der 
Det  Seiersbud  os  sendte. 


Hvor  smukt  udtalte  den  sig  ei, 
Men  smukkest  uden  Mage, 
Da  Kjøbenhavn  strax  efter  tik 
Sine  Septemberdage; 

Da  Borgeren  sit  Hjertes  Guld 
Til  Takkeoffer  mønted, 
Og  Byen  sig  med  Flag  og  Baand 
Og  Blomsterkrandse  pynted  — 

Og  pynted  sig,  ei  for  at  see 

Koket  sig  selv  i  Speilet 

Og  prale  med  sin  nye  Pynt  — 

Nei,  tro  det  ei !  vidt  leilet  I 

Men  pynted  sig,   en  Moder  lig. 
Hvis  Alders  Brøst  vil  dækkes. 
For  at  i   Gjensynstimen  hun 
Maa  sine  Sønner  tækkes  I 

O  Kjøbenhavn!  hvormeget  man 
Om  dine  Brøst  end  kives, 
For  denne  skjønne  Tanke  skal 
Dig  megen  Brøst  tilgives ! 

Til  disse  Dages  rige  Glands 
Jeg  fører  Dig  tilbage. 
Da  seierrige  Tropper  vi 
Saae  gjennem  Byen  drage; 

Da  vi   dem  rørt'  til  Taarer  saae 
At  standse  og  at  dvæle, 
Da  hver  en  Muur  stod  blomstersmykt, 
Da  Stenene  fik  Mæle  — 

Og  raabte  heit:    „Velkommen  hjem! 
Velkommen  hid,  I  Kjække!" 
Mens  Kjærester  og  Koner  brød 
De  Tappres  faste  Række ! 

—  Hvem  rider  der  om   Hjørnet,  for 
Fra  Stadsen  bort  at  smutte? 
Hans  Kæmpekrop  er  blomsterdækt. 
Ja  selv  hans  Støvler  strutte ! 

Vi  kjende  ham,   vor  gamle  Ven! 
Et  Skrig  hen  til  ham  trænger  .... 
See  blot!    Et  kraftigt  Tag,  og  ham 
Om  Halsen  Drengen  hænger! 

Hvor  larmer  man,   hvor  jubler  man ! 
Med  Skrig  og  Hurra  skiftes, 
Og  Blomster  hagle  om  dem  ned, 
Fra  Vindverne   der  viftes ! 


Ved  Siden  Drengens  Moder  staaer: 
Hun  har  idag  lagt  Sorgen, 
Og  Øiet  straaler  varmt  og  mildt 
Som  Sol  en  Sommermorgen. 

Han  rækker  Moderen  sin   Haand, 
Drengen  har  han  paa  Hesten. 
Saa  fremad,   marche  I   —  Din  Phantasi 
Jeg  overlader  Resten. 

Men  er  der  Sandhed  i  de  Træk, 
Som  Digtet  har  Dig  givet, 
Saa  vil  Du  Drengens  Fremtid  see 
Af  dem  i  Perspektivet. 

Hvis  Du  har  seet  ham  modnes  rask 
I  Tidens  stærke  Storme, 
Og  seet,  hvor  underfuldt  at  de 
Det  unge  Sind  kan  forme: 

Saa  vil  han  for  din  Tanke  staae 
Imellem  dem,  der  siden 
Skal  hænge  Krands  paa  Danmarks  Hu? 
Og  skjærme  det  i  Tiden  I 

Otockholm  var  denne  Gang  kun  Gjennemgangspunktet  for 
en  længere  Udflugt;  men  naar  man  ikke  kan  slaae  sig  til 
Ro  der,  skal  man  ikke,  som  jeg,  ile  strax  op  til  Mose- 
bakken. Staaer  man  ferst  deroppe ,  og  har  man  under 
sine  Fødder  —  ligesom  paa  et  broget  Reliefkaart  — 
Kungsholmen ,  Norrmalm ,  Blasieholmen  ,  Skibsholmen, 
Ladugardslandet  og  bjurgården,  saa  slipper  man  ikke 
derfra  saa  let.  Man  lægger  først  een  Dag  til,  saa  to,  tre 
og  fire,  for  at  gjensee  saameget  som  muligt  af  disse  Her- 
ligheder, og  har  man  saa  tilmed  kjære  og  fortræffelige 
Venner,  der  holde  fast  paa  En,  saa  maa  man  næsten  rive 
sig  løs  med  Magt  for  at  komme  ud  af  denne  Tryllekreds. 
Endelig  slap  jeg  ud  af  den,  og  den  i6de  Juni  lidt 
efter  Midnat  gik  jeg  ombord  paa  Dampskibet  Wiborg  for 
over  Finland  at  gaae  til  St.  Petersborg.  Det  var  ganske 
lyst,  da  vi  kom  ombord  og  fulstændigt  stille.  Skibet  laa 
lige  udenfor  Beskows  smukke  og   venlige  Hus  ,    hvori   jeg 

for  et  Par  Aar  siden  havde  tilbragt  saamange  lykkelige 
Timer  —  nu  var  der  øde  og  dødt  derinde ,  stille  som 
i  Graven.  Jeg  havde  for  et  Par  Dage  siden  været  der 
og  fundet  Alt  paa  det  gamle  Sted,  Alt  undtagen  ham 
selv,  den  fine,  ridderlige  og  dybsindige  Aand,  som  Sverrig 
længe  vil  savne.  Det  var  derfor  intet  Under,  at  jeg  blev 
lidt  tung  om  Hjertet  og  faldt  i  Tanker,  der  vare  alt  andet 
end  lystelige.  Jeg  blev  reven  ud  af  dem  ved  et  kraftigt 
Hurra  nedefra  Stranden.  Skibet  lettede  i  det  samme.  Vi 
havde  faaet  en  Mængde  Finner  ombord,  unge  Karlfolk 
og  Piger  i  deres  plumpe,  men  maleriske  Dragt;  de  havde 
tjent  som  Tyende  i  Stockholm  og  vendte  nu  med  nogle 
faa  Penge  tilbage  til  deres  fattige  Hjem.  Deres  Lands- 
mænd, der  maatte  blive  tilbage,  gave  dem  dette  Hurra 
med  paa  Veien  til  de  „tusinde  Søers  Land",  som  de 
sagtens  misundte  dem,  at  de  først  skulde  gjensee;  men 
de  Bortdragende  saae  alligevel  ikke  glade  ud,  og  Taarerne 
randt  dem  ned  ad  Kinderne,  mens  de  svingede  til  Far- 
vel med  deres  Huer  og  Tørklæder.  Der  var  Poesi  i 
denne  Scene,  noget  Velgjørende  og  Befriende ,  som  uvil- 
kaarligt  ogsaa  bragte  mig  til  igjen  at  see  fremad. 

En  Søtour  paa  otte  og  firsindstyve  Timer  er  just  ikke 
den  behageligste  Udsigt,  men  Skibet  var  godt  og  beqvemt, 
Veiret  var  blikstille,  Reiseselskabet  muntert  og  livligt,  og 
det  Hele  lovede  en  god  Overfart ;  dog  at  den  skulde 
overgaae  mine  dristigste  Forventninger,    drømte  jeg   ikke 

om.  Stockholms  Skjærgaard  er  smuk  og  malerisk,  det  er 
en  bekjendt  Sag,  men  om  den  øvrige  Deel  af  Reisen 
vidste  jeg  Intet,  Tidligt  paa  Formiddagen  havde  vi 
allerede  Ålandsøerne  i  Sigte;  Havet  var  blankt  som  et 
Speil,  Luften  var  mild  og  varm  som  i  Syden,  og  rundt- 
om os  udfoldede  der  sig  et  henrivende  Panorama.  \'i 
seilede  gjennem  et  Archipelag  af  de  deiligste  Øer;  snart 
syntes  de  at  slutte  sig  sammen  for  Øiet  og  omgive  Skibet 
til  alle  Sider  med  en  Steenmuur,  snart  aabnede  de  sig 
igjen  og  lod  Blikket  streife  frit  omkring  til  alle  Sider. 
Man  kan  ikke  tænke  sig  et  mere  broget  afvexlende  Syn 
end  disse  pittoreske  Øgrupper,  der  nu  løfte  sig  majestætisk 
høit  op  af  Havet  og  stirre  En  mørkt,  alvorligt,  næsten 
truende  imøde.  og  nu  ligge  let  henkastede  paa  Vandet 
ligesom  deilige  Buketter.  Jeg  har  aldrig  seet  det  Vilde 
og  Barokke  i  den  Grad  parret  med  det  Smilende  og 
og  Gratieuse.  Hvor  er  dog  en  Seilads  paa  Rhinen, 
Rhonen  eller  Donau  monoton  og  kjedsommelig  imod 
denne  uendelige  Afvexling,  denne  uudtømmelige  Mangfol- 
dighed! Jeg  begriber  ikke,  at  denne  Søtour  gjennem  den 
bothniske  og  finske  Bugt  ikke  er  verdensberømt  og  efter 
en  ganske  anden  Maalestok  drager  de  Reisende  til  sig, 
thi  saaledes  som  jeg  har  skildret  den  her,  saaledes  fortsætter 
den  sig  til  Åbo,  til  Helsingfors,  til  Wiborg  —  kun  igjen- 
nem  altid  nye,  friske  og  tiltalende  Former,  saaledes  som 
kun   Naturens    store    Bygmester    er    istand    til    at    opfinde 

dem.  Een  Ting  maa  dog  ikke  glemmes:  man  maa  have 
smukt  Veir,  helst  saa  smukt  Veir,  som  vi  havde  det,  men 
i  al  Fald  hverken  Storm  eller  Taage ,  thi  i  Storm  er 
Passagen  mellem  disse  Øer,  der  undertiden  indsnevrer  sig 
saaledes,  at  Skibet  netop  kan  komme  igjennem,  farefuld 
og  piinlig,  og  i  Taage  er  den  umulig. 

Jeg  nævnte  for  lidt  siden  de  tre  tinske  Byer  Abo, 
Helsingfors  og  Wiborg,  og  da  de  ikke  ligge  paa  alfar 
Vci,  kan  det  maaskee  interessere  at  høre  lidt  om  dem, 
i  det  mindste  saameget  som  jeg  har  kunnet  opfatte  i  de 
syv  til  otte  Timer,   Skibet  ankrede  op  ved   hver  enkelt. 

Åbo  er  den  ældste  Stad  i  Finland  og  i  tidligere 
Dage  den  betydeligste.  Naar  man  seiler  ind  i  x\urajoki 
eller  Floden  ved  Åbo,  maae  større  Skibe  blive  liggende 
strax  ved  Indseilingen  og  der  losse  og  indtage  deres  Lad- 
ning. Her  ligge  Boxholm,  et  lille  rødmalet  Fiskerleie,  og 
oppe  paa  Høiderne  Åbohus,  en  gammel  Fæstning  med 
Taarn ,  der  nu  bruges  som  Fængsel.  Dampskibet  løber 
lige  ind  til  selve  Byen  og  ankrer  udfor  Societetshuset, 
der  er  Byens  fornemste  Gjæstgiversted.  Staden  har  et 
venligt  Udseende,  hvilket  skriver  sig  fra,  at  den  i  1827 
saagodtsom  totalt  afbrændte.  Af  iioo  Huse  brændte 
7<S6,  deriblandt  Byens  Universitet  og  Bibliothek ,  og  efter 
dette  Slag,  har  Byen  aldrig  formaaet  at  reise  sig.  Den 
blev  vel  bygget  op  igjen  med  brede  og  nette  Gader, 
men  den  mistede  lidt  efter  lidt  sin  Handel,  og  Universi- 

tetet  forlagdes  til  Helsingfors.  Dens  ældgamle  Kathedral, 
den  første  christne  Kirke  i  Finland,  staaer  der  endnu  og 
tiltrækker  Øiet  ved  sin  forunderlige  Bygningsstil.  Blandt 
dens  mange  Monumenter  fra  Fortiden  er  der  ogsaa  et  for 
Cathrine  Mansdatter ,  den  tinske  Bondepige ,  som  Krik 
den  Fjortende  giftede  sig  med ,  og  som ,  efter  at  have 
baaret  den  svenske  Krone,  igjen  vendte  tilbage  til  sin 
fattige  Fødeby,  da  hendes  kongelige  Husliond  blev  kastet 
i  Fængsel  og  døde  der.  Tætved  Kathedralen  er  der  en 
smuk  Bronzestatue  af  Henr.  Gabriel  Porthan.  Finlands 
første  Historieskriver.  Den  er  bekostet  af  Finner,  men 
opført  under  russisk  Høihed.  Paa  Fodstykket  seer  man  Fin- 
lands gamle  Vaaben  og  Relief  billeder  af  Tengstrøm  og 
Franxén,  Porthans  Lærere.  —  At  Abo  har  et  stort  og 
smukt  udstyret  Theater  med  tre  Logerækker,  niaa  fore- 
komme en  Kjøbenhavner  besynderligt;  men  det  forholder 
sig  virkelig  saaledes ,  thi  jeg  var  saa  heldig  at  slutte  min 
Aften  der  med  at  see  et  Digterværk,  som  der  er  gaaet 
stort  Ry  af  baade  i  Stockholm  og  i  Finland.  Det  var 
Daniel  Hjort,  en  Femakts-Tragedie  af  en  ulykkelig  ung 
Digter  ved  Navn  Julius  Wecksell,  der  nu  sidder  i  en 
Daareanstalt.  Der  var  ganske  vist  enkelte  Skjønheder  i 
hans  Arbeide,  men  at  der  skulde  være  Steder  deri,  som 
fordunkle  Runeberg,  hvilket  man  forud  havde  forsikkret 
mig  —  mærkede  jeg  ikke.  Hvad  jeg  derimod  godt  kunde 
mærke    var,     at    der    vrimlede    af    Allusioner    til    Nutids- 

Forhold,  som  man  ikke  skulde  troe  at  en  russisk  Cencur 
vilde  lade  passere,  eller  at  russiske  Officerer  saa  gemytligt 
vilde  sidde  og  høre  paa. 

Føler  man  sig  lidt  trykket  ved  at  see  Åbos  Tilbage- 
gang, voxer  denne  Følelse,  naar  man  fra  Søsiden  nærmer 
sig  Helsingfors  og  seer  det  mægtige  Sveaborg  ligge  foran 
sig.  Hvilken  fomnderlig  Skjebne,  at  dette  Kæmpeværk, 
der  kostede  det  fattige  Sverrig  25  Millioner  at  opføre,  at 
dette  „Nordens  Gibraltar",  som  Sverrig  byggede  med  saa 
store  Opoffrelser  for  at  have  et  Værn  mod  sin  mægtige 
Nabo,  at  denne  uindtagelige  Fæstning  ved  det  første 
Angreb  og  saagodtsom  uden  Sværdslag  faldt  i  Russernes 
Hænder!  Sveaborg,  der  blev  bygget  efter  Grev  Ehren- 
swiirds  Tegninger  og  under  hans  Ledelse,  blev  den  6te 
Marts  1808  angrebet  af  Russerne  under  General  Suchtelen. 
Admiral  Cronstedt  forsvarede  Pladsen  med  6000  Mand 
og  to  Fregatter.  Da  Suchtelen  stillede  den  latterlige 
Fordring  til  ham ,  at  han  skulde  overgive  Fæstningen, 
svarede  Cronstedt,  at  han  vilde  gjøre  det,  hvis  der  ikke 
inden  den  3die  Mai  kom  fem  Linieskibe  til  hans  Und- 
sætning, Man  betragtede  det  som  en  Spøg,  og  selv 
Russerne  troede  ikke  paa  Muligheden  af  at  vinde  saa  let 
en  Seir;  men  da  den  3die  Mai  kom,  og  ingen  Undsætning 
var  isigte,  overgav  Cronstedt  for  ramme  Alvor  Fæstningen 
med  al  dens  Munition,  Skibe  og  Garnison  til  Russerne. 
Hvad  der  har  forledt   ham   til  at   begaae  denne  afsindige 

Handling  er  aldrig  blevet  opklaret;  men  hans  Navn  er  i 
Sverrig  stemplet  med  Had  og  Foragt,  thi  Sveaborgs  Over- 
givelse,  der  afgjorde  Finlands  Skjebne,  er  det  mørkeste 
og  sørgeligste  Blad  i  Sverrigs  Krigshistorie.  Under  Krim- 
krigen blev  Sveaborg  anden  Gang  angrebet  i  1855  af  en 
fransk-engelsk  Escadre.  Der  blev  kastet  en  utrolig  Mængde 
Bomber  og  Granater  ind  i  Fæstningen,  og  de  tændte  og- 
saa,  men  det  var  kun  Magaziner  og  Gaserner,  der  brændte 
—  Fæstningens  mægtige  Granitblokke  led  ikke  det  mindste. 
Rigtignok  meddelte  Times  i  de  mest  hoverende  Udtryk, 
at  Sveaborg  var  sløifet  og  nedbrændt;  men  da  den  forenede 
Flaade  kort  efter  maatte  gaae  bort  med  uforrettet  Sag, 
var  Bladet  nødt  til  at  gjenkalde  sin  Efterretning  som  for- 
hastet og  meddele  sine  Læsere,  at  Sveaborg  stod  der 
endnu. 

Aldrig  saasnart  har  man  passeret  Fæstningen,  før  man 
overraskes  ved  Synet  af  den  rige,  smukke  og  blomstrende 
By,  der  ligger  bagved  dens  Mure.  Beliggenheden  af 
Helsingfors  er  fortr^'llende ,  og  hvor  Øiet  streifer  hen, 
nøder  det  prægtige  Kirker  og  imponerende  Bygninger, 
^lan  behøver  ikke  at  gaae  mange  Gader  igjennem  for  at 
overbevise  sig  om ,  at  den  er  Russernes  Kjæledægge ,  og 
it  de  gjøre  Alt  for  at  hæve  og  vinde  den.  Blandt  de 
prægtige  Bygninger,  der  smykke  Helsingfors,  indtager 
senatet  og  Universitetet  den  første  Rang;  de  saavelsom 
rheatret ,  der  ligger  ligefor  en  lang ,    udmærket  smuk  Es- 

planade,  vilde  være  en  Prydelse  for  enhver  Hovedstad. 
At  Theatret  maa  vække  en  Kjøbenhavners  Misundelse  er 
aabenbart,  thi  det  er  bygget  i  samme  Stil  og  med  samme 
Dimensioner  som  det  afbrændte  Dresdener ,  og  hvad 
det  decorative  Element  angaaer,  staaer  det  betydelig  over 
det.  Helsingfors  har  ogsaa  et  stort  Bibliothek  og  et  rigt 
naturhistorisk  Museum,  som  jeg  dog  ikke  fik  at  see,  fordi 
jeg  foretrak  at  tilbringe  de  Timer,  jeg  endnu  havde  at 
raade  over,  med  min  fortræffelige  Ungdomsven ,  Professor 
Cygnæus,  en  af  Finlands  fremragende  Mænd  og  betyde- 
lige Digtere.  Min  Glæde  over  at  gjensee  ham  og  udvexle 
med  ham  Ungdomsmindernes  „Husker  Du  dengang,  og 
husker  Du  det?*^  var  saa  stor,  at  jeg  formelig  var  gjerrig 
paa  Minuterne ,  jeg  kunde  tilbringe  i  hans  Selskab.  Vi 
skiltes  ad  med  de  oprigtigste  Løfter  om  at  gjensee  hin- 
anden endnu  engang,  men  om  det  skeer  i  Kjøbenhavn, 
Helsingfors  —  eller  paa  et.  tredie  Sted,  det  hører  vel  til 
de  Spørgsmaal,  som  vi  ere  bedst  tjente  med  ikke  at  faae 
Rede  paa. 

Naar  jeg  nu  tilføier  om  Wiborg,  som  vi  naaede  den 
tredie  Dags  Eftermiddag  Kl.  6 .  at  den  har  en  betydelig 
Havn,  at  der  lige  for  denne  Havn  ligger  Ruinerne  af  et 
ældgammelt  Slot  med  et  stateligt  Taarn,  som  skal  være 
opført  af  Thorkel  Knutson ,  og  at  der  i  dens  uanseelige 
Ciader  rører  sig  en  travl  \'irksomhed,  der  giver  et  godt 
Vidnesbyrd  om  dens  Handel  og  Industri,  saa  har  jeg  om- 


Til  Finland  og  Rusland.  i  6 1 

trent  sagt  Alt,  hvad  jeg  veed  om  de  finske  Byer,  som  vi 
anleb,  og  saa  kan  jeg  igjen  roligt  gaae  ombord  paa  Damp- 
skibet til  St.  Petersborg. 

Da  jeg  næste  Morgen  kom  op  paa  Dækket,  vare  vi 
midt  i  den  bothniske  Bugt.  Veiret  var  ligesom  alle  de 
ibregaaende  Dage  straalende  smukt,  Havet  blankt  og  stille, 
og  ikke  en  Sky  viste  sig  paa  Himlen.  Omtrent  Kl.  8  fik 
vi  Cronstadt  isigte.  Det  ligger  for  lavt  til  at  gjere  nogen 
imponerende  Mrkning,  men  Synet  af  dets  Masteskov  og 
Granitbefæstninger ,  dets  Værfter  og  Magaziner  er  yderst 
tiltrækkende.  Det  var  disse  Granitmure,  som  Napier  under 
Krimkrigen  skulde  angribe.  Man  forsikkrer,  at  den  gamle 
Sømand  var  saa  glad  over  dette  Hverv  og  saa  sikker  paa, 
at  det  maatte  lykkes  ham  i  en  Haandevending ,  at  han 
lovede  sine  Matroser,  at  de  skulde  spise  deres  Frokost  i 
Cronstadt  og  deres  Middag  i  St.  Petersborg;  men  efter 
en  Maaneds  Forløb,  var  Admiralen  kommen  til  den  P>- 
kjendelse,  at  det  ikke  gik  med  Cronstadts  Mure  som  med 
Jerichos,  og  at  de  hverken  faldt  for  Skryderi  eller  Trom- 
petstød. Han  vendte  da  tilbage  til  London  og  beklagede 
sig  bittert  over  Ministeriet,  der  ikke  havde  givet  ham  til- 
strækkelige Angrebsmidler. 

Vi  havde  neppe  passeret  Cronstadt,  fer  der  paa 
Dækket  opstod  en  almindelig  Bevægelse :  det  var  et  skin- 
nende Punkt  i  et  Par  Mils  Afstand,  som  lidt  efter  lidt 
dæmrede    frem    i    Horizonten   og    tiltrak    sig  Opmærksom- 

heden.  (Jsakskirken!  Isakskirken ! "  lød  det  omkring  os  i 
alle  mulige  Tungemaal ;  Kikkerter  og  Lorgnetter  kom  frem, 
og  Alle  stirrede  hen  paa  dette  Punkt,  der  med  hvert  Øie- 
blik  blev  større  og  tydeligere.  Isakskirkens  gyldne  Kuppel 
antog  efterhaanden  bestemtere  Omrids. 

Snart  laa  den  for  os  i  hele  sin  Herlighed;  men  paa 
samme  Tid  skinnede  der  baade  tilvenstre  og  tilhøire  det 
ene  guldglindsende  Taarn  efter  det  andet  frem  i  den 
straalende  Formiddagssol ;  prægtige  Sølv-  og  Guldkupler, 
glimrende  Guldkors,  mægtige  grønne  og  mørkeblaae  Domer 
løftede  sig  til  alle  Sider,  og  paa  samme  Tid  druknede 
Øiet  i  en  Vrimmel  af  Paladser  og  Kæmpebygninger,  som 
ingen  anden  By  i  Verden  kan  opvise  Mage  til.  Damp- 
skibet skyder  rask  frem  gjennem  den  prægtige  Newa;  men. 
man  har  hverken  Tid  til  at  lægge  Mærke  til  Floden  selv 
eller  dens  blankskinnende  Bølger,  det  utrolige  Liv,  der  rører 
sig  paa  den,  dens  gigantiske  Granitquaier  eller  Maskin- 
og  Skibsbyggerierne,  der  bedække  den  —  Øiet  flyver  be- 
standig fremad ,  henover  den  mægtige  Nikolajeff-Bro  med 
sit  skinnende  Mosaikkapel ,  der  alene  har  kostet  en  halv 
Million  Rubler,  til  Børsen,  til  Admiralitetsbygningen ,  til 
Vinterpaladset  og  til  Peters-  og  Pauls-Kathedralen ,  hvor 
det  omsider  finder  Hvile. 

Endelig  lægger  Dampskibet  til  ved  Wassily-Ostrow- 
quaien.  En  bedøvende  Larm,  en  Sværm  af  tjenstvillige 
Aander,    en  Skrigen    og  Skraalen   af  Dragere    og  Kudske, 

som  kun  Den  kan  gjøre  sig  Begreb  om ,  der  har  oplevet 
lignende  Scener  i  Neapel,  modtager  En  ved  Landstig- 
ningen. Man  er  glad ,  naar  man  blot  kan  slippe  ud  af 
dette  Helvede ,  men  man  er  lykkelig  over  al  Beskrivelse, 
naar  man  midt  i  denne  barbariske  Tummel  hører,  som 
jeg  et  hjemligt  og  hjerteligt  Velkommen  I  Det  var  vor 
fbrtræftelige  Pallisen,  den  danske  Generalconsul,  der  sendte 
mig  denne  Hilsen. 

Aldrig  har  nogen  fremmed  By  overvældet  mig  i  den 
Grad  som  St.  Petersborg,  og  dog  er  der  maaskee  ingen 
stor  By,  hvori  man  orienterer  sig  lettere.  De  fremragende 
Taarne,  Kupler  og  Kors,  der  til. alle  Sider  frembyde  sig 
for  Oiet,  ere  udmærkede  Kjendingsmærker;  men  naar 
man  alligevel  overvældes,  ligger  det  i  det  enorme  Ter- 
rain  og  i  den  kæmpemæssige  Bygningsstil.  Medens  man 
i  Europas  andre  Hovedstæder  har  let  ved  at  tælle  Palad- 
serne, myldre  de  her  frem  i  Tusindviis.  Man  bliver  aldrig 
færdig  med  at  betragte  disse  colossale  Bygninger,  paa 
hvis  Ydersider  der  er  ødslet  med  Porphyr,  Granit,  Bronze 
og  Forgyldning,  og  som  indvendig  ere  udsmykkede  med 
de  skjønneste  Steensorter,  med  Malachit  og  Lapis  Lazzuli 
og  gjemme  de  ædleste  og  kostbareste  Kunstskatte.  Det 
turde  maaskee  interessere  ligeover  for  denne  Kjendsgjerning 
at  kaste  et  Tilbageblik  paa  St.  Petersborgs  Oprindelse  for 
paa  en  slaaende  Maade  at  see ,    af  hvilken  ussel    og    ube- 

tydelig  Spire  denne  vidunderlige  Stad  har  udviklet  sig  til 
sin  nuværende  Storhed. 

Terrainet,  hvorpaa  St.  Petersborg  nu  ligger  imellem 
Paipus  og  Ladogasøen,  hed  i  gamle  Dage  Ingrien  og  til- 
hørte først  Novgorod,  senere  Moskou,  indtil  det  i  16 17 
erobredes  af  Svenskerne.  Mellem  Rusland  og  Sverrig  var 
der  sluttet  en  fyrgetyveaarig  Vaabenstilstand ,  der  udløb  i 
I  701.  I  August  I  700  opsagde  Czar  Peter  Vaabenstilstanden 
og  erklærede  Carl  den  Tolvte  Krig.  Hans  skarpe  og 
kloge  Blik  saae  nemlig  strax,  at  Ruslands  Fremtid  beroede 
paa,  at  det  kom  i  en  direkte  Forbindelse  med  Vesteuropa, 
og  at  han,  som  han  skal  have  udtrykt  sig,  kunde  have 
„et  Vindue  aabent"  til  den  Kant.  Efter  Nederlaget  ved 
Narva  tog  han  i  1702  med  Storm  den  svenske  Fæstning 
Schliisselburg  og  i  Mai  1703  erobrede  han  Svenskernes 
anden  Fæstning  Nyenskanz.  Dermed  var  han  Herre  over 
Terrainet,  og  allerede  i  August  1703  lagde  han  Grund- 
stenen til  den  nu  saakaldte  Fæstningskirke  eller  Peters-  og 
Pauls-Kathedralen. 

Et  Besøg  i  denne  Kirke  lønner  sig  rigeligt.  Man 
finder  ikke  blot  der  en  pragtfuld  Dom  med  et  slankt,  guld- 
skinnende Taarn,  der  er  26  Fod  høiere  end  Paulskirken  i 
London,  men  indeni  seer  man  en  Mængde  hvide ,  blanke 
Marmor-Sarkophager,  der  gjemme  Ligene  af  alle  Ruslands 
Czarer  fra  Peter  den  Store  til  vore  Dage  med  Undtagelse  af 
Peter  den  Anden,  soin  elskede  Moskou  fremfor  Petersborg 

Og  ligger  begravet  der.  Tætved  denne  Kirke  ligger  det 
lille  Træhus,  som  Peter  den  Store  lod  opføre  i  1703, 
paa  samme  Tid  som  han  lagde  Grundstenen  til  Kathe- 
dralen.  Det  var  det  første  Hus  i  St.  Petersborg ,  ligesom 
den  lille  Baad,  der  endnu  bevares  derinde  som  Czar  Peters 
eget  Værk,  er  „Uldemoderen"  til  hele  den  russiske  Flaade. 
I  det  lille  Hus,  hvis  ene  Værelse  nu  er  forvandlet  til  et 
Kapel ,  havde  Czar  Peter  sit  Dreierværksted ,  og  herfra 
passede  han  paa  sine  Arbeidere ,  eller  rettere  paa  sine 
Soldater,  thi  de  første  Soldater  vare  ogsaa  de  første  Ar- 
beidere i  St.  Petersborg.  De  byggede  Træhuse  og  anlagde 
Sloboder,  det  vil  sige  Gader  med  kun  een  Række  Huse. 
Forskjellige  Talenter  udviklede  sig  iblandt  disse  Arbeidere: 
nogle  bleve  dygtige  Snedkere  og  Tømrere ,  andre  Hinke 
Smede  og  Stuccaturarbeidere,  og  for  at  det  sumpige  Ter- 
min, hvorpaa  St.  Petersborg  anlagdes,  ikke  skulde  ødelægge 
tieres  Helbred,  brugte  Czar  Peter  den  Forsigtighed  at  lade 
dem  arbeide  sectionsviis  og  aldrig  meer  end  tre  Maaneder 
ad  Gangen.  En  Literairhistoriker  ved  Navn  P.  Petrow  har 
nylig  oplyst,  at  disse  Træhuse,  som  Peter  den  Stores  Sol- 
dater opførte,  dengang  havde  en  Værdi  fra  fem  til  halv- 
hundrede Rubler.  Hvilken  interessant  Sammenstilling 
frembyde  ikke  disse  Træhuse  og  de  nuværende  Marmor- 
og  Porphyrpaladser,  disse  beskedne  Værdier  fra  fem  til 
halvtredsindstyve  Rubler  for  Træhusene  og  de  ligesaa 
mange   Millioner ,    der   nutildags   udgives    for   Paladserne ! 


[66  Til  Finland  og  Rusland. 

Fa  slaaende  Beviis  paa  Czar  Peters  Energi  og  Genialitet 
er  det  jo  ogsaa,  at  denne  By,  der  begyndte  med  et  enkelt 
Træhus ,  endnu  inden  hans  Død  talte  80,000  Indbyggere, 
og  at  den  Plan,  som  han  lagde  for  Byens  Udvidelse,  er 
den  samme,  som  hans  Eftermænd  have  fulgt,  og  som  følges 
endnu.  Hans  rastløse  Iver  for  at  udvikle  den  nye  Hoved- 
stads Hjælpekilder  fornegtede  sig  intet  Øieblik.  Han  an- 
lagde ikke  blot  Befæstninger  og  Søforter,  organiserede 
Armeer  og  byggede  Flaader,  men  han  indkaldte  Fabrik- 
mestere  fra  Udlandet,  der  anlagde  Linnedvæverier  og 
Tapetfabriker ;  Læder,  Peltsværk  og  Vox  bleve  snart  ind- 
bringende Exportartikler;  han  grundlagde  Børsen  og  gjorde 
St.  Petersborg  til  den  betydeligste  Havn  i  det  baltiske 
Hav,  ja  han  lod  bygge  Almueskoler,  og  med  denne  For- 
anstaltning begyndte  Civilisationen  at  dæmre  i  Rusland. 
At  Czar  Peter  derfor  har  et  stort  Navn  i  Historien  og  et 
endnu  større  iblandt  den  russiske  Almue  er  ganske  naturligt. 
Hans  Statue  staaer  ligeover  for  Isakskirken,  mellem  Admi- 
ralitetsbygningerne  og  Senatet,  og  er  et  af  den  nyere  Tids 
skjønneste  Monumenter.  Fodstykket  er  en  uhyre  Granit- 
blok fra  Lachta  i  Finland,  der  er  tilhugget  som  en  steil 
Klippe,  hvilken  Keiseren  rider  opad.  Han  standser  Hesten 
foran  -den  Afgrund,  der  aabner  sig  for  hans  Fødder  og 
strækker  den  høire  Haand  ud  imod  den  By,  der  som  ved 
et  Trylleslag  skabtes  af  hans  (jeni  og  hans  mægtige  Villie ; 
en  Slange,    Symbolet    paa    alle    de    Hindringer    og    Farer, 

han  har  havt  at  bekæmpe,  søndertrædes  af  Hesten.  Den 
colossale  Statue,  der  veier  540  Centner,  hviler  kun  paa 
Hestens  Bagbeen  og  Hale. 

Jeg  kan  ikke  omtale  dette  Monument,  uden  at  min 
Tanke  uvilkaarlig  føres  hen  til  en  anden  Statue,  der  ikke 
er  nær  saa  kolossal ,  ikke  nær  saa  pragtfuld ,  men  ikke 
mindre  interessant.  Den  bærer  Navnet  „Krilofif",  et  Navn, 
der  er  saagodtsorn  ubekjendt  hos  os,  og  som  dog  fortjener 
at  kjendes  af  Alle ,  thi  Kriloffs  Virksomhed  supplerer  i 
visse  Maader  Peter  den  Stores.  Hvad  denne  har  gjort 
for  at  udvikle  de  materielle  Kræfter  i  Rusland,  det  Samme 
har  hin  udrettet  paa  det  aandelige  Omraade,  og  dog  var 
han  ikke  Andet  end  en  Fabeldigter ;  men  han  havde 
Holbergs  Lune,  Vittighed  og  Satire;  som  Holberg  kjendte 
han  sine  Landsmænds  Brøst  og  forstod  at  helbrede  dem 
for  deres  Daarskaber,  og  som  Holberg  lærte  han  sine 
Landsmænd  at  agte  deres  eget  Sprog  og  at  bruge  det  rig- 
tigt. Jeg  skal  dvæle  lidt  længere  baade  ved  Digteren  og 
ved  Monumentet,  fordi  jeg  troer,  at  det  vil  interessere, 
men  forudskikker  blot,  at  hvis  det  er  en  Ære  for  Krilofif, 
at  hans  Statue  er  bleven  opreist  i  en  By,  der  kun  har 
Monumenter  for  Keisere  og  Seiervindere,  saa  er  det  ogsaa 
en  Ære  for  Rusland,  at  det  tæller  ham  iblandt  de  Sidste, 
ligesom  det  er  et  uforkasteligt  Beviis  paa,  at  Civilisationen 
er  trængt  langt  dybere  ind  her  end  mange    andre  Steder, 

hvor   man    hovmoder   sig   af  sin  Cultur    og   sin   opheiede 
Dannelse. 

Paa  Peter  den  Stores  Tid  og  endnu  længe  efter  var 
det  russiske  Sprog  geraadet  i  almindelig  Ringeagt.  Man 
fandt  det  saa  fattigt  og  ubetydeligt,  at  man  ikke  engang 
vilde  anerkjende  det  som  Skriftsprog,  og  der  manglede 
ikke  paa  russiske  Stormænd,  der  talte  alle  mulige  Sprog 
flydende  og  reent  undtagen  deres  eget.  Lemonossoff,  en 
Søn  af  en  fattig  Fisker  ved  det  hvide  Hav,  var  den  Første, 
der  søgte  at  indsætte  det  russiske  Sprog  i  sine  naturlige 
Rettigheder,  og  Karamsin  gik  troligt  i  hans  Fodspor,  men 
de  havde  ikke  Geni  nok  til  at  trænge  igjennem.  Da  frem- 
stod Ivan  Andreiwitsch  Kriloff.  Han  blev  født  i  Moskou 
1768  og  var  Søn  af  en  fattig  Officeer,  der  ikke  havde 
Raad  til  at  give  ham  den  Opdragelse  og  Underviisning, 
hvortil  han  trængte.  Lykkeligviis  blev  Faderen  forflyttet 
til  Twer,  hvor  Byens  Gouverneur  fattede  Godhed  for 
Drengen  og  lod  ham  undervise  med  sine  egne  Børn.  I 
en  Alder  af  1 4  Aar  mistede  KriloiT  sin  Fader,  og  han  stod 
nu  ene  med  Moderen,  der  et  Par  Aar  efter  var  saa  for- 
armet, at  hun  maatte  tage  til  Petersborg  for  at  bønfalde 
Keiseren  om  en  Ansættelse  for  hendes  syttenaarige  Søn. 
Han  fik  ogsaa  en  lille  Post  som  Afskriver  i  Keiserens 
Kabinet  og  benyttede  nu  sit  Otium  til  at  skrive  Komedier; 
men  han  manglede  Talent  til  i  den  Retning  at  frembringe 
noget  Godt,    og    efter   flere    forgjæves  Forsøg   opgav    han 

denne  Virksomhed.  Ikke  heldigere  var  han  som  Blad- 
udgiver, thi  han  begyndte  paa  det  ene  Blad  og  Tidskrift 
efter  det  andet,  men  de  døde  Straadød  allesammen.  Imid- 
lertid havde  han  mistet  sin  Moder,  og  ved  et  Tilfælde 
blev  han  præsenteret  for  Enkekeiserinde  Marie  Feodorowna, 
Keiser  Nicolaus's  Moder.  Hun  havde  Medlidenhed  med 
hans  Forladthed  og  fik  ham  ansat  som  Secretair  hos  Fyrst 
(ializin,  der  dengang  var  Statholder  i  Riga.  Tre  Aar  til- 
bragte han  i  denne  Stilling,  men  han  blev  nødt  til  at 
opgive  den,  da  Fyrsten  tog  sin  Afsked  og  trak  sig  tilbage 
til  sine  Godser.  Fyrsten  havde  imidlertid  fattet  Godhed 
for  Kriloff  og  foreslog  ham  at  følge  med  sig.  Han  tog 
imod  dette  Tilbud  der  godt  harmonerede  med  hans  Til- 
Iiøielighed  til  at  hengive  sig  til  Ensomhed  og  Eftertanke. 
Her  fik  han  rig  Leilighed  til  at  studere  den  russiske  Al- 
mues charakteristiske  Sæder  og  Udtryksmaade ,  Bøndernes 
jevne  og  godmodige  Væsen  og  Provinds-Embedsmændenes 
Opblæsthed.  Nu  fik  han  først  Øinene  op  for  sit  Kald, 
og  dermed  laa  ogsaa  hans  Fremtidsbane  afstukket  for  ham. 
Han  vendte  tilbage  til  St.  Petersborg  med  Anbefalinger 
fra  F)Tst  Galizin  og  fik  ogsaa  strax  af  Keiser  Alexander 
den  Første  en  Ansættelse  ved  Mønten.  Nu  begyndte 
hans  egentlige  Virksomhed  som  Fabeldigter,  og  fra  det 
Øieblik  voxede  ogsaa  hans  Berømmelse  med  hver  Dag. 
I  18 1 2  blev  han  ansat  som  Bibliothekar  ved  det  store 
keiserlige  Bibliothek.     Han  kunde    nu    skrive    med  Frihed 


lyo 


Til  Finland  og  Rusland. 


Og  Lyst ;.  Boghandlerne  i  St.  Petersborg  overbød  hinanden 
for  at  forlægge  hans  Fabler;  den  ene  Udgave  afløste  den 
anden;  overalt,  hvor  han  viste  sig,  var  han  Gjenstand  for 
Hengivenhed  og  Høiagtelse,  og  saavel  Keiseren  som  den 
keiserlige  Familie  overøste  ham  med  Beviser  paa  Velvillie 
og  Bevaagenhed.  Der  er  kun  faa  Forfattere,  der  have 
ført  en  saa  lykkelig  Tilværelse;  hans  elskværdige  Person- 
lighed og  den  Berømmelse,  der  knyttede  sig  til  hans 
Navn,  gjorde  ham  velseet  af  Alle,  og  det  satiriske  Ele- 
ment i  hans  Fabler  er  blandet  med  saamegen  Skjelmeri 
og  Godmodighed,  at  det  ikke  skaffede  ham  Fjender.  Og 
dog  er  der  den  Forskjel  paa  ham  og  La  Fontaine ,  at 
medens  den  franske  Fabeldigter  holder  sig  til  de  Daar- 
ligheder,  der  ere  almecnmenneskelige,  revser  den  russiske 
netop  dem ,  der  ere  indgroede  hos  hans  Landsmænd ; 
men  just  derved  er  det,  at  han  har  faaet  sin  Betydning. 
Hertil  kommer,  at  han  er  fuldstændig  upartisk :  han  revser 
Fyrsternes  Egoisme  ligesaa  vel  som  Pengemændenes  Gridsk- 
hed ;  hans  Satire  rammer  ligesaa  godt  Kjøbmændenes 
Uredelighed  som  Parveniiernes  Dumstolthed;  han  forfølger 
lige  ubarmhjertigt  den  Lærde,  der  gjør  sig  til  af  sin  Viden, 
og  den  enfoldige  Mujik  (Bonde),  der  ikke  vil  lære  Noget 
—  og  han  sparer  heller  ikke  sig  selv.  La  Fontaine  har 
maaskee  en  mere  afrundet  Form  —  derom  kan  jeg  natur- 
ligviis  ikke  have  nogen  Mening  —  men  Krilofif  er  langt' 
mere  original    og    forstaaer    at    finde    sit  Stof  i  Alt,    hvad 

han  kommer  i  Berøring  med.  Af  de  to  hundrede  Fabler, 
der  indeholdes  i  hans  Samling,  er  der  kun  tredive ,  hvor- 
til han  har  laant  Stoffet  fra  sine  Forgængere  —  alle  de 
øvrige  tilhøre  ham  selv.  Det  Humane  er  Grundtonen  i 
dem  alle.  Han  er  altid  paa  de  Svageres  Parti ,  og  han 
berører  undertiden  Strenge,  der  maae  finde  Gjenklang  hos 
Alle.  Ingen  har  derfor  meer  end  han  givet  Stødet  til 
Afskaffelsen  af  mangeaarige  Misbrug  og  Impulsen  til  nyttige 
og  velsignelsesrige  Reformer. 

Den  2den  Februar  1838  var  det  Kriloffs  halvfjerd- 
sindstyveaarige  Fødselsdag.  Alt,  hvad  Petersborg  eier  af 
Stort  og  Udnlærket,  samlede  sig  for  at  feire  denne  Dag 
med  ham.  Der  blev  sunget  Hymner  til  hans  Ære,  en 
Guldkrands  og  en  Medaille,  der  var  slaaet  til  hans  Hæder, 
overraktes  ham ,  og  før  Banketten  begyndte ,  oplæstes  et 
keiserligt  Reskript ,  hvori  der  tilkjendtes  ham  Stanilaus- 
ordenens  Stjerne.  Efter  Oplæsningen  blev  han  omfavnet 
af  sine  gamle  Venner,  og  de  unge  Damer,  der  vare  til- 
stede, tilkastede  ham   deres  Buketter. 

To  Aar  efter  døde  han  mildt  og  roligt,  som  han 
havde  levet.  Han  blev,  efter  Keiserens  Befaling,  begravet 
med  fyrstelig  Pragt.  Da  Liget  blev  bragt  ind  i  Kirken, 
modtoges  det  af  Keiseren  selv,  og  da  Begravelsescere- 
monierne vare  endte,  bar  otte  Generaler  Kisten  ud  af 
Kirken.  En  talløs  Skare  fulgte  ham  til  Alexander  New- 
sky-Kirkegaarden ,    hvor  han  blev  jordet.     I  Kisten  havde 

man  medgivet  ham  hans  Guldkrands  og  Medaille  samt  en 
lahnet  Blomsterbuket ,  som  Keiserinde  Marie  Feodorowna 
engang  havde  givet  ham. 

Strax  efter  hans  Død  blev  der  sat  en  National-Sub- 
skription  igang  tor  at  tilveiebringe  et  Mindesmærke  for 
ham,  og  baade  Smaa  og  Store  skyndte  sig  at  komme  med 
deres  Bidrag.  En  smuk  Statue  blev  faa  Aar  efter  opreist 
i  den  saakaldte  „Sommerhave,"  og  man  kunde  umuligt 
have  valgt  Stedet  bedre  eller  sindrigere.  ^^  Sommerhaven " 
er  en  udmærket  smuk  Park,  der  ogsaa  skylder  Czar  Peter 
sin  Tilblivelse,  Den  har  brede,"  skyggefulde  Alleer,  præg- 
tige Trægrupper,  duftende  Buskadser  og  Masser  af  Marmor- 
figurer og  Buster,  der  er  mere  curieuse  end  smukke.  I 
en  Runddeel,  hvor  man  hver  Dag  seer  den  petersborgske 
Ungdom  Iøl)e  omkring  og  lege,  har  man  opstillet  Statuen. 
Kriloff  sidder  paa  en  Granitblok  med  en  Bog  i  Haanden 
og  seer  med  et  godmodigt  Smil  ned  paa  dem,  der  op- 
drages ved  hans  Fabler  og  igjennem  dem  vænnes  til  at 
elske  ham.  Er  der  ikke  Poesi  og  Følelse  i  denne  Sam- 
menstilling, og  er  det  muligt,  at  et  taknemmeligt  Hjerte 
kan  finde  et  smukkere  Udtryk?  Ogsaa  det  høie  Funda- 
ment, hvorpaa  Bronzestatuen  er  opstillet,  gjør  et  velgjørende 
Indtryk.  I  smukke  Hautreliefs  seer  man  paa  alle  fire  Sider 
Dyr,  Planter  og  phantastiske  Figurer  i  de  mest  lunefulde 
Sammenslyngninger.  Det  er  den  Verden,  hvori  hans  Phan- 
tasi  har  bevæget  sig,   og  allerede  fra  dette  Standpunkt  er 

Valget  godt  og  berettiget;  men  for  den,  der  er  i'ortrolig 
med  Kriloffs  Fabler ,  er  Nydelsen  endnu  større ,  thi  disse 
Planter  og  Dyreskikkelser  ere  ikke  vilkaarligt  sammen- 
stillede, men  gjengive  paa  den  mest  talende  Maade  det 
v^æsentlige  Indhold  af  hans  allerbedste  Fabler.  Hvad  Kri- 
loff  har  været  og  virket  spores  bedst  i  den  paafølgende 
Literatur.  (jjennem  ham  tik  det  russiske  Sprog- Klang, 
Fylde  og  Smidighed.  Store  og  udmærkede  Mænd  traadte 
i  hans  Fodspor,  men  Ingen  af  dem  har  vundet  en  Popu- 
laritet, der  kan  maale  sig  med  hans.  Foruden  den  geniale 
Puschkin ,  der  dræbtes  i  en  Duel  i  sin  kraftigste  Alder, 
kjender  Læseverdenen  igjennem  franske  Oversættelser  (io- 
gol  og  Ostrofsky,  der  have  skrevet  udmærkede  Charakteer- 
skuespil,  og  Ivan  'Purgeniefif,  hvis  Jagthistorier  og  Noveller 
læses  over  hele  Verden.  Det  friere  Liv,  der  under  den 
nuværende  Keiser  rører  sig  overalt  i  Rusland,  har  allerede 
skabt  en  ny  opl)lomstrende  Literatur,  der  lover  Frugter  for 
Fremtiden. 

Livskilden  i  St.  Petersborg  er  Newafloden  med  dens 
blanke,  speilklare,  spillende  og  svulmende  Vande.  Den 
er  ikke  blot  Betingelsen  for  Byens  Velvære,  men  ligefrem 
for  dens  Tilværelse,  og  det  er  derfor  et  Beviis  mere  paa 
Czar  Peters  geniale  Blik  og  mageløse  Fremsynethed .  at 
han  benyttede  det  Delta  af  Øer ,  som  Newaen  netop 
danner  paa  dette  Sted ,  idet  Floden  her  deler  sig  i  flere 
Hoved-  og  Biarme ,  til  derpaa  at  anlægge  sin  Hovedstad, 

uden  at  lade  sig  afskrække  af  de  Hindringer,  som  det 
sumpige  og  moradsige  Terrain  dengang  maatte  frembyde. 
Newaen  er  ogsaa  Petersborgernes  Stolthed  og  Glæde,  og 
jeg  har  flere  Gange  hørt  indfødte  Petersborgere  omtale 
den  med  den  samme  Varme  og  Fyrighed,  hvormed  et 
ungt  Menneske  taler  om  sin  Elskede.  Den  fortjener 
ogsaa  i  høi  Grad  ikke  blot  hans  Kjærlighed ,  men  hans 
Taknemmelighed  og  Beundring,  thi  den  er  ligesaa  nød- 
vendig for  ham,  som  Luften,  han  indaander.  Jeg  vil  ikke 
tale  om,  at  den  forsyner  ham  med  udmærket  Drikkevand, 
eller  at  Theen,  der  er  hans  Yndlingsdrik ,  netop  ved 
Newavandet  faaer  en  Aroma,  der  gjør  den  mere  velsmagende 
der  end  noget  andet  Sted ;  men  da  St.  Petersborg  hverken 
har  Kilder  eller  Brønde ,  er  det  Newafloden ,  der  sørger 
for  hans  Vask  og  hans  Reenlighed,  holder  hans  Hus 
propert  og  renser  Byen  fra  Alt,  hvad  der  hedder  Uhumskhed 
og  Smuds :  den  forsyner  hans  Bord  med  udmærkede  Fisk 
og  bringer  Provindsernes  Overflod  til  hans  Spiiskammer; 
dens  Vandkraft  driver  utallige  Fabrikker  og  ophjælper 
den  indenlandske  Industri ;  den  bringer  Modevarer  og 
Luxusartikler  til  de  Fornemme,  saasnart  Isskorpen  løsner 
sig  ved  Cronstadt;  den  bringer  Liv  og  Bevægelse  i  alle 
Samfundsforhold  og  giver  med  det  samme  Arbeidere  og 
Fattigfolk  rigeligt  at  fortjene.  Alt,  hvad  der  vedgaaer 
Floden,  interesserer  derfor  Alle  ligefra  Keiseren  til  den 
fattigste    Mujik.      Naar    den   lægger  til,  velsigner  Keiseren 

dens  Vande  i  Overværelse  af  Hoffet ,  Tropperne  og  en 
uoverskuelig  Menneskemasse,  og  naar  den  i  Begyndelsen 
af  April  bryder  op,  tordne  Fæstningskanonerne  for  at 
meddele  Petersborgerne  det  velkomne  Budskab.  I  Vinter 
og  i  Sommer  er  Nevvafloden  Almuen  lige  dyrebar,  thi 
alle  dens  Fornøielser  concentrerer  sig  paa  den;  om  Vin- 
teren er  Slædefarten  igang  her,  og  Skeiteløberne  give 
Prøver  paa  deres  Kunstfærdighed  og  Udholdenhed;  om 
Sommeren  myldrer  det  af  Dampbaade  og  Fartøier,  Jagt- 
clubberne  holde  deres  Regattaer,  Dampskibene  gaae  uop- 
hørligt til  Peterhof,  til  Forlystelsesstederne  paa  Øerne 
Petrofsky  og  Chrestofsky ,  og  den ,  der  ikke  kan  komme 
saa  langt,  gaaer  dog  ind  paa  de  saakaldte  Ssadocks  eller 
Fiskehusene,  der  ligge  rundtomkring  paa  Floden  og  see 
ud  som  smukke  Pavilloner,  der  ved  en  lille  Bro  staae  i 
Forbindelse  med  Newaflodens  pragtfulde  Granitquaier.  Her 
fortære  de  deres  Caviar,  der  er  Russernes  Yndlingsspise, 
og  glæde  sig  ved  Synet  af  alle  de  prægtige  Fisk  der  op- 
bevares derinde. 

Forunderligt  nok  er  det  alligevel ,  at  den  samme 
Newaflod,  der  er  St.  Petersborgs  Pulsaare  og  dets  Ind- 
byggeres Lykke  og  Rigdom ,  tillige  indeholder  en  stadig 
Trusel  mod  deres  Velfærd  og  kan  tidligt  eller  silde  berede 
dem  deres  Undergang.  Der  er  i  den  Henseende  en 
mærkværdig  Parallel  mellem  Petersborg  og  de  blomstrende 
Stæder   ved  Foden   af  Vesuv    og    Monte  Somma.      Netop 

det ,  der  giver  dem  deres  Rigdom,  truer  dem  ogsaa  med 
Ødelæggelse.  Paa  det  ene  Sted  er  det  Flodens  Over- 
svemmelser,  paa  det  andet  Vulkanens  Eruptioner.  Naar 
det  stormer  fra  Sydvest  drives  Vandmasserne  fra  den  finske 
Bugt  ind  imod  den  lavtliggende  Keiserstad ,  og  Vandet 
i  Newafloden  begynder  da  at  stige  paa  en  truende  og 
foruroligende  Maade.  Af  farefulde  Oversvømmelser  har 
der  siden  Anlægget  af  St.  Petersborg  ikke  været  færre  end 
1 6.  Naar  Vandet  i  Newaen  stiger  tre  Fod .  affyres  der 
tre  Kanonskud;  stiger  det  fem  Fod,  affyres  der  hver  halve 
Time  Kanonskud  fra  Admiralitetssbygningerne,  men  er 
Vandet  steget  syv  Fod,  tordne  Kanonerne  hvert  Kvarteer, 
Folk  begynde  at  flytte  ud  af  de  lavere  Etager,  og  alle 
Redningsbaadene  holde  sig  parate. 

Den  frygteligste  af  disse  Oversvemm eiser  er  den, 
der  hærjede  St.  Petersborg  den  7de  November  1824.  I  et 
Par  Dage  havde  det  allerede  stormet  forfærdeligt,  og  der 
var  Noget  i  Atmosphæren ,  der  ligesom  truede  med 
Ulykke.  Allerede  den  6te  November  henad  Aften  be- 
gyndte Vandet  at  stige ,  og  Stormen  pidskede  Bølgerne 
hoit  op  ad  Granitquaiernc.  Kanonerne  beg^-ndte  at  tordne, 
men  Befolkningen,  der  i  Mands  Minde  ikke  havde  oplevet 
nogen  ordentlig  Oversvemmelse,  troede  sig  fuldkommen 
betrygget.  Henad  Morgenstunden  den  7  de  slog  Vinden 
om  til  Sydvest  og  blev  en  formelig  Orkan.  Klokken  ti 
om    Formiddagen    var   \'andet    endnu    ikke    naaet    op    til 

Ijrystv'ærnet,  og  Folk  stod  i  Masser  langs  Quaierne  og  paa 
Broerne  og  betragtede  ganske  sorgløst  dette  imponerende 
Skuespil.  Orkanen  tog  imidlertid  til ,  og  lidt  efter  lidt 
begyndte  Floden  at  gyde  sig  langsomt  ud  over  Bryst- 
værnet. De  Ulykkelige  mærkede  nu  for  seent,  at  det  var 
Alvor,  og  gav  sig  til  at  flygte  over  Hals  og  Hoved  gjennem 
de  i  et  (:)ieblik  oversvømmede  Gader.  Nogle  forsøgte 
at  rede  sig  paa  Løgtepæle,  Andre  at  krybe  op  i  Træerne 
atter  Andre  at  klamre  sig  ti)  Touge,  som  man  fra  \"in- 
duerne  kastede  ud  til  dem.  men  Mangfoldige  omkom. 
Vandet  steg  saa  høit,  at  der  førtes  Skibe  fra  Floden  langt 
ind  i  Byen.  Masser  af  Huse  styrtede  om  og  begrov 
Beboerne  under  deres  Ruiner,  ja  selv  efter  at  Vandet 
den  følgende  Dag  havde  trukket  sig  tilbage,  styrtede  igjen 
en  Mængde  Bygninger  om  i  næsten  alle  Byens  Kvarterer 
og  anrettede  endnu  i  deres  -Fald  nye  Ødelæggelser. 
Overalt  kan  man  endnu  i  St  Petersborg  see  Mærker  paa 
Husene  angive ,  hvor  høit  \'andet  var  steget  paa  denne 
ulykkelige  Dag,  der  krævede  saa  utallige  Offre;  dog  ere 
de  neppe  alle  lige  paalidelige.  I  al  Fald  hørte  jeg  for- 
tælle, at  da  en  fornem  Mand  en  Dag  spurgte  sin  divornick 
(Gaardskarl  \.  hvor  Mærket  var  blevet  af,  havde  denne  sat 
det  heelt  op  undet  Taget,  „fordi  Drengene  krøb  op  og 
pillede  ved  det.'' 

Der    er    endnu    et   Lighedspunkt    mellem    Neapels    og 
St.  Petersborgs    Indbyggere,    som    ikke    bør    lades    uberørt 

ved  Omtalen  af  Newafloden.  De  consumere  Begge  en 
utrolig  Mængde  Is  i  den  varme  Sommertid.  Neapolitanerne 
faae  deres  med  Besværlighed  fra  Bjergene  i  Calabrien  — 
Petersborgerne  faae  deres  med  den  største  Lethed  fra 
Newaen ,  der  saaledes  ogsaa  i  den  strengeste  Yinter  ved- 
bliver at  yde  dem  sine  Velgjerninger.  En  Mand  har  for- 
sikkret  mig,  at  der  i  St.  Petersborg  næsten  er  ligesaa 
mange  Iskjældere  som  Huse ,  thi  i  den  varme  Tid  bruge 
Russerne  Is  til  Alting ,  selv  til  deres  Kaffe  og  Thee ,  og 
de  Masser  af  Vanille-  og  Frugtis,  der  daglig  consumeres, 
grændse  til  det  Utrolige ;  dog  skylder  jeg  Sandheden  at 
tilfoie,  at  Neapolitanernes  granita  og  gelata  staae  langt  over 
den  petersborgske. 

Før  jeg  forlader  dette  Thema ,  maa  jeg  dvæle  et 
Øieblik  endnu  ved  en  nyere  Institution,  der  staaer  i  For- 
bindelse med  Newafloden,  og  som  allerede  har  viist  sig 
meget  heldbringende  i  sine  Resultater.  Det  er  Flodpolitiet 
hvis  Hverv  det  er  deels  at  holde  Orden  paa  Floden,  deels 
at  sikkre  de  Skibe  og  Fartøier,  der  bedække  den  i  Tusind- 
viis,  mod  en  Ildebrands  forfærdelige  Følger.  Følger  man 
New^aflodens  Quaier,  vil  man  overalt  paa  Floden,  men 
især  i  Nærheden  af  Nikolajeff-Broen  og  Sawodski-Broen, 
tinde  Masser  af  store,  overbyggede  Baade  ligge  tæt  op  til 
hinanden,  ladede  med  Hø.  Seete  i  nogen  Frastand  ligne 
de  Smaahuse.  For  nogle  Aar  siden  kom  der  Ild  i  en 
Masse  af  disse   Høbaade ,    der  havde  deres  Stade  udenfor 

ilet  tauriskc  Palads.  Brændende  i  lys  Lue  dreve  de  nedad 
Newaen  og  truede  ikke  blot  Træbroerne  over  Floden, 
men  alle  de  Skibe,  der  laa  dem  iveien.  Uet  var  et  stor- 
artet Syn  at  see  denne  brændende  Heflotille,  hvis  Flammer 
hvirvlede  sig  taarnheit  iveiret,  styre  majestætisk  og  truende 
nedad  Floden.  Alle  Brandvæsenets  Forseg  paa  at  slukke 
Ilden  fra  Quaierne  viste  sig  utilstrækkelige.  Lykkeligviis 
var  det  silde  paa  Etteraaret,  og  paa  denne  Aarstid  er 
Færselen  paa  Floden  ikke  nær  saa  levende  som  i  Foraar 
og  Midsommer,  og  Skaden  var  derfor  ikke  saa  stor,  som 
den  under  andre  Forhold  vilde  være  bleven.  Der  blev 
nu  organiseret  et  Flodpoliti  efter  engelsk  Mønster,  og  en 
Commission  af  Specialister  (Mechanikere  og  Skibsconstruc- 
teurerj  nedsattes  til  i  Forening  med  Politiet  at  føre  Tilsyn 
med  Dampskibene  og  Færgefarten.  Flodpolitiet  har  en 
stor  Mængde  Dampskibe ,  der  alle  ere  forsynede  med 
Damjjsprøiter,  samt  en  Mængde  Roebaade  til  sin  Raadig- 
hed.  Det  ledes  af  Oberst  Korostofzoff,  en  udmærket  Hink 
og  dygtig  Officeer,  der  viste  min  Reisekammerat  og  mig 
overordentlig  Velvillie,  og  med  hvem  vi  foretog  et  Par 
Seiltoure  paa  Newaen,  der  høre  til  vore  smukkeste  Reise- 
Erindringer. 

Det  ligger  saa  nær,  naar  man  har  talt  om  Newa- 
strømmen ,  der  med  sine  to  Hovedarme,  Store  og  Lille 
Newka,  og  med  sine  tilstødende  Kanaler:  Moika,  Sancta 
Catharina    og   Fontanka,    gjennemskærer    St.  Petersborg    i 

alle  Retninger,  at  dvæle  et  Øieblik  ved  de  andre  Arterier, 
hvorigjennem  Communicationen  foregaaer  i  denne  Verdens- 
stad, nemlig  Gaderne.  Disse  inddeles  i  tre  Slags: 
Hovedgader  (Perspectiver  eller  Prospecter ) ,  Gader  (nlitsi) 
og  Stræder  {pcreulki  ]^  hvorved  dog  er  at  mærke,  at  hvad 
der  kaldes  Stræder  i  St.  Petersborg  vilde  være  Hoved- 
gader i  enhver  anden  By.  Der  existerer  nemlig  ingen 
Gader  i  denne  By,  der  have  mindre  end  42  Alens  Brede, 
men  mange,  der  ere  meer  end  to  og  tre  (Jange  saa  brede. 
Tre  Hovedgader  udstraale  fra  Admiralitetet  nemlig  Newsky- 
Prospektet ,  Gorokhovaia  og  Vosnessensky-Prospektet ,  og 
disse  tre  Hovedgaders  Retning  bestemmer  saagodtsom 
Retningen  af  alle  de  andre ,  af  hvilke  felgende  fire : 
Morskaia,  Millionnaia,  Metschanskaia  og  Sadovaia  ere  de 
mærkeligste.  Et  selvstændigt  Kvarteer  ligeoverfor  Admirali- 
tetet danner  det  saakaldte  Wassily  Ostrow  eller  Kjebmands- 
Kvarteret,  hvor  der  findes  en  Mængde  offentlige  Bygninger 
som  Børsen,  Videnskabernes  Academi,  Universitetet,  Hei- 
skolen ,  Cadetskolerne ,  Bjergværks-Academiet,  Academiet 
for  de  skjønne  Kunster  osv. 

Det  Første,  der  overrasker  En,  naar  man  betræder 
(laderne  i  St.  Petersborg,  er  at  Brolægningen  ikke  er  bedre. 
Den  bestaaer  af  smaa,  toppede  Steen,  der  for  Fodgængere 
ere  alt  andet  end  behagelige,  og  kun  Trottoirerne  ere 
belagte  med  Kvadersteen.  Skal  man  gaae  over  en  Plads 
eller   et  Torv,    og   af  dem    er    der   mangfoldige,    er   det 

næsten  en  Lidelse.  At  der  ikke  gjores  mere  i  denne  Ret- 
ning er  dog  ikke  saa  forunderligt,  naar  man  betænker,  at 
i  de  fleste  Maaneder  af  Aaret  ere  (kiderne  belagte  med 
Snee  og  Is ,  som  man  ulige  lettere  iler  hen  over.  Kun 
Xewsky-Perspektivet  og  endnu  et  Par  andre  tilstødende 
Gader  have  en  udmærket  Brolægning  —  deels  brede 
Granitfliser  langs  med  Husene,  deels  midt  ad  Gaden 
dobbelte  Striber  af  sammensatte ,  sexkantede  Træblokke, 
som  \'ognene  let  og  lydløst  rulle  henover.  Denne  Maade 
at  brolægge  paa  er  meget  kostbar,  thi  hvert  andet  eller 
tredie  Aar  maae  disse  Træblokke  fornyes,  men  det  er 
Huseierne,   der  betale. 

Hvad  der  ogsaa  maa  forbause  den,  der  første  Ciang 
besøger  St.  Petersborg,  er  at  see  saa  faa  Folk  paa  Gaderne. 
Den  Vrimmel  af  Mennesker,  der  møder  En  overalt  i  Paris, 
London  og  Neapel,  er  der  her  ikke  Spor  af.  Medens 
man  der  har  en  Følelse  af  at  alle  Folk  leve  paa  Gaden, 
faaer  man  her  Indtrykket  af,  at  Petersborgerne  fortrinsviis 
blive  i  deres  Huse.  Alt,  hvad  der  her  hedder  Liv  og 
Offentlighed  samler  sig  i  Newsky-Perspektivet  og  paa  den 
engelske  Quai,   og  det  endda  kun  visse  Timer  om  Dagen. 

Da  der  er  saa  faa  Folk  paa  Gaderne ,  er  det  en 
Selvfølge,  at  man  ogsaa  kun  sjelden  bliver  Vidne  til  Op- 
tøier.  Det  Eneste,  der  bringer  lidt  Liv,  er  Kjøretøierne, 
som  man  her  har  i  Overflødighed  og  af  alle  mulige 
Former.     De  gaae  under  Navnene  Drojkyer,  Telegaer  og 

Unekaer,  men  de  ere  daarlige  og  ubekvemme.  Hestene 
derimod,  ere  gode  og  komme  fra  Finland.  Iswoschtniken 
eller  Kudsken  seer  ens  ud  paa  dem  alle :  hans  Dragt 
bestaaer  ufravigelig  af  en  lang  blaa  Kaftan,  der  har  nogle 
tætsiddende  blanke  Knapper  paa  Siderne  og  holdes  sammen 
om  Livet  ved  Hjælp  af  et  broget  Belte.  Paa  Hovedet 
har  han  en  lavpullet  og  smalskygget  Hat,  der  klæder  ham 
godt  til  det  lange  sorte  eller  blonde  Skjæg,  som  er  hans 
væsentligste  Prydelse.  Herskabskudskenes  Costume  er  ganske 
det  samme  —  kun  er  Kaftanen  linere,  Knapperne  blankere, 
Hatten  fiffigere  og  Skjærfet  gjerne  af  høirødt  eller  camoi- 
sinrødt  Silke.  De  ere  gemytlige ,  godmodige  Folk ,  der 
have  en  vidunderlig  Gave  til  at  forstaae  alle  mulige  Tunge- 
maal,  og  som  man  derfor  godt  kan  tale  sig  til  Rette  med 
uden  at  forstaae  Russisk.  De  ville  naturligviis  Allesammen 
gjerne  have  den  dobbelte  Pris  af  de  Fremmede  for  deres 
Toure,  men  ere  ogsaa  glade ,  naar  de  faae  Halvdelen  og 
et  fem  eller  ti  Kopekstykke  i  „Theepenge"  —  thi  der 
hedder  det  Theepenge.  De  ere  stille,  ordentlige  Folk, 
der  hverken  gjør  Klammeri  eller  Spektakler;  man  kan  see 
Hundreder  af  dem  holde  paa  den  samme  Plet  —  der  er 
nemlig  i  St.  Petersborg  ikke  færre  end  12000  Drojkyer 
eller  Droschker  —  og  dog  hører  man  ikke  et  høirøstet 
Ord  af  dem.  Ethvert  Brud  paa  god  Orden  vilde  ogsaa 
paa  Øieblikket  blive  paatalt  af  den  nærmeste  Butschnik. 
Saagodtsom  paa   ethvert  Gadehjørne  er  der  nemlig  opl'ørt 

et  lille  Træhus.  Heri  opholder  sig  baade  Nat  og  Dag 
(11  Butschnik  eller  Gadecommissair  og  hans  Medhjælpere. 
De  ere  i  Almindelighed  gamle  Soldater,  der  fra  deres 
rdkikspost  have  Tilsyn  med  Gaderne,  bilægge  Tvistig- 
heder, vise  den  Fremmede  paa  rette  Vei,  naar  han  har 
lorvildet  sig,  og  arrestere  Urostiftere,  der  ikke  ville  lade 
sig   tale  tilrette. 

Det  ligger  maaskee  i  den  græske  Kirkes  Cultus,  at  den 
iiu-dfører  langt  mere  Ceremonitjeneste  end  den  katholske. 
hg  har  i  Italien  seet  nok  deraf,  men  der  er  den  dog 
i  iiviist  til  Kirkerne  eller  Husene  og  viser  sig  kun  sjelden 
l>aa  Gaderne.  I  St.  Petersborg  og  endnu  mere  i  Moskou, 
Mim  jeg  nylig  har  besøgt,  kan  man  derimod  ikke  gaae 
igjennem  en  Gade,  uden  at  see  Folk  hvert  Øieblik  standse 
foran  en  Kirke,  et  Kapel  eller  et  Helgenbillede,  korse 
sig  tre  Gange  paa  Pande,  Skuldre  og  Bryst  og  gjøre  deres 
tre  reglementerede  Buk ,  inden  de  gaae  videre.  Selv 
Droschkekudsken  tager  Tømmen  og  Hatten  i  den  venstre 
Haand,  naar  han  kjører  forbi  et  af  disse  hellige  Steder 
og  korser  sig  tre  Gange  med  den  høire,  og  da  der  i  hver 
Gade  gjerne  ligge  en  Kirke ,  ja  i  enkelte  endogsaa  flere, 
kan  han  i  Løbet  af  Dagen  komme  til  at  gjentage  sine 
Hilsener  et  kjønt  Antal  Gange.  I  Moskou,  Ruslands  hellige 
By,  hvor  der  er  ikke  mindre  end  firehundrede  Kirker, 
gjentager  dette  Syn  sig  hvert  Øieblik  paa  Dagen.  Jeg 
har  seet  velklædte  Folk   paa    Gaden    staae   stille    foran    et 

sletmalet  Frescobillede  af  en  Helgen  og  strække  sig  for 
at  komme  til  at  kysse  Helgenens  Fedder,  og  Mødre  løfte 
deres  Børn  iveiret,  for  at  de  smaa  Stakler  kunne  gjøre 
det  Samme.  Naar  et  protestantisk  Øie  ikke  forarges  altfor 
meget  ved  Synet  af  al  denne  Billeddyrkelse ,  saa  ligger 
det  vel  væsentligt  deri,  at  Religieusitet  er  et  Grundtræk  i 
den  simple  Russers  Charakteer,  og  at  selv  om  den  Form, 
hvori  han  giver  den  tilkjende,  ikke  tiltaler  En,  saa  føler 
man  dog ,  at  det  for  ham  er  Religionen ,  der  udbreder 
et  Skjær  af  Poesi  over  hans  fattige,  fortrykte  og  glædeløse 
Liv,  og  at  han  i  den  finder  Trøst  for  Alt,  hvad  han  maa 
savne  og  gjennemgaae.  Det  er  Religionen,  der  styrke 
deres  Fædrelandskjærlighed,  Nationalitetsfølelse  og  deres 
Kjærlighed  til  Czaren ,  der  baade  er  deres  verdslige  og 
geistlige  Overhoved.  For  Religionens  Skyld  ere  de  villige 
til  at  bringe  alle  mulige  Offre:  de  gjøre  de  mest  anstren- 
gende Pillegrimsvandringer  fra  den  fjerneste  Kant  af  Rus- 
land til  de  hellige  Steder  ved  det  hvide  Hav  eller  til 
Jerusalem;  der  er  ingen  Bodsøvelse,  som  de  vige  tilbage 
for,  og  de  negte  sig  selv  tidt  det  Nødvendigste  for  at 
kunne  give  til  Kirken.  Derfor  gjemme  Kirkerne  i  Rusland 
en  saa  uhyre  Rigdom  —  ikke  af  de  ædleste  Kunstværker, 
som  i  Italien ,  hvor  Kunsten  i  dens  mest  blomstrende 
Periode  kun  knyttede  sig  til  Religionen  og  arbeidede  i 
dens  Tjeneste  og  til  dens  Forherligelse ,  men  Skatte  af 
Guld,    Sølv    og    de    kosteligste    Ædelstene.      Jeg    vil    blot 

anføre  som  Exempel,  at  Isakskirken,  foruden  sine  mægtige 
Porphyrcolonner ,  der  høre  til  de  skjønneste  Monolither  i 
Verden,  har  8  tredive  Fod  høie  Malachitcolonner  og  2 
Colonner  af  Lapis  Lazuli ,  der  tilsammen  have  kostet  en 
Million,  at  Kirkens  hellige  Kar  ere  af  massivt  Guld  og 
veie  82  Pund,  at  Evangeliet  og  de  hellige  Bøger  ere  ind- 
bundne i  massivt  Guld  og  besatte  med  de  sjeldneste 
Brillanter,  at  Kirkens  Sølvcandelabre  veie  227  Centner, 
at  Altarklædct  alene  har  kostet  en  halv  Million ,  og  at 
Metropolitens  Messedragter  og  Mitraer  ere  besatte  med  de 
kostbareste  Ædelstene  og  Brillanter.  Men  man  troe  blot 
ikke,  at  dette  Exempel  er  enestaaende.  Man  kan  gaae  ind 
i  hvilkcnsomhelst  Kirke  eller  Kloster  i  St.  Petersborg  og 
Moskau  og  der  tinde  Skatte,  som  man  ikk(;  har  drømt 
om  —  især  er  det  Tilfældet  med  Klostrene,  bag  hvis 
mørke  og  alvorlige  Mure  der  ofte  gjemmes  de  fabelagtigste 
Rigdomme. 

Jeg  har  allerede  nævnt,  at  Livet  i  St.  Petersborg  con- 
centrerer  sig  i  Newsky  -  Prospektet ,  der  i  den  Retning 
nærmest  ligner  Toledogaden  i  Neapel  —  kun  raabes  og 
skriges  der  ikke  nær  saa  meget  i  hint  som  i  denne.  En 
endnu  væsentligere  Forskjel  er  den,  at  Newsky-Prospektet 
er  tire  Gange  saa  langt  og  omtrent  fem  Gange  saa  bredt. 
I  Toledogaden  kaldes  desuden  ethvert  Hus  iin  palazzo, 
medens  et  Hus  i  Newsky  kaldes  et  Hus  {dom)^  om  det 
end  er  nok  saa  paladsagtigt.    At  der  i  denne  Gade  ligger 

en  stor  Mængde  Kirker  er  en  Selvfølge;  der  er  endog 
saa  mange,  og  af  saa  forskjellige  Troesbekjendelser,  at 
man  satirisk  har  givet  den  Navn  af  Tolerancegaden,  thi 
der  findes  baade  græske,  romersk-katholske,  reformerte, 
lutherske  og  armeniske  Kirker,  ja  jeg  troer  endogsaa  eil 
tyrkisk  Moskee!  Den  interessanteste  af  disse  er  Kassans- 
kirken.  Hvis  jeg  vilde  give  mig  til  at  beskrive  Kirker, 
blev  jeg  aldrig  færdig,  og  det  vilde  kun  trætte  Læseren 
og  trætte  mig  selv.  Naar  jeg  derfor  dvæler  et  Øieblik 
ved  Kassanskirken ,  saa  er  det  hverken  fordi  dens  Ikono- 
stase  (eller  den  Billedvæg,  der  gjennemskærer  her  som  i 
alle  andre  græske  Kirker  hele  Helligdommens  Baggrund) 
er  af  drevet  Sølv  saavel  som  (Gelænderet,  der  omgiver 
den,  men  fordi  den  har  den  Eicndommelighed,  at  Ruslands 
Krigerhæder  knytter  sig  til  den.  Overalt  vaie  nemlig 
Faner,  som  ere  gjorte  til  Bytte  i  Krigene  mod  Persere, 
Tyrker  og  Franskmænd,  og  paa  et  Par  af  Pillerne  er  der 
ophængt  28  mægtige  Nøgleknipper  fra  erobrede  Byer  — 
deriblandt  Hamburgs,   Dresdens  og  Utrechts. 

Det  er  dog  ikke  Kirkerne,  ikke  heller  de  prægtige 
Bygninger,  bedækkede  fra  Overst  til  Nederst  med  kolos- 
sale (juldinskriptioner,  istedenfor  Skildter.  som  blænde 
Øiet  i  Sollyset,  ikke  heller  Butikernes  Pragt  eller  den 
eiendommelige  Brolægning ,  der  giver  Newsky-Prospektet 
sit  forunderlige  Trylleri,  —  det  er  ikke  Scenen,  men 
det    brogede   Liv,    der  rører    sig   paa    denne  Scene,    som 

man  ikke  kan  blive  kjed  af  at  see  paa.  Man  gjør  bedst 
i  at  vælge  sin  Promenadetid  i  smukt  Veir,  mellem  Tolv 
og  To,  naar  Damerne  gjøre  deres  Indkjøb.  Den,  der 
blot  seer  paa  Toiletterne,  maa  da  troe  sig  ved  et  Trylle- 
slag henflyttet  til  de  parisiske  Boulevarder;  i  den  Grad 
følge  de  petersborgske  Damer  med  i  Alt,  hvad  der  hedder 
Luxus  og  Mode  —  ja,  man  vil  paastaae,  at  de  ikke  blot 
følge  med,  men  undertiden  endog  ere  langt  forud  for 
Pariserinderne.  Ligesom  den  bedste  Champagne  gaaer  til 
St.  Petersborg ,  saaledes  gaae  ogsaa  de  kostkareste  og 
pragtfuldeste  Modeartikler  og  Luxusgjenstande  herhen ,  thi 
Priserne  ere  her  kun  en  Biting.  Det  gaaer  med  Livet 
her  som  med  Afstandene  —  det  er  lagt  an  efter  en  saa 
urimelig  stor  Scala ,  at  Ingen  kan  concurrere.  Saa  langt 
Øiet  kan  række,  myldrer  der  med  Toiletter;  men  den,  der 
seer  mere  paa  smukke  x\nsigter  end  paa  smukke  Toiletter, 
vil  snart  føle  sig  skuffet,  thi  det  gjør  mig  ondt  at  skulle 
sige  det  —  smukke  ere  de  russiske  Damer  slet  ikke. 
Der  er  en  paafaldende  Mangel  paa  Friskhed,  noget  x^fspændt 
og  Træt  i  Physionomierne,  som  vidner  om  hvor  urimeligt 
det  russiske  Salonliv  er  indrettet.  Herrerne  ere  baade 
smukke  og  kraftige,  og  da  der  er  Masser  af  Militair  i 
i  St.  Petersborg,  kan  man  være  vis  paa  overalt  at  møde 
glimrende  Uniformer.  Man  følger  med  Strømmen  og  lader 
Øiet  glide  hen  over  Massen  af  de  mest  forskjelligartede 
Kjøretøier,  ligefra  den  umagelige  Lineka  til  den  klodsede 

Sporvogn,  ligefra  den  sværtbelæssede  Pakvogn,  der  trækkes 
af  een  Hest,  til  den  straalende  Herskabsvogn,  hvis  prægtige 
Firspand,  hvoraf  de  to  yderste  bestandig  beie  sig  til  Siden, 
paa  en  skuffende  Maade  erindrer  En  om  \'ictoriagruppen 
paa  det  thorvaldsendske  Museum.  Midt  i  dette  Virvar 
have  Gadesælgerne  opslaaet  deres  portative  Boder,  be- 
/dækkede  med  Peberkager,  Dadler,  Figner  og  Agurker; 
de  frembyde  en  forunderlig  Contrast  til  de  colossale  Butiks- 
vinduer, der  straale  af  Juveler,  Malachitsmykker,  tscher- 
kessiske  Staalsager,  østerlandske  Guldbroderier,  Fleiels- 
og  Silkevarer.  Hen  igjennem  denne  brogede  Folkevrimmel 
skrider  Popen  stille  og  alvorlig  i  sin  snevre  Silke-  eller 
Klædeskaftan  og  med  sit  lange  Haar  krøllet  nedad  Nakken ; 
hans  Blik  synes  ligegyldigt  for  denne  Verdens  Herligheder, 
men  engang  imellem  skeler  det  dog  til  Siden  for  at  op- 
fange et  Glimt  af  dem.  Derhenne  kommer  en  heel  Trop 
af  smukke,  ensklædte  unge  Mennesker,  som  trække  Alles 
Opmærksomhed  til  sig.  De  have  Alle  sorte  Lammeskinds- 
huer,  sorte  Frakker  og  sorte,  lakerede  Støvler,  der  slutte 
tæt  om  Benene  lige  til  Knæet.  Det  er  tscherkessiske 
Violinspillere,  der  om  Aftenen  applauderes  af  den  peters- 
borgske Modeverden  i  Powlowsk  eller  hos  Isler.  Her 
komme  to  Drenge ,  der  synes  siamesisk  forbundne :  den 
ene  bærer  Drikkeglas ,  den  anden  en  kæmpestor  Flaske 
med  Qvass ,  der  er  Almuens  Vndlingsdrik.  Hist  baner 
en    ung    Pige    sig    Vei     med    sin    Blomsterkurv    gjennem 

Mængden.  Hun  er  ikke  smuk,  og  hendes  Blomster  ikke 
heller;  men  Blomster  ere  paa  denne  Tid  et  saadant  Sær- 
syn i  St.  Petersborg,  at  hun  i  et  Oieblik  afsætter  dem  alle. 
Bag  hende  spadserer  gravitetisk  en  Mand  med  henkogte 
Pærer,  der  svømme  i  et  Kar;  hans  Publicum  er  rigtignok 
et  andet,  men  han  savner  heller  ikke  Kunder,  der  for  en 
staaende  Pris  spise  et  Par  af  Pærerne  og  drikke  en  Slurk  af 
Saften.  Et  Par  af  de  Spadserende  pege  iveiret ,  og  der 
opstaaer  en  pludselig  Bevægelse.  Paa  det  runde  \'agttaarn 
derhenne  —  og  af  dem  findes  der  utallige  i  St.  Peters- 
borg —  heises  der  en  Kugle  iveiret.  Det  er  et  Tegn 
paa,  at  der  er  Ildløs,  men  Ildløs  horer  til  Dagens  Orden, 
og  Slukningsredskaberne  ere  saa  fortræffelige  at  man 
ændser  den  slet  ikke,  men  fortsætter  rolig  sin  Promenade. 
Bliver  man  endelig  træt  af  denne  evindelige  Spadseren, 
og  sætter  man  sig  mellem  de  grønne  Træer  udenfor 
Dominique ,  Petersborgernes  Aporta,  for  at  drikke  et  Glas 
The  eller  Seitersvand.  bliver  man  paa  Øieblikket  omringet 
af  Iswoschtniks ,  der  ville  kjøre  for  En ,  af  polske  Jøder, 
der  falbyde  deres  Rariteter,  og  af  veltalende  gamins.  der 
ville  paatvinge  En  deres  Svovlstikker.  Man  gjør  sig  fri 
for  disse  Paatrængende  og  gaaer  over  i  det  saakaldte 
gostinoi  dwor  eller  den  petersborgske  Bazar  i  Haab  om 
der  at  aande  friere,  men  man  bedrager  sig  og  kommer 
kun  af  Asken  og  i  Ilden.  I  dette  uhyre  Rum,  hvis  340 
Butiker  og  Magaziner  danne   en  fuldstændig  Handelsby,   er 

Bevægelsen  endnu  større  og  mere  feberagtig  end  ude  paa 
Gaden :  der  handles  og  kjøbslaaes  baade  af  Herrer  og 
Damer  og  omsættes  tidt  i  Lobet  af  nogle  Timer  uhyre 
Summer.  Man  tyer  da  over  i  Passagen,  der  er  opfort 
efter  fransk  Monster  og  forekommer  En  som  en  gammel 
Bekjendt  —  men  ogsaa  her  gjentager  sig  det  samme 
Skuespil.  Man  gaaer  videre  forbi  det  keiserlige  Bibliothek, 
Alexanderspladsen,  forbi  det  prægtige  Alexandratheater 
med  sine  Colonner  og  Bronzestatuer  og  sin  Victoria  paa 
Cornichen,  og  lige  til  den  smukke  Anitschkoffbro  med  de 
tire  colossale  Hestetæmmere  af  Bronze,  et  Værk  af  Baron 
Klodt,  der  imidlertid  minder  temmelig  stærkt  om  Anti- 
kerne  paa  Qvirinalpladsen.  Broen  ferer  hen  over  Fon- 
tankaen,  den  største  af  de  Kanaler,  der  gjennemskære 
Keiserstaden.  Langs  Bredderne  af  Fontanka  ligger  der 
igjen  en  Række  Paladser,  som  vanskeligt  nogen  By  skal 
fremvise  Mage  til.  Et  af  disse,  det  allerførste,  har  for  os 
Danske  en  særlig  Interesse ,  eftersom  det  er  der ,  at  Stor- 
fyrstthronfølgeren  og  hans  Czarewna  have  opslaaet  deres 
Residents.  Og  dog  er  selv  disse  Paladser  kun  ubetydelige 
imod  dem,  der  bedække  den  saakaldte  Paladsquai  og  den 
venstre  Newabred  lige  til  Xikolajeffbroen.  Jeg  har  ikke 
Taalmodighed  og  maaske  heller  ikke  Talent  til  at  be- 
skrive Palaier;  hvis  jeg  havde  begge  Dele,  kunde  jeg 
fylde  Bøger  med  at  skildre  alle  de  Herligheder  og  Skatte, 
der   tindes    i    Vinterpaladset,    Admiralitetet,    Generalstabs- 

bygningen.  Marmorpaladset,  det "  nye  Michaelspalads  og 
Hr.  Utines,  en  hovedrig  Brændevinsforpagters  Palais.  der 
rivaliserer  med  de  øvrige.  Det  er  alligevel  muligt,  at 
Publicum  heller  ikke  havde  Taalmodighed  til  at  læse  den 
Slags  Beskrivelser,  og  jeg  vil  derfor  foretrække  at  henlede 
Opmærksomheden  paa  nogle  enkelte  Bygninger,  der  have 
et  særligt  Krav  paa  at  kjendes  af  Alle. 

Blandt  disse  indtager  Eremitagen  den  første  Plads. 
Den  første  Spire  til  denne  prægtige  Bygning  lagdes  i 
1768  af  Catharina  den  Anden,  der  lod  sin  Architekt 
de  la  Motte  paa  denne  Plet  opføre  en  lille  Bygning  i 
Nærheden  af  Vinterpalaiet.  Naar  Keiserinden  var  træt  af 
Hoflivets  Tummel,  pleiede  hun  her  at  tilbringe  sine  Aftner 
alene  med  et  Par  Kunstnere  eller  Philosopher,  hvorfor 
hun  ogsaa  kaldte  dette  Opholdssted  Eremitagen.  I  1839 
kom  Keiser  Nicolaus  paa  den  Tanke ,  at  opsamle  paa  et 
eneste  Sted  det  Bedste  af  de  mangfoldige  Kunstskatte, 
der  fandtes  spredte  i  de  forskjelligste  keiserlige  Paladser ; 
til  den  Ende  hidkaldte  han  den  berømte  Klentze  fra 
Miinchen  og  gav  ham  med  Hensyn  til  Opførelsen  af  det 
nye  Museum  den  fuldstændigste  Frihed.  Klentze  byggede 
sit  Museum  i  græk  Stil  og  synes  derved  at  have  tabt  af 
Sigte,  at  hans  Værk  ikke  skulde  betragtes  isoleret,  men  i 
Sammenhæng  med  Vinterpaladset.  Dette,  der  er  opført 
i  en  overlæsset  Renaissancestil ,  kvæler  derfor  baade  med 
sin    Masse    og    sin    Stil    den    baierske     Bygmesters    ædelt- 

formede  Tempel,  hvis  rene  og  harmoniske  Forhold  neppe 
blive  vurderede,  som  de  fortjene.  Ogsaa  Bygningens  Indre 
udmærker  sig  ved  Rigdom  og  Adel.  Gulv,  Trappegang 
og  Vægge  ere  af  carrarisk  Marmor ,  og  de  mangfoldige 
Colonner,  der  bære  Galerierne  i  denne  Bygning,  ere  til- 
hobe Monolither  af  Marmor,  Porphyr  eller  (xranit.  De 
Candelabre,  Vaser  og  Borde,  der  smykke  det  Indre,  ere 
udførte  af  de  skjenneste  og  kostbareste  Steenarter  fra  Altai 
og  Siberien.  Alt  staaer  i  den  mest  fuldendte  Harmoni, 
og  et  kosteligere  Kar  til  at  opbevare  Kunstens  ædle  Vin 
end  Klentzes  Museum  gives  der  ikke  i  Verden. 

Af  de  Skatte  der  gjemmes  i  dette  Museum,  vil  jeg 
her  iblandt  de  antike  Skulpturarbeider  I)lot  Iremhæve:  den 
colossale  Jupiterstatue,  der  skriver  sig  fra  Villa  Barberina, 
en  udmærket  Niobe,  de  ni  Muser,  en  velrestaureret  Statue 
af  Augustus,  Busterne  af  Antinous  og  Sallust,  der  alle  til- 
hore Galeriet  Campana,  som  den  russiske  Regjering 
kjøbte  i  Rom  i  1861.  Foruden  disse  er  der  den  ud- 
mærkede Venusstatue ,  som  nu  gaaer  under  Navnet  af 
Venus  fra  Eremitagen,  og  som  i  1859  blev  kjøbt  i  Rom. 
Den  er  et  af  den  græske  Kunst  skjønneste  Arbeider  og 
blev  funden  i  Rom  i  Nærheden  af  Porta  Potese.  Jeg  tør 
ikke  dvæle  ved  de  uskatteerlige  Samlinger  af  (Jemmer, 
Mønter  og  Vaser,  der  findes  i  Eremitagen,  skjøndt  hver 
enkelt  af  disse  Samlinger  vilde  være  nok  til  at  fængsle 
Kjenderes   Opmærksomhed    for   lang    Tid.      Kun    af   den 

prægtige  Malerisamling  vil  jeg  Iremhæve  nogle  Perler, 
sotn  man,  selv  om  man  har  nok  saa  lidt  Tid  til  at  op- 
holde sig  ved  Kunstsager,  ikke  bør  undlade  at  skjænke 
sin  Opmærksomhed.  Den  russiske  Regering  har  nemlig 
ved  en  Række  at'  lykkelige  Kjeb  samlet  her  paa  eet  Punkt 
en  Mangtbldigh(^d  af  Kunstskatte  fra  Italien.  Frankrig,  Eng- 
land, Spanien,  'l'ydskland  og  Holland,  som  man  neppe 
nogensteds  vil  finde  rigere  og  interessantere.  Udenfor 
Spanien  tindes  der  saaledes  ingensteds  <  heller  ikke  i  Louvrej 
en  saa  righoldig  Samling  af  Murilloer,  som  i  Eremitagen. 
Vi  ville  af  dem  blot  anføre  Himmelfarten  og  Hvilen  i 
Ægypten,  der  ere  et  Par  af  hans  allerberømteste  Arbeider. 
Den  italienske  Skole  er  maaskee  mindst  heldigt  repræsen- 
teret: dog  findes  der  her  Sebastian  del  Piombos  berømte 
^;  Nedtagelsen  af  Korset '^  og  en  fortræffelig  Santa  Cæcilia 
at  Carlo  Dolci.  .Af  den  nederlandske  Skole  findes  der 
ikke  mindre  end  60  Billeder  af  Rubens  og  40  af  Van 
Dyck;  desuden  ere  Teniers.  Potter.  Wouuermann  og  \'an 
der  Helst  repræsenterede  gjennem  en  stor  Deel  af  deres 
bedste  og  mest  gjennemførte  Arbeider.  En  smuk  lille 
Samling  af  udmærkede  engelske  Mestre .  hvilke  som  be- 
kjendt  ikke  findes  i  noget  Galeri  paa  Continentet ,  af- 
runder (ialeriet  i  Eremitagen  og  gjør  det  til  et  af  de 
interessanteste  i  Europa.  Den  berømte  Kritiker.  Dr.  Waagen 
fra  Berlin,  har  i  Aarene  1861  og  62  ordnet  dette  Galeri 
og  udgivet  en  fortræffelig  Beskrivelse  af  det. 

H.P.Holst:    Indvalgte  Skrifter.     IV.  13 

En  Bygning,  som  det  ligeledes  lenner  sig  rigeligt  al 
gjøre  Bekjendtskab  med ,  er  det  keiserlige  Bibliothek.  ] 
architektonisk  Henseende  er  Bibliotheket  et  af  de  skjøn- 
neste  Bygningsværker  i  St.  Petersborg.  Dets  Fagade  ei 
holdt  i  en  reen  og  smuk  Stil  ligesom  Eremitagens ;  der 
er  smykket  med  prægtige  Colonner,  mellem  hvilke  der  ei 
anbragt  Marmorstatuer  at"  græske  Philosopher,  og  paa  dene 
Frontespice  troner  en  colossal,  t'uldtrustet  Marmor-Minerva, 
Bibliotheket,  der  tæller  henimod  en  Million  Bind,  7500c 
Tegninger  og  Kobberstik  og  35000  Manuskripter,  er  op- 
stillet i  en  Række  af  pragtfulde  Sale  med  en  Smag  og 
Sindrighed,  der  gjør  Baron  Korff,  hvem  Bibliotheket  skyldei 
sin  nuværende  Opstilling,  den  allerstørste  Ære.  Selv  om 
man  ikke  er  Bibliophil ,  men  kun  en  Ven  af  Curiositeter. 
vil  man  glæde  sig  ved  at  gjennemsee  Rækken  af  de 
ældste  russiske  Træsnit,  hvoriblandt  der  er  mange  baade 
naive  og  interessante ;  man  vil  more  sig  over  to  Portraiter 
af  Keiserinde  Elisabeth  den  Første ,  hvoraf  det  ene  er 
meget  smukt  og  ledsaget  af  en  keiserlig  Ukas,  der  befaler, 
at  alle  Portraiter  af  Keiserinden  for  Eftertiden  skulle 
udføres  efter  denne  Model ,  og  det  andet ,  der  er  meget 
stygt,  ledsages  af  en  lignende  Ukas ,  som  confiskerer  Por- 
traitet  og  forbyder  Folk  for  Fremtiden  at  udgive  saadannc 
hæslige  Billeder  af  Keiserinden;  man  vil  fornøie  sig  over 
Cabinettet  med  de  femhundrede  Portraiter  af  Peter  den 
Store,   og  man  vil  have  den  Tilfredsstillelse,   som  Heiberg 

omtaler  i  „En  Sjæl  efter  Doden",  at  gjøre  et  mere  «pri- 
vat"  Bekjendtskab  med  en  stor  Mængde  berømte  Folk 
ved  at  see  deres  haandskrevne  Breve,  Billetter  osv.  Har 
man  derimod  virkelig  Bogsands,  er  her  nok,  der  vil  fængsle 
En.  xA.f  Manuskripterne  vil  jeg  blot  anføre  en  Codex  paa 
Pergament  med  Guldbogstaver  fra  det  niende  Aarhundrede, 
skrevet  af  Keiserinde  Theodora ;  det  saakaldte  Ostromirs 
Manuskript  af  Evangelierne ,  det  ældste  russiske  Haand- 
skrift  fra  1056,  altsaa  kun  et  halvthundrede  Aar  efter  at 
Rusland  var  bleven  christnet,  og  endelig  den  uvurdeerlige 
Samling  af  hebraiske  Manuskripter,  der  har  tilhørt  Familien 
Firkowicz  og  er  anerkjendt  for  at  være  den  ældste  i  hele 
Europa.  Af  sjeldne  Bøger  er  der  mangfoldige,  der  vilde 
friste  en  Kjender  og  Bogven,  men  der  er  ogsaa  hele 
Samlinger,  som  ville  sees  med  den  største  Interesse ,  der- 
iblandt en  Samling  paa  11 000  Bind  af  de  tidligsttrykte 
Bøger  i  Europa  ligefra  Guttenberg  til  1521,  en  Samling 
paa  30,000  Bind,  der  indeholder  Alt,  hvad  der  i  andre 
Sprog  end  det  russiske  er  skrevet  om  Rusland,  og  endelig 
en  yderst  sjelden  lille  Samling  af  Alt,  hvad  der  har  været 
trykt  paa  Russisk  inden  Peter  den  Stores  Tid.  Læsesalen 
er  udmærket  smuk  og  hyggelig  og  staaer  aaben  til  Af- 
benyttelse hver  Dag  fra  Klokken  ti  om  Morgenen 
til  Klokken  ni  om  Aftenen,  en  liberal  Foranstaltning, 
der  fortjener  dobbelt    at   paaskjønnes,    naar    den    sammen- 

holdes    med    den    kummerligt  tilmaalte  Tid,    hvori    andre 
store  Bibliotheker  holdes  aabne  for  Publicum, 

Følger  man  den  høire  Newabred  lige  op  til  den 
vestlige  Udkant  af  Wassily  Ostrow  kommer  man  ved  den 
2 1  de  Linie  —  thi  hele  Wassily  Ostrow  eller  Kjøbmands- 
øen  er  gjennemskaaren  af  navnløse ,  parallelt  løbende 
Gader,  der  benævnes  iste  Linie.  2den  Linie  osv.  —  til 
en  omfangsrig  Bygning,  hvis  Farade  er  prydet  med  tolv 
Colonner  og  en  anseelig  Fronton.  En  bred  Steentrappe 
fører  op  til  Indgangen,  og  paa  begge  Sider  af  Trappen 
staae  to  colossale  Bronzefigurer,  der  forestille  Brj'dere 
eller  Athleter.  Denne  Bygning,  der  vel  fortjener  at  nævnes 
umiddelbart  efter  de  to  foregaaende,  er  Bjergværks-Aca- 
demiet,  som  Ingen,  der  besøger  St.  Petersborg ,  maa  for- 
sømme at  tage  i  Øiesyn.  Det  er  kun  en  Underviisnings- 
anstalt  for  250  unge  Mine-Ingenieurer.  men  rigtignok  efter 
en  saa  storartet  Maalestok  og  med  et  saa  mageløst  Ap- 
parat, at  der  ikke  er  noget  Sidestykke  til  det  i  Verden. 
Man  melder  sig  hos  Directeuren,  der  modtager  En  meget 
forbindtligt ,  lægger  en  Protokol  for  En ,  hvori  man  ind- 
forer sit  Navn,  og  medgiver  En  en  uniformeret  Mand, 
som  Omviser  og  Cicerone.  Rigtignok  taler  samme  Mand 
kun  russisk,  og  naar  man  efter  otte  Dages  Ophold  i  St. 
Petersborg  ikke  er  kommen  videre  end  til  Da  og  niett 
(Ja  og  Neij,  Sdravstvuite  og  Dobraya  notch  (Goddag  og 
(iodnat),    saa  har  man   ikke   synderlig  Gavn   af  hans    vel- 

talende  Oplysninger.  Kommer  man  nu  tilmed  ind  i  en 
stor  Sal,  hvor  det  Første,  der  møder  Øict,  er  lutter  høie 
Glasskabc  med  en  utallig  Mængde  mørke ,  naturhistoriske 
GJenstande,  der  see  ud  som  Jord-,  Steen-  og  Mineralarter, 
og  man  ikke  er  Physiker  af  Profession,  har  man  stor  Lyst 
til  at  vende  om  og  bede  om  Undskyldning,  fordi  man  er 
gaaet  feil  -  men  man  gjør  bedst  i  at  lade  det  være. 
Rigtignok  vilde  en  Geolog  eller  Mineralog  her  paa  en 
ganske  anden  Maade  kunne  svælge  i  Nydelse ;  men  selv 
som  Lægmand  behøver  man  blot  ganske  rolig  at  følge 
Omviseren  ind  i  den  næste  Sal  og  lægge  Mærke  til  alle 
de  vidunderlige  Ting,  han  i  Rækkefølge  udpeger  for  En, 
saa  vil  man  være  henrykt  over,  at  man  er  der.  Alt  er 
nemlig  ordnet  saa  praktisk,  saa  iøinefaldende  instruktivt, 
at  det  forklarer  sig  selv.  Man  har  her  for  sig  ligesom 
en  geologisk  Afspeiling  af  alle  de  utrolige  Skatte  og  Rig- 
domme, der  gjemmes  i  det  vidtstrakte  russiske  Rige.  Man 
vil  ikke  troe  sine  egne  Oine,  naar  man  seer  denne  Masse 
af  de  kostbareste  Ædelstene  udbrede  sig  foran  En  i  fabel- 
agtige Størrelser,  saaledes  som  Bjerget  har  født  dem. 
Man  seer  en  Amethystblok  paa  næsten  en  Alen  i  Diameter, 
en  Malachitblok ,  der  er  endnu  tre ,  fire  Gange  større, 
mægtige  Stykker  af  Jaspis,  Agath,  Aquamarin  og  Lapis- 
Lazuli  —  prægtige  Turkiser,  Rubiner,  Beryller,  Saphirer 
og  Diamanter  —  man  troer,  at  det  er  et  østerlandsk 
Eventyr  og  bilder  sig  ind  at  staae   med  Aladdin  i  Trold- 

mandens  Hule ,  hvor  Ædelstenene  springe  ud  af  Klippe- 
loftet  og  hænge  ned  som  kæmpemæssige  Frugter.  Det 
er  Ural ,  Altai  og  Caucasus ,  det  er  de  siberiske  Miner, 
der  have  ydet  deres  Tribut  til  dette  Academi  i  Løbet  af 
omtrent  hundrede  Aar,  thi  saalænge  er  det  siden,  at  der 
udgik  Befalinger  til  samtlige  Overopsynsmænd  ved  Minerne 
om  at  indsende  til  dette  nyligt  oprettede  Academi  alle 
de  mærkeligste  Exemplarer  af  Ædelstene  og  Metaller,  de 
maatte  træffe  paa  under  deres  Arbeide.  At  ogsaa  Metal- 
lerne ere  rigt  repræsenterede  fremgaaer  deraf,  at  der  alene 
i  (luldklumper  og  Barrer  fra  Ural  findes  en  Værdi  af 
hundrede  tusinde  Rubler,  at  der  er  Klumper  af  Platina 
paa  ti  Pund,  og  at  der  findes  en  Masse  paa  67  Pund  af 
et  sjeldent  Mineral,  der  paa  Russisk  hedder  petzite,  og 
som  bestaaer  af  Sølv  og  Tellurium,  Det  er  imidlertid 
ikke  nok,  at  man  seer  Bjergenes  Skatte  ligge  udbredte  for 
sine  Øine;  til  Underviisning  for  de  unge  Mennesker,  der 
opdrages  til  engang  at  forestaae  Udgravningerne  i  Minerne, 
er  der  forfærdiget  Modeller  i  Miniatur  af  alle  de  Redskaber 
og  Maskiner,  der  anvendes  ved  Minegravningen  og  Guld- 
vaskningen ;  alle  disse  Modeller  arbeide  med  Lethed  og 
tydeliggjøre  Fremgangsmaaden.  Men  for  at  give  et  endnu 
mere  anskueligt  og  sandseligt  Billede  af  Livet  i  Minerne, 
er  der  i  Bygningens  Souterrains  anlagt  et  formeligt  Bjerg- 
værk. Man  stiger  med  et  Lys  i  Haanden  ned  i  et  bæl- 
mørkt    Dyb.     Her     jr    Illusionen    fuldstændig.      En    fugtig. 

iskold  Lutt  slaaer  En  imøde.  Her  er  baade  Schakter  og 
Stoller,  og  nu  staaer  man  i  Minegangene,  hvor  der  ar- 
beides;  man  følger  Gangenes  Slyngninger  og  seer,  ved  at 
holde  Lyset  hen  til  Væggen,  snart  Lagene  og  Aarene  i 
(iraniten,  snart  grønlige  Pletter,  der  antyde  Malachiten, 
snart  skinnende  Stænk,  der  vise,  at  Bjerget  er  guldholdigt, 
snart  et  funklende  Punkt,  der  vidner  om,  at  Ædelstenen 
her  har  sit  Leie  —  man  troer  at  hore  Hammerens  Slag, 
man  venter  hvert  ( 'ieblik  at  see  Arbeiderne  komme  frem 
af  (jruben  og  troer  sig  allerede  ved  et  Trylleslag  hen- 
flyttet  til  en  af  Nertschinsk's  hemmelighedsfulde  Dybder. 
Man  aander  først  lettere  og  friere ,  naar  Daglyset  igjen 
skinner  En  imøde,  og  man  seer  Newaens  Bølger  tindre 
foran  sig  i  Sollyset,  men  man  tænker  alligevel  med  en 
forunderlig  Tilfredsstillelse  tilbage  paa  denne  underjordiske 
V^andring. 

Med  saadanne  Hjælpemidler  og  endnu  mange  andre 
3r  det  intet  Under,  at  Videnskabeligheden  i  St.  Petersborg 
Ikke  stagnerer.  Jeg  kunde  endnu  fremhæve  det  medicinske 
\kademi.  der  gjennem  udmærkede  Videnskabsmænd  og 
jostbare  Samlinger  har  vundet  Navn  i  Europa ;  Viden- 
skaljernes  Academi,  hvis  rige,  zoologiske  Samlinger  ogsaa 
omfatte  de  vel  conserverede  Rester  af  et  uhyre  Mammuth- 
3yr,  der  blev  fundet  i  1799  af  en  tungusisk  Fisker  paa 
Bredderne  af  Lena  i  Siberien;  endvidere  Observatoriet, 
ict   geografiske    og    entomologiske  Selskab,    den    archæo- 

logiske  Commission  osv. ,  der  altsammen  vidner  om ,  at 
St.  Petersborg  i  videnskabelig  Henseende  er  i  en  frem- 
skridende Udvikling.  I  kunstnerisk  Retning  maa  det  der- 
imod endnu  gjøre  Syvmileskridt  for  at  indhente  det  For- 
sømte,  ja  det  synes  ligefrem,  som  om  Rusland,  der  har 
flinke  og  talentfulde  Haandværkere,  Folk,  som  alene  med 
Øxen  ere  istand  til  at  udrette  alt  det,  hvortil  Haand- 
værkeren  i  andre  Lande  tillige  bruger  Sangen  og  Høvlen, 
ikke  ret  kan  faae  Kunsten  til  at  slaae  Rod  i  sin  umilde 
Jordbund.  ( )g  dog  bliver  der  fra  Regjeringens  Side  gjort  ^ 
Nok  ogsaa  i  denne  Retning.  Allerede  i  1764  lod  Catha- 
rina den  Anden  opføre  et  Academi  for  de  skjønne  Kunster 
efter  en  storartet  Maalestok ,  thi  Bygningen .  der  ligeledes 
ligger  i  W'assily  Ostrow,  men  i  den  modsatte  Retning 
af  Bjergværksacademiet,  har  ikke  mindre  end  400  Fod  i 
Kvadrat  og  er  udstyret  med  virkelig  Skjønlaedssands.  Dog 
var  det  først  under  Alexander,  at  den  russiske  Malerkunst 
begyndte  at  give  sparsomme  Livstegn.  Det  er  italienske, 
franske  og  tydske  Architekter,  der  have  opført  de  colos- 
sale  Bygningsværker  i  St.  Petersborg,  som  bringe  den  Rei- 
sende til  at  studse ;  det  er  fremmede  Billedhuggere ,  der 
have  reist  de  Statuer  og  Obelisker,  som  man  glæder  sig 
over  paa  de  oftentlige  Pladse,  og  det  er  fremmede  Ma- 
lere, ældre  og  nyere,  der  fylde  saavel  de  keiserlige  som 
private  Galerier.  Siden  Catharina  den  Anden  stiftede 
Academiet,    er  der  kun    fremdukket  faa  russiske  Malere  af 

virkelig  Betydning,  deriblandt  Ivanoff  den  Ældre  og  den 
\'ngre,  Bruni  og  Logolinboff  og  i  den  nyeste  Tid  Flavizky, 
hvis  interessante  Billede  „Prindsesse  Tarakonow  i  Fængslet" 
nylig  har  givet  en  Iransk  Forfatter  i  „Revue  des  deux 
mondes"  Anledning  til  at  levere  en  fortræffelig  Skildring 
af  denne  Eventyrerske,  samt  Aivasofssky,  en  frugtbar  Marine- 
maler, af  hvem  jeg  har  seet  værdifulde  Billeder  ikke  blot 
her  i  Academiet,  men  ogsaa  i  Prindsesse  Dagmars  idylliske 
Sommerbolig  paa  Peterhof  —  navnlig  findes  der  et  Par 
Billeder  med  en  vidunderlig  smuk  Solvirkning,  som  viser 
med  hvilken  Kunst  han  forstaaer  at  gjengive  saadanne 
Effekter.  Skulpturen  har  hidtil  saagodtsom  ikke  havt  Dyr- 
kere; dog  saae  jeg  i  Academiet  en  Statue  af  en  ung 
Moder,  der  har  sit  Barn  paa  Skjodet,  som  tiltalte  mig 
overordentlig.  Der  var  en  saadan  Smag  og  Simpelhed  i 
den  hele  Anordning ,  Linierne  vare  saa  rene  og  skjønne, 
Draperiet  saa  blødt,  og  der  var  en  saadan  Ømhed,  Tænk- 
somhed og  kjærlig  Bekymring  i  den  unge  Moders  Physio- 
nomi,  at  Kunstneren,  der  har  skabt  dette  Arbeide,  nød- 
vendigviis  maa  have  en  Fremtid.  Og  hvorfor  skulde  det 
samme  ikke  være  Tilfældet  med  Kunsten  i  det  Hele? 
Den  er  selv  endnu  kun  et  Barn  paa  Moderens  Skjød,  men 
den  kjærlige  Bekymring,  den  Tænksomhed  og  Ømhed, 
hvormed  den  opelskes,  vil   nok  bære  Frugter. 

Jeg    har    endnu    ikke    omtalt    den   dramatiske    Kunst, 
men  det  ligger  hovedsagelig  deri,   at  der  altid  er  Et  eller 

Andet ,  som  man  paa  en  Reise  gaaer  glip  af.  Al"  Peters- 
borgs fire  prægtige  Theatre  ere  de  tre  lukkede  i  Sommer- 
tiden ,  og  kun  paa  Michaelstheatret  blev  der  spillet  paa 
Russisk.  Af  de  Prøver,  jeg  saae,  var  det  tydeligt,  at 
Russerne  i  dramatisk  Kunst  ikke  staae  tilbage  for  andre 
Nationer.  De  spille  sandt  og  naturligt,  lægge  ikke  an 
paa  at  gjøre  Effekt  og  ere  frie  for  al  Overdrivelse.  Hvor 
lidt  man  end  forstaaer  af  Sproget,  der  forresten  fra  Scenen 
klinger  blødt  og  melodisk,  følger  man  dog  Handlingen 
med  Interesse.  At  St.  Petersborg  har  en  af  de  bedste 
italienske  Operaer  i  Verden  er  bekjendt  nok.  Publicum 
er  enthusiastisk  for  Sang  og  Musik,  og  det  er  endnu  ikke 
kommet  saa  vidt  i  Blaseerthed,  at  det  vil  have  det  Bedste 
for  Ingenting.  Kunsten  bliver  fyrsteligt  betalt  her,  og 
Petersborg  behøver  derfor  heller  ikke  paa  dette  Marked 
at  frygte  for  nogen  Concurrence.  Af  russiske  Componister 
har  Glinka  vundet  en  stor  og  fortjent  Celebritet  i  sit 
Fædreland.  Hans  Melodier  ere  tiltalende ,  folkelige  og 
følelsesfulde.  Man  hører  Militairmusiken  spille  dem  over- 
alt, og  kommer  man  i  Moskou  ind  i  et  af  disse  ægte 
russiske  Beværtningsteder,  hvor  der  er  Orgel,  hører  man 
dem   ogsaa. 

Det  vilde  være  utaknemmeligt  at  forlade  St.  Peters- 
borg uden  at  tale  et  Ord  om  dens  Omegn.  Man  er  hos 
os  saa  vant  til  at  betragte  Ruslands  Natur  og  Vegetation 
som  fattig  og  forkrøblet   ligeover    for    vor    egen ,    at    man 

neppe  vil  troe  sine  Øine,  naar  man  overalt  i  Omegnen 
af  St.  Petersborg  finder  Parker,  der  ere  saa  rige,  frodige 
og  fyldige,  men  især  saa  mageløst  holdte,  at  vi  hjemme 
Intet  have  at  stille  ved  Siden.  Man  vil  derfor  ogsaa  ud 
paa  Eftermiddagen  see  Familier  i  Tusindviis  kjøre  over 
Troitsky-Broen  eller  gaae  ombord  paa  Newaflodens  Damp- 
skil)e,  for  at  vende  Ryggen  til  St.  Petersborgs  Støvskyer 
og  aande  lettere  og  friere  i  de  skyggefulde  og  smilende 
Parker  paa  Øerne.  Den  fine  og  fornemme  Portion  tyer 
til  Jelagine  for  derfra  at  betragte  Solnedgangen  ,  de  unge 
Mennesker,  der  ville  more  sig,  strømme  til  Isler  for  at 
høre  de  franske  Sangerinder,  og  de,  der  i  musikalsk  Hen- 
seende sætte  Priis  paa  ædlere  Nydelser,  tage  til  Powlowsk. 
hvor  der  er  et  udmærket  Orchester.  Overalt  er  der  smukke 
Haver  og  Cottager,  hvori  Aristokratiet  tilbringer  sin  kort- 
varige villeggiatura.  Slotte  og  Paladser  fattes  der  natur- 
ligviis  ikke  heller,  og  den,  der  ikke  har  seet  Gatchina 
med  sine  fortryllende  Skove,  Tsarsko-Selo  og  Peterhof. 
har  endnu  ingen  Forestilling  om,  hvad  man  i  Rusland 
forstaaer  ved  et  keiserligt  Sommerslot. 

Naar  Folk  omtale  Tsarsko-Selo  og  Peterhof,  veed  de 
i  Regelen  ikke,  hvilket  af  dem  de  skulle  tilkjende  Prisen. 
Mig  forekommer  det  dog,  at  der  er  en  væsentlig  Forskjel. 
Naturen  er  paradisisk  i  dem  begge,  men  i  Tsarsko-Selo 
sporer  man  Slangen.  Slangen  i  Tsarsko-Selo  er  den 
næsten  afsindige  Ødselhed,    denne  hensynsløse  Lyst  til  at 

bortkaste  Millioner,  som  man  desværre  oftere  i  Rusland 
lægger  Mærke  til.  Allerede  da  Catharina  den  Anden 
omdannede  Slottet, .  ødslede  hun  for  en  heel  Million  Guld 
paa  Facjaden.  Faa  Aar  efter  havde  det  barske  \'eirlig 
allerede  afslidt  det  Halve.  Der  fortælles,  at  et  Compagni 
af  Handelsmænd  tilbød  Keiserinden  en  halv  Million  for 
hvad  der  endnu  var  tilbage  af  Guldet,  men  hun  svarede 
dem  stolt:  „Jeg  pleier  ikke  at  sælge  mine  aflagte  Klæder", 
og  saa  lod  hun  den  anden  halve  Million  gaae  samme 
Vei  som  den  første.  Man  har  siden  gaaet  troligt  i  dette 
Fodspor.  Der  er  et  Gemak  i  dette  Slot,  hvor  Væggene 
ere  af  lyseguult  Rav;  der  er  et  andet,  hvor  Gulvet  er  af 
P^lfenbeen,  indlagt  med  Perlemor;  der  er  ikke  blot  Masser 
af  Obelisker,  Marmor-  og  Bronzestatuer,  men  der  er  chine- 
siske  Landsbyer,  tyrkiske  Kiosker,  hollandske  Meierier, 
orientalske  Bade,  Marmorbroer  med  korinthiske  Søiler, 
kunstige  Ruiner,  romerske  Grave  —  ja  der  er  endogsaa 
et  Arsenal ,  der  gjemmer  saamange  kostbare  Rustninger, 
saamange  pragtfulde  Vaaben  fra  Furopa  og  Orienten,  saa- 
mange brillantbesaaede  Skabrakker  og  Ridetøier,  at  det 
selv  i  Petersborg  vilde  vække  Beundring;  men  man  spør- 
ger sig  selv  forundret:  Hvad  skal  det  her?  hvad  har  det 
at  gjøre  midt  i  denne  friske,  blomstrende  Natur,  hvor 
man  tænker  paa  alt  Andet  end  Vaaben  og  Brillanter? 

Seer  man  derimod  hen  til  Peterhof,   der  er  den  kei- 
serlige   Families    egentlige    Sommerresidents,    da    er    der 

vistnok  ogsaa  her  Paladser ,  ja  der  er  saamange ,  at  en 
Opsynsmand  tbrsikkrcde  mig,  at  der  \'ar  et  af  dem,  som 
Keiserfamilien  kun  havde  besøgt  fem  Gange  i  fem  og 
tyve  Aar;  men  det  er  lutter  Feepaladser,  fiintbyggede 
Chaumierer,  yndige  smaa  Villaer,  der  snart  ligge  ligesom 
henkastede  mellem  løvrige  Buskadser,  snart  skjule  sig  i 
en  afsides  Dal ,  snart  løfte  sig  igjen  let  og  gratieust  paa 
et  fremspringende  Høidepunkt  eller  synes  at  svømme  som 
fortryllede  Slotte  paa  de  speilblanke  Skovsøer.  Her  har 
Keiseren  sin  Chaumiere,  men  den  er  simpel  og  smagfuld, 
og  dens  eneste  Prydelse  er  nogle  mesterlige  Smaabilleder. 
Her  har  ogsaa  Storfyrstinde  Dagmar  sit  Blomsterslot.  I  )er 
er  noget  Trolddomsagtigt  ved  denne  Bolig,  thi  den  seer 
ud,  som  om  den  var  bygget  af  Feer,  og  som  om  Feerne 
værnede  om  den,  mens  hun  er  borte.  Selv  de  prægtige 
Cascader,  der  i  de  milde  Sommeraftener  udsende  deres 
tusinde  Straaler  paa  de  forskjelligste  Steder  i  Parken,  høre 
ind  i  Maleriet:  de  sprudle  fra  Najader  og  Delfiner,  fra 
Fauner  og  Tritoner,  de  pladske  i  Conchaerne,  de  risle 
tonende  ned  over  Marmortrapperne,  og  de  fylde  Luften 
med  Friskhed  og  Velklang.  For  mig  staaer  ubetinget 
Peterhof  høiest,  thi  medens  der  i  Tsarsko-Selo  —  til 
Trods  for  dets  Skjønhed  —  er  en  Kutten  med  brogede 
og  usammenhængende  Herligheder,  en  Stillentilskue  af 
Luxus  og  Ødselhed,  der  overvælder  og  nedtrykker,  er  der 
i  Peterhof  Kenhed,   Skjønhed  og  Harmoni,  og  man  forlader 

ikke  denne  fortryllende  Feeverden,  uden  at  man  tager 
Billedet  al"  den  med  sig  for  bestandig. 

Og  dog  er  der  eet  Syn,  der  er  endnu  skjønnere  — 
det  er  Synet  af  Moskou.  Moskou  ligger  omtrent  syv^- 
hundrede  Verster  fra  St.  Petersborg.  Reisen  derhen  er 
yderst  uinteressant,  og  jeg  glider  derfor  saa  let  hen  over 
den  som  muligt.  Landskabet  er  fladt  og  monotont,  under- 
tiden bedækket  af  lidt  Græs  og  lidt  Skovplantning,  af  El 
og  af  Birk.  Landsbyerne,  man  passerer,  have  i  det  Hele 
et  bedrøveligt  Udseende:  fattige,  musegraae  Træhuse  med 
lignende  Trætage.  De  ligge  tæt  opad  hinanden;  kommer 
der  Ild  i  et  af  dem,  brænde  de  alle.  Det  Eneste,  der 
engang  imellem  vederqvæger  Øiet,  er  Synet  af  store, 
trivelige  Kvæghjorder  —  deres  Vinterboliger  ligge  da 
gjerne  i  Nærheden,  graae  Træhuse,  lidt  mindre  end  Ben- 
dernes,  men  forresten  kun  lidet  forskjellige  fra  disse. 
Den  eneste  større  By  paa  den  hele  Route  er  Twer  med 
26,000  Indbyggere. 

Men  er  Landskabet  ensformigt  og  kjedeligt,  er  der 
sørget  saameget  desto  bedre  for  Passagerernes  Bekvem- 
melighed. I  den  Retning  er  der  ingen  Jernbane  i  Europa, 
der  kan  maale  sig  med  Moskouerbanen.  Man  sidder  ikke 
som  ellers  selv  Sjette  i  en  Waggon  —  man  har  et  luftigt 
lille  Cabinet  til  sin  Raadighed ;  en  Corridor  fører  ind  til 
Salonen,  der  er  det  fælles  Selskabs-  og  Conversations- 
værelse;    der    passiares,    spilles  Whist,    Dam    eller    Schak ; 

hver  anden  Time  standser  Banetoget  udenfor  et  eller 
andet  storartet  Restaurationslocale ;  standser  man  ved  Mid- 
dagstid, serveres  der  oieblikkeligt  en  fuldstændig  Diner, 
og  forskjellige  Vinsorter  fremsættes  til  behageligt  Udvalg. 
Paa  den  næste  Station  damper  Theen  i  Glassene;  man 
drikker  den  og  har  god  Tid  endnu  til  at  spadsere  en  halv 
Snees  Minutter  frem  og  tilbage.  Nu  bliver  det  mørkt; 
der  tændes  Lamper  og  Lys,  og  naar  det  er  paa  Tide  at 
gaae  iseng,  kommer  en  Betjent  ind,  reder  en  indbydende 
Seng  i  Ens  eget  Cabinet  eller  fører  En  op  i  den  almin- 
delige Sovesal.  Næste  Morgen  hænger  Tøiet  l:)ørstet  og 
reent,  og  Vaskeapparatet  er  i  den  fortræffeligste  Orden. 
Endelig  naaer  man  da  Moskou ;  det  ligger  fladt  og  lavt 
som  alt  det  Øvrige  og  gjør  derfor  heller  ingen  Virkning 
i  Øieblikket.  Man  springer  i  en  Fiaker,  kjører  gjennem 
en  forfalden  Triumfport  ind  i  nogle  krogede,  bugtede  og 
slet  brolagte  Gader  og  bliver  allerede  lidt  ilde  tilmode 
ved  Tanken  om ,  hvad  man  har  ivente ,  da  Vognen  plud- 
selig dreier  om  et  Hjørne.  En  høi  og  takket  Fæstnings- 
mur  ligger  foran  En,  og  bag  den  dukker  en  heel  Skov 
iveiret  af  gyldne  Kupler,  Spir,  Halvmaaner  og  Kors. 
Man  faaer  neppe  gjort  sig  Rede  for ,  at  det  er  Kreml, 
før  Vognen  dreier  om  ad  en  Tvergade,  og  det  glimrende 
Syn  er  atter  forsvundet. 

Kreml !    Der  er    kun  faa  Navne ,    der  i  min  Ungdom 
har  sat  min   Phantasi  i  saadan  Bevægelse  som   dette.     Jeg 

havde  dengang  et  Slags  Haab  om  at  laae  see  Paris,  Rom 
og  Neapel  —  men  Kreml  stod  for  mig  som  noget  Umu- 
ligt, Uopnaaeligt  og  tik  maaskee  netop  derved  en  For- 
tryllelse, som  holdt  sig  endnu  længe  etter,  at  jeg  havde 
seet  og  gjenseet  de  andre.  Nu  var  jeg  kun  skilt  fra  det 
ved  nogle  (iader,  og  man  kan  tænke  sig ,  at  jeg  hverken 
havde  Rist  eller  Ro,  før  jeg  tik  Reisetøiet  af  mig.  Faa 
Minuter  efter  ilede  jeg  med  min  Fører  hen  til  Nicholsky 
Porten ,  den  af  de  fem  Hovedindgange  til  Kreml ,  som 
Napoleon  i  1812  drog  triumferende  ind  ad.  Det  blinkede, 
glimrede  og  funklede  for  mine  Øine,  idet  jeg  ilede  op 
ad  fJakken ,  og  jeg  gav  mig  neppe  Tid  til  at  kaste  et 
Blik  hen  tilhøire,  til  de  mangehundrede  franske  Kanoner, 
der  laae  opstablede  foran  Arsenalet  som  et  afskrækkende 
Mindesmærke  om  det  ulykkelige  Ruslandstog.  Nu  stod 
jeg  paa  den  vidtstrakte  Terrasse  foran  det  prægtige  Keiser- 
palads, —  men  i  det  samme  Øieblik  glemte  jeg  ogsaa 
baade  Paladser,  Kirker,  Klostre,  Taarne,  ja  Kreml  selv 
for  at  fortabe  mig  i  det  vidunderlige  Syn,  der  pludselig 
udfoldede  sig  for  mig  —  Synet  af  Moskou,  der  i  sin 
eventyrlige ,  østerlandske  Skjønhed  laa  i  en  straalende 
Halvkreds  under  mine  Fødder.  Hvorlænge  jeg  stod  hen- 
sunken i  Beskuelsen  af  dette  Panorama,  der  vistnok  er 
enestaaende  i  sit  Slags  i  Europa  ,  veed  jeg  ikke  rigtigt ; 
det  veed  jeg  kun,  at  dette  berusende  Syn  —  som  jeg 
senere  skal   komme  tilbage   til    —     fulgte    mig    overalt    og 

fyldte  mig  i  dt;n  (Irad,  at  Alt,  hvad  Jeg  forresten  saae 
under  mit  Ophold  i  Moskou,  blev  smaat  og  farveløst 
overfor  dette  første  storartede  Indtryk. 

Der  gives  Skjønheder,  som  for  at  gjøre  en  fuldstændig 
Mrkning,  maae  sees  i  en  vis  Frastand;  de  imponere  da  i 
deres  Heelhed.  men  de  maae  ikke  eftersees  i  deres  En- 
keltheder —  kommer  man  dem  altfor  nær.  er  det  forbi 
med  Fortryllelsen.  Dette  gjælder  i  høi  Grad  om  Kreml. 
Czarernes  ældgamle  Residentsstad,  og  i  det  Hele  om  Mo- 
skou. Russernes  hellige  Stad. 

Seet  i  Nærheden  er  Kreml  en  forunderlig,  barok 
.Samling  af  Kirker  og  Kapeller.  Paladser  og  Taarne.  om- 
givne af  en  Fæstningsmur  —  seet  i  Frastand  bedaarer 
det  ved  den  eventyrligste  Sammenstilling  og  den  mest 
brogede  Farvevirkning.  Jeg  besaae  Himmelfartskirken, 
Arkhangelskkirken,  Kroningskirken  o.  ti.,  men  Udbyttet  var 
kun  ubetydeligt ;  jeg  besøgte  Riznitsa .  et  Slags  Museum, 
hvori  der  opbevares  de  tidligere  Patriarkers  og  Metropo- 
liters  kostbare  Mitraer  og  perlebesatte  Messedragter  — 
Pragt  var  der  nok  af,  men  Jeg  kunde  godt  undværet  at 
see  den;  Jeg  besaae  det  300  Aar  gamle  Ivan  Veliki-Taarn, 
der  er  bygget  af  Boris  Godunofl".  Det  rager  høit  op 
over  alle  de  andre  Taarnspidser  paa  Kreml  og  er  en 
Campanile  i  Ordets  egentligste  Betydning,  thi  det  har  fem 
Etager,  og  de  hænge  alle  fulde  af  kæmpemæssige  Klokker 
—  saavidt   jeg   husker,    er   der    34  i  Tallet.     Den  største 

af  dem  alle ,  der  veier  444,000  Pund  og  benævnes  Czar- 
Kolokol  eller  Keiserklokken ,  styrtede  ned  under  en  Ilde- 
brand i  1706.  Den  ligger  nu  med  sin  dybe  Revne  i 
Siden  paa  et  svært  Granitfundanient  ved  Foden  at"  Taarnet 
og  seer  ud  som  et  strandet  Skib ,  der  ikke  kan  komme 
ai"  Grund  —  det  var  curieust  nok  at  see  den,  men  heller 
ikke  mere. 

Det  Samme  gjælder  ogsaa  om  Moskou,  kun  i  en 
langt  betydeligere  Udstrækning.  Moskou  er  en  Kæmpeby, 
der  har  ikke  mindre  end  fem  Mil  i  Omkreds  og  tæller 
firehundrede  Kirker.  Jeg  kjender  ingen  By,  der  er  bygget 
saa  lunefuldt  og  phantastisk.  Gaderne  ere  ujevne,  uregel- 
mæssige og  ureenlige;  snart  gaaer  det  nedad  og  snart 
igjen  opad;  Kirker  og  Pragtbygninger  ligge  Side  om  Side 
med  de  fattigste  Borgerhuse.  Haver ,  Tomter  og  store 
Torve  afløse  hinanden  i  broget  Forvirring;  bedst  som 
man  kjerer  nedad  en  Gyde  og  troer  sig  i  Udkanten  af 
Staden,  overraskes  man  ved  gjennem  en  Tvergade  at  see 
prægtige  Paladser  med  corinthiske  Søiler,  sprudlende  Fon- 
tainer  og  guldskinnende  Kupler.  Overalt  er  der  nok  at 
see  —  vel  at  mærke,  naar  man  er  nøisom  i  sine  For- 
dringer. Der  er  et  Museum ,  som  foruden  mange  andre 
Curiositeter  ogsaa  indeholder  en  Slags  Costumesal,  d.  v.  s. 
Masser  af  Voxfigurer,  der  ere  iførte  alle  de  forskjellige 
Dragter,  som  ere  eiendommelige  for  Rusland;  en  Manege, 
som  roser  sig  af  at  være  den  største  i  Europa,  et  Biblio- 

thek,  der  absolut  hører  til  de  mindste,  et  større  og  et 
mindre  Theater,  der  i  ("redeligt  Naboskab  ligge  ved  Siden 
af  hinanden.  Der  er  ogsaa  iblandt  de  utallige  Kirker 
een,  som  man  ikke  kan  undgaae  at  see,  fordi  den  strax 
tiltrækker  sig  Opmærksomheden  ved  sin  Størrelse  og  sin 
Smagløshed.  Det  er  den  hellige  Basilskirke,  der  staaer 
strax  udenfor  Kreml  tætved  den  saakaldte  Spasky  eller 
den  hellige  Port,  som  fører  ind  til  Kreml,  og  som  Ingen, 
ikke  engang  Keiseren  gaaer  igjennem  uden  at  blotte 
Hovedet.  Den  seer  ud,  som  om  den  var  bygget  af  grønne 
Sneglehuse  og  indeslutter  elleve  andre  Kirker,  der  alle 
ere  ligesaa  hæslige.  Der  fortælles,  at  Ivan  den  Grusomme, 
under  hvem  Kirken  blev  opført  i  Slutningen  af  det  sex- 
tende  Aarhundrede,  spurgte  Architekten,  da  han  var  færdig, 
om  han  tiltroede  sig  at  kunne  bygge  en  ny  Kirke ,  der 
var  endnu  smukkere.  Den  ulykkelige  Kunstner  svarede 
Ja,  hvorpaa  Czaren  lod  udstikke  Øinene  paa  ham,  fordi 
han  ikke  strax  havde  givet  ham  det  Bedste.  See,  alt  det 
og  endnu  meget  Mere  kan  man  see  i  Moskou,  naar  man 
blot  har  Tid  og  Taalmodighed. 

Vi  havde  begge  Dele,  men  vi  vendte  dog  bestandig 
tilbage  til  Terrassen  foran  Alexanderspaladset.  Der  stod 
vi  ogsaa  den  Aften ,  da  vi  skulde  forlade  Moskou ,  rime- 
ligviis  for  aldrig  at  gjensee  det.  Det  var  en  varm  Juli- 
aften, og  Solen  var  nær  sin  Nedgang.  Foran  os  laa  Byen 
med    sine    grønne    Tage,    sine    blomstrende    Haver,    sine 

utallige  Kupler,  sine  slanke  Taarne  og  Minareter  og  badede 
sig  i  Sollyset;  selv  Moskvafloden,  der  slynger  sig  rundt- 
omkring Staden,  skinnede  i  Aftensolen  som  et  Guldbelte. 
Glandsen  blev  stærkere  og  stærkere.  Kuplerne  luede  — 
Guld,  Sølv,  Perlemor,  Azur  og  Karmin  smeltede  sammen 
til  en  Farvevirkning ,  som  Øiet  neppe  kunde  udholde ,  og 
Fuglene  fløi  kviddrende  omkring,  som  om  de  jublede 
ved  Synet.  Pludselig  begyndte  Aftenklokken  at  ringe  fra 
en  af  de  nærmeste  Kirker.  Det  var  Lerdag  og  Hellig- 
aften !  En  anden  Klokke  svarede,  en  tredie,  fjerde,  femte 
fulgte  efter,  og  snart  led  Klokkeklangen  over  til  os  fra  alle 
de  utallige  Kirketaarne  og  fyldte  Luften  med  Tonestremme 
og  Sindet  med  en  Felelse  af  Andagt.  Solen  var  imid- 
lertid sunket  dybere.  Glandsen  tabte  sig  efterhaanden,  de 
stærke  Farver  smeltede  hen  i  en  violetdæmrende  Tone, 
og  kun  de  heieste  Taarnspidser  og  (nildkors  skinnede  i 
Øst  som  straalende  Blinkfyr.  Ogsaa  de  slukkedes  efter- 
haanden, og  da  de  sidste  Klokketoner  taug,  lyste  de  endnu 
blot  som  svagttindrende  Stjerner  i  Aftenens  Taageslør. 

Det  var  min  sidste  Aften  i  Moskou.  Med  dette  Ind- 
tryk vendte  jeg  tilbage  til  St.  Petersborg,  og  hvad  jeg 
end  har  seet  senere,  saa  er  dog  denne  sidste  Aften  i  Mo- 
skou den  bedste  Erindring,  jeg  tager  med  mig  fra  Rusland. 

Den  6te  Juli  forlod  jeg  omsider  det  straalende  St. 
Petersborg.  Jeg  kalder  det  med  Forsæt  „det  straalende", 
thi  der  er  ingen  By  i  Europa,  hvor  Guld  og  Farver  spille 

saadan  en  Hovedrolle  som  i  Petersborg  og  Moskou.  Det 
er  ogsaa  ganske  naturligt:  naar  Øiet  igjennem  en  uendelig 
lang  Vinter  er  trættet  af  den  evige  Snee,  der  ophober 
sig  allevegne,  trænger  det  ved  Foraarets  Ankomst  til  at 
oplives  og  forfriskes.  Der  er  dem,  som  paastaae,  at  St. 
Petersborg  er  endnu  smukkere  om  Vinteren  end  om  Som- 
meren. Jeg  kan  naturligviis  ikke  have  nogen  Mening 
derom ,  thi  jeg  liar  ikke  seet  Newadronningen ,  naar  hun, 
indhyllet  i  sit  sneehvide  Hermelin,  sidder  paa  sin  Krystal- 
throne  og  strækker  sit  diamantstraalende  Scepter  ud  over 
den  Sneeverden,  der  omgiver  hende  —  jeg  har  kun  seet 
hende,  straalende  af  Guld  og  Farver,  bade  sine  Fødder 
i  Newaens  blanke,  spillende  Bølger  og  sin  guldkronede 
Pande  i  Æther  og  Sollys;  men  dette  Syn  er  saa  deiligt, 
at  jeg  ikke  vil  bytte  det  for  noget  andet. 

II. 

Til  Polen  og  Galicien. 

(Warschau,    Krakau,    Wielizka.) 

J_Jet  var  ikke  med  store  Forventninger,  at  vi  nærmede 
os  til  Hertugerne  af  Massoviens  og  de  paafølgende  polske 
Kongers  Residentsstad,  det  prægtige  Warschau.  Naar  vi 
talte  om  at  reise  til  Warchau,  rystede  Folk  paa  Hovederne 
og  begyndte  strax  at  tale  sagtere:  „Hvad  vil  De  i  War- 
schau?" hed  det  da  gjerne.  „Det  er  uregjerlige  Folk 
disse  Polakker,  som  man  gjør  bedst  i  at  holde  sig  borte 
fra !  De  speculere  kun  paa  Galskaber ,  der  gaae  ud  over 
dem  selv!  Om  det  saa  er  Damerne,  gaaé  de  sortklædte 
—  det  er  nu  deres  Maade  at  protestere  paa ! "  Ja  i 
Hotellet,  som  vi  sidst  forlod,  var  der  en  polsk  Opvartnings- 
pige, som  slog  Hænderne  sammen  af  Skræk,  da  hun  hørte 
at  vi  vilde  ned  til  hendes  Fødeby.  „Hvad  ville  Herrerne 
der?"  raabte  hun  ivrigt.  „Folk  er  der  ingen  af!  Enten 
har  Russerne  slaaet  dem  ihjel,  eller  de  har  slaaet  hinanden 

ihjel.  De  kan  ligesaa  godt  tage  ud  til  en  Kirkegaard 
som  til  Warschau  I " 

Med  disse  lidet  trøstelige  Billeder  for  Øie  rullede 
jeg  over  den  prægtige  Jernbro,  der  fører  hen  over  Weich- 
selen  og  forbinder  den  smukke  lille  Forstad  Praga  med 
Warschau  eller  W'arzawa,  som  Polakkerne  kalde  den.  jag 
havde  ventet  at  see  ikke  blot  sørgeklædte  Damer,  men  en 
heel  Befolkning  i  Sorg ;  desto  mere  overraskedes  jeg  ved 
at  træffe  netop  det  Modsatte.  Jeg  saae  unge  Mennesker 
flanere  sorgløst  og  leende  med  hinanden  under  Armene; 
smukke  Damer  i  brogede  Toiletter  oplivede  Gaderne ; 
glimrende  Eqvipager  rullede  forbi  os;  henne  fra  den  sach- 
siske  Have  lød  der  Musik,  og  jeg  fulgte  med  Strømmen. 
Strausziske  Toner  klang  brusende  hen  under  Løvet  i  den 
deilige  Sommeraften.  Mørket  begyndte  at  falde  paa ; 
brogede  Lamper  tændtes  overalt;  et  (Jieblik  efter  hang 
Træer  og  Buske  fulde  af  Ildfrugter  og  Ildblomster,  og  Latter 
og  Jubel  gjenlød  i  Gangene.  Jeg  vendte  Øiet  bort  næsten 
med  Skræk,  som  man  forskrækkes,  naar  man  seer  letsindige 
Børn  hoppe  omkring  paa  Randen  af  en  Afgrund.  Det 
var.  som  om  der  i  dette  Virvar  ikke  var  Plads  for  en 
eneste  alvorlig  Tanke,  og  dog  var  der  Grund  nok  til  at 
være  alvorlig.  ^ 

Hvor  man  vender  sit  Blik  hen  i  den  prægtige  By, 
seer  man  de  ulykkelige  Følger  af  Revolutionerne  i  1830 
og   1863.      Slottet  Zamek,    de    polske  Kongers  Residents 

ligger  halvt  i  Grus ,  og  kun  den  tilbagestaaende  Fløi  bo- 
boes  endnu  at"  den  russiske  Statholder  (jeneral  Berg.  Det 
gamle  erkebiskoppelige  Palads  staaer  tomt,  siden  Felinski 
forvistes.  l"æt  henne  ved  Thorvaldsens  Copernicusstatue 
staae  to  prægtige  Paladser,  der  tidligere  tilhørte  Fyrst 
Adam  Czartoryski  og  Grev  Zamoiski:  de  confiskéredes 
i  1863,  fordi  der  fra  deres  Vinduer  blev  gjort  et  Forsøg 
paa  at  dræbe  (leneral  Berg  med  orsiniske  Bomber.  Fra 
det  nærliggende  Bibliothek  bleve  Bøgerne  i  1831  førte 
til  St.  Petersborg.  Det  Radziwillske  Palads  er  forvandlet 
til  et  russisk  Regjeringscollegium,  og  Raadhuset,  som 
Pøblen  •  nedbrændte ,  er  dobbelt  prægtigt  opført  —  men 
paa  Byens  Bekostning.  Dens  værste  Straf  er  dog  de 
mægtige  Fæstningsværker,  som  den  russiske  Regjering  lod 
opføre  strax  efter  Opstanden :  de  true  Byen  uafladeligt, 
og  det  er  Byen  selv,   der  har  betalt  dem. 

Dagen  i  Forveien  havde  Keiseren  været  der.  Han 
vilde  kun  paa  sin  (jjennemreise  fra  Ems  til  St.  Petersborg 
give  Byen  et  fornyet  Bevis  paa,  at  han  ligeover  for  Revo- 
lution og  Oprør  ikke  er  at  spøge  med.  Paa  den  store 
Plads  i  den  saakaldte  Krakauer-Forstad  lod  han  en  ny 
Statue  afsløre.  Russiske  Regimenter  stode  opstillede  paa 
Pladsen,  da  Keiseren  red  ind  i  Karreen  og  gav  Signalet. 
Musikken  spillede ,  Kanonerne  tordnede ,  og  Sløret  faldt. 
Paa  et  høit  Fundament  stod  det  colossale  Bronzebillede  af 
Paskéwitsch,   Warschaus  Erobrer  og  Polens  femogtyveaarige 

Vicekonge  —  og  der  staaer  han  nu  atter  og  stirrer  med 
Haan  ned  paa  dem ,  der  krympede  sig  under  hans  Jern- 
haand,  og  som  nu  bølgede  leende  g;jennem  de  oplyste 
Gader,  fyldte  Theatrene  og  Cafeerne  og  tiljublede  Strausz 
deres  Bifald. 

Vi  opholdt  os  flere  Dage  i  Byen  for  at  forvisse  os 
om ,  at  vi  ikke  havde  ladet  os  skuffe  af  det  ferste  Ind- 
tryk. Vi  havde  ondt  ved  at  overbevise  os  om,  at  vi  vare 
i  VVarschau,  hvis  Stene  og  Fliser  ere  badede  i  Blod,  og 
hvis  Kirker,  Torve  og  Paladser  staae  som  Mindesmærker 
om  de  rædselsfuldeste  Scener.  Vi  vilde  ikke  troe ,  at 
det  var  den  samme  Befolkning ,  der  havde  seet  Tusinder 
af  sine  Nærmeste  bløde  paa  Skafottet,  og  hvis  ædleste 
Sønner  hensmægte  Livet  paa  Siberiens  Stepper  eller  i  de 
Nertschinckske  Bjergværker.  Var  det  Letsind  eller  For- 
tvivlelse? Hellere  da  det  Sidste  end  det  Første,  thi  en 
saadan  Letsind  vilde  her  være  exempelløs.  Nei  man 
lever  kun  saaledes,  naar  man  liar  tabt  Alt,  naar  man  har 
opgivet  sig  selv,  og  naar  man  Intet  meer  har  at  haabe 
eller  frygte. 

Vi  aandede  først  lettere,  da  vi  igjen  sade  paa  Jern- 
I)anen,  og  Toget  bruste  afsted  til  Krak  au,  Kongedget 
Polens  ældgamle  Hoved-  og  Kroningsstad,  der  siden  1846 
staaer  under  østerrigsk  Høihed. 

(Tives  der  nogen  By  i  Verden,  hvor  Alt  synes  at 
ramle  sammen  af  Smuds  og  Alderdom,  saa  er  det  Krakau. 


2i8  J  il  Polen  og  Galicieii. 

Den  gjør  derfor  kun  et  daarligt  Indtryk  paa  den  Reisende, 
som  skynder  sig  at  komme  bort  fra  den,  saasnart  han  har 
seet  Slottet  og  Domkirken  og  gjort  en  phgtskyldig  Vandring 
ud  til  Kosciuskohøien.  Slottet  blev  i  1846  forvandlet  til 
et  Kastel  og  en  Kaserne ,  og  der  er  Intet  tilbage ,  der 
minder  om  den  tidligere  Herlighed.  Domkirken  gjemmer 
Thorvaldsens  Marmorstatue  af  Potocki  og  stiger  man  ned 
i  Kryptkirken,  seer  man  dernede  de  mægtige  Stenkister, 
hvori  Sobieski,  Kosciusko  og  Poniatowski  hvile.  Kosciusko- 
høien ligger  omtrent  en  halv  Mils  Vei  udenfor  Byen. 
Efter  slavisk  Skik  er  den  opført  af  Jord,  der  fra  alle 
Egne  i  Polen  er  sammenbragt  af  Menneskehænder;  paa 
dens  Top,  hvorfra  der  er  en  henrivende  Udsigt  til  Kar- 
patherne,  ligger  der  en  simpel  Granitsten  med  Indskriften: 
Kosciusko. 

Paa  Veien  frem  og  tilbage  passerer  man  Forstaden 
Kazimierz.  Man  behøver  ikke  paa  Skildtene  at  læse 
„Aaronson'^  eller  „Goldfinger"  for  at  vide,  at  man  er  i 
Jødekvarteret.  Familierne  leve  fuldstændigt  paa  Gaderne 
ligesom  i  Neapel,  og  man  tager  ikke  feil  af  Physionomierne. 
En  Maler  vilde  her  kunne  gjøre  interessante  Skizzer  og 
Studier,  thi  man  seer  Figurer  i  Mængde,  som  man  synes 
at  kjende  fra  sin  Barndom,  men  som  senere  ere  forsvundne. 
Midt  imellem  disse  forunderlige  Skikkelser  med  deres 
lange  Frakker,  Kaskjetter  og  Proptrækkerkrøller,  med 
Piben  i  Munden  og  Stokken  i  Haanden,  dukker  der  under- 

tiden  frem  et  virkeligt  Skjønhedsbillede,  en  eller  anden 
Rachel  eller  Rebekka ,  der  i  sin  maleriske  Dragt  staaer 
drømmende  lænet  til  Dørstolpen  og  fører  Tanken  pludselig 
tilbage  til  Middelalderen  og  Riddertiden.  Man  glemmer 
da  alt  det  Øvrige  for  kun  at  see  paa  hende,  og  selv 
naar  rrian  for  længe  siden  er  over  Broen,  der  forbinder 
Kazimierz  med  Byen ,  følger  hendes  Billede  med  En  og 
sætter  Phantasien  i  Bevægelse. 

Krakaus  øvrige  Herligheder  ere  snart  seete,  og  vi 
kunde  for  den  Sags  Skyld  gjerne  have  forladt  Krakau 
samme  Aften,  men  vi  bleve  nødte  til  at  blive  der  to 
Dage  endnu,  fordi  Ingen  af  os  vilde  tage  bort  uden  at 
have  beseet  \Vieliczka,  det  berømte  Saltbjergværk,  der 
ligger  et  Par  Mile  fra  Krakau  og  kun  forevises  paa  et 
Par  bestemte  Dage  om  Ugen. 

I  en  fortærende  39  (iraders  Hede  ankom  vi  til 
W'ieliczka.  Vi  vare  omtrent  nogle  og  tyve  Herrer  og 
Damer  fra  alle  Kanter  af  Verden ,  der  skulde  gjøre  Ned- 
farten i  Fællesskab.  Man  iførte  os  strax  Bjergmandsdragten, 
en  brun  Kutte  og  en  grøn  Hue,  og  samtidig  begyndte  en 
Mængde  Smaadrenge  at  tænde  deres  Lamper  for  at  lyse 
for  os  i  Dybet.  Nedfarten  i  en  Dybde  at  flere  hundrede 
Fod  begyndte  med  Latter  og  Lystighed ,  men  lidt  efter 
lidt  blev  man  alvorlig  og  taus.  Nu  er  man  dernede; 
Lamperne  lyse  igjennem  Mørket  med  et  rødligt  Skjær, 
og  Bjergmændene,    der  ledsage    os,    indskærpe   os  endnu 

engang  at  holde  os  sammen  og  ikke  tabe  Lamperne  af 
Sigte.  At  forvilde  sig  hernede  vilde  ogsaa  være  fortvivlet, 
thi  Stoller  og  Gange  krydse  hinanden  i  saa  utallige  Laby- 
rinther, at  den,  der  skulde  passere  dem  alle,  vilde  komme 
til  at  tilbagelægge  henimod  •  hundrede  Mile. 

Hvad  der  nu  følger  ligner  mere  et  Eventyr  af 
H.  C.  Andersen  eller  Hoflmann  end  en  Reiseskildring, 
det  indrømmer  jeg;  men  det  er  da  ikke  første  Gang, 
at  Virkeligheden  overgaaer  Alt,  hvad  en  Poet  er  istand 
til  at  tænke  sig,  og  det  bliver  heller  ikke  den  sidste! 

Fra  et  hvælvet  Kapel,  opført  af  tilhugne  Saltsteen, 
der  i  den  rødlige  Belysning  tog  sig  mørkt  og  alvorligt 
ud,  førtes  vi  ind  i  en  uendelig  lang  Gang,  der  var  heelt 
beklædt  med  mægtige  Træstammer.  En  høitidelig  Musik 
lød  os  pludselig  imøde;  vi  skyndte  os  efter  den,  og  med 
et  stod  vi  i  en  gothisk  Kirke,  som  en  eneste  colossal 
Lysekrone  kun  svagt  var  istand  til  at  oplyse.  Dybe  Choral- 
toner  gav  Gjenlyd  i  de  mægtige  Hvælvinger  og  fyldte 
Sjælen,  medens  Øiet  forgjæves  søgte  at  udmaale  det  uhyre 
Rum.  Nu  tændtes  der  Blaalys  paa  forskjellige  Steder,  og 
snart  dukkede  prægtigt  byggede  Altre,  snart  colossale 
Apostelstatuer,  snart  mægtige  Galerier  frem  igjennem 
Mulmet. 

Musiken  hørte  op,  men  kun  for  et  Øieblik  efter  at 
overraske  os  endnu  stærkere.  Vi  gik  igjennem  en  lang 
Gang,    kun  var  den  ikke  beklædt    med  Træstammer  som 

den  forrige;  den  syntes  muret  af  mægtige  Kvadersteen, 
men  naar  Lyset  streifede  hen  over  dem,  glimtede  de  med 
et  Selvskjær  og  viste  os,  at  det  var  Saltsteen  ligesom  alt 
det  Øvrige.  Pludselig  begyndte  Musiken  at  spille  paany, 
men  denne  Gang  var  det  muntre  Dandsemelodier .  der 
trængte  hen  til  os  og  ligesom  forberedte  os  paa  hvad 
der  vilde  komme.  Et  Øieblik  efter  traadte  vi  ind  i  en 
uhyre  Balsal.  En  halv  Snes  Lysekroner,  der  saae  ud,  som 
om  de  vare  formede  af  Krystaller,  hang  ned  fra  Loftet, 
og  alle  Lysene  vare  tændte ;  rundtom  fra  Væggene  skinnede 
glimrende  Transparenter,  forbundne  med  hinanden  ved 
Rækker  af  brogede  Lamper ,  der  toge  sig  ud  som  Guir- 
lander; oppe  fra  Galeriet  led  Orchestrets  brusende  Toner: 
Strauszere  og  Lannere  afløste  hinanden ,  og  i  et  Øieblik 
var  Dandsen  i  fuld  Gang  —  den  besynderligste  Dands  og 
den  eventyrligste  Balsal,   som  nogen  kan  forestille  sig  I 

Langt  om  længe  gik  vort  Tog  videre ,  snart  nedad, 
snart  opad  i  de  forunderligste  Slangegange.  Smaadrengene 
med  deres  Lamper  leb  imellem  os  som  Gnomer  og 
Løgtemænd.  Vi  hørte  Arbeiderne  hamre  inde  i  Schakterne 
og  mødte  en  lille  Hest,  der  paa  Skinner  trak  et  helt 
Train  fuldt  af  Salttønder.  Vi  kom  ind  i  en  stor  Hvælving, 
hvor  halvnøgne  Bjergmænd  var  ifærd  med  at  sprænge  en 
Saltblok  ud  af  Klippesiden  —  endelig  faldt  den  med  et 
Brag,  et  Drøn,  der  endnu  længe  gav  Gjenlyd  i  de  til- 
stødende   Dybder.       Vi    gik    igjennem    hvælvede    Haller, 

hvor  der  var  opreist  Pyramider  og  Mindestøtter  til  Ære 
for  det  unge  Keiserpar.  Vi  gik  over  en  lang  og  smal 
Bro  uden  at  ane ,  hvad  den  forte  hen  over .  før  de  an- 
tændte Blaalys  til  begge  Sider  viste  os,  hvilket  svælgende 
Dyb  der  laa  under  vore  Fødder. 

Hvor  længe  vi  vandrede  omkring  der,  har  jeg  ingen 
Idee  om ;  jeg  veed  kun,  at  disse  underjordiske  Scener,  der 
een  efter  een  rullede  sig  op  for  mig,  betog  mig  i  den 
Grad,  at  jeg  ikke  følte  til  nogen  Træthed  og  neppe  engang 
tik  Tid  til  at  tænke  over  den  voldsomme  Temperatur- 
Overgang  fra  den  glødende  Solvarme  foroven  til  den 
klamme  og  iskolde  Atmosphære,  der  overalt  slog  os  imode 
hernede.  Pludselig  stode  vi  foran  en  Bjergsø.  De  stygiske 
Vande  kunde  umuligt  være  mørkere  end  dette  glatte,  kul- 
sorte Dyb,  der  her  bredte  sig  foran  os.  Færgen  laa  der, 
som  skulde  sætte  os  over.  Jeg  saae  mig  allerede  om 
efter  Charon,  men  i  det  samme  blev  det  mørke  Dyb,  som 
ved  et  Trylleslag  skinnende  oplyst.  Musiken  spillede 
^^I/^teger  vita''\  idet  vi  stødte  fra  Land,  og  der  var  Jubel 
og  Livslyst  i  disse  Toner.  Vi  seilede  hen  under  en  lang, 
hvælvet  Tunnel  og  modtoges ,  idet  vi  landede ,  af  et 
flammende  „Velkommen,  Brødre!"  der  fra  Landingsbroen 
skinnede  os  imøde. 

En  sort  Saltsteensport ,  der  skinnede  som  Marmor, 
førte  os  nu  ind  i  en  kæmpemæssig  Hal,  hvor  Pistoler  af- 
fyredes ,  og  en  Buket  af  Raketter  under  Bragen ,   Knittren 

Og  Knalden  kastedes  iveiret.  Et  smukt  lille  Jernbanetrain 
kom  IVem  i  det  samme.  Nydelige,  smukt  oplyste  Waggons 
til  To  og  To  modtoge  Passagererne.  Condukteuren  peb,  og 
under  Latter,  Jubel  og  Sang  satte  Toget  sig  i  Bevægelse. 
V.n  mere  phantastisk  Kjørsel  kan  man  ikke  tænke  sig. 
Det  var  som  om  alle  Nationers  Folkesange  under  Kjørslen 
smeltede  sammen  i  en  eneste  Hymne.  Et  godt  Kvarteer 
kjerte  vi  syngende  omkring  i  disse  sølvglimtende  Laby- 
rinther. Endelig  peb  Condukteuren  igjen,  Trainet  standsede, 
og  en  halv  Snes  Minuter  efter  stode  vi  atter  oppe  i  det 
blændende  Sollys  —  og  hvad  vi  havde  oplevet  dernede 
i  Dybet  forekom  os  allerede  nu  som  en  forunderlig  Drøm, 
en  af  disse  Drømme ,  som  man  gjerne  drømmer  videre, 
og  hvoraf  man  kun  nødie;  vil  vækkes. 


2  2_1. 


III. 

Paa  Semnieringbanen  til  Triest. 


Alan  reiser  ikke  mere  nu.  som  da  vi  Ældre  for  mange 
Aar  siden  saae  os  omkring  i  Europa,  og  Hovedforskjellen 
er  netop  den,  at  man  ikke  mere  seer  sig  omkring,  af  den 
gode  Grund,  at  der  er  Intet  at  see  efter.  Det  er  kun 
Jernbanerouternes  Yderender,  de  store  Stæder,  som  man 
farer  fra  og  til,  der  nu  have  nogen  Betydning  for  den 
Reisende ,  men  Landene  forsvinde.  Locomotivet  stønner 
og  puster,  og  Trainet  flyver  afsted  uophørlig.  De  skjønneste 
Veie,  de  mindeværdigste  Egne,  de  mest  paradisiske  Op- 
holdssteder ligge  tilhøire  og  tilvenstre  i  faa  Miles  Afstand 
—  men  det  kjender  ikke  til  Barmhjertighed,  det  bekymrer 
sig  ikke  om  dem,  det  farer  larmende,  dampende,  pibende 
forbi  dem  ved  Dag  og  ved  Nat,  og  den  stakkels  Rei- 
sende? Jo,  han  skal  nok  lære  Landenes  Physionomier. 
Menneskenes  Sæder  og  Skikke  og  Nationernes  Eiendomme- 
lighed   at   kjende   paa    den  Maade!    Naar   han  ikke  sover 


Paa  SeimiierinKljanen  lil  Triest. 


225 


eller  studerer  i  sin  Reisebog,  sidder  han  i  Almindelighed 
og  titter  ud  af  de  smalle  Vinduer  i  Waggonen,  saalænge 
til  Regskyerne  fra  Maskinen  og  Støvskyerne  fra  Veien 
tvinge  ham  til  at  trække  Øinene  til  sig.  Det  Eneste,  han 
hører  paa  denne  Fart,  er  Jernbane-Condukteurernes  mono- 
tone Opraab  af  Stationernes  Navne,  og  det  Eneste,  han 
nyder  —  er  den  meer  eller  mindre  slette  Mad,  han  i  en 
Fart  maa  sluge  i  sig.  For  Handelsmanden,  der  forsender 
sine  Varer,  og  for  Commis-Voyageuren,  der  i  en  Hast 
skal  af  med  sine  Prøver,  er  Jernbanen  ganske  vist  en  for- 
træffelig Opfindelse,  thi  for  dem  er  Tiden  jo  Penge;  men 
for  den,  der  vil  have  et  aandeligt  Udbytte  af  sin  PvCise, 
for  ham  er  Jernbanen  ganske  vist  det  sletteste  Befordrings- 
middel, og  han  vil  i  Regelen  baade  spilde  sin  Tid  og 
sine  Penge. 

Efter  denne  Philippica  imod  Jernbanen  venter  man 
vel  neppe  at  erholde  en  Beskrivelse  af  en  Jernbanetour, 
og  dog  er  det  en  saadan,  jeg  meddeler  her,  men  rigtignok 
ikke   en  af  de  ganske  almindelige. 

Jeg  forlod  Wien  en  smuk  Septemberdag  for  at  gaae 
over  Semm  eringb  anen  til  Triest.  Forbi  Baden,  der 
er  bekjendt  for  sin  smukke  Natur,  og  Voslau ,  der  er  b^e- 
rømt  for  sin  Vin  („Voslauer  wie  Rheinvvein"),  kom  vi  til 
Neustadt  eller  VVienerisch  Neustadt,  den  ^j  altid  troe"  Stad, 
som  den  hedder ,  der  ligger  ved  Leithafloden  og  ved  en 
otte   Mil    lang  Kanal    er   forbunden    med  Wien.     Kanalen 

er  anlagt  af  Joseph  den  Anden.  De  steierske  Alper  be- 
gynde allerede  her  at  taarne  sig  til  begge  Sider,  og  heit 
over  dem  kneiser  det  majestætiske  Schneberg.  Ved  Glog- 
gnitz  bliver  Egnen  bestandig  interessantere.  Her  begynder 
Terrainet  at  stige,  Locomotivet  kan  kun  langsomt  bevæge 
sig  fremad ,  og  man  kjerer  i  Ro  og  Mag  hen  imellem 
høie ,  granbevoxne ,  mørkegrønne  Bjergsider,  der  danne 
de  smukkeste  Linier,  og  over  hvilke  de  blaae  Karpather 
rage  frem  i  det  Fjerne. 

Fra  Gloggnitz  af  og  indtil  Slottet  Klamm .  der  til- 
hører Fyrst  Lichtenstein .  er  Semmeringbanen,  som  den 
her  kaldes ,  et  af  de  første  Kæmpeforetagender  i  Verden 
og  en  af  de  grandioseste  Skinneveie,  der  endnu  er  anlagt. 
Der  er  ingen  Hindring,  som  dette  Terrain  ikke  frembyder, 
men  den  menneskelige  Sindrighed  og  Udholdenhed  har 
beseiret  dem  alle.  Paa  dette  Stykke  Vei  alene  har  Semme- 
ringbanen, der  ligger  næsten  2800  Fod  over  Havet,  en 
Stigen  af  1500  Fod.  For  at  overvinde  denne  Stigen 
slynger  Jernbanen  sig  nu  i  en  saadan  Mængde  af  Bøininger 
og  Cirkler  opad  Bjerget,  at  Afstanden  fra  Gloggnitz  til 
Klamm,  der  i  lige  Retning  kun  er  tre  Mile,  nu  bliver 
dobbelt  saa  lang.  Man  kjører  hen  over  de  kæmpemæssigste 
\'iaducter  og  igjennem  uendelige  Tunneller.  Den  længste 
af  disse  sidste  er  4600  Fod,  og  jeg  saae  paa  Uhret,  at 
vi  vare  lidt  over  fem  Minutter  om  at  passere  den. 
Der  er  noget  Dæmonisk  ved  at  fare  igjennem  disse  mørke 

Tunneller .  der  syntes  aldrig  at  faae  nogen  Ende.  Det 
Eneste,  man  skimter,  er  den  hvidgraae  Damp  fra  Maskinen, 
der  i  tætte  Skyer  lægger  sig  paa  Siden  af  Jernbanevognen, 
og  de  røde  Gnister,  der  uophørligt  fare  forbi  Yinduet. 
Ved  Atlitzgraben  har  Banen  naaet  sit  Høidepunkt,  og  man  kan 
ikke  tænke  sig  noget  Interessantere,  end  fra  denne  Klippe- 
høide at  see  ned  i  de  dybe  og  grønne  Tragter,  der  om- 
give En  til  alle  Sider.  Fra  denne  Høide  seer  Gloggnitz 
ud  som  en  lille  Fuglerede,  og  de  hvide  Slotte,  der  ligge 
adspredte  mellem  Klipperne,  tage  sig  ud  som  pyntelige 
Korthuse ;  men  kaster  man  Blikket  iveiret,  taarne  Klipperne 
sig  omkring  En  i  de  barokkeste  Former ,  og  de  store 
Snedriver,  der  bedække  dem,  tage  sig  i  det  Fjerne  ud 
som  hvide  Fuglefjer,  der  skinne  i  Sollyset. 

Den  første  Prøvefart  paa  en  lille  Strækning  af  denne 
Kæmpebane  blev  foretagen  i  Aaret  1851,  og  Maskin- 
byggeren Maffei  erholdt  den  Pris,  der  var  udsat  for  det 
bedste  Locomotiv,  20,000  Dukater;  men  først  i  1854 
blev  Banen  aabnet  for  Publicum ,  og  dens  mærkværdige 
Construction,  den  Kraft  og  den  Sindrighed,  hvormed  den 
menskelige  Aand  her  har  vidst  at  beseire  den  modstræbende 
Natur,  gjør  den  til  et  af  Nutidens  Vidundere.  "^ 

Faa  Dage  tidligere  havde  Keiseren  og  hans  Gemal- 
inde besøgt  denne  Egn.  De  fattige,  smaa  Huse,  der  laae 
spredte  ved  Veien,  vare  endnu  behængte  med  Guirlander 
af  Gran  og  Rønnebær,   det  Eneste,   der  kan  opdrives  paa 

disse  ufrugtbare  Høider.  Hist  og  her  stod  et  tarveligt 
lille  Alter  eller  en  Æreport,  hvor  de  faa  Blomster,  man 
i  Miles  Omkreds  havde  kunnet  bringe  sammen,  vare  an- 
vendte til  de  keiserlige  Navnetræk.  Det  var  fattigt,  men 
smukt,  og  jeg  kom  uvilkaarligt  til  at  tænke  paa  de  enlige 
Tællelys  i  de  fattige  Bondehuse  ved  Roeskildeveien  hin 
Nat,  da  Frederik  den  Sjette  blev  begraven. 

Fra  jfMiirzzuschalg"  sænker  Terrainet  sig  i  en  sagte 
Skraaning,  og  igjennem  den  romantiske  Miirzdal  gaaer  nu 
Veien  forbi  maleriske  Borgruiner,  smukke  Slotte  og  Kloster- 
bygninger og  langsmed  Murfloden,  der  her  driver  en 
Mængde  Meller  og  Fabriker.  Vi  spiste  til  Middag  i 
Gråtz,  der  er  Hovedstaden  i  Steiermark,  har  70,000  Ind- 
byggere og  skal  have  nogle  og  tyve  Kirker  og  en  stor 
Deel  Mærkværdigheder ;  men  jeg  fik  ikke  Leilighed  til  at 
gjøre  Bekjendtskab  med  Andet  end  dens  Høns  og  dens 
Vindruer,  thi  vi  vare  der  kun  i  tyve  Minutter.  Saameget 
fik  jeg  dog  seet,  at  dens  Beliggenhed  er  fortryllende,  og 
at  man  maaskee  ikke  har  Uret.  naar  man  i  den  Henseende 
sammenligner  den  med  Salzburg.  Ovenover  Gråtz  ligger 
Borgen  Hvadel,  der  tager  sig  meget  pittoresk  ud,  og  rundt 
om  Byen  taarne  sig  de  skjønneste  og  vildeste  Bjergforma- 
tioner, imod  Nord  de  obersteiriske  Alper  og  mod  Syd 
Schv^^anbergeralperne,  der  naae  en  betydelig  Høide. 

Vi  foer  nu  forbi  Slottet  Wildou ,  hvor  Tycho  Brahe 
skal  have  havt    et  ; astronomisk  Taarn  ,    hvis  Ruiner  .endnu 

ere  tilbage,  og  Slottet  Gleichenberg,  der  fra  Middelalderen 
er  bekjendt  for  sine  mangfoldige  Hexeprocesser.  Land- 
skabet, der  tidligere  havde  været  stenet  og  ufrugtbart,  fik 
nu  bestandig  et  mere  sydligt  Anstrøg;  vi  kom  igjennem 
smukke  Træplantninger  og  rige  Maismarker,  forbi  Marburg, 
der  skal  være  en  høist  kjedelig  By,  hvilket  jeg,  efter  dens 
Udseende  at  dømme,  ikke  har  (Jrund  til  at  tvivle  om, 
fulgte  et  godt  Stykke  Vei  med  Draufloden,  der  har  en 
meget  respektabel  Brede ,  passerede  Cilli ,  hvis  Mure 
gjemme  Relieffer  fra  Romernes  Tid,  og  naaede  henad 
Aften   Laibach,  hvor  Jernbanetouren  ophører. 

Veien  gaaer  nu  over  Idria,  hvis  Quiksølvgruber  ere 
berømte,  forbi  den  mærkværdige  Zirknitzersø,  hvis  Vande 
gjennem  underjordiske  Afløb  snart  forsvinde  aldeles  og 
snart  ved  underjordiske  Tilstrømninger  overskylle  hele  den 
omliggende  Landstrækning,  forbi  den  verdensberømte  Dryp- 
stensgrotte  ved  Adelsberg,  der  har  en  ganske  overordentlig 
Udstrækning,  og  hvis  prægtige,  skinnende  hvide  Stalaktiter 
faae  i  Fakkelbelysning  et  aldeles  feeagtigt  Udseende. 

Her  bliver  Sproget  Italiensk,  og  Egnen  forandrer  ved 
Sersano  sit  Udseende.  En  uendelig  Høislette  af  Kalk- 
steensklipper ,  den  saakaldte  Carao ,  strækker  sig  nu  i  en 
Længde  af  tolv  Mil  fra  Gortz  til  Fiume.  Hvor  Øiet 
streifer  hen ,  møder  det  kun  nøgne  Marker  bedækkede 
med  hvide  Steenblokke,  og  det  hele  Terrain  seer  ud  som 
en  eneste  trøstesløs,  uendelig  Lavamark.     Hvor  overraskes 

man  derfor  ikke,  naar  man  i  flere  Timer  har  kjørt  igjen- 
nem  disse  uendelige  Steenmarker,  ved  pludselig  at  dreie 
omkring  et  Klippehjorne  ■ —  og  paa  engang  see  det 
deilige  blaa  adriatiske  Hav  med  sine  talløse  hvide  Seil 
ligge  dybt  under  sine  Fødder !  Det  er  en  Sceneforandring, 
som  Intet  i  Verden  kan  fremvise  Mage  til.  Jeg  sad  og 
passiarede  om  Lamartine  med  en  ung  Pariser,  en  Elev  af 
école  polytechnique,  der  var  paa  sin  første  Udflugt  og  aldrig 
havde  seet  Havet,  og  jeg  vil  aldrig  glemme  den  Over- 
raskelse, den  Blanding  af  Henrykkelse  og  Skræk,  kan  jeg 
gjerne  sige ,  som  dette  uventede  Syn  ligesom  elektrisk 
frembragte  hos  ham.  Taarerne  styrtede  ham  ud  af  Øinene, 
og  det  varede  længe ,  inden  jeg  igjen  hørte  et  Ord  fra 
hans  Læber.  Han  fortalte  mig  senere ,  at  det  var  ham 
umuligt  at  forklare ,  hvad  der  ved  dette  Syn  foregik  i 
ham,  men  at  det  Hele  forekom  ham  som  en  Aabenbaring 
af  en  Verden ,  der  var  uendelig  skjønnere  end  den ,  han 
tidligere  havde  kjendt,  og  at  Alt,  hvad  han  havde  læst 
om  Havet  eller  seet  hos  Marinemalerne,  ikke  havde  givet 
ham  det  fjerneste  Billede  af  dette  uendelige,  solbeskinnede 
Dyb,  der  her  udbredte  sig  for  ham.  Man  kan  heller  ikke 
tænke  sig  noget  mere  henrivende  Syn  end  dette  Triest 
med  sine  skinnende  hvide  Huse  og  Villaer,  der  fra  en 
Høide  af  1200  Fod  sænker  sig  amphitheatralsk  —  mellem 
den  deiligste  sydlige  Vegetation  —  ned  imod  dette  vid- 
underlige  blaa    Hav,    der   i    mangfoldige  Krumninger    og 

Bugter  snoer  sig  ind  imellem  Husene.  Der  er  maaskec 
ingen  anden  By  i  Europa,  der  gjør  et  saa  venligt  og  ind- 
bydende Indtryk,  og  det  Mærkværdigste  er,  at  den  skufifer 
ikke  heller,  naar  man  kommer  ind  i  den.  Det  er  interes- 
sant at  see,  hvorledes  Triest  i  lidt  over  et  halvthundrede 
Aar  har  arbeidet  sig  op  fra  en  ubetydelig  Flække  ved 
Havet  til  en  mægtig  Handelsby,  der  for  Sydtyskland  er 
det  samme  som  Hamburg  for  Nordtyskland,  og  man  kan 
heller  ikke  let  tænke  sig  nogen  større  Contrast  end  imellem 
den  gamle  By,  der  seer  ud  som  en  af  disse  Røverreder, 
man  saa  jevnlig  træffer  paa  mellem  Appenninerne,  og  den 
nye  By,  der  i  Skjønhed,  Brolægning  og  Belysning  kappes 
med  de  allerførste.  Overalt  er  der  Liv  og  Afvexling. 
Nede  véd  Havnen,  der  kan  rumme  fem  til  sexhundrede 
Skibe,  og  som  beskyttes  ved  en  Molo ,  der  strækker  sig 
2 200  Fod  ud  i  Havet,  hersker  der  det  mest  brogede 
Handelsliv;  i  den  nye  Stad  er  der  en  Reenhed  og  Pynte- 
lighed, der  minder  om  Florents ;  i  den  gamle  Stad  akkurat 
det  Modsatte.  Kommer  man  fra  Piazza  grande  med  sine 
smukke  Monumenter,  der  igjen  staaer  i  Forbindelse  med 
den  prægtige  Corso  og  Børspladsen ,  hvor  de  triestinske 
Kjøbmænd  forsamle  sig  imellem  Elleve  og  Tolv  i  det 
colossale  „Tergesteum"  ,  og  gaaer  man  ind  i  den  gamle 
Stad,  træder  det  italienske  Liv  i  hele  dets  Ugeneerthed,  i 
hele  dets  maleriske  Uorden ,  i  hele  dets  Fattigdom  og 
Høirøstethed  En  øieblikkelig  imøde.     Jeg  gik  i  en  bræn- 

dende  Solhede  igjennem  disse  snevre,  sortp  og  smudsige 
Gader,  der  bestandig  stige  opad,  og  hvor  aldrig  nogen 
Hest  eller  noget  Lastdyr  har  sat  sine  Fødder.  Det  var 
mig,  som  om  jeg  paa  engang  var  flyttet  hen  til  Neapel. 
Overalt  huslige  Scener  midt  ude  paa  Gaden,  overalt 
Skraal  og  Skrig,  overalt  Nøgenhed  og  Armod  I  Her  spiste 
man  til  Middag,  hist  spillede  halvnøgne  Børn  Top  med 
Citroner  i  Mangel  af  Andet ;  derhenne  flyttede  man.  men 
paa  den  simpleste  Maade  af  Verden,  thi  den  ene  Senge- 
madrats og  det  ene  Klædningsstykke  fløi  ud  af  Vinduet 
efter  det  andet  —  halvnøgne  Børn,  smudsige  Fruentimmer 
og  velnærede  Munke  opfyldte  Gaderne. 

Maalet  for  min  Vandring  var  Kathedralkirken  San 
Giusto .  der  ligger  høit  oppe  over  Byen .  og  fra  hvis 
Terrasse  man  har  den  mest  henrivende  Udsigt.  Jeg  kom 
igjennem  en  Slags  romersk  Triumfbue,  som  almindelig 
benævnes  Arco  di  Ricardo ,  og  som  feilagtig  bringes  i 
Forbindelse  med  Richard  Løvehjerte,  der  skal  være  landet 
her;  men  det  var  tydeligt  nok,  at  den  var  fra  Romernes 
Tid,  og  dens  hele  Form  og  Construction  vidnede  noksom 
om  dens  adelige  Herkomst.  Endelig  naaede  jeg  Kathe- 
dralen.  der  er  opført  i  byzantinsk  Stil  paa  Ruinerne  af  et 
antikt  Jupitertempel.  Den  hele  Bygning  er  overordentlig 
interessant,  og  en  Mængde  antike  Fragmenter,  Colonner, 
Statuer  o.  s.  v.  ere  overalt  indmurede  i  Fai^aden.  Tæt  ved 
Kirken  er  en  aflukket  Plads,    hvor    man    i  en  Slags  Have 

har  hensat  en  Mængde  prægtige  Oldtidsrester,  der  ere 
fundne  i  Grunden  —  Sarkophager,  korinthiske  Capitæler, 
hele  Culumbarier  og  Altre.  Her  i  dette  Museum  under 
aaben  Himmel  findes  ogsaa  Winckelmanns  Grav.  Den 
berømte  Oldtidsforsker  blev  myrdet  her  i  Triest  af  sin 
Tjener  Arcangeli ,  der  dræbte  ham  for  at  tilvende  sig, 
hvad  han  havde  med  sig.  Det  forekommer  mig,  at  man 
umuligt  har  kunnet  jorde  ham  paa  en  mere  passende 
Plet.  Et  smukt  Steentempel  af  betydeligt  Omfang  omgiver 
hans  Sarkophag  af  hvidt  Marmor,  der  har  et  smukt  Relief 
af  Antonio  Rosa,  der  forestiller  Winckelmann  selv  i  Spidsen 
for  Muserne  bevæge  sig  henimod  en  Sphinx.  Ovenover 
Sarkophagen  er  hans  Buste  og  en  Indskrift ,  og  colossale 
Marmortavler  gjemme  Navnene  paa  dem ,  der  fra  hele 
pAiropa  bidroge  til  at  reise  ham  dette  Monument,  hvis 
Ydersider  ere  bedækkede  med  lutter  Fragmenter  af 
romerske  og  byzantinske  Antikviteter. 

IV. 
Til  Paris  under  Bombardementet. 


Det  var  en  smuk  Dag  midt  i  April  1871,  at  jeg,  efter 
en  interessant  Reise  gjennem  Holland,  over  Valenciennes 
og  St.  Quentin  nærmede  mig  til  Paris,  som  denne  Gang 
skulde  vise  sig  for  mig  i  en  ganske  ny  Skikkelse.  Jeg 
har  seet  det  glad,  pyntet  og  koket  som  en  ung  smuk 
Pige  paa  Bal ,  straalende  som  en  Modedame  af  Guld, 
Silke  og  Brillanter,  legende  som  et  Barn  paa  Randen 
af  en  Afgrund ,  brusende  som  et  oprørt  Hav ,  svulmende 
af  Selvforgudelse  i  Lykken  og  fortvivlet,  sønderknust  i 
Ulykken.  Men  Paris  i  Hænderne  paa  „de  Rede",  Paris 
behersket  af  Bærmen  blandt  sin  Befolkning,  Paris  indesluttet 
og  bombarderet  af  sine  Egne  —  det  er  et  Syn,  som  Ingen 
har  drømt  om,  ikke  engang  efter  Sedan,  da  Sagerne  stode 
allerslettest. 

Det  var  da  heller  ikke  under  de  bedste  Auspicier, 
at  vi  nærmede  os  til  Byen.  Hvor  vi  kom  hen,  hørte  vi 
kun    Paris   omtale   som    et    Sodoma   og    Gomorrha.      Folk 

flygtede  bort  Ira  det  i  Skarer,  og  de,  som  ikke  kunde 
komme  hurtigt  nok  bort  med  Jernbanerne,  lod  sig  tire 
ned  af  Voldene  ved  Touge.  Det  var  heller  ikke  noget 
godt  Tegn,  at  man  kun  vilde  give  os  Billetter  til  Creil, 
og  at  Folk  paa  Stationerne  saae  mistænkeligt  paa  os,  naar 
de  hørte,   at  vi  vilde  videre. 

I  Senlis  kom  der  en  Blousemand  ind  i  Coupéen. 
Han  havde  en  Bylt  i  den  ene  Haand  og  en  Knippel  i 
den  anden;  han  saae  vild  og  barsk  ud,  behandlede  os 
cti  canaille  Allesammen,  og  hele  hans  Allure  tydede  hen 
paa  Bevidstheden  om,  at  nu  var  det  ham,  der  var  kommen 
til  Roret.  Der  opstod  en  Pause  inde  i  Coupéen  ved  hans 
Ankomst,  og  den  blev  først  afbrudt,  da  en  Dame,  der 
skulde  staae  af  i  St.  Denis ,  henvendte  det  Spørgsmaal  til 
mig,   om  jeg  vidste,  hvad  vi  skrev  idag. 

„Den  sextende,"   svarede  jeg. 

„De  tager  feil,  r/Aytvz,"  sagde  Blousemanden ,  „det 
er  den  sex  og  tyvende." 

„Det  er  den  sextende  April,"  gjentog  jeg. 

„De  tager  to  Gange  feil,  citoyenl  Det  er  Iwerken 
den  sextende  eller  April  —   det    er  den   26de   Germinal.^^ 

„Ja -det  var  godt  i  1793,"  sagde  jeg  i  en  Tone,  som 
•jeg  forresten  fortrød  i  samme  Øieblik. 

„Det  er  ogsaa  godt  i  Anno  yg  ^  og  hvis  De  gaaer 
til  Paris,  citoycn^  saa  gjør  De  klogt  i  at  erindre,  at  vi 
skrive  idag  den  26de  Gcrminal  79." 


2^6  lil   Paris  under  Boniljardenieiitet. 

Denne  sidste  Bemærkning  blev  sagt  med  et  saadant 
Eftertryk,  at  den  bandt  Munden  paa  os  Alle.  Jeg  tog  en 
lille  Bog  om  de  nyeste  Begivenheder  frem  af  min  Reise- 
taske og  gav  mig  til  at  læse.  Den  var  forsynet  med 
Illustrationer,  og  jeg  slog  tilfældigviis  op  paa  et  Blad, 
der  havde  to  Portraiter  ved  Siden  af  hinanden,  som  tiltrak 
sig  Blousemandens  Opmærksomhed.  ^Hvem  er  de  to 
citoyciis'i^''   spurgte  han. 

« Jeg  veed  ikke ,  om  jeg  just  tor  kalde  dem  citoycns. 
Det  er  forresten  Ollivier  og  Thiers." 

Uden  at  sige  et  Ord  tog  han  sin  Stok  og  lod  den 
ganske  roligt  som  en  Guillotine  gaae  hen  over  Halsen  af 
dem  begge.  Det  var  rigtignok  kun  en  symbolsk  Handling, 
men  meget  betegnende  og  slet  ikke  hyggelig. 

Hvad  Phantasien  ikke  var  sat  i  Bevægelse  i  Forveien, 
saa  blev  den  det  nu,  thi  den  gamle  Dame,  der  skulde 
staae  af  i  St.  Denis,  begyndte  med  eet  at  fortælle  Historier 
om  Paris,  og  hvor  forfærdeligt  det  saae  ud  derinde.  Hun 
havde  en  Vaskerkone  i  Rue  Hamelin,  som  tilligemed  sine 
to  Smaabørn  var  bleven  dræbt  af  en  Granat;  hun  havde 
en  Fætter  i  Avenue  des  Ternes,  som  havde  st)Ttet  sig  ud 
af  sit  Vindue  i  Fortvivlelse,  fordi  man  havde  tvunget  hans 
Søn  til  at  tage  Tjeneste  i  Nationalgarden ;  hun  havde  en 
Søsterdatter  der  lærte  at  koge  hos  Ory  og  netop  gik 
hjem  fra  sit  Cursus.  ^^Garc  robus V"  raabte  Folk  og  kastede 
sig  til  Jorden;   men  den  unge  Pige,   der  var  bleven  narret 

saa  tidt  af  dette  Tilraab,  havde  ikke  ladet  sig  anfegte  og 
var  bleven  ramt  af  Projektilet. 

Der  er  Folk,  der  formelig  ere  forslugne  paa  Ulykker 
—  endnu  mere.  forslugne  end  Loke  i  Utgaard ,  der  spiste 
Fadene  med.  Til  dem  hørte  Damen  fra  St.  Denis,  der 
ikke  var  til  at  standse,  da  hun  først  var  kommen  paa  sin 
Kjæphest.  Selv  Synet  af  de  tydske  Uniformer,  der  nu 
myldrede  frem  paa  enhver  Jernbanestation,  efter  at  vi  vare 
komne  indenfor  de  preussiske  Linier,  kunde  ikke  betage 
hende  Appetiten  til  at  fortælle.  Det  var  derfor  en  heel 
Velgjerning,  da  vi  omsider  holdt  ved  St.  Denis.  og  hun 
reiste  sig  for  at  samle  sine  Pakker.  Blousemanden ,  der 
hele  Tiden  havde  støttet  Hagen  til  Stokken  og  af  og  til 
kastet  et  ondt  Blik  til  den  snaksomme  Darne,  reiste  sig 
ogsaa,  tog  sin  Byldt  og  hilste  skjødesløst  paa  os.  Han 
var  allerede  ude  af  Døren,  da  han  pludselig  vendte  sig 
om  paa  Trinet  med  et  ondskabsfuldt  Ansigt :  ,(Tak, 
Madame,  for  Deres  Historier!"  sagde  han  ind  i  Vognen. 
„De  er  saa  vel  underrettet  om  alle  Ulykker  —  De  skulde 
vel  ikke  ogsaa  kunne  sige  mig,  naar  Touren  kommer  til 
Dem?"  Dermed  slog  han  Døren  i  for  Næsen  af  hende 
og  overlod  det  til  hende  selv,  om  hun  kunde  slippe  ud 
eller  ikke. 

Alt  det  var  jo  ganske  lysteligt  og  lovede  ikke  saa 
lidt  for  Fremtiden.  Imidlertid  var  det  begyndt  at  skumre, 
og    da    vi    et  Kvarteerstid    efter    nærmede    os    la    ceinturc\ 

lød  det  ene  «Bum!"  hen  til  os  efter  det  andet.  Det  var 
Kanonerne  paa  Mont  Valerien,  der  saluterede  i  Anledning 
af  vor  Ankomst  og  forfulgte  os  med  deres  paatrængende 
Høflighed  lige  til  Banegaarden. 

Vi  kom  ind  i  den  store  Sal,  hvor  der  ellers  ved 
Togenes  Ankomst  hersker  en  mageløs  Travlhed,  og  hvis 
lange  Borde  i  et  Øieblik  ere  bedækkede  med  Kufferter 
og  Kasser  af  alle  mulige  Størrelser.  Idag  var  Salen  mørk 
og  trist:  der  brændte  knn  et  eneste  Gasblus  under  Loftet, 
der  var  ingen  anden  Bagage  end  vor  og  ingen  andre 
Passagerer  end  min  Reisekammerat  og  jeg  samt  nogle 
halvgamle  Koner,  der  havde  været  i  Compiegne  for  at 
see  til  deres  Sønner,  som  vare  flj'gtede  for  ikke  at  bære 
Vaaben  mod  deres  Landsmænd.  Ingen  Vagt,  intet  Politi 
—  kun  et  Par  Toldembedsmænd  stode  henne  bag  Bordet, 
og  af  dem  malede  den  Ene  et  Par  Kridtkors  paa  vort 
Tøi  uden  at  eftersee  det,  og  den  Anden  bar  det  ud  til 
Fiacren  gjennem  en  Række  af  Gamins,  der  skreg  og  hujede 
for  at  faae  Fingre  i  det.  ^^Hotel  des  hautcs  alpes,  Rue  de 
Richelieu,  Å'uméro  12"  raabte  jeg  til  Kudsken.  ^^Bienl^ 
svarede  han;  (,Bum!'^  lød  det  igjen  ude  fra  Fortet,  idet 
vi  sprang  ind  i  Vognen,  og  dette  „Bum!"  vedblev  at 
følge  os,  lige  til  den  velbekjendte  Port  aabnede  sig  for  os. 

Madame  Guichard  Hamel  sad  ved  sin  Pult  som  sæd- 
vanlig; hun  slog  Hænderne  sammen,  og  hendes  smukke 
og  fede  Ansigt  straaL;de  af  Glæde,  da  hun  saae  os.     Jeg 

gratulerede  hende  til,  at  hun  under  den  berygtede  t^faniinc'''' 
ikke  havde  tabt  det  mindste  af  sit  gode  Huld,  og  hun 
t'orsikkrede  leende,  at  det  ikke  havde  været  saa  galt, 
som  man  troede.  Et  Oieblik  efter  vare  vi  installerede  i 
et  Par  af  hendes  allerbedste  Værelser,  Ilden  knittrede  i 
Kaminen.  Theekjedlen  snurrede,  Aftensbordet  var  dækket, 
og  vi  satte  os  hen  til  det  med  en  Følelse  af  Velvære  og 
Tryghed,  som  om  der  hverken  var  Kanoner,  Blousemænd 
eller  Borgerkrig  til   i  Verden. 

Næste  Morgen  var  jeg  tidligt  paafærde.  „Morgenstund 
har  Guld  i  Mund,"  siger  man,  men  især  paa  en  Reise  og 
allermest  for  Den,  der  nok  bryder  sig  om  at  see  Et  og 
Andet,  som  ikke  Alle  faae  at  see.  Det  er  en  Erfaring, 
som  for  mig  har  gjentaget  sig  bestandig,  og  jeg  kommer 
her  ganske  uvilkaarligt  til  at  tænke  paa  en  lille  Morgen- 
scene fra  Cøln ,  som  jeg  var  Vidne  til  paa  Udreisen. 
Klokken  var  neppe  fem ,  da  jeg  drev  omkring  nede  ved 
jernbanen,  hvor  der  allerede  var  Liv  og  Røre,  thi  en 
fransk  Fangetransport  skulde  afgaae  om  en  halv  Time. 
Jeg  gik  hen  paa  Rhinbroen  for  at  see  lidt  nærmere  paa 
den  pompeuse  Triumfbue,  som  man  havde  lavet  der 
ligesom  overalt  i  Tydskland  —  for  at  feire  Troppernes 
Hjemkomst.  Flag,  Guirlander,  Trophæer,  Skjolde  og 
Indskrifter  pralede  i  Morgensolen.  De  skinnede  mig  saa 
insolent  ind  i  Øinene,  at  det  næsten  gjorde  mig  ondt.  Jeg 
vendte  mig  hurtigt  bort  fra  al  denne  Guldpapirs-Herlighed 

Og  dreiede  om  ad  den  brede  Gade ,  der  ferer  hen  til  et 
andet  Monument,  som  man  ulige  bedre  kan  taale  at 
see  paa. 

Bagved  Domkirken,  iaa  Huse  fra  det  Sted,  hvor 
Klosterdamen  Martin  har  sit  vidtberømte  Udsalg,  stod 
der  en  ung  fransk  Officeer  og  saae  utaalmodig  op  til  et 
Vindue,  i  Stue-Etagen.  Der  var  ikke  et  Menneske  paa 
Gaden  forresten.  Jeg  lod,  som  jeg  var  aldeles  fortabt  i 
Architekturen ,  men  holdt  dog  Øie  med  Franskmanden, 
der  et  Par  Gange  efter  hinanden,  kun  med  et  Par  Minuters 
Mellemrum,  trak  Uhret  op  af  Lommen.  Endelig,  —  ende- 
lig blev  Vinduet  aabnet  paa  Klem ,  Gardinet  trukket  en 
Smule  tilside,  en  lille  hvid  Haand,  den  deiligste  Haand, 
jeg  har  seet  i  mit  Liv,  endnu  deiligere  end  alt  det  Mar- 
morværk, jeg  lod  som  jeg  saae  paa,  kom  frem  mellem 
Gardinerne  og  rakte  en  frisk  Buket  ud  gjennem  Vinduet. 
Den  unge  Officeer  stak  den  hurtigt  til  sig.  Vinduet  lukkedes, 
Haanden  forsvandt ,  og  Franskmanden  ilede  triumferende 
hen  til  Banegaarden ,  til  sine  Kammerater.  Stakkel !  det 
var  dog  eet  Seirstegn ,  een  Erobring,  han  bragte  med  sig 
fra  Tydskland. 

Jeg  veed  ikke,  om  det  var  dette  flygtige  Glimt  af 
en  hvid  lille  Haand,  der  var  Skyld  i  det,  men  jeg  kunde 
ikke  faae  denne  Scene  ud  af  mine  Tanker.  Hvorfor  blot 
Haanden?  Var  den  det  Smukkeste?  maaskee  det  eneste 
Smukke?     Og  hvad  er  en  Buket  til  en  bortdragende  Ven 

uden  et  AfskedsblikV  Selv  om  Klokken  kun  er  fem,  og 
man  endnu  ikke  har  gjort  Toilette,  kan  man  dog  titte  ud 
igjennem  et  Gardin  ligesom  Aurora  gjennem  en  Morgen- 
sky !  Men,  tænkte  jeg  pludselig,  sæt,  at  hun  blusser  endnu 
stærkere  end  Aurora?  sæt,  at  hun  veed,  hvad  hun  gjer, 
og  at  hun  forgaaer  af  Skam  og  Undseelse  ved  Tanken 
om  hvem  hun  giver  sin  Buket !  \'ar  det  saa  ikke  bedst, 
at  det  blev  ved  Haanden  alene  V  Denne  Tanke  slog  jeg 
mig  til  Ro  med,  og  da  jeg  nogle  Timer  efter  igjen  kom 
forbi  Huset  og  saae  ikke  blot  den  smukke  Haand,  men 
hele  den  smukke  Person,  hvem  Haanden  tilherte.  var  jeg 
overbeviist  om,  at  jeg  havde  truffet  det  Rette.  Hun  sad 
og  syede  ved  Vinduet,  og  der  var  endnu  udbredt  —  idet- 
mindste  forekom  det  mig  saaledes  —  over  hendes  fine 
og  kloge  Ansigt  ligesom  et  Gjenskjær  af  den  Redme,  der 
for  faa  Timer  siden  havde   bedæ'kket  hendes  Kinder. 

Da  jeg  nogle  Uger  efter  reiste  hjem  over  Cøln,  var 
Dekorationen  paa  Rhinbroen  falmet  og  afbleget:  men  den 
lille  Blomst  henne  bag  Domkirken  var  ogsaa  falmet  og 
afbleget,  og  naar  jeg  engang  kommer  igjen,  er  den  der 
maaskee  slet  ikke!   —   — 

Men  jeg  skynder  mig  tilbage  til  Paris  fra  demie 
Udflugt !  —  Det  var  altsaa  tidligt  paa  Morgenstunden ,  da 
jeg  ilede  ud  i  Byen  og  styrede  min  Gours  hen  til  Kue 
Rivoli.  Det  overraskede  mig  ikke,  at  jeg  slet  ingen  Folk 
saae,  thi  Paris  er  altid  folketom  om  Morgenen  og  vaagner 

først  til  Liv  høit  op  paa  Dagen;  men  hvad  der  forbausede 
mig  var  den  Dødsstilhed,  der  hvilte  over  det  Hele.  Ikke 
engang  det  verdensbekjendte  Gaderaab :  ^i^Battez^  battez 
vos  habits  l'^  eller  (jadesælgernes  ^^Haricots^  ca  rotte  s,  navets, 
nave  —  —  ts?''  naaede  hen  til  mit  Øre.  ]g.^  skyndte 
mig  forbi  Tuilerierne ,  thi  jeg  gad  ikke  see  den  røde 
Fane  vaie  oppe  fra  Tinderne.  Haven  var  spærret  —  den 
var  forvandlet  til  en  Cavalleristald,  og  gjennem  Gittret 
saae  man  mellem  Træerne  det  ene  Brædeskur  ved  Siden 
af  det  andet.  Statuerne  af  Phidias  og  Perikles  maae  tage 
sig  godt  ud  i  disse  Omgivelser!  Jeg  skyndte  mig  hen 
over  Concordiapladsen ,  men  jeg  blev  staaende  som  for- 
stenet, thi  denne  Plads,  der  ellers  er  en  af  de  smukkeste 
og  livligste  i  Verden,  gjorde  nu  et  ligefrem  spøgelseagtigt 
Indtryk.  Ikke  et  levende  Væsen  var  der  at  see  hverken 
paa  Pladsen  selv  eller  paa  Seinebroen  eller  i  de  tilstødende 
Gader.  Det  Første ,  mit  Øie  faldt  paa ,  var  Statuen ,  der 
forestiller  Strassburg.  Den  var  fra  O  verst  til  Nederst  ind- 
hyllet i  sorte  Slør  og  tog  sig  ud  som  et  Gravsted ;  selv 
de  falmede  Flag,  de  Krandse  af  Im mortelier  og  de  visnede 
Buketter,  man  havde  bedækket  den  med,  gjorde  Indtrykket 
endnu  sørgeligere.  De  syv  andre  siddende  Statuer ,  der 
omgive  Pladsen  og  allegorisk  betegne  de  betydeligste 
Stæder  i  Frankrig,  toge  sig  om  muligt  endnu  uhyggeligere 
ud.  Man  havde,  da  Tydskerne  holdt  deres  Indtog,  bundet 
dem    sorte    Slør    for    Uinene ,    for    at    de    ikke   skulde    see 

deres  Søsters  Ydmygelse  og  Skam,  og  disse  Sier  havde 
man  ladet  dem  beholde.  Var  det  i  Forudfølelsen  af,  at 
de  endnu  ikke  havde  seet  det  Forfærdeligste,  og  at  der 
ventede  dem  endnu  Borgerkrigens  Rædsler?  Det  var  som 
om  den  tusindaarige  Obelisk  pludselig  forsvandt  for  mine 
Øine,  og  som  om  Guillotinen  fra  1793  reiste  sig  der 
istedet  og  igjen  krævede  sine  Oftre. 

Jeg  aandede  først  lettere,  da  jeg  stod  mellem  de 
frisk  udsprungne  Træer  i  Champs  Elysées ,  og  Følelsen  af 
Foraarets  Nærhed  for  et  Øieblik  bragte  mig  til  at  glemme 
alt  Andet.  Jeg  gik  forbi  Industripaladset,  over  Rond-point 
og  ned  imod  Triumfbuen,  der,  til  Trods  for  dens  syv  og 
tyve  Blessurer,  i  denne  Frastand  ikke  syntes  at  have  lidt 
noget.  Solen  skinnede ,  Fuglene  kviddrede  muntert  oppe 
i  Trætoppene ,  og  Alt  aandede  Liv  og  Lyst ,  —  da  jeg 
pludselig  paa  en  dobbelt  Maade  blev  mindet  om,  at  jeg 
var  i  Paris,  og  at  Situationen  var  alvorlig.  „Bum!  Buml" 
lød  det  igjen,  endnu  stærkere  og  nærmere  end  igaar  Aftes, 
og  i  det  samme  faldt  mit  Blik  paa  en  Scene ,  der  ikke 
var  nær  saa  tiltalende  som  den  Cølnske.  En  heel  Skare 
af  grædende  Kvinder  og  Børn  kom  fra  en  af  de  tilstødende 
Avenuer  lige  hen  imod  mig.  Det  var  Flygtninge  fra 
Neuilly,  der  i  flere  Dage  havde  levet  i  en  uafladelig  Døds- 
angst, og  som  nu  ikke  længer  kunde  udholde  disse  Kvaler. 
Der  var  Koner  imellem  dem,  som  i  et  Par  Døgn  ikke  havde 
nydt  det  Mindste,   og  som  vare  lige  ved  at  segne  af  Mat- 

hed  og  Sult;  der  var  andre,  hvem  den  evindelige  Deds- 
angst  næsten  havde  berøvet  Forstanden;  de  saae  sig  vildt 
og  mistroisk  omkring,  som  om  der  bag  hver  Træstamme 
lurede  en  Fjende.  Børnene  skreg  høit,  hvergang  der  faldt 
et  Skud ,  og  et  Par  unge  Piger ,  der  saae  smudsige  og 
forsømte  ud,  søgte  forgjeves  at  tysse  paa  dem. 

Jeg  vendte  om  og  gik  over  J^onf  de  f  Abna  til  Mars- 
markeh.  Ak,  hvor  forandret!  Hele  dette  uhyre  Terrain, 
hvor  Verdensudstillingen  i  1867  udfoldede  sine  Under- 
værker af  Haver,  Kiosker,  Springvande  og  Paladser,  var 
nu  kun  en  nøgen  Sandslette  med  en  dobbelt  Række  af 
Fjelleboder  og  Barakker.  Hist  og  her  var  der  opkjørt  en 
Kanon ,  men  man  saae  ikke  i  hvilken  Hensigt.  Et  Par 
unge  Cantiniérer'^)  gik  sladdrende  forbi.  mig.  De  saae 
godt  ud  i  deres  maleriske  sortrøde  Dragt,  og  Øiet  fulgte 
dem  med  Fornøielse.  Jeg  besluttede  at  vove  mig  opad 
den  høie  Trappe ,  der  fører  til  Trocadero  for  at  faae  et 
Overblik  over  Forterne.  Artillerikampen  var  i  fuld  Gang 
paa  to  forskjellige  Punkter.  Der  blev  skudt  heftigt  fra 
Mont  Valerien  imod  Nord  og  fra  Issy  og  Vanves  imod 
Syd,  og  midt  under  Kanonernes  Drøn  hørte  man  t^'deligt 
den  knittrende  Lyd  af  Mitrailleuserne.  der  ligner  en  Pelo- 
tonild. Det  var  et  mageløst  Syn,  som  jeg  ikke  kunde 
blive  mæt  af,  og  jeg  skylder  at  tilstaae,   at  Artilleristerne 

oppe  paa  Batteriet  lode  mig  nyde  det  i  Ro.  Der  var 
ikke  en  Eneste,  der  saae  skjævt  til  mig  eller  spurgte, 
hvad  jeg  vilde  der  —  hvad  de  dog  nok  kunde  havt 
(Jrund  til  I 

Da  jeg  kom  ned ,  var  jeg  træt  af  denne  Udflugt  paa 
fastende  Hjerte  og  satte  mig  i  en  Fiacre,  som  jeg  lod 
kjøre  hen  til  Café  de  la  Régcncc.  (iaderne,  jeg  kom 
igjennem .  havde  deres  sædvanlige  Udseende  med  Und- 
tagelse at"  de  offentlige  Bygninger,  som  alle  havde  heist 
den  røde  Fane,  og  paa  hvis  Facader  ^^Liberté ,  égalité  og 
fraternité''''  prangede  med  kæmpestore  Bogstaver  —  ikke 
at  tale  om  det  uundgaaelige  fg^Propriété  nationale^'',  der 
var  anbragt  paa  alle  baade  mulige  og  umulige  Steder. 
Engang  imellem  maatte  vi  paa  Grund  af  en  Barrikade 
gjøre  en  lille  Omvei,  men  det  var  ogsaa  det  Hele. 

Det  var  saa  tidligt  paa  Dagen,  da  jeg  holdt  udenfor 
Caféen,  at  Opvarterne  endnu  gik  og  gjorde  reent  og  satte 
tilside,  —  og  Jules  var  iblandt  dem.  Jules  er  en  eien- 
dommelig  Figur,  et  Sidestykke  til  den  berømte  Pietro  i 
Café  greco  i  Rom,  hvis  fg^Uifibra  di  latte^  endnu  efter 
tredive  Aars  Forløb  klinger  i  mine  Øren.  Jules  har  ved 
stadig  at  opvarte  de  Danske  opfattet  ikke  blot  en  Mængde 
Fhraser  som  «CioddagI  Hvor  staaer  det  til?  Mange  Takl 
Tak  skal  de  ha'e,"  men  ogsaa  adskillige  saftige  Udtryk, 
som  han  undertiden  anvender  ganske  ernergisk.  Jeg 
spurgte  ham  f.  Ex. ,   da  han  skjænkede  Kaffe  for  mig,    om 

der  ikke  var  noget  Nyt  fra  Communen.  ^^La  communer^^ 
svarede  han.  „Ikke  bra'  la  cotmnunel  Svine'und ,  stor 
Bakkelsebæst  la  co?nmune !'" 

Han  var  netop  ifærd  med  at  begrunde  disse  Skjælds- 
ord,  da  Trommerne  hvirvlede,  og  den  ene  Bataillon  efter 
den  anden  beg}-ndte  at  stille  paa  Palais -Royalpladsen. 
Jeg  lod  Kaffen  staae  og  løb  derhen  for  ikke  at  gaae  glip 
af  dette  Skuespil.  Et  mere  barokt  og  forunderligt  Syn 
end  en  saadan  Afdeling  af  Communens  Tropper  er  det 
umuligt  at  tænke  sig.  Det  er  et  Sammensurium  af  Sol- 
dater, som  ingen  civiliseret  Stat  nogensinde  har  seet  Mage 
til,  og  hvis  man  ikke  vidste,  at  de  slaaes  saa  godt.  som 
de  gjør,  vilde  man  lee  sig  fordærvet  af  at  see  paa  dem. 
Ved  Siden  af  en  tre  Alens  Kæmpe  kan  man  see  en  Pygmæ, 
der  kun  naaer  ham  til  Hoften ;  graahaarede  Veteraner 
gaae  Side  om  Side  med  halvvoxne  Drengebørn  og  skik- 
kelige Epiciers  med"  Gavtyve  og  Banditter;  Uniformer  er 
der  kun  faa  af,   men  desto  flere  Phantasidragter. 

Jeg  stod  netop  og  beundrede  denne  Mangfoldighed 
i  Enheden,  da  en  Ofticeer  kom  sprængende  i  Galop  og 
gjorde  Holdt  foran  Linien.  Det  var  en  bleg  og  mager 
lille  Mand  med  et  ret  charakteristisk  Physionomi  og  noget 
Feberagtigt  og  Forceret  baade  i  Tale  og  Bevægelser. 
Han  holdt  nemlig  paa  daarligt  Fransk  en  opmuntrende 
Tale  til  Tropperne,  der  skulde  ud  og  slaaes  ved  Asniércs. 
Talen    endte    naturligvis   med   et   langt    udtrukket   Vive   la 

Répiibliqnt'l  men  det  faldt  aldeles  til  Jorden,  og  kun  To 
eller  Tre  stemte  i  med.  Han  satte  et  forbittret  Ansigt 
op  og  toer  afsted  som  en  Stormvind,  ligesom  han  var 
kommen.  Et  ungt  haabefuldt  Skud  af  Communen  gjorde 
lang  Næse  efter  ham  og  kastede  saa  Geværet  paa  Skuldren ; 
de  Andre  fulgte  hans  Exempel,  og  dermed  gjorde  de 
Høire  om  og  marcherede  afsted  for  at  forsvare  Byen  mod 
^Jcs  hordes  vcrsaillais'''^  ^  som  han  havde  kaldt  dem  i  sin 
Tale.  —  „Hvem  var  Officeren?"  spurgte  jeg  en  ældre, 
velklædt  Mand,  der  ligesom  jeg  havde  overværet  denne 
Komedie.  „Det  var  Hr.  Dombrowsky,"  svarede  han  høfligt 
—  ^Je  general  Dombrowsky  I''''  føiede  han  smilende  til 
med  et  ironisk  Eftertryk   paa  Generalen. 

Det  var  Paris  om  Morgenen,  Paris,  „inden  Fanden 
faaer  Sko  paa",  som  man  siger  med  en  vulgair  Talemaade, 
der  dog  maaskee  passer  bedre  paa  Paris,  end  den  passer 
paa  noget  andet  Sted.  Jeg  glædede  mig  til  at  studere 
Modsætningen,  naar  Livet  i  den  store  Stad  begyndte  at 
svulme  og  pulsere  raskere.  Men  i  det  Punkt  blev  jeg 
rigtignok  skuffet. 

Enhver,  der  kj ender  nok  saa  lidt  til  Paris,  veed  dog, 
at  det  Bedaarende  ved  denne  By  ikke  er  dens  Gader 
og  Boulevarder,  men  det  larmende,  bølgende,  brusende 
og  straalende  Liv,  der  udgyder  sig  i  dem.  Og  dette 
Liv  udgaaer  ikke  fra  de  Fremmede,  de  Tilreisende,  som 
man  saa  gjerne  vil   bilde  sig  ind,    men  fra  Pariserne  selv. 


2  1.8  i  il  Piiris  uniler  lioinbardenientel. 

Jeg  havde  et  slaaende  Bevis  derpaa  i  Begj'ndelsen  af 
August  1870.  Det  var  netop  dengang,  at  Efterretningerne 
fra  W'eiszembourg  og  W'ørth  kom  til  Paris,  og  at  Ulykken 
begyndte  at  vælte  ind  over  Frankrig  som  en  Lavine. 
Alle  de  Fremmede  vare  borte,  og  jeg  saae  kun  en  eneste 
lang,  rødblond  Englænder  slæbe  sig  livstræt  omkring  paa 
Boulevarden.  Men  Paris  var  ligefuldt  Paris.  Butikerne 
straalede.  Ekvipagerne  krydsede  hverandre,  Trommerne 
hvirvlede,  det  ene  Regiment  afgik  efter  det  andet;  Mar- 
seillaisen  klang  paa  alle  Gader  og  Torve,  og  Bander  af 
Forstadsbefolkningen  gik  med  Faner  og  Sang  gjennem 
(iaderne;  man  gjorde  Demonstrationer  i  Theatrene,  man 
reves  om  Aviserne  og  gjorde  Queue  for  at  faa  fat  i  dem. 
Folk  samlede  sig  i  Grupper,  og  hver  Gruppe  havde  sin 
Folketaler;  Sorg,  Fortvivlelse,  Henrykkelse  vexlede  uop- 
hørlig, og  Boulevarden  var  et  oprørt  Hav,  som  det  var 
interessant,   men  farligt  at  vove  sig  ud  paa. 

Nu  var  der  ingen  Fare.  Paris  var  der,  men  der  var 
hverken  Parisere  eller  Pariserinder,  hverken  Bander  eller 
Regimenter,  hverken  Folketalere  eller  Grupper!  De  faa 
og  uhyggelige  Skikkelser,  man  mødte  i  dette  nye  Nekro- 
polis,  sneg  sig  frygtsomt  gjennem  Gaderne  eller  skyndte 
sig  hen  over  Pladser  og  Torve,  som  om  en  usynlig  Fjende 
var  i  Hælene  paa  dem!  Havde  man  ikke  hørt  Kanonerne 
tordne  uophørligt,  og  stødte  man  ikke  tilfældigviis  paa  en 
Barrikade  eller  kom   i  Nærheden  af  Vendomepladsen  eller 

Hotel  de  Ville,  der  saae  ud  som  Fæstninger,  skulde  man 
snarere  troe ,  at  man  var  paa  en  Kirkegaard  end  i  Paris. 
Men  der  er  ogsaa  noget  Pikant  deri,  og  jeg  troer  nok, 
at  jeg  ter  paastaae ,  at  et  Paris,  som  det  nu  er,  efterat 
Terrorismen  har  bragt  den  ene  Halvdeel  af  Befolkningen 
til  at  flygte  og  den  anden  Halvdeel  til  at  spærre  sig  inde, 
vil  man  aldrig  faae  at  see  mere.  selv  om  man  blev  saa 
gammel  som  Methusalem. 

Det  er  af  Insurrektionen  den  i8de  Marts,  at  Com- 
m  anen  fremgik ,  som  nu  snart  i  et  Par  Maaneder  har 
behersket  Paris,  indjaget  dets  tilbageblevne  Beboere  Rædsel 
og  Gru  og  med  en  vis  Seighed  og  Udholdenhed  tilbage- 
viist  alle  Versaillestroppernes  Angreb.  Hver  Dag  kæmpes 
der  med  Haardnakkethed ;  der  bortødsles  en  Mængde 
Ammunition;  der  udgydes  en  Mængde  Blod,  men  Kampen 
er  i  Reglen  resultatløs,  og  den  næste  Dag  begynder  man 
forfra  paa  at  fylde  Danaidernes  Kar.  Begge  Parter  til- 
skrive sig  naturligviis  Seiren ,  og  medens  Thiers  i  sine 
Proclamationer  seer  ned  paa  Communens  Tropper  med 
en  Slags  fornem  Foragt,  der  er  uberettiget  ligeover  for 
Kjendsgjerningerne,  udstede  Communens  Generaler  den 
ene  Seiersbulletin  efter  den  anden  i  de  mest  bombastiske 
Udtryk.  Især  er  General  Eudes  en  Mester  i  denne  Stilart. 
Jeg  har  afskrevet  en  af  hans  Rapporter  til  General  Clu- 
seret,  der  bogstaveligt  ikke  indeholder  Andet  end  følgende 
Phraser :     « Les  Royalistcs  sont  rcpoiissés  sur  tonte   la   li^nc. 

Cest  une  Victoire  å  inscrirc  sur  le  drap  eau  de  la  Conuimiie. 
Nos  féderés  sont  des  heros.  Ils  se  sont  battus  comme  des 
lions.  Je  vous  demande  de  les  mettre  tous  a  Fordre  du 
jour?'''^)  ]Q,g  var  endnu  ikke  færdig  med  Afskriften,  da 
en  Kone,  som  jeg  flere  Gange  havde  kjøbt  Aviser  af  kom 
hen  til  mig  med  sit  sædvanlige  Raab :  „Zc  soir  I  la  Li- 
berté. !  Le  bien  public,  edition  du  soir .'"  Hun  føiede  hurtigt 
til  i  en  ganske  anden  Tonart:  „Skriv  ikke.  Monsieur! 
De  udsætter  Dem  for  at  blive  arresteret."  Jeg  skyndte 
mig  at  kjøbe  et  Par  Blade  af  hende  og  at  stikke  dem  i 
Lommen  tilligemed  Blyanten ,  og  bagefter  hørte  jeg ,  at 
hun  virkelig  havde  Ret.  Nationalgardisterne  havde,  i 
deres  blinde  Embedsiver  og  Lyst  til  at  vise  deres  Magt- 
fuldkommenhed, ikke  blot  arresteret  flere  Personer,  der 
havde  afskrevet  offentlige  Plakater  og  Bekjendtgjørelser, 
men  de  havde  taget  en  Mand  ved  Vingebenet,  der  ikke 
havde  gjort  Andet,  end  at  han  i  Nærheden  af  Arc  de 
triomphe  havde  i  en  Kikkert  seet  ud  imod  Neuilly,  og 
nogle  unge  Mennesker,  der  havde  staaet  i  Avenue  d'Eylau 
og  peget  op  paa  Mont  Valerien,  vare  ligeledes  blevne 
belagte  med  Arrest,  fordi  Nationalgardisterne  havde  misfor- 


*)  Royalisterne  ere  slaaede  tilhage  paa  Irele  Linien.  Det  er  en 
Seir,  som  maa  indskrives  paa  Communens  Fane.  \'ore  Fode- 
rerede  ere  Helte.  De  have  kjæmpet  som  Lover.  Jeg  lieder 
om,  at  de  maae  Alle  blive  nævnte  i  Dagshefalingen. 

Ktaaet  deres  livlige  (iestus  og  troet,   at  de  corresponderede 
med  Besætningen  paa  Fortet. 

Hver  Dag  læser  man  om  nye  Seire,  snart  ved  Asniéres 
og  Colombes,  snart  ved  Porte  de  Ternes  og  Neuilly ;  men 
i  Reglen  opløser  det  sig  til,  at  man  har  bortskudt  en 
Mængde  Kugler  og  Krudt  uden  at  udrette  Noget.  Det 
er  saaledes  et  Factum,  at  Forterne  Issy  og  Vanves  i  tre 
Timer  kastede  ikke  færre  end  sex  tusinde  Projektiler  ud 
over  Clamart  og  Chatillon  uden  at  opnaae  det  Mindste. 
Det  er  naturligt,  at  man  ikke  i  Længden  kan  interessere 
sig  for  en  Kamp ,  hvor  det  alene  gjælder  om  beaucoiip 
de  hruit  og  pen  de  besogne. 

Der  er  et  andet  Projektil,  hvormed  man  gjensidigt 
gaaer  ligesaa  ødselt  tilværks,  og  det  er  Skjældsord.  Saa- 
længe  det  bliver  derved,  at  man  kalder  Jules  Favre:  le 
pleurcur  ^  Vinoy:  le  f uyard ^  og  Ducrot,  der  ikke  vilde 
komme  levende  tilbage:  le  bien  portant ,  saa  morer  man 
sig  endnu  over  Folkevittigheden  og  leer;  men  det  Punkt 
er  man  forlænge  siden  kommen  ud  over.  Jeg  troer,  at 
Homers  Helte  have  Adskilligt  forud  baade  for  Ja  Ile  du 
peuple'"  (Bærmen  af  Folket,  d.  v.  s.  Communen)  og  for  le^ 
assasins  de  Vei'saUles  (Morderne  fra  Versailles ,  d.  v.  s. 
Regjeringstropperne) ;  men  i  det  Punkt  ere  de  nogle  Sinker 
ligeover  dem  begge,  og  hvad  der  præsteres  i  denne  Ret- 
ning grændser  til  det  Utrolige.  Det  forekommer  mig  kun 
at  det  franske  Sprog  er  altfor   smukt    og    ridderligt    til    at 

misbruges  paa  den  Maade,  og  at  Kjærnen  i  et  Folk  maa 
være  meget  ormstukken,  naar  det  taaler,  at  man  omgaaes 
saaledes  med  dets  Tungemaal. 

Og  paa  den  anden  Side ,  hvad  Respekt  skal  et  Folk 
have  for  sit  Sprog,  naar  det  ikke  har  Ærbødighed  for 
sine  store  Erindringer?  V^ersaillestropperne  skyde  paa 
Triumfbuen,  og  Communen  vil  nedrive  Vendomeseilen  og 
udmønte  den  i  Sousstykker!  Jeg  har  været  saa  heldig  at 
faae  fat  i  selve  Decretet,  der  har  til  Overskrift  ^La  Com- 
viune  de  Paris'^   og  lyder  i  Oversættelse  saaledes: 

«I  Betragtning  af  at  den  keiserlige  Colonne  paa 
„Vendomepladsen  er  et  barbarisk  Monument,  et  Symbol 
„paa  den  brutale  Magt  og  den  falske  Ære,  en  Forher- 
« ligelse  af  Militarismen,  en  Fornegtelse  af  den  inter- 
„nalionale  Ret  og  et  vedblivende  Attentat  paa  eet  af 
„den  franske  Republiks  tre  store  Principer:  Broder- 
uligheden 

dekreteres 

„Eneste    Artikel.      Colonnen    paa    Vendomepladsen    skal 
„nedbrydes." 

Altsaa  Colonnen  skal  nedbrydes ,  Colonnen.  der  ikke 
blot  er  Parisernes  Øiesteen,  men  hele  Frankrigs,  hele  den 
dannede  Verdens,  Colonnen,  om  hvilken  man  i  gamle 
Dage  sang: 

^^Ah,  qtioti  est  fier  ifetrc  Frangais, 
Quand  on  r  eg  ar  de  la  Colonne  l'^^ 


*)  Hvor  man  er  stolt  ai  at  være  Fransk,    naar    man    betragter  Co- 
lonnen. 

Colonnen,  hvorom  Victor  Hugo  med  sit  Seerblik  siger, 
at  naar  Paris  i  en  fjern  Fremtid  er  gaaet  tilgrunde  lige- 
som Babylon  og  Ninive,  saa  er  der  dog  to  Monumenter, 
der  ville  løfte  sig  op  over  Ruinerne,  det  er  Triumfbuen 
og  Colonnen!  To  Gange  ere  fjendtlige  Armeer  trængte 
ind  i  Paris,  siden  den  reistes.  De  have  seet  dens  Bronze- 
spiraler bære  Frankrigs  Krigshæder  op  imod  Himlen; 
Austerlitz,  Wagram  og  Jena  staae  indgravede  i  Ertset;  det 
var  dem  en  Ydmygelse  at  see  den,  og  dog  faldt  det  dem 
ikke  ind  at  lægge  forbryderisk  Haand  paa  den.  De  havde 
en  Felelse  af.  at  om  de  ogsaa  kunde  nedbryde  Monu- 
mentet, saa  kunde  de  dog  ikke,  siger  Le  Gaidois,  (^udslette 
den  Tid  og  de  Bedrifter,  som  den  var  reist  til  at  for- 
herlige." 

Den  3die  eller  4de  Mai  læste  jeg  her  i  et  Telegram, 
at  nu  var  Stilladset  reist,  og  at  Colonnen  skulde  nedbrydes 
den  8de.  Heldigviis  falder  Colonnen  hverken  for  Tele- 
grammer eller  Stilladser,  thi  Stilladset  stod  der  allerede 
den  17de  April,  og  først  idag,  den  i6de  Mai,  er  den 
falden.  Det  var  Communen  forbeholdt  at  knytte  sit  Navn 
til  denne  Forbrydelse.  Den  troer  maaskee,  at  den  endnu 
ikke  har  gjort  nok  for  sin  Navnkundighed  —  ak,  den 
behøver  ikke  at  efterligne  Herostrat  for  aldrig  at  glemmes! 

Tilfældet  er  en  stor  Ironiker,  og  det  undrer  mig,  at 
Ingen  i  Paris  har  gjort  opmærksom  paa  følgende  Factum. 
Der  er  to  Decreter  af  Cluseret  fra  samme  Datum  — 
den    tolvte  April.     Det    ene    forordner,    at  Colonnen    skal 

nedbrj'des;  det  andet  sammenkalder  sex  og  fyrgetyve  at" 
Kunstnerne  til  under  Gustave  Courbets  Præsidium  at  træde 
sammen  for  igjen  at  ordne  Museerne,  aabne  Galerierne 
for  Publicum  og  drage  Omsorg  for  Bevaringen  af  de 
offentlige  Monumenter.  Jeg  var  endnu  den  Dag  i 
Paris,  da  Dhrr.  Kunstnere  holdt  deres  Møde  i  det  saa- 
kaldte  Amphitheater  i  L'école  de  tiiiniicinc.  Kunstnerne  ere 
ikke  altid  praktiske,  og  der  blev  i  Begyndelsen  sagt 
endeel  Overflødigheder,  men  man  kom  dog  snart  ind  paa 
den  rette  Vei ,  da  et  Medlem  henvendte  det  Spørgsmaal 
til  Præsidenten,  om  Forsamlingen  havde  Competence  til 
at  afgjøre ,  hvad  man  forstod  ved  offentlige  Monumenter. 
Spørgsmaalet  blev  med  stor  Majoritet  besvaret  bekræftende, 
hvorpaa  det  samme  Medlem  stillede  et  nyt  Spørgsmaal, 
om  da  rA7'c  de  triomphe^  Louvre  og  Vendomesøilen  hørte 
til  de  Monumenter,  som  Kunstnerudvalget  skulde  have 
Tilsyn  med?  Alle  bejaede  det.  „Det  mener  jeg  ogsaa," 
sagde  Spørgeren,  „thi  hvis  Partihensyn  skulde  have  Lov 
til  at  gjøre  sig  gjældende  i  reent  kunstneriske  Spørgsmaal, 
og  det  ene  Parti  vilde  ødelægge ,  hvad  det  andet  havde 
skabt ,  saa  vilde  Paris  maaskee  om  hundrede  Aar  være 
afklædt  for  alle  sine  Monumenter.  Hvis  vi  derfor  kalde 
Versaillestropperne  Hunner  og  Vandaler,  fordi  de  skyde 
paa  Triumfbuen,  fortjene  vi  da  ikke  selv  de  samme  Navne, 
naar  vi  forgribe  os  paa  Colonnen?"  Disse  Ord  modtoges 
med  Jubel,   og  i  dette  Dilemma  tog  Cluseret  et  Par  Dage 

efter  den  tbrnuftigc  Beslutning,  at  udsætte  Spørgsmaalet 
om  Vendomesøilens  Nedbrydelse  til  „Fjendtlighedernes 
()[)hør». 

Overhovedet  kan  man  ikke  negte,  at  der  var  Methode 
i  Cluserets  liele  Fremfærd,  og  at  der  navnlig  i  den  sidste 
Tid  ogsaa  var  et  vist-  Maadehold.  Han  har  forbudt  de 
vilkaarlige  Arrestationer,  som  Nationalgarden  var  saa  villig 
til  at  foretage  paa  egen  Haand;  han  har  dekreteret,  at 
enhver  Rekvisition ,  der  foretages  uden  skriftlig  Ordre  fra 
Ministeriet,  er  ulovlig,  og  at  Enhver,  der  gjør  sig  skyldig 
i  saadanne  Misbrug,  skal  stilles  for  en  Krigsret;  han  har 
givet  Ordre  til ,  at  Værkstederne  atter  skulle  aabnes ,  han 
har  søgt  at  regulere  Gjeldsforholdene  og  udstedt  et  Dekret 
angaaende  Nationalgardens  Lønning,  som  tiltaler  i  Sær- 
deleshed. Han  bemærker  i  Indledningen,  at  han  jevnlig 
modtager  Opfordringer  fra  Nationalgardens  høiere  Officerer 
om  at  forøge  deres  Lønning.  „Lønningen,"  siger  han, 
„er  fra  halvanden  til  tre  Francs  daglig  for  Nationalgardens 
Menige,  Underofficerer  og  Officerer  uden  Hensyn  til  de 
Sidstes  Rang  eller  Grad.  Det  er  vist ,  at  denne  Lønning 
er  utilstrækkelig  og  betinger  et  Offer;  men  vi  leve  i  en 
Tid  der  kræver  Opoffrelser ,  og  vi  ere  frivilligt  gaaet  ind 
paa  at  offre  os.  Desuden  vil  jo  Enhver  af  os,  naar  Seiren 
er  vunden,  vende  tilbage  til  sin  Gjerning,  og  der  er  da 
hverken  Tale  om  Grad  eller  Lønning."  Men  et  saadant 
Maadehold  finder  ikke  Bifald  hos  Communen,    og  det    er 

derfor  ganske  naturligt ,  at  Cluseret  er  bleven  afsat  og 
arresteret.  Hans  Efterfølger  Rossel  er  allerede  gaaet 
samme  Vei,  og  nu  er  Turen  kommen  til  Ch.  Delescluze, 
en  vild  og  uforsonlig  Republikaner,  der  den  i8de  April 
fratraadte  Redaktionen  af  Le  Reveil  for  udelukkende  at 
offre  sig  til  Regjeririgens  Byrder. 

Ogsaa  hans  Regimente  vil  snart  faae  en  Ende ,  thi 
der  er  Gud  skee  Lov  Symptomer  nok  paa,  at  denne  ulyk- 
salige Kamp  nærmer  sig  sin  Udgang.  Forterne  ville  ikke 
kunne  holde  sig,  og  at  der  vil  blive  skudt  Breche  finder 
man  ogsaa  i  Paris  ganske  sandsynligt.  Man  forbereder 
sig  derfor  nu  af  alle  Kræfter  til  Katastrophen :  Kampen 
i  Gaderne ,  og  den  vil  neppe  længe  lade  vente  paa  sig. 
Barrikadesystemet  bliver  med  hver  Dag  mere  compliceret. 
Paa  de  ydre  Boulevarder  og  i  Særdeleshed  i  Nærheden 
af  Montmartre  ere  alle  Tilgange  stoppede;  i  Belleville 
og  Villette  er  Brolægningen  saa  ødelagt .  at  det  ligefrem 
er  halsbrækkende  at  passere  der  baade  for  Heste  og 
Mennesker.  Værst  seer  det  ud  paa  Pladserne  Glichy  og 
Pigalle  og  i  Rue  Rivoli,  hvor  der  er  reist  formelige 
Redouter  med  Mørsere  og  Mitrailleuser.  Disse  Værker 
ere  dog  mere  skrøbelige ,  end  de  see  ud  til ;  thi  de 
bestaae  kun  af  store  sammenhobede  Kampesteen ,  som  et 
eneste  velrettet  Skud  vil  bringe  til  at  ramle  sammen. 
Nogle  af  dem  ville  ikke  engang  naae  saavidt,  thi  de  rives 

ned  igjen,  ligesom  de  ere  færdige,  og  opføres  saa  paa  et 
andet  Sted. 

Men  hvad  bliver  Enden?  Jeg  læste  nylig  i  et  Blad, 
at  den  nytydske  Keiser  ved  en  Hoffest  havde  givet 
General  Moltke  Haanden,  og  at  han,  under  Indtrykket  af 
de  sidste  Begivenheder  i  Paris,  havde  sagt  til  ham :  „  De 
har  altid  været  klogere  end  jeg."  Det  faaer  nu  at  være, 
men  et  andet  Spørgsmaal  er  det.  om  ikke  Bismarck  som 
sædvanlig  har  været  klogere  end  de  Begge.  Moltke  vilde 
have  Nationalgarden  afvæl^net.  fordi  han  forudsaae  de 
Rædselsscener,  som  det  kunde  give  Anledning  til,  hvis 
inan  i  dette  Øieblik  lod  den  beholde  Vaaben,  Ammunition 
og  et  udmærket  Krigsmateriel.  Bismarck  vilde  ikke  have 
den  afvæbnet,  fordi  han  forudsaae  det  Samme,  fordi  disse 
Scener  passede  ind  i  hans  Kram,  og  fordi  de  maatte  til 
for  ligesom  at  legalisere  Tydskernes  Fremfærd  og  berøve 
Eiu-opa  den  sidste  Rest  af  Sympathi  for  et  dybt  ydmyget 
Folk.  Med  sin  opfindsomme  Aand  arrangerede  han  Scenen. 
Paris  blev  den  Arena,  hvorpaa  Franskmænd  som  vilde 
Dyr  skulde  kæmpe  mod  Franskmænd,  og  fra  Høiderne 
omkring  dette  vidtstrakte  Amphitheater  skulde  Tydskerne 
—  som  fra  de  Gamles  Gradiner*)  —  see  ned  paa  dette 
blodige  og  lærerige  Skuespil.  Men  de  maatte  ikke  flygte 
af  Rædsel  og  endnu  mindre  række  Tommelfingeren  iveiret 


';    filskuerpladsen  i  de  antike  Theatre. 
H.  P.  Holst :    Udvalirte  Skrifter.     IV. 

til  Tegn  paa ,  at  nu  kunde  det  være  nok ,  tvertimod ,  de 
skulde  som  opmærksomme  Tilskuere  trække  Kredsen 
snevrere  og  snevrere,  og  først  naar  de  sidste  Offre  bledte 
i  Sandet,  skulde  Tydskerne  træde  til  og  udeve  deres  jus 
vitæ  et  necis.  Der  er  noget  Dæmonisk  i  dette  Billede, 
men  jeg  troer,   at  det  ligner. 

Naar  et  Maleri  er  saa  mørkt  som  dette ,  søger  man 
med  Begjerlighed  efter  et  Lyspunkt.  Under  Parises 
Beleiring  af  Preusserne  var  der  nok  af  saadanne  Lys- 
punkter: Parisernes  letvakte  Interesse  kastede  sig  snart 
paa  det  Ene  og  snart  paa  det  Andet,  og  deres  gode 
Humeur  fornegtede  sig  intet  Øieblik.  Snart  var  det  Ma- 
rinesoldaterne, Bagladekanonerne  og  de  Cailske  Støberier, 
der  vare  Gjenstand  for  deres  Sværmeri,  snart  Ballonerne, 
Ambulancerne  eller  de  uskyldige  Duer ,  der  saa  velvilligt 
paatoge  sig  Postforsendelserne ,  da  Bureauerne  vare  nødte 
til  at  lukke.  Ikke  engang  Hungersnøden  var  istand  til 
at  forknytte  dem.  Man  inviterede  Folk  til  sig  som  sæd- 
vanlig, men  paa  Beleiringsmiddage!  V esprit fratifais 
var  Hovedsubstantsen  ved  disse  Maaltider,  og  hvad  der 
savnedes  i  Flothed  og  Yppighed  erstattedes  rigeligt  af 
Gjæsternes  Vittighed  og  Lune. 

Men   ogsaa   under   Bombardementet   af  Versailles- 
tropperne  er  der  et  Lyspunkt,  rigtignok  kun  et  eneste.' 
Midt   i    dette  Ødelæggelsens   og  Vederstyggelighedens  Sa- 
hara er  der  en  frisk    og   smilende  Oase,    som    det    er   en 

Velgjerning  at  tye  hen  til.  Denne  Oase  er  théåtre  fran- 
cais ^  som  igjen  optog  sine  Forestillinger,  og  som  hver 
Aften  opførte  sine  Mesterværker  i  velgjørende  Øiemed 
og  for  et  Publikuin,  der  ikke  var  vant  til  at  see  dem. 
Dette  Theater,  som  hele  Verden  beundrer,  har  i  disse 
otte  sergelige  Maaneder  indlagt  sig  en  uforgængelig  Ære. 
Dets  Kunstnere  —  og  deriblandt  de  allerberømteste  — ■ 
har  om  Dagen  kæmpet  og  gjort  Tjeneste  paa  Voldene, 
og  dets  Skuespillerinder  har  om  Dagen  pleiet  og  trøstet 
de  Saarede ,  og  alligevel  har  man  seet  dem  Alle  om  Af- 
tenen spille  deres  Roller,  oplive  Sindet  og  holde  Modet 
oppe  i  Befolkningen.  Det  er  kun  sjeldent,  at  de  sceniske 
Kunstnere  faae  saadanne  Opgaver  og  løse  dem  saaledes. 
Men  er  der  Noget,  der  under  ulykkelige  Forhold  kan  fri- 
gjøre  Sindet  og  lede  Tanken  hen  paa  noget  Høiere,  saa 
er  det  Kunsten.  Det  geraader  derfor  théåtre  fraiifais  til 
evig  Ære,  at  dets  Kunstnere  og  Kunstnerinder  endogsaa 
da,  midt  i  denne  almindelige  Opløsningstilstand,  blev  ved 
at  røgte  deres  Kald  og  ufortrødent  at  pege  hen  paa  det, 
som  er  Menneskehedens  Høieste,  og  som  hverken  preus- 
siske Bajonnetter  eller  Tiden  og  dens  Slethed  har  nogen 
Magt  over. 

V. 
Over  Miinchen  til  Oberammergau. 


J_Jet  var  allerede  bælmørk  Nat,  da  jeg  over  Miinchen 
naaede  til  Ammergau,  og  det  varede  en  god  Stund  endnu, 
inden  jeg  fik  Logis  oppe  i  Landsbyen.  Jeg  sov  nogle 
Timer  og  var  allerede  Klokken  sex  nede  i  Haven  for  at 
gjøre  en  Vandring  igjennem  Landsbyen,  inden  Passions- 
skuespillet  beg^-ndte.  Byen  ligger  smukt  og  venligt,  om- 
given af  høie  Bjerge,  i  den  maleriske  Ammerthal.  Husene 
see  nette  og  velhav'ende  ud,  og  man  behøver  ikke  at  gaae 
langt  for  at  opdage ,  at  man  ikke  er  i  nogen  almindelig 
Landsby.  Inden  man  veed  af  det,  er  man  midt  i  en  lille 
Kunstverden,  der  opliver  Øiet  og  Sindet.  Snart  seer  man 
en  Gavl,  en  Dil  eller  et  fremspringende  Tagskjæg,  der 
interesserer  ved  sit  sindrige  og  smagfulde  Træskærerarbeide, 
snart  brogede  Freskobilleder  paa  Murene,  store  bibelske 
Compositioner  og  deriblandt  nu  og  da  et  virkeligt  Kunst- 
værk,   som  man  studser  over  at  finde  her  i  denne  afsides 

Udkant.  De  skrive  sig  fra  Kunstnerne  i  Miinchen ,  der 
jevnligt  søge  herhen  i  Sommermaanederne  for  at  gjøre 
Studier,  og  som,  inden  de  igjen  vende  tilbage  til  deres 
Ateliers,  efterlade  deres  Værter  et  eller  andet  Mindes- 
mærke om  sig.  Ud  fra  disse  brogetbemalte  Smaahuse 
myldrede  der  nu  fashionable  Herrer  og  Damer  af  alle 
Nationer,  Skarer  af  Præster  og  søndagsklædte  Bønder-  og 
Almuesfolk,  som  Alle  begave  sig  hen  til  Theatret;  men 
de  gik  stille  og  tause,  som  om  de  gik  til  Kirke,  og  ingen 
skurrende  Lyd  afbrød  den  forunderlige  Sabbaths-Stilhed,  der 
i  den  smukke  tidlige  Sommermorgen  hvilede  over  Egnen. 
Vi  fulgte  med  Strømmen ,  thi  Klokken  otte  begyndte 
allerede  Passionsskuespillet. 

Inden  jeg  imidlertid  giver  mig  ind  paa  at  beskrive 
tlette,  er  det  nødvendigt  at  forudskikke  nogle  orienterende 
Bemærkninger,  for  at  Læserne  kunne  sætte  sig  ind  i  den 
historiske  Sammenhæng  og  forstaae,  at  et  Passionsskuespil 
i  vore  Dage  og  paa  dette  Sted  endnu  kan  være  berettiget. 

Allerede  Benævnelsen  Passionsskuespil  fører  Tanken 
paa  engang  ind  baade  paa  et  verdsligt  og  et  religieust  Gebet : 
det  ligger  i  Ordet  selv,  at  det,  der  her  er  Tale  om,  er 
en  dramatisk  Fremstilling,  og  at  Indholdet  af  denne  Frem- 
stilling er  Passionen  eller  Christi  Lidelser  og  Død.  Derved 
føres  Tanken  uvilkaarligt  tilbage  til  Skuespilkunstens  Begyn- 
delse, der  hos  alle  Folkeslag  hænger  sammen  med  Religionen. 
Ligesom  Grækernes  Skuespilkunst  har  sit  Udspring  fra  Dio- 

nysos-Dyrkelsen ,  saaledes  blev  ogsaa  i  den  christelige 
Kirke  det  dramatiske  Element  tidligt  en  væsentlig  Bestand- 
deel  af  den  hele  Cultus  eller  Gudstjeneste.  Dette  drama- 
tiske Element  tiltog  efterhaanden  i  Indhold  og  Omfang, 
og  allerede  i  den  tidligere  Middelalder  udviklede  det  sig 
til  fuldstændige  Skuespil,  som  man  med  en  Fællesbenæv- 
nelse  kaldte  Mysterier,  og  for  hvis  Opførelse  paa  de 
store  Festdage  man  byggede  Theatre  i  selve  Kirkerne.  I 
disse  Skuespil,  der  ligesom  Oldtidens  afvexlende  bestode 
af  Tale  og  Chorsange,  var  det  Geistligheden,  der  udførte 
Rollerne,  og  ligesom  det  antike  Drama  dreier  sig  om  en 
eller  anden  Gud  eller  Heros,  saaledes  er  det  Gudmennesket, 
hans.  Liv  her  paa  Jorden  og  hans  Forsoningsdød.  der  ud- 
gjør  Hovedthemaet  for  det  religieuse  eller  christelige 
Drama.  Senere  bleve  ikke  blot  Maria  og  Helgenerne,  men 
Dyder  og  Laster  under  de  besynderligste  Personificationer 
bragte  ind  i  Handlingen ,  og  disse  Skuespil ,  der  udgik 
fra  Frankrig  og  benævntes  Moraliteter,  forplantede  sig 
efterhaanden  næsten  over  hele  Europa.  Der  blev  bygget 
Theatre  under  aaben  Himmel,  hvorpaa  der  spilledes,  og 
Forestillingerne  vare  saa  lange,  at  der  ikke  sjeldent  be- 
høvedes flere  Dage  i  Træk  for  at  opføre  dem.  De  vare 
i  (ijennemsnit  skrevne  i  Knittelvers ,  men  baade  imod 
Form  og  Indhold  kunde  der  fra  den  gode  Smags  Side 
gjøres  Indvendinger  nok;  dog  var  det  ikke  det  Synspunkt, 
hvorfra  disse  Arbeider  maatte  betragtes.    Det  var  Stoffet, 

de  hellige  Begivenheder,  der  fængslede  Tilskuernes  Masse, 
og  den  glimrende  Udstyrelse  holdt  dem  i  Aande.  Costu- 
merne  vare  ikke  blot  pragtfulde  og  kostbare ,  men  i  det 
Hele  taget  correkte,  thi  de  berømte  Mesteres  Billeder 
vare  i  den  Retning  udmærkede  Veivisere ;  ogsaa  Maskineriet 
var  godt,  og  der  foregik  tidt  Forvandlinger  paa  Scenen, 
som  vilde  sætte  en  Nutidens  Maskinmester  slemt  i  For- 
legenhed; men  Intet  overgik  dog  Dekorationerne,  der  tidt 
vare  virkelige  Mesterværker,  fordi  selv  de  berømteste 
Kunstnere  gjorde  sig  en  Ære  af  at  male  dem,  for  saaledes 
at  bidrage  deres  til  at  fremme  et  Gud  velbehageligt 
Værk.  Det  er  overhovedet  Overbeviisningen  herom,  der 
giver  disse  middelalderlige  Skuespil  deres  egentlige  Be- 
tydning. Derfor  eftertragtes  det  baade  som  en  Ære  og 
en  Lykke  at  komme  til  at  udføre  Hovedrollerne  ved  disse 
Forestillinger,  og  de  fornemste  Folk,  baade  geistlige  og 
verdslige,  kappedes  om  at  komme  i  Betragtning;  ja  selv 
de  beskedneste  og  ubetydeligste  Biroller  var  der  Ingen, 
der  undslog  sig  for,  thi  Enhver  satte  Pris  paa  at  bringe 
sin  Steen  til  Bygningen  og  gik  med  Alvor  og  Andagt  til 
dette  Arbeide. 

Paa  dette  Grundlag  udviklede  ■  sig  efterhaanden  det 
romantiske  Drama,  og  jo  mere  dette  tog  Opsving  i  enkelte 
Lande,  og  Maskekomedierne  og  den  klassiske  Komedie  i 
andre,  desto  mere  gik  Mysterierne  i  Glemmebogen,  og 
ved   det    syttende   Aarhundredes   Begyndelse   forsvandt   de 

saagodtsom  aldeles.  Kun  paa  et  Par  enkelte  Steder  i 
Tyrol  og  Baiern  holdt  de  sig  endnu,  og  længst  i  Ober- 
ammergau,  der  i  1633  var  bleven  hærjet  af  en  pestagtig 
Sygdom ,  som  bortrev  Mangfoldige.  Man  havde  da  gjort 
det  Løfte  hvert  tiende  Aar  at  opføre  et  saadant  Passionsskue- 
spil,  saafremt  Sygdommen  standsede,  og  det  skete.  Disse 
Skuespil  fortsattes  nu  ligetil  Revolutionstiden  og  optoges 
igjen  i  dette  Aarhundrede,  men  i  en  ny  og  mere  forædlet 
Skikkelse.  En  Canonicus  fra  det  nærliggende  Benediktiner- 
al)bedi  i  Ettal  gav  Textbogen  en  smukkere  og  mere  til- 
talende Form,  og  de  fromme  Indbyggere  i  Oberammergau 
stræbte  nu  Alle  som  Een  hen  til ,  at  ( )pførelsen  kunde 
blive  den  ophøiede  Gjenstand  værdig.  Oken  har  iørst 
henledet  Opmærksomheden  paa  disse  Bestræbelser  og  efter 
ham  Ed.  Devrient,  der  i  1840  overværede  en  Forestilling, 
som  han  omtaler  med  den  største  Anerkjendelse. 

Alt  dette  vidste  jeg,  og  dog  havde  jeg  ingen  Tro 
til  denne  Forestilling.  At  sidde  stille  paa  en  smuk,  varm 
Sommerdag  fra  Klokken  otte  om  Morgenen  til  Klokken 
fem  om  Eftermiddagen  og  see  paa  en  gudelig  Komedie, 
der  opføres  af  Bønder,  er  allerede  en  temmelig  stærk 
Fordring,  og  endnu  værre  bliver  det,  naar  Hovedfiguren 
i  denne  Komedie  er  Christus.  Man  kan  see  hundrede 
Billeder  af  berømte  Mestere,  paa  hvilke  Christusfiguren 
altid  staaer  langt  under  Idealet,  og  dog  fremstille  de  ham 
kun  i  et  enkelt  Moment,  som  man  tilmed  maa  antage,  at 

de  have  udsøgt  sig  med  Forkjærlighed;  men  her  skal 
man  færdes  med  ham  i  Timer,  see  ham  bevæge  sig  og 
høre  ham  tale!  Selv  om  Billedet  er  der,  saa  behøves 
der  jo  kun  en  uheldig  Gestus,  en  keitet  Bevægelse,  en 
Feil  i  Dictionen,  en  Forhuskelse  eller  Fortalelse  for  at 
ødelægge  Illusionen. 

Disse  Tanker  opfyldte  mig,  da  vi  nærmede  os  Theatret 

—  en  colossal  Træbygning,     ikke    ulig    en  Berider-Cirkus, 

—  der  ligger  i  den  sydlige  Udkant  af  Landsbyen.  Til- 
skuerpladsen, der  løfter  sig  amphitheatralsk ,  rummer  syv- 
tusinde Mennesker,  og  alle  Billetterne  vare  tagne.  Man 
havde  Aftenen  i  Forveien  skaffet  os  Plads  paa  den  be- 
dækkede eller  bageste  Deel  af  Tilskuerpladsen,  og  det  var 
ikke  uheldigt,  thi  Solen  brændte  allerede  varmt,  og  værre 
maatte  det  blive  opad  Dagen.  Klokken  manglede  endnu 
en  halv  Snees  Minuter  i  otte ,  saa  der  var  Tid  nok  til  at 
studere  Scenen  i  alle  dens  Detailler.  Den  ligger  frit 
og  aabent  og  gjør  allerede  ved  sine  livlige  Farver  og 
smukke  Omrids  en  høist  malerisk  \'irkning ,  der  forhøies 
endnu  mere  ved  den  blaa  Himmel,  der  hvælver  sig  om- 
kring den,  og  de  mørkeblaae  Bjerge,  der  danne  Bag- 
grunden. Den  er  større  og  bredere  end  nogen  anden 
Scene  i  Europa ,  hvad  der  ogsaa  er  nødvendigt ,  thi  An- 
tallet af  de  medvirkende  Personer  beløber  sig  til  fem- 
hundrede. Dens  Midterparti  udgjør  et  formeligt  Theater 
med  Fortæppe  og  Softiter;    paa    hver  Side  af  dette  findes 

Altanbygninger,  og  til  disse  Altanbygninger  støder  en  liøi 
og  bred  Porticus,  som  igjen  tilhøire  og  venstre  aabner 
Indblik  i  to  Gader.  Fra  disse  Gader  kunne  Masserne, 
som  man  vil  see,  strømme  ind  i  Prosceniet ,  der  er  saa 
overordentlig  stort,  at  det  giver  dem  Leilighed  til  baade 
at  udfolde  sig  frit  og  at  gruppere  sig.  Der  er  altsaa  tre 
Døre  eller  Hovedtilgange  til  Prosceniet  ligesom  paa  det 
antike  Theater,  ligesom  ved  Mysterierne,  naar  de  i  Mid- 
delalderen opførtes  i  Kirkerne,  og  ligesom  paa  Ikonostasen 
eller  Billedvæggen  i  de  græsk-katholske  Kirker,  og  det 
Allermærkeligste  er,  at  Midterdøren  eller  Hovedindgangen 
paa  Ikonostasen  endnu  kaldes  „den  kongelige",  ligesom 
den  kaldtes  ved  Mysterierne  og  paa  det  antike  Theater. 
Man  behøver  blot  —  med  Blikket  paa  den  solblanke 
Himmel  og  de  smukke  Bjerglinier  —  at  drømme  sig  til- 
bage til  Oldtiden,  saa  forvandle  de  lette  Træconstruktioner 
sig  til  Marmor,  og  Brædetaget  over  Hovedet  bliver  til  et 
purpurfarvet  velum.  Men  det  er  ikke  Tubaen,  der  denne 
Gang  giver  Signal  til,  at  Forestillingen  skal  begynde. 
Man  rives  ud  af  Drømmen  ved  nogle  Kanonskud,  der 
affyres  udenfor  Theatret ;  en  kort  Introduktion  i  Orchestret 
stemmer  til  Alvor,  og  strax  efter  træde  Skyts  aanderne 
frem  paa  Scenen  og  aabne  Skuespillet  med  en  Chorsang. 
De  have,  ligesom  i  den  græske  Tragedie,  deres  Choragos 
eller  Chorferer,  ere  ligeledes  Femten  i  Tallet  og  danne 
—  ligesom  i    hin  —   det    blivende    Chor,    der    enten    Ibr- 

klarer  Handlingen  og  reflecterer  over  den  eller  udtaler 
sin  Deeltagelse  for  Hovedpersonerne  og  deres  Skjæbne. 
©eres  smukke  Sang  griber  uvilkaarligt.  Snart  klinger  den 
som  en  samlet  Bøn  eller  Paakaldelse:  snart  dele  de  sig 
i  Halvchor  og  svarer  hinanden  i  Strofer  og  Antistrofer. 
Her  synge  de  om  Synd  og  Naade,  om  Straf  og  Forsoning, 
og  paa  samme  Tid  ruller  Tæppet  op  paa  Theatret,  der 
danner  Scenens  Midtpunkt ,  og  et  Par  smukt  ordnede 
levende  Malerier  tydeliggjøre  for  Alle  det,  der  er  Ind- 
ledningsdigtets  egentlige  Hovedtanke. 

Som  Prolog  eller  Forspil  er  denne  musikalske  Be- 
gyndelse ganske  fortrinlig,  thi  den  stemmer  Sindet  til 
Alvor  og  vækker  gode  Forventninger.  Et  Øieblik  efter 
er  man  midt  inde  i  Handlingen.  Christus  holder  sit  Ind- 
tog i  Jerusalem.  Kvinder,  Oldinge  og  Børn  strømme 
ham  jublende  imøde.  Fra  Gaden  tilhøire  kommer  Triumf- 
toget frem  paa  Scenen.  Jomfruer  og  Børn  svinge  Palme- 
grene, udbrede  brogede  Tepper  paa  den  Vei,  som  Frel- 
seren skal  betræde,  og  synge  Hosianna.  Nu  kommer  han 
selv  ridende  paa  en  Æselinde ,  omringet  og  efterfulgt  af 
jublende  Skarer,  der  flere  Hundrede  i  Tallet  fylde  hele 
Forgrunden  af  den  vidtstrakte  Scene,  medens  Ypperste- 
præsterne og  de  Skriftkloge  flokke  sig  nede  tilvenstre  og 
betragte  dette  Optog  med  hadefulde  Blikke.  Alt  dette 
er  storartet  og  gribende  og  har  et  ægte  østerlandsk  Præg. 
Selv    Solen,    der    kaster    sin    luende    Glands    henover    den 

aabne  Scene  og  bringer  alle  de  rige  og  brogede  Farver 
til  at  h-se  stærkere ,  ja  den  blaa  Himmel ,  der  hvælver 
sig  omkring  Maleriet,  og  Bjergene  i  Baggrunden,  soisfi 
Øiet  engang  imellem  streifer  hen  til,  forstærker  Illusionen. 
Hvilket  malerisk  Liv,  hvilket  Farvespil  og  hvilken  Skjøn- 
hedssands  er  der  ikke  i  disse  bestandig  vexlende  Grup- 
peringer. Og  dog  vilde  det  Hele  have  været  spildt,  hvis 
det,    der  skulde  bære  Tanken  opad,  havde  svigtet. 

Naar  man  selv  har  været  skeptisk  ligeover  for  en 
dramatisk  Fremstilling  af  et  Stof,  der  er  omgivet  af  en 
saadan  Nimbus  af  Hellighed  som  Frelserens  Lidelseshistorie, 
saa  maa  man  være  forberedt  paa,  at  Ens  Læsere  ere  det 
ikke  mindre.  Man  kan  ikke  forlange,  at  de  uden  videre 
skulle  troe  Fin,  fordi  man  siger,  at  man  fra  en  Saul  er 
bleven  en  Paulus;  men  naar  det  ikke  er  et  Mirakel,  der 
omvender  En  —  og  Miraklernes  Tid  er  forbi  —  saa  er 
man  nødt  til  at  begrunde  med  Ord.  hvad  der  har  foran- 
lediget Omslaget     Det  gj ælder  da  blot  at  vælge  de  rette. 

Fra  et  protestantisk  Standpunkt  er  det  nemt  at  reise 
den  Indvending  imod  disse  Skuespil,  at  Stoffet  er  for  op- 
høiet  og  helligt  til  at  profaneres  paa  et  Theater,  og  fra 
et  æsthetisk  Standpunkt,  at  det  ligger  i  Stoffets  Natur,  at 
den  sceniske  Gjengivelse  af  Enkelthederne  let  kan  blive 
saa  uskjøn  og  pinlig,  at  det  høiere  Velbehag,  uden  hvilket 
ingen  aandelig  Nydelse  kan  finde  Sted,  aldeles  maa  for- 
svinde.    Jeg  skal  et  Øieblik  dvæle  ved  disse  Indvendinger. 

Hvad  nu  den  første  angaaer,  saa  er  Synspunktet 
uberettiget.  Det  er  nemlig  ikke  tra  et  protestantisk, 
men  fra  et  almeenmenneskeligt  og  historisk  Synspunkt,  at 
denne  Sag  alene  skal  sees,  og  saa  vil  det  strax  vise  sig, 
at  intet  Stof  er  for  ophøiet  og  helligt  for  Kunsten,  og  at 
det  vilde  være  en  ufortjent  Haan  imod  den  gjenfrem- 
stillende  Kunst,  om  man  vilde  paastaae,  at  det  Stof,  som 
Malere,  Billedhuggere  og  Digtere  til  alle  Tider  have  be- 
mægtiget sig,  vilde  vanhelliges  ved  at  berøres  af  Skue- 
spillere. Hertil  kommer,  at  Fremstillingen  af  disse  aande- 
lige  Skuespil  ligefra  de  ældste  Tider  hænger  sammen 
med  den  christelige  Religion,  at  den  —  som  jeg  ovenfor 
har  berørt  —  igjennem  Aarhundreder  har  forplantet  sig 
som  en  væsentlig  Deel  af  Gudstjenesten,  at  den  har  holdt 
sig  længe,  holdt  sig  lige  til  vore  Dage,  mellem  fromme, 
gudfrygtige  Bønder  i  en  lille  Landsby  dybt  inde  mellem 
de  baierske  Høialper ,  hvor  der  ikke  er  noget  Gudshus 
forresten.  For  dem  er  det  ikke  nogen  Øienslyst,  ikke 
nogen  tom  Forfængelighedssag,  ikke  nogen  hovmodig  Lyst 
til  at  glimre  og  stille  sig  tilskue.  Det  er  en  hellig  Hand- 
ling, de  foretage  sig;  det  er  en  Samvittighedssag  for  dem 
at  gjøre  det  saa  godt  som  muligt,  og  derfor  gaae  de  til 
det  som  til  et  fromt  Værk  med  en  Iver,  med  en  Nid- 
kjærhed  og  en  Opofrelse,  som  kun  Den  kan  lægge  for 
Dagen,  der  er  inderlig  overbeviist  om  sin  Opgaves'  Stor- 
hed og  Betydning.      Kommer  nu  hertil,   at   det  er  et  lille 

Kunstnertolk,  der  opfører  disse  Passionspil,  saa  vil 
ogsaa  den  æsthetiske  Indvending,  der  kunde  fremføret 
imod  dem ,  falde  til  Jorden.  Oberammergau  tæller  hen- 
imod  eet  tusinde  Indbyggere ;  men  iblandt  dem  er  der 
ikke  færre  end  hundrede  og  femogtyve  Billedskærere,  Folk, 
der  med  en  beundringsværdig  Fiinhed  og  Smag  skære 
bibelske  Billeder  og  Figurer,  og  hvis  Tanker  altsaa  under 
deres  daglige  Dont  bevæge  sig  netop  i  den  samme  Ret- 
ning som  Passionsskuespillene ,  de  opføre.  Det  Ene  er 
en  plastisk  Handling  ligesom  det  Andet,  og  det  er  vel 
ikke  altfor  dristigt  at  antage,  at  de,  som  i  Udøvelsen  af 
deres  daglige  Kunst  forstaae  at  undgaae  Alt,  hvad  der  er 
uskjønt  og  pinligt,  heller  ikke  ville  forsynde  sig  derimod 
i  det,  som  for  dem  er  baade  en  Hjertesag  og  en  Sam- 
vittighedssag. 

Efterat  jeg  har  forudskikket  dette,  vil  man  maaskee 
være  mere  villig  til  at  troe  mig,  naar  jeg  siger,  at  Pas- 
sionsskuespillet  i  Oberammergau  —  saaledes  som  jeg  saae 
det  i  Juli  1870  —  var  storartet,  ophøiet  og  sin  Gjenstand 
fuldkommen  værdigt,  Den,  der  sætter  den  skjønne  Form 
som  det  Vigtigste,  eller  i  al  Fald  som  det  Formaal, 
Theatret  især  skal  stræbe  at  realisere,  vil  strax  føle  sig 
tilfredsstillet,  thi  en  mere  afrundet  og  fra  Først  til  Sidst 
formfuldendt  Forestilling  vil  ikke  nogensteds  blive  budt 
ham;  men  her  er  da  ogsaa  en  Tilsidesættelse  af  alle 
egoistiske  Hensyn,  en  Resignation,  en  harmonisk  Samvirken 

af  alle  Kræfter,  som  man  heller  ikke  andensteds  er  vant 
til.  Der  er  kun  eet  Formaal,  som  Alle  gaae  op  i,  ikke 
blot  med  Liv  og  Lyst,  men  med  hele  deres  Sjæls  Be- 
geistring  og  al  deres  Villiekraft,  og  det  er  at  give  det 
Hele  al  den  Sandhed  og  Skjønhed,  som  de  i  Forening 
ere  istand  til. 

Men  hvormeget  man  end  i  det  første  Øieblik  over- 
raskes ved  Fremstillingens  skjønne  Form  og  finder  den 
dobbelt  beundringsværdig,  naar  man  betænker,  under  hvilke 
Betingelser  den  er  fremkommen,  vilde  man  dog  neppe 
af  den  Grund  alene  fastholdes  i  en  heel  Dag,  hvis  der 
ikke  var  et  andet  og  endnu  høiere  Tiltrækningsmiddel. 
Et  saadant  er  den  Maade,  hvorpaa  Frelserens  Person  bliver 
fremstillet  af  en  ung  Billedskærer  ved  Navn  Joseph  Mair. 
Ligefra  sin  første  Fremtræden  drager  han  magnetisk  Til- 
skuerne til  sig,  og  han  slipper  dem  ikke.  Der  er  en 
Høihed,  en  Uskyld,  en  ædel  Simpelhed  i  Alt,  hvad  han 
siger  og  gjør,  som  fængsler  uvilkaarligt.  Man  seer  ham 
i  hellig  Vrede  drive  de  Handlende  ud  af  Templet,  man 
er  med  ham,  naar  han  feirer  Paaskefesten  med  sine  Disciple, 
man  ængstes  og  lider  med  ham  paa  Oliebjerget  og  følger 
ham  med  stigende  Sympathi  til  Annas  og  Kaiphas,  til 
Herodes  og  Pilatus.  Er  det  da  Kunsten,  der  her  feirer 
en  Triumf,  som  de  største  Skuespillere  i  Verden  maatte 
see  paa  med  Misundelse?  Det  tør  jeg  ikke  paastaae;  men 
saameget   er   vist,    at   hvis    det   ikke   er  Produktet   af  den 

høieste  Kunst ,  saa  har  man  her  for  sig  en  Mand ,  der  i 
den  Grad  har  levet  sig  ind  i  Frelserens  Liv  og  optaget 
Billedet  af  ham  i  sig,  at  det  gjennemtrænger  og  præger 
ethvert  af  hans  Ord  og  enhver  af  hans  Bevægelser.  Og- 
saa  Petrus,  Judas  og  Pilatus  syntes  i  den  Grad  sammen- 
smeltede med  de  Charakterer,  de  fremstillede,  at  Illusionen 
maatte  blive  fuldstændig.  Var  Maria  end  ikke  Rafaels 
Madonna,  saa  var  hun  dog  Holbeins,  og  der  var  over 
hendes  hele  Optræden  udbredt  en  saadan  Glorie  af  jom- 
fruelig ,  næsten  barnlig  Uskyld  og  Ynde ,  at  det  baade 
rørte  og  henrev.  Om  alle  de  Øvrige  —  og  der  er  over 
hundrede  Taleroller  i  dette  Passionsspil  —  vil  jeg  blot 
tilføie,  at  Enhver  var  paa  sin  Plads,  og  at  der  over  dem 
Alle  var  udbredt  en  saadan  Sikkerhed  og  Sandhed,  at 
man  intet  Oieblik  kom  til  at  tænke  paa  Komediespil. 

Hvad  der  dog  frapperede  mig  mest  var  Massernes 
Optræden.  Ellers  er  man,  selv  paa  de  bedre  Theatre, 
vant  til ,  naar  Choret  skal  deeltage  i  Handlingen ,  kun  at 
see  nogle  Enkelte  agere,  medens  alle  de  Øvrige  see 
udeeltagende  til  eller  forholde  sig  passive,  fordi  de  ere 
bange  for  „at  skabe  sig".  Her  var  hver  Enkelt  med  i 
Actionen  og  det  med  en  Iver  og  Energi,  som  om  Alt 
beroede  paa  ham  alene.  Virkningen  var  ogsaa  mageløs, 
og  Raabene:  „Korsfæst  ham!  Giv  Barrabas  fri!"  klang 
hen  over  vore  Hoveder,  som  et  oprørt  Havs  Brølen  midt 
under  Orkanen. 

Jeg  hører  allerede  En  og  Anden  spørge,  om  der  da 
var  slet  ingen  Mangler,  slet  Intet,  der  opfordrede  til 
Kritik?  og  jeg  er  da  nødt  til  at  svare:  «Nei,  slet  Intet"; 
men  det  ligger  maasi^ee  deri,  at  jeg  i  den  Grad  var 
inde  i  Handlingen ,  at  det  ikke  faldt  mig  ind ,  at  jeg  var 
paa  et  Theater.  Er  der  Noget  at  indvende ,  da  gjælder 
det  i  al  Fald  ikke  Udførelsen,  men  Texten.  Jeg  har 
saaledes  bagefter  tænkt  mig,  at  det  Hele  maaskee  vilde 
vinde  ved  at  concentreres  og  forkortes.  Det  er  unegteligt 
i  Mysteriernes  Aand,  at  Begivenhederne  i  Christi  Liv 
paralelliseres  med  tilsvarende  i  det  Gamle  Testamente, 
der  i  smukke  Tableauer  ligesom  profetisk  bebude,  hvad 
der  skal  komme,  at  saaledes  Nadveren  stilles  sammen 
med  Mannaregnen  i  Ørkenen,  Judas,  der  forraader  Frel- 
seren, med  Jakobs  Sønner,  der  sælge  deres  Broder  Joseph, 
(iangen  til  Golgatha  med  Isak,  der  føres  til  Altret  af 
Abraham  osv.  Vel  ere  disse  Tableauer,  der  ledsages  og 
forklares  af  Choret,  tidt  overordentlig  smukke,  men  der 
er  dog  Steder,  hvor  de  burde  undgaaes,  fordi  de  standse 
Hovedhandlingen  og  undertiden  forvirre  mere ,  end  de 
forklare.  Ligeledes  ere  Dialogerne  i  Synedriet  altfor 
lange ,  og  Skytsaandernes  Vers  have  for  lidt  af  Davids- 
harpens Klang.  Men  efter  at  jeg  saaledes  ogsaa  har  ydet 
min  Tribut  til  Tidsaldrens  Moloch,  paastaaer  jeg  alligevel, 
at  Passionsspillet  i  Oberammergau  er  noget  af  det  Mærke- 
ligste   og    Beundringsværdigste ,    jeg    har    seet   i    mit    Liv. 

Maaskee  vil  man  hertil  bemærke,  at  det  er  en  let  Sag 
at  komme  med  en  Paastand,  som  man  ferst  om  ti  Aar 
kan  controllere,  og  at  Forholdene  i  den  Tid  kunne  for- 
andre sig  ganske.  Desto  behageligere  maa  det  da  være 
for  alle  Parter,  at  Passionsskuespillet,  der  paa  Grund  af 
Krigen  opherte  med  den  ovennævnte  Forestilling  den 
24de  Juli,  sandsynligviis  vil  blive  fortsat  ad  Aare.  Over- 
skuddet af  disse  Skuespil  henlægges  nemlig  til  Bygningen 
af  en  Kirke,  og  den  unge  Konge  af  Baiern  har,  efter 
hvad  der  blev  sagt  mig,  allerede  givet  Tilladelse  til  at 
de  fortsættes.  De  af  mine  Læsere,  hvis  Reiselyst  fører 
dem  sydpaa  næste  Sommer,  ville  altsaa  kunne  lægge 
deres  Plan  derefter,  og  selv  om  de  ikke  skulde  dele  min 
Beundring  for  dette  Naturskuespil  —  hvad  jeg  dog  er  vis 
paa  —  saa  vil  et  andet  Naturskuespil,  Synet  af  den  baierske 
Alpekjæde  og  det  friske  Liv  mellem  Bjergene,  holde 
dem  fuldstændigt  skadesløse.  Hvis  de  ere  meget  heldige, 
ville  de  maaske  see  begge  disse  to  Naturskuespil  virke  i 
Forening.  Saaledes  fortalte  man  mig,  at  da  dette  Pas- 
sionsskuespil  opførtes  i  1840,  trak  der  henad  Eftermid- 
dagen et  forfærdeligt  Tordenveir  op  over  Bjergene,  og 
netop  i  det  Øieblik,  da  „Templets  Forhæng  brast",  og 
Frelseren  døde  paa  Korset,  buldrede  og  drønede  Tordenen 
mellem  Klipperne,  og  Lynet  knittrede  Slag  i  Slag,  som 
om  hele  Himmelen  stod  i  Lue. 

—  Neppe   var  Passionsskuespillet   forbi,    før   der   be- 

gyndto  et  andet  i  l^andshycn  selv,  som  heller  ikke  var 
uden  Interesse.  Hele  llyen  var  opfyldt  af  Vogne  og 
Kjoretøier.  ])e  mange  Tusinder  af  Tilskuere ,  der  havde 
fyldt  Thcatret,  strammede  nu  omkring  i  (iaderne  for  at 
finde  deres  Befordringer,  og  den  lille  Hy.  hvori  der  et 
( )iel)lik  i  Forveien  havde  hersket  den  dybeste  Stilhed, 
gjenlod  nu  af  l'idskenes  Smælden  og  af  Raaben  og  Kal- 
den i  alle  Sprog  og  Dialekter.  Ingen  Markedsby  kunde 
frembyde  et  saa  broget  og  forunderligt  Skue.  Den  lille 
By  havde  givet  sit  Bedste  til  Friis,  og  nu  viste  man  sin 
Taknemmelighed  ved  at  kappes  om,  hvem  der  forst  kunde 
komme  fra  den!  Kudskene  pidskede  paa  Hestene,  og 
Vognene  foer  ud  af  Byen  i  alle  Retninger ,  som  om  den 
var  et  Sodoma  eller  ( lomorrha. 

VI. 
Til  Tyrol. 

Jeg  var  saa  fordybet  i  Tankerne  om  de  sidste  Dages 
Begivenheder,  at  jeg  i  Begyndelsen  sJet  ikke  lagde  Mærke 
til  mit  nye  Reiseselskab.  En  varm  Disput  rev  mig  ud  af 
mine  Betragtninger  og  bragte  mig  til  at  see  mig  omkring. 
Jeg  sad  i  et  Hjørne  af  Coupéen  og  havde  to  unge  Præster 
ved  Siden  af  mig  —  den  Ene  herte  til  Cistercienserne 
og  saae  i  sin  Ordensdragt  ud  som  en  Mand  i  Skjorte- 
ærmer og  sort  Vest ;  den  Anden ,  der  sad  mig  nærmest, 
var  sortklædt,  og  paa  Formen  af  hans  Hat  og  Snittet  af 
hans  Kappe  kunde  jeg  see,  at  han  hørte  til  Benediktinerne, 
der  have  Ord  for  at  være  baade  lærde ,  dannede  og  vel- 
opdragne. 

Disputen  blev  bestandig  mere  varm  og  høirøstet,  og 
jeg  var  nødt  til  at  høre  efter.  Den  dreiede  sig  —  ikke 
om  Pavens  Ufeilbarlighed ,  der  netop  dengang  var  Oie- 
blikkets  brændende  Spørgsmaal  —  men  om  en  fiin,   l:)leg- 

rofl ,  vellugtende  lille  Alpeblomst,  smn  Cistercienseren 
holdt  i  Haanden,  og  hvorom  han  paastod  med  Ivrighed, 
at  det  var  en  ganske  ny  Fremtoning ,  som  han  paa  sine 
Excursioner  i  Bjergene  aldrig  havde  seet  fer ,  medens 
Benediktineren  med  et  Smil  forsikkrede ,  at  det  var  en 
hiaiithus  super  bus ,  som  han  paa  sine  Udflugter  havde 
iiindet  nok  af. 

«Beviis!    Beviis  det!"    raabtc   Cistercienseren    hidsigt. 

fintet  er  lettere!"  svarede  den  Anden  og  tog  sin 
Bønnebog  op  af  Lommen.  „Her  har  jeg,"  vedblev  han, 
idet  han  med  stor  Forsigtighed  aabnede  Spænderne,  «et 
lille  Herbarium  hos  mig,  som  jeg  stadigt  forøger  paa 
mine  Udflugter.  Registret  har  jeg  her.  Vil  De  selv  see 
under  H:  Hianthus  superbus  i)ag.  326,  saa  vil  De  finde 
Deres  lille  blegrøde  „Fremtoning"  i  et  fuldstændigt  til- 
svarende Exemplar!   ..." 

Cistercienseren  slog  efter  og  indsaae  strax,  at  han 
havde  Uret;  han  lukkede  Bogen  i  med  et  Udtryk  af 
Skuffelse  og  sagde  blot  i  en  bidende  Tone:  „Det  er  for- 
resten et  ganske  aparte  Sted,  De  har  valgt  Dem  til  at 
gjemme  paa  Deres  Planter." 

„Aparte?  hvorledes  mener  De?"  spurgte  Benedikti- 
neren. 

„Nu  ja,"  replicerede  den  Anden  heftigt,  „jeg  finder, 
at  det  er  (m  temmelig  verdslig  Brug,  De  gjør  af  Deres 
Bønnebog." 

„Det,  har  jeg  virkelig  ikke  tænkt  mig,"  svarede  iJene- 
tliktineren  i  en  Tone,  der  ganske  vandt  ham  mit  Hjerte; 
„jeg  kan  umuligt  troc,  at  jeg  profanerer  denne  Bog  ved 
ilt  fylde  den  med  Planter,  hvoraf  hver  enkelt  er  et 
\'idnesbyrd  om  Guds  Almagt  og  (lodhed." 

Efter  denne  Replik  opstod  der  en  Pause,  som  be- 
gyndte at  blive  uhyggelig,  og  som  jeg  syntes,  man  burde 
gjøre  Ende  paa.  „Den  lille.  l)legrGde  I51omst ,  hvorom 
Talen  er.  dufter  meget  stfrrkt,  sagde  De  nylig.  Hvor- 
ledes skal  jeg  forstaae  dctV  Jeg  har  altid  hørt  og  læst, 
at  Aipeplanterne  udmærk(;  sig  ved  deres  rene  og  skjærc 
Farver,  men  at  de  er  uden  Duft.  Er  det  da  ikke  Til- 
fældet?" 

„Nei  paa  ingen  Maade!"  svarede  Benediktineren, 
der  syntes  at  forstaae  min  Hensigt ,  i  en  Tone ,  der  var 
baade  høflig  og  taknemlig.  „Det  gjælder  kun  om  Alpe- 
floraen paa  de  steileste  Bjerghøider,  men  her,  hvor  vi 
kun  ere  tre  til  tiretusinde  Fod  over  Havfladen,  er  der 
Partier  nok ,  hvor  Luften  er  som  svangret  med  l^lomster- 
duft.  Bliver  De  nogen  Tid  i  Innsbruck,  skal  jeg  med 
Fornøielse  gjøre  Dem  bekjendt  med  vore  Bjerge,  thi  jeg 
er  selv  et  Tyrolerbarn." 

Der  udsjjandt  sig  nu  en  fortrolig  Samtale  imellem  os, 
thi  vi  kom  snart  i^fter,  at  vi  havde  IJeroringspunkter  nok. 
Han  kom  nemlig  ligefra  Italien  og  havde  sidst  Ijesøgt 
Rom    under    Conciliet.      Det    gik    han    dog    flygtigt   forbi; 

derimod  dv;elede  han  desto  længere  ved  sit  Ophold  paa 
Sicilien  og  navnlig  i  Catania,  hvor  han  havde  gjæstet  sine 
Ordensbrødre  Benediktinerne ,  hos  hvem  ogsaa  jeg  i  min 
Ungdom  havde  tilbragt  nydelsesrige  Timer.  Disse  For- 
tællinger afbrødes  imidlertid  jevnlig  af  Udbrud  af  Glæde 
og  Overraskelse .  naar  et  eller  andet  interessant  Natur- 
phænomen  pludselig  viste  sig  for  os.  Hans  Henrykkelse 
var  saa  smuk  og  naturlig  og  klædte  ham  saa  godt,  at 
den  endog  fik  den  vredladne  Cistercienser  til  at  sætte  et 
mildere  Ansigt  op.  I  det  Hele  syntes  lian  at  være  en 
glad  og  begavet  Natur,  som  kun  ved  en  Feiltagelse  var 
kommen  i  Præstekjolen.  Han  havde  en  udmærket  smuk 
Sangstemme,  og  naar  Et  eller  Andet  underveis  tiltalte  og 
henrev  ham ,  begyndte  han  gjerne  at  istemme  en  Choral 
eller  Psalmemelodi;  men  det  manglede  da  aldrig  paa,  at 
den  lidt  efter  lidt  gik  over  til  en  verdslig  Sang,  som  han, 
uden  at  ane  det,  foredrog  ganske  udmærket  og  undertiden 
endte  med  en  Bravour,  som  gjorde  ham  selv  ganske  und- 
seelig. 

„Undskyld,"  sagde  han  i  et  saadant  Oieblik,  „jeg'  er 
egentlig  Kapelmester;  jeg  leder  Sangen  i  vort  Abbedi, 
og  ved  de  store  Kirkefester  har  man  undertiden  langveis 
fra  sendt  Bud  efter  mig." 

„Det  er  dog  neppe  den  Slags  Sang,  man  sender 
Bud    efter!"     sagde    Cistercienseren ,     idet     han     paa     en 

parodisk  Maade  efterlignede  et  Løb,  som  den  Anden  nylig 
havde  endt  med. 

((Det  vil  jeg  ikke  paastaae,  og  det  gjør  mig  ondt, 
hvis  jeg  imod  min  Villie  har  givet  Dem  Forargelse.  Men 
det  gaaer  mig  med  Sang  ligesom  med  Blomster.  Naar 
den  er  smuk,  forekommer  den  mig  hverken  verdslig  eller 
profan,  og  jeg  troer,  at  man  ligesaa  godt  kan  forkynde 
(kids  Pris  i  en  \'ise  som  i  en  Psalme."   — 

Det  var  mørkt ,  da  vi  ud  paa  Aftnen  naaede  til  den 
lille  By  Partenkirchen,  hvor  vi  skulde  overnatte.  Postillonen 
gjorde  Holdt  udenfor  et  anseeligt  Værtshus,  hvor  han 
uden  Tvivl  var  vant  til  at  tage  ind ,  men  der  kom  Ingen 
for  at  tage  imod  os.  I  sin  Utaalmodighed  slog  han 
Smæld  paa  Smæld  med  Pidsken,  men  det  nyttede  lige- 
meget.  Vi  steg  af  Vognen  Allesammen  og  gik  ind  i 
Forstuen,  men  det  Syn,  der  mødte  os  her,  var  heller  ikke 
indbydende.  En  Lampe  brændte  døsigt  under  Loftet  og 
belyste  mat  en  Mængde  Figurer ,  der  saae  ud  til  at  være 
simple  og  fattige  Almuesfolk,  som  havde  flokket  sig  tause 
i  Forstuen  og  opad  Trapperne.  Nogle  græd,  Andre 
syntes  at  lytte.  Langt  om  længe  kom  en  Pige  løbende 
nedad  Trappen  med  et  Lys  i  Haanden ,  som  hun  satte 
fra  sig.  Hun  saae  forgrædt  ud  og  vilde  skynde  sig  ud 
af  Porten,   men  Benediktineren  standsede  hende. 

((Theresa!  Theresa!  Hvad  er  der  paafærdeV"  spurgte 
han   i    en  bekymret  Tone. 

„Ak  er  det  Dem!"  sagde  hun  og  kyssede  ham  paa 
Haanden.  „Jeg  skulde  netoyj  efter  en  Præst.  For  Guds 
Skyld   følg  med.   men  skynd  Dem!   skynd  Dem!» 

Hun  snappede  igjen  Lyset,  løb  opad  Trappen,  og 
Benediktineren  fulgte.  Der  indtraadte  atter  en  lang  og 
uhyggelig  Pause,  under  hvilken  Passagererne,  der  bleve 
kjede  af  at  vente,  forsvandt  den  Ene  efter  den  Anden, 
for  at  søge  Logis  i  et  andet  Værtshus.  Jeg  havde  ikke 
Lyst  til  at  følge  Exemplet,  men  gik  opad  Trappen,  satte 
mig  paa  en  Bænk,  der  stod  henne  ved  et  Vindue  i  Gangen, 
og  overgav  mig  til  mine  Tanker.  Hvorlænge  jeg  sad, 
veed  Jeg  ikke,  thi  Alt  var  stille  og  tyst,  og  Situationen 
vedblev  at  være  uforandret.  Med  eet  trængte  der  fra  et 
Sideværelse  Lyd  hen  til  mig,  som  jeg  ikke  kunde  tage 
feil  af.  Det  var  denne  forunderlig  eensformige  og  hurtige 
Melodi,  hvorpaa  de  katholske  (ieistlige  pleie  at  oplæse 
deres  Bønner.  „Her  er  altsaa  en  Død  eller  en  Døende 
i  Huset,"  tænkte  jeg;  men  dermed  var  det  ogsaa  forbi 
med  mine  Reflexioner.  Jeg  var  træt  af  at  have  været  i 
Luften  en  heel  Dag,  og  den  søvndyssende  Monotoni  i  de 
fremmumlede  Bønner  forfeilede  ikke  deres  Virkning.  Jeg 
faldt  i  et  Blund  og  vaagnede  først  ved,  at  Benediktineren 
bankede  mig  paa  Skuldren.  Jeg  foer  op  af  Søvnen,  men 
han  lagde  Fingren  paa  Munden ,  tog  mig  ved  Haanden 
og  førte  mig  ind  med  sig  i  Sideværelset.  Der  var  tændt 
en    Mængde    Lys    derinde ;    henne    i    et    Hjørne    stod    en 

Seng  med  hvide  (sardiner,  og  ved  Hovedgjærdet  af  denne 
sad  nogle  Fruentimmer  og  græd.  Benediktineren  gik  hen 
og  trak  Gardinerne  tilside,  og  hele  det  stærke  Lys  faldt 
nu  paa  en  kvindelig  Skikkelse ,  der  laa  med  foldede 
Hænder  og  holdt  et  Crucilix  mellem  Fingrene.  Det  var 
mig  umuligt  at  see  ved  første  Oiekast.  om  hun  sov,  eller 
hun  var  død,  og  ligesaa  lidt  om  hun  var  gammel  eller 
ikke.  Saameget  saae  jeg  nok,  at  hun  ikke  havde  et  graat 
Haar,  at  Trækkene  vare  line  og  smukke,  og  at  der  spillede 
et  smukt  og  forklaret  Smil  omkring  Læberne,  som  gav 
det  hele  Physionomi  et  ubeskriveligt  Udtryk  af  Barnlighed 
og  Ynde. 

«Er  hun   dødV"   spurgte   jeg. 

„Nei,"  svarede  han  med  et  blidt,  melancholsk  Smil, 
„nu  begynder  hun  først  at  leve." 

Han  gjorde  Korsets  Tegn  over  hendes  Pande  og 
Bryst  og  lod  Gardinet  falde.  Derpaa  hviskede  han  et  Par 
Ord  til  et  af  de  grædende  Fruentimmer,  som  øieblikkelig 
reiste  sig  op,  tog  et  Par  Lys,  fulgte  os  en  Trappe  iveiret 
og  anviste  os  et  Par  smukke  Smaaværelser,  hvor  vi  kunde 
tilbringe  Natten.  Vi  sagde  blot  hinanden  Godnat  og  gik 
hver  til  Sit,  uden  at  der  blev  vexlet  et  Ord  mere  om 
denne  Scene. 

Jeg  gik  tilsengs,  men  jeg  kom  først  seent  til  at  sove, 
thi  jeg  hørte  Benediktineren  uophørligt  gaae  frem  og  til- 
bage   i    Sideværelset.       Da    jeg    blev    vækket    tidlig    om 

MorgencMi ,  var  han  allerede  oppe  og  paaklædt,  og  jeg 
horte  ham  ude  paa  Gangen  tale  trostende  og  beroligende 
Ord  til   dem,   der  bleve  tilbage. 

Diligencen  holdt  allerede  forspændt,  og  Passagererne 
vare  ifærd  med  at  indtage  deres  Pladser  —  kun  Cister- 
cienseren  indfandt  sig  ikke.  Jeg  var  altsaa  alene  i  Coupéen 
med  Benediktineren,  der  sad  og  læste  i  sin  Bønnebog 
og  saae  ud  som  en  Mand,  der  ikke  vilde  forstyrres. 
Postillonen  smældede,  og  den  tungtbelæssede  Vogn  rullede 
rask  gjennem  Gaderne. 

Strax  udenfor  Partenkirchcn  holdt  vi  stille ,  thi  her 
høiner  Terrainet  sig ,  og  vi  skulde  opad  en  steil  Bakke, 
som  Postillonen  mente,  at  vi  gjorde  bedst  i  at  passere 
tilfods.  Et  Øicblik  efter  vare  vi  Alle  paa  Vandring .  og 
nu  fik  vi  i  den  friske  Morgenluft  en  Motion,  der  satte 
alle  Livsaander  i  Bevægelse.  Benediktineren  forsømte 
heller  ikke  denne  Leilighed  til  at  forøge  sit  Herbarium, 
thi  snart  saae  jeg  ham  nede  i  en  dyb  Kløft ,  snart  oppe 
paa  den  steile  Bjergskrænt  ved  Siden  af  Veien,  og  be- 
standig kom  han  tilbage  med  en  eller  anden  smuk  og 
sjelden  Blomst,  som  hans  skarpe  Blik  havde  viist  ham  fra 
Veien. 

Hans  Ansigt  straalede  ogsaa  af  Sundhed  og  Tilfreds- 
hed ,  da  vi  efter  en  Times  Marche  igjen  sad  i  Vognen, 
og  et  smukt,  solbeskinnet  Plateau  med  høie  Bjerge  paa 
Siderne  udbredte  sig    foran  os.      Høie  Bjergmasser,    halvt 

skjulte  at"  Morgentaagen,  dannede  Baggrunden.  Hehosten 
var  i  fuld  (iang,  og  de  smukke  ziirligtbyggede  «Heustadel" 
—  smaa,  sortmalede  Træhuse,  hvori  Høet  opbevares  — 
gjorde  en  udmærket  Virkning  i  Landskabet.  Af  og  til 
kom  vi  forbi  smaa  Trækors  med  paamalede  Helgenbilleder, 
som  i  Landets  Sprog  kaldes  „Marterlen"  og  fortælle  om, 
at  en  eller  anden  \'eifarende  her  er  forulykket;  men  det 
hele  Landskab,  der  om  Vintren  gjemmcr  saamange  Rædsler, 
saae  nu  saa  mildt  og  smilende  ud,  som  om  det  var  umuligt, 
at  noget  Ondt  her  kunde  true  En.  Alt  aandede  I^iv  og 
Lykke ,  og  min  Sovekammerat  saae  ud .  som  han  eiede 
hele  Verden.  Især ,  da  vi  havde  passeret  det  Sted ,  hvor 
det  høie  Karvendelbjerg  danner  (irændsen.  „Har  De  scet 
noget  Smukkere?"  spurgte  han  og  pegede  hen  paa  den 
smalle,  lyseblaa  Isår,  der  med  rivende  Fart  hoppede  hen 
over  det  kridhvide  Steenleie.  „Er  det  ikke  som  en  lille 
Skolepige,  der  i  sin  lyseblaa,  stumpede  Kjole  skynder  sig 
hen  over  de  hvide  Brostene,  for  ikke  at  komme  forsilde?'' 
Han  istemte  nu  en  smuk,  jublende  Morgensang,  der 
endte  med  en  Jodlen,  som  gav  (ijenlyd  mellem  Bjergene. 
„Jeg  kan  ikke  lade  være  at  juble  og  at  jodle,"  sagde 
han,  „naar  jeg  gjenseer  disse  Bjerge.  Som  Dreng  har 
jeg  gjennemstreifet  dem  alle ,  og  jeg  faaer  ikke  Ro  paa 
mig,  før  jeg  en  god  Maanedstid  har  flakket  omkring  paa 
de  heieste.      Det    vil    komme  til    at  gaae  ud  over  Enzian 

og  Kdelweisz  ^■- ) ,  og  I)c  kan  troe,  jeg  skal  vide  at  finde 
dem!"  tilfoiede  han,  idet  han  gned  sig  i  Hænderne,  som 
om  han  allerede  forud  glædede  sig  til  sine  botaniske  Ud- 
flugter. 

Jeg  [)rændte  af  Begjærlighed  efter  at  vide  noget 
Nirrmere  om  Nattens  Begivenheder,  men  frygtede  for,  at 
det  kunde  forstyrre  hans  gode  Humeur,  ifald  jeg  bragte 
dem  paa  Bane.  Jeg  gjorde  alligevel  et  lille  Forsøg  og 
mærkede  strax,   at  det  lykkeligviis  ikke  var  Tilfældet. 

(jDet  var  maaskee  urigtigt  af  mig,  at  forstyrre  Deres 
Nattero  paa  den  Maade ;  men  da  De  reiscr  for  at  see 
Landenes  Mærkværdigheder,  burde  De  ogsaa  see  Ty- 
rolernes Ninon,   og  der  var  ingen  Tid  at  spilde." 

„Tyrolernes  Ninon?"   gjentog  jeg  spørgende. 

„Ja  vist!  den  Person,  hvis  Dødsleie  jeg  førte  Dem 
ind  til  igaar  Aftes ,  har  ligesom  den  franske  Ninon  havt 
den  mærkværdige  Egenskab ,  at  bevare  sin  Skjønhed  saa- 
godtsom  uforandret  i  en  uendelig  lang  Aarrække.  Hun 
var  ogsaa  en  ualmindelig  ædel  Person ,  og  det  skal  slet 
ikke  undre  mig,  om  hun,  naar  hendes  Død  rygtes,  vil 
hele  Landet  over  blive  betragtet  som  en  Helgeninde! 
Der  hviler  desuden  —  ligefra  Tyrolernes  Frihedskamp  i 
1809   —   et  romantisk  Skjær  over  hende,  som  Tiden  ikke 

*)  Enzian  —  Bjei'gliliie;  Edelweisz  —  en  Alpeplante  med  snee- 
hvide, (loielsagtige  Blade,  der  voxer  nærmest  ved  lisregionen 
og  paa   de   farligste  Punkter. 

har  udslettet,  og  som  vil  bevare  hendes  Navn  iblandt 
Tyrolerne,  selv  om  der  ikke  mere  tænkes  paa  hendes 
Skjenhed." 

„De  vil  pirre  min  Nysgjerrighed!"  sagde  jeg  leende. 
Han  lo  med  og  fortalte  nu  —  med  en  Mængde  Af- 
brj'delser,  som  Reiselivets  Tilfældigheder  fere  med  sig 
—  en  lille  Historie ,  der  forekom  mig  baade  smuk  og 
rerende,  og  som  jeg  her  vil  forsøge  at  gjengive  i  al  dens 
Simpelhed. 

Naar  man  kommer  til  Innsbruck,  er  der  et  kvindeligt 
Portrait,  som  man  seer  næsten  i  alle  Boutikvinduer.  Det 
er  Billedet  af  Philippine  Weiser,  den  smukke  Borgerdatter 
fra  Augsburg ,  der  blev  gift  med  Erkehcrtug  Ferdinand 
den  Anden  og  levede  med  ham  i  et  trediveaarigt  lykkeligt 
Ægteskab  paa  Slottet  Ambras  ved  Innsbruck.  Tyroler- 
inderne ere  i  Reglen  hverken  smukke  eller  indtagende. 
Det  er  altsaa  intet  Under,  at  „die  Welserin".  hvis  Por- 
trait findes  overalt,  er  bleven  den  egentlige  Typus  i  Ty- 
rol for  Alt,   hvad  der  hedder  kvindelig  Skjønhed. 

I  Begyndelsen  af  dette  Aarhundrede  var  Barbara 
Zwink  den  smukkeste  Pige  i  Tyrol ,  og  da  hun  og  „die 
Welserin"  lignede  hinanden  som  to  Draaber  Vand,  var 
det  i  sin  Orden,  at  hun  i  Tyrolernes  Øine  var  den 
smukkeste  Pige  i  hele  Verden.  Hertil  kom ,  at  hun  var 
af  god  og  anseet  Familie,  ærbar  og  tilbageholden  og  vel 
oplært  i  Alt,   hvad  en  ung  Pige   behover  at  vide. 

At  hun  under  disse  Forhold  ikke  var  i  Forlegenhed 
tor  Friere  er  begribeligt,  men  hun  gav  dem  Allesammen 
en  god  Dag,  som  man  siger,  og  det  uagtet  hun  vidste, 
at  meer  end  Een  af  dem  tidt  havde  vovet  sit  Liv  blot 
for  at  skaffe  hende  en  sjelden  Blomst  til  hendes  Haar 
eller  hendes  Livstykke.  «Hun  vil  have  en  Hertug!"  hed 
det  nu,  og  saa  gik  det  fra  Mund  til  Mund:  en  Hertug  I  en 
Hertug !  Det  fandt  nu  Folk  slet  ikke  forunderligt ,  thi  Ibr 
det  Første  var  hun  jo  ligesaa  smuk  som  Philippine  Weiser, 
og  for  det  Andet  var  der  neppe  større  Mangel  paa  Her- 
tuger i  det  nittende  Aarhundrede  end  i  det  sextende. 

Desto  mere  forundrede  man  sig,  da  man  nogen  Tid 
efter  hørte,  at  hun  var  bleven  forlovet  med  Conrad 
Lipphold.  Han  var  rigtignok  et  smukt  ungt  Menneske,  en 
god  Gemsejseger  og  havde  Sit  paa  det  Tørre,  men  han 
var  en  vild,  ubændig  Knøs ,  som  Folk  helst  gik  af  Veien 
for.  At  de  To  skulde  blive  et  Par,  kunde  man  ikke  for- 
staae,  og  dog  gaaer  det  altid  saaledes  i  Tyrol,  hvor  netop 
det  Vilde  og  det  Yndige  bestandig  parre  sig  sammen. 
Medens  i  den  varme  Sommer  isklædte  Bjergspidser  og 
Firner  taarne  sig  op  i  Skyerne,  og  brusende  Vandfald  styrte 
i  Skum  nedad  Klippesiderne,  ere  Dalene  fulde  af  Sol- 
glands  og  Fuglesang,  Mais  og  Hvede  bedække  Markerne, 
og  Figen-  og  Ferskentræet  give  flere  Gange  Frugter.  —  — 

Efter  Huset  Habsburgs  uheldige  Kampe  med  Na- 
poleon   blev    Tyrol    i    1805    adskilt    fra    Hsterrig    og    lagt 

under  Baiern,  \'ed  denne  Leilighed  mistede  Landet  alle 
sine  Rettigheder  og  Friheder,  ja  selv  sit  ældgamle  Navn, 
thi  fra  nu  af  skulde  det  hedde  Sydbaiern.  Det  kom 
under  i)aiersk  Bestyrelse ,  og  baierske  Embedsmænd  og 
Krigsfolk  foer  saa  haardt  frem  imod  de  brave  Tyrolere, 
at  Aaget  efterhaanden  blev  utaaleligt,  og  de  tænkte  kun 
paa  at  afryste  det.  I  Aaret  i8oc)  havde  André  Hofer  for- 
beredt Alt,  til  at  Opstanden  kunde  bryde  løs.  og  nu  be- 
gyndte der  en  Række  Kampe  og  Fægtninger,  i  hvilke 
Tyrolernes  Heltemod  og  Fædrelandskjærlighed  viste  sig  i 
det  skjønneste  Lys. 

I  en  af  disse  —  den  12te  April  —  angreb  Ty- 
rolerne Innsbruck ,  der  blev  haardnakket  forsvaret  af  de 
baierske  Tropper.  De  havde  kjørt  Kanoner  op  paa  begge 
Broerne  over  Innfloden ,  og  derfra  truede  de  Byen  og  de 
omstreifende  Tyrolerflokke.  Ved  et  rask  og  uformodet 
Angreb  lykkedes  det  disse  at  tage  den  ene  af  Broerne. 
Folkene,  der  betjente  Skytset,  bleve  kastede  i  Innfloden. 
inden  de  kom  til  at  brænde  løs,  og  nu  vendte  Tyrolerne 
Kolberne  til  og  anrettede  et  forfærdeligt  Nederlag  mellem 
Bairerne.  I  flere  Timer  fortsattes  Kampen  paa  forskjellige 
Steder  i  Byen  og  endte  overalt  med  Bairernes  Forjagelse. 

Henne  ved  det  saakaldte  „goldne  Dachl"  havde  der 
staaet  en  hidsig  Fegtning  mellem  en  Haandfuld  Tyrolere 
og  nogle  afskaarne  baierske  Soldater.  Disse  vare  alle- 
sammen skudte   eller  nedsablede,    og    kun    deres  Anfører, 

en  ung,  smuk  Officeer,  forsvarede  sig  endnu  modigt  mod 
Overmagten.  Et  Par  af  Tyrolerne  havde  allerede  løftet 
Kolberne  iveiret  for  at  g;jøre  det  af  med  ham ,  da  idet- 
samme  en  ung,  ualmindelig  smuk  Pige  kastede  sig  imellem 
dem  og  deres  Offer.  „Dræb  ham  ikke!  det  er  min  Brud- 
gom I"  raabte  hun,  idet  hun  slyngede  den  ene  Arm  om 
den  unge  Officeer  og  med  et  Udtryk  af  Fortvivlelse  strakte 
den   anden  ligesom  afværgende  mod  hans  Angribere. 

„Barbara  Zwink!"  raabte  den  Ene  af  disse  og  veg 
forbauset  tilbage. 

„Din  Brudgom?"  udbrod  den  Anden;  „ja,  saa  behold 
ham  I  Men  hvad  troer  Du,  Conrad  Lipphold  vil  sige  der- 
til?" føiede  han  til  i  en  haanlig  Tone,  idet  han  kastede 
Bøssen  over  Skuldren  og  fjernede  sig  med  de  Andre. 

„Hurtigt!  der  er  en  Gjennemgang !"  sagde  hun  og 
pegede  hen  paa  et  Hus  i  Nærheden  af  „Das  goldne 
DachP'.  Den  unge  Officeer  stod  som  forstenet  og  kunde 
ikke  vende  Øinene  fra  hende. 

„Fly!    Hvad  venter  De  paa?"   raabte  hun  heftigt. 

Han  svarede  ikke ,  men  han  havde  foldet  Hænderne 
og  saae  paa  hende ,  som  man  seer  paa  Madonna.  Uden 
at  værdige  ham  et  pjlik  pegede  hun  endnu  engang  med 
en  stolt  Bevægelse  henimod  Huset  og  gik. 

Den  næste  Dag  var  der  i  hele  Innsbruck  ikke  Tale 
om  Andet,  end  at  Conrad  Lipphold  havde  sendt  den 
smukke  Barbara  Zwink  hendes  Fæstensring  tilbage.    Han  var 

ude  af  sig  selv,  hed  det,  over  den  Skam,  der  var  bleven 
paaført  ham ,  og  han  havde  svoret  paa .  at  han  vilde 
hævne  sig.  Barbara  Zwink  græd,  thi  hun  holdt  virkelig 
af  ham ,  men  der  var  Ingen,  som  tik  at  see ,  hvormeget 
det  gik  hende  til  Hjerte.  Havde  Byens  Sladdersestre 
ikke  havt  travlt  før,  saa  fik  de  det  nu,  naar  de  saae  den 
unge  Pige  gaae  stille  og  roligt  omkring  og  passe  sin 
Dont  som  sædvanlig.  Hvilken  mageløs  Frækhed !  Hun 
burde  jo  klæde  sig  i  Sæk  og  Aske,  og  i  det  Sted  bar 
hun  sit  Hoved  høiere  end  sædvanligt!  —  Det  gjorde  hun, 
men  det  kom  deraf,  at  hun  kun  altfor  vel  mærkede,  at 
hendes  tidligere  Veninder  trak  sig  tilbage,  og  at  der  be- 
gyndte at  blive  Tomhed  omkring  hende. 

En  Morgen  ganske  tidlig  kom  hun  fra  Messen  i 
Franciskanerkirken.  Paa  den  smukke  lille  Plads  udenfor 
Kirken  kom  der  en  ung  Pige  lige  imod  hende.  Det  var 
Josepha  Lang,  hendes  Barndoms-Legekammerat  og  den 
Eneste,  som  hun  havde  sluttet  sig  til  i  sin  Opvæxt.  Bar- 
bara Zwink  blev  staaende  for  at  hilse  paa  hende;  men 
Josepha  slog  Øinene  ned  og  vilde  gaae  videre. 

„Josepha!"  sagde  hun  blot,  men  i  en  Tone,  der  tik 
den  unge  Pige  til  at  staae  stille.  «Du  vil  ikke  kjendes 
ved  mig?"  vedblev  hun.  „Du  kaster  Steen  paa  mig  lige- 
som  de  Andre?" 

Josepha,  der  var  et  blødt  og  skikkeligt  Gemyt, 
brast   i    Graad   og   kunde   neppe    tale    for    Hulken.      „Det 

gjør  jeg  ikke,"  sagde  hun,  «men  hvor  kunde  jeg  falde 
paa  at  troe,  at  Du  vilde  bære  Dig  saaledes  ad!" 

(,}eg,  siger  Du?  Hvad  har  jeg  da  gjort?  Jeg  kommer 
forbi  et  ungt  Menneske,  der  er  ligeved  at  blive  nedhugget. 
Gud  selv  eller  en  af  lians  Helgene  indgiver  mig  den 
'i'anke  at  frelse  ham,  og  det  lykkes!  Det  er  det  Hele! 
Er  det  saa  forskrækkeligt,  at  Folk  af  den  Grund  live  mig 
som  en  Spedalsk,  og  at  min  bedste  Veninde  gaaer  tbrbi 
mig  uden  at  kjende  migV" 

josepha  blev  staaende    taus    og    stirrede    ned  for  sig. 

„Du  troer  mig  ikke?"  vedblev  hun  heftigt.  „Du 
troer,  at  jeg  er  falsk  og  lyver  og  har  to  Kjærester  paa 
engang,  en  her  og  en  der!  .  .  .  Saa  bliv  ved  din  Tro  og 
lad  for  Guds  Skyld  Ingen  ane,  at  Du  nogensinde  har 
kjendt  mig  —   farvel!" 

Hun  gik  hurtigt  fra  hende;  men  Josepha  rystede  paa 
Hovedet  og  gik  grædende  ind  i   Kirken. 

Faa  Dage  efter  kom  der  fra  Miinchen  et  Brev  med 
et  stort  adeligt  Vaaben  til  Barbara  Zwinks  Fader.  Det 
var  fra  den  unge  Officeer,  hvis  Liv  Datteren  havde  frelst. 
Han  anholdt  deri  med  sin  Faders  og  hele  sin  grevelige 
Slægts  Samtykke  om  hendes  Haand ,  og  forsikkrede  heit 
og  helligt ,  at  det  Liv .  hun  havde  frelst ,  ikke  vilde  have 
nogen  Værd  for  ham ,  hvis  hun  ikke  vilde  dele  det  med 
ham.  Faderen,  der  var  en  forfængelig  Mand,  trængte  ind 
paa    hende ,    at    hun    skulde    modtage    den    unge    Greves 

Haand,  men  alle  hans  Forestillinger  prellede  af  paa  hendes 
Fasthed. 

Fra  dette  Oieblik  blev  hendes  Stilling  i  Hjemmet 
bestandig  værre  og  værre.  Der  gik  Dage,  i  hvilke  hun 
ikke  vexlede  et  Ord  med  noget  Menneske ,  og  hun ,  der 
for  havde  været  den  Sol,  hvorom  Alt  havde  dreiet  sig, 
sank  nu  paa  engang  ned  til  at  blive  en  Askepot,  som 
Ingen  brød  sig  om ,  og  Ingen  vilde  have  Noget  at  gjere 
med.  Alt  det  fandt  hun  sig  i  med  Taalmodighed ,  men 
da  hendes  Fader  en  Dag  ikke  utydeligt  lod  hende  for- 
staae,  at  hun  var  en  unyttig  Skabning,  der  fik  Naadsens- 
brød  i  hans  Hus,  pakkede  hun  lidt  Tøi  sammen  i  en 
Byldt  og  gik  ganske  tidligt,  uden  at  Nogen  anede,  hvad 
hun  havde  isinde,  bort  fra  sin  Fødeby.  Hvor  hun  vilde 
hen ,  vidste  hun  ikke ;  hun  havde  kun  een  Tanke :  i  sit 
Hjem  kunde  hun   ikke  blive. 

Hun  var  allerede  ude  mellem  Bjergene,  da  Klok- 
kerne inde  i  Innsbruck  pludselig  begyndte  at  ringe  til 
Fromesse.  Det  var  Søndag,  og  alle  Landsbyklokkerne 
rundtom  begyndte  at  stemme  i  med.  Hun  vilde  ikke 
gaae  ind  i  nogen  Kirke  for  ikke  at  blive  kjendt,  og  dog 
trængte  hun  til  Raad  og  Trøst  meer  end  nogensinde. 

Hun  kom  i  det  samme  forbi  et  Billede  af  Guds 
Moder,  der  var  opreist  henne  ved  Veikanten.  Det  kastede 
hun  sig  ned  for,  og  nu  begyndte  hun  at  bede  fromt  og 
inderligt,  som  hun  var  vant  til.     Da  hun  omsider  løftede 

sine  taarefyldte  Øine  op  til  Madonna,  for  endnu  engang 
at  anbefale  sig  til  hende,  forekom  Marias  Træk  hende 
saa  forunderligt  bekjendte.  Dette  Smil  kjendte  hun  fra 
sin  Barndom,  og  disse  Øine  havde  tidt  hvilt  mildt  og 
moderligt  paa  hende! 

„Det  er  jo  min  Gudmoders  Træk!"  sagde  hun  plud- 
selig til  sig  selv,  „og  jeg  Daare,  som  ikke  vidste,  hvor 
jeg  skulde  gaae  hen!  Tak,  hellige  Guds  Moder,  for  al 
din  Naade  og  Miskundhed  imod  mig.  Tak .  fordi  Du 
viser  mig  Veien!" 

Hun  sprang  trøstet  og  styrket  op,  thi  nu  havde  hun 
et  Maal  at  gaae  efter,  og  nu  vidste  hun,  hvad  hun  skulde 
gjøre. 

Denne  Gudmoder,  hvis  milde  og  smukke  Træk  paa 
eengang  stode  saa  levende  for  hende,  var  i  en  ung  Alder 
bleven  gift  med  Postholderen  i  Partenkirchen.  Hun  havde 
allerede  dengang  et  svageligt  Helbred,  og  den  Byrde, 
der  nu  blev  læsset  paa  hendes  Skuldre,  da  hun  skulde 
overtage  et  stort  Gjæstgiveri,  oversteg  hendes  Kræfter. 
Saaledes  forløb  endeel  Aar,  i  hvilke  hun  blev  svagere  og 
svagere,  thi  alle  hendes  Mands  Formaninger  om  at  skaane 
sig  hjalp  ikke  det  mindste.  Baade  hun  og  hendes  Ægte- 
fælle betragtede  det  derfor  som  en  Guds  Styrelse,  da  den 
smukke  Barbara  Zwink  traadte  ind  til  dem  og  tilbod  at 
være  dem  behjælpelig  c)g  gaae  dem  tilhaande.  Hun  for- 
talte   nu    med    faa    og    simple   Ord,    hvad    der    var   hændt 

hende,  og  hvad  der  havde  bestemt  liende  til  at  henvende 
sig  til  dem. 

„Ja  bliv  Du  kun  her  i  Guds  Navn!"  sagde  Post- 
holderen og  klappede  hende  paa  Kinden.  «Her  er  saa- 
men  fuldt  op  at  bestille,  og  naar  Du  ikke  er  bange  for 
at  tage  fat,  kan  Du  have  det  som  Blommen  i  et  Æg." 

Hans  Kone.  der  saae  bleg  og  lidende  ud,  tog  hende 
i  sine  Arme  og  kyssede  hende  den  ene  Gang  efter  den 
anden.  „Er  det  ikke  et  Mirakel  af  (iuds  Moder,"  sagde 
hun,  „at  hun  sender  Dig  nu,  da  det  netop  er  forbi  med 
mine   Kræfter!" 

Fra  nu  af  kom  der  Liv  i  Værtshuset  „Svanen". 
Barbara  Zwink  var  paafærde  overalt,  i  Kjælderen,  Borger- 
stuen,  Stegerset  og  mellem  Gjæsterne.  Alt  gik  med 
Munterhed  og  Sang.  Folkene  lystrede  ethvert  af  hendes 
\'ink ,  og  der  var  Ingen ,  som  ikke  gjerne  gik  i  Ilden  for 
hende,  naar  det  skulde  være.  (jjæsterne  kom  atter  til- 
bage og  bragte  bestandig  nye  med  sig.  Huset  tik  efter- 
haanden  et  mere  anseeligt  og  velhavende  Præg,  og  under 
alt  dette  blomstrede  Barbara  Zwink  som  en  Rose ,  og 
det  var  saa  langt  fra,  at  Aarene,  der  gik,  berøvede  hende 
Noget  af  hendes  Skjønhed,  at  de  kun  syntes  at  give  hende 
en   ny  Ynde  og  nye  Tillokkelser. 

Hendes  (judmoder  døde,  og  nogle  Aar  efter  døde 
ogsaa  hendes  Pleiefader,  men  paa  sit  Dødsleie  indsatte 
han  hende  til  Arving  af  det  Hele.     Hun  var  nu  rig,   meget 

rig.  og  kunde  efter  en  stor  Maalestok  tilfredsstille  sin  Lyst 
til  at  gjøre  vel  og  at  meddele.  Hun  blev  en  Trøst  og 
Støtte  for  de  Fattige  og  Forladte,  og  i  mange  Miles  Om- 
kreds er  intet  Navn  blevet  saa  velsignet  som  hendes. 
Hendes  Skjonhed.  Velstand  og  den  forunderlige  Poesi, 
der  hvilte  over  hendes  Tilværelse,  trak  Beilerne  til  i 
Overflødighed,  men  hun  viste  dem  tilbage  uden  Forskjel. 
Der  er  endogsaa  dem ,  der  paastaae ,  at  det  kun  havde 
beroet  paa  hende  selv  at  gjøre  en  endnu  mere  glimrende 
Lykke  end  Philippine  W'elser.  Det  hed  nemlig  ganske 
almindeligt,  at  en  baiersk  Kongesøn  og  Tronarving,  der 
paa  sine  Reiser  til  Italien  oftere  kom  igjennem  den  lille 
By,  havde  forelsket  sig  dødelig  i  hende  og  vilde  have 
ægtet  hende ,  hvis  han  ikke  fra  hendes  Side  havde  mødt 
den  bestemteste  Modstand.  Det  havde  dog  tilfølge,  at 
man  hørte  reent  op  med  at  bestorme  hende  for  Frem- 
tiden. Malerne  fra  Miinchen ,  der  paa  deres  Bjergreiser 
kom  igjennem  Byen  og  hvert  Aar  fandt  hende  skjønnere, 
kaldte  hende  Ninon,  og  dette  Navn  beholdt  hun  frem- 
deles. Selv  hin  Aften,  da  hun,  syv  og  halvfjerdsindstyve 
Aar  gammel ,  laa  paa  sit  Dødsleie ,  var  der  over  hendes 
fine  jomfruelige  Træk  udbredt  en  saa  forklaret  Skjønhed, 
at   man  ikke  kunde  løsrive  sig  fra  dem." 

„Og  de  Stakler,  som  vi  saae  i  Forstuen  og  paa 
Trappegangen,  de  ere  sagtens  nu  hendes  Arvinger?"  sagde 
jeg  til  Benediktineren,   da  han  havde  endt  sin  lille  Historie. 

„Tildeels,"  svarede  han,  „men  her  fører  De  mig 
ind  paa  et  Punkt,  der  i  psychologisk  Henseende  er  ganske 
interessant;  Uden  Tvivl  har  den  smukke  Barbara  Zwink 
—  maaskee  netop  i  det  Oieblik,  da  hun  slyngede  sine 
Arme  om  den  unge  baierske  Officeer  • —  alligevel  følt 
noget  Mere  for  ham ,  end  hun  senere  har  villet  være  bc- 
kjendt  for  sig  selv  eller  Andre.  Saameget  er  vist,  at 
uagtet  hun  ikke  vilde  gifte  sig  med  ham  ,  tabte  hun  ham 
aldrig  af  Sigte.  Han  selv  er  død  for  mange  Aar  siden, 
men  han  har  efterladt  en  Sønnesøn,  der  lever  i  smaa  og 
fortrykte  Kaar  i  en  lille  Hofstilling  i  Miinchen.  Imellem 
ham  og  de  Fattige  i  den  By,  der  gav  hende  Tilflugt, 
har  hun  deelt  hele  sin  betydelige  Formue." 

VII. 
Fra  Athen  til  Kalamaki. 

1  Bukarest  —  en  parisisk  Abekatteby,  hvori  der,  foruden 
en  jeiincsse  doréc ,  som  ingenlunde  er  elskværdig,  findes 
Overflod  af  franske  Bøger,  franske  Aviser,  franske  Haar- 
skærere,  dito  Komedier,  ikke  at  tale  om  en  Corso  mel- 
lem Fem  og  Syv  i  latterlig  Efterligning  af  den  i  bois  de 
Boulognc  —  i  Bukarest  altsaa  herte  jeg  ganske  tilfældigt, 
at  Hellenernes  Konge  et  Par  Dage  tidligere  havde  gjort 
det  første  Spadestik  i  Isthmen  ved  Korinth,  og  at  det 
var  gaaet  for  sig  med  stor  Høitidelighed  og  mange  Cere- 
monier. Der  fabledes  ligeledes  vidt  og  bredt  om  en  Sølv- 
spade ,  som  Kongen  havde  l)rugt  ved  denne  Leilighed, 
samt  om  en  lille  Grusvogn,  men  om  den  havde  været  af 
Ibenholt  eller  Elfenben,  syntes  man  ikke  at  være  paa  det 
Rene  med.  Jeg  hørte  det  med  et  Suk  over,  at  jeg  kom 
bagefter;  jeg  var  nemlig  paa  Veien  til  Varna,  for  derfra 
at  gaae  over    til  Constantinopel.     Efter    et  Par  Ugers  Op- 

hold  i  denne  By  gik  jeg  til  Adien.  Men  hvor  Ibrbauset 
blev  jeg  ikke  der,  da  Kong  Georg  strax  efter  min  Ankomst 
fortalte  mig,  at  den  4.  Maj  skulde  Spadestikket  gjeres,  samt 
tilfeiede  med  sin  sædvanlige  Elskværdighed,  at  han  ønskede, 
jeg  skulde  være  med  i  hans  Følge. 

Paa  den  bestemte  Dag  KL  8^/2  ankom  den  græske 
Kongefamilie  med  den  russiske  Storfyrst  Constantin  og 
Følge  til  Piræus.  Veiret  var  straalende.  og  den  smukke 
Havn  frembød  det  skjønneste  Skue.  I  fem  Baade  førtes 
Kongeparret  og  Følge  over  til  Dampfregatten  „Hellas", 
Kongens  Privatskib ,  og  paa  samme  Tid  tordnede  Konge- 
saluten  fra  de  flagsmykkede  Pandserskibe,  der  laae  parate 
til  at  ledsage  Kongen.  Flere  Passageerskibe  vare  allerede 
afgaaede  fra  Piræus  en  Timestid  iforveien  for  at  modtage 
Kongen  ved  hans  Ankomst  til  Kalamaki.  Paa  et  af  disse 
befandt  sig  General  Tiirr,  Hovedmanden  i  det  franske 
Aktieselskab,  der  har  paataget  sig  i  tre  Aar  fra  Dato  at 
fuldende  Gjennemskæringen  af  den  saakaldte  Isthme  ved 
Korinth,  der  forbinder  Peloponnes  med  Grækenlands  Fast- 
land. Isthmen  er  paa  det  Smalleste  kun  faa  Kilometre, 
men  de  Forsøg,  der  ere  blevne  gjorte  paa  at  gjennem- 
skære  den,  ere  alligevel  hurtigt  blevne  opgivne.  At  det 
vil  lykkes  dennegang.  er  neppe  at  betvivle,  og  det  vil 
da  sandsynligviis  blive  et  betydningsfuldt  Moment  mere  i 
det  forbausende  Opsv^ing ,  som  Grækenland  i  de  sidste 
Aar  har  taget.     Stedet  var,  som  bekjendt,   allerede  berømt 

i  Oldtiden,  thi  det  var  her,  at  der  hvert  andet  Aar  fei- 
redes  de  saakaldte  isthmiske  Lege ,  der  vare  helligede 
Poseidon,  og  som  efter  de  olympiske  vare  de  mest  ansete 
i   Grækenland. 

Saasnart  Kongefamilien  var  kommen  ombord,  pas- 
serede „Hellas"  forbi  de  to  russiske  Pandserskibe,  det 
franske  Admiralskib,  det  engelske  Avisoskib  „Bittern"  og 
den  græske  Pandserkorvct  „Kong  Georg"  ,  der  havde  de 
græske  Ministre  og  Diplomaterne  ombord;  overalt  man- 
dedes der  Ræer,  og  overalt  hilstes  Kongen  med  Musik 
og  jublende  Tilraab.  Skibene  indtog  derpaa  deres  Stil- 
ling: „Hellas"  i  Midten  med  det  franske  Admiralskib 
tilvenstre,  det  russiske  Admiralskib  tilhoire,  Avisoskibet  og 
det  græske  Pandserskib  bag  sig.  \1  kom  forbi  Salamis 
og  havde  nu  hele  det  attiske  Land  foran  os  med  Parnas- 
bjergene mod  Nord,  Pentelikon  mod  Øst,  det  kegledannede 
Lykabettos  og  foran  det  Akropolis  og  Parthenon.  Nu 
kom  Salamisbugten  frem ,  hvor  Themistokles  ødelagde 
Xerxes'  Flaade  og  tvang  Perserkongen,  der  havde  slaaet 
en  Bro  over  Hellespont,  til  ynkeligt  at  Hygte  for  ikke  at 
i)live  afskaaren.  Lidt  efter  passerede  vi  det  hellige  Su- 
nion,  Athens  Forbjerg,  som  allerede  Homer  kaldte  det 
og  Megara,  der  nu  er  en  ubetydelig  lille  By,  men  paa 
hvis  Høider  der  endnu  er  Ruiner  tilbage  af  de  berømte 
Templer  og  Akropoler,  som  engang  fandtes  paa  disse 
Steder.      Den  skironiske   Klippe    laa   snart  tydeligt    for  os, 

Og  efter  en  halvtjerde  Timers  Seilads  naaede  vi  gjenncm 
den  saroniske  Bugt  hen  til  vort  Bestemmelsessted:  Kalamaki. 

Paa  denne  nøgne,  sandede  og  monotone  Plet  vrimlede 
det  med  Atheniensere  i  Tusindviis,  som  Festen  havde 
hidlokket.  Flagsmykkede  Telte  vare  opreiste,  Musikkorpsene 
spillede,  Jubelraabene  skingrede  gjennem  Luften,  og  selv 
Kongen,  hans  Gemalinde  og  de  unge  Prindser  havde  ondt 
ved  at  bane  sig  Vei  gjennem  den  begcistrede  Mængde. 
der  Alle  vilde  see  Kongen  og  hans  Slægt  og  være  dem 
saa  nær  som   muligt. 

Efterat  General  Tiirr  og  de  stedlige  Autoriteter  havde 
budt  Majestæterne  velkommen ,  aabnedes  Festen  med  en 
længere  Gudstjeneste,  der  kun  bestod  af  Sang  og  Recita- 
tiver ,  som  det  i  den  brændende  Solhede  og  ibrfa'rdelige 
Støv  blev  noget  besværligt  at  høre  paa,  men  formodenlig 
kunde  der  Intet  afkortes  eller  eftergives.  Endelig  over- 
rakte General  Tiirr  Kongen  en  Sølvspade,  hvormed  denne 
gjorde  det  første  Spadestik  i  Jorden  paa  det  Sted ,  hvor 
Isthmen  skal  gjennemgraves,  kastede  Jorden  paa  en  lille 
Sølv-Trillevogn  og  gav  derpaa  Spaden  til  Dronningen, 
der  igjen  rakte  den  til  Hertugen  af  Sparta,  og  nu  gik 
den  videre  til  Storfyrst  Constantin ,  Kammerpræsidenten 
og  Gultusministeren,  hvorpaa  Conseilpræsidenten  førte 
Trillevognen  nogle  Skridt  videre  og  væltede  dens  Indhold 
ud  i  en  Grube,  paa  hvilket  Sted  der  strax  opreistes  en 
Marmorstøtte    med    den    Indskrift,    at    i   Kong  Georg    den 

Førstes  nittende  Regjeringsaar  den  4.  Mai  var  Isthmens 
Gjennemskæring  her  bleven  inaugureret,  og  at  Foretagendet 
skyldtes  General  Fug.  'l'iirrs  filhelleniske  Bestræbelser  for 
at  udvikle  Gommunieationen  og  fremme  Broderligheden 
mellem   Nationerne. 

Derpaa  blev  der  af  Geistligheden  lyst  Velsignelse 
over  Stedet,  og  nu  satte  Toget  sig  igjen  i  Bevægelse  hen 
til  en  improviseret  Spisesal ,  hvor  der  serveredes  en  fuld- 
stændig Middag.  General  Tiirr  holdt  paa  Fransk  Festtalen 
til  Kongen  og  fremhævede  deri,  at  dette  Værk,  som  Nero 
havde  begyndt,  men  havde  maattet  opgive,  det  vilde  nu 
blive  fuldendt  i  dette  Fremskridtets  Aarhundrede,  hvor 
techniske  Vanskeligheder  og  Forhindringer  ikke  længer  spille 
nogen  Rolle.  Han  udtalte  sin  Tillid  til,  at  Hs.  Majestæt 
vedblivende  vilde  skjænke  Foretagendet  sin  Bistand ,  og 
udbragte  derpaa  en  Skaal  for  Hellenernes  Konge  og 
Dronning  og  for   (Grækenlands   Lykke. 

Denne  Skaal  besvarede  Kong  Georg  med  megen 
Værdighed  og  Takt,  idet  han  navnlig  dvælede  ved  det 
sidste  Punkt,  Grækenlands  Lykke,  som  umuligt  kunde 
ligge  Nogen  mere  paa  Hjertet  end  ham.  Fn  lille  Episode, 
der  gjorde  Fffekt,  var  et  Telegram,  som  General  Tiirr 
pludselig  kom  frem  med.  Det  var  fra  Ferdinand  Lesseps, 
der  ønskede  Held  og  Lykke  over  Foretagendet. 

Fra  Spisesalen  gik  man  igjen  ombord,  og  nu  gik 
det  under  Musik  og  Kanontorden  tilbage  til  Piræus.     Det 


^02  J''i''>   Atlifii   til    KalamaKi. 

var  allerede  seent,  da  Skibene  efter  en  mageløs  Seilads  i 
det  deiligste  Fuldmaanelys  ankrede  op  i  den  smukke 
Havn.  Her  optertes  nu  et  Skuespil ,  som  var  af  en  lige- 
frem bedaarende  Virkning.  Alle  Skibene,  der  havde  led- 
saget „Hellas",  straalede  paa  eengang  i  de  mest  glimrende 
Farver :  rosenrøde,  hvide  og  guldskinnende  Søiler  kastede 
deres  pragtfulde  Reflexer  paa  den  speilblanke  Overflade, 
og  paa  samme  Tid  saluteredes  fra  alle  Skibene  i  Havnen, 
Musiken  spillede,  og  den  hele  Havn  straalede  i  den  mest 
feeagtige  Belysning.  Ombord  paa  „Hellas"  præsenterede 
Matroserne  (jevær,  da  Kongefamilien  gik  fraborde;  hver 
Baad,  der  forlod  Skibet,  havde  Blaalys  i  Stævnen;  de 
mangfoldige  Aarer  skinnede  som  Sølv,  og  ved  hvert  Tag 
strøede  de  Millioner  af  straalende  Diamanter  ud  over 
Bølgerne. 

Det  var  en  uforglemmelig  Dag;  men  hvormange  saa- 
danne  har  jeg  ikke  tilbragt  i  dette  classiske  Land,  som 
Kunst  og  Natur  kappes  om  at  smykke,  og  hvor  et  elske- 
ligt Kongepar  gjør  enhver  Dag  til  en  Festdag. 

